
MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





ARHEOLOGIE 


CURTEA DE ARGEŞ ÎN TRECUT ȘI ASTĂZI: INTERES ȘTIINȚIFIC 
INTERNAȚIONAL VS. CONFUZII ȘI IMPOSTURĂ AUTOHTONĂ. 
- VESTIGIILE DIN BISERICA DOMNEASCĂ SF. NICOLAE 
ÎN TREI IPOSTAZE - (O NECESARĂ PUNERE LA PUNCT) 


NICOLAE CONSTANTINESCU” 


Curtea de Argeş sau Curtea Argeşului, 
singurul loc din România care poartă acest 
nume arătând o reşedinţă domnească. 

(N. Iorga, /s7. Rom., III, Ctitorii, 1937) 
//„Sample: CURTEA VLAICU”. (Beta Analysis 
Miami, /A.D.12. 2013)//. 


„După zisa cronicilor noastre se împlinesc acum şase secoli de la 
întemeierea principatului Ţării Româneşti prin Radul Negru. În contra 
autorităţii cronicarilor s-au ivit însă, chiar la cele dintâi cercetări, cuvinte de 
îndoială, şi istoria n-a spus încă cuvântul de pe urmă” - astfel ni se înfăţişează 
de la bun început postulatul din fruntea studiului întreprins de savantul Dimitrie 
Onciul, în 1892, intitulat limpede: „Radul Negru şi originile principatului 
Țării Româneşti”, cu o neaşteptată încheiere!. Demers ancorat peste câţiva ani, 
în 1899, prin binecunoscuta şi fundamentala operă - Originile Principatelor 
Române -, o exemplară analiză a izvoarelor; în final, dar explicabilă în toate 
privinţele şi ceva mai apăsat formulată, regăsim concluzia din studiul precedent 
(ceea ce ulterior, multora, nu li s-a oferit şi un bun prilej de a stărui asupra 
mersului istoriei la sud de Carpaţi), iată: „Așa înțelegem tradiţia cronicilor 
noastre despre Radul Negru, pretinsul fondator al principatului Ţării 
Româneşti. Pusă în lumina criticii istorice şi analizată în elementele ei, această 
tradiţie este unul din cele mai interesante fenomene _în istora legendelor 
istorice: totul, afară de data cronologică, este, în oarecare înteles, adevărat în 
ea, nimic_însă_în_ legătura _în_care_e_ dat. Şi dacă trebuie, acum pentru 





* Institutul de Arheologie „Vasile Pârvan“, Bucureşti. 
! Dimitrie Onciul, Scrieri istorice, IL, ed. Aurelian Sacerdoţeanu, Bucureşti, Editura 
Ştiinţifică,1968, p. 228-428. 

totdeauna, să renunțăm la figura legendară a fondatorului Radul Negru, 
devenită scumpă prin credinţele în care am crescut: dobândim în schimb 
cunoştinţa unui trecut neasemănat mai scump prin adevărul ce ne-a dat fiinţă, 
de altminterea mai bogat şi nu mai puţin glorios”. (Subl. ns.). Semnificativă şi 
chiar profetică anticipare a unor altfel de realităţi istorice, organic întreţesute cu 
existenţa însăşi a vetrei voievodale, cunoscută în istoriografia noastră de după 
anul 1923 prin sigla CDA - realităţi istorice restituite în bună parte (afirm şi 
aici fără reţinere) de semnatarul celor de faţă. Beneficiind însă de larga viziune 
a înaintaşului bucovinean. 

Într-adevăr, în diferite contexte, pertinentele consideraţii ale lui D. 
Onciul, mai exact: asupra valenţelor tradiţiei munteneşti - cu referire, în 
special, la cronologia şi fizionomia începuturilor statale la sud de Carpaţi au 
căpătat consistenţă; de reamintit că însuşi savantul istoric elimina din canevasul 
cronologic controversata menţiune a anului „6723/1215” din inscripţia lui 
Matei Basarab Vvd. de la Câmpulung”, iar dacă s-ar fi întâmplat cumva (înainte 
de stingerea sa din viaţă, 20. III. 1923) să afle de lăcaşul existent anterior chiar 
pe locul Bisericii Domnești - cine ştie dacă anul abia menţionat nu i-ar fi trecut 
prin gândurile sale despre configuraţia din vechime a vetrei voievodale 
argeşene... (Subl. ns.). 

Fapt indiscutabil: numele lui Radu/ Negru (alias popularul Negru 
Vodă), validat de Onciul ca fiind în realitate al voievodului Radu 1 /1377-1383/, 
prin tradiţia monastică din Oltenia - acest nume a devenit remanent, stăruind de 
timpuriu atât în zona percepţiei mitice, cât şi în atenţia celor care, din varii 
motive, au fost şi sunt interesaţi de istoria medievală a românilor (incluzându-i 
şi pe cei provenind din alte medii cultural-istorice, îndeosebi apusene; să 
amintim, iarăşi, de Filstich şi Thunmann, în sec. XVIII, de Roesler în secolul 
următor”). 

















2 Idem, p. 560 şi urm (Citatul la p. 672). 

3 Radul Negru..., p. 3172-73. Vor fi citate, în continuare, următoarele: Biblia, ed. Teoctist; Biblia - 
ed. Bartolomeu Valeriu Anania /BART VII,VIII/; R. P. dom Fernand. Cabrol, Dictionnaire 
d'Archeologie chretienne et de Liturgie, 1-2, Paris, 1907 /H. Leclercg/; F. Cabrol, H. Leclereg, 
Dictionnaire..., XI-1, Paris, 1933; Pavel Chihaia, Din cetățile de scaun ale Țării Româneşti, 
Meridiane, 1974; De la «Negru Vodă» la Neagoe Basarab. 

4 Johann Filstich, Tentamen historiae Valachicae /1728-1743/, ed. A. Armbruter / Radu 
Constantinescu, 1979 (preia Letopiseţul Cantacuzinesc); Johann Thinmann, Untersuchungen 
ueber die Geschichte der oestlichen europaeischen Voelker, |, Leipzig, p. 360 (împotriva teoriei 
imigraţioniste: „Aber die Wlachen wohnten auch je her in der Walachei... und kamen nicht 
erst... unter Niger ” Isic!/). 

5 Vezi cele prezentate în Curtea de Argeş, 1984, p. 15-16, n. 28-29 (M. Kogălniceanu combătut 
de Roesler cu privire la ctitoria lui Neagoe Basarab, atribuită de primul miticului Negru Vodă: nu 
există în Valahia vreo clădire mai veche decât veacul al 15-lea...”, afirma ultimul, v. Die 
Anfănge..., 1867, p. 13-14). 

CURTEA DE ARGEŞ ÎN TRECUT ŞI ASTĂZI... Il 





Dar astăzi, din păcate, suntem în faţa un unor abordări situate pe 
marginea absurdului, fiind vorba de altfel de fire interpretative, de închipuite 
scenarii sau mai degrabă de urzeli dintre cele mai trăsnite şi mai hilare; şi 
tocmai acestea din urmă se pretind deschizătoare de drumuri, punându-se în 
discuţie, de pildă, canevasul cronologic al Bisericii Domneşti Sf. Nicolae 
(nefiind o noutate...), asezonat cu obişnuitele dubii asupra identităţii celui 
depus în celebrul M 10, descoperit de Virgil N. Drăghiceanu la 31 iulie 1920. 

Cele ce urmează au menirea de a reflecta şi, mai cu seamă, a trage 
învățăminte:... 


1. Savanţi de renume, la Curtea de Argeş (0 septembrie 1971). 

La un an după apariţia Curţii Domnești din Argeş (CDA, 1923), în 
România şi la Bucureşti se desfăşura un important eveniment de ordin ştiinţific 
(şi nu numai): prin autoritatea şi demersurile lui Nicolae Iorga, prindea viaţă 
primul Congres internaţional de bizantinologie, inaugurat şi prezidat de el 
însuşi la data de 10. IV. 1924, în prezenţa unor savanţi precum Ch. Diehl, H. 
Gregoire, Zeiller, Sir Ramsay, Puig de Cadafalch ş.a. (să nu scăpăm din vedere: 
în acel an, Ministru al Cultelor şi Artelor era un istoric de anvergură, 
Alexandru Lapedatu)€. 

Peste decenii întregi, în cu totul alte condiţii istorice, la Congresul de la 
Oxford ţara noastră a avut din nou şansa de a fi propusă/acceptată în a organiza 
o astfel de reuniune ştiinţifică, de strictă specialitate - XIV-CIEB, respectiv 
„XIVe Congres International des Etudes Byzantines, Bucarest, 6-12 
Septembrie 1971 /Association Internationale des Etudes Byzantines/”. 
Comitetul de organizare, prezidat de Vasile Grecu, alături de Mihail Berza 
(secretar g-l), îi avea în componenţă pe Emil Condurachi, Al. Elian, H. 
Mihăescu, Fr. Pall, E. Stănescu (secr. g-l adj.), I. D. Ştefănescu, V. 
Vătăşianu, iar lista participanţilor cuprindea nume de specialişti din toate cele 


cinci continente - 676 _de nume în total (inclusiv însoțitori), iar printre 


participanţi o elită a Bizantinolopiei mondiale! 
Alocuţiunile de la inaugurare, toate (subl. ns.), pe lângă aprecieri de 


circumstanţă găseau de cuviinţă să-l evoce pe mentorul de odinioară: 

- „anul noului Congres, acest an 1971, s-a întâmplat să fie şi acela al 
centenarului iniţiatorului şi organizatorului, al însuşi spiritului animator, al 
reuniunii din 1924: l-am numit pe Nicolae Iorga... el s-a găsit adesea pe 
urmele Bizanțului şi mai ales în fața supravieţuirii bizantine... /în sud-estul 
european/ el regăsea în această evoluţie urma Bizanțului şi a civilizaţiei sale, 
«Byzance apres Byzance», carte al cărei titlu a fost mai norocos decăt 








6 Cf. „Revue historique du Sud-Est europeen” /RHSEE /,1/1924,4-6, p. 179-184: „A occasion 
du congres de byzantinologie, le 14 avril. M. N. Iorga a prononce ces paroles...” (Notiţa 
precedentă a lui N. I. saluta apariţia CDA - 1923: „Le grnd ouvrage...etc.”). 

cuprinsul, nu va apărea decât în 1935, dar ideile ei de bază îşi făceau drum 
de multă vreme” IMihail Berza, Prof. univ., Inst. de studii S-E europene/, 
Secr. g-l; 

- „S-a vorbit în termeni foarte interesanţi şi foarte emoționanţi despre 
primul Congres de studii bizantine, despre acel Bucureşti I care a fost 
leagănul... al primei reviste de bizantinologie - mă refer la Byzantion, dar, 
indirect, şi al Asociaţiei noastre de studii bizantine... Nu voi reveni... decât 
pentru a reaminti că preşedintele acelui Prim Congres a fost un mare om, care 
a întrupat întreaga istorie - trecutul, prezentul şi într-o anumită măsură 
viitorul României - acel savant care a pierit asasinat, Nicolae Iorga. La rândul 
meu aş vrea să reamintesc numele câtorva mari prezenţe la acel congres: 
Henri Gregoire, Charles Diehl, Gabriel Millet, /Louis/ Brehierş, aducând un 
pios omagiu acestor mari umbre ale trecutului ” [Paul Lemerle, Academie des 
Inscriptions et Belles Lettres, Paris/; 

- „Vorbesc din partea Academiei Britanice, dar ştiu că voi exprima 
sentimentele tuturor institutelor din ţara mea care au trimis delegaţi la 
Congres, şi ale tuturor participanţilor britanii, aducând un omagiu de 
gratitudine oaspeților noştri de astăzi. Cu toții suntem mişcaţi amintindu-ne că 
Congresul Internaţional s-a întors înapoi la casa sa originară. Şi pentru cei 
dintre noi care sunt destul de vârstnici spre a fi cunoscut şi admirat pe Nicolae 
Iorga şi a fi primit încurajarea lui, pentru toţi este extrem de emoționant să fim 
din nou aici în acest oraş”. /Steven Runciman, The British Academy, 
Londra/; 

- „Sârbii, bulgarii şi românii s-au inspirat deseori din comorile culturii 
bizantine, multe dintre acestea intrând în patrimoniul culturilor lor naţionale. 
Este deci de înţeles de ce fiecare din aceste ţări cultivă cu deosebită 
consecvență studii bizantine, Acest lucru se referă în primul rând la România, 
patria remarcabilului istoric Nicolae Iorga şi a unei întregi pleiade de savanţi 
din domeniul bizantinologiei ”. N. Lazarev, Akad. Nauk., M-va/; 

- „Am acceptat cu bucurie şi gratitudine propunerea ce mi s-a făcut de a 
spune câteva cuvinte de salut Congresului nostru, şi mai ales nu numai în urma 
propunerii, dar din propria noastră dorinţă, salutând Comitetul de Organizare, 
cred că o pot face în numele tuturor congresiştilor aici prezenţi. Ideea de a 
aplica o formă internaţională de colaborare la studiile bizantine o datorăm 
României şi marelui savant român Nicolae Iorga. Știm cu toţii că primul 
congres de studii bizantine a avut loc la Bucureşti şi întrunindu-ne astăzi 
pentru cel de-al XIV-lea în capitala României, ne gândim cu emoție şi 
gratitudine la marele savant român, care a fost inițiatorul congreselor noastre 
şi care a creat o tradiţie, o nobilă tradiţie care s-a dovedit fecundă şi care ne 

este scumpă nouă tuturor”. IG. Ostrogorski, Academie Serbe des Sciences et 
des Arts/'. 

De asemenea, din domeniul mondial al bizantinologiei sunt de adăugat 
alte nume de rezonanţă - R.p. Jean Darrouzes /CNRS, Paris, Inst. franc. WEt. 
byz/, D. A. Zakythinos /Academie d'Athenes/, alături de Ihor Sevtenko, P. 
Charanis, W. F. Volbach, Iv. Duitev, M. D. Metcalf şi mulţi alții //iertat să- 
mi fie faptul că sunt aici menţionaţi doar prin semnăturile lor olografe, v. 
Anexe//: raportori sau autori de comunicări la Congres; indicaţi, altminteri, cu 
instituţiile de care aparţin, în Programme, iar o bună parte dintre participanţi 
figurând, cu principalele contribuţii în medievistică, într-o binecunoscută 
lucrare universitară, apărută chiar în anul Congresului?. 

Alături de astfel de personalități, am avut deosebita şansă - posibilă 
doar odată în viaţă: onoarea de a lua parte în chip felurit la mersul Congresului, 
deoarece foştii mei profesori, Mihail Berza, Alexandru Elian şi Virgil 
Vătăşianu” mi-au încredințat spre ghidaj una din excursiile propuse 
participanţilor, aceea de la Curtea de Argeş, tustrei, pe lângă cei menţionaţi 
mai sus (cu excepţia istoricului britanic) şi alţi câţiva zeci de bizantinologi - 
toţi aceştia au fost prezenţi la Curtea Domnească în memorabila zi de 9 
septembrie 1971. Iar imaginile foto din interiorul Bisericii Domneşti'" (Anexa 
1/1-5, 7, 12) sunt mai mult decât evocatoare ale momentului: nici un gest de 
indiferenţă din partea celor (atât de mulţi!) deprinşi cu ambianța somptuoasă a 
palatelor şi a catedralelor împodobite cu statui, sarcofage şi vitralii - ci, 
dimpotrivă, o concentrată atenţie, o sobrietate desăvârşită din partea oaspeţilor 
prezenţi în interiorul monumentului, având în faţa lor întregul ansamblu 
pictural. precum şi vestigii (inclusiv de ordin arheologic) prezentate de 
semnatarul de faţă. (Subl. ns.). 

Dar şansa extraordinară oferită atunci este - şi a rămas! - dimensionată 
în alt plan, de această dată efectiv valoric: la rugămintea subsemnatului, 
participanţii, in corpore, au binevoit să-mi onoreze şi altfel prezenţa în mijlocul 
dumnealor, semnând autografe în carnetul personal, aşezat pe o măsuţă lângă 
Registrul de onoare al Muzeului local (Anexa 1/7-11, 13.). 

















7 Citate din Buletin informativ /în lb. română/, în Programme 80 p. (inclusiv Lista 
participanţilor 636,alţi 40 în Buletin). Vezi aici Anexa 1/6. 

$ Cf. Edmond-Rene Labande, Bernadette Keplant, Repertoire international des mâdicvistes, 
Universite de Poit iers,1971 (Publications du C.E.S.C.M.). 

” Regretaţi Profesori ai subsemnatului (Prof. Berza mi-a publicat articolul Residence, 1971, iar cu 
Prof. Vătăşianu am colaborat la Suceava şi M-rea Brâncoveni; Prof. Elian a vizitat deseori 
săpăturile de la Curtea Domnească). Pioasă amintire! 

10 Originalele poartă ştampila Institutului de Studii Sud-Est europene. Regret că nu mai rețin în 
ce împrejurări mi-au fost oferite (posibil de regretata Maria-Ana Musicescu, foarte preocupată de 
cercetările de la Curtea de Argeş)... 

/INotă: numerele însoţitoare sunt preluate din agenda Congresului, 
resp. XIV-CIEB, Programme, s.v.//. 
In scurt, o zi de neuitat. 


2. Un caz particular - sau o confuzie urnată de o revendicare . 
Cu totul insolit, acest caz s-a ivit relativ aproape de vremea noastră - şi 


e vorba nu de un demers istoric, pe calea tiparului, ci pur şi simplu de unul 
realizat prin corespondenţă: o scrisoare trimisă de pe teritoriul Franţei, adresată 
Academiei Române! - de cine anume? Nimeni altcineva decât un reprezentant 
al unei ramuri ţinând de fosta casă regală d' Anjou! 

Documentul, olograf, reprodus aici este o coală de hârtie cu tentă 
chamois, format 29,7 x 21 cm, la colţul stâng, sus, antet pe două rânduri 
(adăugat de mână: France), fără nici un semn heraldic (!), iar la colţul din 
dreapta, data şi adresanta Scrisul, cu cerneală albastră, într-o impecabilă 
franceză (textul începe cu un gallicism!), fără nici o ştersătură în rândurile 
spaţiate, 21 /recto, 10/verso, inclusiv semnătura (Anexa II/ 1-2). 

Iată conţinutul epistolei: 











„PRINCE NICOLAS LOUIS D'ANJOU Le 11 Juillet 1981 
5, Rue Antonia Augusta - 06 NICE 
France Academie de Sciences 
Section Llistoire 
Bucarest 
Monsieur, 


C'est l'attache culturel de l'Ambassade de Roumanie en France qui 
m'a conseille de vous €crire pour les recherches historiqgues qui m 'interessent. 
Il ma cite le nom d'un historien, Monsieur Daicovici, habitant ă Cluj, mais il 
n 'avait pas son adresse. 

Mes recherches hitoriques sont necessitees pour un livre qu/ j €cris sur 
la Maison Capetienne d'Anjou, qui est la mienne. 

Un de mes ancetres directs, le Prince Louis d'Anjou, Duc de Durazzo 
(1351-1415) avait epouse la princesse Helene de Bessaraba, fille de Rodolphe 
le Noir ou Rado Negro, voivode de Valachie. 





u Neînregistrată în vreun dosar din anul 1971 — vezi precizările din articolul subsemnatului „150 
de anii de la înființarea Muzeului de Istorie Naturală şi Antichităţi din Bucureşti. Istoricul 
Muzeului Naţional de Antichităţi - Institutul de Arheologie, V. De la Muzeul Naţional de 
Antichităţi la Institutul de Arheologie (1956-1984), în Buletinul Muzeului „,Teohari 
Antonescu”, Giurgiu, VII-VIII/ Nr. 7-8, 2001-2002, p. 189-217. Scrisoarea mi-a fost semnalată 
de regretatul coleg Alexandru Păunescu. 

La tombe du Prince Louis a €te decouverte par vos archeologues en 
1920 en l'Eglise des Princes ă Curtea de Argeş ou sont enterres les voivodes de 
plusieurs generations. 

Je desirerais recevoir. 

1“/ tous renseignements sur la decouverte de cette tombe qui a tres // 
certainement ete commentee par les historiens roumains. 

2“/ les renseignements qui vous possedez sur le Prince Louis et sur son 
€pouse. 

3“ si possible des photocopies (actes de mariage, deces...) du Prince 
Louius et de son epouse qui ont du etablis par les autorites ecclesiastiques et 
sont conserves dans les archives. 

/ 

4“ des reproductions photocopiques des effigies des €poux, dont il doit 
exister des gravures. 

Bien entendu, je suis tout pret A assumer les frais de mes demandes. 

Monsieur l'attache d'ambassade, qui m'a tres aimablement recu, 
m 'assure que je puis compter sur une reponse de |' Academie des Sciences. 

Je vous en remercie par avance tres vivement et vous prie d'agreer, 
Monsieur, l'expression de ma haute consideration. 
(5s) Pr.(ince) N. (icolas) L. (ouis) d'Anjou”. 


Helăs! - s-ar cuveni astfel să înceapă un comentariu, chiar restrâns, pe 
marginea acestei scrisori, al cărei autor foloseşte, inexact, denumirea instituţiei 
academice din România (eventual, chiar anonimul ataşat cultural menţionat se 
va fi încurcat, neştiind de existența pasageră a ASSP...), sau doar numele, 
uşor deformat, al regretatului (astăzi) Hadrian Daicoviciu - demers, în fine, 
rămas până astăzi fără vreun răspuns. Inexplicabil, în multe privinţe, 
expeditorul nu l-a căutat în vreo bibliotecă (pare să ştie cumva de CDA-1923?), 
sau să-l fi solicitat reprezentanţilor de frunte ai exilului românesc, din Parisul 
acelui an 1981 (de talia unor recunoscuţi specialişti, precum Petre Şt. Năsturel 
sau Matei Cazacu...). În acel an, de reamintit, se va desfăşura la Bucureşti un 
Congres mondial al istoricilor... 

Altminteri, scrisoarea princiară se caracterizează, indiscutabil, printr-un 
şir întreg de regretabile inadvertenţe şi confuzii, drept care, astăzi, încă nu 
cunoaştem dacă acestea şi-au găsit loc în preconizata operă istorică a autorului, 
despre „Casa ” viitoare a lui Hugues Capet (c. 940-996) şi relaţia acesteia cu 
senioria de pe Loara de Jos, al cărei centru va purta denumirea de Angers 
(odinioară, celtica Andegava, mai târziu Anjou). 

Din câte cunoaştem din istoriografia problemei referitoare la Casa 
dinastică a Ţării Româneşti - a Valahiei -, în veacul al XIV-lea nu a existat o 
„Elena de Basarab”, fiică a lui Radu Negru prinţesă căsătorită, crede autorul 

princiar, cu un strămoș al său numit „Louis d'Anjou, Duc de Durazzo, 1351- 
1415)”, nu altcineva decât cel înmormântat în Biserica Domnească din Curtea 
de Argeş, aşadar în M 10 - 1920! Dar ne grăbim cu nedumeririle noastre, aşa 
încât se impun unele clarificări. 

La scara timpului, dacă invocatul duce de Durazzo este într-adevăr un 
înaintaş al acestui Nicolas Louis d'Anjou din 1981, trebuie să ne întoarcem cu 
veacuri în urmă, la regele (capetian) Ludovic IX /cel Sfânt/ al Franţei (m. în 
1270), la fratele acestuia, Carol, comite de Anjou, ales de papa Urban II să-i 
înlocuiască pe Hohenstaufeni în fruntea Regatului Siciliei, acesta fiind regele 
Carol 1 de Anjou (m. în 1285), alungat însă din Palermo în urma răscoalei 
antifranceze - celebrele „Vespre /Vecernii/ siciliene” (30 III 1282)2. Fiul 
acestuia, Carol II de Anjou (m. în 1309) ne interesează îndeaproape: cu 
numeroşi descendenţi (printre ei şi viitorii regi ai Ungariei, Carol Robert şi 
Ludovic I), răspândiţi în urma evenimentelor din sudul italic, între aceştia şi un 
fiu ajuns pe pământ albanez - acel Ioan, duce de Durazzo (m. în 1335), la 
rându-i cu fiii Carol, duce de Durazzo (m. în 1348) şi Ludovic, duce de 
Durazzo (m. în 1362), cu descendenţi cunoscuţi, inclusiv numele soțiilor”. 
Eforturi zadarnice de a identifica documentar un nume precum Louis, Duc de 
Durazzo pentru anii 1351-1415, inclusiv în zecile de pagini de pe Internet'*. 

În rezumat, demersul din 1981 al acestui urmaş al Angevinilor 
napolitani a izvorât din evidente erori de interpretare, confuzii (posibil voite?) 
privitoare la mormântul voievodal de la Curtea de Argeş, ca să nu mai vorbim 
de cerinţele din finalul scrisorii (unele nu prea lesne de îndeplinit, în al XIV- 
lea veac, chiar şi în Europa apuseană...). 


3. O turbulentă diversiune: „re-scrierea” istoriei vetrei voievodale. 

În 20 august 1920, aşadar la nici o lună de la descoperirea Mormântului 
voievodal din Biserica Domnească, o solemnitate se desfăşura, în alt loc de 
rezonanţă istorică: la Mănăstirea Dealului, decorat de regele Ferdinand I, era 
depus „cinstitul cap” al lui Mihai Viteazul Vvd., iar suveranul României 
întregite rostea, în alese cuvinte (inspirate de N. lorga?): 

„+... Cu noi se bucură şi sufletele întâilor Voievozi Basarabi, ale căror 
rămăşiţe au fost descoperite de curând în străvechea biserica domneasca din 
Curtea de Argeş, parcă le-a ajuns prea strâmt locaşul lor în zilele noastre, 
când atât s-au întins hotarele Țării, ai cărei întemeietori au fost şi ei... P. 











12 Steven Runciman, Vecerniile sicilien. O istorie a lumii mediteraniene spre sfârşitul secolului 
al XIII-lea /1958/, Trad. de Mihai Moroiu, Editura Enciclopedică,Bucureşti, 1993, p. 194 şi urm. 
/descendenţii lui Carol I de Anjou în Tabelul II. Familia regală a Siciliei (Neapole). 

15 Ibidem. 

14 Zeci de pagini despre Casa de Anjou - nimic însă despre ramura siciliană - Durazzo (îi 
mulţumesc colegei Anca Ganciu pentru ajutorul oferit). 

'5 Preluare dintr-o evocare în presă (regret că nu pot indica publicaţia). 

Astfel de simţăminte pot fi puse cumva în cumpănă - alăturate 
penibilului situaţiei „zilelor noastre”?, ca să folosim sintagma de acum aproape 
un veac? Şi de ce penibil poate fi vorba? Doar faptul că latura de vest a incintei 
voievodale zace prăbuşită de ani în şir, că turnul vechi de intrare de pe latura de 
est este parțial „refăcut” (dar lipsindu-i un detaliu de construcţie: vechea scară 
de acces la etaj!, cum am semnalat deja în această revistă)? Sau faptul, mai 
ales, că pe faţada Bisericii Domneşti stă fixată o mică placă de marmură cu 
menţionarea anului: 1352, care, de ani în şir, induce în eroare pe vizitatorul 
neavizat? (E o preluare, evident forţată, din grafitul cu ştirea morţii lui Basarab 
I, din care nicidecum nu rezultă că edificiul era în curs de realizare în acel an, 
cum s-a demonstrat în istoriografie, inclusiv de subsemnatul). De curând, în 
ambianța fostei Curți, privită însă ca sediu al Mitropoliei, chiar învecinata 
biserica de pe colnic, Sân Nicoară, ne este înfăţişată drept „bolniţa” instituţii 
bisericeşti!S, etc. etc. 

Şi de ce s-au ivit tocmai acum o turbulenţă reală, un revizionism feroce 
(pe alocuri chiar de joasă speţă!) în materie de istorie a fostei Curți Domneşti 
(deşi scheme şi interpretări controversate au însoţit de timpuriu percepțiile din 
istoriografie)? Un amănunt, sau mai degrabă o caracteristică a momentului 
actual: tratarea subiectelor privind trecutul nostru istoric, inclusiv în materie de 
monumente medievale, se realizează adesea prin scrierile unor pseudo- 
specialişti, dar nu fără un „suport”_ mediatic - mai ofensiv ca oricând (prin 
materiale de duzină în presa scrisă, la TV şi Radio, dar mai ales prin Internet), 
Şi tocmai venerabila Biserică Domnească a căzut pradă unui demers cu 
pretenţii ştiinţifice (de secol XXI, pasămite), din păcate cu un fel de acoperire 
academică! Să recapitulăm faptele şi semnificaţia lor. 

În prima parte a anului 2012 (cum am aflat din presă), o echipă (încă 
anonimă) pătrunse în Biserica Domnească şi a prelevat din osemintele M 10 în 
vederea unei expertize care să stabilească, prin analiza ADN, etnicul celui 
depus în sarcofag - demers sistat prin dispoziţia Ministerului Culturii (iunie 
2012; vezi însă precizarea din finalul articolului !)!. 

Am obţinut totuşi, ulterior, detalii semnificative: prin intermediul 
ziarului „Gazeta de Cluj”, un material explicit a fost postat pe Internet (v. aici 





16 Sergiu Iosipescu, Carpaţii Sud-Estici în Evul Mediu târziu (1166-1526). O istorie europeană 
prin pasurile montane, Muzeul Brăilei /Editura Istros, Brăila, 2013 /Teză de Doctorat/, p. 594- 
595, Fig. 20, „Biserica Mitropoliei Ungrovlahiei Sfântul Nicolae Domnesc” /ctitor Nicolae 
Alexandru Vvd.../, respectiv Fig. 23. „Biserica Sân Nicoară, bolnița Mitropoliei Ţării 
Româneşti... ”!! (la p. 598, Fig. 30. „Radu ] şi doamna Ana, tablou votiv din biserica Sf. Nicolae 
Domnesc din Curtea de Argeş"'...). Ar fi multe de replicat afirmațiilor din stufoasa lucrare, ale 
unui înzestrat medievist care, din păcate — şi absolut în toate privinţele, contrar deci evidenţelor 
documentare şi din istoriografie — încă mai stăruie în opinii paradoxale (folosind şi un soi de 
oedantism, de felul Louis d 'Anjou... 

1 Precizare, ca să anticipez, vizând moralitatea în exercitarea unui demers ştiinţific. Audiatur- 

Anexa IX/1), sub un titlu incitant: „Geneza statului român dezvăluită de 
istoricii clujeni” (28 iunie 2012). Stil de ziarist-receptor, niţel agramat, dar care 
ne dezvăluie nu doar intenţii de viitor (Cozia, „Armata” 7 recte Arnotqa/, 
Dealu), ci mai ales pe doi dintre actanţii de la Curtea de Argeş: Beatrice 
Kelemen (arheolog? Institutul de Cercetări Interdisciplinare în Bio-Nano 
Ştiinţe, Universitatea „Babeş-Bolyai” din Cluj-Napoca) şi Adrian Ioniţă 
(arheolog, Inst. de Arheologie „Vasile Pârvan” al Academiei Române; ca 
amănunt: argeşean de obârşie...). Nu e invocat un al treilea nume, Alexandru 
Simon (istoric, Centrul de Studii Transilvane al Academiei Române - Filiala 
Cluj-Napoca, Centrul de studiere a Populaţiei, Universitatea „Babeş-Bolyai” 
din Cluj-Napoca), cert: iniţiatorul demersului argeşean'*. 

/INu este cazul să stăruim asupra inepţiilor atribuite de gazetar lui 
Adrian loniţă, care ar bate câmpii în diferite microzone ale istoriei valahe - mai 
mult, gata, aproape, să-şi închipuie un curgan cuman pe locul vetrei voievodale 
A. IL. se dovedeşte a se afla sub pulpana dlui Neagu Djuvara, iar ceea ce crede şi 
scrie cu mâna-i proprie se vor vedea mai jos...//. 

Într-adevăr, după doi ani de elaborare (şi de reflecţie?), cu o prezentare 
Chiar în incinta Academiei, apare, în sfârşit!, articolul celor trei amintiţi, de 
această dată realmente şi în toate privinţele năucitor - şi nu atât prin titlul său, 
cât mai cu seamă prin conţinutul stufos şi ostentativ mobilat cu un aparat critic 
ieşit din comun!!?. Zeci de pagini în care discuţia e purtată aglutinant, cu teme 
care non pertinent ad rem („nu Sunt în chestie”, ar zice T. Maiorescu), o 
discuţie... în paralel, prin notele de subsol (cam 2/3 din articol!), fără a distinge 
însă prea limpede opiniile şi contribuţia fiecăruia dintre semnatari. L-am 
identifica, ca prim-semnatar, pe A. Ioniţă, dispus să distribuie merite, mai ales, 
dar şi reproşuri (în discernerea faptelor de observaţie), deşi vădit lucru, acest 
infatuat veleitar nu a cercetat vreodată un monument la sud de Carpaţi, dar ne 
pune în temă, cu aplomb, asupra trecutului înregistrat sub temelia Bisericii 
Domnești. 

În fapt, scopul principal al acestui trio întrunit la Curtea de Argeş este 
diversionist, adică ne îndreaptă atenţia nu asupra realităților din Biserica 
Domnească, în totalitatea şi conexiunea lor, (de pildă relaţia Tablou votiv-loc 











15 Adrian Ioniţă, Beatrice Kelemen, Alexandru Simion, „Între Negru Vodă şi Prinţul Negru al 
Țării Româneşti: Mormântul 10 din Biserica sfântul Nicolae Domnesc de la Curtea de Argeş, 
în Anuarul Institutului de Istorie, „A. D. Xenopol” - Iaşi, t. LI, 2015, p. 1-41 /rez. engl. p. 41-44, 
cu 10 fig. În text. /Citări din articol şi observaţii, în paginile următoare, fără a încărca notele din 
subsol/. Cu totul întâmplător, notez aici, acest articol a fost „cules” de pe Internet şi oferit, în 
chip îndatoritor, de către tânărul geograf din Câmpina, Răzvan Focşa, căruia îi aduc vii 
mulţumiri... 

19 Semn evident al unei derute în a justifica subţirimea textului propriu-zis. 

de onoare / M 10 - Pomelnic, subl. ns.)”, ci asupra a doi metri pătraţi care -, 


doar aceştia - adăpostesc locul de veci dintr-un locaş mai vechi, al unui 
personaj princiar, un anume Alexandru, mort către mijlocul veacului XIV, când 
ia naştere şi edificiul actual...!!! Curat revizionism, de unde şi inocentul tam- 
tam mediatic iscat (sau comandat) recent”!.Semnificativ (ŞI, evident, un indice 
negativ în materie de probitate ştiinţifică elementară): nici o contribuţie a 
subsemnatului din „Argesis”/2000-2013 (cu interpretări/soluţii de ultimă 
oră) nu e luată în seamă de vajnicii autori... 


* 


Ar fi multe de comentat despre „probele” administrate de autori, pe 
baza relictelor din inventarul M 10, puse în lumină de V. Drăghiceanu, sau 
despre ezitările acestuia, înainte şi după descoperire /CDA - 1923, p. 138 şi 
urm.; de reţinut: personajul din sarcofag nu avea un nume, era mai ales un 
„Negru Vodă” şi o astfel de atribuire a şi fost „atestată” ad-hoc de un bătrân 
cântăreţ căutat în grabă de V. D., i-o va comunica probabil şi suveranului, aflat 
în vizită la 4 august, cf. p. 142/. Altminteri, o mărturie despre nesiguranța 
determinărilor din acel moment rezultă şi din partea unui colaborator al său, 
pictorul care a desenat craniul defunctului - v. interviul cu destule supoziții 
acordat de Popescu-Molda, în „Adevărul literar”/ 12 sept. 1920... 

Ce ne oferă autorii în anii de graţie 2012-2014 şi, îndeosebi, cum 
anume procedează, această insolită (dar agresivă) tripletă vlaho-transilvanvă?, 
va releşi, sper, din cele ce urmează. (Spre a nu încărca inutil aparatul critic, 
prin replici la afirmaţiile autorilor, voi menţiona în text, după caz, şi câteva 
trimiteri de felul Argesis - Istorie, XI1/2003, 177). 

Documentarea. Cu totul fastuoasă, chiar ostentativă în plan strict 
bibliografic (nici un titlu al vreunui dintre autorii articolului!, iar despre alţi 
câţiva citați nu a auzit nimeni...), pe alocuri contradictorie şi lipsită de 
elementara deferenţă în maniera de a cita a lui A. I. (v. „Constantin C. şi Dinu 
C. Giurescu, Istoria...”, p. |, n. 4 - tatăl şi fiul părând a fi „fraţi!..). Merit 
indiscutabil: clujenii /?/: aduc în discuţie tema - Melchisedec, v. infra. Spre a 
nu reveni, semnalez doar aici eroarea (posibil şi voită de a menţiona tendenţios 
sintagma onomastică din actele papale. Alexander Bassarar (în loc Bassarati 
„al lui Basarab”; la fel, Bozorad, în loc de Bozoradi). 


% “Toate acestea, ca probleme de cercetare/interpretare, se află tratate în articole publicate în 
Argesis - Istorie (neluate în seamă de către preopinenţi), reunite (gen varoiorum-reprints) în 
volumul Timp şi spațiu voievodal în Argeşul istoric (1200-1500). Studii de istorie şi arheologie, 
Editura Ordessos, Muzeul judeţean Argeş, Piteşti, 2014, 358 p. 

”! Vezi în final, Anexa LX /1-2. 

llustraţia. Caz exemplar: despre planul cu decroşuri ale bisericii 
Argeş - I, stabilit de subsemnatul - dar „corectat arhitecttonic ”, sau „,emendat 
/sic!/ de Moisescu”, aşa cum afirmă nonşalant A. Ioniţă (p. 2, n. 8, 11). 
Amintesc aici că i-am răspuns regretatului arhitect /Argesis - Istorie, XI1/2003, 
154. 55, ceea ce A. I. nu catadicseşte să citeze/. În articol mi se atribuie (Fig. 1) 
un plan eronat al Bisericii Domneşti (Argeş - II), preluat de fapt din CDA - 
1923 (folosit ca atare şi de A. Sacerdoţeanu, 1935: contraforții datează din sec. 
19, intrarea de S în naos lipseşte, zidul de la diaconicon nu e ţesut, cum am 
stabilit, cf. şi P. Chihaia, 1974, p. 10), iar mormintele capătă o nouă siglă, 
neobişnuită în arheologie, G, lipsind şi localizarea altui mormânt celebru, cel 
cu nr. 13 din colţul NV al naosului (piatra cu gisant). Culmea imposturii: 
planul real al vechii biserici, stabilit de subsemnatul, înserat în cea existentă (p. 
4), ni se prezintă pe aceeaşi pagină: Fig. 3 redă proiecția axonometrică, 
(„Modelul 3 D”) pretinzându-se cu mojicie nedisimulată în legendă: 
„cercetările lui Adrian Ioniţă, 2012-2014”, deşi am publicat încă din 1984 un 
plan-perspectivă realizat de mâna specializată a d-nei arh. Monica 
Mărgineanu-Cârstoiu. 

Despre restul ilustraţiei, la locul cuvenit, dar nu pot ignora un procedeu 
ignobil: discriminarea prin omisiune, adică absenţa din ilustrație a unui izvor de 
primă mână: Pomelnicul Bisericii Domneşti!! (motivaţie lesne de înţeles: 
fixaţiile penibile ale autorilor!) 

Construcţiile. Ctitorii. În materie de construcţii - e clar că niciunul 
dintre autorii articolului nu e familiarizat cu minimele noţiuni despre 
arhitectura bizantină, ei cantonându-se prin alunecare în stufărişul confesional- 
politic din secolul al 14-lea, cu predilecție spre ritul latin. Luându-se (fără a 
cita!) după opiniile unor avizaţi în materie, autorii din 2012-2014 (A. I. 
îndeosebi. p. 2, n. 10) se îndoiesc la rândul lor, dar fără vreun temei, că 
Biserica Argeş - ] ar data de la începutul veacului al 13-lea, afirmând în schimb 
că actualul edificiu, Biserica Domnească /Argeş - II) ar fi de prin 1359 (p.5,n. 
48: grafitul de pe peretele N ,,... marca de fapt pomenirea de şapte ani a lui 
Basarab, un aspect neluat - aparent - în calcul până acum ”, descoperire, din 
anii 2012-2014, A. [...), aşadar din anul recunoaşterii Mitropoliei Ţării 
Româneşti, operă a lui Nicolae Alexandru Vvd. (passim). Atrag atenţia, şi cu 
prilejul de faţă, celor neaveniţi în astfel de determinări cronologice, celor cu 
titluri căpătate pe munca altora: sub molozul provenit din demolarea Bisericii 
Argeş - | am găsit o monedă de la ţarul din Vidin, Sraţimir, cumnatul lui 
Vladislav 1 - Vlaicu Vvd. (cf. monografia din 1984, p. 57, Fig. 20, stratul L 
1715). Mormântul nr. 10 (v. aici Anexa IV, cerc negru; doar ca indicație 
expresă: săpăturile din anii '70 nu au atins şi microzona acestui spaţiu funerar, 
denumit obişnuit „loc de onoare”, şi rezervat doar ctitorului, v. Anexa V). 

Descoperitorul de fapt al Bisericii Argeş I (atât de deferent în opiniile 
sale şi mai cu seamă faţă de neînchipuita carenţă a lui Virgil Drăghiceanu, care 
nu a sesizat, în 1920, rosturile „substrucţiilor” pe care le găsea şi pe alocuri le 
şi distrugea), savantul medievist Aurelian Sacerdoţeanu stabilea un plan 
(eronat, totuşi) al vechii construcţii şi plasa (tot eronat!) M 10 în interiorul 
acesteia (v. Anexa III), coborând vechimea lăcaşului cu exact un secol şi 
identificându-l în mormânt pe însuşi Basarab I1!!?. Autorii din zilele noastre îl 
ridică în slăvi pe savant şi preiau cu aplomb opinia sa, devenită cheie de boltă a 
întregului eşafodaj interpretativ din articol, dar cu un corectiv nemaipomenit: în 
M 10 se afla cu totul altcineva... 

Nici în 1935 şi nici astăzi nu s-a ţinut seama de construcţia propriu-zisă 
a sarcofagului din M 10, chiar potrivit înregistrărilor lui V. Drăghiceanu 
(comentate şi acceptate de P. Chihaia, cel mai avizat specialist în tematica 
discutată în cele de faţă). 

Astfel, cum aflăm din Jurnalul săpăturilor, peste cutia sarcofagului se 
afla o lespede masivă, peste care „se află un zid de bolovani, prins la colțuri de 
bucăţi mari de piatră tuf-calcar ce s-a întrebuințat şi în apareiajul bisericii. 
Spre picioare, se află zidită o cărămidă mare de 33 x 26 x 5 cm, apoi o bucată 
mare dintr-o boltă sfărâmată, formată din cărămizi aşezate pe muchie, dar 
dispuse peste lespede, pe lat... "/28 1/2 x 14 x 4 cm/. fig. no. 20. (CDA, 1923, 
138, subl. N.C.). Aşadar, material de construcţie, inclusiv cărămizi romane, 
folosit la fațadele Bisericii Domneşti (nici urmă din acestea în molozul rezultat 
din demolarea Bisericii Argeş 1!). Iar restul de „boltă” (după opinia autorilor - 
rămăşiţă din Argeş [...) nu era altceva decât un are de descărcare transversal 
menit, împreună cu „zidul”, să suporte nu atât pardoseala (cum se indică, just, 
în CDA, 1923, p. 40, Fig. 20: „Secţie în pardoselile bisericii cu prilejul 
săpăturilor”), ci mai ales masiva piatră tombală menită să acopere M 10!! 
(vezi aici Anexa V)*. Monument complet ignorat de tripleta vlaho- 
transilvană... Ipoteză plauzibilă: sarcofagul, înntregul său a fost din 
construcţie lucrat şi pregătit în timpul vieţii ctitorului (materialul din „zid” şi 
cărămizile arcului depozitat chiar în cutia sarcofagului). 

Inventarul din M_10 a stârnit interes încă din momentul descoperii - 
vestimentaţie şi accesorii („diadema” de pe cap fiind o scufă funerară „cu 
burlet”, Chihaia, 1974), la loc de frunte situându-se brâul cu celebra pafta de 
aur - totul indicând în plan european moda statornicită mult după „marea 
ciumă” (ivită din Orient şi „debarcată” la Marsilia către mijlocul veacului 14), 


























% Aurelian Sacerdoţeanu, Mormântul de la Argeș şi zidirea Bisericii Domnești, în „BCMT”, 
XXVIII/1936, p. 49 şi urm.; Cf. C. Grecescu, ecou favorabil în Revista Istorică Română /RIR/, 
V-VI/ 1935-1936, p. 530 (de unde aflăm că A. Sacerdoţeanu şi-a prezentat descoperirea la 
Congresul naţional de Numismatică şi Arheologie, Cernăuţi,30 IX-4 X 1935). 

% Vezi infra, potrivit interpretărilor - Pavel Chihaia. 

respectiv anii ultimei treimi, ai lui Vladislav I-Vlaicu Vyd. (Chihaia, 1974 
ş.a.). Diagrama „expertizei”-Miami, prezentată de autori la p. 7, Fig. 4 indica 
(în fals, la cerere!) curba de jos a vârstei celui depus în sarcofag, curba de sus, 
evidenţiată ca atare în diagramă indicând limpede anii 70-80 ai veacului 14, ai 
aceluiaşi Domn (Q.e.d!!). Dar nu ne oprim aici. 

Inelul-martor_(unicat absolut). Discreţia din Jurnalul săpăturilor 
privind descoperirile podoabelor din mormânt (nici o fotografie cu degetele 
defunctului purtând inele!), nu l-a împiedicat pe V. Drăghiceanu să atribuie lui 
„Radu Vodă”, cum credea, ,.... patru inele, două mari moştenite /.../ şi două 
personale mai mici cari barau, pe degete, pe cele mari” (CDA, 1923, p. 64 şi 
Fig. 62-63, 65 a, 66 Subl. N.C.). Neverosimilă destinaţia ultimelor, cu fineţea 
detaliilor şi părând mai degrabă inele purtate de mâinile unor femei... 
Altminteri cum preciza în Jurnalul săpăturilor, printre cei prezenţi după vizita 
Suveranului se afla, în 5 august 1920, şi Nicolae Iorga (CDA 1923, p. 142).0Or, 
privirii iscoditoare a savantului istoric nu i-a scăpat amănuntul: „Inelul se mai 
ținea de deget, şi alte inele erau în mormintele vecine... '”. Aşadar un singur 
inel şi nu patru (ceea ce, la urma urmei, nu interesează decât detaliul: se afla pe 
deget, în vara lui 1920 inelul principal, cel cu nr. 62 (cap de femeie schiţat pe 
gema antică de pe disc, inscripţii cu litere lombarde...). Voi reveni asupra 
acestui element de rit funerar, dar încă ceva trebuie adăugat: pe inel, în afară de 
un citat din Evanghelie (Luca, IV, 30), V. Drăghiceanu semnala, literele 
gravate sub discul cu gema antică: AI/MA („Al/exander// Ma/gister/”, credea 
el, apoi corijându-se în mod penibil: „Al/exander/ /Ma/ria/”, considerând că 
este un inel de logodnă al lui Nicolae Alexandru Vvd. cu prima soţie (CDA, 
1923, p. 65, respectiv /p. X/ Adaose şi Îndreptări.). Litere fatidice pentru 
autorii articolului, căci chiar de la acestea - his rebus adductis - au pornit şi 
falsurile evidente din nevolnicul proiect „Genesis”. 

Într-adevăr, ni se oferă un detaliu neobservat până acum: pe inel e 
redată steaua în opt colţuri a lui Melchisedec, iar colţul de jos al stelei a 
servit gravorului drept litera _V; astfel încât lectura celor patru litere ar 
semnifica nimic altceva decât o inscripţionare „devoţională”: AL/VA, respectiv 
Al/exander/ Va/yuoda/ (p. 21, n. 187). Urmează pagini întregi, forţat 
justificative şi o concluzie pe măsură: (Subl. N.C.). Oricum este ciudată (dacă 
nu chiar ridicolă în toate privinţele) opinia din articol: un aşa-zis „Prinţ 
Negru” 1 valah, diferit de miticul descălecător din Făgăraş, a stat ascuns în 
cripta localizată sub pardoseala Bisericii Domnești, fiind descoperit la 31 iulie 
1920. lată, altminteri, pasajul-cheie din articol (care, aproape involuntar, reia 
ceva din închipuirea tradiției de coloratură câmpulungeană, despre doi şi chiar 
trei voievozi întruchipaţi în acelaşi personaj real). 

















% N. Iorga,Istoria Românilor, Volumul III. Ctitorii /1937 /, Ed. Victor Spinei, Ed. Enciclopedică, 
Bucureşti, 1993, p. 156. 

„Par să se distingă figurile a doi voievozi ai Ţării Româneşti, de la 
mijlocul anilor 1300. Primul, Alexandru (Alexander Bassarat /sic /), ajuns la 
un compromis cu Ludovic I de Anjou... i-a îndreptat la 1345 pe Olachi 
Romani spre papalitatea de la Avignon”. //Adică un alt fiu, aplecat spre c al 
lui Basarab I, chiar cel depus în sarcofagul M 10, n. N.C. //. Al doilea, Nicolae 
Alexandru, deşi profund ortodox, s-a supus - probabil orientării pro-latine a 
fratelui său, posibil mai mare, până la moartea acestuia în anii 1350... În 
urmă rămâne istoria răposatului din Mormântul 10, în care - sub giulgiul 
Veneţiei şi prin inelul Avignonului”. Etc., etc. (p. 27-30, inclusiv, pe pagini 
întregi, notele. 256-275...). 

Formidabilă capcană aceste patru litere şi mai cu seamă invocarea lui 
Melchisedec şi a stelei sale, justă în esenţă dar logic/istoriceşte situabilă, cert, 
în alt registru interpretativ! A lipsit până la urmă o doză de perspicacitate din 
partea autorilor articolului. În ce fel? 

Personaj vetero-testamentar de rezonanţă - apare ca rege în Salem 
(viitorul Ierusalim) şi preot care îl binecuvântează pe Avraam (Facere, 14, 18- 
19) şi în Ps. 109, 4 („Tu eşti preot în veac după rânduiala lui Melchisedec”), 
iar în Noul Testament, Pavel Apostulul” aplică alor săi o aspră cateheză despre 
Rânduiala lui Melchisedec, pe temeiul căreia şi prin harul celui Preaînalt a 
devenit Mare Arhiereu însuși lisus Hristos (Evr. 4, 14, 5, 6-10, 20, mi ales 7, 
1-19). Personajul biblic e cunoscut şi iconografiei creştine - la Ravenna, de 
pildă, în scena sacrificiului lui Abel. (San Vitale), sau la San Apollinare Nuovo 
(pe locul Capelei palatine a lui Teodoric), în ambele, pe acoperământul 
altarului, fiind redată şi steaua în opt colţuri, (v. Anexele VI/2, VII). /IÎn treacăt 
fie zis, articolul Melchisedec, din Dicţionarul Cabrol-Leclercg, pe 12 coloane, 
întrece de 3-4 ori textul (adică pretinsa substanţă) din articolul prezentat aici//. 

Abia acum se cuvine să ne oprim la mult-discutatul inel. Lucrat din aur 
şi împodobit în tehnica niello (Anexa VI/1), cu o gemă antică pe placă (germ 
Schild /șild, franc., chaton): cap uman cu coroană de dafin, pe verigă, în litere 
lombarde, verset în latină din Luca, IV, 30: + JESUS AUTEM TRANSIENS 
PER MEDI<UM ILLORUM > /,„,lar EI trecând prin mijlocul lor s-a dus gi cl 
în continuare, deja faimoasele litere inscripţionate sub placă, într-un mi spaţiu 
trapezoidal. aşadar AL/VA. 

Numai că o astfel de execuţie de orfăurar şi, în mod deosebit, 
inscripţionările de pe inel, conţinutul lor, simbolul stelar atât de evident - toate 








* Versetul din Evanghelie dezvăluie sacerdoţiul de Mare Preot al lui lisus — o Hartă redând 
Călătoria lui lisus la locul Botezului său, pe Valea Iordanului către Galileea (înainte de 
minunea de la Capernaum) în BART VII, p. 2243; Iisus Hristos Veliki Arhierea (după fresca de 
la Probota) în BART VIII, p. 2571). Capitole şi versete din Epistola lui Pavel către Evrei, în 
BART VIII, p. 2470 şi urm. (cu comentarii în note). Articolul Melchisedec, de H. Leclereg, în 
Cabrol-Leclereg, Dict., XI - 1, 1933, col. 230-241 (sunt înşirate zeci de manuscrise liturgice, 
MELK). 

aceste elemente constitutive conferă piesei de aur din M 10 o cu totul altă 
semnificaţie: nici vorbă de Magister, Alexander, Maria, vayuoda!!, deci de 
vreo comandă a cuiva, pentru o personalitate oarecare. Realitatea ne dezvăluie 
adevăratul rost al acestui inel de aur şi atât de fin lucrat: a aparţinut unei feţe 
bisericeşti, unui arhiereu catolic”, iar cele patru litere redau, prin 
constrângere, (ca un fel de siglă, singulae lizferae) o tainică şi creştinească 
urare, adresată unui virtual posesor/purtător al inelului, de felul: 
AL<iquo qui hunc/anulum/portaret> VA<le > 
/„Vreounuiaa care pe acest /inel/ l-ar purta, , Sănătate!”/ 
sau 
AL<io qui esset portare> VA<lete> 
/„Altuia care ar fi să-l poarte, Cu bine să fie!”/ 
sau 
AL<lieno qui forte hunc/anulum/ portaret> VA<le>> 
/„Străinului ce întâmplător ar purta acest /inel/ Sănătate!”/ 





Cu o asemenea atribuire (sacerdotală prin excelenţă, purtând girul lui 
Melchisedec, v. Anexa VII), ne putem întreba: câtă dreptate a avut V. 
Drăghiceanu, considerând inelul, atribuit nu lui Vladislav I - Vlaicu, cum s-ar fi 
cuvenit, ci lui Radu I, drept o moştenire?: Deloc retorică, întrebarea, privindu-l 
de această dată pe Vlaicu Vodă, capătă sens real, istoric, având un posibil 
răspuns bazat pe fapte şi nu pe deşartele închipuiri ale celor trei autori. Să 
amintim, aşadar, momentul crucial din istoria Ţării Româneşti, datorat 
bunicului Basarab I Vvd.: un real hotar în firul cronologic al evenimentelor 
anterioare Domniei celui decedat în anul 1377 (şi depus, la loc de onoare în 
ctitoria sa, în sarcofagul pregătit din timp). Ca atare, de ce nu am reciti acel 
pasaj-acuzator din finalul Cronicii Pictate, privind dezastrul lui Carol Robert 
(9-12 XI 1330)? lată-l (aflat după ulterioara interpolare - feria secunda:, v. 
Argesis, XX/2011, 331-341): 

„Ibi etiam occubuerunt tres prepositi /,Au căzut colo şi trei 
prepoziți”": Andreas, de Alba Regală, vicecancelar, a pierdut sigiliul regal, 
Mihail de Pozsega şi Nicolae de Alba Transilvană/, „Item Andreas plebanus 
de Sarus et Frater Petrus de ordine Predicatorum, uir honestus, dire mortis 
poculum acceperunt, quia in cerebra capitum eorum ligneos clauos 











25 C£ Cabrol, Dict., I - 2,1907, col. 2174-2224, art. ANNEAUĂ (H. Lcelereq): dreptul de a purta 
inel de aur reglementat încă sub Justinian; interes prezintă secţiunea V. L"'anneau episcopal (col. 
2181 şi urm., cu aproape 100 ilustraţii şi zeci de inscripţionări felurite, inclusiv în lb. greacă): o 
pontifucală din anul 1100 impunea purtarea inelului episcopal numai pe inelarul drept, textual: 
„Ad differentiam gradus episcopalis, ubi anulus in isnaculum integrae et plenae castitatis in 
dextro manu publice est portandus”, iar un alt pontifucal impunea mai limpede: „hunc 
/anulum/ in dextera manu ejusque digito qui dicitur anularis... et non alio ferre debet” (col. 
2183, cu bibl.). 

miserabiliter affixerunt (146). Quidam etiam sacerdotes qui erant capellani 
regis sunt occisi /,De asemenea, Andrei, plebanul din Sarus şi călugărul 
Petru, din ordinul predicatorilor, bărbat onorabil, acolo şi-au primit paharul 
morţii crâncene, pentru că în creierul capetelor lor au bătut mişeleşte cuie de 
lemn. Şi au fost ucişi şi unii preoţi car erau capelanii regelui ali (Subl. N. C.). 
În continuare, cu obidă  (exagerând întrucâtva, amplificând proporţiile 
dezastrului ungar), compilatorul din timpul lui Ludovic I al Cronicii (Marcus 
Kalti) înşiră captura felurită obţinută de români pe câmpul de luptă, inclusiv de 
la prizonieri: 

„Talerunt enim Vlachi multos captiuos, tam ulneratos quam illesos, 
et acceperunt plurima arana uestesque pretiosas omniuun  elisorum, 
pecuniamque in auro et in argento, on uasis pretiosis, et balitheis, et multa 
marsupia latorum groggorum, et equos multos cum sellis et frenis, que 
omnia portauerunt ez tradiuderunt ipsi Bazarad uoyauode”. 

/„Dar Vlahii au dus mulți prizonieri, atât răniţi cât şi neatinşi şi au pus 
mâna pe foarte multe arme şi haine de preț ale tuturor celor căzuţi şi bani în 
aur şi argint şi vase preţioase şi brâuri de sabie şi multe pungi cu groșițe late 
şi mulți cai cu şele (sic!, N. C.) şi cu frâne (sic!; frâuri, N. C.) ce toate le-au 
luat şi le-au dus lui Basarab Voevod”/*. 

În astfel de circumstanţe, ale legilor nemiloase în care s-au purtat şi 
încă se poartă războaiele lumii - e de la sine înţeles că amintitele capturi ale 
Domnului din Argeş au intrat în bună parte în tezaurul domnesc (în parte şi 
transmisibil urmaşilor). Aşadar, ne putem întreba: inelul găsit în M 10, dacă 
a fost moştenit de Vlaicu Vodă, provine cumva din capturile faimoasei 
bătălii? 

O incredibilă ipoteză s-ar ivi şi ar da un răspuns - unul pozitiv!!! 

Într-adevăr, acelaşi Nicolae Iorga, atât de „captat” de personalitatea lui 
Basarab I şi convins mereu că acesta şi nimeni altul a fost înmormântat în M 10 
- într-un studiu despre informaţiile vechilor cronici ungare, privitoare la 
români, lansa, pe neaşteptate, o afirmaţie: acel Petru, ucis în mod barbar, 
probabil urma să fie episcop catolic de Argeş!, textual: „L'expedition de 
1330 conrre Basarab, prince de Valachie /... / malheureuse campagne qui se 
poursuit jusque sous la ville d'Argeş. /.../ Pierre, le dominicaiu qui succombe 
dans la lutte, stait peobablement destin€ comme futur &vEgue d'Argeş”, În alt 
loc şi în alt context, se menţionează un al doharlea nume: ,„/le narateur/ a vu 
que Charles/ Robert avait mene en Valachie, lors de l'expedition de 1330, un 








” Cronica Pictată de la Viena, în G. Popa-Lisseanu, /zvoarele istoriei Românilor, vol. XI, 
Bucureşti, 1937, p. 235. 
*5 Ibidem. 

Dominicaun. <Et il a cede au frere Jean un cheval..> ”, probabil un ajutor al 
lui Petru, scăpat însă cu viaţă”. (Subl. N. C.). 

Aşadar, revenind, ar fi fost posibil ca dominicanul ucis atât de barbar în 
toamna memorabilului an (dând crezare Cronicii Pictate), acest Petru, să fi fost 
numit episcop (nu de papa loan XXII, de la Avignon, de unde ar proveni şi 
inelul nostru, cum cred autorii articolului, v. supra), neapărat de către un 
arhiepiscop din regat (Arhivele din Esztergom şi altele, neştiute, pot aduce, 
eventual, lumina necesară). Dezastrul oştii regale din 1330 a fost urmarea 
încălcării de către Carol Robert a înțelegerilor cu Basarab; dibuit de români 
aspra rosturilor sale, nefericitul Petru a suferit îngrozitorul supliciu, inelul său 
intrând în avuţi învingătorului... 

Interpretării de mai sus i s-ar opune alternativa (mai greu de 
argumentat): moştenire, desigur, dar nu de la bunicul din 1330, ci chiar de la 
tatăl voievodului, Nicolae Alexandru Vvd., des întâlnit cu un ierarh transilvan, 
trimis în solie de pace de către Ludovic I: Dumitru de Oradea - neuitând, 
eventual, anturajul Doamnei Clara, atât de lăudată de papalitate; în fapt, prin 
franciscani, a luat ființă atunci chiar episcopatul catolic din Argeş (1360)”. 
Inel dăruit voivodului de către sifraganul Bisericii transilvane, aşteptat în Țara 
Românească (v. actul lui Vlaicu, 25 XI 1369...)? Ar fi renunţat titularii la acest 
simbol al demnităţii sacerdorale? Greu de admis. 

Altminteri, ca o primă concluzie: ritualul funerar, Domnesc, ilustrat, 
atât de divers prin M 10, locul de veci al lui Vladislav I - Vlaicu, ne obligă să 
discernem un fapt de reală semnificaţie istorică: căpăta contur un final de 
epocă - a cochetăriei în plan politic cu catolicismul, prin aderarea Marelui 
Voievod şi Domn la „opoziţia ortodoxă” din Bizanţ”. Nu întâmplător, ca act 
volitiv şi totodată ca mesaj, inelul episcopal din degetul defunctului principe 
român trecea, şi acesta, dincolo, in aeternis... 

A doua concluzie e de altă natură: M 10 ar fi rămas neştiut, „ascuns”, 
„sigilat” sub pardoseala Argeş II, cum scriu autorii (îndeosebi p. 5), dar tocmai 
masiva piatră tombală, menită să acopere sarcofagul a rămas veacuri în şir 
expusă vederii? Ba chiar lângă ea se oficia şi pomenirea ctitorului. Acest 
monument funerar, cu totul remarcabil, a fost ignorat de autorii articolului, deşi 
a devenit un excepţional martor, cum stabilim mai jos. 

Pavel Chihaia a  stăruit asupra acestui exemplar-unicat, un 
paralelipiped cu latura V neprelucrată, (Anexa V/1), de unde şi neaşteptata 





” N. Iorga, „Les plus anciennes Chroniques hongroises et le pass€ des Roumanis”, A. R.. 
Bulletin de la Section historique, Tome X, Mem. 1, 1923, p. 8, resp. p. 12 (opinie semnalată de 
G. Popa-Lisseanu, op. cit., Introducere, p. XLVII)... [1934 /, ed. Radu Constantinescu,, Editura 
Ştiinţifică şi Enciclopedică, Bucureşti, 1985, p. 173 (şi precizarea editorului, R. C., p. 177, n. 10). 
3 Ibidem. 

31 Cf. BC MI, 3/1971, p. 14-23; Argesis, XI /2002, p. 137-146. 


WWW.CIMec.ro 


CURTEA DE ARGEŞ ÎN TRECUT ŞI ASTĂZI... 27 





dar verosimila afirmaţie: din raţiuni de cult, piatra nu acoperea sarcofagul, ea 
fiind lipită cu latura neprelucrată de stâlpul SE, apropiat”. De asemenea, ni se 
atrage atenţia asupra somptuosului decor (inspirat din Apocalipsa 22): pomul 
vieţii şi simbolul solar, pe faţa superioară, roadele pomului vieţii, pe laturi, o 
cruce pe latura E şi, tot potrivit Apocalipsei, steaua lui David (scrijelată ulterior 
pe latura neprelucrată)”. 

Ceva, însă, a rămas neelucidat: pe aceeaşi față superioară a pietrei, 
încadrând pe două şiruri tulpina pomului vieţii, se afla o inscripţie cu litere în 
relief, ulterior răzuită!!! Inscripţia reda poate un text religios (în care caz s-ar 
fi păstrat şi astăzi), dar, mai degrabă, prelua inscripţionarea din Tabloul votiv 
privindu-l pe ctitor, Vladislav I-Vlaicu, cu date la zi privind încetarea sa din 
viaţă. Martelarea de pe piatră, căci aşa ceva s-a întâmplat, ţine de vremea când 
Vlaicu Vodă-Ctitorul a fost disloc din Biserica Domnească, înlocuit cu 
miticul Radu Negru. Numai astfel se explică pictarea unei noi scene Deisis 
(cu Fecioara şi Sf. loan Botezătorul, fără figura ctitorului, prosternat..., cf. 
Tafrali, Mon., 1931, II, Fig. 340), „decapitarea”, ctitorului Vlaicu, redat, cu 
armură, pe stâlpul NE din naos, acoperit mai târziu de un alt strat de pictură 
(ibidem, Fig. 225; v. şi Argesis, XVIII, 2009, Fig. 9-11) - toate acestea, ca 
„operaţie”, situându-se probabil în a doua parte a sec. 18, ca să pomenim şi 
„opera” zugravului din 1827, care nu mai avea nevoie să redea şi 
inscripționările, încurajând astfel suita de „identificări” ale personajele din 
Tabloul votiv, persistente şi în vremea noastră... 

Am adus, prin cele de mai sus destule argumente despre precaritatea 
întregului eşafodaj interpretativ al articolului (peste care pluteşte vizibil vălul 
cumanic şi nostalgica - „tulburea vară a anului 2012”, p. 35, n. 317), un 
demers pompos înfăţişat prin titlul ales - sub un şi mai pompos generic, intitulat 
chiar „Genesis”...Aş folosi aprecierea lui N. Iorga (poate ultima din timpul 
vieţii, căci a apărut postum, în BCMI/1940)despre lucrarea unui tânăr arhitect, 
care prezenta monumentele din Curtea de Argeş (autor citată în articol, p. 31, n. 
288.): „să lase scrierea istoriei pe seama altora ”. În materie de percepţie, ofer 
spre exemplificare cele înfăţişate cu privire la Biserica Argel I, pe de o parte în 
Anexa VIII/1 (evidentă lipsă de probitate!), în comparaţie cu opinia avizată a 
Acad. Virgil Vătăşianu din Anexa VIIL/2*: 

Mai potrivită, în a caracteriza de pe alte poziţii demersul care ne-a 
reţinut atâta vreme atenţia, se dovedeşte aprecierea distinsului Acad, Ioan 





“2 Pe larg, la Chihai - 1076, p. 210-214 (cu bibl. rep., inclusiv citatele din Apocalipsa 22). 

5 Ibidem. 

3 De comparat, ca exemple de receptare/acceptare: Grigore Ionesco Histoire de Architecture 
en Roumanie. De la prehistoire ă nos jours, EA,1972, p. 113, Fig. 72 / cu pretenţia expresă că e 
schiţă a autorului — vezi aici Anexa VIII/1, în realitate, o reproducere parţială după CDA-1923!); 
Virgil Vătăşianu, Studii de artă veche românească, EA,1987, p. 1 şi urm. /arhitectura până în 
anul 1241/, resp. p. 13, Fig. 1 — vezi aici Anexa VIII/2. 

Aurel Pop, Rector aş Universităţii „Babeş-Bolyai”, Cluj-Napoca“: 
„ Cercetarea istorică nu se bazează numai pe pasiune, ci, în primul rând, pe 
meserie, pe specialitate, pe o metodologie dobândită cu greu şi care, singură, 
poate conduce la reconstituirea veridică a trecutului. Altminteri, totul devine 
poveste frumoasă, eseu atractiv, scenariu de film ori discurs politic, iar 
acestea toate nu au nicio tangenţă cu meseria de istoric..." 


//Precizare: La cererea d, Alex. Simon, o întâlnire cu subsemnatul a 
avut loc în cabinetul din Casa Academiei, Bucureşti (toamna anului 2011), 
d-sa interesându-se de eventuale oseminte umane, prelevate din Biserica 
Domnească în decursul cercetărilor din anii '69-70 şi declarând că un institut 
academic, specializat, există la Cluj-Napoca (nimic însă despre ADN!). 

Am răspuns negativ, evident, dar, la rându-mi, i-am propus d-lui Simon 
să preia un lot restrâns de oseminte, provenind din Cimitirul 3 de la Coconi 
(cercetări din anii '60), lot rămas fără o expertizare antropologică. Aşa încât, un 
dosar /documentar a fost întocmit de subsemnatul şi un Proces-verbal a fost 
semnat de d. Alex. Simon şi de subsemnatul (22 XI 2011), cu menţionarea 
expresă: „spre expertiză antropologică”. 

Coletul, prin amabilitatea d-nei Roxana Dobrescu, de la Institutul de 
Arheologie „Vasile Pârvan” al Academiei, a luat drumul Clujului. 

După cei câţiva ani trecuţi - nici un semnal transmis dincoace de 
Carpaţi... „Onestitate” e un cuvânt folosit în articol; cititorul să judece singur 
cele petrecute în Biserica Domnească după toamna anului 2011, întrebându-se: 
cu aprobarea căror autorităţi? 














55 Un Rector al ilustrei Universităţi a fost şi Acad. Ştefan Pascu (1914, 14 XI, Apahida; d. 
2004)), căruia, In memoriam, îi dedică autorii din 2014 însăilarea de care ne-am ocupat. Am avut 
onoarea să scriu alături de reputatul medievist — mai mult, mi-a fost conducător de Doctorat 
(UBB-Cluj-Napoca, iunie 1970, cu Teza Coconi), iar în anul 1985, la Sesiunea naţională de 
Arheologie,Târgovişte, Profesorului Şt. Pascu a primit din parte-mi volumul proaspăt apărut, 
Cutea de Argeş,1984. Pro memoria... 

36 Toan Aurel Pop, „Numele nu garantează etnia nimănui ”, Histria, XV-157/ Febr. 2015, p. 26. 

ANEXAI 


Memorabil_ eveniment: participanți la Congresul din Bucureşti, vârfuri ale 
Bizantinologiei mondiale vizitând Biserica Domnească Sf. Nicolae din Curtea de Argeş 
(6). Atenţi la explicaţiile şi ghidajul semnatarului de faţă, sau examinând pictura 
lăcaşului (1-5, 12), semnând în Cartea de onoare (7 A. Pertusi, ales Secretar g-l, iar pe 
măsuţă - carnetul cu neprețuitele autografe, în frunte cu Paul Lemerle /9-11, 13/). 

//Notă. Cifrele alăturate indică nr. respectiv din Listele participanților, cf. 


Programme//. 

ANEXAII 


Document insolit: scrisoare din 11 VII 1951, a unui descendent al 
Angevinilor napolitani prin care revendică M 10 din Biserica Domnească 
(facsimil; originalul în custodia N.C.). 

: L 77 Pa a f 7277 
PRINCE NICOLAS LOUIS D'ANJOU 

ur mi on fenerent ÎI mia cred mem 7 nn Mir toi, VVonrr aa 
Dozarea had fana CZ mac îl nara pas san aere . 

Poe xacdeneda Merinpaer sea mecarer Foca pet an Dire pre 

ANEXAIII 


Ipoteza lui A. Sacerdoţeanu din BCMI/1935 - „actualizată ” în 2014 cu 


probe inventate... 


56 


pe inel și a unui Vladislav!. E drept că nu avem 
inscripţii nici pentru alte morminte posterioare, 
atribuite lui Dan sau altora— dacă identificarea 
şi cronologia lor sânt de admis —, dar acelea toate 
au fost profanate, şi se poate explica astfel lipsa 
inscripției. Pe câtă vreme când e vorba de Radu, 
căruia i se atribuie atâtea, nu putem crede că nu va 
fi avut inscripție, după ce moda aceasta se împă- 
mântenise bine, mai ales că mormântul lui a rămas 
perfect intact. După părerea noastră, credem că 
acest lucru este însuși un argument hotăritor pentru 
a afirma că mormântul nu e al lui Radu. Adăugăm 
însă și altceva. Toate celelalte morminte au fost 
săpate în substracții sau alături de ele?, armonic 
față ce actuala biserică, și numai acesta, nepro- 
fanat, este între cei doi stâlpi 
sudici de susținere a bolții — însă 
exact lângă substrucţie și lângă 
aceia ce am numit absida vechii 
biserici — în afară de armonia 
bisericii actuale, în care marele 
ctitor ar fi trebuit să fie lângă 
zid, în partea scaunelor arhiereşti 
sau voevodale*. În casul când ar 
fi fost al lui Radu, un cât de mic 
interes de simetrie ar fi tretuit 
să-l pună pe un plan egal cu 
mormintele 8 și 94. Toate aceste 
consideraţii ne duc la conclusia 
c: nu ne putem afla în fața mor- 
mântului lui Radu Voevod, care 
trebuie căutat în altă parte. 


! Fi-va el Vladislav, fiul lui Radu, după 
monete şi coregentul lui? Cf. C. Moisil, 
Monetele lui Radu I Basarab, in Curtea 
Domnească, p. 130. Este acesta un frate 
mai mare al lui Dan și Mircea, mort 
inaintea părintelui său, sau monezile sânt 
ale lui Vladislav, care a luat de tovarâși în 
Domnie pe fratele său Radu? 

2 V. schiţa pentru mormintele 1, 6, 7, 8 şi 9; cf. și lă- 
muiirile date, Drăghiceanu, Curtea Domnească, pp. 43-44. 

* Trebuie să mai ţinem sama de încă un lucru, care 
exclude cu totul posibilitatea înmormântării lui Radu in 
sarcofagul găsit. Dacă Vladislzv, mort inaintea lui Radu, a 
test ingropat in mormântul nr. 8, aceasta inseamnă că la 
acea data era ocupat locul din dreapta. Dar un ctitor ca el 
nu putea Îi pus intr'o parte de importanţă secundară spre 

reserva locul principal unui urmaș, ci mai degrabă 
zu n'a putut să fie ingropat acolo fiindcă toată lumea 
Să era acuma un mormânt. Anterioritatea acestui mormânt 
7. Î9 nu poare nicicum să fie pusă la indoială, 

* Căci exista simetrie: | cu 6, 2cu 5, 3cu 4, Tcu ll; 
+ sur probabil mai noi; 14 e mai vechiu decât 13? 
imetrice 10 şi 12. Această simetrie credem că poate 
E crozo'<giei. care ar incepe cu locurile importante : 
$wT 7 12 3.4,5.523. 

















Fig, 4. — Planul probabil al vechii biserici 
şi posiția mormântului voevodal. 


BULETINUL COMISIUNII MONUMENTELOR ISTORICE 


Se pune atunci întrebarea: al cui ar putea fi? 
Având în vedere că sântem în fața unui mormânt 
neprofanat, că este paralel cu substrucția sudică 
și pus în sarcolag, că a fost zidit de-asupra cu 
același material vechiu, că s'a aflat supt cea mai 
joasă pardoseală și la adâncimea cea mai mare și 
că ma avut inscripție, credem că e mormântul 
unui antecesor al lui Basarab. Mormântul acesta, 
nearmonic situat în clădirea pe care o avem azi, 
era de sigur la locul potrivit în biserica mai veche 
de a cării existenţă ne-am ocupat mai sus și peste 
care a fost zidită cea de azi, cum am mai spus. 
Urmează că îngroparea s'a făcut după terminarea 
acelei biscrici anterioare !. 

Pe nasturii hainei mortului se găsește scutul 
unguresc, probabil angevin, care 
nu știm când a fost adoptat și a 
devenit basarabesc ?. În tot casul 
nu se poate vorbi de el decât 
după 1308. Trebue să presupunem 
că Voevodul de la Argeș ma putut 
avea relații cu suveranul său cel 
nou mai înainte de a le avea ve- 
cinul voevod ardelean, care era 
atunci Ladislau Apo:. Dar acesta 
știm că se supune regelui abia la 
13105. Odată cu el, cel mai de- 
vreme, trebuie să credem că vor 
fi intervenit oarecare legături ale 


legături presupunând și anumite 
influenţe perșonale de ;blason, în- 
seamnă că -abia după această dată 
“au putut ele să fie primite şi în 
Țara-Romănească 4. În consecință 
mormântul este al cuiva, voevod 
sau personagiu, de samă, mort 
în acest an 1310 sau posterior 
lui; la o vrâstă puţin înaintată 8, 


1 Osămintele din cutia. dintre mormântul ,10 şi stâlpul 
SE, nu vor fi fost adunăte din alte morminte în vremea 
săpării temeliilor noii biserici? 'Cenotaful de la 5, nu va 
fi al lui Dan, mort aiurea, după câte știm ? 

? S'a precisat că' stema Basarabilor era deosebită de a 
Ţerii-Romănești, având comun numai acvila ; cf. Moisil, 
o. c., p. 129. 

2 V. A. Sacerdoţeanu, Andreanum și alte acte, Şcoala Su- 
perioară de arhivistică și paleografie, Cursul de diplomatică, 
V, Brașov, 1935, p. 44. 

+ Scrierea lombardă e mai ușor explicabilă la această 
dată pe inelele mortului decât mai tărziu. 

* Luccari, Annali di Rausa, p. 49, adaugă: „Negro Voe- 
voda, di natinue Ungaro, padre di Vlaico, nel 1310 s'era 
impadronito di quella parte di Valachia“, unde era şi Câmpu- 
lung, şi care „morendo fu sepelito in Argis“, (Utilisează el 
pentru această vreme şi insemnări întâmplătoare ale strâ- 

ANEXAIV 


Nici o săpătură din anii '69-'70 nu au atins şi microzona M 10. 

ANEXAV 


Mormântul lui Vladislav 1 - Vlaicu Vvd. /1364 - c. 1377 / din Biserica 
Domnească Sf. Nicolae, ctitoria sa (c. 1365-1369): masiva Piatră funerară (1, 
desen ap. P. Chihaia; pe faţa superioară, urmele celor patru rânduri cu 
inscripție, martelate!!; decorația conform Apocalipsa, 22); starea din anul 
1969, alăturat ar fi trebuit dă fie mormântul soţiei, Kera Ana; (2) /fot B.C./; la 
data descoperirii, 31 iulie 1920 de către V. Drăghiceanu / în absenţa unui 
antropolog de talia lui Fr. Rainer... (3). 

ANEXAVI 


Relicvă (1) din inventarul - 1920 aflat în M 10: inel de aur, cu 
inscripționări, atribuit ad  libitum că ar 
aparține voievodului Radu I (sau chiar lui 
Basarab I, dar mai ales lui Vladislav I - 
Vlaicu, iar de către autorii articolului din 
2014 unui pretins „Alexander vayuoda ”, mort 
înainte de 1350 şi depus în Biserica Argeş 1 - 
în realitate, ca ipoteză plauzibilă, fiind vorba 
de un inel episcopal catolic (1, ap. Historia, 
II, 2015, p. 17, 20). Alăturat (0): Ravenna, 
San  Apollinare-Nuovo, mozaic scena 
sacrificiului oficiat de Melchisedec prin 
frângerea pâinii /fractio panis/, Abel oferind 
mielul, iar c istenţi - Avraam cu fiul Isaac, de 
reținut: prezenţa stelei în opt colțuri pe 
raperia altarului. (Ap.  Cabrol-Leclercq], 
Dict., XI-1, 1933, Fig. 7000 /H. L./). 

ANEXAVII 


„Ar<hiereul > Melhisedek” (sec. XVI, Athos, ap. BART VIII). 


MIGA 


Melchisedec, frescă, Panselinos 

ANEXA VIII 


Receptare diferită cu privire la Biserica Argeş I (supra, n. 34). 






'mble le plus interessant, le plus en mesure de nous donner quelques 


celaircissements sur Vart de ir des Roumains ă cette &poque est l'ancienne 





râsider des voievodes qui regnaient a Vest de VOlt, residence situde a 
Curtea de Argeş et dont les restes ont 6t€ mis au jour dăs 1912 par les fouilles 
arehco logiques. 


fig. 72 





Fig, 72. — Plan de V'anciennce rcsiilence voievodale de Curtea de Argeş. 


Eleves au milieu d'un plateau qui domine la rive gauche de l'Argeș 
au centre de Vactuelle ville, et entoures d'&paisses murailles dont une bonne 
partie existe encore, les bâtiments qui constituaient cet ancien sitge du 
pouvoir princier ont disparu jusqu'ă ras du sol. Le quadrilatăre des murs 
qui entouraient la «cour» 6tait de dimensions modestes : 79 m sur 103 m. 
Pour y entrer, on passait sous une porte, certainement fortifite, place 
sur le câte est. Il y avait dans la cour deux corps de logis: lun situ€ sur 
le cât nord, 'autre, plus au fond, adoss6 au mur d'enceinte du midi. 


Il faut rattacher A la demeure des voitvodes d'Argeș la petite cglise, 
construite vraisemblablement ă la mâme €poque, dont les fondations 
presque intactes ont 6t€ retrouvees en dehors des murs de l'enceinte, souş 
le dallage de l'eglise princidre de Saint-Nicolas, du XIV” siăele, dont il 
sera question plus loin. A une date et dans des circonstances inconnues, 
cette petite €glise a te ruinde et abandonne, de mâme que les maisons 
voisines. Vers 1350, lorsque la ville d'Argeș est redevenue la residence des 
princes de Valachie, la vieille «cour» des voivodes a 6t€ entitrement 
refaite. 


Fig. 1, Curtea de Argeş. Planul 
capelei de la reședința domneasca 
și al incintei 





111 Anghelos (1195—1203), s-a propus datarea clădirii la începutul veacului 
al XIII-lea, iar distrugerea ei va trebui pusă în legătură cu campania condusă, 
în 1330, de Carol Robert împotriva lui Basarab voievod. 

ANEXAIX 


Astăzi i se permite şi chiar e încurajat un fenomen: ca mass-media 


să fie părtaşă la „rescrierea” Istoriei... 


Internet-ului). 


hitp:/hwww oazetadeclu].ro/stari-cluj/geneza-statului-roman-dezvaluita-ue-IS10r1cit- 
clujeni/ 





statului roman, dezvaluita de istoricii clujeni 1 

28 lun 2012, 18:36 

53 vizualizari 
Mormantul care se considera a fi domnitorului Vlaicu Voda, ingropat la Curtea de 
Argeş, a fost dezgropat saptamana trecuta de istoricii clujeni. Aceștia vor urmari 
ADN-ul fostului voievod și il vor compara cu alți conducatori din dinastia Basarab. 
Cercetarile vor fi conduse de biroul ADN din Cluj-Napoca, insa vor fi verificate şi la 
alte laboratoare importante din Europa. 3 


Probele care scriu istoria 


“In cadrul acestui proiect trebuie sa deschidem mai multe morminte, in primul rand 
cele voievod=le, Cet-wpai important era mormantul atribuit lui Vlaicu Voda care a 
domnit intre:14"4-1477. Mormantul a fost descoperit in anii 1920 de cercetatorii, 
publicat îm 1983: S- au mai facut sapaturi importante_intre-4967-1973 sapaturi 
arheologicd tie +4 domnul Nicolae Constantinescu. Cu aceasta ocazăe s-a facut o 


restaurare, ixr-mormantul lui Vlaicu Voda a fost acoperit tiziji de 30 de ani cu sticla * 


” şi se putea vizita. Din, 1973 a fost acoperit-cu- piatra, Am dat pietrele la o parte și 
impreuna cu doamna e Kelemen de la Cluj-Napoca, arheolog, am prelevat 
nişte probe pentru analiza ADN Am pus la loc piatra funerara și operaţiunea s-a 
incheiat cu succes. Daca e alt domnitor nu e nicio problema. Proiectul este legat de 
ADN-ul Basarabilor. Cel mai probabil ar fi Vlaicu Voda. Exista parerea ca ar putea 
fi succesorul lui Radu 1. Oricum tot un Basarab. Pe de alta parte probele ADN nu o 
sa ne spuna daca este Vlaicu Voda sau Radu 1. Ne trebuiesc mult mai multe probe şi 
din alte morminte voievodale. Avem intenția sa mergem și la Cozia și la Armata și la 
Dealul. ep TĂ 
Sa vedem dinastiile şi inrudirile. Așa ceva s-ar putea sa aflam. In cadrul proiectului 
vo sa fie analizate și alte necropole mai mult sau mai puțin contemporane. Probe din 
metropola care aparțin pecenegilor și cumanilor. Basarab-inseamna in limba 
cumana tatal dominator. Tatal lui Basarab il cheama pe Thocomerius, dar care are 
foarte probabil o origine cumana pentru ca in limba Tumana-s-ar-tfaduce “fier 
tare.” : 
Astareste prima piatra la o casa pe care am pus-o noi ieri. Ar releva o inrudire la una 
dintre mormintele cumanilor, o proba ar fi pentru ştiinţa pentru ca exista adversarii 
teoriei care spun ca este cumana. 
De data asta daca analiza ar da o inrudire a mormantului de la Curtea de Argeș cu 
unele din mormintele din Muntenia. Sunt inmormantate in Tumuli. Cu cranul de 
cal, cu picioarele calului, cu ce aveau pe langa ei. Daca dau o relație intre aceste doua 
morminte am avea o proba ca dinastia are o origine cumana. Mai e mult pana 
departe. x A 
Au un scut fasciat, din sec XIV, ori noi știam deja ca voievozii au fost vasalii lui 
Carol 1 Robert de Anjou(n.r.1288-1342 ). Soţia lui Basarab I a fost o doamna din 
Ungaria, mama lui Vlaicu Voda este de asemenea din Ungaria. Nu ne surprinde ca 
avem piese de factura angevina. Relația cu regalitatea maghiara. Se intampla exact 
ce se intampla in toata Europa, in Europa Medievala. Exista un suveran, in persoana 
lui Carol sau Ludovic de Anjou care are mai mulți vasali. Unul a fost Basarab, apoi 
Nicolae. 

Exista și in titulatura regiior maghiari cu ungro-vlahia dupa cum Moldova a oscilat 
in relații mai apropiate de Polonia. Regele Poloniei era suveranul doimnilor 
Moldovei. 








Noi eram vasali. Sunt obligații de ambele parți intr-o astfel de relație, Suveranul 
trebuie sa il ajute pe vasalul sau, la randul sau vasalul trebuie sa il asculte cu oaste și 
cu tot ceea ce trebuie, Așa este societatea medievala organizata. Ca un fel de NATO. 
Aici in teorie, toate țarile sunt egale. In realitate avem SUA și aliaţii. Daca NATO ne 
cere trebuie sa mergem in Siria, iar Romania are obligația sa trimita sa spunem un 
vas de razboi şi 200 de soldaţi. Este forțata comparația pentru ca in teorie toate 
Statele sunt egale, dar au obligații precizate”, a declarat Adrian loniţa, cercetator 
CSI in cadrul Institutului de Istorie Vasile Parvan. 





(mai cu seamă prin infestarea 


w historia.ro 

CURTEA DE ARGEŞ PAST & PRESENT: INTERNATIONAL 
SCIENTIFIC INTEREST / VS. AUTOCHTONOUS CONFUSION & 
IMPOSITION. - THE VESTIGES FROM SAINT NICHOLAS PRINCELY 
CHURCH IN THREE HYPOSTASIS (A NECESSARY CLARIFICATION) 
Abstract 


The history of the Princely Court, Curtea de Argeş — from which the 
town & the houses of worship, Argeş I (the 13-th century) - Argeş II (c. 1365- 
1369) will get the name — paid a tribute for a while to the historical tradition, 
namely to the myth which claimed that it was founded by a person coming 
from Făgăraş, called Radul Negru Voievod; the myth was blown away a 
century ago by the scholar Dimitre Onciul. It was also believed that the tomb of 
Negru Vodă was found; actually the tomb belonged to the lord of Wallachia, 
who was also the founder of the Church Argeş II, Vladislav 1 sau Vlaicu Vodă 
(1364-c1377), whose tomb (aka M10) was discovered by Virgil Drăghiceanu 
(31 VII 1920). The author of this paper presents an expositive article having 
three sections — the last of which being a necessary reply to the affirmations & 
allegations from a an unwonted article, written by a weird trio (s. supra, n.18; a 
forced alternative, consequent to, N.B. the intention of the authors to 
research/ identify through foreign expertise the DNA of the person found 
in M10, an approach stopped by the authorities in the summer of 2012!!?). 

1. In the tradition of the First International Congress of Bysantology 
from Bucharest, 1924, organized by N.Iorga, the 14-th congress gathered in 
Bucharest la creme de la creme of the Bysantology; some of them took 
advantage of this fact & visited Curtea de Argeş (9 IX 1971, when they visited 
the Princely Church, having the undersigned as a guide (Annex I, including the 
priceless autographs!). 

2. An unexpected document: in a letter from July,ll VII 1981, the 
Prince Nicolas Louis d'Anjou wrote that an ancestor of his, Prince de 
Durazzo... (Annex II), is the one buried in M10. This affirmation is not based 
on any document (s. supra, n. 11). 

3.- It is an adequate answer to the abusive interpretations (most of 
which have no connection with the theme of the article of the three authors); 
they affirm that: M1O is localized in the Church Argeş I / = hypothesis 
A.Sacerdoţeanu, 1935, Annex III) and belongs to a so called "Black Prince”, 
respectively one of Basarab I's son, recorded in documents especially related to 
the Papacy from Avignon — called Alexander vayuoda (therefore a different 
person from Nicolae Alexandru Vvd), who died before 1350 & 
"preserved/hidden under the floor of the Church Argeş II (Annex IV-V)... 

They pretend that there also exists a proof of such an identification: the golden 
ring found by V. Drăghiceanu (in conditions/findings with question marks...); 
it has an inscription representing the eight corners stellary symbol of 
Melchisedec (cf, n.25 şi Anexele VI-2, VII). 

But by mentioning Melchisedec the authors destroys their entire 
interpretation: the ring (Anexa VI-l) is neither a wedding ring, nor a princely 
one; behind AL/ VA (the third letter is placed in the lower corner of the 
Melchisedec”s star!) it is something else — a devotional wish toward a 
potential/virtual owner; briefly: fhe_relict from_M10 is a Catholic_bishopric 
ring!! (Annex VI-l; cf. supra, n.26). In short: the ring could be an inheritance 
of Vladislav I-Vlaicu, possible — as a plausible hypothesis — it belonged to the 
princely Thesaurus of Vasarab I, as a consequence of the great victory over the 
Hungarian army of Carol Robert /9-12 XI 1330, a battle during which a certain 
Petru, probably a Catholic bishop of Argeş, died / N.lorga's hypothesis / 
(supra, n.27-29). 

The article from the Academic Annual from laşi tried to push the 
founder - Vladislav I-Vlaicu out from the Princely Church. 

RECTIFICARE 


Regretabilă/inexplicabilă omisiune în articolul recent apărut în revistă 
(Din simbolistica medievală in spaţiul istoric argeşean - Argesis, XXIII,Seria 
Istorie - 2014 ). p. 26. n. 1, din al cărei conţinut lipsesc tocmai titlurile 
principale din bibliografia consultată (în ordinea apariţiilor): 

F. CABROL, H. LECLERCQ, Dictionnaire d'Archeologie et de 
Liturgie. Tome Quatorzieme, Premiere partie, Fasc. 152-153, Paris, 1938; 
Barbu SLĂTINEANU, Ceramica românească, Bucureşti, 1938; Oscar 
DOERING, Christliche Symbole. Leitfaden durch die Formen-und Ideenwelt 
der Sinnbilder in der christlichen Kunst, von ... Zweite verdankerte vermehrte 
Auflage,  bearbeitet von Dr. Michael Hartig. Freiberg im Breisgau, 
Herder Verlagsbuchshandlung,1940. în special: G. POPESCU-VÂLCEA, 
„Slujebnicul Mitropolitului Ştefan al Ungrovlahiei (1648-1688)”. Analecta, 1- 
/1943, p. 136-151; Diac. ION BARNEA, „Legenda pelicanului şi jertfa 
Mântuitorului Hristos”, BOR, LXI/4-6,1943, p. 123-129; Maria GOLESCU, 
„Motive de animale în sculptura decorativă şi semnificarea Isic!/ lor simbolică 
în arta religioasă”, BCMI, XXXVI, Fasc. 115-118 /1943, p. 36, 48; Guy de 
TERVARENT, Artriburs et Symboles dans Part profane 1450-1600. 
Dictionnaire d'un langage perdu, Geneve, Libraire E. Droz, 1958 (pe copertă: 
1959); Vasile DRĂGUȚ, Dicţionar enciclopedic de artă medievală 
românească, Ed. Şt. şi Encicl., Bucureşti, 1976. 

/IN. Constantinescu 
Aprilie 2015.// 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXIV, 2015 





SONDAJUL ARHEOLOGIC PREVENTIV EFECTUAT ÎN 
CURTEA BISERICII SFANTA VINERI DIN PITEŞTI (2015) 


MARIUS PĂDURARU 
ROMEO MASCHIO 
ION DUMITRESCU 


Situată în partea de sud-est a oraşului, către periferie, foarte aproape de 
zona unde se ţinea târgul, biserica Sfânta Vineri este unul dintre cele mai 
impozante edificii de cult ortodox din Piteşti. 

Amplasarea bisericii Sfânta Vineri în apropierea târgului oraşului 
Piteşti, „la răscrucea a două vaduri comerciale de importanţă majoră în evul 
mediu (drumurile spre Câmpulung şi spre Bucureşti)”, a avut un rol hotărâtor 
asupra evoluţiei lăcaşului, poate aşa se explică şi transformările dese, uneori 
chiar radicale prin care a trecut monumentul. De altfel, biserica ridicată la 
începutul secolului al XIX-lea, după cum reiese şi din textul pisaniei, nu este 
ctitoria unor „mari boieri”, ci a unor mici dregători, şi anume: slugerul lon 
Ungurelu şi jupanul Hagi Ţenea”. Acesta din urmă era chiar fiu de negustor”. 

Ținând cont de amplasarea lăcaşului, Eugenia Greceanu apreciază că 
începuturile bisericii Sfânta Vineri s-ar situa anterior secolului al XIX-lea, când 
familia Ungurelu ctitoreşte o biserica demolată în anul 1908. În sprijinul 
acestei ipoteze vine textul unei pietre de mormânt de la schitul Buliga, ctitoria 
negustorului piteştean Martin Buliga, citită de Grigore G. Tocilescu, la sfârşitul 
secolului al XIX-lea, unde se precizează că la 15 septembrie 1754 moare un 
anume  Bărbuceanu, „feciorul dumnealui jupan Matei Ungurelu vtori 





* Muzeul Judeţean Argeş, Piteşti. 

1 Eugenia Greceanu, Ansamblul urban medieval Piteşti, ediţia a II-a, Piteşti, 2007, p. 98. 

” Pentru un istoric succint al lăcaşului de cult, cu trimiteri bibliografice, vezi: Nicolae Stoicescu, 
Bibliografia localităţilor şi monumentelor feudale din România, 1. Țara Românească (Muntenia, 
Oltenia şi Dobrogea), vol. IL (M-Z), Craiova, 1970, p. 489; Teodor Mavrodin, Episcopia 
Argeşului (1793-1949), Piteşti, 2005, p. 314 şi, mai recent, Constantin Dejan, Biserica Sfânta 
Vineri din Piteşti, Piteşti, 2012. 

3 C. Dejan, op. cit., p. Ll. 

+ B. Greceanu, op. cit., p. 98. 

vistiernic““. Matei şi Bărbuceanu sunt fără îndoială înaintaşi ai ctitorilor de mai 
târziu ai bisericii Sfânta Vineri. Este foarte probabil ca Matei Ungurelu să fi 
fost un apropiat al familiei Buliga, poate chiar o rudă a acesteia. Ştiutor de 
carte, Barbu a deprins primele buchii, probabil, în familia sa legitimă, ori prin 
strădaniile părinţilor săi adoptivi, Martin şi Aniţa Buliga, după cum, de 
asemenea, nu este exclus să se fi numărat printre învăţăceii şcolii de pe lângă 
schitul Buliga, înființată din dorinţa ctitorului”. Foarte probabil, părinţii 
naturali ai lui Barbu au fost astrucaţi la o biserică a familiei, care ar fi putut 
exista tot în perimetrul lăcaşului actual cu hramul Sfânta Vineri, databilă în 
secolul al XVIII-lea. 

În perioada 1817-1827 a fost ridicat — poate, pornind de la 
considerentele enunțate anterior, pe locul unui lăcaş mai vechi — de „biv vel 
sluger, lon Ungurelu, i de jupan Hagi Țenea“ şi definitivat de „Alecsandru 
Ungurelu, fiul răposatului slugeri Ungu«relu», în zilele preaînălţatului domn 
Grigore Dim(i)triu Ghica vcoievco»d, aflându-să şi episcop al Argeşului, 
ch«br Grigorie; 1827“, lăcaşul de cult hramurile Tăierea capului Sf. loan 
Botezătorul şi Sf. Paraschiva”, cunoscut şi sub numele de biserica Ungurelu din 
Vale sau Sf. Vineri demolată în anul 1908 (Fig. 6-a). 

Textului pisaniei bisericii Sfânta Vineri din secolul al XIX-lea, pe care 
îl vom reda integral în rândurile următoare, oferă pe lângă detaliile deja 
precizate şi alte date: „Întru slava sfintei şi nedespărţitei Troiţe şi întru cinstea 
şi toată lauda Tăieri(i) Capului Sfântului loan Botezătorul şi a Cuvio(a)sei 
maici(i) no(a)streParaschevi(i).S-au ridicat această sfântă biserică din temelie, 
de dumnealui biv vel sluger, lon Ungurelu, i de jupan Hagi Țenea, începându- 
se din leat 1817, în care an s-a lucrat dă roşu, în tovărăşie, până la al doilea an; 
1818 martie 18, s-au pristăvit răposatu slugeri. lar dă atunci, din pricina 
împotriviri(i) vremilor, au rămas până în următorul an, când s-au să(vi)rşit, 
după cum se vede, cu toată cheltuiala numai a dumn(ealui). Alecsandru 
Ungurelu, fiul răposatului slugeri Ungu(relu) în zilele Preînălţatului D(o)mn 
Grigorie Dim(i)triu Ghica V(oe)v(o)d aflându-se şi episcop al Argeşul(u)i, 
ch(i)r Grigorie; 1827% (Fig. 1). 


5 Constantin Bălan, Inscripţii medievale şi din epoca modernă a României. Judeţul Argeş (sec. 
XIV-1848), Bucureşti, 1994, nr. II 505, p. 368. 

$ Marius Păduraru, Radu Aurel, Martin Buliga, exponent al elitei negustoreşti din Ţara 
Românească, în prima jumătate a secolului al XVIII-lea, în „Negustorimea în Ţările Române, 
între Societas Mercatorum şi individualitatea mercantilă, în secolele XVI-XVIII”, vol. editat de 
Cristian Luca, Galaţi, 2009, p. 174. 

ÎN. Stoicescu, op. cit., p. 489. După cum reiese din pisania vechiului lăcaş, păstrată în pronaosul 
actualei biserici, pe peretele de la vest, în partea din dreapta intrării (C. Bălan, op. cir., nr. XI 
533, p. 380). 

3 C. Bălan, op. cit., nr. XI 533, p. 380. 

Fig. 1. Pisania vechii biserici Sfânta Vineri (după C. Dejan). 


Aşadar, la 18 martie 1818 a decedat biv vel slugerul loan Ungurelu”, 
ctitorul vechii biserici Sfânta Vineri. Apoi, se mai precizează că Hagi Țenea a 
contribuit doar la ridicarea bisericii „dă roşu”. Potrivit catagrafiei Ţării 
Româneşti de la 1838, cel de-al doilea ctitor, Hagi Țenea, atunci şi el decedat, 
era sârb de origine (mai probabil bulgar), în textul documentului figurând doar 
soţia sa, Nastasia Hagi Ţenea!. 

Alexandru, sau Alecu Ungurelu trăia încă la 26 septembrie 1829, când 
dăruia ctitoriei sale un potir de argint!!. Pe lângă finalizarea bisericii, este 
verosimil că Alexandru Ungurelu a înzestrat-o şi cu odoarele trebuincioase. În 
catagrafia de la 1838, el nu mai apare, deoarece, probabil, decedase între timp. 
De asemenea, pare a nu fi avut rude sau urmaşi, deoarece numele de Ungurelu 
nu mai este întâlnit!?. Biserica Sfânta Vineri a fost ridicată în mahalaua 
Albastră şi avea hramurile Cuvioasa Parascheva şi Tăierea Capului Sfântului 
Ioan Botezătorul!'5. Primul hram poate proveni de la o biserică mai veche aflată 
pe locul sau în apropierea ctitoriei familiei Ungurelu. Cel de-al doilea hram ar 
putea fi pus în legătură cu numele ctitorului, loan Ungurelu. 





” Ibidem. 

10 Spiridon Cristocea, Oraşul Piteşti în catagrafia din 1838, Piteşti, 2011, Anexe, p. 39. 

1! C. Bălan, op. cit., nr. XI 534, p. 380. 

12 Sp. Cristocea, op. cit., p. 12-13. 

15 N. Stoicescu, op. cit., p. 489. C. Dejan, op. cit., p. 12 considera că biserica avea trei hramuri: 
Sfânta Troiță, Tăierea Capului Sfântului loan Botezătorul şi Sfânta Cuvioasa Parascheva 
(Sfânta Vineri). Pe baza acestei interpretări, autorul consideră că pe locul unde s-a clădit lăcaşul 
din secolul al XIX-lea au existat alte două biserici de lemn cu temelii din bolovani, noua biserică 
preluând hramurile anterioare. 

Anica, fostă Alexandru Ungurelu, s-a căsătorit în 1821 cu polcovnicul 
rus Alexandru Engel!”, fiind reprezentată în tabloul votiv al actualei biserici. 

Un alt ctitor important al bisericii a fost Drăghici Budişteanu (cca. 
1782-1872)5. Om cu stare materială bună, cu „deosebit carcther” (adică om 
cultivat), cum se precizează în catagrafia de la 1838!€, a fost epitropul bisericii 
Sfânta Vineri, de aceea alege să fie îngropat aici. 

Actualul lăcaş păstrează şi portretul acestui ctitor. În 1847 a avut loc un 
schimb între clucerul lon Budişteanu pe de o parte şi Anica Engel împreună cu 
frații Budişteanu, pitarul Drăghici şi Ioniţă. Cel dintâi a oferit inclusiv „o 
întindere de loc cu han de zid pe dânsul, în marginea oraşului Piteşti, care se 
numeşte «Curtişoaray» şi pe care se face târgul săptămânal în toate vinerile”, 
iar ceilalţi i-au dat trupul de moşie Colţul Unghenilor'”. Locul va fi donat 
ulterior bisericii Sfânta Vineri, completându-i veniturile. 

Pe lângă biserica edificată de familia Ungurelu, în veacul al XIX-lea, 
se pare că în curte se găseau o clopotniţă cu un spaţiu destinat comerţului 
(prăvălie) şi o clădire care a servit o vreme ca local al şcolii coordonate de 
Dimitrie Românişteanu!5. Despre nişte case „aflate dărăpănate” se face referire 
într-o reclamaţie către Departamentul Bisericesc din anul 1856". Poate la 
aceeaşi clădire sau la alta, cu patru odăi se referă şi o adresă a primăriei 
oraşului din 1872%. 

La începutul secolului al XX-lea, ansamblul bisericii Sfânta Vineri este 
transformat radical. În primul rând, cu binecuvântarea episcopului 
Gherasim Timuş, a fost ridicată actuală biserică, opera arhitectului Ion N. 
Socolescu şi a inginerului Dimitrie Dima, lucrare începută în 1904. Apoi, în 
1912, a fost amenajat parcul. 

Ctitoria familiei Ungurelu a rămas în picioare până la finalizarea 
bisericii noi, în 1908. Costurile de construcţie ale noii biserici s-au ridicat la 
aproximativ 250.000 de lei, iar sfinţirea s-a făcut la 19 octombrie 1908”. 

Sondajul arheologic efectuat în vara anului 2015 în curtea bisericii 
Sfânta Vineri din Piteşti, a fost determinat de începerea lucrărilor de 


14 C. Dejan, op. cit., p. 15. 

15 Arborele genealogic Budişteanu întocmit de Radu Costinescu şi Mihai-Alin Pavel, în Mihai 
Dim. Sturdza (coord. şi coautor), Familiile boiereşti din Moldova şi Țara Românească, 
enciclopedie istorică, genealogică şi biografică, vol. II (Boian-Buzescu), Bucureşti, 2011, p. 554. 
16 Ibidem. 

1 C. Dejan, op. cit., p. 14. 

1 Ibidem, p. 20-24. 

19 Ibidem, p. 24. 

% Ibidem. 

”! Tatiana Bobancu, Album religios. Bisericile din oraşul Piteşti, Piteşti, 1933, p. 40. T. 
Mavrodin, op. cit., p. 314. 

consolidare, restaurare şi reabilitare a lăcaşului, precum şi de reamenajare a 
parcului din proximitatea lăcaşului. 

Proiectul demarat de parohia Sfânta Vinei nu a urmărit doar restaurarea 
şi reabilitarea actualei biserici (pictură, mobilier, stucaturi, refacerea treptelor, 
refacerii placării exterioare cu piatră de Ruşchiţa etc.), ci şi marcarea în teren a 
lăcaşului din secolul al XIX-lea. După cum şi noi am subliniat, acesta nu fusese 
suprapus de biserica actuală (Fig. 2). 





Fig. 2. Biserica nouă Sfânta Vineri şi biserica veche 
înainte de demolare (după C. Dejan). 


Cercetarea arheologică a urmărit să identifice limitele bisericii din 
veacul al XIX-lea şi să clarifice dacă a existat sau nu pe amplasamentul ei alta, 
mai veche. 

În vederea identificării amplasamentului bisericii din secolul al XIX- 
lea, pornind de la documentele avute la dispoziţie (o fotografie — Fig. 2 şi o 
schiță — Fig. 6 - b), dar şi de la o troiță care marca locul mesei altarului, am 
trasat o secţiune la sud de actualul lăcaş, lată de 2 m şi lungă de 16 m. Ea a fost 
orientată est-vest, perpendicular pe troiță, cu o uşoară deviaţie spre sud în 
raport cu latura bisericii actuale. Limita estică a secțiunii, denumită 
convenţional S1, a fost fixată la 2,25 m faţă de gardul care împrejmuia troița (el 
închide un spaţiu de 1,20 x 1,20m). 

Deşi iniţial am proiectat secțiunea până la aleea care uneşte biserica 
actuală de clădirea Protoieriei, urmărind astfel să identificăm limitele de est şi 
de vest ale lăcaşului demolat în 1908, acest lucru nu a fost posibil, deoarece, 
prin pământ treceau firele de la reţeaua electrică, motiv pentru care am fost 
nevoiţi să micşorăm lungimea secţiunii cu circa 6 m. 

Porțiunea ocupată de troiță şi de o alee betonată, corespunzând 
carourilor 2-3, a rămas necercetată. Caroierea s-a făcut cu cifre arabe de la 1 la 
8, iar numerotarea a pornit de la est către vest. 

În capătul estic al secţiunii a fost surprinsă limita absidei altarului. 
Zidul ei apare imediat sub nivelul vegetal. Către capătul vestic, în caroul 7, a 
apărut zidul perimetral dintre naos şi pronaos. EI este orientat relativ nord-sud, 
având un traseu uşor oblic, faţă de traiectul secţiunii. 

Cu scopul de a delimita clar absida altarului, am deschis la sud de SI, 
caseta A. Limita ei estică corespunde cu a secţiunii Sl. Ea măsoară 4 * 3 m. 
Între S1 şi caseta A s-a lăsat un martor lat de 0,50 m. 





Fig. 3. Absida altarului bisericii din secolul al XIX-lea (vedere dinspre sud). 


WWW.Ccimec.ro 


SONDAJUL ARHEOLOGIC PREVENTIV EFECTUAT ÎN CURTEA BISERICII... 53 





Cu această ocazie, s-a observat că absida altarului era poligonală la 
exterior şi circulară la interior. Zidul absidei măsura circa 0,70-0,80 m în 
grosime, era realizat din cărămizi cu dimensiuni 24 x 12 x 3,5 cm legate cu 
mortar de var. La adâncimea de 0,70 m faţă de nivelul actual de călcare apare 
limita superioară a fundaţiei. Ea este mai lată decât zidul cu circa 0,10-0,20 m, 
iar grosimea sa totală măsoară | m. Fundaţia a fost îngropată până la 
adâncimea de 1,30 m faţă de nivelul actual de călcare (Fig. 3). 

Zidul perimetral dintre naos şi pronaos prezintă, de asemenea, fundaţia 
mai lată. Ea măsoară 1,30 m, lăţindu-se de o parte şi de alta a zidului cu circa 
0.12-0,20 m fiind îngropată până la adâncimea de 2 m faţă de nivelul actual de 
călcare. Trebuie precizat că zidul a apărut la adâncimea de 0,40 m. Din punct 
de vedere tehnic, zidul, a cărei lăţime măsoară 1 m, a fost realizat din cărămizi 
de dimensiunile celor folosite şi la absidă, iar între paramente au fost intercalaţi 
şi bolovani de râu (Fig. 4). 





Fig. 4. Zidul dintre naos şi pronaos. 


De asemenea, s-a observat că podeaua bisericii a fost realizată, în naos 
şi altar, din cărămidă. Un strat gros de 5 cm, format din fragmente de cărămidă 
cu mortar, a fost observat pe profilurile secțiunii şi casetei. Substrucţia acestei 
podele a fost realizată din lut amestecat cu fragmente mici de cărămidă, pietriş 
mărunt, destul de bine bătut, cu o grosime de 25 cm. 

Fig. 5. Fragment de frescă. 


La vest de zidul dintre naos şi pronaos, pe profil, se observă o situaţie 
uşor diferită. Este prezentă acea pomosteală, care alcătuieşte substrucţia 
podelei, însă peste ea se observă o lentilă de culoare neagră similară unei 
arsuri. Ea poate marca nivelul unei podele de lemn. Însă, dată fiind suprafaţa 
relativ restrânsă a secţiunii, această presupunere rămâne doar cu titlul de 
ipoteză. 

În nivelul de dărâmătură a fost descoperit un fragment de zid de formă 
paralelipipedică, cu frescă, având dimensiunile: 0,40 x 0,35 x 0,35 m. Fresca 
era relativ bine conservată, fără a se distinge vreo reprezentare, numai pe 
margine se observa un chenar de culoare roşie (Fig. 5). 

Fig. 6. a) Biserica veche Sfânta Vineri; 

Fig. 6. a) Biserica veche Sfânta Vineri; 
b) Schița celor două biserici publicată de Constantin Dejan. 

Deşi desfăşurate pe o suprafaţă relativ restrânsă, săpăturile efectuate la 
biserica Sfânta Vineri (Fig. 8) au arătat că lăcaşul din secolul al XIX-lea avea 
absida poligonală la exterior, aspect observat de altfel şi pe fotografie. Raza 
absidei măsura circa 3,5 m, iar distanţa dintre zidul absidei şi cel care despărţea 
naosul de pronaos era de 12 m. Naosul măsura circa 7 m în lungime şi circa 6,5 
m în lățime. Comparând dimensiunile absidei cu fotografiile putem presupune 
că biserica măsura circa 18-20 m lungime. 

Cât priveşte amplasarea vechii biserici în raport cu actuala, cercetările 
noastre au relevat o situaţie diferită de cea prezentată de preotul Constantin 
Dejan. Conform schiţei publicate de acesta în monografia dedicată bisericii 
Sfânta Vineri, axa lăcaşului din secolul al XIX-lea era deviată mai spre sud în 
raport cu a actualei. Or, noi am observat că, din contră, vechiul lăcaş avea o 
traiectorie paralelă cu a bisericii actuale. Latura nordică a bisericii vechi a fost 
străpunsă de absida sudică a noii biserici. 

În privinţa existenţei unei faza anterioare secolului al XIX-lea, datele 
oferite de săpăturile arheologice nu sunt foarte concludente. Un nivel marcat de 
un pigment de arsură surprins pe profilul sudic al secţiunii, în absida altarului, 
sub nivelul de pământ care alcătuieşte substrucţia podelei bisericii ar putea 
proveni dintr-o fază anterioară (Fig. 7). 





Fig. 7. Profilul sudic al secţiunii — absida altarului. 

ÎN zicurie actuarei biserici 
[_] zidurile bisericii din secolul al XIX-lea puse în evidenţă de săpăturile arheologice 


[___] planui ipotetic ar bisericii din secolul al XIX-lea 


Fig. 8. Planul bisericii Sfânta Vineri din secolul al XIX-lea 
relevat de sondajul arheologic efectuat în 2015. 

LE SONDAGE ARCHEOLOGIQUE PREVENTIF 
EFFECTUE DANS L'ENCEINTE DE L'EGLISE 
SFÂNTA VINERI PITESTI (2015) 


L'un des plus importants monuments historiques de Piteşti, 
'6glise consacre ă Sainte Paracheve et au Saint Jean le Baptiste, connue 
aussi sous le nom de «Sfânta Vineri», est situ€ ă la partie du Sud-est de 
la ville. 

La forme actuelle du monument religicux datee de 1908, quand 
elle a remplace la vieille &glise bâtie en voisinage. 

La vieille eglise fut €difie au debut du XIXeme siecle. Sa 
construction a 6te commenc6e par deux marchants, loan Ungurelu et 
Hagi Ţenea et finie seulement par le fil d'loan Ungurelu, Alexandru. 
Elle a fonctionne pres de la foire. Le terrain ou taient installe la foire 
faisait l'objecte de la propriâte de l'eglise, en assurant une bonne partie 
des revâtements. 

En jugeant de cette position, les chercheurs ont suppose que 
'6glise a existe avant du XIXeme siecle. 

Les sondages archeologiques ont vise la vielle &glise et les 
objective ont te d'identifier en terrain les ruines de l'edifice et 
d'observer lPexistence d'une phase antsricure au XIXeme siscle. Le 
premiere objective de recherche a ete attient (voir la figure 8), mais en ce 
qui concerne le deuxieme objective, les resultats ne sont pas concluantes. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





ISTORIE MEDIEVALĂ 


CÂMPULUNG - CURTEA DOMNEASCĂ. 
NOI CONSIDERAȚII ARHITECTURAL-URBANISTICE 


ANCA MIHAELA COȘA” 
ADRIAN COŞA 


Câmpulungul este renumit pentru prezenţa crucilor de piatră care se 
păstrează din vechime. Trasând pe planul orașului legătura dintre anumite 
cruci, putem observa importanţa drumului dintre Biserica Sf. Gheorghe - Olari 
şi turnul mânăstirii Negru Vodă, pe direcţia est-vest spre locul de trecere al 
Râului Târgului, vechi vad comercial, aflat pe drumul spre Braşov si 
Târgovişte. 

Situata strategic pe un platou înalt în partea de sud-vest a orașului, 
Biserica Sf. Gheorghe prezintă la o privire mai atentă, caracteristici 
arhitecturale deosebite - o planimetrie speciala si prezenţa inexplicabilă a unui 
ancadrament de intrare în naos ce reprezintă „un frumos şi unic exemplu de 
artă gotică din Ţara Românească”!. Se pot face de asemenea corelaţii între 
arhitectura acestui portal şi arhitectura portalului din celebra „Pafta de la 
Argeş” descoperită în mormântul 10, din Biserica Sf. Nicolae Domnesc, Curtea 
de Argeş. 

Date iniţiale. 

Câmpulungul, cel mai vechi oraş al ării Româneşti, îşi are 
începuturile învăluite în „legendă, care uneori a copleşit adevărul istoric, 
măcinându-l într-o oarecare măsură”, după cum scria Nicolae Iorga. Domnitorii 
Basarab I, Nicolae Alexandru Basarab şi Vladislav I Vlaicu au trăit la 
Câmpulung, între anii 1330 şi 1369, după cum arată documentele scrise. 

În căutarea Curţii Domnești a primilor trei Basarabi, trebuie să avem în 
vedere a ne opri la acest moment din curgerea vremii. 

Metoda de lucru - cercetare sistemică proprie studiilor de 
urbanism. 

Un lucru greu, poate cel mai greu de realizat, este datarea în timp a 
unui moment ales pentru studiu. Acolo unde straturile de informaţie sunt 


* Câmpulung. 
! Preot loan Răuţescu, Câmpulung Muscel, monografie istorică, Câmpulung, 1943, p. 244. 

aşezate unele peste celelalte, cu uşurinţă putem lua în calcul un reper greșit, un 
element care aparţine altei perioade istorice decât cea studiata. 

Se poate greşi oricând, deoarece în domeniul siturilor istorice, fiecare 
dintre acestea diferit ca şi conformaţie spaţială - se suprapun straturile de vieţi 
cu elemente multiple ce se combină în variate posibilităţi. Teoria structurilor 
urbane este un domeniu ce lucrează sistemic cu multiple variante coroborând 
elementele spaţiale ale teritoriului cu cele de viaţă urbană. 

Prin similitudine, comparaţie şi cunoaştere aprofundată a acelui 
sentiment al locului „genius loci”, delicat surprins de teoriile arhitecturii 
actuale, uneori cu intuiţia fiinţei noastre mărginite sau cu „luminare de la 
Dumnezeu”, omul poate descoperi „tainele” vremurilor. 

Prezentarea acestei ipoteze doreşte a deschide multiple căi de abordare 
şi aprofundare în diverse specialități deoarece este nevoie de aceasta. 
Perspectiva oferită de arhitectura, de urbanism, de trama stradală nu este uzual 
folosită de istorici, deoarece necesită o pregătire profesională de specialitate. 
Consideram că abordarea pluridisciplinară, prin conlucrarea specialiştilor din 
multiple domenii reprezintă cheia împlinirii acestui studiu. 


Evoluţia ansamblurilor urbane 

„Datorită cercetărilor arheologice din secolul trecut, şi a studiilor de 
istoria urbanismului românesc, se pot desprinde câteva trăsături proprii atât 
locuinţelor orăşeneşti cât şi ansamblurilor urbane. Studii privind vatra aşezării, 
structura stradală, dispoziţia locuinţelor şi a prăvăliilor, raportate la principalele 
monumente profane şi la înfăţişarea lor, duc la unele concluzii interesante. 
Merită subliniat faptul că acestea corespund atât cu observaţiile făcute de 
istoricii din trecut cât şi cu impresiile călătorilor străini care au străbătut oraşele 
noastre cu trei-patru sute de ani în urmă. Cercetările arheologice au adus şi în 
acest domeniu un preţios spor de cunoştinţe care nu fac decât să confirme 
concluziile istoricilor şi ale arhitecţilor”?. 

Trama stradală este un document autentic, ce poate fi păstrat chiar şi 
după foarte mulţi ani. La o citire mai atentă ca şi în cazul depunerilor 
arheologice, şi în ceea ce priveşte ridicarea construcţiilor, vechimea este 
relevată de mai multe etape de construire realizate în decursul timpului. 

Este importantă etapa de construire aleasă pentru citire. 

Pornind de la cele scrise mai sus estimăm existenta în perioada 
secolului XIV în zona studiata, a turnului actualei mănăstiri Negru Vodă;, 


? Corina Nicolescu, Case, conace şi palate vechi româneşti, ed. Meridiane, Bucureşti, 1979, p.23. 
3 Turnul mânăstirii Negru Vodă a fost la început un turn de supraveghere şi de apărare, ridicat în 
secolul al XIII-lea. Statutul său de turn de supraveghere şi nu de turn clopotniţă, încă de la zidirea 
sa, este argumentat şi de cele două metope care au fost încastrate în zidul din faţă deasupra porţii 
de intrare. Numai etajul de sus al turnului, pe care se aflau crenelurile, a fost complet refăcut de 

Cloaşterului“ şi „legendarei biserici a lui Negru Vodă”, considerată a fi biserica 
mănăstirii ce astăzi îi poartă numele. 

Turnul, având înălțimea de 35 m, indicativ LMI 2004 319.AG-II-m-A- 
13547.05, este considerat astăzi cel mai înalt turn medieval din Țara 
Românească. 

Biserica Mănăstirii Negru Vodă, indicativ 319.AG-Il-m-A-13547.01, 
ale cărei fundaţii - cercetate arheologic în 1924, nasc ipoteza controversată a 
unei bazilici de secol XIII“, a fost reconstruită în timpul lui Matei Basarab în 
1635 şi apoi în 1827-1832. 

Cercetări arheologice minuţioase efectuate de atunci până în prezent 
caută curtea domnească în incinta actualei mănăstiri”. 


Matei Basarab pentru instalarea clopotelor. (Hurmuzaki, Documente..., p. 56; N. Iorga, Istoria 
românilor prin călători, p. 13, ş.a.) 

+ În 1640 episcopul catolic Baksic a vizitat oraşul Câmpulung (Campolonga), şi scria”...în acest 
oraş mai este încă o biserică (Cloaşterul), dar i-a fost prăbuşit acoperişul şi cupola corului, numai 
zidurile au rămas întregi. Era închinată Sfintei Elisabeta, regina Ungariei (fiica regelui Andrei al 
II-lea - 1205-1235 - beatificată în 1231) şi mânăstirea împreună cu biserica fuseseră ale 
călugărilor franciscani”... Cloaşterul, care era părăsit în prima jumătate a secolului al XVII-lea, a 
fost dărâmat după 1646. Din mânăstire a mai rămas doar biserica, lungă de 40 de paşi şi lată de 
12 paşi, a fost foarte frumoasă şi făcea minuni. Călători străini despre Țările Române, vol. V, p. 
211; Marele dicţionar geografic al României, vol. II, p. 487. 

5 Letopiseţul Ţării Româneşti „Cel dintâi care a cucerit Ţara Românească a fost Ankro voievod 
(Negru) căci era negru, de aceea s-a şi numit pe turceşte ţara Kara Falakh sau Valahia Neagră, 
după numele lui. Venit-a din Țara Ungurească, adică al Magar şi s-a pogorât pe râul Dâmboviţa 
şi a început cucerirea Ţării Româneşti. Şi a zidit o biserică măreaţă şi foarte înaltă şi foarte 
frumoasă în oraşul Câmpulung (Kompolonki)...”. Condicele de la Deir es-Sir, Mss. Nr. 118, p. 
534-558; Virgil Cândea, Letopisețul Țării Româneşti (1292-1664) în versiunea arabă a lui 
Macarie Zaim. Studii, RdI, tom. 23. nr. 4, 1970, p. 673-692. 

€ Virgil Drăghiceanu arată că „în mod sigur nu a existat pe acelaşi loc o biserică anterioară, 
ortodoxă sau catolică, monumentul dărâmat la 1633 fiind cel original”. Elementele romanice 
existente la această biserică sunt legate de descoperirea vechii pardoseli situată la o adâncime de 
2 m faţă de actualul nivel, legată organic de temelie. Aceste substrucţii, pe care sunt aşezaţi 
stâlpii bisericii, alcătuiesc o platformă şi servesc la repartizarea egală a marii greutăţi a bolților 
pe toată suprafaţa bisericii, împiedicând scufundarea stâlpilor, tălpicea acestei biserici constă din 
două substrucţii de bolovani care se întindeau în lungul bisericii, din peretele vestic până la 
stâlpii altarului spre est sub bazele celor patru stâlpi centrali; alte două substrucţii se întindeau de 
la nord spre sud sub bazele aceloraşi patru stâlpi... acceptăm opinia conform căreia locaşul a 
deservit cultul occidental, urmând ca în veacul următor să suporte modificări pentru a se adapta 
noilor cerinţe răsăritene ale curții domneşti de aici”, V. Drăghiceanu, Despre mănăstirea 
Câmpulung, p. 296, 316. 

7 Din toate cercetările întreprinse (1968-2005) ... se desprinde concluzia că biserica voievodală a 
fost ridicată către mijlocul sec XIV, fiind, împreună cu resturile de construcţie care se pot atribui 
ipotetic vechii reşedinţe domneşti, primele clădiri de zid importante, într-un spaţiu cu urme de 
locuire din perioadele precedente, inclusiv urme databile în ultima parte a secolului al XIII-lea şi 
începutul secolului al XIV-lea sau aparţinând unor amenajări (inclusiv zidării de proporţii reduse) 
care s-ar putea datora activităţii constructorilor viitoarei reşedinţe. Gheorghe I. Cantacuzino, 
Săpături arheologice la monumente din Câmpulung, SCIVA 57, 2006, 1-4, p. 71-90. 

Studiu de caz — zona sud-vestică a Câmpulungului 

La o privire foarte adâncă în timp, putem vedea cum condiţiile naturale 
favorabile existenţei omului au fost, mai ales pentru vremurile preistorice, 
primul factor care atestă locuirea unui teritoriu geografic. Ipoteza locuirii din 
vechime a sitului studiat este confirmată de arheologii care au constatat că nu 
există masiv salifer sau izvor de apă sărată să nu fi avut în vecinătate una sau 
mai multe aşezări preistorice. În zona din sudul oraşului se distinge o arie 
veche de locuire geto-dacă în cartierul Olari - Sf. Gheorghe şi către Apa Sărată. 
Tot aici apar în secolul al II-lea d.Hr. castrul roman de pământ şi cel de piatră 
de la Jidava, integrate în sistemul de apărare numit Limes Transalutanus 
indicativ LMI 2004 6.AG-I-s-A-13357. 

Aşa cum a arătat mai demult istoricul PP. Panaitescu” nucleele 
primelor aşezări cu activitate economică intensă, devenite târguri, s-au 
constituit pe văile râurilor, acolo unde satele din jur aduceau produsele pentru 
schimb, iar condiţiile geografice ofereau stabilirea unei aşezări şi a unui punct 
de apărare pe un bot de deal sau la marginea unei râpe, limitată de un râu sau 
de un teren mlăștinos. Ideea emisă încă la vremea când cercetările arheologice 
din vechile târguri româneşti erau abia la început, a fost confirmată prin 
recente descoperi. În marea lor majoritate, oraşele româneşti s-au construit şi 
s-au dezvoltat de-a lungul unui râu al cărui nume îl poartă!. Cel mai vechi 
nivel de depuneri arheologice al Câmpulungului suprapune ca o manta, cel 
puțin în aria sud-vestică a oraşului, cartierul Olari - Sf. Gheorghe, urmele unei 
aşezări geto-dacice bine fixate stratigrafic şi cronologic în sec. II-I a.Hr, 
cuprinzând şi caracteristici de cultură elenistică din aceeaşi perioadă! 

Din aceasta perioada se păstrează si o parte din trama stradală si 
bineînţeles elementele majore ale peisajului: - Râul Târgului cu curgere nord- 
sud şi dealurile, muscele situate de o parte şi de alta iar spre est, cel mai înalt 
deal din ţară , Măţău având peste 1.000 m altitudine. Locul de trecere al râului, 
vadul, este extrem de important.” Vadul - punct de trecere peste Râul Târgului, 


5 Memoriu de cercetare din cadrul Planului Urbanistic General al municipiului Câmpulung, 
Argeş HCL 135/2003, Studiu de fundamentare pentru delimitarea zonelor protejate cu valoare 
deosebită cultural, istorică, arhitectural-urbanistică în municipiul Câmpulung Muscel, SC Proiect 
Argeş SA Piteşti, p. 3-4. 

”P. P. Panaitescu, Interpretări româneşti, Bucureşti, 1944, p. 161-230; idem, capitolul Orașele, în 
volumul Viaţa feudală în Țara Românească şi Moldovaţsec. XIV-XVII), Bucureşti, 1957, p. 413- 
444); P. Chihaia, Cetățile, P. 78-80, p. 225-235 

10 Corina Nicolescu, Case, conace și palate vechi româneşti, ed. Meridiane, Bucureşti, 1979, 
p. 24. 

"! Flaminiu Mârţu Săpături arheologice Câmpulung, Revista Muzeelor, V, 1968 

12 Prin vad panta de scurgere a râului se micşorează, valea se lărgeşte, apele scad în adâncime, 
putând fi trecute cu piciorul, călare sau cu carul. Indiferent în ce direcţii se orientau drumurile de 
comerţ, acestea se strângeau mănunchi la vadurile importante ale râurilor. „Mai bine mergi o zi 

creează accesul în zonă şi direcţiile fluxurilor de circulaţie. 

În vechime, orientarea în spaţiu nu era o treabă uşoară. Adesea erau 
ridicate cruci de piatră, iar aprecierea distanțelor se făcea nu prin numărarea 
kilometrilor parcurşi, ci prin numărarea zilelor de mers'*. După cum este 
cunoscut, Câmpulungul este o localitate unde sunt întâlnite foarte multe cruci 
vechi din piatră, de mari dimensiuni, decorate cu motive ancestrale ce 
străjuiesc intersecţiilor drumurilor, îndemnând trecătorii spre cale cea bună. 
Numărul acestora este impresionant: „sporu exorbitant de cruci din interiorul 
Oraşului şi a laturilor circumvecine”!“ fiind menţionat în diverse scrieri de-a 
lungul timpului. 

Locaţia acestor cruci de piatră se păstrează din vechime. Studiul de faţă 
porneşte de la aceste amplasamente ale vechilor cruci de piatră. Notând pe o 
hartă aceste locuri, indiferent de vechimea crucilor ce le însemnează, 
determinăm într-un studiu urbanistic, importanța unor legături în anumite 
direcţii. Trama stradală este un document autentic, ce poate fi păstrat chiar şi 
după mulţi ani. La o citire mai atentă observam ca şi unele limite de proprietate 
ale parcelelor urmăresc aceleaşi direcţii. Perspectiva oferită de arhitectura, de 
urbanism, de trama stradală nu este uzual folosită de istorici, deoarece necesita 
o pregătire profesională de specialitate. 

Importanţa legăturii dintre biserica Sf. Gheorghe - Olari şi turnul 
mănăstirii Negru Vodă, pe direcţia est-vest, ne-a fost sugerată de 
amplasamentul a două vechi cruci de piatră astfel: 

CRUCE DE PIATRĂ, str. Alexandru Nicolae Voievod, în curtea 
bisericii Şubeşti, datare 1593-1601 indicativ LMI 2004 - 895.AG-II-m-A- 
13906”. 

ŞI 

CRUCE DE PIATRĂ, 1596 situată la intersecţia str. Vasile Alecsandri 
cu str. Sf. Gheorghe, indicativ LMI 2004 - 896.AG-IV-m-A-13907 situată lângă 


întreagă în lungul râului, decât să te îneci dimineaţa”lon Ghinoiu, Cărările sufletului, ed. 
Etnografică, Bucureşti 2004, VI. Dunăre, Dunăre, drum fără pulbere, p. 42. 

'5 Ton Ghinoiu, Cărările sufletului, ed. Etnografică, Bucureşti 2004, XI. p. 52. 

'4 Dumitru IL. Băjan, Crucea Jurământului — studiu analitic şi istoric, Câmpulung, 1929, p. 12. 

15 Cruce în curtea bisericii Şubeşti, strada Alexandru Nicolae Voievod, în vecinătatea intersecţiei 
cu strada Şubeşti, dimensiuni 195 x 75 x 33 x 24 cm, text în limba slavonă, literă excizată de 6,5 
cm „S-a ridicat această cinstită cruce întru ruga şi lauda celui întru sfinţi părintelui nostru, 
arhiereului şi făcătorului de minuni, Nicolae al Mira Lichiei, în zilele (lui) lo Mihail voevod” pe 
partea posterioară, incizat, text actual, „Acestă sf /cruce s-a / găsit în / zidu pava / jiului cel / 
veici, la an / 1887. Şi am gă / sit de cu / viinţă a se / pune aici / în zilele / alesului / nostru pri / 
mar Istrate Rize / al urbei / Cânpulung / şi cu celtu / eala d-lui / Costaiche / Chirca”. ț Calinic 
Argeşanu, Grigore Constantinescu Cruci de piatră - monumente memoriale din judeţul Argeş, 
Piteşti, 1999, p. 132-133. 

biserica „Sf. Gheorghe” - Olari!€. 

Elocvent, aceste documente în piatra, păstrate de trama stradală, 
atenționează că pe direcţia est-vest, dinspre Turnul actualei mânăstiri situat în 
apropierea vadului Râului Târgului, urmând traseul celor trei străduţe înguste 
ce se desprind de lângă o cruce de piatră şi se restrâng lângă cealaltă pe 
parcursul a doar 300 m, se afla un obiectiv important identificat ca fiind 
Biserica Sf. Gheorghe-Olari. 

Importanţa legăturii dintre cele două destinaţii este arătată prin 
triplarea acesteia. 





Prelucrare foto satelit, poziționare biserici şi cruci de piatră, 
arh. Anca Mihaela şi Adrian Coşa. 


Această direcţie de traversare a Râului Târgului vine dinspre Calea 
Târgoviştei - denumire păstrată şi astăzi mergând spre sud-vest pe drumul vechi 
ce ducea spre Curtea de Argeş, întâi trecând prin localitatea Malu, denumire 
întâlnită în vechile catagrafii ale Câmpulungului. 


15 Crucea din strada Vasile Alecsandri colţ cu strada Sf. Gheorghe, dimensiuni 242 x 98 x 36 x 27 
cm. Text parţial erodat, text în limba slavonă, literă excizată de 6 cm <Ridicată> pe rândul 3: „în 
zilele lui Io Mihai Voievod” ...pe rândul 16 „Matei. Leat 7105. Ps az Tatomir, Ivan i Radu i 
stănil”. - traducere Gheorghe Pârmuţă — Documente şi inscripții privind istoria oraşului 
Câmpulung Muşcel ed. Semne, p. 159. 

Pe acest traseu Întâlnim numeroase locaţii ale unor cruci de piatră sau 
de lemn şi biserici situate la intersecţii cu alte drumuri după cu urmează: 

1. Cruce de piatră — în vecinătatea actualului Colegiu „Carol /” 
intersecţie Calea Târgoviştei cu strada Ion Giurculescu dinspre cartierul Valea 
Româneştilor; 

2. Biserica mânăstirii Negru Vodă; 

3. Cruce - în vecinătatea bisericii Șubeşti, intersecţie a străzilor Şubeşti, 
Maior Giurescu şi Alexandru Voievod; 

4. Biserica Şubeşti; 

5. Cruce din lemn — troiță la intersecţia străzilor Alexandru Voievod cu 
Vasile Alecsandri; 

6. Cruce de piatră la intersecţia străzilor Vasile Alecsandri cu Sf. 
Gheorghe; 

7. Biserica Sf. Gheorghe; 

8. Cruce de piatră — la intersecţia drumului vechi ce urcă dinspre 
biserica Sf. Gheorghe şi strada Gruiului, etc. 





Fig. 2. Traseu vechi cu legături spre Curtea de Argeş (vest) şi Braşov/Târgovişte (est). 
Prelucrare foto satelit, poziționare biserici şi cruci de piatră, 
arh. Anca Mihaela şi Adrian Coşa. 


Detaliind zona sud vestică a Câmpulungului, observăm o tramă stradală 
foarte veche. 

În lucrarea lui Vitruviu „Despre arhitectura”, găsim descrierea celor 
două străzi, axe perpendiculare - „cardo si decumano”- care se intersectează în 

centrul unei aşezării. În situl studiat, putem identifica aceste două axe, în zona 
construită dintre biserica Sf. Gheorghe şi turnul Mânăstirii Negru Vodă, ca fiind 
strada Alexandru Voievod - pe direcţia nord-sud şi strada Vasile Alecsandri 
(fosta strada Crucea de piatră) - pe direcţia est-vest. Zona veche ar fi astfel 
delimitată de locaţia bisericii Şubeşti (nord) şi bisericii Fundeni (sud) şi de 
locaţia a două cruci vechi de piatră pe direcţia est-vest. 

Observăm că locaţiile celor două turnuri aparţin unui cerc cu centrul 
intersecţia acestor două vechi axe, în prezent localizată printr-o troiță de lemn. 
Raza acestui cerc este cca. 267,6 m (10 funii/40 prăjini/120 stânjeni), ceea ce 
arată că poziţiile acestor turnuri au fost calculate. 





Fig. 3. Schema zonei vechi - un cerc (magenta) cu centrul în intersecţia axelor vechi 
(verde) trece prin locaţiile turnurilor bisericii Sf. Gheorghe şi mânăstirii Negru Vodă, 
poziționare biserici (roşu) şi cruci de piatră (albastru). Prelucrare foto satelit, 
arh. Anca Mihaela şi Adrian Coşa. 


Zona astfel descrisă ar avea un diametru de cca. 400 m, biserica Sf. 
Gheorghe fiind poziționată în punctul cel mai de sus - respectiv colţul sud- 
vestic, iar turnul mânăstirii, spre zona cea mai joasă, respectiv coltul nord- 
estic. Legătura dintre acestea formează o diagonală a acestei zone. Pe această 
direcţie se află trama stradală întreită, descrisă mai sus. 

Ipoteza curţii domneşti din sec. XIV-XV 

„Curțile domneşti dominau, prin aşezarea lor, punctele obligatorii de 
trecere, fiind înălțate pe promontorii pentru a îndeplini scopul militar de 
apărare şi control a unei anumite zone... Un studiu interesant, bazat pe analiza 
documentelor coroborate cu datele arheologice, a pus în lumină, convingător, 
existența şi rolul acestor curţi pe plan politic şi militar, mai bine cunoscute în 
Moldova sec. XIV-XV”. ... „„ Punct pe boturi de deal sau pe câte o stâncă, punct 
obligatoriu de trecere, cu o largă perspectivă asupra priveliştilor din jur, aşa 
cum sunt acelea care se mai pot vedea încă, ruinate, la Rachitova, Cetatea de 
Colț şi Mălăieşti, toate din secolul XIV. În alte cazuri locuinţa feudală a 
dispărut, supraviețuind peste veacuri numai biserica-paraclis din imediata ei 
vecinătate.!”... Cercetările din ultima vreme întreprinse la ctitoria Cândeştilor 
de la Streiu-Sângeorgiu au dat la iveală şi vestigiile unei curţi, în vecinătatea 
bisericii, întregul ansamblu, la origine din lemn, din secolul al XI-lea, fiind 
înlocuit curând cu construcții de piatră. ”!5 

Biserica Sf. Gheorghe-Olari monument istoric „e așezată în partea 
de sud-vest a oraşului, pe un loc mai ridicat de unde se desfăşoară o privelişte 
din cele mai încântătoare, având în faţă dealul Măţăului, spre miază-noapte 
Mateiaşul şi spre miază-zi, frumoasa vale scăldată de Râul Târgului. Data 
zidirii nu se cunoaşte, deoarece n-are pisanie, ca să arate aceasta. E socotită 
însă ca una din cele mai vechi biserici ale oraşului, cu o existenţă anterioară 
sec. XVIP”. 

Aspecte cunoscute până în prezent 

„Unele curți ale marilor boieri din sec XV-XVI din Moldova, se pot 
localiza precis pe baza bisericii paraclis, destinată şi ca loc de îngropare, din 
imediata vecinătate a casei, singura care mai dăinuieşte, ruptă din întregul 
ansamblu arhitectonic. Configuraţia accidentată a terenului, urmele de zidărie 
cu mortar şi numeroasele fragmente ceramice, aflate în prejma bisericii, ne 
ajută să determinăm exact locul fostelor curţi domneşti... ”%. 

„ Cimitirul, vatră a moşilor şi strămoşilor, reprezintă sensul primar al 
expresiei româneşti vatră strămoşească, în alcătuirea căreia intră două cuvinte 
de proveniență cert preromane. Populaţia răvăşită nu odată de incendii, 
molime şi cotropiri s-a regrupat, după trecerea urgiei, în jurul necropolelor, 





17 În această situaţie sunt ctitoriile cneziale din Ţara Hațegului (Streiu, Streiu-Sângeorgiu, 
Sântamaria-Orlea, etc.) a căror importanţă pentru începuturile culturii feudale româneşti, prin 
particularităţile arhitecturii şi picturii lor, a fost pusă în valoare încă demult în studiile lui |. D. 
Ştefănescu 1932, La peinture religieuse en Valachie et en Transylvanie depuis les origins jusqu 
au XIX siecle, Paris, 1932, idem, Les monuments d art, sources de | histoire, „Byzantios” 
XXXVI, 1966. 

18 Corina Nicolescu p. 17. 

1% Preot loan Răuţescu, Câmpulung-Muscel monografie istorică, Câmpulung, 1943, p. 243. 

% Corina Nicolescu, Case, conace şi palate vechi româneşti, ed. Meridiane, Bucureşti, 1979 


WWW.CIMec.ro 


68 ANCA MIHAELA COŞA, ADRIAN COŞA 





AARE ; A a, ; 2, R 21 
adică în jurul moşilor şi strămoşilor rămaşi pe loc”. 


Este posibil ca numeroasele fragmente ceramice care vor fi dat 
denumirea de Olari acestei biserici a sfântului Gheorghe să fi avut această 
provenienţă. 

În acest moment justificarea specificaţiei - Olari - alăturată sfântului 
protector - Marele Mucenic Gheorghe, s-ar datora breslei olarilor, însă terenul 
aici nu este argilos, iar exploatările de argilă, folosite mai ales pentru cărămidă, 
se află în alte zone ale Câmpulungului. 

Sau, există posibilitatea ca în decursul timpului, să fie preluată greşit o 
literă, a denumirii, nu Olari ci Olahi, adică Valahi sau români. Biserica ar fi 
putut fi denumită astfel, pentru a-i putea deosebi pe ortodocşi de membri 
comunităţii catolice din jurul Cloaşterului, marea mânăstire catolică, şi acesta 
existând până în secolul XVII în apropiere”. 

În plus, zona este prea restrânsă pentru a permite comunităţi şi bresle 
atât de numeroase încât să îşi ridice propriile biserici. La distanţă de 500 m spre 
nord se află biserica Şubeşti, iar la 200 m spre est este situată biserica Fundeni. 

Încă din anul 1658, aceasta trecea drept „o biserică veche de la 
marginea oraşului” - spre deosebire de biserica mânăstirii Negru Vodă care 
„până în vremea răposatului Matei voievod, clădirea se părăginise, dar acesta s- 
a îngrijit de ea şi a reînnoit-o; aşadar acum este mare şi frumoasă, iar 
construcţia ei este cu totul nouă” aşa cum ne informează călătorul străin Paul 
de Alep. Acesta povesteşte: „de sărbătoarea Sfântului Gheorghe (23 aprilie 
1658), a avut loc o procesiune la Câmpulung, potrivit datinei. Şi domnul nostru 
patriarh (Macarie) s-a dus cu ei, cu steaguri şi cu prapori, la o veche biserică 
închinată Sf. Gheorghe, de la marginea oraşului, unde le-a slujit aghiazmă şi 
apoi s-au întors toţi la liturghie””*. Această procesiune se desfăşura pe una din 
cele trei străzi din traseul prezentat în acest studiu între biserica mânăstirii 





” Ion Ghinoiu, Cărările sufletului, ed. Etnogratică, Bucureşti 2004, XI. Drumul capăt n-are, p. 
69. 

Mădălina Mirea (text), Câmpulung Muscel: schițe pentru o monografie arhitecturală, 
Igloopatrimoniu, Bucureşti, 2012, p. 34. 

“Călători străini în Țările Române, vol. VI, Bucureşti, Editura Științifică şi Enciclopedică, 1976, 
p. 170-171, 247-248 

“ La acea vreme, după 300 de ani de la înființarea primei Mitropolii a Ţării Româneşti prin 
mutarea mitropolitului Sf. Iachint de Vicina în anul 1359, un alt patriarh, Macarie Zaim, 
patriarhul Antiohiei între 1647-1672, însoţit de diaconul său Paul de Alep, reface traseul între 
biserica Sf. Gheorghe-Olari şi mânăstirea Negru Vodă, traseu păstrat conform datinei. Nimeni nu 
mai ştia de ce. Aşa se păstra datina. Anul trecut, după 650 de ani de la moartea domnitorului 
Nicolae Alexandru Basarab şi începerea domniei fiului său Vladislav I Vlaicu în biserica 
Sfântului Mare Mucenic Gheorghe, dimineaţa, înainte de slujirea Sfintei Liturghi, în ziua 
hramului din 23 aprilie, s-a sfinţit aghiazmă în vase mari, afară, dinaintea intrării în biserică, şi s- 
a împărțit, în sticle frumos etichetate, oamenilor. Nimeni nu mai ştie de ce. Aşa se păstrează 
datina. 

Negru Vodă si biserica Sf. Gheorghe - Olari. Ritualul sfințirii aghesmei, 
înaintea Sfintei Liturghi, din ziua hramului, nu este uzual în practica slujbelor 
ortodoxe, dar aici acest obicei, potrivit datinei, se păstrează şi astăzi (2015). 

Trebuie avut în vedere şi faptul că vechimea bisericii a dus la foarte 
multe dispute între cercetătorii istorici, „căci din neamul ctitorilor cei ce o au 
zidit, nu se mai află nimeni” %. 

Date arheologice 

„Cercetarea arheologică a bisericii mânăstirii Negru Vodă, care a 
suprapus fosta biserică domnească, a evidenţiat un fapt aparent staniu, de care 
cei mai mulți dintre istoricii noştrii s-au distanțat cu prudenţă: prima biserică, 
cea ctitorită de Întemeietor (...) nu era un paraclis modest, cum am fi putut 
presupune, având în vedere epoca şi contextul fundării sale (vezi prin 
comparaţie, necropola voievodală, adăpostită într-o biserică de lemn, de la 
Rădăuţi, cu peste jumătate de veac mai târziu), ci o construcție complexă, cu 
dimensiuni apreciabile, care confirmă caracterizarea făcută de cronică: „mare 
şi frumoasă ”% 

La Câmpulung săpăturile de salvare s-au efectuat în anul 1967, de 
Flaminiu Mârtzu la biserica Sf. Gheorghe — Olari, datându-se monumentul în a 
doua jumătate a secolului al XV-lea. Cu această ocazie, s-au dezvelit şi cercetat 
31 de morminte dispuse pe patru niveluri”. 

Mormintele cercetate dovedesc apartenenţa la ritul răsăritean, deşi 
construcţia are elemente gotice”. 

Date din cronica sondajelor arheologice efectuate în incinta bisericii 
Sf. Gheorghe —Olari menţionează că într-unul dintre morminte s-a găsit un inel 
pentru a cărui placă a fost folosită o monedă romană, de la Octavian Augustus, 
precum şi resturi textile împreună cu un număr de 40 de nasturi din fir textil, 20 





% Preot loan Răuţescu, Câmpulung Muscel, monografie istorică, Câmpulung, 1943, p. 244. 

% Denis Căproiu, Asupra începuturilor oraşului Câmpulung, Historia Urbană, î. XVI, nr. l- 
2/2008, p. 37-64. 

” FI. Mârţu, Cercetări arheologice cu privire la „mişeii” din Câmpulungul medieval, în volumul 
Din istoria luptei antiepidemice din România, Bucureşti, 1972, p. 39-44; idem, Mişeii 
Câmpulungului medieval şi biserica Sf. Gheorghe Olari, BOR, XC, 1972, 3-4, p. 362; Despre 
toponimul Groapa lui Morminte din sud-vestul oraşului Câmpulung, un bătrân povestea: „acum 
200-300 de ani s-a ivit o ciumă mare de au rămas la unele case numai câinii urlând. Fetele mari 
au fost duse la groapă cu sălbi la gât... Acolo au crescut brazi.”... în mentalitatea populară, 
această epidemie era un pericol potenţial şi pentru generaţiile ascendente (moşii şi strămoşii) din 
cimitire. Din acest motiv, ciumaţilor li se amenajau locuri de înmormântare şi cimitire separate 
care, în general, dublau cimitirele săteşti obişnuite. Numărul cimitirelor ciumaţilor a fost 
impresionant. Locul lor este atestat uneori de toponime, alteori de urmele vegetației 
sempervirescente (brad, merişor) plantate de obicei în cimitirele româneşti. lon Ghinoiu, 
Cărările sufletului, Ed. Etnologică, Bucureşti, 2004, p. 70. 

% Gheorghe I. Cantacuzino, Săpături arheologice la monumente din Câmpulung, material 
publicat pe internet. 

înşiraţi de la gât în jos şi câte 10 de la cot pe partea inferioară a antebraţului, 
care s-a presupus că era tunică cu mânecile încheiate astfel”. 

Aceeaşi structură de aşezare a nasturilor, din aur de data aceasta, a fost 
identificat în mormântul nr. 10, cunoscut până de curând ar fi al domnitorului 
Vladislav 1 Vlaicu, din Biserica Domnească Sf. Nicolae din Curtea de Argeş”. 

Fig. 4. Paftaua de la Argeş, mormântul 10 din Biserica Domnească Sf. Nicolae, foto 
Muzeul municipal de la Curtea de Argeș şi 5. Portal gotic din Biserica Sf. Gheorghe 
din Câmpulung, foto arh. Coșa 2014. 


*Dorin Popescu, Săpăturile arheologice din R. S. România în anul 1967, în SCIV, 19, 4, p. 694. 
Ținând seama de monedele emise de Matia Corvin (1458-1490) aflate în morminte din acelaşi 
nivel, mormântul a fost datat în al patrulea sfert de veac al secolului XV şi considerat ca atestând 
„unul dintre cele mai vechi reflexe ale renaşterii şi umanismului românesc exprimate prima oară 
la Câmpulung”. FI. Mârţu, Un ecou al renaşterii, în a doua jumătate a secolului XV la 
Câmpulung Muscel, Revista Muzeelor, V, 1968, nr. 5, p. 449-450. 

Mormântul 10 Descrierea mormântului princiar din Biserica Domneasca, Curtea de Argeş 
"Personajul poartă o tunică purpurie lungă până la jumătatea femurului şi strânsă pe trup. Tunica 
este cusută cu fir şi decorată cu mărgăritare, în special la mâneci (manşete şi coate), şi este 
închisă în față cu 30 de nasturi de aur smălțuiţi cu verde astfel încât pe bumb să înfăţişeze 
stema dinastiei Basarabilor: scut despicat, fasciat în jumătatea dreaptă în opt zone care alternează 
aur-verde. Circa 20 de nasturi similari decorau şi antebrațele mânecilor...” Wikipedia - material 
publicat pe internet 2015. 

„.„. Biserica mânăstirii Negru Vodă conţine în acest moment piatra de 
mormânt a domnitorului Nicolae Alexandru Basarab, dar se cunoaşte însă 
faptul că această piatră a stat un timp la mânăstirea Vieroşi-Argeş şi se 
cunoaşte de asemenea că a fost adusă de acolo”. 

Arhitectura bisericii Sf. Gheorghe Olari 

În formă de navă, cu o singură turlă, biserica Sf. Gheorghe-Olari este 
zidită din piatră brută şi rostuită având terminația superioară a soclului 
compusă dintr-un şir de cărămidă presată cu profil gotic. Lungimea este 13 m, 
iar lăţimea este de 7 m la exterior. Biserica se compune din două părți: prima, 
formată din altar decoşat poligonal şi naos dreptunghiular, parte care este mai 
veche, şi a doua, din pronaos, deasupra căruia se află clopotniţa de zid de 
cărămidă presată, adăugată mai târziu. Cărămida cu care este zidit interiorul 
primei faze a bisericii, spre a primi fresca, are dimensiuni 30 x 18, 5 x 4 cm, iar 
cea din pronaos 28,5 x 14 x 4 cm, la bază, iar deasupra, peste cupola 
semisferică susținută de arce 26,5 x 14 x 3,5 cm. Clopotnița este realizată după 
modelul celei de la mânăstirea Negru Vodă, dar la dimensiuni mai modeste. 
Spre sud, scara decroşată, poligonală conţine scara elicoidală cu trepte din 
stejar cioplite, conţinând şi vangul central, aşezate gravitațional şi încastrate în 
pereţii constituiți din piatră de râu alternată şi încadrată de cărămizi 28,5 x 14 x 
4 cm, ca la biserica Sf. Nicolae Domnesc“. Scara este asemănătoare celei de la 
turnul mânăstirii Negru Vodă poziționată în aceeaşi zonă faţă de acces sub 
spaţiul constituit dintr-o calotă semisferică sprijinită pe patru arce, sistem 
întâlnit la primul nivel al ambelor turnuri. Soclul de cărămidă presată, continuă 
piesele de colţ ce conţin sculptate aceleaşi şanţuri. Ancadramentele uşii de la 
intrarea în naos reprezintă „un frumos şi unic exemplu de artă gotică din Țara 
Românească”? remarcându-se printr-o valoare artistică deosebită. Şi în 
ancadramentul ferestrei răsăritene a altarului sunt preluate aceleaşi colonetele şi 
ciubuce, specifice stilului gotic, dar la o scară mai mică. Ferestrele naosului şi 
cea a proscomidiei au ancadramente simple din piatră, specifice aceluiaşi stil. 
Zidurile au grosime cca. 1 m, fiind constituite din piatra de Albeşti la exterior, 
iar la interior din cărămidă tencuită şi zugrăvite în frescă. 





31 În august 1882, Dimitrie C. Butculescu avea să descopere piatra de mormânt a lui Nicolae 
Alexandru la mânăstirea Vieroş. Tot aici a găsit-o şi Grigore Tocilescu, în 1887. Însă în 1889, 
acelaşi Grigore Tocilescu avea să consemneze despre întoarcerea acestei pietre de mormânt la 
biserica mânăstirii din Câmpulung, ea fiind aşezată pe un postament, în partea dreaptă a intrării.” 
Dimitrie C. Butculescu, Peatra mormântală a lui loan Nicolae Alexandru Basarab din 1364, în 
Călătorii şi exploraţiuni arheologice în Muscel, Ars Docendi, 2010. p. 155, 217-218, Aici avea să 
o găsească Nicolae Iorga în 1905, apoi Virgil Drăgiceanu în 1924. 

3 Pavel Chihaia, Din cetăţile de scaun ale Țării Româneşti, Bucureşti, 1974, p. 17-18. 

33 Preot loan Răuţescu, Câmpulung Muscel, monografie istorică, Câmpulung, 1943, p. 244. 

Fig. 6. Zidărie aparentă de piatră, faţadă nordică, în dreptul proscomidiei; 
Fig. 7. Zidărie de piatră, mănăstirea Marea Lavră, Muntele Athos, 
foto arh. Coşa 2005-2014. 


Intervenţiile menţionate în inscripţiile păstrate pot fi interpretate şi ca 
restaurări: 

1717* în altar: „acest sfânt şi dumnezeesc altar iaste jugrăvit şi 
înfrumusețat cu nevoința dumneaiei, jupâneasa Despina a dumnealui Șerban 
vel Culcer i snov ego: Ștefan, Constantin, Radu, Ilinca, Safta, Bălașa, pentru 
ca în veac pomenire să aibă, în zilele lui loan voevod leat 7225” cai 

1727* în altar, pe faţa interioară a catapetescmei - „acestă sfântă 
tâmplă de zid, de jos până sus, o au făcut lorga judeţ şi o au zugrăvit după cum 
de vede, care şi biserica de iznoavă o au învelit la leat 7235, Iorga, Ilinca, 
Pătraşcu, Constandin "5, aproximativ în aceiaşi perioadă când s-a ridicat şi 
catapeteasma bisericii Sf. Nicolae Domnesc de la Curtea de Argeş. Există 
posibilitatea ca acum să se fi refăcut bolta, posibil fisurată, acoperişul şi 
supraînălțarea absidei altarului la aceeaşi cotă cu naosul (a se vedea nota 48 
dinţi de lup). 

1772* înăuntru, deasupra uşii de intrare în biserică (pronaos): „cu 
ajutorul lui Dumnezeu, zugrăvitu-s-au această boltiță a sfintei biserici cu 
cheltuiala robilor lui Dumnezeu aceştia care s-au ostenit şi au dat şi cari vor 
să mai dea, ca în veac să-i pomenească, de mâna lui Şerban diacon leat 7281. 


Sept. 1”. Nu e trecut nici un nume *. 


3 Preot Ioan Răuţescu, Câmpulung —Muscel, monografie istorică, Câmpulung, 1943, p. 243. 
35 Idem , p. 243. 
3 Idem , p. 243. 


WWW.Ccimec.ro 


CÂMPULUNG - CURTEA DOMNEASCĂ NOI CONSIDERAȚII... 73 





„În 1932 Comisia Monumentelor Istorice a executat cu fondurile ei 
lucrările de restaurare. Dându-se jos tencuiala exterioară la pereţii naosului şi 
ai altarului, s-a dat peste vechea zidărie de bolovani. S-au scobit rosturile, s-a 
făcut rostuiala cu mortar de ciment, s-au înlocuit pietrele mici cu pietre mari, 
mărindu-se deschiderea ferestrelor, în detrimentul frescei de la interior. La 
soclu s-au înlocuit cărămizile măcinate. La interior s-a spălat şi consolidat 
fiesca, destul de interesantă”. Menţionăm aici faptul că pe întreaga 
desfăşurare a peretelui interior nordic sunt pictaţi opt sfinţi militari, pictură de 
inspiraţie bizantină, în unic strat, original, înnegrit de trecerea timpului“, iar 
pe peretele interior vestic al naosului se citeşte deasupra icoanei Adormirii 
Maicii Domnului, unde apostolii sunt aduşi pe norii cerului, ca în compoziţia 
de la Argeş, de dimensiuni mai reduse însă, se întrevede un lung şir siluete, 
probabil ale ctitorilor, căci se cunoaşte că familia domnitorului Nicolae 
Alexandru a fost numeroasă. 





8. Pictură naos perete vestic, detaliu - strat de praf şi de fum, lacune strat suport, 
lacune strat de culoare, foto pictor restaurator Romeo Andronic 2014. 


37 Idem, p. 245. 

% Romeo Andronic — pictor restaurator, Proiect Deviz privind lucrările de conservare/restaurare 
a picturii murale în tehnica fiescă de la biserica cu hramul „Sf. Mare Mucenic Gheorghe” - 
Olari, Câmpulung, judeţul Argeş, 2014. 

Fig. 9. Pictură naos perete vestic, posibil tablou votiv 
deasupra scenei Adormirea Maicii Domnului, foto arh. Coşa. 





Fig. 10. Sfânt militar, pictura perete nordic - biserica Sf. Nicolae Domnesc - 
Curtea de Argeş; Fig. 11. Sfânt militar, pictura perete nordic - biserica 
Sf. M. Mc. Gheorghe - Olari - Câmpulung, foto arh. Coșa. 

„Arhitectura monumentală de caracter medieval ... căpătă avânt în 
urma întemeierii Țărilor Române. Relaţiile cu romanitatea orientală au făcut 
ca arhitectura monumentală, în curs de constituire, să se adreseze sursei 
bizantine sau bizantino-balcanice. Totodată, situarea Ţărilor Române la 
interferența între sfera civilizaţiei orientale şi a celei occidentale, a făcut ca 
sursei bizantine, cu rol determinant, să i se asocieze şi alte surse şi 
influenţe"? 

„Primii cercetători ai arhitecturii noastre medievale (aproape în 
exclusivitate ai celei de cult), Gh. Balş şi N. Ghika-Budeşti, au sesizat cu 
deosebită acuitate aportul arhitecturilor celor două civilizaţii în procesul 
naşterii şi evoluţiei arhitecturii medievale moldoveneşti şi munteneşti. ... Ceea 
ce a scăzut eficiența aportului comparatist al acestor doi întemeietori ai 
istoriografiei româneşti de arhitectură a fost subestimarea surselor populare 
ale arhitecturii medievale monumentale... Unitatea plastică a arhitecturii 
populare, sub aspectul trăsăturilor sale esenţiale este evidentă pe întreg 
teritoriul ţării: generată fiind de simplitatea alcătuirilor funcţionale rezultată 
din procedeele adiționale de compunere a lor, de geometrismul pur al 
volumelor, de prezenţa unor spaţii semi-deschise (prispa, foişorul), efectele 
rezultate din jocul umbrii şi al luminii şi din alăturarea unor materiale diferite 
cu finisaj specific. În arhitectura civilă monumentală, a locuinţelor boiereşti şi 
voievodale, se distinge de asemenea o unitate a expresiei plastice, datorată 
sursei populare. Deşi arhitectura monumentală de cult este dependentă într-o 
măsură mai mare faţă de surse şi influenţe externe căt şi faţă de caracteristici 
de şcoală - munteană, moldavă sau transilvană - o seamă din însuşirile sale 
dominante se păstrează de-a lungul mai multor etape, distincte, de dezvoltare: 
tipurile planimetrico-spațiale, compoziția spaţio volumetrică, scara umană, 
dimensiunile modeste, obținerea monumentalităţii prin mijlocirea proporție”. 

Cel mai vechi tip de biserică de lemn, executată din cununi de bârne, 
rezultat al adiționării a două-trei spaţii de plan rectangular, a fost transpus în 
zidărie. Demonstrația făcută arheologic privind reluarea planului unei biserici 
din lemn de către biserica din Sângiorgiu - cel mai vechi monument medieval 
de zid păstrat de pe întreg teritoriul ţării (sec al XI-lea) - anulează o dată 
pentru totdeauna valabilitatea orcăror speculaţii privind sursa cisterciană a 
acestui tip de edificiu răspândit în faza de început a feudalismului în 
Transilvania, dar şi în regiunile învecinate din nord, nord-est şi nord-vest. 
Predilecţia arhitecturii religioase culte, în această perioadă de început, în Țara 
Românească (sec. XII-XIII) pentru tipul de biserică sală este exemplificată de 
cele două biserici de la Drobeta Turnu Severin (din cetate şi din grădina 
publică) şi biserica Sân Nicoară de la Curtea de Argeş, toate de sursă 


3 Gheorghe Curinschi Vorona, Introducere în arhitectura comparată, Bucureşti, 1991, p. 81. 
“9 Idem, p. 82-85. 

bizantino-balcanică, având posibile prototipuri la Veliko-Tyrnovo (sec. XII)". 

Componentele formei arhitecturale în care se recunoaşte pregnant 
intervenţia sursei populare sunt: - sistemul adițional al compoziţiei 
planimetrice-spaţiale, volumetria subordonată tipului local de învelitoare, 
compoziţia asimetrică rezultată din deplasarea centrului de interes către o 
faţadă laterală. 

Toate aceste aspecte sunt întâlnite în arhitectura Bisericii Sf. Gheorghe- 
Olari. Aceste date, ne determina sa susţinem ipoteza că Biserica Sf. Gheorghe 
este vechea biserica-paraclis a Curţii Domneşti de la Câmpulung în vremea 
primilor trei Basarabi. 

Cheia prezentei aici a unei vechi curţii domneşti, o reprezintă 
poziţionarea geografică şi conformaţia arhitecturală a spaţiului Bisericii Sf. 
Gheorghe, adaptata perfect pentru a îndeplini funcțiunea de biserică-paraclis 
pentru familia domnitoare. Având în vedere straturile de locuire prezentate mai 
sus, sub actuala biserică există posibilitatea prezenţei urmelor unei biserici şi 
mai vechi. Emitem ipoteza că actuala biserică a fost construită de către 
domnitorul Basarab I, posibil în urma victoriei de la Posada, ca paraclis al 
curții domnești. 

Zidurile din piatră ale Bisericii Sf. Gheorghe, care face parte dintre 
puţinele edificii construite integral din piatră în România”, sunt realizate din 
dorinţa de a avea un monument durabil. 

Asimetria aşezări ferestrelor naosului, atât ca număr cât şi ca 
amplasare, un aspect datorat influenţei arhitecturii populare, ne arata însa ca 
acest mod de construcţie reprezintă un moment de căutare, de trecere de la 
arhitectura de lemn la cea de piatra. La construcțiile de această factură pe 
peretele nordic sunt mai puţine ferestre, decât spre sud, unde posibilitatea de 
pătrundere a luminii este mai mare. Deşi fereastra peretelui nordic are aceeaşi 
dimensiune cu prima fereastră sudică dinspre altar, aşezarea acestora nu este 
simetrică, faţă în faţă, din considerente de locuire, ferire de curenţi. 


7777775 





"14 
Fig. 12. Comparaţie parament Câmpulung - biserica Sf. Gheorghe, - Fig. 13. biserica 
Șubeşti, - Fig. 14. biserica Fundeni, foto arh. Coşa 2001-2015. 


să Gheorghe Curinschi Vorona, Introducere în arhitectura comparată, Bucureşti, 1991, p. 86. 
+2 Peter Derer, Reciclarea fondului construit, Buletinul Comisiei Naţionale a Monumentelor, 
Ansamblurilor şi siturilor istorice, nr. 4/1992, p. 13. 

Fig. 15. Peretele sudic al bisericii Sf. Gheorghe Câmpulung - 
Vedere exterioară, foto arh. Coşa 2015. 





Fig. 16. Peretele sudic al bisericii Sf. Gheorghe Câmpulung — Vedere interioară, 
foto arh. Coşa 2015. 

Si! 


Fig. 17. Fereastra altarului şi Fig. 18. Portalul de intrare al 
bisericii Sf. Gheorghe Câmpulung, foto arh. Coşa 2015. 


Forma portalului care marchează intrarea în naosul bisericii este des 
întâlnită, atât în arhitectura de cult, din România şi din Europa, dar şi în 
arhitectura laică. Ca şi fereastra altarului decorată şi cioplită special, aceste 
piese sunt probabil aduse dintr-o altă zonă, deoarece acest fel de piatră, alta 
decât calcarul numulitic de Albeşti, din care sunt executate zidurile, nu se 
găseşte aici. 

Interesantă este partea superioară a portalului, ce îl completează într-o 
acoladă - nu arc frânt. O floare mare, frumoasă, din piatră, singură în axa de 
simetrie, pare sculptată ca un blazon, sub deschiderea arcului, ivită ca şi cum 
draperii de piatră sunt trase, într-o parte şi alta spre a o arăta. Sus, ca terminaţie 
se afla, un subţire rând de piatra cu elemente vegetale stilizate ce încadrează o 
florare de crin. 

Portalul bisericii Sf. Gheorghe Câmpulung nu aparţine „goticului 
flamboyant” datorită tectonicii de aşezare a pietrelor. Acest portal este compus 
din patru piese aşezate două peste alte două înscriindu-se într-un dreptunghi 
aşezat cu latura lungă vertical. În stilul gotic, mai ales cel flamboyant, 
elementele sunt aşezate permițând descărcări ale arcului în elementele 
verticale. În cazul de faţă, avem un lintou orizontal sprijinit pe elemente 
verticale ce poarta o anumită decorație. 

Partea superioară decorată, care continuă, într-adevăr liniile 
ancadramentului uşii de intrare, din considerente de potrivire, „filă” a liniilor, 
aparţine unei concepţii generale a acestei piese. Decorația este de fapt un 
triunghi dreptunghic isoscel, aşezat pe ipotenuză, ce conţine în centrul său de 

greutate o floare cu zece petale. Catetele triunghiului sunt adaptate însă la arce 
de cerc ce devin tangente la cercul care delimitează floarea. Traseul liniilor 
decorative superioare sub forma unor arce convexe se continua în registrul 
inferior cu arce concave, constituind o acoladă, în vârful căreia este figurat 
simbolul florii de crin. Considerăm, având în vedere simbolistica din vechime a 
oricărui element, că floarea din centrul acestei compozii are o însemnătate 
aparte. 

Regăsim o „floare mare din piatră”, asemănătoare cu cea a portalului 
bisericii Sf. Gheorghe, amplasată în zidăria fațadei estice a turnului Mânăstirii 
Negru Vodă, în partea stângă, lângă lumânărar. 





3 a . 7] DESC a a 


Fig. 19. Floarea de piatră de deasupra intrării din stânga a fațadei estice 
a turnului mânăstirii Negru Vodă, foto arh. Coşa 2015. 





Consideraţii arhitectural-urbanistice asupra prezenţei „florii de 
piatra” pe faţada estică a turnului mânăstirii Negru Vodă. De ce nu a fost 
adusa floarea de la Cloaster? 





Fig. 20. Vedere generală a zonei cu cele două turnuri, în fundal biserica Sf. Gheorghe; 
Fig. 21. Localizare floare - turn mânăstirea Negru Vodă; 
Fig. 22. Marcarea direcţiei spre intrare, de către zidul sudic al bisericii mânăstirii. 

Fig. 23. Capăt de perspectivă alee şi poartă incintă bolniță Negru Vodă, 
foto. arh. Coşa. 


Se remarcă, mai ales în fotografiile mai vechi (21.) că zona de turn, 
unde este prezentă „floarea de piatra”, aparţine unei perioade diferite de 
construcţie faţă cea a corpului principal al turnului. 

Floarea este simetric aşezată deasupra intrării, care are nivelul de 
călcare mult mai jos decât cota actuală a terenului. Se ştie că nivelul de călcare 
al primei biserici din locaţia mânăstirii era cu cca. 2 m mai jos. 

Există posibilitatea ca această poartă să aibă o importanță mult mai 
mare decât se crede, deoarece din punct de vedere urbanistic reprezintă un 
capăt de perspectivă, fiind axată pe cea de a două poartă situată spre sud-est 
faţă de actuala biserică, în zona de legătură dintre prima incintă a mânăstirii şi 
cea de a doua, a bisericii mici bolniţă (22. şi 23.). 

Studiind fotografiile din satelit, observăm că această direcţie se 
continuă spre nord-est, cu drumul ce trece prin vadul Râului Târgului din zona 
mânăstirii Negru Vodă (24.). 

Prezenţa „florii de piatră cu zece petale” pe faţada estică a turnului 
mânăstirii Negru Vodă din Câmpulung coroborată cu studiul reţelei de drumuri 
privind vadul de trecere peste Râul Târgului duce la ipoteza că accesul pe sub 
turn se făcea pe această direcție dinspre est, biserica mânăstirii şi implicit 
bazilica lui Nicolae Alexandru Basarab, construită iniţial sub aceasta, fiind 
amplasată „extra muros”. 

Fig. 24. Direcţie est-vest susținută de intrarea cu floare, corelare cu trama stradală 
şi vadul Râului Târgului. Prelucrare foto satelit, arh. Anca Mihaela şi Adrian Coşa. 


În sprijinul acestei afirmaţii, pe lângă amplasamentul florii de piatră, 
poziționată în faţa intrării la fel ca la biserica Sf. Gheorghe, aducem ca 
argument distanţa relativ mică (cca. 15 m) dintre amplasamentul bisericii şi a 
turnului mânăstirii Negru Vodă (cca. 35 m înălțime), raportate la restul 
suprafeţei de teren a terasei spre Râul Târgului (cca. 80 m lăţime). 


Încadrarea ipotezei în teorii emise până în prezent 

Capitolul următor îşi propune să preia critic date din cercetările 
realizate până în prezent şi să le confrunte cu date de pe teren si din fotografiile 
realizate din satelit, interpretate din punct de vedere arhitectural-urbanistic, 
apreciind, după capacitatea de asamblare a ipotezelor existente, dacă acestea 
sunt verosimile, recitindu-le cu mare atenţie. 

În articolul din anul 2000* se alcătuieşte planul cloaşterului după 
jurnalul săpăturilor lui Virgil Drăgiceanu din 1924, cu specificarea că 
arheologul nu a desenat planul obiectivului ca la biserica mânăstirii Negru 
Vodă, redând doar câteva elemente certe ale planimetriei (38,40 m x 15,00 m). 
Aici se spune că portalul studiat nu aparţine cloaşterului propriu-zis ci 
„biserica cloaşterului ar fi putut avea şi o sacristie la un moment dat, căreia 


*5 Maria Mulţescu, Alexandru Mulţescu, arhitecţi, Cloaşterul câmpulungean, Muzeul Judeţean 
Argeş, Argessis, studii şi comunicări, seria Istorie, tom IX, 2000, p. 117. 

să-i fi aparținut ancadramentul aflat azi în biserica Sf. Gheorghe-Olari din 
Câmpulung. Nu este obligatoriu ca acest ancadrament să fie al sacristiei. El 
putea aparţine unei clădiri anexe din cadrul ansamblului (trapeză, intrare în 
chili etc.) ”"*., deci o ipoteză nu suficient argumentată. 

Studiul întreprins de arhitectul Al. M. Zagoritz arată, la 1916 , că deşi 
„credinţa că portalul gotic şi fereastra din altar au fost transportate de la o 
biserică învecinată, e răspândită în Câmpulung,... adevăr este însă că şi uşa şi 
fereastra din altar au fost lucrate odată cu zidirea bis. Sf. Gheorghe şi anume 
pentru ea. — Dovada o află cercetătorul mai de aproape al acestei biserici. EI 
vede uşor că fereastra altarului nu e singură lucrată în formă gotică şi află 
că uşa de piatră e legată organic cu liniile soclului ce încinge biserica . 

Fig. 25, 26. Desene al arhitectului Al. M. Zagoritz, BCMI, 1916. 


În veridicitatea acestei interpretări trebuie să avem în vedere şi 
experienţa cercetătorului Al. M. Zagoritz ce a lucrat alături de arhitectul Ion 
Mincu la restaurarea bisericii Stavropoleos din Bucureşti“, cât şi faptul această 
ipoteză a fost intuită înainte ca bisericii să 1 se înlături tencuiala de către 
Comisia Monumentelor Istorice prin restaurarea din 1932. Teoria nu a putut fi 
argumentată ulterior datorită morţii premature a autorului său în primul război 
mondial, în luptele de la Amzacea — Dobrogea. 

Pavel Chihaia” a considerat că Biserica Sf. Gheorghe ar fi fost distrusă 
şi refăcută integral după mijlocul sec. XVII, când au fost folosite ancadramente 
din ruinele Cloaşterului, modelul bisericilor catolice influențând elementele de 


+4 Idem p. 122. 

%ALM. Zagoritz. Înrâuriri gotice în arhitectura românească, BCMI, VII, f. 33, 1916, p. 44-46 
“5 BCMI, nr. 40 din 1924, Ramuri, Craiova, 1924, p. 91. 

+ Pavel Chihaia, Din cetăţile de scaun ale Țării Româneşti, Bucureşti, 1974, p. 316-318. 

plan şi forma soclului. Această opinie este împărtăşită şi de alţi cercetători. 

Capitolul XIII din cartea „Din cetăţile de scaun ale Ţării Româneşti”, 
menţionează biserica Sf. Gheorghe „ construită inițial în a doua jumătate a 
secolului al XV-lea, după săpăturile arheologice din 1968 (realizate de FI. 
Martu si prezentate în studiul de faţă)” ... se reconstruieşte, nu multă vreme 
după 1658, anul vizitei lui Paul de Alep (ce vede o „biserică veche de la un 
colț al oraşului”), cu materialele rămase de la dărâmarea bisericii 
„Cloaşterului ” din 1646/47 o nouă biserică, cea veche fiind deteriorată din 
cauze necunoscute”. 

Portalul studiat, aflat în relativ bună stare, nedeteriorat, cu toate cele 
patru părți componente, era destul de mare ca să fie trecut cu vederea în 1648 
de misionarul şi arhiepiscopul bulgar P. B. Baksic, ce cunoştea situaţia 
Coaşterului, descrisă într-o vizită anterioară în 1640, relatând „un lucru ciudat” 
care i-a atras atenţia astfel: „,voind starețul acelei mânăstiri (Negru Vodă n.n.) 
să ridice un turn sau mai bine zis o clopotniță, a poruncit pentru aceasta 
domnului egumen grec de felul său, să dărâme acea biserică a Sf. Elisabeta şi 
a pus să fie dărâmată până în temelii şi a luat tot acel material şi a pus să se 
clădească cu el pomenitul turn la mânăstirea domnului ... s-a întâmplat că în 
aceeaşi zi în care s-a sfărșit turnul, şi chiar domnul stareţ se pregătea de 
dimineaţă să aşeze el clopotele, iată că din mânia lui Dumnezeu a luat foc 
mânăstirea şi a ars aproape în întregime împreună cu acoperişul bisericii lor... 
acestea mi le-au povestit aceşti catolici şi eu am văzut apoi cu ochii mei... ”%. 

În 1660 misionarul Gabriel Tomasi, ce în mai 1656 redobândeşte 
pentru credincioşii catolici, de la domnul Constantin Şerban, locul fostei 
mânăstiri dominicane din Câmpulung povesteşte: „am redobândit cu multă 
trudă şi osteneală acest loc, pe care îl stăpânim astăzi; pe el s-ar putea 
construi din nou vreo capelă mică, atât prin dărnicia alor noştrii, cât şi a 
schismaticilor, care cercetează zilnic acel loc, pe înserate, aprinzând lumânări 
de ceară şi în zilele de sărbătoare”. Evlavia acestora nu ar fi făcut posibilă 
luarea în continuare de materiale, mai ales un astfel de frumos portal. 

„După restaurarea din 1930 s-au putut constata în ziduri, printre 
blocurile de talie diverse fragmente de nervuri de ogivă şi alte profile, 
provenind de la dărâmarea unei alte biserici gotice. Compararea profilelor 
reutilizate de la biserica Sf. Gheorghe cu acelea de la turnul-clopotniță de la 
mânăstirea Negru Vodă construit în mod sigur cu materiale de la Cloaşter, ne 
permite să deducem că de la mânăstirea catolică au fost transportate aceste 
materiale la cele două lăcașuri ortodoxe... Observăm pe teren privind fațadele, 
că fragmentele la care face referire Pavel Chihaia fac parte din „soclul de 


45 Călători străini despre Ţările Române, vol. V, Bucureşti, Ed. Ştiinţifică, 1973, p. 261-266. 
+ Călători străini despre Ţările Române, vol. VII, Bucureşti, Ed. Ştiinţifică şi Enciclopedică, 
1980, p. 128-129. 

cărămidă al bisericii ce prezintă unghiuri de colț de piatră, cu excepţia celui 
de nord-est, ceea ce nu s-ar fi întâmplat dacă aceste piese ar fi aparținut 
monumentului original”. Acestea ar putea însă să fie originale, conform 
teoriei lui Zagoritz, posibil să fie înlocuit doar cel din colţul nord-estic, cel mai 
expus la degradări din partea vântului dominant în această zonă. 

„N. Ghica Budeşti a fost derutat de faptul că monumentul nu prezintă 
pronaos, că altarul se înfăţişează poligonal la interior şi în sfârşit, că 
numeroase profile vorbeau despre un monument mai vechi de secolul al 
XVII-lea”. 








Fig. 27. Planul bisericii Sf. Gheorghe realizat de Ghica Budeşti, BCMI. 


50 Pavel Chihaia, Din cetăţile de scaun ale Ţării Româneşti, ed. Meridiane, Bucureşti, 1974, 
p. 317. 
”! Idem, p. 318. 

Posibilitatea veridicităţii ipotezei arhitectului N. Ghica Budeşti poate fi 
argumentată comparând şi dimensiunile cărămizilor măsurate la faţa locului în 
interiorul naosului - la baza portalului, care au dimensiuni mari 30 x 18,5 x 3,5 
cm şi care sugerează o vechime mai mare a primei etape de constructive a 
bisericii. De asemenea însăşi spusele lui Pavel Chihaia pot contribui ca 
argument: „Observăm de asemenea, în partea de est a absidei altarului, urme 
din cornişa în dinţi de fierăstrău care nu avea ce căuta la un monument 
catolic"?, aceasta putând a fi o adăugire în momentul reconstrucției boltei. 
Datorită felului diferit, mai nou, de cărămidă din care este refăcută boltirea 
semicirculară, cât şi dispoziției straturilor originale de pictură (detaliate în 
capitolul respectiv din prezentul studiu), vechimea mare a bisericii, comparată 
cu biserici din Țara Hațegului să aibă absida altarului decroşată, poligonală, 
mai joasă decât nava naosului, ceea ce a dus la completarea cornişei peste 
aceasta descrisă mai sus, completare făcută pentru încadrarea sub acelaşi 
acoperiş. 

„În ceea ce priveşte forma poligonală din interior a altarului, ea se 
explică prin imitarea bisericii catolice de la care s-au preluat diferitele 
profile”. Acest argument poate fi uşor înlăturat din considerente arhitecturale, 
respectiv profilele despre care se vorbeşte fiind de fapt colţurile exterioare 
superioare ale elevaţiei fundaţiei - din punctele în care începe decroşată absida. 

„Că portalul nu a aparținut de la început bisericii Sf. Gheorghe poate 
fi demonstrat arătându-se că cheia de boltă aparţinând aceluiaşi monument 
(aflată la turnul-clopotniţă al mânăstirii ortodoxe) presupune nervuri de ogivă. 
Deci o boltire pe care biserica Sf. Gheorghe, prezentând o boltă longitudinală 
în plin cintru, nu a avut-o”. Acest argument ne permite să deducem însă şi o 
altă concluzie, anume că ambele construcţii au fost realizate în aceeaşi etapa 
istorica, în timpul domniei la Câmpulung a primilor Basarabi, perioada de 
trecere în aceasta parte a Europei de la romanic la gotic. 

Pavel Chihaia” intuieşte ipoteza curţii domneşti lângă biserica Sf. 
Gheorghe şi atunci când explică - lipsa iniţială a pronaosului datorată celor 
două etape de construire - prin considerarea bisericii drept capelă funerară a 
curţii domneşti. Acesta consideră că „procesiunea din timpul lui Paul de Alep 
de la biserica voievodala la biserica Sf. Gheorghe ar arăta că acesta din urmă 
trecea drept o biserică a curţii (adică până în vremea lui Radu de la 
Afumaţi...), slujitorii ei nu puteau îngropa enoriaşi în incintă: aceştia erau 
îngropaţi la marginea oraşului”. Însă mai departe, neavând argument spune că 
nu ar fi fost nevoie de o capelă voievodală, atâta timp cât în jurul bisericii din 


“2 Idem, p. 318. 

55 Idem, 317. 

** Idem, 317. 

55 Pavel Chihaia, Din cetăţile de scaun ale Țării Româneşti, Bucureşti, 1974, p. 316-318. 

incinta actualei mânăstiri Negru Vodă, s-au efectuat înmormântări numeroase 
încă dintre secolele XIV şi XV. 

Arheologul Şerban Cantacuzino afirmă că „naosul bisericii Sf. 
Gheorghe-Olari îşi poate găsi analogii cu planul unor edificii gotice târzii din 
Transilvania, ca şi ancadramentele intrării în naos şi ale ferestrelor. În 
legătură cu datarea bisericii au fost formulate păreri divergente. Poate fi 
admisă opinia, bazată pe observaţii făcute cu peste opt decenii în urmă, că 
portalul a fost lucrat odată cu zidirea naosului bisericii, care datează din 
secolul al XV-lea. 





Fig. 28. Detaliu portal biserica Sf. Gheorghe Câmpulung, foto arh. Coşa 2015. 


Detalii de arhitectură -— floarea — însemn heraldic al primilor 
domnitori 

Continuând corelarea detaliilor elementelor de arhitectură, observăm 
această floare prezentă: 

e Pe paftaua cingătorii domnitorului — considerat Nicolae Alexandru 
Basarab - îngenunchiat în tabloul Deisis pictat în Biserica Domnească de la 
Curtea de Argeş, tablou aşezat ca locaţie ca şi portalul din Câmpulung - la 
intrarea în naos. 

e Pe paftaua domnitorului - considerat Radu I - din tabloul votiv pictat pe 
peretele vestic al naosului aceleiaşi biserici de la Argeş, deşi refăcută, pictura 





5% Şerban Cantacuzino. 

păstrează floarea, dar îi adaugă şase petale în loc de cinci. Specificăm că pe 
veşmântul doamnei nu sunt prezente flori, pe când domnitorul are aceste 
decoraţii sub forma florii de piatră şi în partea de jos a veşmântului 
e Pe întreg veşmântul domnitorului Mircea cel Bătrân, atât din tabloul 
votiv de la mânăstirea Cotmeana, cât şi cel de la mânăstirea Cozia. 
Această floare este întâlnită şi în alte însemne heraldice, blazoane, 
pietre de mormânt a altor domnitori români, detalierea acestora făcând 
subiectul unei ulterioare prezentări. 





Fig. 29. Nicolae Alexandru Basarab şi jos scena Deisis din care face parte portretul, 
Fig. 30. Radu I şi jos tabloul votiv din care face parte portretul, ambele din biserica 
domnească de la Curtea de Argeş; Fig. 31. Mircea cel Bătrân şi tabloul votiv din care 
face parte - mănăstirea Cotmeana, Argeş, foto arh. Coşa 2014-2015. 

Fig. 32. Veşminte cu flori ale domnitorului Mircea cel Bătrân şi a fiului 
său Mihai 1 în tabloul votiv de la Mânăstirea Cozia, foto arh. Coşa 2014. 


Prezentarea de faţă este succintă, autorii studiului pornind iniţial de la 
trama stradală punctată de locaţia vechilor cruci de piatră şi a elementelor de 
arhitectură ale bisericii descoperite astfel, completându-le ulterior cu o 
multitudine de argumente pentru susţinerea acestei ipoteze, legate, în cazul 
bisericii Sf. Gheorghe din Câmpulung, de descoperirile arheologice şi teoriile 
istorice consacrate, făcând comparații inedite cu elemente ale bisericii Sf. 
Nicolae Domnesc de la Curtea de Argeş, singura cunoscută până în prezent a fi 
păstrată din perioada Basarabilor. Studierea turnurilor a fost prilejuită de faptul 
istoric consemnat, conform căruia domnitorul Nicolae Alexandru Basarab, 
primind în ţară pe călugării atoniţi şi ajutându-i cu bani, a zidit un turn cu zid 
de apărare la mânăstirea Cutlumuş. Considerăm importantă şi motivaţia actului 

de a construi, Vladislav Vlaicu angajându-se spunând: „Voi înconjura cu ziduri 
şi cu turn de întărire mănăstirea, voi înălța biserica, trapeza, chilii, voi 
răscumpăra moşii şi voi da animale, ca prin aceasta să fie pomeniţi părinții 
Domniei Mele şi eu...””, ceea ce am şi urmărit prin studiul de faţă, anume 
readucerea în actualitate a unei uitate capitale a Ţării Româneşti. 

Cercetarea picturii ce se păstrează, în unele zone în unic strat, cu 
pictura bizantină, ca de exemplu peretele nordic, într-un şir de opt sfinți 
militari, aşteptând restaurarea, la fel ca în cazul Curţii de Argeş, poate aduce 
argumente relevante privind Curtea Domnească a primilor trei Basarabi de la 
Câmpulung. 

De asemenea, extinderea grupului de specialişti în sprijinul acestei 
ipoteze este impetuos necesară. Aici mulţumim lui Marius Mihail, jurist de 
formaţie, care a căutat asiduu si sistematic numeroase indicii şi de asemenea 
domnului Dragoş Măndescu, arheolog, care a ajutat ca lucrarea noastră de 
arhitectură şi urbanism să aibă un limbaj adaptat istoricilor. 


CÂMPULUNG — THE PRINCELY COURT 
NEW ARCHITECTURAL & URBANISTIC OPPINIONS 
Abstract 


The present paper proposes the location of an old Princely Court from 
Câmpulung, which was previous to the Princely Court known in the precincts 
of the actual monastery Negru Vodă. It was located after the chapel church — 
that is still preserved today (and it s still functioning) — which was discovered 
following the route of some old stone crosses of Câmpulung and by correlating 
the streets texture & historical highlights, as well as studies of traditional 
architecture & elements of urbanism, ethnography, and spirituality — this 
Princely Court is supposed to be situated in the vicinity of the Church St. 
Gheorghe Olari — a historical monument. 


57 Pr. dr. Constantin Marcel Popa, Mânăstirea Negru Vodă din Câmpulung Muscel şi rolul ei în 
viața politică, economică, religioasă şi culturală a Țării Româneşti în secolele XIV-XX, Piteşti, 
2009, p. 65. după Paul Lemerle, Aces de Kutlumus, Paris, 1946, nr. 26. p. 102-105; FHDR, IV, 
p. 279; P. P. Panaitescu, Mircea cel Bătrân, p. 192. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXIV, 2015 





CONSIDERAȚII PRIVIND CRIZA POLITICĂ 
DIN MOLDOVA (1432-1457) 


LUCIAN CONSTANTIN PALADE! 


Perioada care a urmat morţii lui Mircea cel Bătrân (31 ianuarie 1418) şi 
Alexandru cel Bun (1 ianuarie 1432) s-a caracterizat prin lupte acerbe între 
diverşi pretendenți la tron, recrutaţi de regulă dintre fiii legitimi şi nelegitimi ai 
celor doi voievozi, sau chiar ai rudelor lor apropiate!. 

Alexandru cel Bun a avut mai mulți fii, după cum consemnează 
Letopiseţul anonim al Moldovei: „Şi i s-a născut un fiu, întâiul născut, numit 
Ilia voievod, în anul 6917 (1409), iulie 20, din cneghina Neacşa. lar Ştefan 
voievod s-a născut din Stanca, în anul 6919 (1411), iar Petru voievod s-a născut 
din Marina, fiica lui Merin, în anul 6930 (142952, 

Lupta pentru domnie care a izbucnit între fiii mai vârstnici ai lui 
Alexandru cel Bun, Iliaş şi Ştefan, a deschis o îndelungată vreme de 
instabilitate în Moldova în cursul căreia rivalităţile facţiunilor boiereşti şi ale 
pretendenţilor la domnie s-au împletit strâns cu intervenţiile Regatului ungar şi 
ale celui polon, care tindeau să-şi subordoneze ţara şi să îi controleze drumurile 
comerciale?. 

Iliaş a fost proclamat domn chiar în ziua morţii tatălui său, la 1 ianuarie 
1432%. Decesul neaşteptat al acestuia l-a surprins pe Iliaş în satul Gura 
Cracăului (Roznov) de pe Bistriţa, în ţinutul Neamţ”, unde la 2 ianuarie 1432 
emite un act ca voievod şi domn al Moldovei“. 





” Liceul cu Program Sportiv, Câmpulung. 

! Ştefan Ştefănescu, Criza politică din al doilea sfert al veacului al XV-lea, în Istoria Românilor, 
vol. IV, De /a universalitatea creştină către Europa „patriilor”, ediţia a II-a, coordonatori: 
Ştefan Ştefănescu, Camil Mureşanu, loan-Aurel Pop, Bucureşti, Ed. Enciclopedică, 2012, p. 330. 
2 Letopiseţul anonim al Moldovei, în Petre P. Panaitescu, Cronicile slavo-române din sec. XV- 
XVI publicate de lon Bogdan, Ed. Academiei, Bucureşti, 1959, p. 14. 

3 Şerban Papacostea, Țările române şi primul asalt al puterii otomane (sfârşitul secolului al XIV- 
lea - 1526), în Istoria României, ediţia a II-a, Bucureşti, Ed. Corint, 2003, p. 148. 

4 Constantin Rezachevici, Cronologia domnilor din Țara Românească şi Moldova, a. 1324-1881, 
vol. I, Secolele XIV-XVI, Bucureşti, Ed. Enciclopedică, 2001, p. 478. 

* Ibidem. 

$ Documenta Romaniae Historica (D.R.H.), A., Moldova, vol. 1 (1384-1448), volum întocmit de 
C. Cihodaru, |. Caproşu şi L. Şimanschi, Bucureşti, Ed. Academiei, 1975, pp. 156-157, doc. 106. 

Instalat în scaunul domnesc al Moldovei, Iliaş, cel mai vârstnic dintre 
fiii lui Alexandru cel Bun şi asociatul acestuia la domnie”, a continuat linia 
politică anterioară, reînnoind la 18 mai 1432, alianţa cu Lituania şi cu Ordinul 
cavalerilor teutoni împotriva Poloniei, iar în sud sprijinindu-l pe Alexandru 
Aldea împotriva turcilor&. Relevant, în acest sens, este un document datat mai 
1432: „loan Alexandru voievod şi domn a toată ţara Ungrovlahiei. Scrie 
domnia mea multă sănătate şi închinăciune oaspeţilor şi prietenilor domniei 
mele, tuturor braşovenilor, mari şi mici. Şi iată să ştiţi că din porunca domnului 
meu, craiul, au venit moldovenii, 4 steaguri”, şi nu a plecat nici unul din ei. 
Acum merg eu însumi la ei cu rugămintea domnului meu, craiul. De aceea vă 
vorbesc şi vă rog să mă ajutaţi cu arcuri, cu săgeți, cu arme, cu ce puteţi”. 

Ca o ilustrare a acestui fapt, oştile moldovene au fost prezente atât la 
graniţa cu Țara Românească, unde au obţinut o categorică victorie împotriva 
turcilor (22 iunie 1432)!!, cât şi în Podolia, unde alături de lituanieni şi de tătari 
au participat la lupta de la Kopostrzin (30 noiembrie 1432), pierdută însă de 
aliaţi!?. 

Un document din 1432 ne arată situaţia critică în care se găsea 
Alexandru Aldea: „Scrie domnia mea Braşovenilor tuturora, şi aşa să ştiţi, că 
iată Turcii unde au năpădit la Dunăre pe la toate vadurile, şi vin asupra ţării să 
prade şi să strice; dar mai repede: ziua şi noaptea să grăbiţi, să veniţi întru 
ajutor, căci dacă nouă ne va fi rău, apoi vouă are să vă fie şi mai rău. Dar cât 


7 Iliaş a fost asociat la domnie de către tatăl său între 2 august 1414 până la 20 decembrie 1431 
(D.R.H., A., vol. I, pp. 51-52, doc. 36; pp. 155-156, doc. 105). 

8 Ştefan Ştefănescu, op. cir., în loc. cit., p. 345. 

” Steagul este cea mai veche unitate militară cu caracter permanent menţionată în documente, 
fiind amintit îndeosebi în legătură cu unele acţiuni militare. În secolul al XV-lea, steagul era, 
probabil, unitatea alcătuită din curtenii aflaţi într-un judeţ, care, în timp de război, trebuiau să se 
strângă la porunca domnitorului sub comanda dregătorilor săi. În timp de pace, curtenii “ţineau” 
de curtea sau cetatea domnească cea mai apropiată, fiind comandaţi de vornicii de curte sau de 
pârcălabii cetăților şi îndeplinind diverse slujbe (Nicolae Stoicescu, Curteni şi slujitori. 
Contribuţii la istoria armatei române, Bucureşti, Ed. Militară, 1968, pp. 218-219). 

19 Documenta Romaniae Historica (D.R.H.), D. Relaţii între Țările Române, vol. 1 (1222-1456), 
volum întocmit de Ştefan Pascu, Constantin Cihodaru, Konrad G. Giindisch, Damaschin Mioc, 
Viorica Pervain, Bucureşti, Ed. Academiei, 1977, p. 294, doc. 195. 

!! Relevant este un raport ragusan către regele Ungariei, Sigismund de Luxemburg, din 31 iulie 
1432: “Deşi nu ne îndoim că Maiestatea Voastră a fost deja înştiinţată asupra acestora pe mai 
multe căi, ne-am îngrijit cu toate acestea să vă înştiințăm asupra noutăţilor care se aud pe aici, 
anume că oastea Rumeliei şi a Anatoliei, a lui Murad, sultanul turcilor, cu toată puterea sa şi 
multe mijloace, pe la începutul lunii trecute a lui iunie, a trecut Dunărea în Ţara Românească şi 
pe urmă cea mai mare parte a ei a trecut în Moldova, iar altă parte în Transilvania, după cum am 
aflat din Croaţia, Bosnia, Zeta şi Belgrad. Iar acea parte mai mare, care a fost în Moldova, a avut 
de înfruntat o mare bătălie la 22 iunie trecut, încât numai o mică parte a scăpat, mai bine zis 
aproape nimeni” (Radu Constantinescu, Documente ragusane în colecția de microfilme a 
arhivelor statului, în „Revista arhivelor”, LVIII, nr. 1, 1981, p. 36). 

"2 Stefan Ştefănescu, op. cit., în loc. cit., p. 346. 

puteţi, grăbiţi, câtă oaste puteţi ridica în grabă, să vie, şi ce nu este gata, voi o 
veţi porni în urmă. Să sosească repede. Altfel să nu faceţi, după spusele 
noastre” 15. 

Intervenţia turcească!“ l-a determinat însă pe Alexandru Aldea să 
meargă la Poartă înainte de 31 iulie 1432!, fiind primul domn român care a 
negociat acolo pacea cu sultanul prin „jurăminte de credinţă” reciproce'€. 

Sub Alexandru Aldea, ara Românească a intrat puternic în 
dependenţa Porții Otomane, în 1432, domnul şi oastea sa fiind siliţi să participe 
alături de trupele turceşti la o mare expediţie militară în sudul Transilvaniei". 

În acest context, Vlad Dracul s-a întors în Transilvania înainte de 
<1434-1435>'5, stabilindu-se până la sfârşitul verii anului 1436 la Sighişoara şi 
în Țara Făgăraşului”. 

Un document datat 1431-1432 ne relevă apelul adresat de pretendentul 
Vlad Dracul braşovenilor în dorinţa acestuia de a obţine scaunul de domnie al 
Țării Româneşti: „lo Vlad voevod şi domn. Scrie domnia mea multă sănătate şi 
închinăciune judeţului din Braşov şi tuturor pârgarilor Braşoveni. Să ştiţi că au 
venit oameni din ţara rumânească şi mi-au spus că Aldea a murit, sau dacă n-a 
murit încă, a sosit rău şi are să moară. De aceea vă rog ca pe fraţii mei şi ca pe 
nişte buni prieteni, daţi-mi şi voi ajutor şi veniţi cu mine; am să vă las la 
margine în munte, iar eu am să merg cu gloata mea împotriva lor. De mi se va 
întâmpla vreo nevoe, mă voiu întoarce spre voi, iar de-mi va ajuta Dumnezeu 
precum am nădejde, căci n-are cine să-mi stea înainte, o să veniţi pe de-a gata. 
Şi Săghişorenii merg cu mine”. 

Semnificativă este şi o scrisoare datată 1432-1433, prin care Vlad 
Dracul solicita ajutorul braşovenilor pentru a-l alunga din Țara Românească pe 
Alexandru Aldea, care fusese la turci: „loan Vlad, voevod şi domn. Scrie 
domnia mea bunilor mei prieteni, pârgarilor din Braşov: ştiţi bine că Alde s-a 


13 Stoica Nicolaescu, Domnia lui Alexandru Vodă Aldea, fiul lui Mircea vodă cel Bătrân, 1431- 
1435; Hrisoave şi Cărţi Domnești, Extras din “Revista pentru Istorie, Arheologie şi Filologie”, 
vol. XVI, Bucureşti, Cartea Românească, 1922, pp. 25-26, doc. VI. 

"4 La 11 iunie 1432 o oaste turcească cu un efectiv ce depăşea 74000 de oameni era la Finta, 
lângă Târgovişte (Istoria militară a poporului român, vol. IL, Epoca de glorie a oastei celei mari. 
A doua jumătate a secolului al XIV-lea - prima jumătate a secolului al XVI-lea, Bucureşti, Ed. 
Militară, 1986, p. 207). 

15 Radu Constantinescu, op. cit., p. 36. 

15 Viorel Panaite, Pace, război şi comerţ în Islam. Ţările Române şi dreptul otoman al 
popoarelor (secolele XV-XVII), Bucureşti, Ed. All, 1997, p. 315. 

1 Serban Papacostea, op. cit., în loc. cit., p. 154. 

'5D.RH.,D., vol. |, p. 310, doc. 211. 

19 Constantin Rezachevici, op. cit., p. 93. 

% Ioan Bogdan, Documente şi regeste privitoare la relaţiile Țării Româneşti cu Braşovul şi 
Ungaria în secolul XV şi XVI, Bucureşti, Atelierul Grafic 7. V. Socecu, 1902, pp. 36-37, doc. 
XXXI. 

dus la Turci, nu doar pentru binele vostru, ci pentru răul vostru, ca să aducă 
oastea turcească să vă prade, cum v-a prădat şi mai nainte. Deci vă rog ca pe 
nişte fraţi ai mei, gătiţi-mi o sută de puşti, cu toate cele de trebuinţă, şi arcuri 
cu săgeți şi scuturi, cât veţi putea mai multe, şi daţi-mi şi oameni în ajutor, câţi 
puteţi, căci vreau să merg, dacă-mi va ajuta Dumnezeu, să-l alung din ţară, ca 
să petreceţi şi voi în pace şi să se odihnească şi ceilalți creştini. Şi ce vă va 
spune sluga domniei mele Cârstea, să-l credeţi, căci sunt vorbele mele 
adevărate”. 

Situaţia internă din Moldova, neclară din cauza neînțelegerilor dintre 
urmaşii lui Alexandru cel Bun, cât şi nesiguranța domniei lui Alexandru Aldea, 
amenințată de turci şi de Vlad Dracul, susţinut de Sigismund de Luxemburg, I- 
au determinat pe Iliaş ca înainte de 3 iunie 1433 să încheie pace cu regatul 
polon”. Relevante, în acest sens, sunt documentele din 3, 4 şi 5 iunie 1433, 
care atestă încetarea ostilităților moldo-polone şi reluarea bunelor relaţii dintre 
cele două state”. Reînnoit la 15 septembrie 1433, acest tratat prevedea 
obligaţia lui Iliaş de a acorda regelui polon Wladyslav Jagiello ajutor militar 
împotriva teutonilor”*. 

Evenimentele anilor 1432-1433 au fost însoţite de o stare de tensiune 
latentă între Iliaş şi fraţii săi mai mici, Ştefan şi Petru”. 

Nereuşindu-i tentativa de a-l detrona pe Iliaş, Ştefan s-a refugiat la 
curtea lui Alexandru Aldea”, care îi era cumnat, fiind probabil căsătorit cu o 
fiică a doamnei Stanca”. 

Cronicarul Grigore Ureche menţionează că „au intratu vrajba intre 
fraţi, că Iliaş vodă vrându să omoare pre frate-său, pe Ştefan vodă, deci Ştefan 


vodă au fugitu la munteni”*. 


”! Idem, Documente privitoare la relațiile Țării Româneşti cu Braşovul şi cu Țara Ungurească în 
sec. XV şi XVI, vol. 1 (1413-1508), Bucureşti, Inst. de Arte Grafice Carol Gobl, 1905, pp. 62-63, 
doc. XXXIX. 

Nicolae Grigoraş, Relaţiile Moldovei cu Imperiul Otoman până la domnia lui Ştefan cel Mare, 
în „Revista de istorie”, tom. 28, nr. 1, 1975, p. 40. 

* Idem, Țara Românească a Moldovei de la întemeierea statului până la Ştefan cel Mare (1359- 
1457), laşi, Ed. Junimea, 1978, p. 131. 

” Ibidem. 

*5 Ştefan Ştefănescu, op. cit., în loc. cit., p. 346. 

% în opinia istoricului Ion L. Nistor, Alexandru Aldea i-ar fi oferit lui Ştefan ajutor militar pentru 
dobândirea scaunului de domnie al Moldovei (Ion I. Nistor, Frământările din Moldova sub 
urmaşii lui Alexandru cel Bun, în Idem, Istoria Românilor, vol. I, ediţie îngrijită de Florin 
Rotaru, Bucureşti, Ed. Biblioteca Bucureştilor, 2002, p. 279). 

” N. Grigoraş, fara Românească a Moldovei de la întemeierea statului până la Ştefan cel Mare 
(1359-1457), p. 132. 

% Letopisețul Țărâi Moldovei, de când s-au descălecat țara şi de cursul anilor şi de viiaţa 
domnilor carea scrie de la Dragoş vodă până la Aron vodă, atribuit lui Grigore Ureche şi 
compilat de Simion Dascălul, ediţie de Ovidiu Pecican, Cluj-Napoca, Ed. Grinta, 2001, p. 99. 

Implicată în acţiunile ostile întreprinse de fiul ei, Ştefan, împotriva lui 
Iliaș, Stanca a fost suprimată prin înecare”. 

În octombrie 1433, cu sprijin muntean, poate şi turcesc“, Ştefan a 
revenit în Moldova, unde l-a învins pe Iliaş la Loloni*! (probabil pe Dimaci, 
lângă Suraia, în jud. Vrancea)”. Referindu-se la acest eveniment, Letopisețul 
anonim al Moldovei a consemnat: „Şi a fost întâiul război între fiii lui 
Alexandru voievod la Loloni şi a biruit Ştefan voievod pe Ilia voievod. Şi a 
stăpânit Ilia voievod după moartea tatălui său, Alexandru voievod, singur 21 de 
luni” 5. 

Lupta de la Loloni a reprezentat sfârşitul primei domnii a lui Ilaş 
(ianuarie 1432 - septembrie 1433)%. 

În acest context, Iliaş s-a retras în Polonia cu al cărui rege era dealtfel 
şi înrudit — soţia sa, Marinca, fiind soră cu soţia lui Wladyslav Jagiello”. 
Regele l-a primit binevoitor, asigurându-i cele necesare, dar, cum înainte de 13 
decembrie 1433 au sosit la Leczyca solii lui Ştefan al II-lea cu daruri mari şi 
promisiuni de credinţă, Wladyslav Jagiello a acceptat hotărârea pragmatică a 
magnaţilor din sfatul regal de a da lui Iliaş oraşe şi moşii în Polonia, iar lui 
Ştefan al II-lea dreptul de a depune jurământ de credinţă, înştiințându-l pe 
acesta la 13 decembrie despre aceste hotărâri“. 

La sfârşitul lui decembrie 1433 sau începutul lui ianuarie 1434, Iliaş a 
încercat să fugă în Moldova, dar a fost capturat de nobilul Jan Czola şi adus 
înaintea regelui polon, care, de acord cu sfetnicii săi, l-a dat în grija 
voievodului de Sandomir, pentru a fi supravegheat cu deferenţă împreună cu 
familia sa la castelul din Sieradz”. 

În cursul lunii ianuarie 1434, Iliaş a fugit de la Sieradz, a intrat în 
Moldova, confruntându-se cu fratele său, Ștefan al II-lea, la Dărmăneşti, lângă 
Suceava, la 1 februarie 1434: „Decii nu după multă vreme, de iznoavă au venit 
Iliaşu vodă cu oaste asupra frăţine-său, lui Ştefan vodă, în anii 6942 <1434>, 


% Jan Dtugosz, Historiae Polonicae libri XIII, vol. II, Leipzig, 1713, col. 640. 

3% N. Grigoraş, Relaţiile Moldovei cu Imperiul Otoman până la domnia lui Ştefan cel Mare, în 
loc. cit., p. 40. 

3! Nicolae Iorga, La cronologia vechilor domni moldoveni, în 1dem, Studii asupra Evului Mediu 
românesc, ediţie îngrijită de Şerban Papacostea, Bucureşti, Ed. Ştiinţifică şi Enciclopedică, 1984, 
pp. 189-190. 

“2 Ştefan Ştefănescu, op. cit., în loc. cit., p. 347. 

55 Letopiseţul anonim al Moldovei, în loc. cit., p. 15. 

34 Leon Şimanschi, Precizări cronologice privind istoria Moldovei între 1432-1447, în „Anuarul 
Institutului de Istorie şi Arheologie «A. D. Xenopol»”, VII, 1970, p. 80. 

35 Constantin C. Giurescu, Istoria Românilor, vol. II, De la Mircea cel Bătrân şi Alexandru cel 
Bun până la Mihai Viteazul, ediţie îngrijită de Dinu C. Giurescu, Bucureşti, Ed. All Educational, 
2003, p. 18. 

3 Constantin Rezachevici, op. cir., p. 480. 

” Ibidem. 

unde i-au ieşit Ștefan vodă înainte, la Dărmăneşti, fevruarie într-o zi, luni în 
săptămâna albă, şi dându război vitejaşte, iarăşi birui Ştefan vodă”. 

La 16 februarie 1434, Ştefan al II-lea l-a informat pe regele Poloniei cu 
privire la năvălirea fratelui său în Moldova şi l-a rugat să-l păzească oameni de 
încredere, „ca să nu fugă”. 

După decesul lui Wladyslav Jagiello (31 mai 1434), Iliaş a reuşit să 
evadeze din Polonia, pătrunzând din nou în Moldova şi obţinând împotriva 
fratelui său o victorie relativă la Podraga (azi Podriga, în zona Dorohoi), la 4 
august 1435%, 

De această dată, Ştefan a fost silit să se retragă la Bârlad şi să renunţe 
la domnie, în faţa trimişilor regali ai noului suveran polon, Wladyslav al III-lea 
cel Tânăr (26 august 1435)". 

Înscăunat la Suceava, Iliaş îi dăruia spre administrare fratelui său mai 
multe ţinuturi sudice (Chiha, Vaslui, Tutova, Tecuci şi Covurlui) şi îşi reînnoia 
omagiul de fidelitate faţă de coroana iagiellonă (1 septembrie 1435)”. Nu s-au 
precizat atribuţiile lui Ştefan al II-lea în conducerea statului, politica externă şi 
cea de apărare fiind de resortul fratelui său mai mare, căruia el i-a devenit 
asociat. 

Ambii competitori ai tronului au considerat însă angajamentul survenit 
ca provizoriu, cu atât mai mult cu cât divizarea marii boierimi în tabere rivale, 
menţionate ca atare în actul din 26 august 1435, întreținea starea de ostilitate“. 

Noua confruntare militară dintre cei doi fraţi, consemnată prin lupta de 
la Pipereşti (Chipereşti)“5, din 8 martie 1436, încheiată în favoarea lui Ştefan al 
II-lea, a modificat proiectul iniţial, de inspiraţie polonă, fiind adoptat un nou şi 
original statut al puterii centrale: domnia Moldovei era reprezentată de doi 





55 Letopiseţul Țărâi Moldovei, p. 100. 

* Th. Holban, Acte politice slavone din epoca luptelor pentru tronul Moldovei după Alexandru 
cel Bun, în „Revista istorică”, nr. 7-9, 1934, pp. 259-260, doc. I; Traian lonescu-Nişcov, Un 
aspect al relaţiilor româno-polone la mijlocul secolului al XV-lea, în „Revista de istorie”, tom. 
27, nr. 12, 1974, p. 1749. 

“0 Stefan Ştefănescu, op. cit., în loc. cit., p. 347. 

“ Ibidem. 

* Ibidem. 

% Emil Vârtosu, Titulatura domnilor şi asocierea la domnie în Ţara Românească şi Moldova 
până în secolul al XVI-lea, Bucureşti, 1960, pp. 262-281; Nicolae Grigoraş, Țara Românească a 
Moldovei, p. 139 şi p. 141. 

“ Ştefan Ştefănescu, op. cit., în loc. cit., p. 348. 

%5 „AL patrulea război a fost la Pipereşti, în anul 6944 (1436) luna martie 8, joi” (Letopiseţul 
anonim al Moldovei, p. 15). În opinia istoricului 1. Minea, localitatea Pipereşti este situată la sud 
de Iaşi, la vărsarea Bahluiului în Jijia (Ilie Minea, Unde au fost Pipereştii din vremea lui Iliaș 
Vodă şi a lui Ștefan Vodă, domni ai Moldovei ?, în „Cercetări istorice”, XIII-XVI, nr. 1-2, 1940, 
p. 400). 

domni cu prerogative egale, chiar dacă întâietatea formală îi revenea lui Iliaş, 
care rezida la Suceava, în vreme ce scaunul lui Ştefan se afla la Vaslui“. 

Din august-septembrie 1435 până în anul 1436 nu se cunosc 
documente în care Ştefan al II-lea să fie menţionat ca domn”. 

În decembrie 1436, cu ajutor transilvănean acordat de regele 
Sigismund de Luxemburg, pretendentul Vlad Dracul a fost instalat în scaunul 
de domnie al Ţării Româneşti“. În opinia istoricului C. Rezachevici, Vlad 
Dracul a obţinut domnia Ţării Româneşti cu ajutorul lui Iliaş şi Ştefan”. 

Căsătorit pentru a doua oară cu Marina, sora voievozilor Iliaş şi Ştefan, 
Vlad Dracul se înrudea şi cu regele Poloniei, Wladyslav Jagiello, a cărui soţie, 
Sofia, era sora soţiei lui Iliaş al Moldovei”. Această alianță matrimonială 
consolida prestigiul domnului muntean în ţară şi în străinătate. Într-adevăr, la 
moartea lui Sigismund de Luxemburg”, coroana Germaniei şi cea a Ungariei 
au revenit lui Albert de Habsburg, dar o parte din nobilimea cehă i-a oferit 
coroana Boemiei lui Cazimir al IV-lea, fratele regelui Poloniei”. Se asista 
astfel la profilarea domniei dinastiei poloneze a Jagiellonilor asupra Europei 
Centrale, ceea ce putea fi un atu important pentru Țara Românească şi domnul 
ei”. Privilegiul comercial acordat de acesta, la 8 septembrie 1439, negustorilor 
poloni, semnifica îndepărtarea de suzeranul său, Albert de Habsburg, şi 
posibilitatea de a favoriza o eventuală cooperare polono-moldo-munteană 
împotriva Ungariei”. 

Având în vedere lipsa unui sprijin din afară, mai ales după moartea 
protectorului său, Sigismund de Luxemburg, Vlad Dracul a găsit mai înţeleaptă 





“5 Stefan Ştefănescu, op. cit., în loc. cit., p. 348. 

+ Documente privind istoria României, veacul XIV, XV, A. Moldova, vol. I (1384-1475), 
redactor responsabil : Mihail Roller, Bucureşti, Ed. Academiei, 1954, pp. 118-119, doc. 145; pp. 
119-120, doc. 146; pp. 120-121, doc. 147. 

“5 Pavel Chihaia, Vlad Dracul, voievod al Țării Româneşti şi cavaler al ordinului Dragonului, în 
Idem, Tradiții răsăritene şi influențe occidentale în Țara Românească, Bucureşti, Ed. Sf. 
Arhiepiscopii a Bucureştilor, 1993, p. 78. 

+ Constantin Rezachevici, Vlad Ţepeş — cronologie, bibliograție, în „Revista de istorie”, tom. 
29, nr. 11, 1976, p. 1745. 

50 Matei Cazacu, Dracula, Bucureşti, Ed. Humanitas, 2008, p. 62. 

”! La 9 decembrie 1437, Sigismund de Luxemburg a încetat din viaţă în localitatea Znaim (Ilie 
Minea, Vlad Dracul şi vremea sa, extras din „Cercetări istorice”, IV, laşi, Viața Românească, 
1928, p.97). 

*2 Matei Cazacu, op. cit. p. 62. 

55 Ibidem. 

5 C£ Virgil Ciocâltan, Între sultan şi împărat: Vlad Dracul în 1438, în „Revista de istorie”, tom. 
29, nr. 11, 1976, pp. 1784, 1786-1787; Idem, La campagne ottomane de Transylvanie (1438) 
dans le context politique international, în „Revue Roumaine d'Histoire”, tome XV, no. 3, 1976, 
p. 443. 

soluţia unui compromis cu sultanul”. Astfel, în anul 1437, după cum a relatat 
cronicarul bizantin, Ducas, „Dragulios, voievodul Ţării Româneşti, a trecut 
strâmtoarea, a venit la Brusa, s-a întâlnit cu sultanul Murat, i s-a închinat şi i-a 
promis că, atunci când Murat va merge în Ungaria, el îi va da trecere şi îi va fi 
călăuză până la marginile Alamaniei şi Rusiei. lar Murat s-a bucurat de aceste 
promisiuni, l-a pus să stea cu el la masă şi să bea, l-a cinstit cu multe daruri, pe 
el şi pe cei care erau cu dânsul, peste trei sute şi l-a lăsat bucuros să plece”*€. 

În consecință, Vlad Dracul a fost obligat să participe cu o parte din 
oastea sa la marea expediţie sultanală din Transilvania (1438). lată ce a 
consemnat cronicarul Mehmed Neşri, în acest sens: „Să-ţi aduni în grabă oastea 
şi să vii! Dacă nu vii, eu mă voi lenevi să merg la tine!”. Dracula a grăit: „Eu 
sunt gata să slujesc pe sultanul meu. Primesc să-i duc calul de frâu”! 

De la Adrianopol, locul de adunare al oastei otomane, s-a pornit spre 
nord”, corpul ei principal trecând Dunărea pe la Vidin, după cum a afirmat 
majoritatea cronicarilor turci“. După ce a făcut joncţiunea cu contingentul 
sârbesc condus de Gheorghe Brancovic, au intrat în Ţara Românească unde li 
s-a alăturat oastea munteană condusă de Vlad Dracul“!. Oştirile turco-muntene 
au pătruns în Transilvania pe la pasul Porţile de Fier” şi au devastat Țara 
Hațegului, prădând şi posesiunile nobililor români Cândea“. Campania a durat 
aproape două luni fiind cea mai distrugătoare dintre toate incursiunile otomane 





55 A se vedea Lucian Constantin Palade, Relaţiile Țării Româneşti cu Imperiul Otoman în timpul 
lui Vlad Dracul, în „Simpozionul Internaţional de Istorie «Vlad Ţepeş Drăculea - Domn creştin 
al Ţării Româneşti»”, ediţia I, Arefu-Argeş, 28 august 2009, Râmnicu-Vâlcea, Ed. Prisma, 2009, 
pp. 162-170. 

* Ducas, Cronica turco-bizantină (1341-1462), în Fontes Historiae Daco-Romanae. Izvoarele 
istoriei României [în continuare se va cita: Fontes], vol. IV, Scriitori şi acte bizantine. Secolele 
IV-XV, publicate de Haralambie Mihăescu, Radu Lăzărescu, Nicolae Şerban Tanaşoca, Tudor 
Teoteoi, Bucureşti, Ed. Academiei, 1982, p. 427. 

5 Tlie Minea, Vlad Dracul şi vremea sa, p. 99. 

5 Mehmed Neşri, Djihannuma. Tarih-i al-i Osman, în Cronici turceşti privind Țările Române, 
Extrase, vol. I, Sec XV-mijlocul sec. XVII [în continuare se va cita: Cronici turceşti], volum 
întocmit de Mihail Guboglu şi Mustafa Mehmet, Bucureşti, Ed. Academiei, 1966, p. 120. 

* Virgil Ciocâltan, Între sultan şi împărat: Vlad Dracul în 1438, în loc. cit., p. 1772. 

îi Orudj Bin Adil, Tevarih-i al-i Osman (Cronicile dinastiei osmane), în Cronici turceşti, p. 52; 
Mehmed Negri, op. cit., în loc. cit., p. 120; Idris Bitlisi, Heșt Behișt (Cele opt paradisuri), în 
Cronici turceşti, vol. I, p. 167; Mehmed-Paşa Kiiciiik Nişandji, Tarih-i Nişandji (Cronica lui 
Nişandji), în Cronici turceşti, vol. I, p. 292; Sa'adeddin Mehmed Hodja Efendi, Tadj-iit- Tevarih, 
în Cronici turceşti, vol. I, p. 310; Mehmed Bin Mehmed, Nuhbet-iit-tevarih ve'l-ahbar (Cronică 
aleasă şi informativă), în Cronici turceşti, vol. IL, p. 404. 

SI Tlie Minea, Vlad Dracul şi vremea sa, p. 99. 

% Francisc Pall, Ştiri noi despre expedițiile turceşti din Transilvania în 1438, în „Anuarul 
Institutului de Istorie din Cluj-Napoca”, tom. I-II, 1958-1959, p. 18. 

S%5 Budoxiu de Hurmuzaki, Documente privitore la istoria românilor, vol. I, partea 2, 1346-1450, 
culese, adnotate şi publicate de Nic. Densuşianu, Bucureşti, 1890, pp. 653-656, doc. DLIV şi 
DLV. 

de până atunci“. Turcii au urcat pe Valea Mureşului, jefuind şi arzând satele 
săseşti, româneşti şi maghiare; Alba Iulia a fost asaltată şi jefuită”. În schimb, 
Sibiul a rezistat unui asediu de opt zile“. 

Turcii n-au întâmpinat nicio rezistență în câmp deschis, în această 
situaţie jaful oştirii otomane desfăşurându-se în voie“. 

În cursul expediției, Vlad Dracul a avut o atitudine favorabilă 
locuitorilor, anunțând, foarte probabil prin curieri speciali, oraşele expuse 
invadatorilor spre a lua măsuri de apărare, dar şi intervenind pe lângă sultan 
pentru oraşul Sebeş“. Prin intervenţia binevoitoare a domnului muntean, 
locuitorii acestui oraş au avut parte de o captivitate mai uşoară. 

Încărcaţi de pradă, invadatorii au ieşit prin Bran“ în Țara Românească, 
unde Vlad Dracul a organizat un mare zaiafet şi a împărţit peşcheşuri 0. 

Hotărât să păstreze domnia pe seama fiului său, Roman al II-lea, şi, 
totodată, marcându-şi astfel ascendentul asupra fratelui său, Ştefan al II-lea, cu 
care împărțea domnia, Iliaş şi-a asociat la domnie de la 18 august 1438 până la 
24 februarie 1442, pe fiul său cel mare, cu titlul de „voievod”, menţionând în 
multe acte, însă numai în cele emise la Suceava”! (nu şi în cele de la Vaslui, 
ieşite din cancelaria fratelui său), fie singur, fie împreună cu Ştefan al II-lea, 
„credinţa iubitului fiu al domniei mele, Roman”. 

În urma Conciliului de la Ferrara-Florenţa (1438-1439), unde s-a 
realizat reunirea bisericilor catolică şi ortodoxă, papa Eugeniu al IV-lea a fost 





5 Matei Cazacu, op. cit., p. 63. 

45 Ibidem. 

% Tie Minea, Vlad Dracul şi vremea sa, p. 12. 

S Virgil Ciocâltan, Între sultan şi împărat: Vlad Dracul în 1438, p. 174. 

6% Ca însoțitor şi călăuză a oastei otomane, condusă de sultanul Murad al II-lea, Vlad Dracul i-a 
determinat pe apărătorii cetăţii Sebeş să capituleze (Ştefan Ştefănescu, op. cit., în loc. cit., p. 
340). 

Virgil Ciocâltan, Între sultan şi împărat: Vlad Dracul în 1438, p. 1713. 

70 Aşâk-Paşa-Zade, Tevarih-i al-i Osman (Cronica dinastiei osmane), în Cronici turceşti, vol. |, 
p. 87; Mehmed Neşri, op. cit., în loc. cit., p. 120; Sa'adeddin Mehmed Hodja Efendi, op. cit., în 
loc. cit., p. 310; Kodja Husein, Beda'i ul-veka'i (Evenimentele minunate), în Cronici turceşti, vol. 
I, p. 449. 

YI D.R.H., A., |, pp. 264-266, doc. 187; pp. 271-272, doc. 192; pp. 273-274, doc. 194; pp. 276- 
278, doc. 196; pp. 278-280, doc. 197; pp. 284-286, doc. 201; pp. 286-288, doc. 202; pp. 290-291, 
doc. 205; p. 293, doc. 207; pp. 294-295, doc. 209; pp. 299-300, doc. 214; pp. 303-304, doc. 217; 
pp. 305-306, doc. 218. 

' Mircea Păcurariu, Istoria Bisericii Ortodoxe Române, Bucureşti, Ed. Institutului Biblic şi de 
Misiune al Bisericii Ortodoxe Române, 1991, p. 341; The Cambridge History of the Byzantine 
Empire, c. 500-1492, edited by Jonathan Shepard, Cambridge, New York, Melbourne, Madrid, 
Cape "Town, Singapore, Sâo Paulo, Delhi, Cambridge, University Press, 2008, p. 862. 

îndemnat să reia rolul de conducător spiritual al unui război împotriva 
Semilunii”. 

Acţiunea militară cea mai însemnată întreprinsă sub semnul unirii de la 
Florenţa a fost ofensiva antiotomană a regatului ungar sub conducerea regelui 
Wladyslav 1 (1440-1444), care a realizat uniunea personală între Ungaria şi 
Polonia, cu sprijinul lui Iancu de Hunedoara”. 

Bunele raporturi ale lui Iliaş cu Vlad Dracul, precum şi înțelegerile din 
1440 şi 1442 cu marii cnezi ai Lituaniei (Sigismund, apoi Cazimir), în 
condițiile alegerii lui Wladyslav cel Tânăr ca rege al Ungariei, i-au agravat lui 
Ştefan izolarea '€. 

Dispariţia celor doi protagonişti ai rivalităţilor boiereşti la sfârşitul 
anului 1439 - Giurgiu de la Frătăuţi pentru tabăra lui Iliaş şi Vâlcea pentru cea 
a lui Ştefan - alături de ascensiunea partizanilor lui Ștefan în sfatul de la 
Suceava, a favorizat realizarea planurilor lui Ştefan”. 

În anul 1441, Iancu de Hunedoara a devenit voievod al Transilvaniei, 
în aceste condiţii reuşind să imprime regatului Ungariei o linie politică 
predominant antiotomană. 

Când în august sau în septembrie 1442 oştile lui Iancu de Hunedoara 
treceau în Țara Românească, Vlad Dracul fiind deja înlocuit cu Basarab al II- 
lea” la domnia principatului sud-carpatic, poziţia lui Iliaş a slăbit simţitor, 
cedând, din nou, în faţa lui Ştefan şi refugiindu-se în Polonia“. 

Deoarece Vlad Dracul prezenta mai multe garanţii pentru Poartă decât 
Basarab al II-lea, care era aliatul declarat al Ungariei, sultanul Murad al II-lea a 
decis eliberarea fostului domn muntean din cetatea Gallipoli şi reinstalarea sa 
la conducerea Ţării Româneşti (primăvara anului 1443)*. 

Succesele obţinute de creştini în lupta antiotomană, au determinat şi 
schimbarea atitudinii politice a lui Vlad Dracul, acesta participând la 


75 Aurel Decei, Istoria Imperiului otoman până la 1656, Bucureşti, Ed. Ştiinţifică şi 
Enciclopedică, 1978, p. 90. 

* Jânos Bak, Hungary: crown and estates, în The New Cambridge Medieval History, vol. VII, 
(c. 1415- c. 1500), edited by Cristopher Allmand, Cambridge, University Press, 2009, p. 714. 

75 Şerban Papacostea, Relaţiile internaţionale în răsăritul şi sud-estul Europei în secolele XIV- 
XV, în „Revista de istorie”, tom. 34, nr. 5, 1981, p. 916. 

76 Ştefan Ştefănescu, op. cit., în loc. cit., pp. 350-351. 

7! Ibidem, p. 351. 

% Ileana Căzan, Eugen Denize, Marile puteri şi spaţiul românesc în secolele XV-XVI, Bucureşti, 
Ed. Universităţii din Bucureşti, 2001, p. 18. 

79 A se vedea Constantin A. Stoide, Basarab al 11-lea (1442-1444), în “Anuarul Institutului de 
Istorie şi Arheologie «A. D. Xenopol”, laşi, XVII, 1980, pp. 284-290. 

50 Ştefan Ştefănescu, op. cit., în loc. cit., p. 351. 

si Sergiu Columbeanu, Radu Valentin, Vlad Dracul (1436-1442 ; 1443-1447), Bucureşti, Ed. 
Militară, 1978, p. 56. 

Pa) 


„Campania cea lungă” (1443-1444)%”, organizată de regele Ungariei, 
Wladyslav I, precum şi la cruciada de la Varna (10 noiembrie 1444)%. Absența 
Moldovei la efortul militar pe care l-a implicat cruciada de la Varna se explică 
prin existența competiţiei dinastice între fiii lui Alexandru cel Bun“. 

Pribegia silită a lui Iliaş a facilitat pătrunderea lui Ştefan al II-lea în 
Suceava (mai 1443), paralel cu afişarea unor pretenţii tot mai insistente din 
partea lui Petru al II-lea care, asociat la tron şi însuşindu-şi oficial titlul de 
„moştenitor” al ţării, începuse să aibă iniţiative proprii în politica externă, 
ajungând să se înţeleagă cu Diedrich Buczacki (3 martie 1443) şi să emită 
actele de danie fără a menţiona consensul lui Ştefan (26 aprilie 1444)%. În 
situaţia creată, Iliaş a pătruns în Moldova, dar a fost respins, luat prizonier şi 
orbit din porunca fratelui său, mânat probabil şi de dorinţa de a răzbuna astfel 
moartea mamei sale (29 mai 1444). Referindu-se la acest eveniment, 
Letopiseţul anonim al Moldovei a consemnat: „În anul 6952 (1444), mai, vineri 
înainte de coborârea Sfântului Duh, Ştefan voievod a prins pe Iliaş voievod şi l- 
a orbit”*7. 

Însemnarea s-a păstrat poate tocmai datorită tragismului întâmplării, 
fiind singurul caz în istoria românească de înlăturare definitivă a unui 
pretendent în acest fel, după această practică bizantină“. 

Înlăturarea lui Iliaş de pe scena politică l-a determinat pe Petru al II-lea 
să încerce a impune din nou formula diarhiei, de această dată în favoarea sa, 
dar confruntarea militară cu fratele său în lunile aprilie-mai 1445 nu i-a fost 
favorabilă, astfel încât el a fost nevoit să se refugieze la Hotin şi să pactizeze cu 
Roman, fiul lui Iliaş*?. 

Cu toate învinuirile aduse de Wladyslav cel Tânăr lui Ştefan al II-lea, 
raporturile acestuia din urmă cu lancu de Hunedoara nu au ajuns încordate, 
Ştefan al II-lea sprijinindu-l pe Basarab al II-lea (1442-1443), domnul impus de 
Iancu în scaunul de domnie al Ţării Româneşti împotriva lui Vlad Dracul”. 





5% loan Aurel Pop, Românii şi România. O scurtă istorie, Bucureşti, Ed. Fundaţiei Culturale 
Române, 1998, p. 76. 

8 Cu privire la desfăşurarea bătăliei de la Varna, a se vedea Cronica lui Wavrin, în Nicolae 
Bogdan, Românii în secolul al XV-lea, Bucureşti, Colecţia Justinian, 1941, pp. 132-136; Ilie 
Minea, Vlad Dracul şi vremea sa, pp. 161-194; Petre P. Panaitescu, Nicolae Stoicescu, La 
participation des roumains ă la bataille de Varna (1444), în „Revue Roumaine d'Histoire”, tome 
IV, no. 2, 1965, pp. 221-231. 

5 Ştefan Ştefănescu, op. cit., în loc. cit., p. 351. 

55 Ibidem. 

55 Jpidem. 

57 Letopiseţul anonim al Moldovei, în loc. cit., p. 15. 

8 Constantin Rezachevici, Cronologia domnilor, p. 490. 

5 Ştefan Ştefănescu, op. cit., în loc. cit., p. 351. 

” Ibidem, p. 352. 

Nu se cunosc împrejurările în care Ştefan al II-lea şi-a pierdut domnia 
şi viaţa. O însemnare slavonă pe un manuscris religios din 1443 de la 
mănăstirea Neamţ arată că: „În anul 6955 (1447) luna iulie 13 zile s-a tăiat 
capul lui Ştefan voievod, domnul Ţării Moldovei, fiul lui Alexandru voievod, 
de Roman voievod, fiul lui Ilia voievod şi a fost îngropat în mănăstirea Neamţ, 
în aceeaşi lună iulie, în 16 zile””!. 

Făcând referire la acest eveniment, cronicarul G. Ureche a menţionat: 
„Roman vodă, ficiorul lui Iliaş vodă, neputându răbda atâta nedumnezeire a 
unchi-său, s-au vorovitu cu o samă din curtea domnească şi au prinsu pe unchi- 
său, pre Ştefan vodă, şi i-au tăiatu capul şi s-au apucatu Roman de domnie 
leatul 6956 <1448>”. 

Îngroparea lui Ştefan al II-lea în mănăstirea Neamţ este confirmată de 
inscripţia pusă de Ştefan cel Mare pe mormântul unchiului său la sfârşitul 
secolului al XV-lea”. 

În istoriografie s-a acreditat ideea potrivit căreia executarea lui Ştefan 
al II-lea s-ar fi putut datora nu doar lui Roman, fiul lui Iliaş, ci unui alt fiu cu 
acest nume al lui Alexandru cel Bun”. 

Deoarece Vlad Dracul a susţinut limitarea războiului antiotoman 
condus de lancu de Hunedoara, domnul muntean a intrat în conflict cu 
voievodul Transilvaniei, care l-a acuzat de înţelegere cu turcii”. După ce Vlad 
şi-a definit politica de pace faţă de Imperiul Otoman, susținându-l, în plus, pe 
Roman al II-lea” împotriva lui Petru al Il-lea, candidatul lui Iancu de 
Hunedoara la tronul Moldovei, conflictul a izbucnit cu violenţă”. În acest 
context, la sfârşitul anului 1447, Iancu de Hunedoara a declanşat o campanie la 
sud de Carpaţi“, împotriva „nelegiuitului Vlad””, pe care I-a înfrânt şi ucis, 





9! Petre P. Panaitescu, Manuscrisele slave din Biblioteca Academiei R.P.R, |, Bucureşti, 1959, p. 
171, apud: Constantin Rezachevici, Cronologia domnilor, pp. 492-493. 

”2 Letopiseţul Țărâi Moldovei, p. 103. 

% Constantin Rezachevici, Cronologia domnilor, p. 496; Virgil Vătăşianu, Istoria artei feudale 
în Ţările Române, vol. I, Arta în perioada de dezvoltare a feudalismului, Bucureşti, Ed. 
Academiei, 1959, p. 724, fig. 677. 

”4 Ilie Minea, Despre domnia lui Roman (Il) Vodă, în „Cercetări istorice”, VIII-IX, nr. 1, 1932- 
1933, pp. 222-227; D. Constantinescu, Mormântul domnesc din mănăstirea Neamţului, în 
„Memoria Antiquitatis”, Piatra Neamţ, III, 1971, pp. 277-297. 

% Ştefan Ştefănescu, op. cit., în loc. cit., pp. 341-342. 

% În străduinţile lui de a pune mâna pe sângeroasa coroană a bietei ţări moldoveneşti, Roman îşi 
găsise un ajutor în soţul surorii sale, Domnul muntean Vlad Dracul, şi tocmai de aceia nu putea 
el fi pe placul lui Hunyadi” (N. Iorga, Istoria poporului românesc, vol. II, traducere din limba 
germană de Otilia Teodoru-lonescu, Bucureşti, Ed. Casei Școalelor, 1922, p. 96). 

”! Ştefan Ştefănescu, op. cit., în loc. cit., p. 342. 

% Pentru reconstituirea campaniei a se vedea Francisc Pall, Intervenţia lui Iancu de Hunedoara 
în Țara Românească şi Moldova în anii 1447-1448, în „Studii. Revistă de istorie”, tom. XVI, nr. 
5, 1963, pp. 1049-1072. 

* D.RH., D., vol. |, p. 394, doc. 285. 

împreună cu fiul său, Mircea!%, într-o luptă dată în satul Bălteni'"!. Vlad 
Dracul şi-a sfârşit viaţa înainte de 16 decembrie 1447, când lancu de 
Hunedoara, întors din expediţia din Ţara Românească, se afla la Braşov!?. La 
1 februarie 1448, acesta îl numea „răposatul Vlad, voievodul Țării 
Româneşti”!%. Fără îndoială, înlăturarea lui Vlad Dracul a reprezentat „pentru 
Iancu o mare greşeală politică, iar pentru creştinătate o grea pierdere”!%*. 

Potrivit opiniei istoricului N. Iorga, „Vlad Dracul a fost, fără îndoială, 
o personalitate remarcabilă; mai priceput decât Mihail şi mai vrednic decât Dan 
al II-lea. EI a fost în stare să joace un rol militar, şi importanţa lui politică e 
netăgăduită”!%5. 

În locul său, voievodul transilvănean l-a instalat în scaunul de domnie 
al Ţării Româneşti pe Vladislav al II-lea, fiul lui Dan al II-lea!%. 

Iliaş a decedat la numai 39 de ani, probabil la Colomeea, înainte de 22 
august 1448, când fratele său vitreg, Petru al II-lea, aflat la Hotin, îl pomenea în 
rândul „sfintelor amintiri”!%. 

Roman al II-lea nu a reuşit să se bucure de înlăturarea lui Ştefan, 
deoarece Petru al II-lea, ca fiu mai mic al lui Alexandru cel Bun, se considera 
îndreptăţit la o domnie în care Roman să-i fie doar asociat'%. Reintrarea lui 
Roman pe scena politică avea sprijinul considerabil al lui lancu de Hunedoara, 
decis să acorde o atenţie sporită problemelor moldovene, vizând scoaterea 
acestei ţări de sub influenţa polonă'%. Observând şansele sporite ale fiului lui 
Iliaş, sprijinit atât de poloni, cât şi de Vlad Dracul, Petru a încercat o „bună 
înţelegere” şi cu Diedrich Buczacki!!0. 

Între 18 şi 23 februarie 1448, o oaste transilvăneană a pătruns din 
ordinul lui Iancu de Hunedoara în Moldova unde, înlăturându-l pe Roman al II- 
lea, care s-a refugiat în Polonia, l-a înscăunat pe Petru al II-lea; acesta i-a cedat 


109 Grigore C. Conduratu, Relaţiunile Țerii Româneşti şi Moldovei cu Ungaria până la anul 
1526, Bucureşti, Tipografia Gutenberg, Joseph Gobl, 1898, p. 140. 

19! Într-un document datat 3 aprilie 1534 se menţionează că pe marele voievod Vlad cel Bătrân 
„l-a ajuns moartea în satul Bălteni” (Documenta Romaniae Historica, B., vol. III (1526-1535), 
Bucureşti, Ed. Academiei, 1975, p. 289, doc. 176). 

192 Constantin Rezachevici, Cronologia domnilor, p. 97. 

1% D.R.H., D., L, pp. 396-397, doc. 287. 

10 Ijie Minea, Vlad Dracul şi vremea sa, p. 216. 

1% Nicolae Iorga, Istoria Românilor prin călători, vol. |, ediţia a II-a, Bucureşti, Ed. Casei 
Şcoalelor, 1928, p. 64. 

198 Ştefan Ştefănescu, op. cit., în loc. cit., p. 342. 

197 Constantin Rezachevici, Cronologia domnilor, p. 491. 

198 Ştefan Ştefănescu, op. cit., în loc. cit., p. 352. 

1% Ipidem. 

110 Jpidem. 

Chilia, important punct strategic şi comercial la Dunărea de Jos, unde Iancu a 
instalat o garnizoană!!!. 

Acţiunea voievodului Transilvaniei n-a reuşit totuşi să determine o 
restaurare radicală a raporturilor de forţe angajate în lupta pentru putere în 
Moldova, deşi după o serie de confruntări între partizanii celor două tabere, 
Roman al II-lea murea în condiţii obscure la Colomeea (2 iulie 1448), oraş 
polon ale cărui venituri au fost apoi acordate de către regele polon, Cazimir al 
IV-lea, doamnei Marinca, mama lui Roman al Il-lea!!?. Locul celui dispărut din 
competiţie a fost însă luat de către fratele său, Alexăndrel, în vârstă de numai 
novă ani'!5. 

În toamna anului 1448, Iancu de Hunedoara a întreprins ultima sa 
campanie ofensivă împotriva Imperiului Otoman!!?. Principele muntean, 
Vladislav al II-lea, s-a alăturat ofensivei creştine, în lipsa lui, Țara Românească 
rămânând descoperită din punct de vedere militar şi expusă unei lovituri din 
partea turcilor!!5. În acest context, în fruntea unui corp expediționar oferit de 
sultan, Vlad Ţepeş, fiul lui Vlad Dracul, a ocupat capitala şi tronul muntean". 

Nu se ştie de ce sprijin dispunea Vlad în Țara Românească în acel an, 
1448, moartea tatălui său eliberându-i de jurământul de supunere pe marii 
boieri ai ţării, care erau adunaţi de un an în jurul lui Vladislav al II-lea". Cert 
este că această lovitură îndrăzneață a atras repercusiuni grave din partea 
autorităţilor ungare, viceguvernatorul Transilvaniei, Nicolae din Ocna-Sibiu, 
chemându-l imediat pe Dracula să vină pentru a justifica uzurparea tronului; 
totodată, i s-au cerut informaţii despre locul unde se afla Iancu de Hunedoara 
care, pentru autorităţile ungare neinformate, dispăruse pur şi simplu după lupta 
de la Kossovo!!S. 

Aflat la Târgovişte, Vlad "Ţepeş a trimis o scrisoare judeţului şi 
pârgarilor din Braşov, ca răspuns la o scrisoare primită de la viceguvernatorul 
din Transilvania menţionat, acest text arătând, pe deplin, ambiguitatea situaţiei 
sale: „Vă dăm de ştire că dumnealui Nicolae din Ocna Sibiului ne scrie să 
facem bunătate a veni la dânsul până ce Măria Sa loan guvernatorul Crăiei 





1! Camil Mureşanu, loan Aurel Pop, Iancu de Hunedoara, în Istoria Românilor, vol. IV, p. 375. 
112 Ştefan Ştefănescu, op. cit., în loc. cit., p. 353. 

113 Ibidem. 

114 Camil Mureşanu, loan Aurel Pop, op. cit., în loc. cit., p. 376. 

115 Matei Cazacu, op. cit., p. 107. 

116 „„..împăratul [Murad al II-lea] l-a adus cu multă oaste şi cheltuială pe acesta [Vlad Ţepeş] şi i- 
a încredinţat toată domnia geților şi şi l-a legat prin tratate şi jurăminte, cu făgăduiala că va 
păstra curată şi lipsită de viclenie dragoste faţă de împărat şi bunăvoință şi că va respecta 
legămintele de credinţă şi tratatele” (Critobul din Imbros, Scrieri istorice, în Fontes, vol. IV, p. 
533). 

117 Matei Cazacu, Domnia lui Dracula în anul 1448, în vol. Vlad Ţepeş. Studii, coordonator: Kurt 
W. Treptow, laşi, Tipografia Moldova, 2002, p. 84. 

118 Jbidem. 

ungureşti se va întoarce din război. Noi de aceia nu putem s-o facem pentru că 
marţea trecută <29 octombrie> fratele naibului din Nicopol a venit la noi şi a 
spus cu cea mai mare siguranţă cum că Murad, domnul turcilor, trei zile de-a 
rândul fără contenire a avut luptă împotriva chiar a dumisale loan 
Guvernatorul şi, în ziua cea din urmă, l-a închis între carele taberei iar 
Împăratul însuşi pe jos s-a coborât între ieniceri şi pe toţi cei ce erau afară şi 
înăuntrul carelor taberei i-au lovit şi i-au ucis. Dacă am veni acum la dânsul, 
turcii îndată şi pe noi şi pe voi ar putea să ne nimicească. Deci vă rugăm, stând 
în pace, să aveţi răbdare până vom vedea urmările dumisale lui loan însuşi. E 
îndoială despre viaţa lui chiar. Dacă însă va ieşi slobod din război, ne vom 
întâlni cu el şi vom face pace bună. Însă, dacă acum ne veţi fi potrivnici, de se 
va face ceva, să fie în paguba sufletelor noastre şi de primejdie înaintea lui 
Dumnezeu să răspundeţi. 

Dată în Târgovişte, în ajunul zilei Tuturor Sfinţilor <31 octombrie>, 
anul Domnului <1448>. 

Dacă scrisoarea lui Dracula din 1448 către Braşov constituie actul cel 
mai important care confirmă prima sa domnie, veridicitatea ei este întărită de 
mai multe izvoare. Astfel, ienicerul de origine sârbă, Constantin Mihailovici de 
Ostroviţa, consemna în memoriile sale: „auzind împăratul turcesc despre 
moartea voievodului Valahiei, a dăruit pe fiul mai mare (Vlad Ţepeş), cu bani, 
cai, podoabe, corturi, cum se cade unui domn şi l-a trimis cu cinste în Țara 
Românească spre a domni în locul tatălui său”!%. Mărturia, deşi nu precizează 
anul, prin faptul că arată urcarea lui Vlad Ţepeş în tron cu ajutor turcesc, se 
asociază ca dovadă scrisorii voievodului din 1448. 

Cronicarul bizantin, Laonic Chalcocondil, a menţionat, de asemenea, 
ajutorul acordat de otomani lui Vlad Ţepeş pentru obţinerea tronului Țării 
Româneşti: „Lui Vlad [...] împăratul i-a încredinţat domnia Daciei; şi cu 
ajutorul împăratului, Vlad, feciorul lui Dracul, a năvălit şi a luat domnia”!?!. 

Revelatoare ne apare o scrisoare din Constantinopol, datată 7 
decembrie 1448, care, pe lângă informaţiile cu privire la bătălia de la 
Kossovopolje şi situaţia din Țara Românească, precizează că fiul domnului 
acestei ţări a pornit spre Țara Românească spre a deveni domn şi a pune ţara 
sub ascultare turcească!”?. 





119 Rudoxiu de Hurmuzaki, Documente privitoare la istoria românilor, vol. XV, Acte şi scrisori 
din arhivele oraşelor ardelene (Bistriţa, Braşov, Sibiiu), publicate după copiile Academiei 
Române de N. Iorga, partea 1, 1358-1600, Bucureşti, 1911, p. 35, doc. Lă. 

120 Constantin Mihailovici de Ostroviţa, în Călători străini despre Țările Române, vol. L, volum 
îngrijit de Maria Holban (redactor responsabil), Bucureşti, Ed. Ştiinţifică, 1968, pp. 125-126. 

12! Laonic Chalcocondil, Expuneri istorice, în Fontes, vol. IV, p. 501. 

122 Nicolae Iorga, Les aventures „sarrazines” des frangais de Bourgogne au XV- ieme siecle, 
Cluj, 1926, pp. 40-41, apud: Emil Stoian, Vlad Ţepeş. Mit şi realitate istorică, Bucureşti, Ed. 
Albatros, 1989, p. 45. 

La aceste mărturii se adaugă istoriile anonime otomane Tevarih-i al-i 
Osman, care menţionează că după lupta mai sus amintită, fiul lui Vlad Dracul, 
Ţepeş (Kazâklu), a fost ajutat de achingiii sultanului să ajungă bei în locul 
tatălui său'%, 

Marele istoric, Nicolae Iorga, a susţinut, de asemenea, urcarea lui Vlad 
Ţepeş în scaunul de domnie al Ţării Româneşti cu ajutor turcesc”. 

Putem considera că, în toamna anului 1448, Vlad Ţepeş, al doilea fiu 
legitim al lui Vlad Dracul, era candidatul firesc, de drept, la tronul Țării 
Româneşti din partea ramurii Drăculeştilor!%5. 

În timpul acestei prime domnii (31 octombrie - 15 noiembrie 1448)'%, 
pedepsirea boierilor care îl trădaseră pe tatăl său, Vlad Dracul, trebuie să fi 
constituit unul din primele acte de răzbunare legitimă ale lui Vlad Ţepeş”. 
Probabil că aceşti boieri nu erau foarte numeroşi în Țara Românească, pentru 
că mulţi îl însoţiseră pe Vladislav al II-lea în campania sârbească'%. 

Un izvor important cu privire la expediţia de la sudul Dunării din 
toamna anului 1448, scrisoarea redactată la 10 septembrie 1448 de raguzanul 
Pasquale de Sorgo, în lagărul lui Iancu de la Subotica, pe Morava, îndată după 
trecerea Dunării, atestă prezenţa în oastea creştină a 3000 de călăreţi moldoveni 
aleşi şi excelent înarmaţi şi 4000 de arcaşi din Țara Românească, conduşi de 
însuşi domnul Țării Româneşti (ipse Flaccorum princeps)". 

„Se vede deja, în opoziţie cu sistemul armatei profesionale care a fost 
zdrobită în 1444 la Varna — pe lângă contingentele române care formau baza 
armatei, loan de Hunedoara fiind, înainte de toate, comandantul războinicilor 
români din trei provincii, Transilvania, Țara Românească şi Moldova, - această 
participare populară care suplinea armamentul şi exerciţiul printr-un 
devotament orb, printr-o sete de martiraj care depăşeau pe cele ale 


musulmanilor, în efortul de a câştiga prin luptă paradisul. Sorgo spune clar că 





12 „[...] au făcut incursiuni în Țara Românească şi punând aici bei pe Ţepeş (Kazâklu), fiul lui 


Dracul, i-a dat steag şi hilat, făcându-i tot felul de favoruri. După aceea l-au trimis împreună cu 
acângiii, care s-au dus şi l-au pus bei în locul părintelui său” (Zevarih-i al-i Osman, în Cronici 
turceşti, vol. I, p. 185). 

124 Nicolae Iorga, Cronicele turceşti ca izvor pentru istoria românilor, în „Analele Academiei 
Române. Memoriile Secţiunii Istorice”, seria a III-a, tom. IX, 1928, p. 13. 

125 Dimitrie Onciul, Istoria Românilor. Perioada de la Mircea cel Bătrân până la 1526, 
Bucureşti, Stabilimentul Grafic Albert Baer, 1900, p. 529. 

12 Constantin Rezachevici, Cronologia domnilor, p. 102. 

127 Matei Cazacu, Domnia lui Dracula în anul 1448, p. 85. 

1% Jbidem. 

1% Nicolae Iorga, Du nouveau sur la campagne turque de Jean Hunyadi en 1448, în „Revue 
Historique du Sud-Est Europâen”, an. III, nr. 1-3, 1926, p. 15. 

aceste trupe nu mergeau ca în întâmpinarea încercărilor unui război greu, ci, 
mai degrabă, ca la plăcerile unei nunţi”"*. 

Referindu-se la confruntarea militară de la Kossovo, turcologul N. 
Vatin a relatat: „Iancu de Hunedoara, regent al Ungariei din 1446, era hotărât 
să reia tratativele de a-i scoate pe turci din Europa. El nu mai putea conta pe 
Veneţia, nici pe despotul Serbiei care, pentru motive evidente de securitate, 
optase pentru alianţa otomană. Astfel, el ajunsese la o înţelegere cu valahii şi 
cu Scanderbeg. Avertizat de Brankovic asupra acţiunii ungaro-valahe, Murad al 
II-lea a părăsit Albania şi s-a retras la Sofia, unde şi-a pregătit o armată 
puternică. Trupele lui lancu de Hunedoara au intrat în Serbia pe 28 septembrie, 
pustiind ţara. Intenţia sa era de a se afla destul de aproape de aliatul său albanez 
şi, poate, de a reuşi să taie în două Europa otomană. Însă, surprins pe câmpia de 
la Kossovo de numeroasa armată a lui Murad al II-lea, Iancu de Hunedoara a 
trebuit să poarte pe 18-19 octombrie 1448, o bătălie dezastruoasă pentru 
unguri” !*!. 

Înfrângerea suferită de Iancu de Hunedoara în memorabila bătălie de la 
Kossovopolje (Câmpia Mierlei, octombrie 1448), i-a adus lui Petru al II-lea 
căderea şi chiar moartea, după unele opinii în urma retragerii inopinate în 
Transilvania sau Ungaria '”. 

În condiţiile accentuării luptelor politice interne din Țara Românească, 
experienţei insuficiente şi a lipsei unei armate, Vlad Ţepeş nu a rezistat 
atacurilor lui Vladislav al II-lea şi s-a văzut nevoit să părăsească scaunul 
domnesc, luând drumul pribegiei". 

În situaţia în care s-a redeschis problema succesorală, Csupor de 
Monoszl6, descendentul de stirpe nobiliară maghiară care-l însoţise şi-l 
înscăunase pe Petru în Moldova, a ajuns să guverneze ţara timp de două luni, 
pătrunzând în tradiţia populară consemnată de către Letopiseţul de la Bistriţa 
sub numele Ciubăr Vodă, domnie care „n-au fost decât o simplă ocupaţie, fără 
nici o pretenţie din partea unui străin fără drept de a se înscrie între domnii 
Moldovei”. 

Condusă de Manoil, pârcălabul de Hotin, partida boierească din 
Moldova a obţinut, la începutul anului 1449, acordul regelui Poloniei pentru 
înscăunarea candidatului ei, Alexăndrel!%*. 





130 dem, Studii asupra Evului Mediu românesc, ediţie îngrijită de Şerban Papacostea, Bucureşti, 
Ed. Ştiinţifică şi Enciclopedică, 1984, p. 203. 

151 Nicolas Vatin, Ascensiunea otomanilor (1362-1451), în Istoria Imperiului Otoman, 
coordonator: Robert Mantran, Bucureşti, Ed. Bic All, 2001, p. 68. 

152 Ştefan Ştefănescu, op. cit., în loc. cit., p. 353. 

153 Emil Stoian, op. cit., p. 46. 

154 Stefan Ştefănescu, op. cit., în loc. cit., pp. 353-354. 

155 Ibidem, p. 354. 

Opoziția faţă de patronajul polon l-a antrenat în disputa pentru tron pe 
un alt pretendent al lui Alexandru cel Bun, Bogdan al II-lea". Cu ajutor 
transilvănean, acesta a reuşit să întrerupă domnia lui Alexăndrel, repurtând o 


categorică victorie militară la Tămăşeni, lângă Roman (12 octombrie 1449)'. 


În acest context, Alexăndrel împreună cu mama sa s-au refugiat în Polonia'*%. 
La 2 decembrie 1449, Bogdan al II-lea a încheiat o convenţie cu 
Diedrich Buczacki, staroste de Podolia şi castelan de Camenița, prin care acesta 
din urmă se obliga să-i acorde ajutor domnului Moldovei în lupta acestuia cu 
Alexăndrel: „Din mila lui Dumnezeu noi Bogdan Voevod, Domn al ţerii 
Moldovei, facem cunoscut prin această carte a noastră tuturor oamenilor buni 
cari se vor uita la dânsa sau o vor auzi cetindu-se, şi cărora le va fi de trebuinţă, 
că am ajuns la veşnică unire şi la dragoste creştinească şi la prietenie din inimă 
cu iubitul nostru părinte şi prieten, cu dumnealui Detrih Buceaţchi din lazloveţ, 
starostele de Camenița şi de Podolia, şi că dumnealui Detrih are să ne 
ocrotească cu tot avutul lui şi cu tot sfatul lui, ca un adevărat părinte pe fiul său 
şi ca un frate pe fratele său şi ca orice om bun vieaţa sa; iar noi îl vom ocroti pe 
dumnealui în acelaşi chip, câtă vreme vom fi în vieaţă. De asemenea iubitul 
nostru prieten, cu tot neamul său şi cu fraţii săi, are să ne sprijinească pe lângă 
iubitul nostru domn, domnia sa craiul, şi pe lângă domnii sfetnici leşeşti, cu 
toată prietenia cea adevărată şi cu tot gândul cel bun, în orice vreme, şi are să 
îndrepte trebile noastre, ca un bun prieten al nostru. Şi are să se ridice 
împotriva oricărui duşman al nostru şi n-are să hrănească, nici să ţie la el, în 
târgurile sale sau în cetăţile sau în satele sale sau în ţinutul său, pe vreunul din 
neprietenii noştri, nici măcar pe Alexandru fiul lui Iliaş, nici pe Doamna, maica 
lui, nici pe boierii ori pe slugile lor, nici pe vreun alt neprieten al nostru, fără 
deosebire. Ci pan Detrih are să stăruească pe lângă domnu craiu, domnul nostru 
milostiv, şi pe lângă domnii sfetnici leşeşti, ca să îndepărteze de la graniţă pe 
Alexandru şi pe maica lui şi pe toate slugile lor, dincolo de moşiile şi de 
ținuturile sale. Şi n-au să facă nici o pagubă ţerii noastre, nici neguţătorilor 
noştri, nici nimănui altuia din ţara noastră. Şi are să ne înştiinţeze iubitul nostru 
prieten pan Detrih de răul ce ne-ar ameninţa, fie de la oricine şi din orice parte; 
şi are să ne ferească, ca un bun prieten al nostru, de toţi oamenii răi, şi are să ne 
sfătuească spre tot binele nostru. lar noi avem să dăm panului Detrih pe fiecare 





15 Leon Şimanschi, O cumpănă a copilăriei lui Ştefan cel Mare: Reuseni, 15 octombrie 1451, în 
“Anuarul Institutului de Istorie şi Arheologie «A. D. Xenopol”, XIX, 1982, pp. 186-188. 

157 “În anul 6957 (1449) luna octombrie 12, a venit Bogdan voievod şi a lovit pe Alexandrel 
voievod la Tămăşani, lângă târgul Romanului şi a omorât o mulţime dintre panii lui: Oancea 
logofăt şi Costea Andronic şi alţi mulţi au fost omorâţi” (Letopisețul anonim al Moldovei, în loc. 
cit., p. 15). 

158 Vasile Pârvan, Alexăndrel Vodă şi Bogdan Vodă. Șepte ani din istoria Moldovei, 1449-1455, 
în Idem, Studii de istorie medievală şi modernă, ediţie îngrijită, note şi indici de Lucian Nastasă, 
Bucureşti, Ed. Ştiinţifică şi Enciclopedică, 1990, p. 81. 

an câte patru sute de zloți turceşti şi câte zece buţi de vin şi câte două buţi de 
malmazie şi câte zece bucăţi de camhă, câte cinci de cufterie şi câte cinci de 
pânză. Şi dacă ni s-ar întâmpla, Dumnezeu să ne ferească de aceasta, vreo 
strâmtorare din vreo parte oarecare, şi ni s-ar întâmpla şi nouă să ieşim din ţara 
noastră, noi să avem voie a ne adăposti pe moşiile lui, cu boierii noştri, cu 
visteria noastră şi cu caii noştri, şi cetăţile şi târgurile domniei sale au să ne fie 
deschise, şi să putem locui la domnia sa. lar după ce vom isbuti la craiul să 
îndreptăm starea ţerii noastre spre bine şi să ne întoarcem în ţara noastră, să 
avem voie a ieşi din moşiile lui, cu toţi boierii noştri şi cu visteria şi cu caii şi 
cu toată averea noastră. Toate acestea mai sus scrise avem a le ţinea şi a le 
împlini, după această carte a noastră, pe cinstea şi pe credinţa noastră 
creştinească. [...]”1%?. 

Maniera înscăunării lui Bogdan al II-lea a provocat reacția regatului 
polon, aceasta sporind în intensitate în urma eşecului înregistrat, la începutul 
anului 1450, de susţinătorii lui Alexăndrel, de a-şi reînscăuna preferatul, dar 
mai ales în urma înţelegerii survenite la 11 februarie'“ şi reînnoite la 5 iulie, 
acelaşi an, de către Bogdan al II-lea şi lancu de Hunedoara!“!. Această 
reînnoire, la un interval atât de scurt, a fost determinată şi „de faptul că 
Alexăndrel începuse, încă din martie, „preparativele de campanie!” În august, 
oastea lui, alcătuită din „gloate mari” de moldoveni şi din două „polcuri” de 
poloni, comandate de Buczacki şi de Koniecpolski, era dincolo de Nistru'%. 
Bătălia a avut loc lângă satul Crasna, în ziua de 6 septembrie 1450, finalizându- 
se cu victoria categorică a lui Bogdan al II-lea!*. 

Referindu-se la confruntarea militară moldo-polonă de la Crasna, 
istoricul Ştefan Ştefănescu a relatat: „În faţa superiorității numerice şi a tacticii 
inamicului, în prima fază a războiului, domnul Moldovei a evitat o ciocnire 
decisivă. Fără a obţine victoria, armata duşmană a ajuns astfel extenuată până 
la confluenţa pârâului Lipovăţ cu Bârladul, unde se retrăsese Bogdan. De 
aceea, propunerile de pace avansate în acel moment de către domnul Moldovei 
au fost primite imediat (5 septembrie 1450). Datorită cererilor inacceptabile 
prezentate de partea polonă (încetarea domniei lui Bogdan în momentul în care 
Alexăndrel avea să împlinească 15 ani, adică în 1453, precum şi plata unui 


15 loan Bogdan, Contribuţii la istoria Moldovei între anii 1448-1458, Bucureşti, Carol Găbl, 
1907, pp. 11-14, doc. Il. 

14 Jon lonaşcu, Petre Bărbulescu, Gheorghe Gheorghe, Relaţiile internaţionale ale României în 
documente (1368-1900), Bucureşti, Ed. Politică, 1971, pp. 109-111, doc. 14. 

141 loan Bogdan, Cinci documente istorice slavo-române din Archiva Curţii Imperiale de la 
Viena, în „Analele Academiei Române. Memoriile Secţiunii Istorice”, seria a II-a, tom. XI, 1889, 
pp. 55-58, doc. III. 

1% Constantin C. Giurescu, op. cit., vol. II, p. 24. 

% Ibidem. 

144 JDidem. 

tribut de 7.000 de galbeni), tratativele ce au urmat nu au putut determina, în 
ciuda acordului final, încheierea ostilităților. 

În dimineaţa zilei de 6 septembrie, aproape de confluenţa Crasnei cu 
Bârladul, s-a desfăşurat astfel confruntarea decisivă dintre cele două oşti. Cu 
toate că surprinderea inamicului nu a putut fi realizată total, din cauza trădării 
unuia dintre diecii domnului, abila manevră a călărimii lui Bogdan, în urma 
căreia opt escadroane ale cavaleriei polone au fost atrase în mijlocul 
pedestrimii moldovene, a determinat desfăşurarea ostilităților în defavoarea 
polonilor. Dar, revenirea în după-amiaza aceleiaşi zile a corpului de oaste 
moldovean al pârcălabului Manoil pe câmpul de luptă, a salvat resturile armatei 
invadatoare de la capitulare, oferindu-i şi posibilitatea retragerii din Moldova. 
Între nobilii poloni morţi în această luptă s-a aflat şi Mihail Buczacki. 

Memorabila bătălie de pe şesul Crasnei s-a încheiat, aşadar, cu victoria 
oastei moldovene şi rămânerea lui Bogdan al II-lea pe tron. Izbânda a fost 
posibilă numai datorită concentrării forţelor militare ţărăneşti în jurul domnului 
Moldovei şi aplicării celor mai potrivite iniţiative tactice în lupta cu un inamic 
superior dotat. Spre deosebire de toate celelalte confruntări militare care au 
marcat criza politică internă, evenimentele din vara anului 1450 denotă 
trăsăturile unui război propriu-zis: acestea reies din amploarea concentrărilor 
armate ale celor două state ca şi din durata ostilităţilor sau din întinderea zonei 
geografice afectate de operaţiuni”. 

Înţelegând că Bogdan al II-lea nu poate fi învins, iar regele Cazimir al 
IV-lea i-a retras sprijinul militar vărului său moldovean, Alexăndrel, acesta din 
urmă a acceptat propunerea aventurierului Aron Harnazan, probabil un armean, 
de la curtea sa din Polonia, protejat de mama sa, Maria Holszanski, mătuşa 
maternă a regelui Cazimir al IV-lea, de a-l atrage într-o cursă pe Bogdan al II- 
lea şi a-l ucide'“S. În urma acestei înţelegeri, Aron Harnazan (se declarase fiu al 
lui Alexandru cel Bun, sub numele de Petru Aron) s-a deplasat în Moldova şi a 
organizat atragerea lui Bogdan al II-lea la curtea acestuia de la Răuseni, la sud- 
est de Suceava, unde, în zorii zilei de 16 octombrie 1451, l-a surprins şi 
decapitat!“. Referindu-se la acest eveniment, istoricul N. lorga a menţionat: 
„Atunci, în afară de cercul prietenilor dinastiei lui Ilie şi al nobililor poloni 
ajutători, răsări acela care prin trădare era să răpească Moldovei singurul om în 
stare s-o apere. Călugărul Aron, care-şi zicea Petru Vodă, se strecură până la 
satul Răuseni de lângă Suceava, unde, asigurat acuma, Domnul petrecea la o 
nuntă, a «unui unchi al acelui Petru». Oaspeţii şi Vodă însuşi erau stăpâniţi de 


145 Ştefan Ştefănescu, op. cit., în loc. cit., pp. 354-355. 


14 Constantin Rezachevici, Epoca lui Ştefan cel Mare, în Istoria Românilor, vol. IV, p. 399. 

147 “În anul 6959 (1451), luna octombrie 16, a venit Petru voievod numit Aron, noaptea şi a 
năvălit asupra lui Bogdan voievod la Răoseni, vineri în zori şi i-a tăiat capul” (Letopisețul 
anonim al Moldovei, p. 15). 

aburii vinului, şi astfel lovitura izbuti (16 octombrie 1451). Scos din acea casă 
a bucuriei, biruitorul polonilor, puindu-se crima lui în legătură cu însăşi tăierea 
capului Sf. loan Botezătorul, fu decapitat”. 

Făcând referire la evenimente care au avut loc în Moldova în răstimpul 
1443-1451, istoricul Şerban Papacostea a relatat: „Înlăturarea lui Ilie în 1443 a 
adus ţara întreagă în orbita Poloniei; pentru a o readuce în sfera sa de influenţă, 
Ungaria a sprijinit un alt pretendent, Petru (1444). Dar, trei ani mai târziu, 
guvernatorul Transilvaniei, lancu de Hunedoara, a fost silit să repete intervenţia 
în Moldova, impunându-l din nou la conducerea ţării pe Petru, care i-a cedat 
Chilia, unde s-a instalat o garnizoană ungară, garanţie a legăturii comerciale 
dintre Regatul ungar şi Marea Neagră. 

La rândul lor, polonii au încercat în 1450 să-şi restabilească, cu ajutorul 
armelor, suzeranitatea asupra Moldovei. Dar la Crasna, în 1450, Bogdan, 
domnul Moldovei (1449-1451), a înfrânt zdrobitor oastea polonă. În cele din 
urmă, polonii au găsit un vasal obedient în persoana lui Petru Aron (1451-1457, 
cu întreruperi), înscăunat în urma uciderii lui Bogdan”. 

La 24 februarie 1452, Alexăndrel a fost reinstalat în scaunul de domnie 
al Moldovei'”. Politica de compromis în domeniul relaţiilor externe s-a 
manifestat elocvent în 1453, prin dubla vasalitate a lui Alexăndrel, atât faţă de 
Iancu de Hunedoara, la 16 februarie!”!, ca şi faţă de Cazimir al IV-lea, la 23 
septembrie !*?. 

Vasali ai Poloniei, domnii Moldovei au căutat pe rând sprijin la 
aristocrația polonă din Galiţia şi Podolia, la prinții Lituaniei şi, începând cu 
anul 1448, la Iancu de Hunedoara şi Ungaria'*?. Cu toate că cei mai mulţi 
dintre conducători au înclinat către suzeranitatea polonă, domnii moldoveni, 
Petru al II-lea, Alexăndrel şi Bogdan al II-lea, au preferat alianţa şi protecţia lui 
lancu de Hunedoara, preţul fiind trecerea cetăţii Chilia, de la gurile Dunării, în 
posesia Ungariei, în 1448, aici fiind instalată o garnizoană care trebuia să 
interzică intrarea şi ieşirea vaselor de luptă turceşti şi, în plus, să slujească drept 


bază militară pentru eventualele expediţii împotriva Imperiului Otoman”. 


14% N. Iorga, Istoria Românilor, vol. IV, Cavalerii, volum îngrijit de Stela Cheptea şi Vasile 
Neamţu, Bucureşti, Ed. Enciclopedică, 1996, pp. 71-72. 

14 Serban Papacostea, Țările române şi primul asalt al puterii otomane, în loc. cit., pp. 148-149. 
150 Vasile Pârvan, op. cit., în loc. cit., p. 97. 

151 D.R.H.,D., vol. L, p. 433, doc. 316. 

'52 Mihai Costăchescu, Documente moldoveneşti înainte de Ştefan cel Mare, vol. II, Documente 
interne (1438-1456); Documente externe, Acte de împrumut, de omagiu, tractate, solii, privilegii 
comerciale, salv-conducte, scrisori (1387-1458), laşi, Viaţa Românească, 1932, p. 763, doc. 224; 
p. 767, doc. 225. 

153 Matei Cazacu, Dracula, p. 181. 

154 jbidem, pp. 181-182. 

Tratatul de pace de la Adrianopol, încheiat la 20 noiembrie 1451 între 
Ungaria şi Imperiul Otoman, a oferit sultanului Mehmed al II-lea condiţii 
favorabile pentru cucerirea Constantinopolului la 29 mai 14531. 

Pentru turci, una din consecințele imediate ale cuceririi 
Constantinopolului a fost aceea că au pus stăpânire absolută asupra navigaţiei 
prin strâmtorile Bosfor şi Dardanele şi au început politica de cucerire a 
întregului bazin al Mării Negre, politică ce se va încheia cu succes în 1484, 
când vor fi cucerite ultimele bastioane creştine importante, cetăţile 
moldoveneşti Chilia şi Cetatea Albă. 

„Cucerirea Constantinopolului — relatează istoricii Ştefan S. Gorovei şi 
Maria Magdalena Szekely — nu a însemnat numai dispariţia fizică a ultimei 
frânturi a Imperiului Bizantin, care, oricum, nu mai avea nici forță şi nici 
influenţă politică, păstrând doar acea aură de izvor al legitimităţii puterii 
monarhice pentru toată lumea ortodoxă: câtă vreme au mai bătut clopotele la 
Sfânta Sofia, marea autoritate spirituală a Bizanțului, cu sfântul lui împărat şi 
cu patriarhul ecumenic, a mai putut fi invocată. Căderea celei de-a doua Rome 
în mâinile unui stăpânitor necreştin a însemnat şi prăbuşirea oficială a unui 
echilibru european, aşa cum îl statornicise Conciliul de la Ferrara-Florenţa, prin 
actul Unirii, semnat la 5 iulie 1439. Unirea florentină fusese rodul eforturilor de 
a realiza o coaliţie europeană pentru stăvilirea ascensiunii otomanilor şi 
salvarea Bizanțului şi, oricât de controversată a fost, în epocă, ea avusese rolul 
de a estompa — cel puţin în unele zone — tensiunile interconfesionale, atât în 
interiorul statelor cu populaţie mixtă (catolică şi ortodoxă), cât şi între statele 
catolice şi cele ortodoxe. Este adevărat că, în însăşi rămăşița de Imperiu 
Bizantin, această unire a adus tulburări aşa de mari, încât, prin respingerea ei 
violentă, a contribuit, în fond, la grăbirea sfârşitului. Însă, pentru lumea 
românească, efectele au fost diferite; este dovedit, astăzi, de pildă, că puterea 
lui Iancu de Hunedoara a sporit considerabil atunci când cnezimii româneşti 
din Transilvania i s-a oferit «şansa regnicolarităţii cu depline drepturi, suportul 
ideologic al colaborării cu forurile catolice». Cu nuanțele impuse de realităţile 
diferite, trebuie să se accepte că Unirea de la Florenţa a avut efecte şi în 
Moldova, al cărei mitropolit grec, Damian, participase la lucrările Conciliului, 
împreună cu solii domnilor Iliaş I şi Ştefan al II-lea, şi semnase actul Unirii. 
Într-un asemenea context, colaborarea politică şi militară cu regatele catolice 
nu se mai lovea de un impediment confesional. Influenţa crescândă a lui Iancu 
de Hunedoara în Moldova — probată şi de căsătoriile lui Petru al II-lea şi 


155 Steven Runciman, Căderea Constantinopolului. 1453, Bucureşti, Ed. Ştiinţifică, 1971, pp. 
148-158; Aleksandr A. Vasiliev, Istoria Imperiului Bizantin, laşi, Ed. Polirom, 2010, pp. 612- 
615. 

155 Bugen Denize, Veneția, ţările române şi ofensiva otomană după căderea Constantinopolului 
(1453-1479), în „Revista istorică”, tom. V, nr. 11-12, 1994, p. 1158. 

Alexandru al II-lea cu rude ale sale —, a trebuit să însemne şi stăruința pentru 
aplicarea consecventă a Unirii”. 

În opinia istoricilor I. Căzan şi E. Denize „ [...] pentru ţările române, la 
fel ca şi pentru Ungaria, căderea Constantinopolului putea să însemne o 
limitare drastică a independenţei lor, chiar, în anumite împrejurări, desfiinţarea 
ei completă şi definitivă, însoţită şi de dispariţia statului”. 

În vara anului 1454, ajutat de domnul muntean, Vladislav al II-lea, 
Petru Aron a revenit în Moldova şi l-a învins pe Alexăndrel la Movile, la 25 
mai 1455: „În domnia lui Pătru vodă Aron, scrie /etopiseţul cel moldovenescu 
că în anii 6963 <1455>, în luna lui mai, au venit Alexandru vodă cu oaste 
asupra lui Pătru vodă şi s-au datu războiu la Movile. Ci norocul cel prostu al lui 
Alixandru vodă nici aicea nu-l lăsă să izbândească, că dându războiu vitejaşte 
dispre amândoao părţile, birui Pătru vodă pre Alixandru vodă”. 

Refugiat la Cetatea Albă, Alexăndrel a murit la 26 august 1455, otrăvit 
de foştii săi susţinători %. 

Pentru a îndepărta primejdia din partea polonilor şi a-i împiedica să 
sprijine pe vreun pretendent la tronul Moldovei, Petru Aron s-a hotărât să li se 
închine!€. 

Către începutul toamnei anului 1455, o solie otomană în Moldova cerea 
plata unui haraci de 2000 ducați ungurești de aur către Imperiul Otoman'?. 
Drept urmare, adunarea stărilor moldovene de la Vaslui accepta (5 iunie 


1456)1%, somaţia adresată de sultan la 5 octombrie 1455 i trimițând la Poartă 





157 Ştefan S. Gorovei, Maria Magdalena Szekely, Princeps Omni Laude Maior. O istorie a lui 


Ştefan cel Mare, Sfânta Mănăstire Putna, 2005, p. 17. 

158 Ţleana Căzan, Eugen Denize, op. cit., p. 47. 

15 Letopiseţul Țărâi Moldovei, p. 10. 

1% Constantin Rezachevici, Epoca lui Ştefan cel Mare, p. 399. 

161 În sprijinul acestei idei menţionez faptul că, la 1 octombrie 1455, Petru Aron s-a întâlnit la 
Hotin cu dregătorii regelui Cazimir şi a emis un act prin care făgăduia „să slujească credincios” 
acestuia „până la moarte” şi să-l ajute cu oastea la nevoie. În acelaşi timp, a dăruit soţiei lui Iliaş, 
Marinca, târgul Siretului, cu vama, cu morile şi cu toate veniturile. În schimb, Petru va avea 
cetatea Hotinului, care până atunci fusese în stăpânirea polonilor. Acest act este confirmat, într-o 
formă solemnă, la 29 iunie 1456, la Suceava. Se fac precizări: corpul de oaste pe care va trebui 
să-l trimită Petru va fi de „400 de călăreţi cu sulițe ... şi cu armuri”. Dacă nu se va întreprinde 
expediţie, atunci craiul va primi, sub formă de ajutor, 400 de boi. Cu privire la Chilia se 
specifica: dacă „unele pământuri sau moşii din ţinuturile Moldovei ... au fost înstrăinate, trebuie 
să le dobândim din nou” (Constantin C. Giurescu, op. cit., vol. II, pp. 26-27). 

1% Franz Babinger, Cel dintâi bir al Moldovei către sultan, Extras din Volumul Omagial pentru 
fraţii Alexandru şi lon I. Lapedatu, Bucureşti, Imprimeria Naţională, 1936, p. 4; Ştefan 
Ştefănescu, op. cit., în loc. cit., p. 356. 

15% Ibidem, p. 357. 

15 De la marele domn şi marele emir, sultanul Mehmed Beg, nobilului şi înţeleptului şi celui 
demn de cinste şi laudă Ioan Petru, voievod şi domn al Morovlahiei, iubitoare salutare să 
primească noblețea ta ! Ai trimis pe solul acesta şi boier al tău, Mihul logofăt, şi, printr-însul, 

primul haraci de 2000 galbeni'%. „Dar, să ne apărăm, nu este cu putință 
nicidecum — afirma Petru Aron — pentru că nu avem sprijin şi nici un ajutor din 
nicio parte, aşa cum au avut înaintaşii noştri. Pentru aceea am hotărât cu toţi 
împreună ca să înlăturăm nevoia cum vom putea şi să ne plecăm capul în faţa 
acelei păgânităţi ... De aceea, sfătuindu-ne cu toţi împreună, am rugat pe 
boierul nostru pan Mihail logofătul ca să meargă la turci să înlăture greutatea 
noastră ... şi să ne facă nouă pace cum ar fi, ca ţara noastră să nu piară. Dacă 
va putea cu ceva mai puţin, e bine, şi iar, de nu va putea să-i roage şi să 
izbutească întru aceasta, atunci să dea şi acei două mii de galbeni ungurești, ca 
să avem noi pace, iar ţara noastră să nu se mai piardă”. 

În opinia istoricului Constantin Giurescu „singurul mijloc prin care un 
stat vecin mai mic putea atunci să-şi asigure liniştea din partea Turcilor era să 
recunoască puterea Padişahului, plătindu-i tribut ori trimiţându-i daruri. 
Prietenia sau alianţa cu Turcii nu poate avea, când e vorba de vecini mai slabi, 
altă însemnare. Tributul începând a se plăti numai din 1456, trebue să admitem 
că până atunci Domnii Moldovei dobândiseră prietenia Turcilor prin daruri”. 

Principatul Ţării Româneşti avea de câteva decenii statutul de tributar 
al Imperiului Otoman, iar ulterior, în anul 1475, Ştefan cel Mare, domnul 
Moldovei, remarca că „muntenii sunt, pentru noi (moldovenii — n. n.), ca şi 
turcii” 158, 

Justificată de impresionantul potenţial militar al turcilor şi de relativa 
izolare a Moldovei în vara anului 1456, „închinarea” de la Vaslui şi acceptarea 
plăţii tributului către Poartă a avut ca rezultat starea de nonbeligeranţă între 
Imperiul Otoman şi Moldova, ţară considerată în dreptul islamic drept 
„teritoriu al legământului” (dar al-ahd)!*. 





cuvintele domniei-tale, pe care le-a spus. Deci, dacă vei trimite haraciu, 2000 de ducați de aur, 
domniei-mele, în fiecare an, atunci pacea va fi încheiată. Şi pentru aceasta punem soroc peste 
trei luni. De va sosi la împlinirea acestora, atunci pacea va fi încheiată cu domnia-mea. Dar dacă 
nu va veni, aceasta o ştiţi voi! Şi Dumnezeu să te veselească !” (Mustafa A. Mehmed, 
Documente turceşti privind istoria României, vol. I, 1455-1774, Bucureşti, Ed. Academiei, 1976, 
p. 1,doc. 1). 

15% Pentru momentul primei plăţi a tributului a se vedea Matei Cazacu, L'impact ottoman sur les 
Pays Roumains et ses incidences monectaires (1452-1504), în „Revue Roumaine d'Histoire”, XII, 
nr. 1, 1973, pp. 159-192. 

1% Jon lonaşcu, Petre Bărbulescu, Gheorghe Gheorghe, op. cir., pp. 112-114, doc. 16. 

15 Constantin Giurescu, Capitulațiile Moldovei cu Poarta Otomană. Studiu istoric, Bucureşti, 
Inst. de Arte Grafice Carol Găbl, 1908, p. 55. 

1% Joan Bogdan, Documentele lui Ştefan cel Mare, vol. II, Hrisoave şi cărți domneşti 1493-1503. 
Tractate, acte omagiale, solii, privilegii comerciale, salv-conducte, scrisori, 1457-1503, 
Bucureşti, Atelierele Grafice Socec, 1913, p. 327, doc. CXLIV. 

199 Ştefan Ştefănescu, op. cit., în loc. cit., p. 357. Cu privire la „închinarea” de la Vaslui, a se 
vedea Şerban Papacostea, La Moldavie €tar tributaire de l'Empire Ottoman au XV siecle; le 
cadre international des rapports €tablis en 1455-1456, în „Revue Roumaine d'Histoire”, no. 3, 
1974, pp. 445-461; Leon Şimanschi, “Închinarea” de la Vaslui <5 iunie 1456>, în „Anuarul 

Detronat de Vladislav al II-lea, Vlad Ţepeş s-a refugiat în Moldova, 
unde s-a adăpostit mai întâi la curtea lui Alexăndrel, fiul lui Iliaş, apoi la curtea 
lui Bogdan al II-lea, unchiul său'". Vlad a rămas în Moldova până la sfârşitul 
tragic al lui Bogdan al II-lea'”!. Obligat să plece din Moldova, Vlad Ţepeş, 
împreună cu vărul său, Ştefan!?, au trecut în Transilvania, unde se vor bucura 
de protecţia lui Iancu de Hunedoara". 

Ajuns în anturajul voievodului Transilvaniei, Vlad Ţepeş a urmărit 
cursul evenimentelor cu scopul de a reocupa scaunul de domnie al Ţării 
Româneşti, obiectiv facilitat de contextul înrăutăţirii relaţiilor dintre Iancu de 
Hunedoara şi Vladislav al II-lea, pe de o parte, şi a pericolului otoman ce 
ameninţa Transilvania şi Ungaria, pe de altă parte!”?. 

Devenit omul de încredere al lui lancu de Hunedoara şi având la 
dispoziţie o oaste formată mai ales din ostaşi călări''5, Vlad Ţepeş a trecut 
munţii în Țara Românească şi l-a atacat prin surprindere pe Vladislav al II-lea, 
acesta pierind „de sabie în mijlocul Târgşorului”!€. 

Astfel, Vlad Ţepeş a revenit în scaunul de domnie al Țării Româneşti 
(aprilie-iunie 1456), cu sprijinul Transilvaniei şi al Ungariei", într-un moment 
de maximă încleştare între armatele lui Iancu de Hunedoara şi cele ale 
sultanului Mehmed al II-lea, care se pregătea să cucerească Belgradul'%5, 


: ; 179 
considerat poarta spre centrul Europei -. 


Institutului de Istorie şi Arheologie «A. D. Xenopol”, 18, 19861, p. 630; Mihai Maxim, Cu 
privire la statutul de ahd al Țărilor Române faţă de Poartă. Consideraţii pe marginea unor 
izvoare otomane, în „Revista de istorie”, tom. 39, nr. 6, 1986, p. 528. 

170 Radu Cârciumaru, Un episod al tinereţii lui Vlad Ţepeş: Moldova 1449-1452, în 
„Simpozionul Internaţional de Istorie «Vlad Ţepeş Drăculea-istorie şi mit”, ediţia a II-a, Arefu- 
Argeş, 19 iunie 2010, Râmnicu Vâlcea, Ed. Prisma, 2010, pp. 148-159. 

11 Nicolae Grigoraş, Țara Românească a Moldovei de la întemeierea statului până la Ştefan cel 
Mare (1359-1457), pp. 178-181. 

172 dem, Începuturile domniei lui Ştefan cel Mare (1457-1459), în „Studii şi Cercetări 
Ştiinţifice ”, Istorie, 1957, pp. 44-46. 

173 Constantin Rezachevici, Cronologia domnilor, p. 103. 

174 Emil Stoian, op. cit., p. 54. 

115 Constantin Şerban, Relaţiile lui Vlad Ţepeş cu Transilvania şi Ungaria, în „Revista de 
istorie”, nr. 11, 1976, p. 1702. 

116 Istoria Ţării Româneşti, 1290-1690. Letopiseţul Cantacuzinesc, ediţia C. Grecescu şi D. 
Simonescu, Bucureşti, Ed. Academiei, 1960, p. 4. 

17 Lucian Constantin Palade, Țara Românească în vremea Drăculeştilor din veacul al XV-lea, 
ediţia a II-a, Bucureşti, Ed. Ars Docendi, 2012, p. 99. 

18 [leana Căzan, Eugen Denize, op. cit., p. 56. 

1 Claudiu Neagoe, O scurtă istorie a românilor, vol. II, Secolele XV-XVII, Bucureşti, Ed. Ars 
Docendi, 2009, p. 88. 

În a doua jumătate a anului 1456, Ştefan, fiul lui Bogdan al II-lea, a 
intrat în Moldova, pregătindu-şi în Țara de Jos oaste cu care să-l lovească pe 
Petru Aron!%. 

Se pare că Petru Aron cunoştea pregătirile care se făceau în Țara 
Românească pentru scoaterea lui din domnie, întrucât, la 1 aprilie 1457, îi ruga 
pe staroştii de Sniatyn şi de Podolia „să ne facă nouă pace şi linişte din partea 
Basarabilor şi a ungurilor şi a togtocomanilor”!*!. 

Confruntarea dintre Ştefan şi Petru Aron a avut loc la 12 aprilie 1457, 
pe Siret, lângă Doljeşti, sat situat în apropierea Romanului'*?. Înălţarea la 
domnie a învingătorului de la Doljeşti, prin întâmpinarea lui de către supuşii 
care i s-au închinat, s-a petrecut, foarte probabil, în satul Cozmeşti — loc numit 
ulterior „la Dereptate”, după numele stăpânilor satului, din familia Dereptate 155. 
Acolo s-a putut săvârşi un mic serviciu religios, în cadrul căruia viitorul domn 
să fi primit o binecuvântare. Însă, în ciuda consemnărilor târzii din letopiseţe, 
ungerea şi încoronarea de către mitropolitul ţării, precum şi învestirea cu 
„schiptrul” Moldovei nu s-au putut face tot atunci şi tot acolo, ci abia după 
încheierea sărbătorilor pascale şi după cuvenita pregătire a lui Ştefan, prin 
rugăciune, post şi spovedanie!**. Ceremonia de încoronare trebuie să se fi 
desfăşurat în biserica mitropolitană din Suceava, la 17 aprilie 1457'%. 

Învins şi detronat, Petru Aron a luat drumul Poloniei, la 24 ianuarie 
1458 acesta aflându-se la Camenița !*€. 

Domnia lui Ştefan cel Mare a marcat nu numai sfârşitul crizei politice, 
ci şi apogeul Moldovei medievale!*. 

S-a afirmat că aceşti 25 de ani care despart moartea lui Alexandru cel 
Bun de înscăunarea lui Ştefan cel Mare ar fi un adevărat război românesc al 
celor două roze; un sigur punct comun li s-ar putea găsi: caracterul de tragedie 
shakespeariană, în finalul căreia cimitirele şi bisericile din ţară şi din afara ei s- 
au îmbogăţit în morminte, căci, altminteri, formula latinească bellum omnium 
contra omnes (războiul tuturor contra tuturor) se potriveşte mult mai bine, 


fiecare dintre pretendenți avându-i drept adversari pe toţi ceilalți'*! 





1% Ştefan S. Gorovei, Maria Magdalena Szekely, op. cit., p. 15. A se vedea Leon Şimanschi, 


Dumitru Agache, Înscăunarea lui Ştefan cel Mare: preliminarii şi consecințe (1450-1460), în 
volumul Ștefan cel Mare şi Sfânt. Portret în istorie, Sfânta Mănăstire Putna, 2003, p. 310. 

151 Mihai Costăchescu, op. cit., vol. IL, p. 809, doc. 234. „Togtocomanii” erau o populaţie 
tătărească. 

15 Stefan S. Gorovei, Maria Magdalena SzEkely, op. cit., p. 16. 

15 Ibidem. 

1% Jpidem. 

185 Lucian Valeriu Lefter, Ce s-a întâmplat cu adevărat la 12 aprilie 1457?, în „Chronos”, II, nr. 
2, 2004, p. 31. 

15 Mihai Costăchescu, op. cit., vol. II, pp. 815-816, doc. 235. 

157 Stefan Ştefănescu, op. cit., în loc. cit., p. 357. 

1% Ştefan S. Gorovei, Muşatinii, Bucureşti, Ed. Albatros, 1976, p. 49. 

În opinia istoricului Ştefan Ştefănescu, criza politică din Moldova a 
înregistrat trei etape diferite în desfăşurarea ei. „Înglobând domniile lui Iliaş şi 
Ştefan (1432-1436), prima etapă s-a caracterizat prin apariția a două orientări 
divergente în soluţionarea problemelor de guvernământ şi, concomitent, prin 
divizarea marii boierimi în tabere rivale. Echilibrul de forţe a implicat însă 
curând factorul extern, lupta pentru scuturarea suzeranității regatului polon 
fiind astfel abandonată. Ca urmare a acestui fapt, a doua etapă a crizei (1436- 
1447) a consfințit un sistem particular de conducere a statului — diarhia — 
reprezentată de condominium-ul Iliaş-Ştefan (1436-1442), ea a tins să revină 
în vremea asocierii la domnie a lui Petru (1442-1445) sau a lui Roman (1447). 
Au apărut noi partide boiereşti şi s-a agravat suzeranitatea iagiellonă. 

Intervenţia factorului extern în cea de-a treia etapă (1447-1457) a 
devenit fățişă şi periculoasă, amenințând însăşi fiinţa statului, în condiţiile 
preponderenţei politice a marii boierimi. Ultima fază a crizei s-a caracterizat 
printr-o extremă instabilitate a deţinerii scaunului voievodal, cu nouă domnii 
faţă de cele şase anterioare. În timpul ei s-a consolidat însă şi puternica opoziţie 
internă faţă de continuarea crizei politice, opoziţie ce s-a manifestat cu tărie în 
vremea domniei lui Bogdan al II-lea şi a triumfat prin înscăunarea fiului 
acestuia, Ştefan cel Mare”!%?. 


OPPINIONS REGARDING THE POLITICAL CRISIS 
FROM MOLDOVA (1432-1457) 
Abstract 


After the death of Alexander the Good (1* of January 1432), a period 
of political crisis began for Moldavia; there were fights among diverse 
aspirants for the throne, recruited from the legitimate and illegitimate sons of 
the former ruler, and also from his close relatives. 

In spring 1457, with the help of Vlad the Impaler, Stephan, the 
illegitimate son of Bogdan II defeated Petru Aron at Doljeşti, on the river Siret 
(12* of April 1457), obtaining the Moldavian throne. 





15 Stefan Ştefănescu, op. cit., în loc. cit., p. 345. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





DESPRE UN BOIER GREC DIN ȚARA ROMÂNEASCĂ 
ÎN PRIMA JUMĂTATE A VEACULUI AL XVII-lea: 
IANE PSIRA VISTIERUL 


CLAUDIU NEAGOE” 


Reinstaurarea dominaţiei otomane asupra Țării Româneşti, începând cu 
anul 1611, a avut, neîndoielnic, consecințe importante pentru evoluţia 
economică şi socială a marilor oraşe din acest principat românesc de la sud de 
Carpaţi. Astfel, în deceniile doi şi trei ale secolului al XVII-lea, târgurile 
permanente de la Bucureşti, Târgovişte, Craiova, Târgu-Jiu, Argeş şi 
Câmpulung au fost acaparate de negustorii străini, în special greci, veniţi din 
Imperiul Otoman. 

Folosindu-se de capitalul dobândit ca urmare a activităţii lor 
negustoreşti şi de câştigurile rezultate din practicarea cămătăriei, unii dintre 
aceştia au ajuns să achiziţioneze proprietăţi cu întindere variabilă, vii şi livezi, 
în diferite judeţe ale Valahiei, iar în oraşele mai însemnate prăvălii, imobile, 
locuri de casă şi grădini. Îmbogăţiţi de pe urma comerţului, dar şi din alte 
afaceri, mulţi dintre aceşti străini, cunoscuţi în epocă sub denumirea generică 
de „greci” stabileau legături matrimoniale şi de rudenie cu membrii elitelor 
urbane sau cu unii boieri pământeni. 

În scurtă vreme, aceşti străini greci ajungeau să fie „una cu ţara”?, 
adică deveneau ei înşişi pământeni, cel puţin de jure dacă nu şi de facto. Ei şi 
urmaşii lor, dacă erau înscrişi „în cetele ţerâi”, puteau moştenii şi stăpânii, cu 
drepturi depline, toate imobilele şi domeniile funciare, iar dacă nu existau 
urmaşi direcţi toate acestea treceau în proprietatea domniei”. 





” Universitatea din Piteşti. 

1 A se vedea pe larg, la: Gheorghe Lazăr, Les marchands en Valachie, XVII-XVII siecles, 
Bucureşti, 2006 şi la Claudiu Neagoe, „The Greek merchants and usures in Wallachia during the 
second and third decades of the 17% century”, în Istros, XVIII, 2012, pp. 435-451. 

2 Documenta Romaniae Historica (în continuare: DRH), B, fara Românească, vol. XXIII (1630- 
1632), întocmit de Damaschin Mioc, Bucureşti, Editura Academiei, 1969, doc. 255 (15 iulie 
1631), p. 407; Valentin Al. Georgescu, „Hrisovul din 15 iulie 1631 al lui Leon vodă Tomşa în 
Țara Românească şi problema «cărţilor de libertăţi»”, Revista de istorie, 29, 1976, nr. 7, p. 1020. 

3 DRH, B, vol. XXIII, (1630-1632), p. 407, nr. 255. 

Implicarea tot mai mare şi mai dinamică a acestor negustori şi cămătari 
greci în activităţile comerciale şi economice ale celor mai însemnate oraşe 
muntene, împreună cu implicarea unor dregători greci aflaţi în slujba domnilor 
munteni din deceniile doi-trei ale sec. XVII, în treburile interne ale Țării 
Româneşti“, aveau să declanşeze, la 1631, cea mai puternică reacţie 
antigrecească a tuturor categoriilor sociale „privilegiate”, respectiv boieri mari 
şi mici, boieri mazili (scoşi din dregătorii), roşii şi logofeţi, toţi nemulţumiţi de 
acele „obiceiuri rele”, care se dovedeau a fi „de mare pagubă ţării”, aduse de 
„grecii străini, care amestecă domniile şi vând ţara fără milă”, aşa după cum 
aflăm din hrisoavele din 15 şi 23 iulie 1631 emise de cancelaria lui Leon 
Tomşa”. 

Hotărârile adoptate de Leon Tomşa, în deplin acord cu „tot sfatul ţării”, 
au reprezentat, pe de-o parte un compromis în vederea restabilirii consensului 
politic şi social intern iar pe de altă parte o reglementare juridică a statutului 
grecilor aflaţi în Țara Românească. Astfel, toţi grecii căsătoriţi în ţară erau 
incluşi în rândul „roşilor”, ei fiind astfel obligaţi „să tragă la nevoia ţării ca şi 
moştenii locului”, iar cei care nu aveau familii în ţară, dar deţineau proprietăţi, 
obţinute fie prin cumpărare, fie de pe urma cămătăriei, trebuiau să plătească 
impozite ca şi celelalte categorii sociale, dacă doreau să-şi păstreze bunurile, 
altfel aceste bunuri erau confiscate şi trecute în patrimoniul domniei, iar ei erau 
alungaţi din Ţara Românească”. 


Cine a fost Iane (lannis) Psira vistierul? 

În ciuda unei atente analize a documentelor de la începutul sec. XVII, 
nu putem stabili cu exactitate momentul în care lane Psira (loavvns Prpa) şi-a 
făcut apariţia în Țara Românească. Acest personaj, iniţial un creditor grec al lui 
Radu Mihnea în prima domnie (1613-1616)”, avea să ajungă, sub cea de-a doua 
domnie a aceluiaşi domn (1620-1623), vistier, adică un dregător de treapta a 
douat. 

lane Psira a fost căsătorit cu o jupâneasă pe nume Maria”, aşa după 
cum rezultă din trei documente: 15 februarie 1625 i 18 mai 1629!!, 9 


+ Olga Cicanci, „Dregători greci în Țările Române în veacul al XVII-lea”, în Faferele istoriei. 
Existenţe, identități, dinamici. Omagiu Academicianului Ştefan Ştefănescu, volum editat de: 
Tudor Teoteoi, Bogdan Murgescu, Şarolta Solcan, Bucureşti, 2000, p. 206, Anexa 1. 

5 DRH, B, vol. XXIII, (1630-1632), pp. 406-408, nr. 255 şi pp. 412-413, nr. 258. 

$ Valentin Al. Georgescu, „Hrisovul din 15 iulie 1631...”, p. 1020. 

7 La 19 iunie 1613, Iane Grecul apare ca martor într-un act de vânzare-cumpărare emis la 
Târgovişte; Documente privind Istoria României (DIR), veacul XVII, B, vol. II (1611-1615), 
Bucureşti, Editura Academiei, 1951, pp. 206-207, nr. 190. 

5 Ibidem, vol. IV (1621-1625), Bucureşti, 1954, pp. 118-119, nr. 129. 

” O boieroaică din Totoești, probabil Ţiţeşti (jud. Muscel); vezi DRH, B, vol. XXII (1628-1629), 
Bucureşti, 1969, p. 690, nr. 374 (9 noiembrie 1629). 

noiembrie 1629!?, 28 ianuarie!” şi 10 octombrie 163011. Documentul din 9 
noiembrie 1629 ne reţine atenţia, în mod deosebit, deoarece el pomeneşte şi de 
copilul „de suflet” al celor doi soţi, respectiv o fată pe nume Cristina!5. 

Ultima menţiune despre lane Psira vistier, o constituie zapisul de 
vânzare, din 1 august 1647, a ocinelor acestuia de la Dălbăneşti (jud. Prahova) 
lui Hrizea vel logofăt!€. 


Proprietăţile lui Iane Psira 

Folosindu-se de poziţia sa politică, grecul lane Psira a început să 
achiziționeze din ce în ce mai multe proprietăţi. Astfel, la 6 mai 1622, Iane 
vistier dădea un cal şi 1000 lui Iane vătaf, pentru o casă şi o grădină”, la 
Târgovişte!*. Apoi, la 10 martie 1623 Iane vistier avea să cumpere două roţi de 
moară şi 66 stânjeni de ocină la Dălbăneşti (jud. Prahova), de la jupâneasa 
Tudora şi fiii ei, Leca şi lorga din Stănceşti (jud. Dâmboviţa), cu suma de 130 
de galbeni!”. Pentru aceste proprietăţi, vistierul Iane Psira a primit, la 12 aprilie 
1623, act de întărire de la domnitorul Ţării Româneşti, Radu Mihnea”. 

La 15 aprilie 1623, Iane vistier cumpără de la Radu vătaf din Stănceşti, 
un rumân, Manea, cu feciorii lui, Coman şi Stoica, împreună cu ocinele lor şi 
cu două roţi de moară în apa Prahovei, cu suma de 22000 de bani”. 

Doi ani mai târziu, lane Psira a fost pe punctul de a-şi pierde 
proprietăţile din Țara Românească din cauza unei datorii mai vechi de 500 de 
galbeni, pe care o avea la un dregător turc, Mehmed bey de la Rizion. Potrivit 
propriei sale mărturii (15 februarie 1625), odată ajuns în Țara Românească, 
Mehmed bey i-a trimis scrisoare lui Iane vistierul, la Braşov, cerându-i să-i 
achite cât mai grabnic împrumutul. lane vistier i-a răspuns dregătorului turc 
îndemnându-l să-şi recupereze singur banii prin vânzarea averii sale din ţară. 
Astfel, jupâneasa Maria, soţia lui lane vistier, a fost nevoită să-şi dea toată 
zestrea turcului pentru a achita împrumutul de 500 de galbeni şi pentru a putea 
păstra toate proprietăţile menţionate mai înainte”. 





19 DIR, XVII, B, vol. IV, p. 483, nr. 499. 

!! DRH, B, vol. XXII (1628-1629), pp. 524-526, nr. 278. 

"2 Ibidem, p. 690, nr. 374. 

15 Ibidem, vol. XXIII (1630-1632), p. 73, nr. 38. 

14 Ibidem, pp. 280-281, nr. 164. 

'5 Ibidem, vol. XXII (1628-1629), p. 690 nr. 374. 

'5 DRH, B, vol. XXXIL 647), întocmit de Violeta Barbu, Gheorghe Lazăr şi Oana Rizescu, 
Bucureşti, 2001, p. 238, nr. 215 bis. 

1 DIR, XVII, B, vol. IV (1621-1625), pp. 118-119, nr. 129. 

15 Aşa după cum rezultă dintr-un alt document, datat 15 febr. 1625; Ibidem, pp. 483-484, nr. 499. 
'9 Ibidem, p. 233, nr. 251. 

% Ibidem, pp. 244-245, nr. 259. 

2! Ibidem, p. 245, nr. 260. 

” Ibidem, p. 483, nr. 499. 

La 8 mai 1626, Iane vistier a făcut o nouă achiziţie, respectiv un loc de 
casă în Bucureşti, cumpărat cu suma de 2400 aspri, de la Marcu şi Paraschiva 
din Căzăneşti (jud. Ialomiţa) cu ştirea vecinilor a orăşenilor şi a judeţului 
Seman”. 

În anul 1627, anterior datei de 20 octombrie, Iane fost vistier, avea să 
vândă lui Hrizea mare logofăt ocina de la Dălbăneşti (jud. Prahova), cu două 
vaduri şi patru roți de moară pe apa Prahovei, 66 de stânjeni, în hotarul de sus, 
şi alţi 40 de stânjeni, în hotarul de jos, spre satul Preoteşti, precum şi doi 
rumâni, frații Coman şi Stoica, fiii lui Manea, cu delniţa lor. Pentru toate 
acestea Iane vistier primeşte 260 de galbeni”. Ulterior, la 20 octombrie, 
Alexandru Coconul, domnul Ţării Româneşti (1623-1627), avea să-i întărească 
lui Hrizea mare logofăt proprietăţile de la Dălbăneşti, cumpărate de la Iane 
Psira”. 

La 18 mai 1629, Iane Psira vistierul şi soţia sa, jupâneasa Maria, au 
achiziţionat de la Constantin clucerul“, în schimbul sumei de 450 de galbeni, 
satul Vărăşti (jud. Ilfov), cu 74 de familii de rumâni”. Un an mai târziu, la 10 
octombrie 1630, cei doi soţi aveau să vândă satul Vărăşti, din cauza unei datorii 
cu camătă, lui Gheorghe logofăt de vistierie, pentru suma de 480 de galbeni”. 
Noul proprietar a primit apoi, de la Leon Tomşa, domnul Țării Româneşti 
(1629-1632), act de întărire pentru satul Vărăşti (10 noiembrie 1630)”. 

Dacă la 28 ianuarie 1630, Iane vistier cumpăra de la Duca, fiul lui 
Mihai legănarul, un loc de casă în Bucureşti, lângă locul lui Stanciul agă, cu 
suma de 3000 de bani“, la data de 10 noiembrie a aceluiaşi an, laniu Psira 
dădea „o pivniţă la sat la Văleni de pe Teleajen”! şi cu o căscioară la gârliciul 
pivniţii”, vornicului Mihalcea din Pătârlage, în schimbul a 15 oi cu miei”. 


% DRH, B, vol. XXI (1626-1627), pp. 109-110, nr. 61. 

” Ibidem, pp. 447-449, doc. 275. Această tranzacţie avea să fie menţionată şi în timpul domniei 
lui Matei Basarab, respectiv la 1 septembrie 1639-31 august 1640 (DRH, B, vol. XXVII (7639- 
1640), întocmit de Violeta Barbu, Gheorghe Lazăr, Constanţa Vintilă-Ghiţulescu, Oana- 
Mădălina Popescu, Ovidiu Olar, Bucureşti, 2013, p. 285, nr. 205), 18 iunie 1640 (ibidem, p. 492, 
doc. 393), 11 martie 1641 (Catalogul documentelor Țării Româneşti din Arhivele Statului, vol. 
V: 1640-1644, întocmit de Marcel Dumitru Ciucă, Doina Duca-Tinculescu, Silvia Vătafu-Găitan, 
Bucureşti, 1985, p. 157, nr. 331) şi 1 august 1647 (DRH, B, vol. XXXII (1647), p. 238, doc. 215 
bis). 

*5 Ibidem, vol. XXI (1626-1627), pp. 449-454, nr. 276. 

% Viitorul domn Constantin Şerban (1654-1658). 

” DRH, B, vol. XXII (1628-1629), pp. 524-526, nr. 278. 

*% Ibidem, vol. XXIII (1630-1632), întocmit de Damaschin Mioc, Bucureşti, 1969, pp. 280-281, 
nr. 164. 

” Ibidem, p. 292, nr. 175. 

30 Ibidem, p. 13, nr. 38. 

3! În judeţul Prahova (fostul judeţ Săcuieni). 

 DRH, B, vol. XXIII, p. 294, nr. 176. 

Câteva precizări de final. Iane vistier şi soţia Maria au lăsat ca zestre 
Cristinei, copilul lor „de suflet”, satul Toteieşti“* din judeţul Muscel la 9 
noiembrie 1629*. Din nefericire, documentele interne nu ne-au permis să 
aflăm ce s-a întâmplat cu această copilă şi cu atât mai puţin dacă ea a avut sau 
urmaşi. 


ABOUT A GREEK BOYAR OF WALLACHIA 
IN THE FIRST HALF OF THE 172 CENTHURY: 
THE TREASURER IANNIS PSIRA 
Abstract 


In the first decades of the 17* century, Greek merchants have 
resurfaced in the major cities of Wallachia fairs. They became rich as a 
consequence of trade and usury, some of them established family or 
matrimonial ties with local elites, which enabled them to purchase larger or 
smaller properties, vineyards and orchards, as well as shops, buildings, plots of 
land, houses, and gardens in various regions and cities of Wallachia. Among 
them lannis Psira, the person we focus this article on. 


3 Probabil Țiţeşti, potrivit editorului vol. DRH, B, vol. XXII, Damaschin Mioc. 
“4 Ibidem, p. 690, nr. 374. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





REDISCUTAREA DATEI NAȘTERII FIILOR DOMNULUI 
SFÂNT ŞI MARTIR CONSTANTIN BRÂNCOVEANU 


RADU ŞTEFAN VERGATTI" 
CRISTINA NARCISA VERGATTI ” 
FLORIN EPURE 


Condamnarea şi cumplita moarte a domnului sfânt şi martir Constantin 
Brâncoveanu și a celor patru fii ai săi, Constantin, Ştefan, Radu și Matei, la 15 
august 1714, în capitala sultanilor i-a impresionat profund pe contemporani. În 
adevăr, acea execuţie şi-a atins scopul propus de justiţia medievală. Se dorea ca 
ea să creeze un spectacol care să-i îngrozească pe privitori și nu numai pe ei. 
Efectul trebuia să fie atât de puternic încât cei prezenţi să transmită îngroziți 
cele văzute, într-o manieră care să nu mai permită celor ce auzeau povestea 
întâmplării să se mai gândească la repetarea faptei celui pedepsit!. 

A fost şi cazul pedepsei aplicată domnului Sfânt şi Martir Constantin 
Brâncoveanu şi celor patru fii ai săi. Spectacolul a fost regizat cu măiestrie de 
mai marii Topkapî. Au fost invitați să participe ambasadorii marilor puteri 
aflați atunci în Istanbul. Au venit toți pe platoul care înconjura Iali-kiosk, de pe 
malul mării, din grădina Topkapî. Ulterior, acolo a sosit și sultanul, adus de un 
caic luxos. A început execuţia celor 6 condamnaţi. S-a desfăşurat repede, se 
pare, într-un sfert de oră”. Legenda spune că domnul ar fi putut opri execuţia 
fie dacă ar fi cedat depozitele sale din Banca Zecca din Veneția, ori de la 
băncile din Olanda, Germania, Austria, fie dacă ar fi trecut la religia 





* Academia Oamenilor de Ştiinţă din România. 

"* Baroul Bucureşti. 

ăi Direcţia Judeţeană pentru Cultură Vâlcea. 

! Cf. Pieter Spierenburg, The Spectacle of Suffering: Executions and the Evolution of Repression: 
From a Preindustrial Metropolis to the European Experience, Cambridge University Press, 
1984, p. 13-15, 33-34; Palmira Brummett, Mapping the Ottomans, Cambridge University Press, 
2015, p. 188-189 şi urm. 

? Cf. relaţia de călătorie în țările române a lui Aubry de la Motraye, în Călători străini despre 
țările române, vol. VIII, redactor responsabil Maria Holban, Ed. Ştiinţifică şi Enciclopedică, 
Bucureşti, 1983, p. 528. 

mahomedană?. Nici una dintre cele două variante nu este reală. Depozitele din 
Veneţia ori de aiurea nu ar fi fost date otomanilor de bancherii italieni, 
germani, greci ori evrei fără nişte ordine de plată ale domnului, care trebuiau 
semnate fără nicio constrângere“. În ceea ce priveşte abandonarea religiei 
domnului și a fiilor săi, aceasta este o simplă fantezie a barzilor populari. Şi 
unii călători străini au preluat ideea. Se căuta astfel să se accentueze puterea 
patriarhiei oecumenice, a confesiunii ortodoxe şi a caracterului jertfei domnului 
şi al fiilor săi”. Sigur că nu a fost o execuţie simplă, fără consecințe. Ea s-a 
reflectat în rapoartele diplomatice ale ambasadorilor aflați la Istanbul. Mai 
mult. S-a căutat să se accentueze caracterul emoţional al execuţiei, 
evidenţiindu-se uciderea unui copil - a lui Matei - Mateiaş - cel mai tânăr dintre 
băieții domnului Ţării Românești. În general, pornindu-se de la Ştefan 
Grecianu, s-a afirmat că acesta ar fi avut 12 ani în momentul execuţiei“. 
Manuela Cernea, pornind de la puțina știință de carte existentă în acea 
societate de illiterati”, a făcut o analiză a izvoarelor oferite de istoria artei. 
Pentru oamenii de rând operele de artă - picturi, broderii, sculpturi, argintărie 
etc. - erau mai grăitoare ca textele scrise. Analiza unui epitrahil creat de 
talentata artistă constantinopolitană Despineta a arătat că în anul 1696” Mateiaş 





3 CE. Panait 1. Panait, Ştefan Ionescu, Constantin vodă Brâncoveanu. Viaţa - Domnia - Epoca, ed. 
II, Ed. Basilica, Bucureşti, 2014, p. 380-382. 

* Ibidem. 

5 Ibidem. 

* Cf. Radu logofăt Grecianu, Viața lui Constantin vodă Brâncoveanu, publ. de Ștefan D. 
Grecianu, Bucureşti, Inst. de Arte Grafice Carol G5bl, Bucureşti, 1906, p. 79, nota nr. 1, p. 270. 
Dan Berindei consideră, cu prudenţă, că nu era decât un adolescent şi ar fi putut avea cca. 12 ani 
(cf. Dan Berindei, Urmașii lui Constantin Brâncoveanu și locul lor în societatea românească. 
Genealogie şi istorie, în vol. Constantin Brâncoveanu, coord. FI. Constantiniu, P. Cernovodeanu, 
Ed. Academiei, Bucureşti, 1989, p. 276 şi tabel genealogic); Panait I. Panait, Şt. Ionescu 
consideră că în momentul execuţiei Matei ar fi avut 11 ani (Panait I. Panait, Şt. Ionescu, op. cit., 
ed. cit., p. 381). 

7 Jacques Le Goff, Civilizaţia occidentului medieval, Ed. Ştiinţifică şi Enciclopedică, București, 
1971, p. VI; R. Şt, Vergatti, Populație. Timp. Spaţiu. Privire asupra demografiei istorice 
universale, Ed. Istros Muzeul Brăilei, 2003, p. 101; Andea Cf. Susana Andea, De la magister la 
litteratus în scrierea medievală transilvăneană, în vol. Scris și societate în Transilvania 
secolelor XIII-XVII / Writing and Society în Transylvania 13th-17th Centuries, Cluj-Napoca, 
Gatineau, 2015, p. 29-46. 

3 Pentru însemnătatea modului de exprimare prin pictură în epoca brâncovenească, v. R. Șt. 
Vergatti, C. N. Vergatti, Graiul picturii bisericești brâncovenești, în C. N. Vergatti, Agnes T. 
Erich, R. Șt. Vergatti, Brâncovenești, Ed. Arhiepiscopiei Argeşului şi Muscelului, Curtea de 
Argeş, 2014, p. 130-174. 

” Anul de realizare a Epitrahilului este indicat după cum urmează: „La spatele Domnului și 
Doamnei o inscripțiune grecească cusută cu mătase neagră și care pe româneşte sună: Cu mâna 
Despinetei, în anul de la Christos 1696” (ct. Catalogul Muzeului Naţional de Antichități, 
publicat de Grigore G. Tocilescu, Imprimeria Naţională, Bucureşti, 1906, p. 107); aceeași 
mențiune - a realizării epitrahilului în anul 1696 de Despineta - se întâlnește şi în Inscripțiile 

era născut!”. El avea atunci 1-2 ani. Pe acest epitrahil, sunt şase personaje 
îngenuncheate - domnul, doamna și lângă fiecare câte doi băieţi, de înălțimi 
diferite. Deasupra fiecăruia este cusut numele, iar deasupra celui mai mic dintre 
ei, apare scris numele Matei. Astfel, din broderie este scris pe latura stângă a 
epitrahilului lo Costandin Basarab voevod; lo Costandin voevod; lo Ștefan 
voevod şi, în oglindă faţă de ei, pe latura dreaptă: lo Matei voevod; lo Radul 
voevod; g(o)sp(o)j(d)a Maria". Având în vedere că epitrahilul datează din 
1696, înseamnă că Matei exista în acel an. Faptul că era mic copil la acea dată 
este confirmat şi de Ștefan Grecianu. EI a scris că în anul 1696 când a murit 
domnița Maria, o fiică a domnului, acesta și-a alinat durerea prin ceilalți zece 
coconi şi cocâne”?. În adevăr, domnul mai avea în acel moment patru fii şi şase 
fiice. În general s-a admis că cei patru fii ai domnului Constantin Brâncoveanu 
erau născuţi în ordinea indicată de Ştefan Grecianu'. Constantin era născut 
aproximativ în anul 1683, Ştefan aproximativ în anul 1685, Radu - aproximativ 
în 1690, iar Matei (Mateiaş) se considera că ar fi fost născut în aproximativ 
anul 17021. 

Or aici, pe această listă, sunt cel puţin două corecturi de făcut. Prima 
este cea a datei nașterii lui Matei, propusă de Emanuela Cernea. Aici mergem 
mai departe. Matei nu putea fi născut în anul 1696, la acea dată având probabil 
1-2 ani. Putem face această afirmaţie deoarece în acel an - 1696 - se născuse o 
soră a lui, Smaragda. Cum nimic nu indică a fi fost în acel an doi gemeni, 
Matei și Smaragda, este foarte probabil ca Matei să se fi născut în anul 1694 
sau 1695. Înclinăm către această datare şi nu mai devreme deoarece în anul 
1693 s-a născut Anca (Ancuţa)'5. Deci Matei se putea naşte cândva între cele 
două surori ale lui. Este cel mai plauzibil interval - 1694-1695. Pentru această 
ipoteză pledează și portretul votiv din Mănăstirea Hurezi. Se ştie pozitiv că la 
portretul votiv s-a continuat să se lucreze până în anii 1696-1697 de pictorul 


medievale ale României: Orașul Bucureşti, (1395-1800), publ. de Alexandru Elian, Haralambie 
Chircă, Constantin Bălan, Olimpia Diaconescu şi col., vol. 1, Ed. Academiei, Bucureşti, 1965 
p. 715, no. 1059 şi nota nr. 2 („Mâna Despinetei. În anul de la Hristos 1696”). 

10 Cf. Emanuela Cernea, Arta decorativă a epocii brâncovenești, în Ctitorii brâncovenești: 
elemente de artă eclesială medievală (secolele al XVII-lea şi al XVIII-lea), Ed. Cuvântul Vieţii, 
Bucureşti, 2014, p. 181-191, aici p. 184 

1! Am indicat în text numele aşa cum sunt brodate, în succesiune de la stânga la dreapta 
privitorului pe epitrahil. 

12 C£. Radu logofăt Grecianu, Viaţa lui Constantin vodă Brâncoveanu, ed. cit., p. 79, nota nr. 1. 
Editorul cronicii logofătului considera că în text autorul se referă la alt al 10-lea copil al 
domnului deoarece presupune că Matei ar fi fost născut în anul 1702; considerăm că este o eroare 
a editorului. 

I5Ef Ştefan D. Grecianu, Copiii lui Constantin Brâncoveanu, în Radu logofăt Grecianu, 
Viaţa..., ed. cit., p. 267-270. 

14 Ibidem. 

15 C£. Dan Berindei, op. cit., tabel genealogic. 


WWW.CIMec.ro 


128 RADU ŞTEFAN VERGATTI, CRISTINA NARCISA VERGATTI, FLORIN EPURE 





Constantinos şi de elevii săi. Or, în portretul votiv beizadeaua Matei apare 
zugrăvit ca fiind cel mai mic dintre băieți, aşezat între fratele său Radu şi 
domn. Poziţia lui sugerează că s-a născut în timpul pictării portretului votiv, 
fiind adăugat între Radu şi domn. Raportarea înălțimii lui la aceea a surorii sale 
Smaragda, aflată în același portret în apropierea doamnei, arată că cei doi copii 
erau de statură mică, deci foarte tineri, dar fata era ceva mai măruntă decât 
fratele. Această situație ne confirmă că Matei era penultimul născut (iar nu 
ultimul - cum ar fi sugerat datarea propusă anterior, adică anul 1702). Judecând 
portretul băieţilor din punct de vedere temporal, remarcăm o similitudine, sau 
chiar o identitate, cu epitrahilul creat de Despineta. În ambele opere de artă, la 
aproximativ aceeaşi dată, anul 1696, Mateiaş apare ca cel mai mic dintre băieți, 
cu observaţia anterioară - a reprezentării Smaragdei (născută în anul 1696) ca 
fiind cea mai mică membră a familiei din portretul votiv de la Hurezi. Astfel 
considerăm că se întăreşte ipoteza că Matei ar fi născut în intervalul 1694-1695 
iar sora sa Smaragda era de fapt ultima născută. 

La rândul său, Aubry de la Motraye, când a redat execuţia domnului 
sfânt şi martir Constantin Brâncoveanu şi a fiilor săi a scris că Matei ar fi avut 
16 ani'€. S-ar putea ca francezul, sub influenţa celor ce-l înconjurau, să fi redus 
vârsta celui mai mic fiu al domnului român. La un tânăr este destul de uşor să 
se confunde vârsta de 16 ani cu cea de 18-19 ani, mai ales dacă se ţine seama 
de condițiile din acel moment: Mateiaş venea după o perioadă de închisoare şi 
era îmbrăcat în cămașa celor care trebuiau executaţi. 

Cercetările antropologice efectuate la Biserica Sf. Gheorghe Nou, când 
a fost desfăcut mormântul lui Constantin vodă Brâncoveanu, au scos la lumină 
un femur stâng aparținând scheletului unui adolescent între 14-20 ani la deces, 
dar nu ale unui copil'”. În cazul în care se va confirma că femurul aparține lui 
Matei, atunci se va confirma deplin teza expusă anterior, datarea nașterii lui în 
anii 1694-1695. 

În fine, la 8 aprilie 1702, în Bucureşti, reverendul englez Edmund 
Chishull, aflat în drum de la Istanbul spre Londra, a aflat că domnul avea zece 
copii, dintre care patru erau băieţi'*. Dintre aceştia, el i-a cunoscut pe cei mai 
mari, pe Constantin și pe Ştefan, care l-au întâmpinat, împreună cu alţi boieri, 
pentru a-l conduce la domn și a participa la ospăţul din palat. 

În aceeaşi relație de călătorie Edmund Chishull mai notează o 
informaţie prețioasă. EI a scris că al doilea fiu al domnului era cel mai talentat 


16 Cf. Călători străini, vol. VIII, ed. cit., p. 528. 

17 C£. Mihai Constantinescu, Andrei Soficaru, Raport antropologic privind osemintele umane 
descoperite în biserica Sf. Gheorghe Nou, în vol. Mărturii brâncovenești, coord. Gh. Mănucu- 
Adameşteanu, Ed. AGIR, Bucureşti, 2014, p. 376-403, aici p. 378. 

15 C£. Călători străini, vol. VIIL, ed. cit., p. 197-198. 

dintre ei!. La vârsta de 14 ani vorbea limbile latină și greacă. Desigur, această 
situaţie i-a permis reverendului britanic să discute direct cu tânărul Ștefan, căci 
aveau la dispoziţie un instrument de comunicare directă, limba latină, pe care o 
vorbeau amândoi. Ca urmare, tânărul i-a putut spune direct reverendului ce 
vârstă avea în acel an. Beizadeaua Ștefan se apropia de vârsta majoratului, care 
în evul mediu pentru fiii de domn şi de mari boieri era de 15 ani. La majorat 
tinerii puteau să primească un rang de boierie în sfat, să acceadă către tron, să 
comande trupele şi, chiar, să ctitorească aşezăminte bisericeşti. Această situaţie 
explică posibilitatea lui Ștefan ca, în anul următor, 1703, când împlinise 15 ani, 
să poată ctitori micul schit Sf. Ştefan de la Hurezi”, să-l însoţească pe tatăl său 
în delegaţia care a mers la Edirne”! şi, în fine, alături de panegiricul pentru Sf. 
Constantin, dedicat părintelui său în 17017, de cel dedicat sfântului Ştefan tot 
în 1701” să scrie unul şi pentru mama sa”. Ca urmare a tuturor acestor 
elemente, în special a notelor lui Edmund Chishull şi a însemnării din 
panegiricul dedicat Doamnei Maria putem încheia afirmând că este foarte 
probabil ca Ştefan să se fi născut în 1687-1688. Aşadar și data nașterii lui 
propusă până acum, aproximativ anul 1685%, poate fi corectată. Ca urmare, 
putem încheia afirmând că propunem redatarea nașterii beizadelelor Matei - 
Mateiaş şi Ştefan, precum şi a ideii că şirul nașterilor copiilor familiei 
Brâncoveanu s-a încheiat cu Smaragda (1696). Avem ca temei a redatării 
cercetarea operelor artistice, a documentelor scrise și a rezultatelor 
investigaţiilor antropologilor. Nu avem intenţia să ne oprim aici. Vom continua 
cercetările, rezultatul obținut acum fiind o ipoteză de lucru. 


THE REESTABLISHING OF THE DATE OF BIRTH OF 
THE SONS OF THE LORD CONSTANTIN BRANCOVEANU 
Abstract 


The tragic faith of the Walachian prince Constantin Brâncoveanu and 
his four sons have determined many debates over the time. One of the 


'9 Ibidem, p. 198. 

% Cf. N. lorga, Hurezi. O mănăstire fără pereche, ediţie revăzută şi adăugită, Ed. IDACO, 
Otopeni, 2014, p. 21 şi nota nr. 12. 

”1 CE. Radu logofăt Grecianu, Viaţa..., ed. cit., p. 122, 128; R. Şt. Vergatti, Note asupra lui 
Ștefan Brâncoveanu, în vol. Mărturii brâncovenești, ed. cit., p. 425-433, aici p. 428. 

* Cf. 1. Bianu, N. Hodoș, Bibliografie românească veche, tom 1 (1508-1716), Bucureşti, 1903, p. 
419-421 (în continuare se va cita B.R.V.). 

% B.R.V., Lp. 421-422. 

% B.R.V., Lp. 452-454. 

2 Cf. Dan Berindei, op. cit. tabel genealogic. 

historians concern has been the children's date of birth, especially Matei's and 
Stefan's. At the time of his death, it was said that Matei was only 12 years old. 

The present paper highlights by analyzing the 1696 epitrachelion of 
Despineta, the 1694 votive portrait from Hurezi Monastery, and eye witnesses 
statements - as La Motraye's, that one can assume Matei was in his 20's by the 
time of his beheading. As regard another prince's son, Stefan, was able to speak 
Greek directly to the Anglican pastor Edmund Chishull, telling him that he was 
14 years old when they met in 1702. 

This opportunity of having a direct communication to the Anglican 
pastor is an important historical indication of the account's accuracy. 'Therefore, 
one can assume that by the time of his death he was 26 years old, and not 30 as 
it was wrongly considered. 

BISERICA DOMNEASCĂ DIN PITEȘTI PÂNĂ LA 1848 
OCTAVIAN DĂRMĂNESCU" 


Momentului sfințirii bisericii domneşti Sf. Gheorghe din Pitești, 13 mai 
1656, zi de marţi! de către domnitorul Constantin Șerban Basarab zis Cârnul 
(9/19 aprilie 1654-28 februarie/10 martie 1658 şi 1/11 mai - 25 mai/4 iunie 
1660 în Țara Românească, octombrie-noiembrie 1659 şi 17 ianuarie/27 
ianuarie 1661-17 februarie - 27 februarie 1661 în Moldova) şi de către soția lui, 
doamna Bălașa”, i s-au consacrat, credem, destule pagini”. Un context total 
potrivnic înconjoară zidirea de la Piteşti imediat după momentul consacrării. 
Un timp de foc şi sânge, marcat de căderea rapidă din scaun nu numai a 
ctitorului, Constantin Şerban, ci şi a următorului domn, Mihnea al III-lea Radu 
(23 februarie/S martie 1658-23 noiembrie/3 decembrie 1659), două momente 
violente care au determinat expediții de pedepsire nu numai din partea turcilor, 
ci şi a tătarilor, probabil cele mai dure invazii străine din istoria evului mediu 
muntenesc“. De aceea avem toate motivele să temperăm o chestiune de nuanţă, 





* Biserica Domnească „Sf. Gheorghe” din Piteşti. 

! Gheorghe Economul (Coculescu), Catagrafie de toate odoarăle biserici sfă. marelui mucenic 
Gheorghie făcută în leat 1852 ghenar, 1-iu, foaia 20, tradusă şi publicată în Spiridon Cristocea, 
Catagrafii din secolele XVIII-XIX ale unor mănăstiri şi schituri din actualul județ Argeș, Editura 
Ordessos, Piteşti, 2013, pp. 227-235 consemnează 18 mai, ceea ce ar da o zi de duminică, 
propice pentru asemenea acte. Ştefan Balş, când descoperă vechea pisanie, nu traduce data, ci se 
mulţumeşte doar să o publice din nou pe cea veche, cu pretenţia copierii catagrafiei din 1852, 
vezi Ştefan Balş, Biserica Sf. Gheorghe din Pitești, RMM-MIA, anul XLYV, nr. 2, 1976, p. 6, 
nota 4. 

2 Vezi monografia principală, Nicolae Stoicescu, Constantin Șerban, Ed. Militară, Bucureşti, 
1990. Vezi, de asemenea, cu alte detalii, micro-monografia Dărmănescu Octavian, Constantin 
Șerban Vodă și Bălașa Doamna, ctitori în Piteşti, Argesis, XII, 2013. 

* Octavian Dărmănescu, Ziua întâi: 13 mai, 1656, sfinţirea bisericii domnești din Piteşti, 
Restituiri, anul XII, nr. 2 (32), 2014, Ibidem, partea a II-a, Restituiri, anul XII, nr. 3 (33), 2014, 
Ibidem, partea a III-a, Restituiri, anul XIII, nr. 1,(35), 2015, Idem, Meșterul domnesc de la 
Piteşti, 1656, Restituiri, anul XIII, nr. 2 (36), 2015 Idem, Ispravnicul domnesc de la Pitești, 
1656, Restituiri, anul XIII, nr. 3 (37), 2015. 

+ Lia Lehr, Factori determinanţi în evoluția demografică a Țării Românești în secolul al XVII- 
lea, SMIM, vol. VII, 1974, p. 172: „Datorită foametei împletită cu alți factori la fel de 
dezastruoşi — în această perioadă, între 1658-1660, se înregistrează pierderi foarte mari în rândul 

aceea că restaurarea ştiinţifică din secolul trecut condusă de reputatul arhitect 
Ştefan Balș, pentru care a fost și premiat, nu a ţintit neapărat forma originară — 
pretenție nemanifestată din principiu de niciun restaurator la asemenea distanțe 
temporale —, ci una cel puţin imediat-următoare, sperăm de secol XVII”. Paul 
de Alep este martorul prețios al acelei perioade. La Piteşti, în august 1658, se 
stabilește chiar tatăl cronicarului, patriarhul Macarie al III-lea (atenţie, a cincea 
oprire în acest târg!), în aventura recuperării din teritoriu a unor bani 
împrumutaţi“. Credem că reşedinţa patriarhului a fost la biserica domnească 
tocmai atunci construită, Sf. Gheorghe — dacă nu fusese distrusă sau 
vandalizată de trupele duşmane în primăvara acelui an, repetăm, 1658” —, mai 
precis într-una din anexele înconjurătoare (sensul imobiliar medieval era 
defensiv, ctitoria se înconjura de anexe din cele mai practice necesități), într- 
una din casele domneşti din proximitate, sau, de ce nu, în chiar biserica 
domnească, foarte probabil singura de zid”. 





populaţiei Ţării Româneşti, poate cele mai mari din cursul secolului al XVII-lea”. Alte informaţii 
oferite de articolul citat despre cataclismele acestui secol: foamete în 1602, ciumă în 1603, marea 
robire tătară din 1623 (până la Olt), fuga ţăranilor (1634-1636) apăsaţi de fiscalitatea lui Matei 
Basarab, ciuma din 1637, foametea din 1659-1660 (cazuri de canibalism într-un document din 4 
aprilie 1661), ciuma din 1660-1661, fugile țăranilor (1668-1675), ciuma din 1674-1675, secetă 
şi invazie de lăcuste (1680-1686, cu perioada terminus 1685-1686), 1691 (parte a perioadei 
1689-1692, când, ca urmare a foametei, populaţia mânca ce găsea), ciumă (1696-1697). Ciuma 
determina incendierea aşezărilor comunităţii, inclusiv, credem, a bisericii din mijlocul ei. Nu este 
exclus ca şi biserica domnească din Pitești să fi fost incendiată. Alături de incendierea 
accidentală, credem că lipsa picturii până la 1876 se datorează chiar acestei stări de fapt. 

5 Din păcate, nu s-a făcut încă datarea ştiinţifică a porţiunilor de zid vechi. Să nu uităm că 
restauratorul a evitat, conform propriei opţiuni, reactivarea celor patru contraforți masivi din 
vechiul tablou votiv, în ulei, de la 1876, al lui Gh. Stoenescu şi pe care biserica de la Goleşti a lui 
Stroe Leurdeanu, 1646, le are încă. 

* Călători străini despre Țările Române, vol. VI, p. 2D2. 

7 Ibidem, p. 261, tătarii se deduseră la multe „blestemăţii”, profanaseră bisericile şi locuiseră în 
ele cu robii luaţi. Probabil exact acum se întâmplă şi epicul legendei despre Robaia, când în 
noaptea de Înviere turcii iau robi satul refugiat în biserică. 

& Prima menţiune a școlii domnești din Piteşti, în 1764, când Ioan, vătat de copii, îi învăţa carte 
în casele de lângă biserică ale unui negustor, nu generează deducția că Sf. Gheorghe Domnesc 
din Piteşti nu avea anexe, ci doar aceea că ele nu erau pregătite pentru un învățământ public de 
anvergură. 

” În a Il-a jumătate a secolului al XVII-lea majoritatea ctitoriilor de meșteșugari şi negustori sunt 
de lemn, vezi Liviu Rotman, Ctitorii de meșteșugari și negustori în Bucureşti, R.M.M. M.LA., 
nr. 2, 1975, p. 87, de aceea ni se pare exagerată remarca lui Paul de Alep care număra în Piteştii 
lui 1656,„zece biserici de piatră și de cărămidă”, vezi Călători.., vol. VI, p. 163. Procesul de 
înlocuire a unor biserici de lemn cu biserici de zid este specific secolului al XVIII-lea. Credem că 
biserica domnească din Piteşti a fost întreținută şi rectitorită chiar de către urbea pe care o onora, 
prin negustorii ei, dar nu în anvergură mare, deoarece noii ctitori nu sunt trecuţi în pisanie. 
Desigur, existau ctitorii mixte, adică domn-negustori, ca în cazul bisericii Sf. Gheorghe-Nou, 
vezi Alexandru  Elian, Constantin Bălan, Haralambie Chircă, Olimpia Diaconescu, Inscripții 
medievale ale României, Orașul București, vol. I, Editura Academiei R.S.R., 1965, p. 379, d. 

În ianuarie 1659, irigat abundent de propriile opțiuni anti-otomane — 
ascunse perfect până atunci, domnitorul Mihnea al III-lea Radu convoacă un 
sinod balcanic la Târgoviște, adunare boicotată furibund, bineînţeles, de către 
Patriarhia de Constantinopol'. Bănuim că pe lângă înalții prelați români şi 
străini la această întâlnire au luat parte nu numai clerul monahal, ci şi cel 
mirean, reprezentat în primul rând de iereii domneşti, adică preoții conducători 
ai bisericilor domneşti din Muntenia şi din Oltenia, dintre care unii protopopi 
cu siguranță, cum vom întâlni în secolele următoare. O propunere ar fi ca „popa 
Ersenie” să se numere, cronologic vorbind, printre primii ierei domnești de la 
Piteşti — dacă mai trăia în 1656, deoarece ultima informaţie despre el este în 
1647. Această bănuială este întărită numai de fosta funcție a lui Arsenie din 
mirenie, aceea de postelnic"!, argument deloc de neglijat, dar nici hotărâtor. 
Suntem în faza de început a bisericii domnești din Pitești, avem devastările 
turceşti şi tătăreşti din 1658-1660 care nu au cruțat nici Piteştii'?, probabil şi 
auto-incendierile oraşelor de către domnitorii autohtoni, din motive strategice, 
cum face, de altfel, Constantin Şerban. Biserica, după inerentele refaceri, 
începe să primească în interior şi în afară trupurile neînsuflețite ale donatorilor. 
Singura piatră tombală rămasă este cea de pe care se mai poate citi doar 166115. 





382, situaţie destul de naturală care ar gira şi mai mult teoria unei biserici piteştene cu ctitori 
comuni Matei-Basarab (Constantin Șerban) - boierul Neacșu, însă lipsa oricărei menționări din 
pisania veche rezumă discuţia numai la informația consacrată. 

19 Ovidiu Olar, Ortodoxie și politică. O scrisoare a patriarhului de Constantinopol păstrată în 
Arhivele Naţionale Olandeze din Haga, SMIM, vol. XXIX, 2011, p. 286. 

1! D.R.H. B., doc. 270 (1631, postelnic, martor, fratele lui Pană şi al lui Ivan, 320 (martor,1632), 
391(martor, 1632), D.R.H. B., vol. XXIV, doc. 195(Arsenie postelnic, martor, 1634). Catalogul 
Documentelor Țării Românești (în continuare, C.D.Ţ.R) vol. V, doc. 294, martor în zilele lui 
Leon Tomşa (1629-1632). D.R.H. B., vol. XXV, doc. 28I(cumpărător în Izvorani, 1636), 
319(postelnic, martor, 1633), C.D.Ț.R. vol. V, doc. 76 (postelnic din Budeasa, martor, 1640), 797 
(i se întăresc de către Domnie 2 rumâni, 1642. În zilele lui Leon Tomşa, 1629-1632, s-a înfrățit 
cu Mitrea, sluger din Mihăeşti), 845 (Arsenie postelnic,cumpărător, unul din boierii numiţi 
„Izvorani” datorită proprietăţilor în ocina Piteştiului, Izvorani, 1642), 1083 şi 1094 (boier 
hotarnic, 1643), D.R.H. B., vol. XXX, doc. 8 (Arsenie postelnic din Budeasa, fost 
vânzător, 645), 165 ( proprietar în Izvorani, 1645), 346 (popa Arfenie, martor), 351 (eu, Ersenie 
popa dimpreună cu jupâneasa Dispa şi frate-meu Pană, vânzător în Izvorani, 1645). Arsenie se 
numea şi nepotul lui, fiul lui Pană căpitan, vezi D.R.H. B., vol. XXXI, doc. 134, C.D.Ț.R, vol. 
TX, doc. 40 (soţia lui, cumnata lui Ivan postelnic din Găleşeşti, se numea Ilca. Este vorba de 
Ilinca, foarte probabil a doua soţie, pentru că în 1647, deci la doi ani de la ultima evocare a 
primei soții, Dispa, Arsenie şi noua Ilinca ridică o cruce de piatră la Budeasa Mare, existentă şi 
azi, vezi Constantin Bălan, /nscipții medievale și din epoca modernă a României — Judeţul istoric 
Argeș, sec. XIV-1848, Ed. Academiei Române, Bucureşti, 1994, nr. II 104, p. 149). 

12 Se pare că biserica Beştelei 1 (azi Sf. Treime) a fost incendiată în această perioadă, vezi Petre 
Simionescu, Contribuţii la studiul monumentului Beştelei din Piteşti, RMM-MIA, XVIII, nr. 1, 
1987, p. 89. 

'5 Inventarul bisericii domnești Sf. Gheorhe din Pitești, 1 aprilie 1972, întocmit de preotul paroh 
Marin M. Braniște, p. 12: „Piatră de mormânt găsită îngropată în altar, înaintea Sfintei Mese, 

Poziționarea respectivului artefact ne dă rangul domnesc sau boieresc, chiar 
clerical, al răposatului. 

În 1689 markgraful Ludovic de Baden aflat în subordinea generalului 
Donat Heissler lasă la Piteşti un regiment austriac, pe fondul campaniei 
împotriva domnitorului român Constantin Brâncoveanu!“. Nu ştim dacă 
prezenţa aici a soldaţilor de confesiune catolică a produs stricăciuni bisericii 
domnești. Următoarea bornă este anul 1692, cu primele două din seria de 23 de 
antimise de secol XVII-XIX aflate în patrimoniul bisericii domnești '?. În 1714 
regele suedez Carol al XII, în retragere spre Pomerania, campează trei 
săptămâni la Budeasa, sat aflat în ocolul Piteștilor. Prezenţa lui este de tristă 
amintire pentru piteșteni, deoarece ei se plâng domniei — fără niciun rezultat — 
pentru stricăciuni şi jafuri, detaliu important care vizează şi biserica 
domnească, edificiu de zid, adică un capital imobiliar defensiv foarte important 
pentru nişte militari aflaţi în retragere. Nu ştim ce efecte a avut această scurtă 
staționare, dar un lucru cert este jefuirea Piteştiului de către trupele austriece în 
războiul ruso-turc (1716-1718)'”, cu arderea bisericii din Golești a lui Stroe 
Leurdeanul'5. Al treilea antimis din colecţia bisericii domnești este din 1724, 
de pe timpul lui Daniil al II-lea (1719-1731). Urmează un antimis din anul 
1732 (Ştefan al II-lea). În 1737, în cadrul războiului austro-ruso-ture (1735- 
1739), la Pitești are loc o bătălie între turci şi austrieci la Pitești. Turcii înving 
trupele imperiale, le împing înspre munți, devastează Câmpulungul și iau robi 
din toate zonele cucerite!”, deci, credem, şi din Piteşti. În 1738, un cutremur 





aproape jumătate din lungimea ei întinzându-se sub catapeteasmă. Literele de pe jumătatea 
rămasă liberă sunt erodate şi o parte căzute (o bună parte s-a desprins cu totul din blocul de piatră 
şi s-a pierdut). Cu greu s-a putut citi anul 1661 şi Grigorie Ghica Vodă”. Vezi trimiterea oficială, 
Constantin Bălan, op. cit., nr. IV 511, p. 372. 

14 Cronicari munteni, vol. II, Editura pentru literatură, Bucureşti, 1961, p. 23. 

15 Culoare albă, pânză de in imprimată, cu reprezentarea punerii în mormânt a Domnului Iisus, 
stare de conservare rea, semnat : „„Mitr. Antim Ivireanul” şi textul „Acestu dumnezeescu 
jertvennik pre carele se săvîrşăşte d(u)mnezeiasca cea făr de sânge şi sfinţita slujbă, s-au blag 
(oslo)vit şi s-au sfinţitu cu mâna Prea Sfinţitului Mitropolitu Kyru Antim, în zilele Prea 
luminatului şi de H(ristos) iubitor domnu Io Constandin Basarab B. Voievodulu a toată ţara 
Rumînească.Leat 7200 (1692)”. Inscripţia intrigă, deoarece în acel an era mitropolit, pe a doua 
tură a lui, Teodosie (1668-1672 şi 1679-1708). Al doilea antimis, tot din 1692, chiar îl 
menționează în cadrul aceluiași text de mai sus. 

16 Cronicari munteni, vol. 1, ed. citată, București, 1961, p. 488. 

1 Ibidem, p. 348. 

15 Nicolae Stoicescu, Bibliografia localităților şi monumentelor feudale din România. I-Țara 
Românească (Muntenia, Oltenia și Dobrogea). Vol. 1: A-L, indici, Craiova, Mitropolia Olteniei, 
1970, p. 343. 

19 Istoria literaturii române, vol. |, ed. A II-a, Editura Academiei Române, București, 1970, 
p. 544. 

mare, care s-a resimţit în Moldova și Balcani”. În 1742, un alt cutremur 
devastator”!. Urmează antimise din anii 1740, 1745, 1746 (toate sub Neofit 1 
Cretanul), 1746 (Metodie, episcop de Buzău). 

Pentru anul 1746 avem o mărturie foarte prețioasă, nesperată chiar, 
pentru două dintre bisericile piteştene dintre care una, cea domnească. Pe 7 
iulie 1746 Neofit al Mirelor din Creta, duhovnic al domnitorului Constantin 
Mavrocordat şi apoi mitropolit al Ungrovlahiei, relatează despre Piteşti după 
prima sa vizită canonică: „După ce am plecat de aici luni (din Călineşti — n.n.), 
în cea de a şaptea zi a lui iulie, am trecut râul Argeş şi am sosit în oraşul numit 
Piteşti, care se află în judeţul Argeş şi este aşezat pe un loc şes, la dreapta 
râului Argeş, ce curge în Jos, spre miazăzi. Se află aici şi destui negustori şi 
sunt vreo şapte-opt biserici de piatră domneşti, boiereşti şi negustoreşti şi noi 
am slujit acolo două zile sfânta liturghie. (În oraş) se află o biserică domnească 
cu hramul sfântului mucenic Gheorghe, clădită de răposatul Constantin Şerban 
Basarab voevod, ctitorul Mitropoliei din Bucureşti, în anul de la Adam 7164, 
nezugrăvită încă. Mai este şi o altă biserică ce se numeşte Biserica din Greci, 
cu hramul Bunei vestiri a Născătoarei de Dumnezeu, ce a fost clădită de Iovan, 
mare logofăt în zilele lui Petru Vodă, fiul lui Mircea Vodă, la 7072 de la Adam. 
Mai sunt şi alte diferite biserici de piatră precum am spus mai sus. În acest oraş 
Piteşti s-a purtat în timpurile trecute războiul dintre turci şi cătane şi turcii au 
avut drept căpitan pe Murtaza, paşă cu două tuiuri, iar cătanele nemţeşti pe un 
colonel oarecare şi pe fiul unei contese; şi în acest război au biruit turcii şi 
colonelul a fost ucis şi capul său a fost adus la Bucureşti, şi l-am văzut şi noi, şi 
încă două-trei căruţe de capete de-ale cătanelor. A fost rănit uşor şi fiul 
contesei, însă a fugit. Acestea despre Piteşti”. Urmează momentul 1764, cu 
evocarea unui loan, „vătaf ot şcoala nouă domnească ot Sf. Gheorghe”. Nu 
ştim încă dacă adjectivul „nouă” trimite la orientarea şcolii, cu predare în 
română, sau la existenţa alteia, mai vechi, la Sfântul Gheorghe. 

Cronologic, urmează enumerarea a două antimise, datate 1771 și 1773 
(Grigorie al II-lea de la Colțea sau Grigorie al III-lea), aflate în patrimoniul 
bisericii domneşti. În 1772, în timpul războiului ruso-turc (1768-1774), turcii 


% Călători străini, X, partea a 2-a, p. 875, nota 109. Acum, din cauza dărâmării, este dezafectată 
Curtea Veche din Bucureşti. 

21 Nicolae Iorga, Inscripții din bisericile României, fascicula 1, n-rele 1-764, Bucureşti, 1905, 
p. 94 (biserica mănăstirii Mărginei). Autorul mai aminteşte de un cutremur mare, după 1737, cel 
mai probabil 1740, când cade de tot biserica domnească din Târgovişte a lui Petru Cercel, 
rectitorită de Constantin Brâncoveanu, vezi Ibidem, p. 105. 

*M. Caracaş, P. Cernovodeanu, N. Stoicescu, Jurnalul călătoriilor canonice ale mitropolitului 
Ungrovlahiei Neofit 1 Cretanul în „B.O.R.”, XCVIII, nr. 1-2, 1980, pp. 270-271. Vezi şi 
Călători străini, LX, Bucureşti, 1997, p. 173 (evocare parțială). 

% Pr. Marin M. Braniște, Câteva ştiri despre școlile din oraşul Pitești înființate pe lângă biserici 
înainte de Regulamentul Organic, M.O., anul XVII, nr. 3-4, 1965, p. 173-175. 

devastează schitul Buliga”, informaţie care ne forțează, într-o anume măsură, 
să prezumăm şi alte biserici piteştene, mai ales cea domnească, de a fi 
împărtășit aceeași tristă soartă. În 1780, mărturia lui Domenico Sestini despre 
Piteşti, cu „250 de case, cu şapte biserici sărăcăcioase şi câteva mănăstiri”. Tot 
el aminteşte o tradiție de Sf. Gheorghe: „În cursul acestor plimbări, am 
observat că la toate porţile caselor se aflau câte două ramuri de fag”%. În 1784, 
o altă referire la școala de pe lângă biserica domnească de la Sfântul 
Gheorghe”. În 1787, un antimis (Filaret, episcop de Râmnic). În 1788 Piteștiul 
este traversat, pe fondul războiului ruso-austro-ture (1787-1792) de către un 
corp de oaste turcesc”. În 1794, o mărturie a teologul clasicist şi editorul de 
texte antice James Dallaway, prietenul de călătorie al botanistului şi medicului 
John Sibthorp în cortegiul noului ambasador englez la Poartă, despre o toacă 
din Pitești, probabil a bisericii domneşti”. În următorul an, 1795, biserica 
domnească din Piteşti primeşte un potir — astăzi nu se mai află în patrimoniul 
ei, cu toate că în 1940, da? —, cu inscripţia: „Tenea. Velica, Pătru; 1795, iulie 





* Idem, Schitul Buliga, M.O., anul XVIII, 1966, nr. 1-2, p. 57. 

% Călători străini, vol. X, Bucureşti, 2000, partea I, p. 344-345. 

5 Redăm însemnarea de pe „Mineiul lunei august”, 1780, Râmnic, sub Filaret, aflată în 
inventarul bisericii domneşti: „Aici au însemnat robu(l) lui Dumnezeu loan, dascăl de Pitești, 
fiindcă am învăţat copii de orași şi am făcut școală aici în oraş. S-au pus aici, ca să fie spre 
încredințare la cei ce vor citi cum că așa au fost. lar cel ce nu va crede, părâşi să aibă pe sfinţii 
îngeri şi pe marele mucenic Gheorghie, a cărui pomenire săvârșim și iaste hram aici la această 
biserică domnească. Și eu am învăţat copii aproape de această sfântă biserică, în casa Manului 
Coj(ocaru). Deci am scris, ca să să ţie minte, aicea într-această foae. 1784, august 6”. 

21 Pr. Marin M. Branişte, Însemnări pe cărți vechi bisericeşti, M.O., anul XIX, 1967, nr. 11-12, 
p. 937: „şi un Sali agă cu multă sumă de oaste turcească au venit în Piteşti şi din Piteşti s-au 
rădicat în Râmnic”. Avem şi o inscripție la Hurezi: „În anul de la Hristos 1787, Octomvrie, au 
venit turci, Muscali şi cu Nemţi în ţară, ca să să bată, şi, făcându stricăciuni, robi multe, cătu şi 
sfintele biserici le-au făcut grajduri de cai, ce nu s-a pomenit” , Nicolae Iorga, op. cit., p. 183. Şi 
o alta, tot de la Hurezi, de bisericuța Doamnei, adică bolnița: „La leat 1789, fiindu răzmiriţă şi 
nevoe mare în ţară de Neamţi şi de Turci, au venit un saraschier cu oaste turcească de au şezut în 
mănăstire o lună şi multe stricăciuni s-au făcut sfintei beseareci: ajunsase grajduri de cai — cât 
deznădăjduise Rafail egumenul ce era atunci că nu va mai vadea deres” , vezi Ibidem, p. 193. La 
fel, în Râmnicu Vâlcea turcii strică biserica domnească Cuvioasa Paraschiva a lui Pătrașcu cel 
Bun, sfântul lăcaș fiind transformat în grajd de cai, vezi Nicolae Stoicescu, Bibliografia 
localităților și monumentelor feudale din România. I-Ţara Românească (Muntenia, Oltenia și 
Dobrogea). Vol. 2: M-Z, indici, Mitropolia Olteniei, 1970, p. 544. 

“Redăm evocarea: „La răsăritul soarelui, am fost treziţi în modul în care grecii «ortodocşii?» 
moderni sunt chemaţi la rugăciune. Din moment ce turcii au aversiune faţă de clopote şi nu le 
suportă în locurile stăpânite de ei, soluţia practică s-a găsit printr-o bucată de scândură agăţată în 
clopotniţă în care se loveşte cu două ciocane, care produc un sunet puternic şi variabil ce poate fi 
auzit de la o mare distanţă. Unii dintre ei, mai experţi, produc un fel de muzică, ce nu este deloc 
neplăcută”, în Călători străini, vol. X, partea a Il-a, pp. 1214-1215. 

” Ion Gr. Rădulescu, Un monument istoric: biserica Sf. Gheorghe din Pitești, Păstorul Ortodox, 
nr. 11-12, 1939, p. 382. 

25”%. În 1796, o judecată la Pitești urmată de un jurământ, potrivit uzanţei, în 
biserica domnească de aici”. În 1800, un antimis din timpul lui Iosif al 
Argeşului. În 1802 Mano Ibrahim, aghiotantul pașei de Vidin, Pasvan-Oglu, 
ocupă Piteştii"?, incursiune care, în detaliu, ar putea însemna jaf, deci un risc 
pentru siguranţa sfintelor lăcașuri. Tot în acest an, un cutremur considerabil, 
din moment ce distruge biserica din Călinești"? şi schitul Trivale“, iar celei de 
la Goleşti îi cad turlele“?. În 1805, 20 iunie, Cârstea măcelarul donează bisericii 
domnești şi bisericii Precista din Coastă o prăvălie în Uliţa cea Mare“. În 1806, 
5 martie, Manda, fata răposatului Neculae Tabacu Braşoveanu, împreună cu al 
doilea ei soţ, Pătru (Petre) — primul soţ fiind Necula sârbul, abagiu —, donează 
bisericii domneşti o prăvălie „pe marginea gârlii, despre răsărit până în 
marginea Uliţi, care gârlă curge prin mijlocul oraşului”, mai precis „în dreptul 
zidului Biserici Domneşti care să hotăraşte cu numita biserică despre apus şi 
pe din sus cu prăvăliia dumnealui hagi Țenea şi pe de la vale cu locul frati- 
mieu Mâini”". Suntem deja în timpul războiului ruso-turc (1806-1812), Piteștii 
fiind cucerit — în dauna locuitorilor şi a clădirilor lor — de amândoi adversarii”. 
În 1807, 30 august, Mărgărita, soţia răposatului Nicolae Inimăroiu, dă bisericii 
domnești și bisericii Precista din Coastă o prăvălie vecină cu cea pe care o 
dăduse înainte cu doi ani Cârstea măcelarul, cumnatul ei. Semnează, printre 





3 V. Brătulescu, Biserici din județul Argeş, BCMI, anul XXVI, 1933, p. 41. 

31 Mihail M. Andreescu, Documente muntene: Argeș, Bucureşti, 2004, doc. 228-234, pp. 259- 
264. 

% Petre Popa, Paul Dicu, Silvestru Voinescu, Istoria municipiului Piteşti, Editura Academiei 
Republicii Socialiste România, Bucureşti, 1988, p. 96. 

3 Nicolae Stoicescu, Bibliografia localităţilor și monumentelor feudale din România. I-Țara 
Românească (Muntenia, Oltenia și Dobrogea). Vol. 1: A-L, indici, Craiova, Mitropolia Olteniei, 
1970, p. 132. 

34 Pr. Marin M.Braniște, Partenie Nica Buligeanul (1786-1827), M.0O., anul XV, 1963, nr. 9-10, 
p. 741. Tot în 1802 cade din nou biserica mare domnească din Târgovişte, vezi Nicolae Iorga, op. 
cit., p. 127. 

5 Teodor Mavrodin, Ion S. Băcanu, Spiridon Cristocea, Grigore Constantinescu, Argeș. Ghid 
turistic al județului, Editura Sport-Turism, Bucureşti, 1978, p. 47. 

3 Registrul cu acte în copii al bisericii domnești Sfântul Gheorghe din Piteşti, foaia 13 (tradus de 
Prof. Spiridon Cristocea). Semnează următorii slujitori de la Sf. Gheorghe: popa Niţu, popa 
Nicolae, popa Preda, scriitorul actului, Dionisie ieromonah sachelarie şi loan ierei protopop. Din 
partea celuilalt lăcaș dăruit, semnează duhovnicul David. În 1845 biserica domnească va 
răscumpăra jumătatea prăvăliei bisericii Precista cu cea a Policseniei Beștelei, vezi Ibidem, foaia 
16. 

37 Ibidem, foaia 12. Donatoarea evocă şi faptul că părinţii ei au fost îngropaţi la Sf. Gheorghe. 
Documentul enumeră mai marii clericilor de la Sf. Gheorghe din acel an: Dionisie proin 
sachelarie şi protopopul loan, deoarece la martori se semnează alţi clerici: „popa lanache 
duhov.”, „popa Preda de la Biserica gospod.”, „popa Nicolae”, popa Niţu şi Ilie diiaconul (foarte 
probabil viitorul preot Ilie de la Sf. Gheorghe-domnesc). Patru frați ai testatoarei revendică dania 
în 1813, dar nu reuşesc în iniţiativa lor vezi Ibidem, foaia 19, nr. 9. 

3 Petre Popa, Paul Dicu, Silvestru Voinescu, op. cit., p. 9%. 

alţii, protopopul loan de la Sf. Gheorghe“. În 1808, un antimis din timpul lui 
Iosif, episcop de Argeş. Tot în 1808, clopotul mic, cu al doilea hram, Sfinţii 
Arhangheli“. Sunt evocaţi acum preoţii Preda, Chițu, scutit, şi Ilie. În 1809, 1 
martie, Safta, soția vătafului de măcelari Dumitrașco, răposat, lasă bisericii 
domnești o prăvălie. Aceasta, din lemn, era de fapt construită pe pământul 
bisericii, în Uliţa Mare, cu chirie, pe tura lui Dionisie, proin sachelarie, răposat 
acum”. Tot în 1809, 1 iunie, episcopul Iosif întăreşte protopopului (loan 
Coculescu) casele ieromonahului Dionisie — cu care, se pare, protopopul era 
rudă”. Şi tot în 1809, 24 octombrie, biserica domnească cumpără „doo ochiuri 
de prăvălie numai binaua” de la Dimcea Mortasitul, construcţie aflată lângă 
casa fostului protopop loan“. 


% Registrul..., foaia 13. 

40 Inscripţie:"Prilojena sie svono ţercova voleaci hramsviatih arhanghelă, 1808”, în traducere: „Se 
dăruieşte acest clopot bisericii cu hramul Sfinţilor Arhangheli”. Această piesă nu era în anul 
1887, clopotele de atunci fiind din 1832, cel mare, şi din 1847, cel mic, vezi Gr. G. Tocilescu, 
Raporturi asupra câtorva mănăstiri, schituri şi biserici din ţară, Bucureşti, 1887, p. 4 (152). 
Mai potrivit ar fi ca acest clopot mic, din 1808, să fie al bisericii fostului schit piteştean al 
Mitropholiei, Buliga, cu hramul Sf. Arhangheli. Totuşi, potrivit unei tradiţii, Doamna Bălaşa, 
ctitoră la Piteşti, face schitul Păuşa al mănăstirii Cozia (vezi Ec. D. Lascar, Calendar bisericesc 
ortodox al judeţului Argeș, Piteşti, 1899, p. 49), schit care, în anul (re!) ctitoririi, 1857, figura cu 
acelaşi hram, vezi Teodor Mavrodin, Episcopia Argeșului, 1793-1949, Piteşti, 2005, p. 193. Plus 
un fapt premonitor, acela că metocul Mitropoliei la Piteşti, schitul Buliga, cu hramul Sf. 
Arhangheli, dărâmat abuziv în 1898-1899 pentru a face loc parcului orăşenesc — şi cu cărămida 
vândută în târg — şi-a păstrat hramul, alături de altă biserică-martir, Sf. Nicolae cu Ceas, 
demolată de comuniști în 1962, la biserica domnească din centrul oraşului. 

+ Ion Ionașcu, Catagrafia eparhiei Argeș la 1824, Bucureşti, 1942, p. 33, după Şt. Berechet, 
Catagrafia episcopiei Argeșului în 1808, B.O.R., s II, anul XL (1922). Sacerdoţii de la Sf. 
Gheorghe au fost mereu, dacă nu supranumerari, în număr îndestulător. Situaţia nu era nouă, 
toată ţara fiind plină de preoți, diaconi şi ţârcovnici (grămătici), deoarece erau scutiți de anumite 
dări, find scoşi din catastifele Vistieriei. Chiar mitropolitul Nectarie îl obişnuia pe domnitorului 
loan Caragea în 1813 cu această stare de fapt: „Căci din vechime trebuia să fie lângă preoţi câte 
doi grămătici, un dascăl şi un paracliser, scutiți şi ei de dajdii”, vezi D. Furtună, Preoțimea 
românească în sec. al XVIII-lea. Starea ei culturală şi materială, Vălenii de Munte, 1915, p. 29. 
* Registrul..., foaia 6. Documentul menţionează că toată familia ei era îngropată „la această 
biserică”, adică în cimitirul dimprejurul ei, dezactivat astăzi, dispărut cu timpul, când 
municipalitățile de secol XIX au interzis înhumarea în interiorul urbei. Donaţia este scrisă de 
Nicolae dascălul — foarte probabil la biserica domnească — şi, printre alţii, mai semnează şi popa 
Mihai, cumnatul răposatului Dumitraşcu. Donatoarea se va ridica cu sora ei, Voica, soția 
răposatului preot Mihai Bogatu, împotriva bisericii domneşti, pentru dărâmarea unei donaţii a 
fratelui lor, Traşcu, dar nu reușesc, vezi Ibidem, foaia 6. 

% Ibidem... foaia 18. Măsurătoarea locului bisericii pe care acesta, cu voia epitropiei, îşi ridicase 
locuinţa, va fi realizată de egumenul Partenie (Nica) Buligeanul. Act întărit în 1826 de către 
Grigorie și în 1828 de către Ilarion, episcopi de Argeş. 

“4 Ibidem, foaia 21, nr. 28. Biserica o va închiria boiangiului Toşa, apoi, după moartea lui, fraţilor 
Dimceo, în 23 aprilie 1828, vezi Ibidem, foaia 3. 

În 1811, biserica domnească din Piteşti primeşte un chivot mic, în 
formă de cutie, existent şi în 1933%, și astăzi“. Tot în 1811, un Octoih de 
Argeş în două exemplare și o icoană mică, cu două feţe” și Învățăturile lui 
Polizon Kontu loanitul. În 1813 cei patru fraţi ai donatoarei din 1806, Manda, 
fata răposatului Neculae Tabacu Braşoveanu, încearcă să dărâme actul, dar nu 
reuşesc“. Tot în 1813, un Liturghier şi o evocare a cântărețului Gheorghe 
(probabil viitorul diacon Gheorghe Coculescu, fiul protopopului loan) care 
arată o milă veche, domnească, şi e absolvit de dajdie de către însuşi 
domnitorul loan Caragea”, ceea ce ne îndreptăţeşte să credem că la acel an 
biserica domnească încă mai avea acest statut aulic, de biserică cu trecere în 
faţa domniei. În 1814, Enciclopedia lui Ştefan Comita. Tot în 1814 preotul 
Mihai bogatul negociază, ca socru al lui State Moscu, o chirie a unei prăvălii a 
bisericii“. Acest cleric, răposat deja în 1817, vinde ilicit o prăvălie a bisericii, 
act descoperit şi dărâmat de epitropie în 20 iulie 1817". Tot în 1817, 8 
noiembrie, biserica domnească vinde negustorului Lilea braşoveanul un petic 
de loc lângă zidul bisericii pe suma de o sută cincizeci de taleri”. În aceeaşi zi 
epitropia vinde negustorului Lilea brașoveanul un petic de loc lângă zidul 
bisericii pe suma de o sută cincizeci de taleri. De altfel, 1817 este un an 
important documentar. Domnitorul loan Caragea iartă de birul preoţesc şi de 
alte impuneri financiare laice trei preoți de la Sf. Gheorghe (nu li se dau 
numele) după vechile scutiri pe care aceștia i le arătaseră”“. Aflăm că aceștia se 
bucură de şase pogoane (trei hectare) de vie în judeţele Muscel şi Argeş — pe 
care, credem, secularizarea averilor mănăstirești din timpul domnitorului 
Alexandru loan Cuza le-a etatizat. Mai aflăm că episcopul impune, pe lângă cei 
trei clerici de mai sus, încă doi, un preot și un diacon, rugându-l pe domnitor 





“5 V. Brătulescu, op. cit. p. 4l. 

“5 De fapt anul nu este tipărit pe chivot, ci pe cutia pentru împărtășanie din interiorul chivotului. 
“! Faţa 1: Sf. Teodosie, Sf. Antonie, Sf. Atanasie. Faţa 2: Botezul Domnului 

pi, Registrul... foaia 19, nr. 9. 

“VA, Urechia, Istoria Românilor, tom X, p. A, p. 146-147, sesizat în Ion Gr. Rădulescu, op. 
cit., p. 378: „să scutească şi drepte bucatele lui de vinăriciu i dijmărit”. 

50 Ibidem, foaia 20, nr. 10. 

5! Ibidem, foile 9-10. Pe 8 iulie 1817 Simion armeanul vinde (fără ştirea epitropiei bisericii 
domneşti) o prăvălie cumpărată ilegal, mai de mult, de la popa Mihai Bogatu, cu martori 
negustorii lene şi Theodorache, cojocari şi vecini de afacere. Semnează Constandin, tovarăşul lui 
Simion, cumpărătorul hagi Boiul. Scris de „diiaconu Vasilie Gărdescu, scriitorul Epitropii 
Biserici Gospod”. Biserica îi înapoiază banii după 12 zile, același an, după depistarea fraudei. 
Din document reiese că popa Mihai Bogatu era răposat la acea dată. Următorul chiriaş al acestei 
prăvălii este Guţă (Ibidem, foaia 20, nr. 18). 

* Ibidem, foaia 7. Semnează: protopopul Niţul, fostul protopop, Nicolae, popa Ilie, epitropul 
Dobrian. Act scris de diaconul Vasilie Gărdescu, viitorul protopop de Piteşti din 1822. 

55 Ibidem, foaia 11. Semnează: protopopul Niţul, fostul protopop, Nicolae, popa Ilie, epitropul 
Dobrian. Act scris de diaconul Vasilie Gărdescu. 

V. A. Urechia, op. cit., p. 315. 

să-i scutească şi pe ei de îndatoririle financiare. În 1818, un Pomelnic al 
bisericii domnești, manuscris nenumerotat, existent în 1974 — în anul publicării 
unui articol de către părintele Marin Braniște”, parohul de atunci —, dar de 
negăsit astăzi. În 1819, 6 martie, Ioniţă măcelarul şi soţia lui, Despa, vând 
bisericii domnești o prăvălie în Uliţa Mare a târgului cu preţul de 2200 taleri, 
bani daţi de epitropul Dobrian”. 

În anul 1820 Nicolae Mitilineu, grec crescut în laşi, în etate de 30 de 
ani, vine din București, unde încercase să organizeze o școală particulară, şi 
face o şcoală pe grecește în anexele de la Sfântul Gheorghe”. Dascăl iubit de 
piteştenii care nu ezită să-și dea copiii la şcoala lui cea nouă, domnească — se 
pare că el acoperea şi nevoile stranei, Mitilineu rămâne un pedagog de succes 
în istoria învățământului piteştean, şcoala lui funcţionând până în jurul lui 
1846. 1821 este un an tulburător pentru Piteşti, devenit sediu al eteriștilor. 
Aceştia, în retragere, distrug mai multe zone ale târgului, în special la schiturile 
Buliga şi Trivale“. Tot în 1821, 29 mai, Tudorache cojocarul face o înţelegere 
cu epitropul Hagi Ţenea, cedând nişte drepturi în favoarea bisericii contra 
trecerii numelui lui la pomenirea” — cu trei zile înainte biserica îi cumpărase o 
altă prăvălie, fostă a lui Tudor bogasieru“. La sfârşitul acestui an, un cutremur 
destul de mare“. Credem că despre acest cutremur este vorba în pisania 
bisericii vecină, Sf. Nicolae, reînnoită, de zid, în 1812. În 1822, 12 august, 
Zmăranda Mantu, soţia răposatului Gheorghe Mantu și sora răposatului 
Theodorache Simionoiu, lasă bisericii domneşti un loc de prăvălie lângă cea a 





5SPr. Marin M. Branişte, Școli particulare piteştene — dintre care unele pe lângă biserici — în 
veacul al XIX-lea, M.O., anul XXVI, nr. 3-4, 1974, p. 254, nota 19. 

* Registrul..., foaia 16. Semnează popa Nicolae, duhovnic, şi popa Zamfir. 

57 Pr. Marin M. Branişte, op. cit., p. 254. Pentru 1838, Idem, Câteva știri despre şcolile din 
orașul Pitești înființate pe lângă biserici înainte de Regulamentul Organic., M.O., anul XVII, nr. 
3-4, 1965, p. 180. Pentru 1847, Idem, Școli particulare... p. 255. Spiridon Cristocea, Școli 
particulare din Piteşti în 1846, Argesis, XVI, Piteşti, 2007, p. 347: la inspecția ministerială a lui 
Toma Serghiescu din 1846 Nicolae Mitilineu avea 58 de ani, deci era născut în 1788. Într-un 
document din 1838 evocat în Pr. Marin M. Branişte, Școli particulare..., p. 254, nota 18, 
Nicolae Mitilineu avea 47 de ani, deci era născut în 1791. Soţia lui, mai mică cu 4 ani, se numea 
Evdochia. Găzduit cu şcoala lui în incinta bisericii domneşti, va avea o relație apropiată cu clerul 
ei, trecându-se în 1839 în pomelnicul mare, vezi Ibidem, p. 254. 

*5 Petre Popa, Paul Dicu, Silvestru Voinescu, op. cit., pp. 119-120. 

*9 Registrul.., foaia 9. 

60 Ibidem, foaia 20, nr. 19. 

SL Ionaşcu, Biserici, chipuri şi documente din Olt, vol. I, Ramuri, Craiova, 1934, p. 253. Lovită 
de magnitudinea considerabilă, bisericii Sf. Gheorghe-Nou din Bucureşti îi cad turlele. Tot acum 
cade de tot biserica mănăstirii Plumbuita, unde în pisanie se menţionează „grozav cutremur”, 
vezi Nicolae Iorga, op. cit., p. 82. Acum cade şi Turnul Colţii, vezi Ibidem. 

S Constantin Bălan, op. cit, nr. XV 548, p. 386. 

sorei ei, Joița. Testatoarea era fata răposatului Simeon, județ de Piteşti”. În 
1824 preoţii de la Sf. Gheorghe sunt Hristea (60 de ani), Gheorghie (35 de ani), 
împreună cu diaconul loan, toți fiind scutiți printr- un privilegiu domnesc“. În 
1825, 10 august, Constantin sin popa Preda“ se învoieşte să plătească chirie 
bisericii domneşti cincizeci de taleri anual pentru un loc, pentru a-şi face 
prăvălie“. În 1826, 5 iulie, Hagi Țenea, fost epitrop la biserica domnească, 
vinde aceleiași biserici și bisericii Precista din Coastă, amândouă proprietare 
ale prăvăliei lui Cârstea măcelarul, un drum de servitute”. Peste două 
săptămâni, la cererea protopopului Vasile, conducătorul bisericii domnești, 
Grigorie al Argeşului rânduieşte un împuternicit care să măsoare locul bisericii 
domnești pe care răposatul protopop loan (Coculescu) își ridicase casele“. La 
măsurătoare, din partea bisericii, se prezintă preotul Athanasie, viitor 
conducător, peste trei ani, al Precistei din Coastă — din această relație ştim că a 
fost slujitor la Sf. Gheorghe. 

În 1828, Condică de venit și cheltuieli, manuscris nenumerotat, pierdut 
subit, cu toate că părintele Marin Braniște l-a consultat”. Tot în 1828, de 
sărbătoarea Sf. Gheorghe, au loc două închirieiri de prăvălii”. 1830 este anul 


63 Ibidem, toile 4-6. Protopopul Vasile de Pitești (un Vasilie ierei este întâlnit şi în Pome/nicului 
bisericii domnești tipărit de Gheorghe Iconomu, 1842,, probabil acelaşi) o arată protosinghelului 
Vlasie de la episcopie (un Vlasie arhimandrit este întâlnit şi în Pomelnicului bisericii domnești 
tipărit de Gheorghe Iconomu, probabil acelaşi) — instituţie care îşi avea încă sediul administrativ 
la Piteşti, cleric superior care o contrasemnează spre îndeplinire. Se pare că este doar o întărire 
prin testament a donatoarei, deoarece pe locul dat mai înainte, cu voia bisericii, stătea cu chirie 
Badea băcanu. Donaţia obligă epitropii să dea din veniturile „locului” câte cinsprezece taleri 
anual clerului domnesc pentru pomenirea donatoarei. Martori: Vasilie protopop, popa David 
duhovnicul, popa Andronache. Scrisă de Gheorghe d<iacon> ot oraş Piteşti şi adeverită de Iosif, 
episcopul Argeşului. 

S Jon lonaşcu, op. cit., p. 33. 

6 Constantin Popescu , vezi Ibidem, foaia 4. Un Preda ierei se menţionează şi la începutul 
Pomelnicului bisericii domnești tipărit de Gheorghe Iconomu în 1842. 

4 bidem, foaia 3. Menţionăm că, potrivit documentului, biserica mai închiriase pământ, în 
apropiere, boiangiului Necula şi stolnicului loan Socolescu care își deschiseseră aici prăvălii. 
Localizarea este dificilă. Se menţionează „un loc pă gârlă” (presupunem gârla Scorobaiei, care, 
în propunerea dr. arh. Eugenia Greceanu, Ansamblul urban medieval Piteşti, Editura Paralela 45, 
Piteşti, 2007, p. 37, fig. 9, trecea prin mijlocul urbei, chiar prin faţa bisericii domnești. Tot în 
aceeaşi propunere, Scorobaia se vărsa în Mislea în preajma bisericii Sf. Vineri de azi, de unde și 
amintirea lor păstrată în numele străzii Râurilor). Conform următorului document în copie, soția 
lui, Lucsandra, se învoieşte în 1846 să mărească chiria anuală la 100 de lei, deoarece, cu timpul, 
proprietarul (răposat deja), se întinsese peste limitele din contract, vezi Registrul... foaia 4. 
SIbidem, foaia 14. Semnează din partea bisericii domneşti protopopul Zamfir și dascălul Stan şi 
preotul „Athanasie diputat”. Pe acest a din urmă îl vom găsi peste trei ani, în 1829, conducătorul 
bisericii Precista din Coastă, vezi Ibidem, foile 14 şi 18. 

4 Ibidem, foaia 18. 

*9 Pr. Marin M. Braniște, Școli particulare...., p. 254, nota 18. 

79 Ibidem, foile 3 şi 21. 

primei menționări a epitropului Mihai Pop la biserica domnească”. Conlucrând 
cu conducătorul bisericii din acel an, protopopul Vasilie, acest epitrop va fi 
înlocuit din epitropie de-abia la finele lui 18407, nu fără puţin deranj ?. În 1830 
biserica domnească cumpără prăvălia lui Nicolae, fiul lui Dumitrache Păun”“, şi 
îi stabileşte chiria lui Păun, cojocar'5. În 1832, doi comercianți vecini cu altarul 
bisericii domneşti, Gheorghe Petru” şi postelnicul Grigorie Petrescu”, se 
învoiesc la chirie. În 1833, următorii clerici deserveau la Sf. Gheorghe: Hristea 
duhovnic, David şi Dumitru, diaconul Tănase şi dascălul Constantin'5. În 1834 
epitropia mai eliberează lui Nicolae, fiul lui Dumitrache Păun, o mie de taleri, 
deoarece acesta se plânsese Tribunalului că în urmă cu patru ani, când vânduse 
o prăvălie bisericii, fiind tânăr, a acceptat un preţ prea mic”. În 1836 şcoala pe 
grecește de la Sf. Gheorghe a lui Nicolae Mitilineu are 62 de copii“, deja un 
vârf ultim, din această perioadă ea începând să decadă, deoarece spiritul vremii 
era de românire a învăţământului. În 1837, un Molirvelnic de-al lui Chesarie. Pe 
1] ianuarie 1838 are loc un puternic cutremur de pământ. Avem chiar o 
însemnare pe o fostă carte a bisericii, un Orologhion adecă ceasoslov, Braşov, 
183551. Cu siguranţă Piteștiul a suferit pagube, deoarece de Sf. Gheorghe, Lilea 
Teodor (Lilea braşoveanul, cumpărătorul de loc din 1817) se angajează să 
repare caldarâmul a două prăvălii ale bisericii, „acelea de la răspântie, una de la 
răposata Manda și alta de la răposatul Dumitraşcu”. Semnează epitropul Mihale 
Popovici (Mihai Pop) şi protopopul Gheorghe (Coculescu, foarte probabil), 
prima menţiune în această funcţie”. În 1839 epitropia bisericii domnești 
câştigă definitiv o prăvălie în Uliţa Târgului, donaţie de la un anume Traşcu, 





7! Ibidem foaia Ll. 

? Ibidem, foile | şi 11. 

75 Ibidem, foaia 22, nr. 38, intitulat „Treisprezece bucăţi hârtii: ale Epitropii biserici, ale 
Cârmuiri, ale Judecătorii, ale Departamentului, toate atingătoare de scoaterea lui Mihai Popovici 
din prăvăliile biserici”. 

18 Ibidem, foaia 11. 

75 Ibidem, foaia 20, nr. 16. 

75 Ibidem, foaia 7. 

7! Ibidem, foile 8 şi 21, nr. 21. 

7 Pr. Marin M. Braniște, Catagrafia preoților din judeţul Argeș la 1833, M.O., anul XIII, nr. 5-6, 
1961, p. 398. 

i Ibidem, foaia 11. 

50 Spiridon Cristocea, Despre școlile particulare din Pitești şi din fostul județ Argeș în prima 
jumătate a secolului al XIX-lea, în Argesis, XI, Piteşti, 2002, p. 493. 

5 Pr. Marin M. Branişte, Însemnări..., p. 935: „Astăzi la 11 ale lui ghenarie, anul 1838, la 4 
ceasuri din noapte, marţi spre miercuri, s-au cutremurat pământu, încât au dărâmat multe ziduri. 
Marcu Marinescu”. Tot acum cade de tot biserica mănăstirii Pasărea, vezi Nicolae Iorga, op. cit. 
p. 73. 

42 Ibidem, foaia 12. 

răposat*?. Surorile lui“, „Safta Trenţoaia și Voica prioteasa, soția popi lui 
Mihai bogatu” doreau recuperarea în folosul lor a acestei danii. 

În 1840, o cădelniţă de argint, aflată în patrimoniul bisericii domnești, 
cu inscripția: „această cădelniţă s-a făcut de robi lui Dumnezeu lon Cuza şi 
soţia sa, Victoria Cuza, născută Rosit, la anul 1840, iulie 10”. Aceiași donatori 
oferă un sfânt disc cu inscripția „Trupul lui Hristos luaţi şi din izvorul cel fără 
de moarte gustaţi, an 1840 iulie, 10” şi un sfânt potir: „acest potir s-a făcut de 
robii lui Dumnezeu loan si Victoria la biserica Sf. Mare Mucenic Gheorghe din 
satu Piteşti, la anul 1840, iuli, 10”. Pe 9 iulie, acelaşi an, Hristea Anghel, 
băcan, ia de la epitropia bisericii domneşti un permis de trecere prin prăvălia 
bisericii, contra a cinci oca de unt pe an“. La sfârşitul anului, epitropul Mihai 
Pop este înlăturat din cadrul bisericii domnești“. Deja pe 10 ianuarie 1841 
episcopul Ilarion contrasemnează votul mahalagiilor care pun alți epitropi la Sf. 
Gheorghe, „oameni de toată cinstea, cu stare bună şi cu frica lui Dumnezeu”; 
protopopul Gheorghe iconomul (Coculescu), Nicolae Coculescu (al II-lea, 
viitor primar) şi Pandele Petre (Ctitor la Sf. Ilie, aşa cum însuşi menţiona)“. În 
1841, Slujba Sfântului Nifon. Tot în acest an băcanii Mincă Grigoriu şi 
Theodorache Constantin, negociază chiriile cu biserica domnească“. Cu ocazia 
unei negocieri de chirie, tot în 1841, este amintită școala domnească (adjectiv 
supralicitat atunci, deoarece era o şcoală particulară, în grecește, a lui Nicolae 
Mitilineu)”. În 1842 se editează pentru uzul intern al bisericii Pomelnicului 
bisericii domnești tipărit de Gheorghe Iconomu. Este vorba despre un pomelnic 
de început de secol XIX — probabil şi cu câteva persoane din secolul anterior, 
nu ne referim la ctitorii mari şi la losif, primul episcop de Argeş —, preţios, 
bineînţeles, dar nu unul general. Se pune întrebarea dacă protopopul nu a avut 
acces la pomelnicele mai vechi — cel din 1818, azi pierdut, a supravieţuit până 
în 1974 — sau acesta este doar unul personal, din moment ce câţiva preoţi 
trăitori în perioada slujirii lui aici nu sunt trecuți deloc. Înclinăm către al doilea 
răspuns. Tot în 1842 Ghenea Andrei, mahalagiu de încredere, negociază o 
chirie cu biserica domnească”. 

În 1844 Ilarion Argeșiul, episopul locului, aprobă cererea clerului 
domnesc (preoți, nu se arată câţi, diacon şi protopop) de alocare din venitul 


5 Ibidem, foaia 7. 

5 Amândouă erau fiicele lui Gheorghe Lupaşcu, vezi Ibidem, foaia 21, nr. 25. 

5 Existent şi azi în patrimonial bisericii, consemnat și de V. Brătulescu, vezi op.cit. p. 41, în 
1933, autor care s-a rezumat doar la menţiunea 1840. 

5 Registrul..., foaia 4. 

57 Ibidem, foaia 1. 

5 Jbidem. 

59 Ibidem, foaia 7. 

% Ibidem, foaia 10. Prăvălia în discuţie era vecină cu „zidul odăilor biserici care este școala”. 

SI Ibidem, foaia 8. 

bisericii, anual, a câte o sută de lei pentru „pentru ca să fie mai sârguitori şi mai 
mulțămitori pă viitorime şi să-ş poată întâmpina cheltuelile cele grele ale 
căsnicii, fiindcă şi parte din mahalagii aceştii sfinte b. unii au răposat, alții au 
scăpătat, de la care avea şi preoţii oareşcare folos cu sfat de obşte””?. Tot în 
acest an, o reparaţie a bisericii”? În 1845 Ghenea Andrei, din nou, negociază o 
chirie cu biserica domnească”. Tot în acest an căpitanul N. Socolescu, 
proprietar de prăvălie în colțul Uliţei Mari, aflat în conflict cu biserica 
domnească pe al cărei pământ îşi deschisese afacerea, stinge „prigonirea” 
rămânând stăpân, ca și mai înainte, contra unei donaţii de 40 de lei anual”. În 5 
iulie, același an, Policsenia Beștelei, soția praporgicului Apostol Beştelei, fiica 
lui Theodorache Simionoiu, al cărui neam e îngropat la Sf. Gheorghe Domnesc, 
vinde acestei biserici pe suma de 4600 de lei o prăvălie în Târgul Piteştilor”. 
Cu această prăvălie, în decembrie, acelaşi an, biserica domnească se va 
răscumpăra faţă de biserica Precista din Coastă pentru jumătatea din prăvălia 
comună, donaţie din 1805, a lui Costea măcelarul”. Tot în 1845, un antimis 
(Neofit al II-lea), Istoria bisericească a lui Alexandru Lesviodacs, Gramatica 
Românească a lui Nicolae Bălășescu și o Evanghelie de Neamţ. În 1846, 20 
mai, mahalagiii și epitropia decid învelirea bisericii cu tablă („her alb”), 
mărirea lefurilor preoţilor (cu încă cincizeci de lei pe lângă cei o sută, credem 
că lunar) şi stabilirea lefurilor celor doi dascăli, Nicolae Russescu (o mie de lei, 
credem că anual) şi Badea (patru sute lei, credem că anual). Tot acum se 
menţionează accidental că biserica domnească are o prăvălie pe Uliţa Mare, 
danie de la răposata Măndiţa”. Tot în 1846, un vas pentru Sf. Mir, aflat şi 
acum în inventarul bisericii, cu inscripţia:,, Argheș, 1846”. În 1848, pe 18 iunie 
se stabilește o chirie a unei prăvălii a bisericii sf. Ilie mijlocită de ctitorul ei, 
Pandele Petre, fost epitrop la Sf. Gheorghe'%. Semnează tot în acest subiect, 
dar pe un duplicat, preoţii Dimitrie şi Alecsandru (Sandu duhovnicul). 
Situată în centrul târgului, biserica domnească era înconjurată de 
prăvăliile ei şi ale celorlalți negustori pe care, când îi contracta, îi obliga să ţină 
curăţenia". Despre condiţiile insalubre ale târgului scriu și alții'%. Nu este de 





% Ibidem, foaia 1. 

% Teodor Mavrodin, Ion S. Băcanu, Spiridon Cristocea, Grigore Constantinescu, op.cit., p. 37. 

”4 Ibidem, foaia 10. 

%5 Ibidem, foaia 2. 

ti Ibidem, foaia 14. 

A Ibidem, foaia 16. 

“8 Ibidem, foaia 17. 

ta Ibidem, foaia 4. 

100 Jbidem, foaia 8. 

101 Jbidem, foaia 17. 

'% Ibidem, foile 7, 8. 

1% Doctorul Karol Szeleki sesizează Ocârmuirii județului Argeș în 1835 că „negustorii când se 
află în ale lor îndeletniciri în prăvăliile împrejurate cu biserica Sf. Gheorghe fac tot felul de 

mirare că pe acest fond precar riscul unui incendiu de proporții este foarte 
ridicat, vezi marele incendiu din 1847 din capitala București. În 18 august 1848 
Piteştii cad pradă unui foc devastator. Avem câteva surse. Prima este a 
locțiitorului episcopiei de Argeş, Samuil Tărtășescu Sinadon, din 23 august 
1848, către mitropolitul Neofit al II-lea: „Cu smerenie şi cu lacrămi 
nemângâiate înştiințez prea sf. Voastră după potoapele cele primăvăratice, după 
mortalitatea vitelor, după ivirea stricătoarelor lăcuste, după biciul holerii, care 
încă bate pe aici, și după o secetă de trei luni, care a uscat pământul, alaltăieri 
noapte, la 18 ale aceştia spre noăsprezece, a izbucnit şi un foc prăpăditor în 
mijlocul orașului Piteștilor, care în trei ceasuri a mistuit tot târgul: trei biserici, 
câteva mahalale și mulțime de case, între care s-au ars și metohul episcopiei, 
consistoria cu canţelaria şi cu tot ce s-au aflat într-însul. Mână omenească era 
peste putinţă a da lumii vreun ajutor din pricina vântului, ci a încetat de sine-şi 
numai atunci când cel ce l-a trimis asupră-ne, pentru faptele noastre, ca asupra 
sodomo-gomorenilor a binevoit să poruncească a se potoli”!%. A doua sursă 
este chiar de la protopopul care a încercat să-și apere biserica aflată în pază, Sf. 
Gheorghe: „Leat 1848, August 18, Miercuri seara la 3 ceasuri din noapte au 
luat foc oraşul Piteşti, şi au ars tot târgul, trei mahalale şi trei biserici Sfântu 
Nicolae, Sfântu Gheorghe şi Maica Precista, zidită de loan Mavrodolu, cea mai 
frumoasă biserică din acest oraş; însă în Sfântul Gheorghe n-a intrat focul, şi 
nimic n-a vătămat, numai învelișul şi clopotnița au ars, iar celelalte două 
biserici au ars desăvârşit. Cea mai mare parte din neguțători s-au stins cu 
desăvârșire, arzându-li-se și prăvăliile, și marfa şi casele, mistuind iuțeala 
focului tot în patru ceasuri, neputând a sta împotriva focului niciun fel de 
ajutor. Protop. Gheorghie Iconomul”!%5. 

Istoria bisericii Sf. Gheorghe din Piteşti, singura biserică domnească de 
aici, merită o vizibilitate mult mai mare în cadrul comunităţii, măcar a celor 
pasionaţi de trecutul local. Pe lângă vechime și unicitatea estetică a pridvorului 
ei pe plan naţional — care, ca locuitori ai urbei, ne onorează — acest lăcaș sfânt 
mai are pecetea, uitată prea uşor, de biserică-martir. Să nu uităm că în 1963 
autorităţile locale, în iureşul demolării a ceea ce se credea vechi, au trecut-o pe 
lista neagră, începând acţiunea de demolare. Sentință comutată incredibil — 
adverb deloc supralicitat — în restaurare generală, prin curajul unei mâini de 
oameni. Restaurare exemplară, sub conducerea reputatului arh. Ștefan Balș, un 
fel de al doilea ctitor. De aceea înșiruirea rece a datelor de mai sus pledează 


murdalâc, scoțându-l du prin casele şi curţile lor, în loc a-l căra afară de oraș, dimpotrivă, l-au 
aruncat pe lângă zidul caselor... aceasta aduce la toată obştea vătămare dă sănătate”, vezi Petre 
Popa, Paul Dicu, Silvestru Voinescu, op. cit., p. 125. 

104 Teodor Mavrodin, op. cit., pp. 37-38. 

1% Gr. G. Tocilescu, op. cit., p. 7 (155). 

pentru o repoziţionare a urbei faţă de o instituţie care de 360 de ani o animă, 
deci o influenţează. 


THE PRINCELY CHURCH FROM PITEȘTI UNTIL 1848 
Abstract 


After its consecration, the Princely Church from Piteşti remains an 
important institution for the medieval urban community. It is situated right in 
the centre of the historical centre of the town. It owns shops and consequently 
it represents an important economical factor. 

It is also a real educational factor for the town as long as it has a 
school, too. After the church caught fire in 1848, it needed new solutions in 
order to survive in a town which was in a continuous development. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





UN MONUMENT EMBLEMATIC ȘI ISTORIA SA UITATĂ 
CRUCEA JURĂMÂNTULUI DIN CÂMPULUNG-MUSCEL! 


ȘTEFAN IONESCU-BERECHET" 


În ziua de Crăciun a anului 1674, locuitorii oraşului Câmpulung- 
Muscel erau martorii unui eveniment de excepţie din istoria acestei urbe, veche 
capitală a Ţării Românești. Prin strădania județului Andrea, un sas de 
confesiune catolică, ajutat de cei 12 pârgari, în Piaţa oraşului se ridica o 
măreață şi frumoasă Cruce din piatră de Albeşti, în care iscusiții pisari 
câmpulungeni săpaseră cu litere în relief textul unui important hrisov domnesc, 
emis cu puţin timp în urmă de către Duca Vodă. 

S-au scurs de atunci mai bine de 340 de ani şi această Cruce, cunoscută 
sub numele de Crucea Jurământului, continuă să existe şi astăzi, ca un martor 
tăcut al unor vremi de strălucire din istoria acestui oraș. Ea se află şi acum în 
vechiul centru al urbei, într-o piaţetă numită a Jurământului, dar nu în mijlocul 
acesteia, ci încastrată în fațada unei case de pe strada Negru Vodă, la nr. 102. 
Este casa în care în urmă cu aproape 120 de ani vedea lumina zilei bunicul 
meu, arhitectul Dimitrie Ionescu Berechet. 

Deşi Crucea este monument istoric, și încă unul de referință pentru 
oraşul Câmpulung, peste istoria ei s-a aşternut un dureros văl al uitării. 
Aflându-se într-o zonă intens circulată, sute de turişti sau de localnici trec 
zilnic pe lângă ea. În mod paradoxal pentru cei din urmă, care se perindă cel 
mai adesea prin fața ei, Crucea trece neobservată, nemaiputând constitui nici 
măcar un reper topografic, un simplu punct de întâlnire. Mai tristă decât 
indiferența diurnă este însă „atenţia” nocturnă de care are parte Crucea, aflată 
în proximitatea a numeroase baruri şi discoteci. În forfota mahmură a nopții, ea 
devine un nefericit loc de depozitat ambalaje, sticle sau muştiucuri de ţigară, 
care se substituie astăzi vechii candele ce odinioară ardea în firida din stânga 
Crucii. De mai multă consideraţie se bucură Crucea Jurământului din partea 
unora dintre turiști, care, nefamiliarizaţi cu strania ei prezență în fațada unei 
case, zăbovesc puţin, spre a arunca o privire ori pentru a face o fotografie. Şi 


! Textul reprezintă versiunea revizuită şi adăugită a comunicării cu acelaşi titlu susținută în 
cadrul Şcolii de vară a Muzeului Judeţean Argeș, Piteşti, 23-24 iulie 2015. 
“Facultatea de Teologie Ortodoxă a Universităţii din Bucureşti. 

mai ales pentru a-şi pune unele întrebări legate de semnificația inscripției 
lapidare: să fie oare vorba de vreun alfabet ezoteric sau de un text redactat în 
limba ebraică? 





Casa lonescu-Berechet din Câmpulung Muscel, str. Negru Vodă nr. 102, 
având Crucea Jurământului din 1674 încastrată în faţada 
spațiilor comerciale de la parter (foto Cristina lonescu-Berechet). 


Tot acest amalgam de indiferenţă şi de interpretări hazardate, cumulat 
cu legătura personală ce mă leagă de casa din strada Negru Vodă 102, m-a 
determinat încă din vara anului 2011 să purced la o minuțioasă investigaţie 
referitoare la istoria acestei Cruci şi, evident, a casei care o „adăposteşte” de 
mult timp. Primele concluzii ale acestei investigați au fost expuse în două 
articole publicate de subsemnatul în august 2013, în Evenimentul Muscelean. 
Un amplu serial istorico-genealogic ce era menit să readucă în conştiinţa 
câmpulungenilor importanţa Crucii și figura arhitectului Berechet, a fost 
curmat însă abrupt, fără vreo înştiinţare prealabilă, pe motivul că este prea 
savant pentru formatul mai sus amintitului ziar. După ce în primăvara acestui 
an prezentasem alte rezultate ale investigației mele într-o comunicare susținută 
în cadrul Simpozionului ARA de la Bucureşti, o dezbatere foarte recentă pe 
marginea acestui subiect, desfăşurată pe un cont de Facebook, m-a determinat 
să coagulez elementele analizei cu pricina în prezentul studiu. 

1. Descrierea Crucii Jurământului. Câmpulungul poate fi numit, pe 
bună dreptate, „Oraşul crucilor de piatră”, căci numeroase asemenea exemplare 
străjuiesc de sute de ani curţile bisericilor și intersecțiile străzilor. Pe baza 
cercetărilor de teren şi a studierii colecţiilor epigrafice cunoscute, edite sau 
inedite, pot fi identificate circa 60 de cruci votive, care au fost ridicate în 
Câmpulung, între sec. XVI-XX. Deşi aceste cruci diferă între ele prin 
dimensiuni, tip de scriere şi ornamentică, ele au drept numitor comun un 
formular oarecum standard, ce cuprinde invocația Sf. Treimi, hramul căruia îi 
este dedicată crucea, domnitorul în timpul căruia a fost ridicată, pomelnicul 
ctitorilor (jupani, negustori, feţe bisericeşti, ș. a.), numele pisarului şi văleatul”. 

În cadrul acestui grup de monumente lapidare, impresionant prin 
anvergura sa cantitativă, se distinge aşa numita Cruce a Jurământului, în 
primul rând prin conținutul inscripţiei și prin funcționalitatea sa în viaţa urbană 
a Câmpulungului medieval. În al doilea rând, dimensiunile sale (274 x 104 x 46 
cm) o plasează în categoria celor mai înalte cruci ale orașului, iar decorul foarte 
bogat şi minuţios elaborat al braţelor ei superioare, reprezentat de o serie de 
monograme greceşti şi de iniţiale slavone, de motive fitomorfe, geometrice şi 
astrale”, îi conferă un caracter inegalabil din punct de vedere artistic”. 

Centrul braţelor superioare ale Crucii Jurământului este ocupat de 
binecunoscuta monogramă liturgică 16 XC NU RA (isus Hristos Biruie), în 
care cele patru grupuri de iniţiale sunt dispuse în triunghi, iar lectura se face în 
sens cruciform (sus-jos, stânga-dreapta). Aceste grupuri, înscrise fiecare în câte 
un medalion în formă de funie răsucită, sunt interconectate prin trei ligaturi în 
forma aşa numitului „nod celtic”, care le conectează totodată şi cu 
monogramele celor patru Evangheliști (A0=Matei, AXP=Marcu, AS=Luca, 





2 CE. Şt. lonescu-Berechet, Aspecte inedite cu privire la crucile de piatră din Câmpulung-Muscel, 
comunicare în cadrul Simpozionului "Arhitectură. Restaurare. Arheologie”, organizat de 
Asociaţia ARA, în parteneriat cu Institutul de Arheologie "Vasile Pârvan” al Academiei Române, 
Bucureşti, 23-25 aprilie 2015 (în curs de publicare). 

3 Vezi descrierea în Calinic Argeșeanul, Gr. Constantinescu, Monumente memoriale din judeţul 
Argeș. Cruci de piatră, Ed. Europroduct, Piteşti, 1999, p. 139. 

+ Deşi "design-ul” Crucii Jurământului nu se regăsește în totalitate pe nici o altă cruce din oraș, 
totuşi putem remarca similitudini cu alte cruci, în care dispunerea medalioanelor principale 16 
XG HU Ha este aceeași, dar nu există ligaturi între ele. Cel mai apropiat exemplu îl considerăm a 
fi Crucea înălțată în 1697 de ierodiaconul Ghinea şi familia sa la intersecția dintre Bd. Negru 
Vodă şi str. Revoluţiei (fosta Cale a Albeștilor), în care decorul pare inspirat direct din cel al 
Crucii Jurământului, dar cu importante simplificări (conturul medalioanelor principale este 
simplu, iar ligaturile dintre ele prezintă un "nod celtic” foarte schematizat). Pentru mai multe 
detalii referitoare la această cruce, a se vedea Pr. |. Răuţescu, Câmpulung Muscel. Monografie 
istorică, Tipografia Gh. Gh. Vlădescu, Câmpulung, 1943, ed. anastatică, Ed. Ars Docendi. 
Universitatea din Bucureşti, Bucureşti, 2009, p. 356-357; Pr. Ilie Gh. Diaconescu, Reliefuri şi 
inscripții pe cruci de piatră feudale în nord-vestul Ungrovlahiei, în "Glasul Bisericii” XXI 
(1969), nr. 7-8, p. 859. 

16)=Ioan), înscrise în medalioane simple ce încadrează medalionul cu inițialele 
XC. La baza medalionului cu inițialele TG, simetric stânga-dreapta, se află şi 
monograma Maicii Domnului, conform formulei greceşti AP 68 neîncadrată în 
medalioane. 





Crucea jurământului din 1674, detaliu (foto Cristina lonescu-Berechet). 

În afară de aceste monograme liturgice consacrate, decorul de pe 
braţele superioare ale Crucii mai cuprinde şi câteva grupuri de iniţiale slavone, 
prezente şi pe alte cruci de piatră, inclusiv în Câmpulung Muscel şi în 
proximitatea sa?. În partea superioară a braţului vertical al Crucii, deasupra 
medalionului cu inițialele TG, se află grupul IN WEB 11Y, sub care figurează 
grupurile Gh Bă“ şi AG. Mai jos, pe cele două laturi ale aceluiași braţ vertical 
al Crucii, dispuse simetric stânga-dreapta față de medalionul 1G, se află alte 
două grupuri de iniţiale: IB şi 1|13. Seria este încheiată de un grup de patru 
inițiale MAPE situate în colțurile braţului transversal al Crucii, încadrând 
medalioanele XG NU RA. Interpretarea unor asemenea grupuri de inițiale 
slavone nu este tocmai facilă, cercetătorii văzând în ele fie criptograme”, fie 
prescurtări ale unor formule liturgice consacrate, legate în special de cultul 
Sfintei Cruci. 





* Cu diferențe mai mari sau mai mici, reprezentate de omisiuni, adaosuri sau dispuneri diferite, 
grupurile de iniţiale de pe Crucea Jurământului se regăsesc şi pe alte opt cruci din Câmpulung. 
Există însă o cruce ce conţine aceleaşi grupuri de iniţiale slavone şi prezintă aceeaşi distribuţie, o 
cruce mai veche decât Crucea Jurământului, având dimensiuni comparabile cu ea (270 x 90 x 40 
cm) şi care se găsește în apropierea oraşului Câmpulung. Este vorba de Crucea ridicată pe 5 mai 
1659 de logofătul Udrişte Năsturel împreună cu preotul Vlaicu în satul Nămăeşti, pe hotarul 
acestuia, în dreptul drumului ce duce la Schit. În prezent, crucea se află încastrată în faţada 
sudică a bisericii parohiale a satului Nămăești, cu hramul Sf. Nicolae, ctitorită la finele sec. al 
XVIII-lea de către vestitul negustor câmpulungean, originar din Castoria, Gheorghe Smerna 
(Rucăreanu) (cf. descrierea gen. P. V. Năsturel, Patru inscripțiuni, în ” Albina” X (1907), nr. 35, 
27 mai 1907, p. 915-7; vezi şi Calinic Argeşeanu, Gr. Constantinescu, Monumente..., p. 274-5). 

* În mod surprinzător, inițialele Bă nu sunt prezente şi în replica Crucii Jurământului din 1790, 
aflată în Piaţa agroalimentară a oraşului. 

7 O interpretare a lor ca și criptograme a fost oferită în 1929 de paleografistul de origine 
rucăreană D. Băjan, singurul care a analizat inițialele slavone de pe Crucea Jurământului. După 
ce subliniază faptul că aceste "enigmatice ieroglife” reapar cu mici variațiuni şi pe alte cruci, el 
propune următoarea variantă de lectură: IN UB IY=/isus Nazarineanul, Împărăţia Cerurilor, 
CNE Bă ÂG=Fiul lui Dumnezeu cu 12 apostoli, NB:=Ortodoxia; Ul3 =Globul Pământesc; 
Maă=/ubitorul Păcii, PB=Robilor lui Dumnezeu (D. Băjan, Crucea Jurământului. Studiu analitic 
și istoric cu două gravuri pe zinc și o anexă, Tipografia Gh. Vlădescu, Câmpulung, 1929, p. 13). 
& Această interpretare, care ni se pare cea mai plauzibilă prin coerenţa ei, a fost susţinută în 1965 
de către V. Brătulescu, care analizează un grup de patru iniţiale slavone MAPE ce apare foarte 
frecvent pe lespezi funerare, cruci, picioare de potire, ori antimise din ţara noastră şi din Balcani. 
El semnalează varianta de lectură propusă de C. Georgescu-Munteanu, care, studiind un antimis 
de la Brădet, consideră cele patru inițiale drept prescurtarea primelor cuvinte din sedelna (Crucii) 
de miercuri şi de vineri, a glasului al V-lea din Octoih: Mesto Lobnoe Rai Bisti=Locul Căpățânii 
rai este (V. Brătulescu, Iniţiale și monograme legate de semnul Crucii, în "Glasul Bisericii” 
XVII (1965), nr. 7-8, p. 570-571). Această interpretare este reiterată câțiva ani mai târziu de către 
Pr. Sandu Tudor, care identifică cercetătorul ce a introdus-o în 1925 în lumea academică: 
protopopul ortodox bulgar Ivan Goşev (Pr. S. Tudor, 7ot despre inițiale pe cruci, în "Glasul 
Bisericii” XXXIII (1974), nr. 11-12, p. 1192-3). O tâlcuire a grupurilor de iniţiale slavone ce 
apar pe Crucea Jurământului, o găsim în remarcabilul studiu al Pr. Ilie Gh. Diaconescu, Reliefuri 

Bogatul decor al braţelor superioare ale Crucii Jurământului este 
completat de un chenar cu motive fitomorfe, în care remarcăm frunza de acant, 
precum şi de 11 stele, cu un număr variabil de raze (6, 7, 8). Trei stele se află 
în partea superioară a braţului vertical al Crucii, în cadrul primelor grupuri de 
inițiale slavone, iar alte 8, așezate simteric pe brațul transversal al Crucii, 
încadrează medalioanele cu inițialele XC HU ka. 

Inscripţia propriu-zisă a Crucii Jurământului'", având litera excizată de 
5 cm, prezintă caracteristici extrem de interesante. În primul rând, se cuvine 
remarcată prezența stemei cu acvila cruciată între primele rânduri ale textului 
de pe braţul vertical, ce conferă acestui monument lapidar un caracter solemn, 
oficial. 

În al doilea rând, pot fi identificate elemente care se regăsesc în 
formularul uzual al crucilor votive. Este vorba de invocaţia inaugurală a Sfintei 
Treimi, urmată de precizarea hramului căruia îi este închinată Crucea (Nașterea 
Domnului) şi apoi de dedicaţia monumentului către Duca Vodă şi familia sa 
(Anastasia Doamna şi Constantin voevod, fiul Domnului), dedicație care 
reunește de fapt două secțiuni esenţiale ale formularului: pomelnicul ctitorilor 
şi numele Domnitorului în funcție. La aceste elemente deja amintite se adaugă, 
la final, numele ispravnicului (Andrea judeţul cu 12 pârgari) şi precizarea datei 
(mesiţa dec 25 văleat 7183=1674). 

2, Crucile hrisov. În afară de toate aceste aspecte comune, Crucea 
Jurământului îşi afirmă caracterul unic între crucile votive ale Câmpulungului 
medieval, prin faptul că textul inscripției sale conţine un hrisov domnesc. Ea 
face parte din categoria acelor „tocmeli, legături sau întăriri” domnești scrise pe 
piatră!!, pe care le numim generic „Cruci hrisov”, o formă de largă publicitate a 


și inscripții..., p. 856, n. 22, 24. Sunt tâlcuite aici monogramele Mântuitorului şi ale Sfântului 
Duh, GNH Bă&= Fiul lui Dumnezeu; AG=Duhul Sfânt, monograma Răstignirii IN UB MYV=/isus 
Nazarineanul, Ţarul Savaot, Țarul iudeilor, precum şi trei grupuri de iniţiale considerate drept 
prescurtări ale unor cântări închinate Sf. Cruci: IMB=Prea Curată Stăpână/Miluieşte-mă 
Dumnezeule; 1413 (fără a se da lectura); MAPE=Locul osândei, rai s-a făcut. 

” Interesant că suma totală a razelor este 77, un număr revelator din punct de vedere simbolic. 

19 Vezi Anexa 1. În lucrarea noastră vom reda inscripția potrivit lecturii lui D. Băjan, Crucea..., p. 
9-11. Inscripţia Crucii Jurământului este redată în diverse izvoare şi lucrări de specialitate, 
precum: C. Bălan, Inscripții medievale şi din epoca modernă ale României. Județul istoric 
Muscel (mss. dactilografiat la Institutul de Istorie Nicolae Iorga), nr. 386, p. 800-801; Pr. 1. 
Răuţescu, Câmpulung, p. 353-4; Calinic Argeşeanu, Gr. Constantinescu, Monumente..., p. 139- 
140; Inscripții din bisericile României adunate, adnotate şi publicate de N. Iorga (N. Iorga, 
Inscripții...), vol. II, Bucureşti, 1908, p. 103; C.D. Aricescu, Istoria Câmpulungului, prima 
rezidență a României, ed. îngrijită de Ad. Săvoiu şi Gh. Pârnuţă, transcriere de Gh. Pârnuţă, Ed. 
Ars Docendi, Bucureşti, 2007, p. 185-186. 

1! Aceste denumiri ce apar în terminologia vechilor hrisoave sunt evidenţiate în V. Drăghiceanu, 
O tocmeală a lui Matei Basarab, în BCML IV (1911), p. 148. 

unor drepturi şi privilegii, foarte rar întâlnită în Ţara Românească!?. Până în 
prezent am putut identifica doar alte patru asemenea exemplare, care se 
păstrează până astăzi, fiind ridicate în primele jumătăţi ale sec. XVII şi XVIII, 
dar nu este exclus ca numărul lor să fie sau să fi fost mai mare. 

Primele două, în ordine cronologică, au fost ridicate în timpul domniei 
lui Matei Basarab, din porunca acestuia. Una se află în comuna Ştefăneşti, jud. 
Argeș, fiind înălțată inițial în Târgul Dealului!5, iar ulterior degradându-se, a 
fost adusă şi așezată în faţa porţii bisericii din sat!“. De dimensiuni impunătoare 
(305 x 110 x 47 x 31 cm), crucea cuprinde un hrisov domnesc prin care se 
interzic abuzurile vameşilor („vinerăcierilor”) și se fixează cuantumul 
vinăriciului şi al altor taxe („plocon şi părpăr”) pe care erau datori să le 
plătească proprietarii de vii din Dealul Piteștilor. „M-am milostivit de am pus 
legături în cestă sfântă cruce”"”, precizează textul hrisovului săpat în piatră, din 
care nu se poate citi leatul'€. 

ŞI a doua cruce hrisov, ridicată din porunca lui Matei Basarab în 1635, 
se referă tot la vinărici, însă la cel pe care trebuiau să-l plătească târgoviștenii 
care comercializau vin. Crucea de dimensiuni foarte mari a fost ridicată în 
„mahalaua de peste gârlă” din oraşul Târgoviște, unde se păstrează până astăzi. 
Urmând o formulă uzuală în epocă, hrisovul săpat în piatră conţine şi 
blestemul: „Domnia Mea am pus legătură ... şi cine va strica această tocmeală 
„.. să fie afurisit [şi] blestemat”. 

Alte două cruci hrisov au fost ridicate în prima jumătate a sec. al 
XVIII-lea, una în jud. Vâlcea, alta în jud. Argeş. Prima este cunoscută sub 
numele de Crucea Mişeilor, fiind ridicată la Râmnicu Vâlcea, în jurul anului 
1718, în timpul stăpânirii austriece în Oltenia. Un aspect ce singularizează 
această cruce în cadrul grupului mai sus amintit este faptul că ea reproduce 
textul unui hrisov domnesc mai vechi cu circa 140 de ani decât replica lui 


!2 Cf. Em. Vârtosu, Din sigilografia Moldovei şi a Țării Românești, în DIR, Introducere, vol. IL, 
p. 444-445. 

13 Gen. P. V. Năsturel, Patru inscripțiuni..., p. 918, o descrie amplasată la intersecţia Şoselei 
Piteşti-Ştefănești-Bucureşti cu drumul satului Târgul Dealului Ştefăneşti. 

14 În faţa Căminului cultural, cf. Calinic Argeşeanu, Gr. Constantinescu, Monumente... p. 260. 

15 Se cuvine să remarcăm aici asemănarea cu formula înscrisă pe Crucea Jurământului: "domnia 
mea încă am întărit mila cu această cinstită cruce, ca să fie ertaţi”. 

16 Ibid., p. 260-261; Pr. Marin M. Branişte, Pr. Ilie Gh. Diaconescu, Vechile cruci de piatră din 
cuprinsul şi vecinătatea orașului Piteşti, în "Mitropolia Olteniei” XVI (1964), nr. 1-2, p. 43-44. 
Se pot identifica interesante similitudini între această cruce hrisov şi un hrisov din 1636, dec. 8, 
prin care acelaşi Matei Basarab stabilea vinăriciul pe care trebuiau să-l plătească câmpulungenii 
ce dețineau vii în Dealul Piteştilor şi în alte podgorii, menţionând că "m-am milostivit de i-am 
iertat şi le-am întărit lucrul şi iertăciunea cu această carte” (DRHB, vol. XXV, doc. 425, 
p. 469). 

1 Pr. MM. Branişte, Pr. |. Gh. Diaconescu, Vechile cruci..., p. 44; V. Drăghiceanu, O tocmeală 
a lui Matei Basarab, în BCMI XIX (1926), fasc. 48, p. 88. 

lapidară. Este vorba de un hrisov emis la 1580, iulie 25, prin care Mihnea 
Turcitul întăreşte m-rii Cozia moșia din Râmnic, precizând cu de-amănuntul 
hotarele ei'%. Această funcţie de hotarnică a hrisovului o preia mai târziu 
crucea, ridicată de egumenii cozieni Serafim şi Ghenadie, întru hramul Sf. 
Arhangheli Mihail şi Gavriil, în drumul Râmnicului (Troianului), în hotarul de 
sud al oraşului. De dimensiuni relativ mari (200 x 102 x 35 x 29 cm) ea se află 
astăzi în parcul de pe latura vestică a bisericii Bunavestire”. 

Ultima în ordine cronologică din categoria crucilor hrisov cunoscute 
este Crucea aflată în pridvorul bisericii Cuv. Parascheva din satul Moşoaia de 
Jos, jud. Argeş, aflat la 12 km SV de Piteşti. Ridicată inițial pe hotarul satului 
şi mutată în biserică probabil în 1896, ea reproduce textul unui hrisov emis de 
Constantin Mavrocordat în 1741, iunie 25, prin care se confirmă statutul de 
oameni liberi al moşnenilor din Moşoaia faţă de urmașele vornicului Badea 
Bălăceanu, care va fi stăpânit vremelnic prin 1678-1687 şi acest sat de pe valea 
Teleormanului și va fi rumânit pe moșnenii de aici”. 

3. Privilegiile Oraşului și Crucea Jurământului. Hrisovul săpat în 
piatra Crucii Jurământului este hrisovul prin care Gheorghe Duca Vodă 
confirma în 1674 vechile privilegii ale orășenilor câmpulungeni. Potrivit chiar 
inscripției de pe Cruce, aceste privilegii fuseseră conferite în 1215 de către 
Radu Negru Vodă, legendarul întemeietor al orașului şi al Ţării Românești. 
Lăsând la o parte chestiunea identității acestui enigmatic voievod şi a anului în 
care au fost conferite întâia oară privilegiile, se poate afirma cu fermitate că 
oraşul Câmpulung „a fost oraşul cu cele mai vechi privilegii şi cu cea mai 
extinsă autonomie din Ţara Românească”?!. În lumina hrisoavelor cunoscute 
astăzi, se constată existența din vechime a trei categorii principale de privilegii 
acordate câmpulungenilor: 1. privilegiul referitor la libertăţile orăşenilor, pe 


'5 DRHB, vol. VIII, nr. 313, p. 510-512. Această cruce este singura din grupul crucilor hrisov, a 
cărei inscripție ne este cunoscută şi din colecțiile edite de documente ale Ţării Româneşti. 

19 Pentru textul inscripţiei şi comentarii, a se vedea C. Bălan, Inscripţii medievale şi din epoca 
modernă a României. Judeţul istoric Vâlcea (sec. XIV-1848), Ed. Academiei Române, p. 796- 
798; V. Drăghiceanu, Biserici de lemn și cruci de piatră din jud. Rm. Vâlcii. Inscripţii, în BCMI 
XXVI (1933), fasc. 78, p. 186. Numele de Crucea Mișeilor provine de la vecinătatea moşiei 
mânăstireşti cu aşezământul spitalicesc destinat acestei categorii de bolnavi, amintit în hrisovul 
din 1580. 

% Textul crucii, precum și un amplu comentariu se găsesc în R. Creţeanu, Pr. M. Braniște, 
Biserica Cuv. Parascheva din Moşoaia (jud. Argeș) și crucea de interes istoric din pridvorul ei, 
în Biserica Ortodoxă Română” LXXXVI (1968), nr. 11-12, p. 1360-1364. Interesant de 
remarcat este faptul că în hrisov nu este pomenită crucea, ci formula utilizată - "această hotărâre 
... întăritu-o-am cu pecetea şi cu iscălitura domniei mele, ca să fie nestrămutată” - trimite în mod 
evident la textul unui hrisov scris, probabil pierdut. La o dată ulterioară, el a fost transpus în 
piatră şi cu această ocazie s-au adăugat numele moşnenilor ce au jeluit lui Vodă, precum şi 
pomelnicul pisarului, elemente ce evident nu puteau figura în hrisovul original. 

“1 AL. Ciocâltan, Comunitățile germane la sud de Carpaţi în Evul Mediu (sec. XIII-XVIII), 
Muzeul Brăilei Carol I, Ed. Istros, Brăila, 2015, p. 81. 

care se fundamentează autonomia urbană; 2. privilegiul referitor la stăpânirea 
acestora asupra munţilor și plaiurilor oraşului; 3. privilegiul pentru mişeii 
orașului (leproși şi infirmi)”. 

De-a lungul timpului, aceste privilegii au fost periodic reînnoite de 
către Domnie, prin neobosita purtare de grijă a judeţilor orașului, hrisoavele ce 
le întăresc fiind cu grijă păstrate şi copiate în sec. al XVIII-lea în două foarte 
importante documente: Pânza orașului Câmpulung, în 1747, cuprinzând 
primele două categorii de privilegii, respectiv Codexul mişeilor sau Ocolnica 
de hrisoavele satului Măţău, în 1761, conţinând cea de-a treia categorie de 
privilegii mai sus amintite”. Cel dintâi document, Pânza orașului Câmpulung, 
întărit de Constantin Mavrocordat în 1747, iunie 18, conţine şi hrisovul lui 
Gheorghe Duca Vodă din 1674 (cu nr. 21), copiat alături de alte 26 hrisoave şi 
12 cărți domneşti, emise între 1559-1747, pe o pânză lungă (7,10 m x 0,44 m), 
înfășurată în formă de sul și păstrată într-un cilindru de metal cu capac (P=8,5 
cm, L=66 cm), în arhiva Obştii moşnenilor câmpulungeni până la 27 noiembrie 
1931, când a fost donată Bibliotecii Academiei Române de către Maria |. 
Glogoveanu”. 

Din cele trei categorii de privilegii mai sus amintite, ne vom opri doar 
asupra privilegiului privitor la libertățile orăşeneşti, ce cuprindea o serie de 
drepturi fundamentale de care se bucurau câmpulungenii”5, precum: autonomia 
juridică, adică dreptul de a fi judecaţi doar de conducerea oraşului (judeţul cu 
cei 12 pârgari şi cu bătrânii orașului), fără amestecul vreunei instanţe străine 
(pârcălabii sau călugării mânăstirii Câmpulung); exclusivitate în deținerea de 
proprietăţi în oraş şi în moşia oraşului şi posibilitatea de a transmite ereditar 
acest drept; exclusivitate în cumpărarea de proprietăţi de la alți concitadini, 
inclusiv de la cei morți fără urmași sau cu datorii la străini, astfel încât 
proprietatea orăşenească să nu se înstrăineze; privilegiul fiscal, adică scutirea 
de anumite dări şi obligaţii fiscale”. 


* Ibid., p. 8l. 

% Ibid.,p. 81. 

% Cf. C. Şerban, Lupta orășenilor din Câmpulung-Muscel împotriva asupririi feudale în sec. al 
XVII-XVIII-lea, în "Studii. Revistă de istorie” XV (1962), nr. 4, p. 955, n. 1; Pr. |. Răuţescu, 
Câmpulung... p. 32-33; Gh. Pârnuţă, Șt. Trâmbaciu, Documente și inscripții privind istoria 
orașului Câmpulung-Muscel, vol. IL, Ed. Semne, București, 1999, doc. 57, p. 146. În Biblioteca 
Academiei Române, Pânza orașului se păstrează la secţia Manuscrise, colecția de Suluri, sub nr. 
6. 

* Se cuvine precizat aici ce se înțelegea în vechime prin termenul de orășean sau altfel spus cum 
se putea bucura cineva de acest statut în Câmpulungul medieval şi modern. Analizând cu atenţie 
vechile hrisoave şi mai ales procesul purtat în prima jumătate a sec. al XIX-lea între Magistratul 
şi moșnenii orașului, putem sesiza criteriul fundamental avut în vedere în recunoașterea calității 
de orăşean: criteriul genealogic, adică descendența din întemeietorii oraşului sau înrudirea, prin 
căsătorie, cu urmaşii acestora. 

% Cf. AL. Ciocâltan, Comunitățile germane..., p. 90. 

Dintre privilegiile enumerate mai sus, hrisovul de pe Crucea 
Jurământului confirmă autonomia juridică şi privilegiul fiscal (scutirea de 
„vama de pâine, de vama domnească şi de vamă ori den ce vor vinde”), 
interzicând inclusiv județului să perceapă vamă de la orășeni. Sunt invocate ca 
temeiuri ale hotărârii scutirile anterioare acordate de Radu Negru (1215) şi de 
Alexandru Iliaş (1626), „precum scrie în cărțile ceale bătrâne şi în pisania 
sfintei mănăstiri, care iaste pusă deasupra uşii besearicii, întărită de răposatul 
Matheiu voevod cu mare blestem”. Hrisovul lui Duca Vodă se încheie printr- 
o formulă consacrată în Evul Mediu românesc şi anume blestemul final: „lar 
cine nu va întări mila oraşului să fie proclet și anatema!”*. 

Dacă lecturăm cu atenţie hrisovul înscris pe Crucea Jurământului, 
putem remarca caracterul său compilatoriu. El nu reproduce ad-litteram 
niciunul dintre hrisoavele anterioare cunoscute, ci compilează, cu anumite 
adaptări, formulări prezente în acestea. Astfel, privilegiul de autonomie 
juridică pare preluat din hrisovul lui Radu Mihnea din 1615, mai 7” sau dintr- 
unul din hrisoavele ulterioare ce-l întăresc. Faţă de sursă însă, textul de pe 
Cruce introduce o importantă precizare referitoare la instanța de judecată: 
judecarea orășenilor se va face de către judeţ cu cei 12 pârgari și cu bătrânii, 
pârcălabilor sau călugărilor mânăstirii Câmpulung fiindu-le interzis în mod 
explicit orice imixtiune juridică. 

Încercând să identificăm sursa din care hrisovul Crucii Jurământului 
preia privilegiul fiscal, am avut parte de câteva descoperiri extrem de 
interesante. Din porunca lui Matei Basarab, în biserica mânăstirii Câmpulung, 
ctitoria sa, au fost așezate două pisanii „gemene” redactate în chirilica 
românească”, purtând data de 20 august 1636": una în exterior, pe fațada de 





27 Se poate decela aici o anumită ierarhie a modalităţilor de a face publică acordarea privilegiilor: 
primul loc îl ocupă hrisovul emis de cancelaria domnească, purtând semnătura şi pecetea 
Domnului, pe locul al doilea se află pisania, document oficial al mânăstirii redactat de către 
pisari, urmând voinţa şi instrucțiunile Domnului. lar pisania la rândul ei devine o autoritate ce 
este invocată în textul Crucii, memorial ridicat de conducerea comunității urbane pentru a 
consemna în piatră hotătârile Domniei. 

% Vezi textul inscripţiei în D. Băjan, Crucea..., p. LL. 

% Gh. Pârnuţă, Șt. Trâmbaciu, Documente... vol. I, doc. 33, p. 161; Pr. IL. Răuţescu, 
Câmpulung... p. 13, 361-362. 

30 Cu excepţia formulelor introductive consacrate, redactate în limba slavonă, restul inscripției 
este scris în limba română. Acest detaliu, prea puţin remarcat până acum, este de o importanță 
deosebită, dacă ţinem cont de faptul că în acea vreme slavona era încă foarte uzitată în cult, în 
cancelaria domnească sau în epigrafie. Este atestată astfel, indirect, contribuţia importantă a 
câmpulungenilor la implementarea scrisului în limba română şi din această perspectivă celebra 
Scrisoare a lui Neacşu către judele Braşovului din 1521 nu mai pare un fapt izolat. 

3! Toţi cei care au transcris pisaniile lui Matei Basarab au citit data de 20 august la ambele pisanii 
(Jurnalul călătoriilor canonice ale Mitropolitului Ungrovlahiei Neofit I Cretanul (Jurnalul 
mitropolitului Neofit...), trad. şi prezentare de M. Carataşu, P. Cernovodeanu, N. Stoicescu, în 
"Biserica Ortodoxă Română” XCVIII (1980), nr. 1-2, p. 301-303; C. Bălan, Inscripții... Muscel, 

apus, deasupra intrării, iar a doua în interior, deasupra ușii de acces dinspre 
pronaos în naos, această din urmă pisanie cuprinzând și privilegiul fiscal al 
orășenilor conferit de „Radu Negru Voevod”. La această pisanie şi la acest 
privilegiu face referire explicită textul hrisovului lui Duca Vodă înscris pe 
Crucea Jurământului. Mai mult chiar, o analiză comparativă a celor două 
monumente lapidare (Pisanie şi Cruce), ne dezvăluie în mod clar cum textul 
hrisovului se inspiră nemijlocit din textul pisaniei”. 

În primul rând, partea principală a pasajului din pisanie, ce cuprinde 
privilegiul fiscal, este reprodusă ad-litteram în hrisovul de pe Cruce, în maniera 
unui fransumpt, ceea ce denotă importanța deosebită care se acorda acestui 
pasaj. În al doilea rând, este interesat de remarcat și modul în care autorul 
hrisovului recompune informaţiile din pisanie. Astfel, dacă în pisanie se face 
referire doar la Radu Negru ca fiind domnitorul ce acordă privilegii orășenilor, 
fără a se preciza leatul hrisovului originar, pe Cruce, alături de Radu Negru, 
apare şi Alexandru Iliaş, în postura domnitorului care întărește privilegiul 
fiscal“, indicându-se şi leaturile în care cei doi ar fi acordat acest privilegiu: 
6723 (= 1215) şi 7136 (= 1626). Această combinaţie domnitori-leaturi, care 
apare pe Cruce, se regăsește în pisanie, dar într-un sens total diferit, fiind vorba 
de cei doi domnitori de care se leagă zidirea (Radu Negru, 1215), respectiv 
surparea (Alexandru Iliaș, 1626) fostei biserici a Curţii domnești din 
Câmpulung. În plus, datarea hrisovului lui Radu Negru în 1215 introduce o 
inadvertență suplimentară, căci un hrisov al lui Matei Basarab din 1636, aprilie 
12, ce întărea privilegiile câmpulungenilor, aminteşte de hrisovul lui Radu 
Negru pentru „așezământul oraşului” ca având leatul 6800 (=1291/1292)*%. 

Să comparăm acum între ele cele două pisanii „gemene” de la biserica 
mânăstirii Câmpulung. Se poate remarca cum pisania interioară reia inscripția 


nr. 249-250; N. Iorga, Inscripții..., vol. |, p. 128-130), cu excepţia Pr. |. Răuţescu, Câmpulung... 
p. 76, care în mod inexplicabil citeşte data de 24 august în cazul pisaniei interioare. 

“2 Cu prilejul ultimei refaceri a bisericii, dintre 1826-1832, cele două pisanii au fost încastrate pe 
fațada de apus a bisericii, una la dreapta (sudul), alta la stânga (nordul) intrării, cea din urmă 
fiind pisania ce cuprinde privilegiul fiscal. Amplasamentul inițial al celor două pisanii este dedus 
de P. Chihaia pe baza studierii montanţilor celor două ancadramente de uși din epoca lui Matei 
Basarab şi pe baza a două surse de sec. XVIII, Jurnalul de călătorii al mitropolitului Neofit 
Criteanul (1746), ce descrie "pisania care scrie în piatra ce este deasupra uşii mânăstirii” şi 
"pisania care este scrisă în piatra cea din biserică, de deasupra uşii monasterii”, respectiv 
Pomelnicul mânăstirii Câmpulung (versiunea din 1758/1761, mss. 3722 BAR), unde la f. 48 este 
transcrisă "pisania care scrie în piatra cea din afară, ce iaste deasupra ușilor sfintei mânăstiri” şi 
la f. 49 "pisania care scrie în piatra cea din biserică, ce iaste deasupra uşii celei mari, dinlăuntrul 
sfintei mânăstiri” (cf. P. Chihaia, Artă medievală, vol. I: Monumente din cetăţile de scaun ale 
Țării Româneşti, Ed. Albatros, Bucureşti, 1998, p. 188-189). 

33 Vezi Anexa IL. 

3 Nu ni s-a păstrat nici un hrisov emis de Alexandru Iliaș care să confirme privilegiile 
câmpulungenilor. 

* DRHB, vol. XXV, nr. 250, p. 263. 

pisaniei exterioare (principale), eliminând câteva detalii şi interpolând înaintea 
secţiunii finale“, textul privilegiului fiscal. Tocmai acest caracter de 
interpolare al pasajului care este redat fidel pe Crucea Jurământului şi care nu 
figurează în nici un alt hrisov cunoscut indică faptul că avem de-a face tot cu 
un fransumpr. Pasajul din pisania interioară este preluat dintr-o sursă 
necunoscută, pierdută astăzi, şi devine la rândul său sursa autoritativă a 
hrisovului înscris pe Crucea Jurământului. 

Ambele monumente lapidare (Pisania şi Crucea) conservă așadar, în 
maniera transumptului, acelaşi pasaj extras dintr-un vechi hrisov de o 
importanță majoră în Câmpulungul medieval. C. D. Aricescu confirmă deducția 
noastră, precizând şi despre ce hrisov este vorba. Descriind ceremonia 
investiturii judeților oraşului, el afirmă că noul ales mergea în Piaţa centrală 
până la locul în care se afla „Crucea jurământului”, crucea lui Negru-Voievod, pe 
care era săpat extractul hrisovului bătrân al fundatorului Principatului 
român”. Aceeaşi informaţie o reiterează două decenii mai târziu D. 
Papazoglu, care vizitând oraşul descrie și Crucea Jurământului, drept un 
„monument pe care se află sculptat hrisovul lui Negru-Vodă sau vechile 
privilegii ale Câmpulungului” %. Aşa numitul „hrisov al lui Negru Vodă”, ce 
conferă privilegii orășenilor, nu este o invenţie romantică de sec. XIX, ci el 
apare menţionat cu câteva secole mai devreme. Cea mai veche sursă cunoscută 
care-l menţionează este hrisovul lui Matei Basarab din 1636 aprilie 12, care, 
întărind privilegiile câmpulungenilor, invocă „hrisoavele bătrâne şi vechi, 
făcute pentru așezământul orașului”, dintre care primul este „hrisovul 
strămoşului Domniei mele, prea luminatului şi blagocestivului şi de Hristos 
iubitoriu răposatului Radu Negru voevod, leatul 6800 (1291/1292)%%. 

Se mai păstra oare pe vremea lui Matei Basarab acest hrisov originar şi 
ar putea constitui el sursa din care autorul pisaniei interioare a mânăstirii a 
extras pasajul privitor la privilegiul fiscal? Deși nu putem exclude posibilitatea 
ca în 1636 Domnitorul să fi avut la îndemână hrisovul din 1292, este cu totul 
improbabil ca acesta să fi fost sursa pasajului din pisanie. În acest caz, ar fi 
trebuit să găsim şi în hrisovul din 1636, care-l întăreşte pe cel originar din 
1292, prezenţa pasajului cu pricina sau măcar ceva similar. Or, în acest hrisov, 





3 În care se menționează durata lucrărilor şi ispravnicul acestora, Socol din Cornăţeni. 

37 C. D. Aricescu, Istoria Câmpulungului..., p. 107-9. Semnificativ este tocmai termenul 
”extract” folosit de Aricescu, care indică faptul că hrisovul de pe Cruce nu redă întreg hrisovul 
originar, ci numai un fragment, adică tocmai pasajul cuprinzând privilegiul fiscal ce face obiectul 
analizei noastre. 

% D. Pappazoglu, Excursiune arheologică la trei vechi reședințe ale României: Câmpulung, 
Curtea de Argeș şi Târgoviște, făcută în anul 1874, în vol. Câmpulungul în mărturiile vremii, 
crestomaţie de Ad. Săvoiu, Ed. Ars Docendi, Universitatea din București, Bucureşti, 2009, p. 94. 
 DRHB, vol. XXV, nr. 250, p. 263. 

privilegiul fiscal este expus într-o manieră diferită şi mult mai complexă decât 
cea prezentă în pasaj. 

O altă posibilă sursă a pasajului din pisanie am putea-o identifica tot cu 
ajutorul lui C. D. Aricescu. În Istoria Câmpulungului, el susţine că primul 
exemplar al Crucii Jurământului datează chiar din epoca lui Negru Vodă, 
Crucea fiind reparată în vremea domnitorului Mircea Ciobanu și apoi refăcută 
în 1674 şi 1790“. Să fi fost preluat pasajul din pisanie dintr-un exemplar al 
Crucii Jurământului anterior anului 1636? Nu este imposibil, dar ni se pare 
insuficient pentru a putea explica în mod satisfăcător consemnarea privilegiilor 
orașului în a doua pisanie a bisericii mânăstirii Câmpulung. 

Ce altă sursă ar putea avea privilegiul fiscal inclus în pisanie? Să 
pornim de la semnalarea a două detalii greu de explicat la prima vedere. În 
primul rând, ne punem întrebarea firească: care poate fi rostul aşezării de către 
Matei Basarab a două pisanii „gemene” în biserica mânăstirii Câmpulung, 
ambele purtând aceeași dată? În al doilea rând, este straniu că în hrisovul său 
din 1636, aprilie 12, același domnitor face referire la „piatra pe care am pus-o 
Domnia Mea deasupra porţii bisericii” în care sunt scrise privilegiile 
orăşeneşti”, adică la pisania interioară care poartă o dată ulterioară hrisovului 
şi anume 1636 august 20”! 

Pisania (interioară a) lui Matei Basarab de la mânăstirea Negru Vodă din 
Câmpulung Muscel, 1636 august 20 (foto Cristina lonescu-Berechet). 


4% C.D. Aricescu, Istoria Câmpulungului..., p. 153, n. 3. 

1 DRHB, vol. XXV, nr. 250, p. 263. 

+ Acest lucru este semnalat cu mirarea cuvenită de către P. Chihaia, Artă medievală, vol. I, p. 
220, n. 173. 

Această bizară neconcordanță cronologică poate avea mai multe 
explicații posibile: fie hrisovul, păstrat doar în copie în Pânza orașului din 
1747, este antedatat, lecturându-se greşit data originalului de către copist; fie 
pisania a fost așezată mai înainte de 12 aprilie (data hrisovului), deci anterior 
datei înscrise pe ea (20 august), lăsându-se probabil loc liber pentru înscrierea 
ei ulterioară, practică întâlnită în cazul lespezilor funerare; fie „piatra” la care 
face referire hrisovul din aprilie 1636 nu este aceeași cu pisania datată august 
1636. Dacă această ultimă variantă este adevărată, considerăm că piatra 
menționată în hrisov nu ar putea fi decât vechea pisanie a bisericii Curţii 
domnești, din care meșterii lui Matei Basarab au extras controversatul leat 6723 
şi pasajul cuprinzând privilegiul fiscal. Aşezată deasupra uşii bisericii, probabil 
imediat după terminarea lucrărilor de construcţie, ea va fi fost înlocuită în 
august 1636 cu pisania cunoscută astăzi. 

Indiferent însă care este identitatea „pietrei” menţionate în hrisovul lui 
Matei Basarab din aprilie 1636, faptul că pisarii acestuia au preluat fragmentul 
cuprinzând privilegiul fiscal din pisania bisericii anterioare este confirmat de o 
mărturie din 1746. Vizitând mânăstirea Câmpulung în acel an, mitropolitul 
Neofit Criteanul consemnează în Jurnalul său de călătorii textul pisaniei 
interioare. Bazându-se probabil pe o tradiţie păstrată de călugării mânăstirii, el 
afirmă că această pisanie „care iaste scrisă în piatra cea den biserică, care iaste 
scrisă deasupra ușii” provine „de la răposatul Radul Negru voevod, unde se 
spune că vama acestui oraş să fie iertată”*. Evident că mitropolitul Neofit nu 
se referă aici la proveniența pisaniei ca obiect, ci la originea privilegiului fiscal 
consemnat în aceasta. 

Ce ar fi putut reprezenta oare această pisanie? Lăsând deoparte 
spinoasa chestiune a identității legendarului fondator al Ţării Româneşti, 
remarcăm un detaliu interesant: pasajul ce cuprinde privilegiul acordat 
orăşenilor de „Radu Negru”, vorbeşte de acesta la persoana a III-a singular, 
desemnându-l cu apelativul de „răposatul”. Este evident că nu putem avea de-a 
face aici cu vreo formulă emisă de însuşi „Negru Vodă”, ci de un domnitor 
posterior lui. De aceea, în opinia noastră, așa numita pisanie a „răposatului 
Negru voevod” reprezintă pisania fostei biserici a Curţii domneşti din 
Câmpulung, aşezată cu prilejul (re)ctitoririi sale, ce consemnează un important 
privilegiu acordat într-o domnie anterioară. 

Având în vedere datele istorice şi arheologice cunoscute cu privire la 
această biserică, este foarte posibil ca vechea pisanie să fi fost aşezată în timpul 
domniei lui Nicolae Alexandru, consemnând şi întărind privilegiile oraşului 
Câmpulung, acordate prin hrisov domnesc chiar în epoca întemeierii Ţării 
Româneşti. Nu este exclus să fi existat dintru început două pisanii ale bisericii, 





“% Jurnalul mitropolitului Neofit..., p. 302. 

una exterioară şi una interioară, iar voievodul conservator (Matei Basarab) să fi 
reprodus ad-litteram modelul iniţial şi în această privință. Cert este faptul că 
Matei Basarab reiterează gestul predecesorului său, întărind „milele oraşului” 
printr-o pisanie. Noul ctitor, care transformă în sec. al XVII-lea fosta biserică 
de Curte (de mir) în biserică de mânăstire (de obşte), aşează o pisanie specială 
în interiorul noului lăcaș, ce conţine pasajul preluat din pisania anterioară, de 
secol XIV şi care ulterior devine sursă pentru hrisovul înscris pe Crucea 
Jurământului“. Avem de-a face aşadar cu două borne similare şi esenţiale în 
viața Câmpulungului medieval, cu ocazia cărora este confirmat statutul 
privilegiat al orăşenilor: momentul stabilirii Curţii Domnești şi momentul 
fondării mânăstirii, două importante instituţii inserate în mijlocul comunității 
urbane. 

4. Contextul ridicării Crucii Jurământului în 1674. În ciuda 
confirmării privilegiilor oraşului, actul ctitoricesc al lui Matei Basarab a creat 
inevitabil premisele unui îndelungat „conflict de interese” între mânăstire şi 
orăşeni, conflict ce este amintit chiar în textul hrisovului înscris pe Crucea 
Jurământului: „lar când au fost acum în zilele domniei meale, venit-au judeţul 
cu oroșanii cu jalbă la domnia mea, spuind cum că le strică călugării mila 
orașului ce au avut de la alţi domni bătrâni”. Conflictul avea la bază 
privilegiile cu care domnitorul a înzestrat ctitoria sa, ce încălcau interesele şi 
vechile privilegii orășenești. 

Prin hrisovul din 1647, aprilie 10, Matei Basarab dăruia mânăstirii 
jumătate din venitul vămii de la Dragoslavele, vama şi pârcălăbia târgului 
(săptămânal) din Câmpulung, păhărnicia precum şi vama de pită a Sborului 
(Bâlciului) de Sf. Ilie, care era de acum mutat lângă mânăstire, în prăvălii 
special amenajate. Orăşenilor care pierd astfel jurisdicția asupra acestui foarte 
important Târg anual, Matei Basarab le confirmă drept compensație scutirea de 
vama domnească, cu excepția unei vămi de pește și limbi de vită pe care îi 
îndatora să le dea călugărilor mânăstirii “€. 

Acest veritabil hrisov de întemeiere a fost reînnoit mai târziu de către 
Grigorie Ghica Vodă printr-un hrisov emis pe 16 aprilie 1661“. Din timpul 
celei de-a doua domnii a acestui voievod începe lungul şir de procese între 


“4 În acest context, nu ne mai suprinde acțiunea de "dublare” a pisaniei, căci, dorind să confere 
autoritate hotărârii sale, Matei Basarab consemnează privilegiile oraşului într-o inscripţie ce 
trebuia în mod necesar să aibă caracterul unei pisanii, conținând, pe lângă pasajul respectiv, toate 
elementele uzuale ale unei pisanii. 

“% D. Băjan, Crucea..., p. 10. 

15 Cf. Pr. 1. Răuţescu, Câmpulung...» p. 78-79. Înregistrăm astfel un prim compromis al Domniei 
care va căuta de acum înainte o cale de a reconcilia interesele divergente ale celor două tabere şi 
tocmai în spiritul acestui compromis Matei Basarab decide (re)aşezarea pisaniei interioare de la 
mânăstire. 

” Ibid., p. 86. 

conducerea oraşului şi egumenii mânăstirii, cu privire la acordarea/înlăturarea 
de privilegii. Primul episod debutează în momentul în care Grigorie Ghica 
Vodă, răspunzând unei jalbe a egumenului Vasile, reconfirmă prin hrisovul său 
din 12 aprilie 1672 dreptul mânăstirii de a percepe vama târgului (săptămânal), 
privilegiu despre care aflăm din respectivul hrisov că fusese uzurpat de Andrea 
judeţul oraşului, care „se amesteca şi el de lua vamă, fără de nici o poruncă 
domnească”. Probabil că această acţiune a conducătorului urbei 
câmpulungene a determinat formularea interdicției explicite înscrise pe Crucea 
Jurământului, ca judeţul să nu perceapă vamă de la orășeni. 

Două luni şi jumătate mai târziu, acelaşi jude se judecă în fața 
domnitorului cu Vasile, egumenul mânăstirii, pentru înlăturarea privilegiului 
din 1647, care prevedea ca orășenii să dea călugărilor vamă din pește şi din 
limbile de carne. Invocând vechile obiceiuri și privilegii orăşeneşti întărite în 
pisania interioară a mânăstirii, Andrea judeţul are câştig de cauză şi obţine 
revocarea hotărârii lui Matei Basarab prin hrisovul lui Grigorie Ghica din 27 
iunie 1672”. 

Odată cu venirea pe tron a lui Gheorghe Duca, conflictul reizbucneşte. 
După ce, iniţial, Andrea judeţul repurtează o primă izbândă în Divan, în 
absenţa egumenului Gavriil, acesta din urmă îl determină pe domnitor să 
reconfirme, printr-un hrisov din 8 iulie 1674, privilegiile acordate de Matei 
Basarab mânăstirii: cămănăria şi vama de pește şi de limbi de carne, percepute 
de la orăşeni. În cursul aceluiași an însă, județul Andrea capătă din nou câştig 
de cauză, reuşind să-l convingă pe Duca Vodă să revoce hrisovul din iulie şi să- 
1 reconfirme pe cel al lui Grigorie Ghica din 27 iunie 1672%. Recunoașterea şi 
întărirea de către Domnie a privilegiilor orăşeneşti culminează cu ridicarea 
Crucii Jurământului „în mijlocul Târgului” din Câmpulung în ziua de Crăciun a 
anului 1674, prin strădania aceluiaşi neobosit Andrea județul”. 


“% Gh. Pârnuţă, Șt. Trâmbaciu, Documente... vol. L, doc. 132, p. 292-3. 

* Ibid., vol. L, doc. 134, p. 296-7. 

% Ibid., vol. L, doc. 140. 

51 O amplă şi documentată prezentare a acestui celebru judeţ o găsim în teza de doctorat a lui Al. 
Ciocăltan, Comunitățile germane..., p. 118-123, de unde am extras informaţiile pe care le 
prezentăm în cele ce urmează. Reprezentant de seamă al patriciatului săsesc catolic din 
Câmpulung, Andrea Păulescu a ocupat funcţia de judeţ al oraşului mai mult de 6 mandate, în 
intervalul 1658-1680, fiind unul dintre cei mai longevivi şi populari conducători ai urbei de-a 
lungul vremii. Născut probabil cu puţin înainte de 1620, căsătorit cu Caterina şi având trei copii 
Matteo, Pietro şi Jacomo, după cum rezultă dintr-un status animarum al Bărăţiei din Câmpulung 
redactat în 1649/1650, deţinea funcția de gociman (administrator al bunurilor) al acestei biserici, 
calitate în care participă în 1656 la hotărnicia locului vechiului C/oașter (cf. CDŢR, vol. VIII, p. 
419). Atestat ca judeţ al oraşului prima oară într-un document din 31 august 1658, ce păstrează şi 
amprenta inelului său sigilar, el va reuşi încă din primele sale mandate să obțină reconfirmarea 
vechilor privilegii orăşeneşti de la Mihnea III Radu (15 iunie 1659) şi Gheorghe Ghica (21 
ianuarie 1660). Este menţionat ca judeţ în diverse documente din anii 1667, 1670, 1672, 1674, 

Pe 14 ianuarie 1675, la numai trei săptâmâni după ridicarea Crucii, 
același Duca Vodă conferă mânăstirii şi egumenului Gavriil dreptul de a 
percepe taxa păhărniciei (cămănăritului) de la proprietarii de cârciumi din oraș, 
inclusiv de la orăşeni, privilegiu care nu se regăseşte în hrisovul lui Matei 
Basarab din 1647*. În plus, călugării reîncepuseră de ceva vreme să pretindă 
vama de peşte şi de carne, privilegiu revocat de Grigorie Ghica în 1672 şi de 
Duca Vodă în 1674. Având „multă pâră și gâlceavă” între ei, Andrea judeţul şi 
toţi orăşenii cu egumenul Gavril se înfăţişează în Divan, înaintea Măriei Sale 
pentru judecarea pricinii. Spre a împăca cele două tabere, Duca Vodă alege o 
nouă cale de compromis, confirmând printr-un nou hrisov din 17 ianuarie 1675, 
atât propriul hrisov din 14 ianuarie acelaşi an, cât şi pe cel al predecesorului 
său, Grigorie Ghica din 27 iunie 1672. Astfel, călugărilor [i se întărea dreptul 
de a percepe păhărnicia de la orăşeni, dar pierdeau dreptul de a strânge de la 
aceştia vama de peşte şi de carne*?. 

Procesul este redeschis de către orăşeni și județul lor Scarlat 6 ani mai 
târziu, în timpul domniei lui Şerban Cantacuzino, care, prin hrisovul său din 23 
mai 1681, recurge la o soluție de compromis similară cu cea a predecesorului 
său: orăşenii să fie liberi de judecata călugărilor şi să nu dea vama de carne, dar 
să dea mânăstirii păhărnicia şi vama de peşte“. Conflictul a continuat pe tot 
parcursul sec. al XVIII-lea și începutul celui de-al XIX-lea, orășenii fiind 
constrânşi de Domnie să plătească mânăstirii vama Sborului de Sf. Ilie, a 
carelor de peşte şi a cămănăritului, constrângere care i-a determinat în repetate 
rânduri să refuze perceperea acestor venituri şi chiar să alunge pe slujbaşii 
mânăstirii”. 





1678-1680, cea din urmă menţiune cunoscută, ca biv judeţ însă, figurând într-o hotărnicie din 2 
februarie 1681. Ultima alegere a sa ca județ eşuează, căci deplasându-se la Bucureşti pentru a 
primi confirmarea lui Șerban Cantacuzino, îndură din partea acestuia o "grozavă necinste” pe 
motive confesionale (cf. Relaţia anonimă latină despre Țara Românească, în vol. Călători 
străini despre Ţările Române, serie veche, vol. VII, Ed. Ştiinţifică şi Enciclopedică, Bucureşti, 
1980, p. 452). Data exactă a morţii sale nu ne este cunoscută, ea trebuind plasată în intervalul 
1681-1688. Deducţia lui D. Băjan, care identifică o lespede funerară aflată la MNA cu lespedea 
tombală a lui Andrea județul (D. Băjan, Crucea..., p. 5, n. 3), nu este corectă, căci respectiva 
lespede a aparținut mormântului unui iezuit omonim din Cotnari, de la mijlocul sec. al XVII-lea 
(cf. Inscripțiile medievale ale României, vol. I: oraşul Bucureşti, cu studiu introd., repertoriu 
cronologic, note explicative, indicaţii bibliografice şi indici, Ed. Academiei RSR, Bucureşti, 
1965, nr. 649, p. 529-530). 

“2 Gh. Pârnuţă, Şt. Trâmbaciu, Documente..., vol. L, doc. 142, p. 307. 

*5 Ibid., vol. L, doc. 143. 

** Ibid., vol. L, doc. 154. 

55 A se vedea o sistematică prezentare a acestui conflict pe toată durata desfășurării sale în C. 
Şerban, Lupta..., p. 958-961. O victorie notabilă, dar vremelnică, repurtată de orăşeni s-a petrecut 
în timpul domniei lui Nicolae Mavrogheni, care, prin hrisovul său din 1786, iulie 23, îi scuteşte 
pe orăşeni de orice taxă vamală datorată mânăstirii (Gh. Pârnuţă, Şt. Trâmbaciu, Documente..., 
vol. II, doc. 145, p. 242-5). 

5. Funcţia de consacrare a Crucii Jurământului. După cum 
pertinent remarca D. Băjan în 1929, „între monumentele Câmpulungului, prin 
excelență un loc însemnat îl ocupă Crucea Jurământului, atât prin importanța 
textului, cât şi a destinaţiunii de consecrațiune ce i s-a dat la solemnitatea 
alegerii județului, consfințită prin depunere de jurământ”*. În faţa Crucii care 
cuprindea înscrise în piatră drepturile orăşeneşti consfinţite prin hrisoave, noul 
judeţ jura să apere aceste drepturi, cu ocazia investiturii sale anuale. 

O descriere amănunțită a acestui ceremonial, aşa cum se desfăşura el la 
începutul sec. al XIX-lea, o găsim în Istoria Câmpulungului publicată în 1855- 
56 de C. D. Aricescu”. Potrivit acestuia, „prezidentul comunei” era ales 
anual“, a treia zi de Paşti”, de către pârgari „dintre cetăţenii cei mai oneşti şi 
drepţi sau cei mai cu influență la pârgari şi la popor”“. În dimineaţa alegerii, 
pârgarii împărţiţi în două tabere se întruneau la casele celor doi candidaţi, pe 
care-i însoțeau apoi în alai până la biserica mânăstirii undea avea loc ceremonia 
alegerii“. 

În faţa porţilor mânăstirii, în locul numit Piaţa Județului, avea loc o 
încinsă dezbatere electorală, în urma căreia era ales noul judeţ, care „intra în 
triumf pe poarta monastirii...în sunetul campanelor şi al aclamaţiilor populare”, 
fiind întâmpinat în ușa bisericii de protopopul „comunei” (judeţului)”?. Înaintea 





* D. Băjan, Crucea... p. 4. 

57 C. D. Aricescu, Istoria Câmpulungului..., p. 107-9. Trebuie amintit aici faptul că tatăl 
scriitorului, vistierul Dimitrie Aricescu, a îndeplinit funcția de județ al oraşului în repetate 
rânduri între 1822-28, iar Aricescu însuşi a putut asista, copil fiind, la acest ceremonial. 

*5 Informaţia este confirmată şi de Relaţia anonimă latină..., p. 45. Ea se poate observa prin 
cercetarea mențiunilor documentare ale judeților câmpulungeni şi se poate deduce prin corelație 
cu alegerea anuală a judeților în alte oraşe ale Ţării Românești. 

* În lumina surselor cunoscute în orașele Ţării Româneşti alegerea judeţilor avea loc primăvara 
(cf. Em. Vârtosu, Din sigilografia..., p. 441-4). 

50 Alegerea judeţului se făcea din rândurile patriciatului urban de către pârgari, la rândul lor 
membri ai acestui patriciat. Ideea este evidenţiată de Al. Ciocâltan, Comunitățile germane..., p. 
101, ce semnalează o carte domnească din 1786, martie 28, prin care Mihai Suţu îl însărcina pe 
epistatul oraşului Câmpulung, postelnicul Bănică Urianu, ca "împreună cu pârgarii şi cu cei mai 
de frunte şi bătrâni (ai) oraşului” să aleagă alt judeţ (Gh. Pârnuţă, Şt. Trâmbaciu, Documente..., 
vol. II, doc. 143, p.241). 

SI Al. Ciocâltan respinge posibilitatea ca şi în vechime judeţii oraşului să fi depus jurământul tot 
la mânăstirea Negru Vodă, care ”era în afara autonomiei urbane şi avea un regim aparte”, intrând 
în sfera de autoritate a domniei şi nu a sfatului orăşenesc (Al. Ciocâltan, Comunitățile germane..., 
p. 103). Observaţia este pertinentă, dar în opinia noastră faptul că investitura judeţului avea loc la 
mânăstire ar putea fi şi ecoul unei vechi tradiţii, potrivit căreia ceremonialul respectiv avea loc la 
biserica Curţii Domnești, noul ales primind cu această ocazie şi confirmarea domniei. În plus, nu 
trebuie să omitem faptul că biserica mânăstirii a fost până la începutul sec. al XX-lea ”catedrala” 
oraşului, cea mai prestigioasă şi importantă dintre lăcașurile de cult din Câmpulung. 

€ AJ. Ciocâltan observă just că protos-ul ceremoniei nu era egumenul mânăstirii, ci 
reprezentantul clerului de mir (bid., p. 103). Dacă consultăm lista egumenilor mânăstirii 
Câmpulung (Pr. 1. Răuţescu, Câmpulung..., p. 128), putem constata că în perioada la care se 

altarului, noul ales rostea „jurământul de dreptate şi credinţă către legi şi către 
popor”, iar apoi urma o rânduială pe care o întâlnim în slujba hirotoniei 
clericilor. Înaintea celor adunaţi în biserică, protopopul rostea întrebarea 
(formula) întreită: „Vrednic este?”, iar „poporul răspundea în cor: „Vrednic 
este!”%%, rânduială care ne indică în mod clar că noul judeţ primea un tip de 
hirotesie, o investire cultică în misiunea sa“. Aricescu însuşi compară 
consacrarea noului judeţ cu ungerea unui monarh, numind ceremonia descrisă 
drept „ceremonie princiară”. 

Rânduiala săvârșită în biserica mânăstirii era urmată/dublată de o alta, 
având şi ea o dimensiune liturgică, ce avea loc în Piaţa oraşului, unde județul 
ajungea în fruntea unei impresionante procesiuni%. Aici, în faţa Crucii 
jurământului, el „repeta jurământul de credinţă” făcut în faţa altarului, „săruta 
crucea”, după care „era ridicat de trei ori pe umerii pârgarilor, în întreită 
strigare a alegătorilor şi a poporului: „Să trăiască jupan judeţul!”. 

Ceremonialul investirii județului îşi afla replica, la nivelul mahalalelor 
orașului, într-un ceremonial similar al alegerii anuale a pârgarilor, derulat 
probabil la bisericile de parohie și în faţa anumitor cruci votive. Ipoteza este 
formulată de autorii monografiei oraşului Câmpulung din 1974, ce afirmă: 
„într-un fel asemănător erau aleși şi pârgarii, sub cerul liber, la răspântiile 
cartierelor medievale, unde se afla câte o cruce monumentală (unele păstrate şi 
astăzi) în faţa căreia depunea jurământul cel în cauză, în prezența orășenilor din 
cartierul respectiv”. 

Funcţia de consacrare a Crucii Jurământului şi dorinţa orășenilor de a 
păstra nealterate privilegiile consemnate în piatră de care se bucurau din 
vechime au determinat ridicarea unei copii a acestei Cruci, în momentul 
deteriorării originalului în timpul „răzmeriţei” (războiului ruso-turc) din 1787- 
1791. Denumită de N. lorga Crucea pârgarilor, spre a o diferenţia de original, 


raportează în mod cert Aricescu atunci când descrie ceremonialul investirii judeţului (1823- 
1831), egumen era arhiereul Filaret Beldiman Apamias. Având în vedere faptul că acesta nu era 
un simplu monah, ci un episcop titular de Apamea, considerăm că în contextul respectiv 
protopopul judeţului (nici simplu preot, dar nici arhiereu) era delegat să săvârşească asemenea 
slujbe. Este posibil ca situaţia descrisă de Aricescu să fi fost valabilă şi în trecut, ţinând cont de 
faptul că mânăstirea Câmpulung a fost condusă în decursul timpului de mai mulți egumeni cu 
rang (titlu) de arhiereu. 

% În mod cert rânduiala descrisă aici de Aricescu nu este completă, căci în mod obligatoriu 
asupra noului ales se rostea şi o rugăciune de binecuvântare în noua sa slujire. 

S Această dimensiune liturgică a vieţii urbane din Câmpulungul medieval, mai dificil de sesizat 
astăzi într-o lume profund secularizată, era o constantă a unei epoci în care sacrul şi Biserica erau 
prezente la tot pasul în viaţa societății româneşti. 

5»... în sunetul campanelor şi al aclamaţiilor populare, înconjurat de pârgari, precedat de 
lictori ... şi urmat de notabilii şi de tot poporul”, potrivit aceluiaşi Aricescu. 

% Câmpulung-Muscel, ieri și azi. Istoria orașului, coord. prof. dr. Gh. Pârnuţă, Câmpulung- 
Muscel, 1974, p. P2. 

această replică în piatră de Albeşti are dimensiunile de 276 x 98 x 46 x 28 cm 
şi literă de 6 cm, în relief, și se află în prezent în Piaţa agroalimentară a 
oraşului, într-o zonă aglomerată şi murdară. Ea reproduce cu mici diferenţe 
inscripția și decorul originalului din 1674, dar în plus cuprinde următorul adaos 
epigrafic, ce precizează contextul şi ostenitorii (epistat, judeţi, pârgari) ce s-au 
îngrijit de ridicarea ei: „Însă la leat 1787 fiind răzmiriță, s-a stricat această 
sfântă cruce, ce se vede zidită în zid. Dar văzând dumnealui slugeriu Gheorghe 
Rucăreanu epistat oraşului, au ridicat această sfântă cruce cu chieltuiala 
dumnealui, ca să fie spre întărire oraşului, judeţ fiind Neculae Cocoş / şi doi 
pârgari, lon Strecheru şi Savu Buduluca, la leat 1790, însă la ridicare au fost în 
stare, Sterea judeţ”. 

O însemnare marginală pe o carte de cult aparținând bisericii Sf. Ilie, 
datorată unui martor ocular, înregistrează chiar data exactă a inaugurării Crucii 
copie, rectificând data înscrisă pe Crucea copie: „Duca voevod ... au ridicat 
sfânta cruce cea din târg, iar cea de al doilea, o au ridicat dumnealui jupan 
Gheorghe Rucăreanu la leat 1791, nov 7 zile, într-o vineri şi am fost şi eu la 
ridicare. Popa Nicolae [Roşu]”%. 

6. Crucea Jurământului şi amplasamentul ei: mărturii şi ipoteze. 

Din descrierea lui Aricescu, se poate constata un fapt cert: Crucea 
Jurământului era amplasată din cele mai vechi timpuri în Piaţa oraşului şi acolo 
se desfășura ceremonialul descris mai sus. Tot el dezvoltă această idee și într- 
un alt pasaj din Istoria Câmpulungului: „La 1552 centrul oraşului era nelocuit, 
localul acesta fiind conservat de magistraţii comunei pentru lărgirea stradei 
principale, unde figura Crucea şi Piaţa Jurământului şi pe ale cărei două laturi 
se ridicau locuinţele notabililor şi ale judeţilor””. 

Două surse de secol XVIII confirmă descrierea lui Aricescu. 
Pomelnicul mânăstirii Câmpulung (cca 1758-1761) cuprinde o copie a 
inscripției „ce s-au scris după Crucea de piatră care este în mijlocul târgului în 
orașul Câmpulung””. În 1746, mitropolitul Neofit nota în Jurnalul său de 
călătorie, că „în oraş, pe locul unde se face târgul [săptămânal], se află şi o 
cruce de piatră, pe care a pus-o Duca voievod, şi unde sunt scrise şi întărite 
toate privilegiile acelui oraş”. 

Nu trebuie să luăm totuşi această însemnare ad-litteram, căci „mijlocul 
târgului” (vechea piață) nu poate fi identic cu locul pe care se ținea târgul 
săptămânal „de bucate” şi unde până în 1633 avea loc anual și Bâlciul Sf. Ilie. 





S7 Pr. L. Răuțescu, Câmpulung... p. 353. Ultima secţiune se află înscrisă pe muchia din stânga 
brațului transversal. 

6 C£. ibid., p. 256. 

% C.D. Aricescu, Istoria Câmpulungului..., p. 120. 

“BAR mss. rom. 3722, f. 49v-50. 

7! Jurnalul mitropolitului Neofit..., p. 303-304. 

Acest târg se desfășura în zona actualei Piețe agroalimentare, aflate în spatele 
bisericii Sf. Ilie, pe latura sa de vest, dar documentele vechi, inclusiv Aricescu, 
numesc această piaţă Obor şi nu Târg”. Acest Obor, aflat în vecinătatea 
bisericii Sf. Ilie (Marginea), era desigur prelungirea Pieței centrale a orașului 
(mijlocul Târgului) în care se afla biserica Domnească, numită în izvoarele 
medievale şi moderne „biserica din Târg”. Rezultă astfel în mod logic că exista 
o mare deschidere/piață, idee întărită de același Aricescu care descrie piața 
veche drept „cea mai mare locandă din oraş”, precizând în mod explicit şi 
limitele topografice ale acesteia: „Tot localul pe care stau casele d-nei Anica 
Apostolescu şi cele trei sau patru case de ambele părţi erau loc liber, formând 
piaţa veche””. 

Aflându-se în mijlocul oraşului Câmpulung, un important centru 
comercial, Crucea Jurământului era înconjurată de câteva unităţi de măsurare a 
cerealelor, potrivit spuselor lui Aricescu: „Încă de la Negru, zice tradiţia, se 
aflau în piaţa vechie a oraşului, în dreptul Crucii Jurământului, trei baniţe de 
piatră, ridicate pe câte un stâlp scurt de piatră; cu aceste baniţe să măsura grâul, 
orzul, porumbul ..., ca cu nişte baniţe ale obştei oraşului””?. 

În continuare rămâne să mai investigăm un aspect important: în ce loc 
din cadrul vechii Piețe se aflau în vechime Crucea lui Duca Vodă şi copia ei? 
Em. Vârtosu oferă un răspuns cât se poate de pertinent la prima vedere: 
„Crucea veche, stricată în parte, se păstrează şi azi fixată în zidul unei case, iar 
în locul ei, în piaţa oraşului, s-a aşezat o replică, în anii 1787-1790”. 

Este logic să presupunem acest transfer. Originalul ridicat în Piaţă la 
1674, odată deteriorat, a fost deplasat şi încastrat (conservat) în zidul unei case, 
iar locul şi funcționalitatea sa au fost preluate de copia din 1790. Numai că 
recursul la logică nu oferă întotdeauna soluţia corectă când este vorba de 
cercetarea trecutului istoric. 

Cea mai veche sursă cunoscută, care ne oferă o mărturie elocventă 
despre amplasamentul Crucii, este un text redactat în jurul anului 1764 de către 
misionarul franciscan Blasius Kleiner şi intitulat Cronica franciscanilor. 

Într-un pasaj în care descrie proprietăţile imobile ale Bărăţiei din orașul 
Câmpulung, donate de diverşi enoriaşi catolici de-a lungul vremii, autorul 
afirmă că: „mânăstirea mai are patru case în Târg ... A treia casă, foarte mare, 
este construită din lemn şi se află în apropiere de Cruce. A patra casă, 


P C.D. Aricescu, Istoria Câmpulungului..., p. 134. 
75 Ibid., p. 183,n.3. 

7% Ibid., p. 183. 

75 Bm. Vârtosu, Din sigilografia..., p. 444. 

construită și ea din lemn, se află mai jos de Cruce, anume în aşa fel încât 
Crucea se găseşte la mijloc între aceste două case”. 

Apelativul de „Cruce” folosit în text ne îndreptăţeşte să credem că el nu 
se referă la o cruce oarecare dintre numeroasele exemplare ce împânzeau orașul 
la acea dată, ci la Crucea „din mijlocul Târgului”, singura de altfel situată în 
proximitatea Bărăţiei, lângă care se aflau proprietăţile menționate în text. 
Aşezarea Crucii la mijloc între cele două case de lemn, probabil cu rol de 
prăvălii, denotă în mod limpede că ea se afla în rândul clădirilor aliniate la 
stradă și nu în mijlocul Pieței”. 

Mai multe amănunte ne oferă, peste aproape un secol, C. D. Aricescu, 
în Istoria Câmpulungului, ce atestă faptul că, în 1855, Crucea lui Duca se afla 
deja încastrată. În capitolul dedicat Crucii Jurământului'5, el redă inscripţia 
„acestei cruci istorice”, precizând şi proprietarii casei în zidul căreia originalul 
de la 1674 se afla încastrat: judele Sterie”” şi apoi Nicola Boiangiul“. 

Potrivit tradiției câmpulungene consemnate de Aricescu, Crucea 
Jurământului a fost înălţată pe vremea lui Negru Vodă şi a cunoscut de-a lungul 
timpului trei prefaceri, în timpul domniilor lui Mircea Ciobanul (1559 ?)*! şi 
Duca Vodă (1674), respectiv la 1790. 

Tot în același pasaj, Aricescu ne mai oferă un detaliu esenţial pentru 
analiza noastră: „Crucea lui Duca, copie după cea originală a lui Negru, e 
încrustată în păretele zidului, a/ăturea cu cea de la 1790”. 





76 G. Georgescu, Câmpulung-Muscel în Cronica franciscanilor de la 1764, în Argesis IX (2000), 
p. 262. 

!1 Se cuvine remarcat că epoca în care întâlnim acest amplasament este anterioară cu mai bine de 
două decenii ridicării copiei Crucii. Este o perioadă mult prea lungă pentru a putea presupune că 
la acea dată originalul era deja degradat şi deci deplasat din locul originar, iar replica va fi fost 
realizată cu atâta întârziere. 

% C.D. Aricescu, Istoria Câmpulungului..., p. 153, nota L. 

* Unul dintre cei mai proeminenţi și longevivi județi ai oraşului, ocupând această funcţie în 
repetate rânduri între 1785-1805 (vezi Pr. 1. Răuţescu, Câmpulung..., p. 147) şi deținând de la 
finele sec. al XVIII-lea rangul de postelnic (cf. Gh. Pârnuţă, Șt. Trâmbaciu, Documente..., vol. II, 
doc. 189, p. 301). Dacă lecturăm cu atenţie adaosul epigrafic aflat pe replica Crucii din 1790, 
putem constata că Sterie era judeţul aflat în funcţie în momentul inaugurării acesteia. 

50 Negustor vestit din prima jumătate a sec. al XIX-lea, boiangiu de meserie, sârb de neam, 
cunoscut şi sub numele de Todorovici (cf. Sp. Cristocea, Şt. Trâmbaciu, Câmpulungul 
Muscelului reflectat în Catagrafia din 1838, Ed. Ordessos, Piteşti, 2007, p. 74, nr. 114). 

51 Este greu de crezut că poate fi o simplă coincidență datarea de către Aricescu a primei 
”reparaţii” a Crucii Jurământului în timpul domniei lui Mircea Ciobanul, domnitorul de la care se 
păstrează în Pânza orașului cel mai vechi hrisov cuprinzând anumite privilegii (scutiri) ale 
câmpulungenilor (hrisovul din 20 februarie 1559, în Gh. Pârnuţă, Șt. Trâmbaciu, Documente..., 
vol. I, doc. 28, p. 155). În cazul în care a existat o asemenea Cruce a lui Mircea Ciobanul, 
considerăm că data cea mai plauzibilă a ridicării sale este data emiterii privilegiului respectiv, 
adică 1559. 

În 1855, cele două exemplare ale Crucii Jurământului, originalul şi 
copia, se aflau aşadar în acelaşi loc, lângă casa lui Nicola Boiangiul, aceeaşi cu 
actuala casă de pe str. Negru Vodă 102! 

Preţioasa informaţie furnizată de Aricescu este confirmată în registru 
vizual, câțiva ani mai târziu, de două fotografii (ansamblu şi detaliu) realizate 
de celebrul fotograf Carol Popp de Szathmary“”, care ne dezvăluie 
amplasamentul celor două cruci în jurul anului 1865. 

Analizând cu atenție aceşti formidabili martori oculari, se pot observa 
câteva detalii extrem de interesante. În primul rând remarcăm că originalul din 
1674 nu se afla încastrat în zidul casei, așa cum o vom pomeni ulterior, ci în 
zidul împrejmuitor al curţii!* 

Crucea era adăpostită într-un edicul, care practic o fixa fără a-i obtura 
nici una dintre laturi, în interiorul acestuia aflându-se o candelă. În fața Crucii 
lui Duca, la circa 1-2 m de zidul curţii, lateral dreapta (cum privim), se afla 
replica din 1790, care avea pe atunci şi o căciulă mobilă în patru ape 
(piramidală). 

Între cele două Cruci, în proximitatea zidului curții, se observă o 
lespede culcată la pământ, ce pare să poarte urme vagi de inscripţie. Judecând 
după forma şi dimensiunile sale, pare să fie brațul vertical al unei cruci. 

Dacă este așa, atunci ea ar trebui să fie restul unui exemplar al Crucii 
Jurământului anterior anului 1674, în mod logic acel exemplar din timpul lui 
Mircea Ciobanul menţionat de Aricescut”. 

Pe baza mărturiilor analizate mai sus, a devenit limpede care era 
amplasamentul celor două Cruci ale Jurământului la mijlocul sec. al XIX-lea. 
Dar putem trage de aici o concluzie valabilă şi pentru perioada anterioară? În 
studiul său dedicat Crucii Jurământului, D. Băjan susţine că „de la 1787 
(copia) îşi păstrează neschimbat acelaşi loc” (adică în faţa originalului din 
1674) până în jurul anului 1865, când a fost transferată în Piaţa 
agroalimentară*”. 

Deşi el nu indică pe ce-şi bazează afirmaţia, iar opinia sa poate părea 
arbitrară, totuşi considerăm că D. Băjan are perfectă dreptate. 


8 Carol Popp de Szathmary, România. Album al MS Domnitorului Carol 1, BAR, colecţia de 
Stampe. Vezi foto 5 şi 6. 

8 Crucea era fixată în zidul arcuit al porţii din faţa caselor acestuia (N. Ionescu Berechet) şi 
numai acolo, cum s-a pomenit de multă vreme” (D. Băjan, Crucea..., p. 22). 

5 Prezenţa celui de-al treilea exemplar al Crucii Jurământului, dedusă din fotografie, pare să fie 
susținută şi de Aricescu, care, în pasajul analizat mai sus, folosește o formulare care lasă loc 
acestei interpretări: "Această Cruce istorică există şi astăzi lângă zidul lui Nicola Boiangiul” (cf. 
C. D. Aricescu, Istoria Câmpulungului..., p. 153, n. 3). Din curgerea acestei fraze şi a celei 
următoare, pare că autorul distinge crucea de lângă zid de "Crucea lui Duca, încrustată în zid” şi 
de cea din 1790. 

5 D. Băjan, Crucea..., p. 22. 

Cele două exemplare ale Crucii Jurământului aflate în faţa casei lui 
Nicola Boiangiu din Câmpulung- Muscel, ansamblu şi detaliu, fotografie 
din 1565 a lui Carol Popp de Szathmary (sursa foto: Wikimedia Commons). 

De ce? În primul rând să recurgem la un exerciţiu de imaginaţie, bazat 
pe reducerea la absurd: ridicată la 1791 pe un amplasament nedeterminat, 
undeva în mijlocul Pieței, Crucea replică va fi fost adusă cândva între 1831 
(anul ultimei investiri de judeţ) şi 1855 (anul publicării Istoriei lui Aricescu) pe 
amplasamentul atestat de Aricescu şi de Szathmary, după 1864 urmând un nou 
transfer, în Piaţa agroalimentară, unde Crucea se află astăzi. 





Crucea Jurământului din 1790 aflată în Piaţa agroalimentară 
din Câmpulung-Muscel (foto Cristina lonescu-Berechet). 


Este destul de dificil de acceptat un asemenea periplu al Crucii replică, 
mai ales dacă ţinem cont şi de o tradiţie orășenească care interzice deplasarea 
crucilor din locul lor inițial“. În al doilea rând, un detaliu prezent în adaosul 
epigrafic înscris pe Crucea din 1790 ne oferă indiciul necesar. Ni se dezvăluie 
că replica a fost ridicată în locul Crucii (originalului) stricate „ce se vede zidită 
în zid”. O asemenea referire la crucea lui Duca Vodă, fără precizări 
suplimentare despre ce zid este vorba, considerăm că indică în mod clar 
proximitatea inițială dintre originalul de la 1674 și replica de la 1790. 





5 Acest "periplu” ar deveni de-a dreptul hilar, dacă am considera drept corectă data transferului 
replicii în Piaţa agroalimentară indicată de Băjan (1864-1867), căci în 1889, Gr. Tocilescu o 
menționează ca aflându-se în curtea lui Nae Ionescu Berechet (vezi infra n. 97), iar în prezent 
Crucea se găsește în Piaţa agroalimentară! 

57 Tradiţia mi-a fost comunicată oral de către d-l Al. Săvescu din Câmpulung. Se cunosc totuşi 
unele cazuri de cruci votive din Câmpulung, strămutate din locul lor inițial. 

Așadar, la 1790, Crucea lui Duca se afla deja încastrată în zidul curții 
judelui Sterie, iar replica se afla în fața sa, pe amplasamentul vizibil în 
fotografia lui Szathmary sau în imediata sa vecinătate. Dacă avem în vedere 
amplasamentul originalului relevat în Cronica franciscană, anterior deteriorării 
sale, și dacă luăm în considerare faptul că replica a fost ridicată tocmai pentru a 
prelua funcțiile şi implicit amplasamentul originalului, putem avansa cu destulă 
certitudine ipoteza că de la început şi până astăzi Crucea Jurământului s-a aflat 
pe același amplasament“. O întrebare legitimă se ridică totuşi: cum se împacă 
localizarea Crucii Jurământului ca fiind „în mijlocul târgului” cu locaţia ei 
marginală relevată în sec. al XIX-lea? Fie sintagma nu indică amplasarea sa în 
mijlocul unei pieţe, ci doar locul Crucii în cadrul oraşului, fie configuraţia 
vechii pieţe era complet diferită în 1674. 

În lumina cercetărilor arheologice desfăşurate la Bărăţie în anii 1960, 
care atestă o altă aliniere a bisericii şi a vechii clopotniţe față de cea actuală“, 
lansăm următoarea ipoteză: înainte de 1674, traseul stradal avea o înclinaţie de 
circa 20“ spre est (către râu), ceea ce implică, folosind un calcul trigonometric 
simplu”, că între Cruce și vechea stradă era o distanţă de cca 54 m, suficient de 
mare pentru a ne imagina poziția Crucii în mijlocul pieţii. Cândva, între 1674 
(anul ridicării Crucii) şi 1730 (anul ridicării noii clopotniţe a Bărăţiei)”!, traseul 
stradal s-a modificat, probabil din cauza gârliței ce curgea prin mijlocul 
orașului”, schimbarea survenită determinând modificarea poziţiei Crucii în 
cadrul pieţei, poziţie care devine de acum marginală. 

Amplasamentul celor două Cruci relevat de Aricescu şi de fotografiile 
lui Szathmary s-a mai păstrat doar încă câţiva ani. Vizitând Câmpulungul în 
1874, D. Pappazoglu găseşte originalul din 1674 încastrat tot în zidul porții, în 
schimb Crucea copie se afla acum în curte”. La scurt timp după vizita lui 





5 Posibila prezenţă a celui de-al treilea exemplar al Crucii lângă celelalte două, ar confirma 
suplimentar ipoteza noastră şi caracterul consacrat al locului. 

5 Cf. Şt. Balş, Restaurarea Bărăţiei din Câmpulung Muscel, în vol. Monumente istorice. Studii 
și lucrări de restaurare, DMI, Bucureşti, f.d., p. 21, 23. 

” Formăm un triunghi dreptunghic cu laturile a (ipotenuza), b și c (catetele), unde C este unghiul 
format între fosta şi actuala aliniere stradală (între ipotenuză şi cateta b), iar b şi c sunt distanţele 
dintre Bărăţie - casa Berechet, respectiv dintre Cruce şi vechiul aliniament stradal. Cunoscând 
distanţa b (cca 150 m) şi unghiul C (20%), putem calcula distanţa c, folosind următoarea formulă: 
teC = c/b=>e = tgC x b = t920%x 150 m = 0.36 x 150 m = 54 m. 

”! Care prezintă alinierea stradală actuală, cf. ibid., p. 18. 

%Cf.D. Băjan, Crucea..., p. 15, care consideră că deteriorarea Crucii din 1674 a fost determinată 
nu de războiul ruso-turc („răzmerița”), ci de revărsările („rogmighița”) frecvente ale acestui curs 
de apă, afluent al Râului Târgului. 

% D. Pappazoglu, Excursiune arheologică..., p. 94. EL notează cu indignare că Crucea "înfiptă în 
zid” nu se mai putea descifra "din cauza rupturilor şi maltratărilor de către trecători”, dovadă că 
atitudinea indiferentă şi chiar profanatoare față de acest monument emblematic pentru istoria 
Câmpulungului nu constituie doar apanajul vremurilor noastre. 

Pappazoglu, zidul împrejmuitor, vechi şi degradat, se va surpa şi odată cu el va 
cădea și Crucea lui Duca, care va sta aruncată prin curte până la 1885”. În 
acest an, noul proprietar, Nae lonescu-Berechet, „negustor de braşovenie”, va 
ridica, pe locul porții căruțabile de odinioară, un compartiment cu două nivele 
la fațadă, având la parter prăvălie, iar la etaj spaţii de locuit. Necutezând să 
deplaseze Crucea de pe vechiul ei amplasament şi urmând un obicei întâlnit în 
Câmpulung” și în alte locuri din jud. Muscel”, străbunicul meu a încastrat-o în 


fațada de la stradă a noii clădiri, unde se află şi astăzi. 





Casa Nae lonescu-Berechet având Crucea Jurământului încastrată în fațadă, 
fotografie din 1891 a lui Ion Niculescu (sursa foto: loan Niculescu, Monumente 
istorice ale României. Tipuri din județele Argeș şi Muscel. Anul 1893, album îngrijit 
de Ad. Săvoiu, Ed. Ars Docendi. Universitatea din București, Bucureşti, 2011, p. 34). 


” CE. D. Băjan, Crucea..., p. 22. 

%5 Avem în vedere Crucea de pe Dealul Flămânda, încastrată, potrivit lui C. D. Aricescu, Istoria 
Câmpulungului..., p. 203, n. 1, în zidul vechii clopotniţe, ori crucile funerare încastrate în 
fațadele bisericilor Schei şi Sf. Marina. 

% Pe raza jud. Muscel întâlnim câteva cruci votive încastrate în diverse locuri: în pereţii unor 
lăcaşuri de cult, precum Crucea logofătului Udrişte Năsturel în fațada sudică a bisericii parohiale 
Sf. Nicolae din Nămăești; în zidurile de incintă ale bisericilor, precum la Suseni-Dragoslavele (o 
cruce din 1664/5 transferată în 1900 de pe Dealul Mateiaş) şi la Albeşti Muscel; în pereţii unor 
locuinţe particulare, având rol apotropaic, cum este cazul Crucii slavone din Dragoslavele, aduse 
dintr-o zonă periclitată de viituri și încastrată în soclul casei Arsu (Cf. Calinic Argeşeanu, Gr. 
Constantinescu, Monumente... p. 71). 

Aici a găsit-o Gr. Tocilescu în 1889, deplângând faptul că inscripţia de 
pe muchiile laterale ale Crucii nu se mai putea citi din cauza încastrării în zid. 
Ca şi Pappazoglu un deceniu jumătate mai devreme, el semnalează şi prezenţa 
replicii din 1790 în curtea lui Nae lonescu Berechet, cerând transferarea ei la 
Muzeul pe care intenţiona să-l organizeze în oraș”. 

O impresionantă fotografie realizată de lon Niculescu, probabil în 
primăvara anului 1891%, dezvăluie ochilor noştri imaginea Crucii la scurt timp 
după încastrarea sa în fațada prăvăliei lui Nae Berechet. 

Pe o bancă în faţa acesteia, șade străbunicul meu alături de o calfă și de 
un copil (fiul său Costică) ce ţine în braţe o pisică. În spatele lor se profilează 
majestuos Crucea Jurământului, lângă care, într-o firidă, arde o candelă, iar pe 
uşile de lemn ale prăvăliei se distinge cu greu o urare scrisă cu cretă, rămasă 
din iarna ce tocmai trecuse: „Anul Nou cu Berechet!”. 


UN MONUMENT EMBLEMATIQUE ET SON HISTOIRE OUBLIEE: 
LA CROIX DU SERMENT DE CAMPULUNG-MUȘCEL 
ReEsume 


A bonne raison, la ville de Câmpulung peut &tre nommee „la ville des 
croix en pierre”, car plus de 60 croix votives veillent depuis des centaines 
d'annâes les cours des €glises et les carrefours des rues. Dans ce groupe tres 
nombreux, La Croix du Serment (Crucea Jurământului) se remarque par le 
contenu de son inscription, par son ornementation ainsi que par son r6le dans la 
vie urbaine medi6vale de Câmpulung Muscel. C'est l'analyse de cette Croix 
sous divers aspects qui fait l'objet de notre Gtude, dâtermince tant par le voile 
d'ignorance qui recouvre cet important monument que par le lien personnel qui 
m'attache ă la maison qui l'abrite actuellement dans sa fagade. 

Outre une sârie de motifs phytomorphes, cosmiques (11 âtoiles) et 
g6omâtriques, le dâcor des branches superieures de la Croix et complât€ par 
quelques monogrammes grecs et initiales slavonnes, ă r6le liturgique, qui, dans 
diverses combinaisons, se retrouvent aussi sur d'autres croix votives de la ville 





9 Gr. Tocilescu, Raport către Ministerul Cultelor şi Instrucțiunii Publice, ANIC, Fond MCIP, 
dosar 11/1889, f. 16v. Mărturia lui Tocilescu contrazice informaţia oferită în 1929 de D. Băjan, 
Crucea..., p. 22, potrivit căreia Crucea din 1790 a fost dusă în Piaţa agroalimentară între 1864- 
1867. Cum ne este imposibil să ne imaginăm un dublu itinerar al Crucii, dus-întors, pe ruta casa 
Berechet-Piaţă, în mod cert ea a fost aşezată în Piaţă după 1889. 

% Vezi foto 7. 

ou d'autres villes de la Valachie. L'inscription proprement-dite, pr&câdee par le 
blason ă l'aigle crois6, place la Croix du Serment dans la categorie des «croix 
document», une catâgorie tr&s rare en Valachie ă l'&poque mâdi6vale. Elle 
reproduit le texte d'un document princier &mis par Duca Vodă, par lequel 
Staient confirmâs les anciens privileges des habitants de Câmpulung, privilăges 
qui, selon la tradition de la ville et inscription elle-mâme, leur avaient ct6 
accordâs par le l6gendaire „Radu Negru Vodă” lui-mâme. Une analyse 
comparative entre la Croix et les deux inscriptions votives placâes par le prince 
Matei Basarab ă l'eglise du monastere de Câmpulung, sa fondation, relăve une 
source commune, peut-âtre lancienne inscription votive de la Cour Princiăre 
de cette ville. 

L'El6vation de la Croix du Serment, le jour de Noel 1674, dans 
lancienne Place de la ville reprâsente le point culminant d'un âpre combat 
entre les dirigeants de la ville et les higoum&nes du monastere Câmpulung, 
dont l'enjeu 6tait la reconnaissance, par le voivode, d'importants droits et 
privilăges. L'importance de la Croix râsulte aussi du r6le qui lui revenait dans 
la consâcration des maires (judeti) de la ville, qui prâtaient serment devant elle 
le jour de leur investiture annuelle. La dâterioration de la Croix de Duca Vodă 
a dâtermin€ la r&alisation d'une replique en 1790, qui prenne la fonction de la 
Croix originelle, encastree depuis lors dans la facade d'une maison. A partir 
des t&moignages dont nous disposons, nous avons essay6 de d&montrer que 
l'emplacement des deux exemplaires de la Croix du Serment est rest€ le mâme 
au long du temps jusqu'ă nos jours. 

Anexa | 
Transcrierea textului inscripţiei de pe Crucea Jurământului, 1674%. 


Întru numele Tatălui şi al Fiului şi al Duhului Sfânt, rădicatu-s-au 
această cinstită și dumnezeiască cruce întru slava și cinstea Nașterii Domnului 
nostru IC XC şi întru pomeana domniei mele, lo Duca voevod și a doamnei 
domniei mele Anastasia și a fiului domniei mele lo Constantin voevod. 

Văzând domnia mea mila orașului Câmpulung cum să fie ertat de 
vama de pâine, să nu dea vamă domnească şi oroșanii să nu dea vamă ori den 
ce vor vinde, cum au fost ertaţi de răposatul Radul Negrul voevod, când au fost 
leatul 6723 şi de Alexandru Iliaș, fost-au leatul 7136 şi de alți răposaţi domni, 
precum scrie în cărțile ceale bătrâne și în pisania sfintei mănăstiri care iaste 
pusă deasupra uşii besearicii întărită de răposatul Matheiu voevod cu mare 
blestem, iar când au fost acum în zilele domniei meale, venit-au județul cu 
oroșanii cu jalbă la domnia mea, spuind cum că le strică călugării mila 
orașului ce au avut de la alți domni bătrâni. 

Întru aceea domnia mea văzând cărţile ceale bătrâne şi ce scrie în 
pisania sfintei mănăstiri, domnia mea încă am întărit mila cu această cinstită 
cruce, ca să fie ertaţi. Aşijderea şi pentru judecata orașului, pe orăşani să-i 
judece judeţu cu 12 pârgari și cu bătrânii orașului, iar călugării sau pârcălabii 
sau măcar alții să nu aibă a să amesteca ca să strice judecata şi obiceiul lor, 
ce au fost de la alți domni bătrâni, ci toate legile și judecăţile lor să fie 
stătătoare și nici judeţul să n-aibă voe a lua vamă de la orășani ori de ce vor 
vinde şi de domnia mea de acestea căte scrie mai sus. 

Iar cine nu va întări mila orașului să fie proclet şi anatema. 

Și ispravnic au fost Andrea județu cu 12 pârgari, m-ţa dec(emvrie) 25 
vă leat 7183. 





” Apud D. Băjan, Crucea... p. 9-11. 

Textul pisaniei 
După aceea şi acest oraş 


ce să zice Dolgopol 


[această sfântă biserică ... 
care o au Zidit răposatul 
Radu Negru voevod, când 
au fost văleat de la Adam 
6723 (1215) şi au stătut 
cu bună pace până în 
zilele lui Alexandru Vodă 
Iliaș, fost-au leat 7136 
(1628), atunce s-au 
surpat) 


şi cum 


aşijderea să fie iertaţi şi 


de Domnia Mea 


Anexa II 


Text comun 


să fie iertat de vama de 
pâine, să nu dea vamă 
domnească, aşijderea şi 
orăşanii să nu dea vamă 
de cele ce vor vinde, cum 
iertaţi au fost de 
răposatul Radu Negru 


voevod 


scrie în cărţile cele 


bătrâne 


iar cine nu va întări 


să fie proclet şi anatema. 

Textul Crucii 
Văzând Domnia Mea mila 
oraşului  Câmpulungul, 


cum 


când au fost leat 6723 
(1215) şi de Alexandru 
Vodă Iliaș, fost-au leat 
7136 [1628] şi de alți 


bătrâni răposaţi Domni 


precum 


şi în pisania Sfintei 
mănăstiri ... 
şi de Domnia Mea, de 


acestea câte scrie mai Sus 


mila oraşului 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





DESCOPERIRI MONETARE DE PE TERITORIUL OLTENIEI 
ÎN EPOCA BRÂNCOVENEASCĂ ŞI SPECIILE MONETARE 
CARE AU CIRCULAT ÎN ACEASTĂ PERIOADĂ 


TOMA RĂDULESCU” 


Aşa cum bine se cunoaşte în literatura de specialitate în această 
perioadă sunt întâlnite în principal trei sisteme monetare diferite: otoman, 
polonez şi cel din Europa Centrală. 

Sistemul monetar polonez este reprezentat mai mult de monede care 
sunt emise anterior domniei lui Constantin Brâncoveanu, ca rămase în 
circulaţie, fie pentru calitatea metalului preţios (vezi tripligroşi polonezi), fie 
prin nominalul care-l reprezintă şi este necesar pentru tranzacţii mărunte (vezi 
groşii şi dreipOlkerii). 

Sistemul monetar din Europa Centrală care se impusese încă din a doua 
jumătate a secolului al XVI-lea este din ce în ce mai prezent pe piaţa 
românească la sfârşitul secolului al XVII-lea şi începutul secolului al XVIII- 
lea, în bună parte şi sub imperiul victoriilor habsburgilor în războaiele purtate 
cu Imperiul otoman. La acesta se adaugă avansul luat de statele occidentale în 
privinţa comerţului, producţiei şi veniturilor faţă de cele ale Imperiului otoman, 
care se reflectă şi în circulaţia monetară. 

Sistemul monetar otoman se caracterizează printr-o devalorizare 
permanentă a monedelor cu largă circulaţie determinată de războaiele purtate şi 
pierdute de Poartă, dar şi stagnării economiei — în special a marilor oraşe, mari 
consumatoare de produse fără a avea o acoperire corespunzătoare şi cu 
consecinţe directe asupra nivelului de trai al locuitorilor din această zonă. 

Această situaţie a afectat direct şi economia Țării Româneşti, oamenii 
locului preferând schimburile în natură în locul utilizării monedelor otomane cu 
un curs oficial forțat.! Nu pot fi omise războaiele purtate între austrieci şi turci, 
care s-au desfăşurat în spaţiul apropiat Țării Româneşti şi în care aceasta a fost 


* Arhiepiscopia Craiovei, Craiova. 

! Asupra acestei probleme vezi Dragoş Ungureanu, Consideraţii privind diminuarea numărului 
tezaurelor monetare din Țara Românească între ultimul sfert al secolului al XVII-lea şi prima 
jumătate a secolului XVIII, în “Muzeul Naţional”, XII, Bucureşti, 2000, pp. 47-70. 

implicată direct cu consecinţe grave asupra economiei sale. Aşa cum bine 
cunoaştem Constantin Brâncoveanu, ca şi ceilalți domnitori ai Țării Româneşti, 
anteriori şi posteriori domniei sale, erau obligaţi să aprovizioneze cu alimente 
şi diverse alte materiale trupele turco-tătare, care străbăteau teritoriul Munteniei 
şi Olteniei, în drumul lor spre teatrul de operaţiuni militare. Conform cronicii 
lui Radu Greceanu sultanul şi hanul tătar erau în stare a face multe rele dacă nu 
li se va da după solicitările lor, mai ales la începutul domniei lui Constantin 
Brâncoveanu în anii 1689-1690, în preajma şi după bătălia de la Zărneşti. 
Condica de venituri şi cheltuieli a vistierii Ţării Româneşti atestă între anii 
1694-1698 prezenţa unui bir din vacile şi oile care trebuiau livrate „pentru 
conacele tătarilor”. Tot Radu Greceanu descrie în condica sa jafurile cumplite 
făcute de către trupele tătare, la fel ca însăşi Constantin Brâncoveanu care arăta 
că Țara Românească se află într-o stare jalnică fiind pustiită, mulți dintre 
locuitori fiind robiţi. La acestea se adăugau pustiirile făcute de trupele 
habsburgice.” Lipsa unor tezaure monetare databile pe teritoriul Munteniei şi 
Olteniei în ultimul deceniu al secolului al XVII-lea poate fi explicabilă prin 
starea materială a locuitorilor sărăciţi de atâtea abuzuri ale armatelor străine şi 
de obligaţiile fiscale cărora trebuiau să le facă faţă, dar e posibil ca o serie de 
descoperiri monetare păstrate în colecţii publice să fie încă inedite în particular 
datorită greutăţii determinării emisiunilor mici de argint ale Imperiului otoman 
şi a numărului mic de specialişti în acest domeniu. 

După îndepărtarea şi uciderea lui Constantin Brâncoveanu războiul 
austro-turc din anii 1716-1718 a dus la mari deplasări de populaţie de o parte şi 
de alta a Oltului, care a impus ascunderea unor tezaure monetare. Şi aici se 
observă că principala acumulare de numerar se încheie cu 5-6 ani înainte de 
ascunderea acestor tezaure, aşa cum bine se observă în cazul consistentului 
tezaur descoperit la Craiova — „Fabrica de Confecţii” şi a tezaurului descoperit 
la Desa pe Valea Dunării oltene în sudul judeţului Dolj. 

O explicaţie a lipsei de monede din descoperiri întâmplătoare poate fi 
înţeleasă şi prin devalorizarea monedei otomane, care justifică încercările de 
stabilizare a sa de către sultanii de la sfârşitul secolului al XVII-lea prin 
încercarea de aliniere a sistemului monetar otoman cu cel practicat în Europa 
Occidentală. Nu pot fi omise nici emisiunile de 3, 6 şi 15 creiţari ale 
habsburgilor şi ale celor dependenţi de ei şi care însumate aveau un curs forțat 
faţă de unitatea luată etalon -— talerul sau florinul de argint. Pe lângă faptul că 
combatanții din trupele habsburgice foloseau curent aceste diviziuni ale 
talerului se adaugă şi necesitatea procurării acestora de către localnici pentru 


” Radu Greceanu, Istoria domniei lui Constantin Basarab voievod (1688-1714), ediţie critică de 
Aurora Ilieş, Bucureşti, 1970, p. 114; C. D. Aricescu, Condica de venituri şi cheltuieli a 
vistieriei de la leatul 7202 la 7212, în „Revista Istorică a Arhivelor României”, Bucureşti, 1873, 
pp. 48-40. 

plata birului mărunt pe judeţe sau „birul de lună”. Dragoş Ungureanu explică 
acest fapt prin criza financiară şi economică a Imperiului otoman, prin situaţia 
nesigură a domnilor români care erau obligaţi să aibă bunuri de mare valoare în 
aşa fel încât mărfurile şi produsele agricole erau mai importante decât moneda 
în sine”. 

Lucrarea noastră este structurată în trei capitole. Primul capitol este 
dedicat tezaurului inedit descoperit la Desa — Dolj, al doilea capitol prezintă 
sintetic în prima parte descoperirile monetare de pe teritoriul Olteniei 
cunoscute până în prezent şi aflate în colecţii publice, iar în a doua parte o serie 
de tezaure monetare din Oltenia, judeţul istoric Olt şi Teleorman, care au în 
componenţa lor, deşi sunt îngropate mult mai târziu, şi emisiuni monetare care 
au circulat în timpul domniei lui Constantin Brâncoveanu şi care s-au păstrat 
datorită calităţii metalului preţios. 

Deşi Transilvania este cunoscută prin atelierele sale monetare, emisiuni 
din această zonă nu sunt întâlnite datorită nominalelor cu valoare mare şi 
numărului limitat al acestora. Situaţia se schimbă din anul 1692 atunci când 
habsburgii au introdus în Transilvania sistemul monetar imperial şi emit 
monedă măruntă de argint în cantităţi mari, ca să acopere cheltuielile trupelor 
de ocupaţie“. 

Al treilea capitol prezintă principalele nominale de aur şi argint care au 
circulat la sud de Carpaţi în timpul domniei lui Constantin Brâncoveanu, 
precum şi descrierea a două monede de aur şi argint (piesă de aur de 5 sau 6 
ducați şi taler de argint similar cu talerii occidentali) emise în anul 1713 când 
domnul martir a încercat să alinieze şi să integreze sistemul monetar din spaţiul 
Țării Româneşti cu cel din Europa Occidentală, faptă considerată foarte gravă 
de către sultanul Ahmed III şi pedepsită ca atare. 

Din analiza izvoarelor documentare şi a celor conferite de descoperirile 
monetare cunoscute rezultă că la sfârşitul secolului al XVII-lea şi începutul 
secolului al XVIII-lea pe teritoriul Țării Româneşti, cu privire specială asupra 
Olteniei, circulau nominale de aur şi argint de o mare diversitate şi în care se 
regăseşte cu preponderență Imperiul otoman de care depindea aceasta în bună 
parte economic şi politic prin diversele obligaţii impuse de puterea suzerană. 





y Dragoş Ungureanu, op. cit., p. 50-54. 
+ Despre emisiunile Transilvaniei din timpul domniei lui Constantin Brâncoveanu vezi, Ana- 
Maria Velter, Catalogul monedelor Principatului Transilvaniei. Colecţia „Ing. Constantin 
Orghidan”, Muzeul Naţional de Istorie a României, Bucureşti, 1994, p. 67-76; Octavian 
Luchian, George Buzdugan, Constantin Oprescu, Monede şi bancnote româneşti, Editura Sport- 
Turism, Bucureşti, 1977, pp. 205-231. 

1. Tezaurul de monede şi podoabe (sec. XVI-XVIII) descoperit la 
Desa — Dolj 

Ca urmare a investigaţiilor făcute în iunie 1955 de Ion Firu, pe atunci 
director al Muzeului Olteniei”, la semnalarea unor cadre didactice, acesta a 
reuşit să recupereze un număr de 18 monede, o brățară şi o pereche de cercei de 
argint, care au intrat în colecțiile muzeului. Din cercetările făcute cu această 
ocazie rezultă că piesele amintite mai sus proveneau dintr-o descoperire făcută 
cu ocazia lucrărilor agricole în apropierea localităţii doljene Desa şi din care au 
fost recuperate mai multe monede şi podoabe. O parte din aceste piese (4 
exemplare) recuperate de la elevi au rămas în colecţia muzeului Şcolii generale 
din Desa. Ele au fost văzute în toamna anului 1976 de către muzeograful Toma 
Rădulescu cu prilejul unor manifestări la căminul cultural din localitate, fără a 
putea fi atunci recuperate. Mai târziu, aşa cum s-a întâmplat şi în numeroase 
alte cazuri, întreaga colecţie adunată la şcoală s-a pierdut. În anul 1982 la 
sesiunea de comunicări ştiinţifice a Muzeului Olteniei muzeograful Toma 
Rădulescu a făcut o scurtă prezentare şi a tezaurului de monede şi podoabe de 
la Desa, fiind semnalat ca atare şi în literatura de specialitate, cu unele erori 
inerente unor astfel de semnalări€. 

Localitatea Desa este situată în vecinătatea Luncii Dunării, la 100 km 
sud-vest de Craiova şi este cunoscută, în afară de descoperirile din epoca 
romană care atestă prezenţa unui castru roman, încă din secolul al XVII-lea 
prin boierii din Desa. Din documentele păstrate în special la Arhivele Naţionale 
aflăm că era originar din aceste locuri Radu vornic, logofăt la vistierie. 
Acestuia i-a fost dăruit de către Matei Basarab jumătate din satul Găureni-Dolj 
„pentru dreaptă şi credincioasă slujbă domnului şi ţării la Țarigrad şi în toate 
locurile.....” (hrisov domnesc din 1l martie 1634). La 25 februarie 1636, Radu 
din Desa, împreună cu alţi boieri „au dus haraciul la împărăție — 242 de pungi 
de bani”. Fiul său Gavril — paharnic şi spătar, nepotul său Stanciul îi vor 
continua activitatea sa de om de cultură capabil să redacteze documente, să 
participe la hotărnicii de moşii şi la alte sarcini date de domnitorii şi marii bani 
ai Craiovei.” 


5 Dr. în ştiinţele naturii, a fost director al Muzeului Olteniei între anii 1952 şi 1973. 

* Adina Berciu Drăghicescu, Dinică Ciobotea, Aspecte ale circulaţiei monetare în zona Olteniei 
(secolele XIV-XVI), în rev. „Analele Universităţii din Craiova”, seria Filozofie, Sociologie, 
Istorie, VI, 1981, p. 30, nr. XV; pentru podoabe fără a se preciza proveniența vezi şi ***, 
Evoluţia podoabelor în Țările Române în secolele XIII-XVII, (catalog), Craiova, 2008, pp. 65 şi 
69. 

7 Maria Soveja, Doina Duca — Tinculescu, Reghina Dragomir, Catalogul documentelor Țării 
Româneşti din Arhivele Statului, D.G.A.S., vol. II, 1601-1620, Bucureşti, 1974, doc. nr. 631, 
805, 809; Doina Duca — Tinculescu, Marcel Dumitru Ciucă, Catalogul documentelor Țării 
Româneşti din Arhivele Statului, D.G.A.S., vol. III, 1621-1632, Bucureşti, 1974, doc. nr. 373, 
483, 487, 488, 627, 752, 154, 110, 1047, 1052, 1128, 1229; Marcel Dumitru Ciucă, Doina Duca- 

În urma determinării în totalitate a monedelor care compun fragmentul 
recuperat din tezaurul de monede şi podoabe descoperit la Desa am constatat că 
acestea se eşalonează cronologic între secolele XVI (1/2 groş lituanian din 
1513) şi începutul celui de al treilea deceniu al secolului al XVIII-lea (probabil 
circa 1721-1722, grosetto 1721 şi parale emisiuni Ahmed III specifice 
începutului domniei acestuia) şi sunt nominale de argint, în majoritate emisiuni 
ale Imperiului Otoman (nr. 11-18), cu valoare mică, întâlnite frecvent în 
circulaţie. La acestea se adaugă, ca rămăşiţe în circulaţie, şi emisiuni mărunte 
de argint din spaţiul polonez, dar şi din Ragusa (Dubrovnik). 

Aşa cum arată compoziţia fragmentului din tezaurul descoperit la Desa 
întâlnim două din cele trei sisteme monetare existente în spaţiul european din 
secolele al XV-lea până la începutul celui de al treilea deceniu al secolului al 
XVIII-lea. Este vorba de sistemul monetar polonez şi sistemul monetar otoman, 
cu unele modificări specifice epocii emisiunii monetare respective. Ele reflectă 
oarecum 0 diversitate de specii monetare-nominale mici de argint. Este firească 
lipsa unor nominaluri vest şi central europene, explicabilă prin amplasarea 
geografică pe malul Dunării în imediata vecinătate a Imperiului Otoman, care 
determina, mai mult ca în alte părţi, să depindă economic de spaţiul sud- 
dunărean. 

Sintetic, lotul monetar aflat în colecțiile Muzeului Olteniei este alcătuit din 
următoarele nominale: 5 grosetto, 2 tripli groşi polonezi, Y2 groş - 2 exemplare, 
dreipolker, parale - 8 exemplare. 

Ca emitenţi în tezaurul monetar descoperit la Desa — Dolj întâlnim 
emisiuni ale Ragusei — 5 exemplare (grossetto), Polonia — 3 exemplare (piese 
de 3 groşi din anul 1597 şi fără dată, dreipâlker din anul 1625), Lituania — 1 
exemplar (1/2 gros), Riga (piesă de 3 groşi din anul 1596), piese de 6 groşi 
emise de două state din Imperiul romano-german, ambele din anul 1666, şi 
Imperiul Otoman (nr. 15-22 — parale emisiuni eşalonate cronologic între anii 
1695 şi circa 1721-1722). Compunerea tezaurului poate fi o reflectare apropiată 





Tinculescu, Silvia Vătafu-Găitan, Catalogul documentelor Țării Româneşti din Arhivele Statului, 
D.G.A.S., vol. IV, 1633-1639, Bucureşti, 1981, doc. nr. 199, 240, 288, 289, 299, 465, 670, 812, 
822, 854, 874, 1022, 1122, 1198, 1228, 1268, 1352, 1359, 1376, 1381, 1393, 1462, 1467, 1476, 
1497, 1556; Marcel Dumitru Ciucă, Doina Duca-Tinculescu, Silvia Vătafu-Găitan, Catalogul 
documentelor Țării Româneşti din Arhivele Statului, D.G.A.S., vol. V, 1640-1644, Bucureşti, 
1985, doc. nr. 579 şi 727; Marcel Dumitru Ciucă, Silvia Vătafu-Găitan, Catalogul documentelor 
Țării Româneşti din Arhivele Statului, D.G.A.S., vol. VI, 1645-1649, Bucureşti, 1993, doc. nr. 
723, 724, 1089; Marcel Dumitru Ciucă, Silvia Vătafu-Găitan, Melentina Bâzgan, Catalogul 
documentelor Țării Româneşti din Arhivele Naţionale, Arhivele Naţionale ale României, vol. 
VII, 1650-1653, Bucureşti, 1999, doc. nr. 243, 244, 673, 676, 950; Marcel Dumitru Ciucă, Silvia 
Vătafu-Găitan, Dragoş Şesan, Mirela Comănescu, Catalogul documentelor Țării Româneşti din 
Arhivele Naţionale, Arhivele Naţionale ale României, vol. VIII, 1654-1656, Bucureşti, 2006, 
doc. nr. 451, 511, 1016. 

a ceea ce se afla în circulaţie la sfârşitul domniei lui Constantin Brâncoveanu în 
zona Dunării oltene. 

Grosetto (5 exemplare, nr. 1-5) este o emisiune de argint cu valoare 
mică a oraşului Ragusa (Dubrovnicul de azi), care avea statut de autonomie 
faţă de Imperiul Otoman, ca şi Țările Române şi Hanatul Crimeei. Pe aici după 
anul 1580 pe ruta Sevilla-Genova s-a produs invazia aurului, dar mai ales a 
argintului, sub forma unor monede mari de argint europene. Monedele 
raguzane din tezaurul de la Desa sunt emise în a doua jumătate a secolului al 
XVII-lea, începutul secolului al XVIII-lea. Comerţul Italiei cu Balcanii se 
întemeia pe relația Ragusa — Ancona, iar la Split (Spalato) era locul de 
distribuirea mărfurilor venețiene. Din Oltenia ajungeau aici şi la Veneţia ceara 
şi pieile (acestea erau din abundență şi proveneau în special de la turmele de oi 
venite multe din părțile Sibiului să ierneze în Lunca Dunării) în schimbul unor 
stofe de preţ, bijuterii şi articole de sticlărie. Războiul veneto-otoman din anul 
1645-1669 explică în bună parte de ce întâlnim cu preponderență emisiuni 
raguzane în special din a doua jumătate a secolului al XVII-lea şi primele două 
decenii ale secolului al XVIII-lea”. Un taler era echivalent cu 60 grosetti, adică 
un ducat şi jumătate. Pe avers grosetti purtau imaginea Sf. Biagio, patronul 
oraşului!”. Ele au circulat intens în Ţara Românească mai ales şi se întâlnesc 
asociate cu monede otomane în tezaure sau izolat în diferite necropole. O cale 
de pătrundere a acestei specii monetare este pe valea Dunării bănăţene, aşa cum 
rezultă din campania arheologică din anul 1980 de la Moldova Nouă, unde, pe 
lângă alte monede, figurează şi patru grosetti!!. Pe teritoriul Craiovei se 
întâlnesc în tezaurele monetare descoperite pe str. Nicolae Bălcescu!” şi cel din 
spatele Universităţii, iar izolat în cimitirul de la Radovanu (jud. Călăraşi) — 3 
grosetti'?, în necropola de la Tunari (jud. Ilfov) - 6 grosetti!“, în cimitirul de la 


5 Mihai Maxim, O luptă monetară în sec. al XVI-lea: padişahi contra aspru, în „Cercetări 
Numismatice”, V, Bucureşti, 1983, p. 131. 

” Cristian Luca, Rutele balcanice ale comerțului Țărilor Române cu Veneţia în secolul al XVII- 
lea, în „Studii şi Materiale de Istorie Medie”, XI, 2001, pp. 227-231. 

10 Adriana Moglan, Mădălin-Cornel Văleanu, Viorel M. Butnariu, Un tezaur monetar din secolul 
al XVIII-lea descoperit la laşi, „Studii şi Cercetări de Numismatică” , XIII, 2010, p. 125. 

1! Dana Bălănescu, Descoperiri monetare din sudul Banatului, (ID, „Studii şi Cercetări de 
Numismatică”, VIII, 1984, p. 134. 

12 Maria Rădulescu, Tezaurul monetar de la Craiova — str. N. Bălcescu (sec. XVII-XVIII), în rev. 
„Oltenia”, s. III, 3, 1999, nr. 2, an ilizibil, p. 67. 

15 Maria Comşa, Monedele descoperite în cimitirul de la Radovanu, jud. Călăraşi şi semnificația 
lor simbolică, „Cercetări Numismatice”, V, Bucureşti, 1983, p. 159. 

14 Ana-Maria Velter, Gheorghe Mănucu-Adameşteanu, Cosmin-Dan Pîrvulescu, Monnaies 
europeennes occidentales dans la necropole de Tunari — Eglise (2005), în vol. Cultură şi 
civilizație la Dunărea de Jos, XXVI, 2008, p. 151 şi 157 — cu detalii asupra legăturilor cu 
Ragusa; Ana - Maria Velter, Monede europene descoperite în necropola de la Tunari, în vol. 
Comuna Tunari, jud. Ilfov. Cercetări istorice şi arheologice secolele XVI-XIX, Muzeul 
Municipiului Bucureşti, Editura „Agir”, Buc., 2011, pp. 209, 224-225. 

Cătălui — Căscioarele, jud. Ilfov!?, la bisericile bucureştene - Biserica Albă din 
Postăvari, Biserica Olari, dar şi în zona Parcului Tineretului. '* Apariţia lor într- 
un tezaur contemporan nu este izolată întâlnindu-se şi în tezaurele de la 
Craiova — „Fabrica de confecţii”! sau Guruieni - Teleorman'&. Ele au circulat 
intens în Țara Românească mai ales şi se întâlnesc asociate cu monede otomane 
în tezaure sau izolat în diferite necropole. Faptul că sunt foarte tocite şi şterse 
denotă intensitatea cu care au fost folosite în schimburile comerciale curente. 

Piesa de 1/2 groş pentru oraşul Schweidenitz (Swidnica, nr. 6) este 
emisă de regele Ungariei Ludovic I (1515-1526) în cantităţi enorme şi cu titlul 
argintului foarte scăzut, fapt care a determinat haos pe piaţa monetară şi inflație 
galopantă, fiind obligat să renunţe la respectiva monedă. Ea se întâlneşte în 
numeroase tezaure din Transilvania şi Banat, dar şi în Ţara Românească sau 
Moldova. Exemplul cel mai apropiat este cel al tezaurului contemporan cu cel 
de la Desa, descoperit la Craiova „Fabrica de confecţii” în lotul recuperat de 
Muzeul Olteniei - 4 exemplare. 

Emisiunile poloneze din secolele XV-XVII (nr. 7-9) sunt rămăşiţe 
întâlnite şi în alte tezaure contemporane, păstrate probabil pentru relativa lor 
valoare. Ele fac parte din loturi enorme de monede întâlnite chiar după 
emiterea lor pentru o perioadă de circa trei secole, practic până pe la mijlocul 
secolului al XIX-lea. 

Regele Poloniei Sigismund I (1506-1548) a bătut pentru prima dată 
monedă de aur, precum şi piese de trei şi şase groşi, dar şi grosul mare, precum 
şi uzul ca monedele să poarte dată începând cu anul 1507. Una din monedele 
divizionare cele mai reprezentative, cu mare putere circulatorie determinantă în 
parte de calitatea argintului şi de lipsa de pe piaţă a unui astfel de nominal, este 
piesa de trei groşi (triplu gros). Cei doi tripli groşi polonezi (nr. 7-8) sunt unul 
din anul 1597 şi celălalt nedatat şi corespund intervalului de intensă circulaţie a 
acestei specii monetare de la sfârşitul secolului al XVI-lea şi apoi în întreg 
secolul al XVII-lea, cu unele rămăşiţe păstrate într-o serie de tezaure monetare 





15 Gheorghe Cantacuzino, George Trohani, Săpăturile arheologice de la Cătălui-Căscioarele, în 
„Cercetări Arheologice”, Muzeul Naţional de Istorie a României, III, 1979, p. 317. 

16 Ana-Maria Velter, Descoperiri izolate din Bucureşti şi împrejurimi, în vol. Gheorghe 
Mănucu-Adameşteanu, Katiuşa Pârvan, Ana-Maria Velter, Aurel Vâlcu, Monede medievale şi 
moderne descoperite în Bucureşti şi în împrejurimi (secolele XIV-XIX), Muzeul Municipiului 
Bucureşti, Seria Patrimoniu, 3, Bucureşti, 2005, p. 74. 

1 Toma Rădulescu, Tezaurul monetar de la Craiova (sec. XV-XVIII), în rev.”"Oltenia”. Studii. 
Documente. Culegeri. Seria a III-a, an III, 1999, nr. 1, pp. 19-42; Ibidem, cu completările 
generate de semnalarea unui lot substanţial de monede din acelaşi tezaur în vol. Argeșul şi Țara 
Românească între medieval şi modern. Studii de istorie şi arheologie. Prinos lui Spiridon 
Cristocea la 70 de ani, Editori: Dragoş Măndescu, Marius Păduraru, Ionel Dobre, Brăila — 
Piteşti, Editura Istros a Muzeului Brăilei, 2013, pp. 133- 238. 

15 Tezaur alcătuit din 35 monede, dintre care 2 grosetti din 1646 şi 1647?, (Muzeul jud. 
Teleorman, nr. inv. 7961-7962). 

de la sfârşitul secolului al XVIII-lea şi începutul secolului al XIX-lea. Ambele 
monede au acelaşi maestru monetar I. Finley, care a avut în arendă monetăriile 
poloneze de la Olkusz şi Fraustadt. 

Piesa de 1,5 groşi (polgroş) sau dreipâlker este bătută în monetăria 
regală de la Kracovia (nr. 9, emisiune din anul 1625). Polgroşii au fost emişi 
mai întâi în Polonia în anul 1614 până în jurul anului 1627 când regele 
Sigismund III (1587-1637) ia măsuri antiinflaționiste punând capăt acestei 
specii monetare, dar care a continuat să circule aproape două secole, mai ales în 
spaţul românesc extracarpatic!?. Dreipălkerii sunt emisiuni depreciate (argint 
600%0), la fel ca şi cele din Riga, însă fiind bătute în cantităţi foarte mari, au 
invadat piaţa Ţărilor Române”. În Oltenia ele au pătruns ceva mai târziu prin 
filiera transilvăneană sau bănăţeană unde o întâlnim în cadrul unui tezaur 
descoperit la Dubova — Mehedinţi de la sfârşitul deceniului trei al secolului al 
XVII-lea şi în tezaurul de la Craiova - „Fabrica de confecţii”, contemporan cu 
tezaurul de la Desa”!. Decenii la rând au avut o largă circulaţie intrând în 
componenţa unor tezaure încheiate în a doua jumătate a secolului al XVII-lea 
cum sunt cele de la Verguleasa — Olt, Bucureşti str. Baicului sau Siriu — 
Buzău”. Ele sunt întâlnite în tezaure de la sfârşitul secolului al XVIII-lea şi 
chiar începutul secolului al XIX-lea, cum este cazul tezaurelor craiovene 
descoperite în zona Universităţii, la „Farmacia Arabă” şi în zona străzii Nicolae 
Bălcescu unde a fost Hanul Ceauşului”. De asemenea semnalăm prezenţa lor 
în cimitire cum este cel de la Tunari — Ilfov”. 





'9 Francisc Pap, Dreipălkeri şi polturi în tezaure monetare din Transilvania, BSNR, XCII-XCVII 
(1998-2003), p. 215. 

% În Transilvania şi Banat au fost identificate 104 tezaure monetare care au în componenţă 
dreipâlkeri şi polturi. Conform Francisc Pap, Dreipolkeri şi polturi în tezaure monetare din 
Transilvania, BSNR, XCII-XCVII, 1998-2003, Editura „Academiei Române”, Buc., 2003, pp. 
218-219. 

”1 Aurel Vâlcu, Oltea Dudău, Un tezaur monetar din secolul al XVII-lea descoperit la Dubova 
(Plavişeviţa), jud. Mehedinţi, BSNR, XCII-XCVII, 1998-2003, Editura „Academiei Române”, 
Buc., 2003, pp. 221-222, nr. 3- 20, emisiuni din anii 1621-1623, 1626-1627. Despre cantitatea 
enormă de monedă poloneză aflată pe piaţă în Transilvania vezi Eugen Chirilă, Nicolae Gudea, 
Valeriu Lazăr, Andrei Zrinyi, Tezaurul monetar de la Băgaciu (sec. XIV-XVI), în vol. Tezaure şi 
descoperiri monetare din Muzeul judeţean Mureş, Târgu Mureş, 1980, p. 84-87 cu notele de la 
subsol în care sunt prezentate compoziţiile tezaurelor. 

2 Aurel Vâlcu, Oltea Dudău, op. cit., p. 223, cu bibliografia respectivă. 

* Maria Rădulescu, Tezaurul monetar de la Craiova — str. N. Bălcescu (sec. XVII-XVIII), în rev. 
„Oltenia”, s. III, 3, 1999, nr. 2,p.66,nr. 1. 

* Ana-Maria Velter, Monede europene descoperite în necropola de la Tunari, în vol. Comuna 
Tunari, jud. Ilfov. Cercetări istorice şi arheologice. Secolele XVI-XIX, ediţia a II-a, Editura 
AGIR, Bucureşti, 2011, pp. 200, 207-208; Ana-Maria Velter, Gheorghe Mănucu-Adameşteanu, 
Cosmin-Dan Pîrvulescu, Monnaies europeennes occidentales decouvertes dans la necropole de 
Tunari Eglise (2005), „Cultură şi civilizaţie la Dunărea de Jos”, XXVI, 2008, pp. 151, 154 şi 
162, nr. 13. 

Piesele de ' groş (nr. 10-11) sunt emise în anii 1513 şi 1566 la Vilnius 
(Vilna) de către regii Poloniei Sigismund I cel Mare (1506-1548) şi 
Sigismund II August (1548-1572), deoarece Lituania fusese unită cu Polonia 
încă de pe timpul regelui Vladislav Jagello (1386-1434)%. 

Triplu gros (nr. 12) din anul 1596 este emis de oraşul Riga de la Marea 
Nordului în numele regelui Poloniei Sigismund III Wasa (1587-1632) şi este 
întâlnit în diverse descoperiri monetare din tezaure sau izolat, asociat cu 
monedele poloneze şi lituaniene de aceiaşi valoare. 

O noutate pentru întreg spaţiul românesc este prezenţa în componenţa 
lotului monetar recuperat a două monede de argint din anul 1666, emise de 
două state germane, ca efect al măsurilor luate de habsburgi din anul 1657 
pentru alinierea majorităţii statelor din Europa Centrală la un sistem unitar de 
subdiviziuni ale talerului. Este vorba de emisiunile de argint de 15, 6 şi 3 
creițari sau groşi. 

Paraua (madîn), ca monedă otomană de argint, îşi are originea în Egipt, 
când statul mameluc a fost cucerit de către Selim 1 (1512-1520). În anul 1564 
paraua era egală cu 1,5 akgele şi valora în anul 1623 trei aspri, pentru ca în 
1687 în urma reformei monetare a sultanului Siileiman II (1687-1691) să fie 
echivalată cu a 40-a parte dintr-un piastru otoman de argint, monedă nouă, 
creată atunci. Ea a fost folosită în Țara Românească şi ca unitate monetară de 
calcul care reprezenta a 40-a parte dintr-un leu nominal. Banul era echivalent 
cu akqe şi 120 bani valorau un leu nominal.” Paraua a circulat intens în spaţiul 
românesc până la introducerea sistemului monetar naţional în anul 1867”. 
Aproape toate tezaurele monetare care au în componenţa lor parale al cărui 
punct terminus ajunge chiar până la 1830, cuprind şi aceste emisiuni ale 
sultanului Ahmed III, care au fost păstrate în circulaţie sau tezaurizate datorită 
calității superioare a metalului preţios, precum şi greutatea, mult superioare 
emitenţilor de după 1730. Enumerăm în acest sens o serie de tezaure 
descoperite pe raza municipiului Craiova de la sfârşitul secolului al XVIII-lea 
sau primele două decenii ale secolului al XIX-lea: Craiova -— str. Nicolae 
Bălcescu”, Craiova — „Farmacia Arabă” Craiova - zona Universităţii, Craiova 





* Eugen Chirilă, Nicolae Gudea, Valeriu Lazăr, Andrei Zrinyi, op. cit., Tezaurul monetar de la 
Băgaciu, sec. XIV-XVI, pp. 60-61. 

% O. Iliescu, Istoria monedei în România. Glosar numismatic, în „Studii şi Materiale de Istorie 
Medie”, vol. XIX, 2001, p. 309-310; Dragoş Ungureanu, Monede aflate în circulaţie în Țara 
Românească în prima jumătate a secolului al XVIII-lea - putere de achiziţie şi cursuri de schimb, 
în „Cercetări Numismatice”., IX-XI, 2003-2005, Editura „Cetatea de Scaun”, Târgovişte, 2005, 
p. 460. 

2 Instituţii feudale din Țările Române. Dicţionar, Ed. „Academiei R.S.R.”, Buc. 1988, p. 351. 

*% Maria Rădulescu, op. cit., pp. 65-70. 

- Gherceştii Noi (poligon)”, Craiova-Plaiul Vulcăneşti“, Dobreşti - Dolj”! 
Frăsinet - Teleorman”, Roşu II - Ilfov, Colibaşi - Ilfov“, Bucureşti — 
Băneasa, Bucureşti — Cărămidarii de Jos şi Păţeşti - Vrancea”. Acestea au la 
avers tugra-ua împărătească (tugra-i padişahi) care diferă de la un sultan la altul 
şi s-a extins în timp şi la nominalele mai mari de argint sau aur. 

În legătură cu motivele ascunderii acestui tezaur, trebuie să facem apel 
la situaţia Ţării Româneşti, determinată de războiul austro — veneto — turc din 
anii 1716-1718. Primul domn fanariot în Țara Românească - Nicolae 
Mavrocordat (25 decembrie 1715-14 noiembrie 1716 şi martie 1719-3 
septembrie 1730) a lăsat pe turcii din dreapta Dunării să-şi facă odăi unde 
voiau, fapt care a determinat o stare de teroare şi instabilitate economică pentru 
locuitorii din sudul Olteniei. În ziua de 5 august 1716 la Petrovaradin armata 
otomană a suferit o gravă înfrângere care a dus ceva mai târziu (18 septembrie 
1717) la ocuparea Belgradului de către trupele austriece. Căpitanul Dettine, zis 
Pivoda, comandantul unei oşti austriece, la 15 august 1716, a pătruns dinspre 
Transilvania în Oltenia pe la Turnu Roşu, a trecut Oltul şi a înaintat până la 
Piteşti. În iulie 1716 principele Eugen de Savoia, comandantul armatei 
imperiale a pătruns în Țara Românească.“ Întreaga Oltenie a intrat sub 
stăpânire austriacă, locuitorii Craiovei i-au primit bine pe ocupanţi, deşi 
domnitorul Nicolae Mavrocordat le adresase o proclamaţie în care le promiteau 
eliberarea de ocupaţia trupelor imperiale. La 25 noiembrie 1716 austriecii 
ocupaseră Bucureştiul, pe care împreună cu întregul ţinut de la apus de Olt l-au 
părăsit. La 24 februarie 1717 delegaţia generalului Steinville, comandantul 
trupelor austriece şi cea a domnitorului loan Mavrocordat (21 noiembrie 1716- 
23 februarie 1719) au semnat o convenţie prin care se recunoștea că întreg 
teritoriul Olteniei va rămâne „sub administraţia şi conducerea imperială”. Anul 


Toma Rădulescu, Aspecte ale circulaţiei monetare în zona Craiovei din ultimile două decenii 
ale secolului al XVIII-lea şi până în primul sfert al secolului al XIX-lea reflectate în componenţa 
a patru tezaure monetare inedite, în rev. Argesis, XX, Studii şi comunicări, seria Istorie, Piteşti, 
2011, p. 177, nr. 1-3. 

30 Ibidem, p. 188, nr. 1. 

51 Ibidem, Tezaurul monetar din secolele XVI-XVIII descoperit la Dobrești — Dolj, în rev. 
Oltenia. Studii şi Comunicări. Arheologie. Istorie, XII, 2000, p. 104. 

* Toma Rădulescu, Veronica Predoi, Tezaurul monetar de la Frăsinet, în rev. Oltenia. Studii şi 
Comunicări. Arheologie. Istorie, XV, 2005, p. 56. 

3 O. Iliescu, Caiet selectiv de informare asupra creşterii colecţiilor Bibliotecii Academiei 
R.P.R. 19, 1967, p. 45-69. 

34 George Trohani, Done Șerbănescu, Un tezaur monetar din secolele XVIII şi XIX descoperit la 
Colibaşi (jud. Ilfov), în BSNR, 67-69 (1973-1975), p. 182 (patru parale Ahmed III). 

55 Aurel Vâlcu, Monede otomane descoperite la Tunari — Biserică, în vol. Comuna Tunari..., p. 
250. 

ci Ştefan Ionescu, Bucureştii în vremea Fanarioţilor, Editura „Dacia”, Cluj, 1974, p. 117-118. 

37 Ştefan Ştefănescu, Istoria românilor în secolul al XVIII-lea — între tradiţie şi modernitate, 
Editura Universităţii din Bucureşti, Buc., 1999, p. 29. 

1717 a însemnat pentru Oltenia acţiuni cumplite de jaf ale oştilor turco — tătare 
care se retrăgeau spre Serbia, moment care s-a resimţit îndelung, mai ales că o 
parte din populaţie a fost robită şi dusă în sudul Dunării. Cronicarul Radu 
Popescu arăta că războiul a adus mari nenorociri: „s-au robit şi peste Olt şi 
dincoace de Olt însă mai mult de 70-80 mii de suflete”*5. Mai ales după ce oştii 
tătăreşti 1-a parvenit vestea capitulării la 18 august 1717 a Belgradului în faţa 
armatei Habsburgilor, Oltenia a fost cumplit distrusă, fapt care a determinat 
instaurarea unui regim de ordine din partea trupelor de ocupaţie austriece. Un 
raport din 21 noiembrie 1717 zugrăvea cumplitele prădăciuni tătărăşti: „Tătarii, 
care au jefuit în părțile de peste Olt, s-au întors cu toată prada prin regiunile de 
dincoace de Dunăre a părţilor Valahiei de dincoace de Olt şi au comis acolo 
mari excese”. În primele zile ale anului 1718 au început tratativele între 
delegaţii celor două puteri la Passarowitz (Pozarevac), încheiate la 21 iulie 
1718. Câteva zile mai târziu (27 iulie 1718) s-a încheiat un tratat de comerţ şi 
navigaţie prin care se stabilea dreptul de liberă navigaţie pe Dunăre şi de ieşirea 
vaselor austriece la Marea Neagră şi de aici la Istambul, Sinope, Crimeea, 
Trapezunt ceea ce marca începutul sfârşitului dominaţiei otomane exclusive în 
Marea Neagră instaurate la sfârşitul secolului al XV-lea. Articolul 19 al 
tratatului dădea posibilitate negustorilor austrieci pentru exercitarea unui 
comerţ optim“. Tratatul de pace consfințea noi schimbări teritoriale: Oltenia, 
Banatul Timişoarei şi partea nordică a Serbiei cu Belgradul intrau în 
componenţa Imperiului Habsburgic. Pentru locuitorii olteni vara anului 1718 a 
însemnat secetă şi mare foamete. Oamenii mureau la ţară. O cronică a lui 
Nicolae Muste arăta dramatismul situaţiei: „s-au risipit ţările fugind oamenii 
unde au putut.... şi mulţi din sărăcime mâncau rădăcini de papură şi umblau pe 
drumuri cerând pită ca să-şi hrănească viaţa lor”. 

Îngroparea tezaurului, probabil la sfârşitul anului 1721, are aceleaşi 
cauze ca şi cele ale tezaurelor de la Craiova „Fabrica de confecţii” sau 
Şimnicul de Jos, azi municipiul Craiova, dar şi de la Ostroveni Dolj — localitate 
situată la 65 km sud de Craiova, nu departe de Desa” - nemulţumirile 





5 Apud Dragoş Ungureanu, Consideraţii privind diminuarea numărului tezaurelor monetare din 
Țara Românească între ultimul sfert de secol XVII şi prima jumătate a secolului XVIII, „Muzeul 
Naţional”, XII, Buc., 2000, p. 50. 

3 Constantin Giurescu, Material pentru istoria Olteniei supt austrieci, vol. I, Buc., 1913, p. 235, 
doc. nr. 214; detalii asupra jafului tătărăsc vezi Costin Feneşan, Invazia tătarilor în Oltenia în 
vara târzie şi toamna anului 1717, Oltenia. Studii. Documente. Culegeri, seria a III-a, an V, 
2001, nr. 1-2, p. 123-133. 

“0 Nicolae Ceachir, Gheorghe Bercan, Diplomaţia europeană în epoca modernă, Editura 
Ştiinţifică şi Enciclopedică, Buc, 1984, pp. 175-176. 

+! Stefan Ionescu, op. cit,. p. 125. 

“ Toma Rădulescu, Tezaurul monetar de la Şimnicul de jos — municipiul Craiova (a doua 
jumătate a secolului al XVII-lea — sfârşitul deceniului doi, secolul al XVIII-lea), în rev. „Oltenia. 
Studii. Documente. Culegeri”, IV, nr. 1-2, 2000, pp. 48-51; Ana-Maria Rădulescu, Tezaurul 

locuitorilor determinate de administraţia austriacă şi abuzurile armatei în frunte 
cu generalul Steinville, care guverna cu mână forte de la Sibiu, unde îşi avea 
sediul, prin reprezentantul său şi mai ales unele raiduri ale paşalei de Vidin. 


Cataloage folosite 
Marian Gumowski (Thorn), Handbuch der polnischen numismatik, Graz, 1960= 
M.Gumowski, nr. 
Nuri Pere, Osmanlilarda madeni paralar, Istanbul, 1968 = Nuri Pere, nr. 
A. Resetar, Catalogue des monnaises ragousaines, Zagreb, 1964= Rezetar, nr. 


I. RAGUSA 
1. Grosetto, 1645 
Monctărie: Ragusa 
Av.S.BLASIVS - .RAGVSII/16 — 45. Cp. 
Rv. TVTA - SALVS. Cp. 
Resetar, grupa |. 
Ax 3, 0,56 g; M.O, inv. 9138 (perforată) 


2. Grosetto, 1651-1657 

Av. [S.B]LASIVS - .RAGVSII — R/ (milesimul).C.p. 
Rv. Isus Hristos în mandorlă, de o parte şi de alta IC-XP. 
Resetar, grupa 2, p, tip general, p. 148, nr. 1624. 

Ax 12; 0,40 g; M.O., inv. 9147 (perforată) 


3. Grosetto, 1664? 

Av.[S].BLASIVS - .RAGVSII. Cp. 
Rv. TVITA] - SALVIS]. 

Resetar, grupa 1. 

Ax 9, 0,59 g;M.0O,, inv. 9146 (perforată) 


4. Grosetto, 1694 

Monctărie: Ragusa 

Av.S.BLASIVS - .RAGVSII/16 — 94. Cp. 
Rv. TVTA - SALVS. Cp. 

Resetar, grupa |. 

Ax 11; 0,45 g; M.O, inv. 4485 (perforată) 


5. Grosetto, 1721 

Monetărie: Ragusa 

Av.S.IBLAJSIVS - .RAGVSII/17 — 21. Cp. 
Rv. TVTA - [SAJLVS. Cp. 

Resetar, grupa |. 


monetar din secolele XVII-XVIII de la Ostroveni — Dolj, ), în rev. „Oltenia. Studii. Documente, 
Culegeri”,seria III, IV, nr. 1-2, 2000, p. 58-59. 

Ax 3, 0,39 g; M.O, inv. 4486 (perforată) 


II. SCHWEIDENITZ (SWIDNICA) 
Ludovic II (1516-1526) 
6. ! groş an indescifrabil 
AV siana Legenda indescifrabilă, între două cercuri perlate, în câmp vulturul silezian. 
RV: sote Legenda indescifrabilă, între două cercuri perlate, în câmp coroană. 
Ax 5, 0,30 g, M.O., inv. 51.907, perforată şi ştearsă în parte. 


III. POLONIA 
Sigismund III (1587-1632) 
7. Triplu groş, 1597 
Monetăria Olkusz 
Monetar I. Finley 
Av..SIG(ismundus).IIL.D(e:).G(ratia). - POLONIIE].D(ux).L(ituaniae). Bustul 
regelui, cu coroană şi în ţinută de gală, în profil spre dreapta. C.p.e. 
Rv. III, acvila Poloniei, scut încoronat cu armele regelui, călăreț lituanian, legenda pe 
patru rânduri GROS(sus).ARG(enteus)/TR(iplex).R(egni).POLO/NI — 97/ scut cu 
armele monetarului, având de o parte şi alta inițialele monetarului I-F. 
Ax 6; 2,10 g; M.O,, inv. 9148; perforată 
M. Gumovski, nr. 1054. 


8. Triplu groş, fără dată 

Monetăria Fraustadt 

Monetar I. Finley 

Av..SIG(ismundus).IIL.D(ei).G(ratia). - POLONIIE].D(ux).L(ituaniae). Bustul 
regelui, cu coroană şi în ţinută de gală, în profil spre dreapta. C.p.e. 

Rv. III, acvila Poloniei, scut încoronat cu armele regelui, călăreț lituanian, legenda pe 
patru rânduri GROS(sus).ARG(enteus)/TRI(plex).R(egni).PO(loni), scut cu armele 
monetarului, având în partea stângă inițialele monetarului I-F. 

Ax 12; 1,71 g; M.O,, inv. 9149; perforată 

M.Gumovski, nr. 1141. 


9. Dreipălker, 1625 

Monetăria Kracovia 
Av.+SIGIS(mundus).3.D(ei).G(ratia).[(.....).REJX.P(oloniae).M(agnus).D(ux).L(ituani 
ae). Legenda circulară între două cercuri perlate, cel interior întrerupt de coroana cu 
scutul cartelat cu armele Poloniei, stânga sus şi dreapta jos (vultur), dreapta sus şi 
stânga Jos (călăreț), având în centru scut cu armele familiei Wassa. 

Rv. MONE(ta).NO(va).[(....).REG(ni)].POLO(niac). Legenda între două cercuri 
perlate, cel interior întrerupt de crucea de la globul care are înscris cifra 24, iar în partea 
de sus de o parte şi de alta a braţelor crucii, jos anul de emisie 2 — 5 (1625). Cifra 3 
reprezintă valoarea piesei. 

Ax 11; 0,93 g; M.0O,, inv. 9150 (perforată şi ştearsă parţial) 

M.Gumovski, nr. 975. 

IV. LITUANIA 
Sigismund I (1506-1548) 
10. 4 groş, 1513 
Monetăria Vilnius(Vilna) 
Av. + MONETA.SIGISMVNDI:13. Legendă circulară între două cercuri perlate. În 
câmp călăreț lituanian spre st. 
Rv. + MAGNIL.DVCIS:LITVANIE. Legendă circulară între două cercuri perlate. În 
câmp vulturul Poloniei. 
Ax 12; 0,62 g; M.0O., inv. 9151 (perforată şi parţial ştearsă). 
M. Gumovski, nr. 507. 


* Sigismund II August (1545-1572) 
11. 4 groş, 1566 
Av. + SIGIS. AVG. D.G. REX POL. M.D.L. Legendă circulară între două cercuri 
perlate. În câmp vulturul silezian. 
Rv. MONETA MAGNI DVCAT. LITUA. În câmp călăreț lituanian spre st., sub 
călăreț anul emisiunii 1566. 
Date culese în anul 1978 după piesele de la Şcoala generală din Desa, azi dispărută. 
M. Gumovski, nr. 607 — monedă considerată foarte rară. 


*V. RIGA 
12. Triplu gros, 1596 
Av. SIG. III D: G* REX. PO* D*LI. Bust rege Sigismund III încoronat spre dr. 
Rv. Legenda pe şase nduri, dintre care rândurile doi şi trei despărțite de armele oraşului 
Riga (o poartă de cetate). *II1*/15-96 /GR —-OS /ARG *TRI /CIVI *R. 
Date culese în anul 1978 după piesele de la Şcoala generală din Desa; azi dispărută. 
M. Gumovski, nr. 1454. 


*13. Emitent din Imperiul romano-german — 1666 

Piesă de 6 groşi 

Av. LIV. MA. PRES. P. COM. T. SOW. DOM. Bust suverană spre dr. 

Rv. DNS. ADIVTOR ET REDEM. În câmp scut cu armele familiei şi ale posesiunilor 
şi anul emisiunii 16-66. 

Date culese în anul 1978 după piesele de la Şcoala generală din Desa, azi dispărută. 


*14. Emitent din Imperiul romano-german — 1666 

Piesă de 6 groşi 

Av. GVIL. H. N. R. D.G. PRI. AV. Bust suveran descoperit spre dr. 

Rv. SOLI DEO. HONOR ET GL. 1666. În câmp scut cu armele familiei şi ale 
posesiunilor, încoronat, cu trei flori. 

Date culese în anul 1978 după piesele de la Şcoala generală din Desa, azi dispărută. 


V. IMPERIUL OTOMAN 
Mehmed IV (1648-1687) 
Misir 
15. Para 

Av. Sultanul berreyni ve hakanul bahreyni essultan bin essultan. 
Ry. Essultan Mehmed bin Ibrahinm han dame mulkuhu duribe fi Misir 1058 
0,60 g(p); M.0., 9146P. 


Mustafa II (1695-1703) 
Misir 
16-17 Parale 
Av. Sultanul berreyni ve hakanul bahreyni essultan bin essultan. 
Rv. Essultan Mustafa bin Mehmed han dame mulkuhu duribe fi Misir 1106 
0,72 g(p), 0,81 g(p); M.O., inv. 9143, 914. 


Ahmed III (1703-1730) 
Misir 
18-22. Parale 
Av. Sultan Ahmed bin Mehmed han. 
Rv. Azze nasriihu duribe Misir sene 1115 
Nuri Pere, nr. 527 
0,70 g(p); 0,74 g(p); 0,76 g(p); 0,78 g(p); 0,51 e(p), M.0O., inv. 9.139; 9.140; 9141; 
9.144, 9.145. 

II. Cataloagele descoperirilor monetare din Oltenia din timpul domniei 
lui Constantin Brâncoveanu şi cel al descoperirilor monetare posterioare domniei 
sale din Oltenia şi judeţele Oltul istoric şi Teleorman, care au în componenţă 
emisiuni monetare care au circulat în epoca brâncovenească 
A. Cataloagele descoperirilor monetare din Oltenia din timpul domniei lui 
Constantin Brâncoveanu 
1. Brâncoveni - Olt 
Imperiul otoman 
Nuri Pere, Osmanlilarda madeni paralar, Istambul, 1967= Nuri Pere, nr 

Ahmen III (1703 -1730) 

Monetăria Kostantiniye 

Zolta=40 parale 

Av. Sultanul berreyni ve hakanul bahreyni essultan bin essultan. 

Rv. Essultan Ahmed bin Mehmed han dame mulkuhu duribe fi Kostantiniye 1115 
Nuri Pere, nr. 520. 

Ax 5; 18,41 g; diam. 37,6 mm; M.O., inv. 51.187, lipsă o mică parte margine probabil 
din monetărie, bine conservată, provine dintr-un tezaur descoperit la mănăstirea 
Brâncoveni prin anii 1988-1989 cu prilejul lucrărilor de restaurare şi împărţit între 
lucrători. 

2. Bumbeşti - Gorj 

23 monede de argint descoperite „într-o stâncă; au efigia şi inscripţiile 
Leopold regele Ungariei”. 

Bibliografie: Constanţa Ştirbu, Documente inedite din sec. al XIX-lea privind 
unele descoperiri monetare, în rev. „Cercetări numismatice”, III, Bucureşti, 1980, p. 
154, nr. ||. 

3. Craiova -— „Fabrica de Confecţii” 

Tezaur descoperit în aprilie 1971 în apropierea Fabricii de Confecţii din 
Craiova, din care s-au recuperat 1150 monede, care se află în colecţiile Muzeului 
Olteniei. 

Nominale şi emitenţi: 

Țechin — emisiune de aur a Veneţiei din timpul dogelui Aloysio Mocenigo 
(1570-1577). 

Piese de 15 creiţari (9 exemplare)— emisiuni Leopold I (1657-1705) pentru 
Ungaria din anii 1664, 1675 — 2 exemplare, 1691, 1696, pentru Niederosterreich din 
anii 1661, 1675; emisiune Francisc Ludovic (1683-1732) pentru Wroclaw (Breslau) din 
anul 1693; emisiune Sylvius Friedrich (1668-1697) pentru Wiurtemberg — Oels din anul 
1675. 

Piese de 15 groşi (3 exemplare) — emisiuni pentru Polonia, loan Casimir 
(1649-1668) din anii 1661 şi 1666, loan III Sobieski (1676-1696) din anul 1681. 

Piese de 6 creiţari (84 exemplare, unul inedit din anul 1670) — emisiuni 
Leopold I (1657-1705) pentru Ungaria din anii 1667, 1668, 1669, 1670 — 6 exemplare, 
1671 — 4 exemplare, 1672 — 4 exemplare, 1673 — 3 exemplare, 1674 — 2 exemplare, 
1675, 1676 — 4 exemplare, pentru Niederosterreich din anii 1674, 1678, 1681, 1682, 
1683, 1687, 1688, 1690, 1694 — 2 exemplare, pentru Stiria din anii 1670, 1683, 1687, 
1691, pentru Silezia din anii 1665-8 exemplare, 1673 — 3 exemplare, 1676 - 3 
exemplare, 1678, 1685, 1686, pentru Oppeln din anii 1675, 1682, pentru Carintia din 
anii 1671, 1672 — 2 exemplare, 1691, 1692; emisiuni Christian (1664-1672) pentru 
Liegnitz-Brieg din anii 1665 — 6 exemplare, 1673 (postume) — 2 exemplare şi emisiuni 
Leopold 1 (1672-1705) din anul 1677 — 2 exemplare, pentru Boemia din anul 1689; 
emisiune Friedrich pentru Wroclaw (Breslau) din anul 1679; emisiuni Carol v. 
Lichtenstein Castelcorn (1664-1695) pentru Olomouc din anii 1665, 1673, 1674, 1678, 
Carol II de Lorena (1695-1711) din anul 1709; emisiune Sylvius Friedrich (1668-1697) 
pentru Wiurtemberg — Oels din anul 1674; emisiuni Leopold I (1657-1705) — Carol 
Caspar (1665-1668) pentru Freiburg din anul 1668. 

Piese de 3 creiţari (23 exemplare) — emisiuni Leopold I (1657-1705) pentru 
Ungaria din anul 1694; emisiune pentru Stiria Ferdinand III (1637-1657) din anul 1644, 
emisiuni Leopold I (1657-1705) anii 1695, 1698 — 2 exempalre, 1699, emisiuni Iosif | 
(1705-1711) din anii 1707 şi [1705-1709], emisiune Carol VI (1711-1740) din anul 
1717; emisiuni Leopold I (1657-1705) pentru Silezia anii 1666 şi 1668, pentru Oppeln 
din anul 1702, emisiuni Iosif I (1705-1711) din anii 1710 şi 1711, pentru Carintia din 
anul 1709; emisiuni Leopold I (1672-1705) pentru Liegnitz-Brieg din anii 1696, 1698 — 
2 exemplare, emisiune Iosif 1 (1705-1711) din anul 1705; emisiuni Leopold I (1672- 
1705) pentru Boemia din anii 1696, 1698, Iosif I (1705-1711) din anul 1707; emisiuni 
Carol v. Lichtenstein Castelcorn (1664-1695) pentru Olomouc din anul 1695. 

Piese de un creiţar (78 exemplare) — emisiuni Leopold I (1657-1705) pentru 
Ungaria din anii 1697 şi 1700, pentru Transilvania emisiuni Iosif I (1705-1711) din 
anul 1709 — 2 exemplare; emisiuni Leopold I pentru Niederâsterreich din anii 1676 —2 
exemplare, 1696 — 3 exemplare, 1697 — 2 exemplare, 1699 — 4 exemplare, 1700, 1701, 
emisiuni Iosif I (1705-1711) din anii 1706 şi 1709; emisiuni pentru Tirol Sigismund 
Francisc (1662-1665) — emisiune fără an, Leopold I (1665-1705) fără an — 2 exemplare, 


WWW.CIMec.ro 


DESCOPERIRI MONETARE DE PE TERITORIUL OLTENIEI ÎN EPOCA ... 195 





1692; emisiuni pentru Stiria Leopold I (1657-1705) din anii anii 1692, 1695, Carol VI 
(1711-1740) din anul 1717; emisiuni Leopold I (1657-1705) pentru Silezia anii 1671 — 
2 exemplare, 1672, 1699 — 2 exemplare, pentru Oppeln din anii 1697, 1699 - 5 
exemplare, 1700 — 3 exemplare, 1701 — 2 exemplare; emisiune Carol VI (1711-1740) 
pentru Carintia din anul 1721; pentru Liegnitz-Brieg emisiune Christian (1664-1672) 
din anul 1668, emisiuni Leopold I (1672-1705) din anii 1697, 1699 — 2 exemplare, 
1700; emisiuni Max Gandolf v. Khuemburg (1638-1687) pentru episcopatul de 
Salsbourg din anii 1642, 1648, 1668, 1670; emisiuni Ferdinand II (1619-1637) pentru 
Moravia din anii 1621, 1624, 1626, Ferdinand III (1637-1657) — anul indescifrabil; 
emisiuni Leopold I (1672-1705) pentru Boemia din anii 1689, 1696, 16982, 1701 —-2 
exemplare, 1703, 1704 — 3 exemplare, 1705; emisiune Friedrich pentru Wroclaw 
(Breslau) din anul 1681, emisiune Francisc Ludovic (1683-1732) din anul 1700; 
emisiuni Carol v. Lichtenstein Castelcorn (1664-1695) pentru Olomouc din anul 1691, 
Carol II de Lorena (1695-1711) din anul 1704; emisiuni Christian Ulrich (1664/1697 — 
1704) pentru Wurtemberg — Oels din anii 1684, 1688, emisiune Eberhard Ludovic din 
anul 1705; emisiune oraşul Niirenberg din anul 1647; emisiuni Elisabeta Lucreția 
(1625-1653) pentru Cieszyn — Teschen din anii 1631 şi 1640; emisiune oraşul 
Constantza (Elveţia) Catol VI (1711-1740) din anul 1715; emisiuni Georgius Guilom 
din anii 1713 şi 1714. 

Poltura (24 exemplare) — emisiuni Leopold I (1657-1705) pentru Ungaria din 
anii 1697, 1699, 1700 — 4 exemplare, 1701 — 2 exemplare, emisiuni Iosif I (1705-1711) 
din anii 1709 — 2 exemplare, 1710 — 5 exemplare, 1711 — 4 exeplare, emisiuni Carol VI 
(1711-1740) din anul 1715- 3 exemplare; emisiune Leopold I (1690-1705) pentru 
Transilvania din anul 1705 şi Iosif (1705-1711) din anul 1707. 

Duarius (96 exemplare) - emisiuni Leopold I (1657-1705) pentru Ungaria din 
anii 1695, 1696 - 5 exemplare, 1697 — 8 exemplare, 1698 — 11 exemplare, 1699 — 11 
exemplare, 1700 — 5 exemplare, 1701 — 8 exemplare, 1702 — 1 exemplar, 1703 — 36 
exemplare, 1704 — 5 exemplare, 1705 — 3 exemplare, [1700-1705] - un exemplar. 

Denari (181 exemplare) - emisiuni Ferdinand 1 (1526-1564) pentru Ungaria 
din anii 1544, 1545, 1546, 1548, 1550 — 2 exemplare, 1554, 1555 — 2 exemplare, 1556, 
[1526-1558] — 4 exemplare, 1559, emisiuni Maximilian II (1564-1576) din anii 1568, 
1571, 1575, 1576 — 2 exemplare, 1577 (postumă), emisiuni Rudolf II (1576-1608) din 
anii 1580, 1586, 1592, 1602, [1600-1602] — 2 exemplare, emisiuni Matei II (1608- 
1619) din anii 1612, 1613, [1613-1620] — 4 exemplare, 1614, 1615, 1616 -2 
exemplare, 1617, 1618 — 3 exemplare, 1619 — 2 exemplare, emisiuni Ferdinand II 
(1619-1637) din anii 1626 — 2 exemplare, 1627 — 3 exemplare, 1628 — 3 exemplare, 
1632, 1634, 1635 — 2 exemplare, 1636, 1637, [1621-1638] — 3 exemplare, emisiuni 
Ferdinand III (1637 -1657) din anii 1639, 1651, 16567, 16577, 1659, [1638-1659], 
16607, [1657-1660], emisiun Leopold I (1657-1705) din anii 1663, 1665, 1666, 1671, 
1673 — 4 exemplare, 1675 — 2 exemplare, 1676 — 4 exemplare, 1677, 1678, 1679 — 2 
exemplare, 1681 — 8 exemplare, 1682 — 3 exemplare, 1683 — 5 exemplare, [1676-1683] 
— 5 exemplare, 1684 — 3 exemplare, 1685 — 2 exemplare, 1686 — 3 exemplare, 1687 — 
11 exemplare, 1688 — 3 exemplare, 1689 — 5 exemplare, 1690 — 6 exemplare, 1691 — 2 
exemplare, 1692 — 5 exemplare, 1693 — 11 exemplare, 1694 — 9 exemplare, 1695 — 7 

exemplare, 1696, [1659-1696]; emisiune Sigismund 1 cel Mare (1506-1548) pentru 
Polonia nedatat. 
Groschel (9 exemplare) - emisiuni Leopold I (1657-1705) pentru 


Niederosterreich din anii 1696 — 3 exemplare, 1697 — 2 exemplare, 1705, emisiune 
Ferdinand II (1618-1637) pentru Tirol din anul 1631, emisiuni Leopold I (1657-1705) 
pentru Liegnitz-Brieg din anii 1693 şi 1694. 

DreipGlker  (polgroşi, poltorak, 1,5 groşi) - (41 exemplare) - emisiuni 
Francisc Ludovic (1683-1732) pentru Wroclaw (Breslau) din anii 1694, 1697, 1698, 
1699 — 2 exemplare, 1704 — 3 exemplare, 1711; emisiuni Sigismund III (1587-1632) 
pentru Polonia din anii 1622 — 6 exemplare, 1623 — 6 exemplare, 1624 — 3 exemplare, 
1625 — 3 exemplare, 1626 — 3 exemplare, [1609-1627] — 9 exemplare; emisiune Gustav 
Adolf (1611-1632) pentru Elbing din anul 1624; emisiune Georg Wilhelm (1619- 
1640) pentru Prusia din anul 1626. 

Gros (34 exemplare) — emisiune Henrich — Wenceslav şi Carl — Friedrich 
(1617-1639) pentru Wiirtemberg — Oels fără an; emisiuni Sigismund III (1587-1632) 
pentru Polonia din anii 1613, 1615, 1624 — 13 exemplare, 1627 — 2 exemplare, [1609- 
1627] — 2 exemplare, emisiuni Sigismund III (1587-1632) pentru Litunia din anii 
[1607-1610] — 8 exemplare, 1625, 1626, [1622-1627], emisiune Riga ?, emisiune Carol 
Gaşpar din 1656 (stat emitent nedeterminat); emisiune Sigismund I cel Mare (1506- 
1548) pentru Prusia din anul 15307. 

V/. gros mare (Sl exemplare) — emisiuni pentru Polonia, Kazimir Jagello 
(1447-1492) nedatate — 5 exemplare, loan Albert (1492-1501) nedatate — 12 exemplare, 
Alexandru Jagello (1501-1505) nedatate — 7 exemplare, emitent indescifrabil (Kazimir 
Jagello, Ioan Albert sau Alexandru Jagello) — 3 exemplare, emisiuni Sigismund I cel 
Mare (1506-1548) din anii 1507, 1509, 1510, [1507-1511], [1526-1527] - 11 
exemplare; emisiuni Sigismund I cel Mare (1506-1548) pentru Lituania din anii [1519- 
1528] — 3 exemplare, emisiuni Sigismund II August (1548-1572) din anii 1557 — 2 
exemplare, 1559, 1562, [1546-1566] — 2 exemplare. 

4 gros (10 exemplare) — emisiuni Ludovic II (1516-1526) pentru 
Schweidenitz (Swidnica) din anul 1526 şi [1521-1526] — 3 exemplare; emisiune Gustav 
Adolf (1611-1632) pentru Elbing din anul 1632, emisiuni Gustav Adolf (1611-1632) 
pentru Suedia din anii 1632, 1633 — 2 exemplare (postume), 1634 — 2 exemplare 
(postume), emisiuni Cristina (1632-1634) din anii 1633, 1634 — 2 exemplare, an 
indescifrabil. 

Şilingi (3 exemplare) — emisiune Sigismund III (1587-1632) pentru Polonia 
din anul 1620 — 3 exemplare. 

Grosetti ( 57 exemplare) — emisiuni ale oraşului Ragusa (Dubrovnik) din anii 
[1651-1657], 1662, 1677, 1684 — 3 exemplare, 1685 — 2 exemplare, 1686, 1688, 1689 — 
2 exemplare, [1680-1689], 1697 — 2 exemplare, 1700 — 2 exemplare, 1701 — 4 
exemplare, 1702, 1704, 1706 — 5 exemplare, 1707 — 3 exemplare, 1709, 1710 — 2 
exemplare, 1711 — 3 exemplare, 1721 — 2 exemplare, 1713 — 2 exemplare, 1715, 1716 
— 3 exemplare, an indescifrabil — 11 exemplare. 

Kuruş (1 exemplar) — emisiune Mustafa II (1695-1703). 

Zolta (1 exemplar) — emisiune Ahmed III (1703-1730). 

Iarym zolta (3 exemplare) — emisiuni Ahmed III (1703-1730). 

Parale (431 exemplare) — emisiuni Ahmed I (1603-1617) — 3 exemplare, 
Suleiman II (1697-1691), Mustafa II (1695-1603) — 7 exemplare, Ahmed III (1703- 
1730) — 298 exemplare, emitent nedeterminat — 109 exemplare. 

Akqe (18 exemplare) — emitent indescifrabil sec. XVI — 4 exemplare, emitent 
indescifrabil sec. XVII — 10 exemplare, Mehmed III (1595-1603), Osman II (1618- 
1622) — 3 exemplare. 

*Piesă de 6 creițari pentru Ungaria, 1670 — Leopold I (1657-1705). 

6 kreutzer, 1670 

Av. LEOPOLDVS. D(ei): G(ratia). R(omanorum).(VI) I(mperator). S(emper). 
A(ugustus). GE(rmaniae). HV(ngariae). B(ohemiae). REX. Legenda între două cercuri 
perlate. În câmp bustul laureat, spre dreapta, al împăratului Leopold IL. 

Rv. t. PATRONA. HV - scut scartelat, încoronat, cu armele regatului Ungariei (1. 
benzi, 2. cruce dublă), NGARLE. 1670. Legenda între două cercuri, cel interior 
întrerupt de Madona cu pruncul, ocrotitoarea Ungariei, de o parte şi alta a acesteia sigla 
K — B (Kremnitz) 

Inedită), 2,91 g; 

U. II, nr. 1072 

4. Desa -Dolj 

Tezaur descoperit ante 1955, din care s-au recuperat 18 monede, o brățară de 
argint aurit şi o pereche de cercei. 

Nominale şi emitenţi: 

Piese de şase groşi — emisiuni a două state germane neidentificate din anul 
1666. 

Piese de trei groşi, emisiuni Sigismund III (1587-1632) pentru Polonia din 
anul 1597 şi nedatată, pentru oraşul Riga din anul 1596. 

Dreip6lker (polgroşi, poltorak, 1,5 groşi) - emisiune Sigismund III (1587- 
1632) pentru Polonia din anul 1625. 

1 groş, emisiune Sigismund 1 cel Mare (1506-1548) pentru Lituania din anul 
1513, şi emisiune Sigismund II August (1548-1572) din anul 1566, emisiune Ludovic 
II (1516-1526) pentru Schweidenitz (Swidnica) an indescifrabil. 

Grosetti (5 exemplare) -— emisiuni ale oraşului Ragusa (Dubrovnik) din anii 1645, 
[1651-1657], 1664?, 1694, 1721. 

Parale otomane (8 exemplare) — emisiuni ale sultanilor Mehmed IV (1648- 
1687), Mustafa II (1695-1703) - 2 exemplare, Ahmed III (1703-1730) — 5 exemplare. 

5. Dozeşti, com. Fârtăteşti — Vâlcea 

Tezaur descoperit în toamna anului 1970 cu prilejul unor lucrări agricole, din 
care s-au recuperat 15 monede distribuite astfel: 

Piese de 15 creiţari (6 exemplare)- emisiuni Leopold I (1657-1705) pentru Ungaria din 
anii 1676, 1682, 1688, 1696, pentru Tirol din anul 1685, pentru Silezia din anul 1694, 
Piese de 6 creiţari (9 exemplare) — emisiuni Leopold I (1657-1705) pentru Ungaria din 
anii 1670, 1671, 1673, pentru Tirol din anii 1681 şi 1690, pentru Silezia din anul 1688; 
emisiuni Sylvius Friedrich (1668-1697) pentru Wiurtemberg — Oels din anul 1674; 
emisiune Carol v. Lichtenstein Castelcorn (1664-1695) pentru Olomouc din anul 1675. 
Piesă de 6 creiţari neidentificată. 

Bibliografie: Onoriu Stoica, Un tezaur monetar feudal descoperit la Fârtăteşti (jud. 
Vâlcea), , în rev. „Oltenia. Studii. Documente. Culegeri”, seria a III-a, an I, 1997, nr. |, 
pp. 99-101. 

6. Izvor — com Şimnic (Dolj) 

UNGARIA 
Duarius, 1699 
Monetăria Kremnitz (Kremniga) 
Av. +  LEOP(oldus). D(ei). G(ratia). R(omanorum).I(mperator). S(emper). 
A(ugustus). G(ermaniae). H(ungariae). * (într-un scut) B(ohemiae). REX. Legendă 
circulară, între două cercuri perlate, în câmp scut cu armele Ungariei şi ale 
Habsburgilor, de o parte şi de alta sigla monetărici K - B. 
Rv. Madona cu pruncul lisus în braţe, de o parte şi de alta sigla P —H. Sub aceasta pe 
două rânduri DUARIUS/ 1699. C.p. 
U. II, nr. 1104. 
Ax 12, 0,23 g; diam. 18 mm; M.O,, inv. 4150; ruptă pe margini- găsită de Dumitru 
M.C. Ştefan în via sa de lângă satul Izvor şi adusă la muzeu de pr. Pavel Bădiceanu din 
Izvor. 

7 „Ostroveni — Dolj 

Tezaur descoperit în anul 1951, din care s-au recuperat 5l monede — nominale 
mici de argint. 

Nominale şi emitenţi: 
Parale otomane — 50 exemplare, emisiuni ale sultanului Ahmed III (1703-1730). 
Piesă de 1,5 groşi (polgroş), dreipâlker, emisiune pentru Lituania a regelui Poloniei 
Sigismund III (1587-1632), din anul 1626. 
Bibliografie: Ana — Maria Rădulescu, Tezaurul monetar din secolele XVII-XVIII de la 
Ostroveni — Dolj, în rev. „Oltenia. Studii. Documente. Culegeri”, seria a III-a, an IV, 
2001, nr. 1-2, pp. 57-62. 

8. Şimnicul de Jos — Craiova 

Tezaur din care s-au recuperat 14 monede eşalonate cronologic între anii circa 
1637 — 1757 — circa 1716. 

Nominale şi emitenţi: 

Piese de 28 acthenwintig sau stiiiver — 3 exemplare, emisiuni oraşul Embden — 
un exemplar (1637-1657), comitatul de Oldemburg, contele Antonius Gunther (1603- 
1667) emisiuni din anii 1637-1657 — 2 exemplare. 
Piese de 6 creiţari — 6 exemplare, emisiuni Leopold I (1657-1605) pentru Ungaria din 
1672 — un exemplar, pentru Niederosterreich din anii 1681, 1688, 1690, 1692 — 4 
exemplare, pentru Tirol din anul 1694 — un exemplar. 
Poltura — un exemplar, emisiune Leopold I pentru Ungaria din anul 1697. 
Kuruşi — două exemplare, emisiuni sultanul Ahmed III (1703-1730). 
Zolta — 2 exemplare, emisiuni Mustafa II (1695-1703) şi Ahmed III. 
Bibliografie: Toma Rădulescu, Tezaurul monetar de la Șimnicul de Jos — municipiul 
Craiova (a doua jumătate a secolului al XVII-lea — sfârşitul deceniului doi, secolul al 
XVIII-lea), în rev. „Oltenia. Studii. Documente. Culegeri”, seria a III-a, an IV, 2001, nr. 
1-2, pp. 46-56. 


WWW.CIMec.ro 


DESCOPERIRI MONETARE DE PE TERITORIUL OLTENIEI ÎN EPOCA ... 199 





B. Catalogul tezaurelor monetar descoperite mai târziu care au în 
componenţa lor emisiuni monetare care au circulat în timpul domniei lui 
Constantin Brâncoveanu 

1. Craiova — Manutanţă 

Tezaur din care s-au recuperat 48 monede şi o pafta pectorală de factură 
săsească, precum şi fragmente de la un crucifix. 

Nominale şi emitenţi: 

3 creițari — emisiuni Leopold I (1657-1605), pentru Ungaria din anii 1694, 
1695, pentru Sielzia din anii 1670 şi 1695, pentru Styria din anul 1705, pentru Boemia 
din anul 1698; emisiuni Iosif I (705-1711), pentru Silezia din anii 1706 şi 1710, pentru 
Styria din anul 1711, pentru Boemia din anii 1706 şi 1707; emisiuni Carol VI (1711- 
1760), pentru Transilvania din anul 1729, pentru Niederosterreich din anii 1716 şi 
1724, Styria din anul 1714, pentru Boemia din anii 1720 şi 1726, pentru Brieg din anul 
1712; emisiune Ferdinad Carol (1646-1661) pentru Tirol din anul 1647; 

Tripligroşi — emisiuni Sigismund III (1587-1632), pentru Polonia din anii 
1622 şi 1623; 

Dreiplkeri — emisiuni Sigismund III (1587-1632), pentru Polonia din anii 
1622- 3 exemplare, 1623 — 4 exemplare, 1624 — 2 exemplare, 1625 — 3 exemplare; 
emisiuni regele Suediei Gustav Adolf (1611-1632) pentru Elbing din anii 1633 - 2 
exemplare, 1634; 

Groşi — emisiuni Sigismund II August (1547-1572), pentru Lituania din anii 
1548 şi 1568; emisiuni Sigismund III (1587-1632), pentru Lituania din anii 1626 — 2 
exemplare şi un exemplar anul ilizibil, pentru Prusia din anul 1624, pentru Danzig din 
anii 1626- 3 exemplare şi 1627 — 3 exemplare; 

2. Craiova — Farmacia Arabă (sec. XV-XVIII) 

Tezaur din care s-au recuperat 4808 monede. 

Nominale şi emitenţi: 

Ikilik (80 parale) — emisiuni Selim III (1789-1805) — 2 exemplare, pentru 
Imperiul otoman; 

Altmişlik (60 parele) — emisiuni Abdiilhamid 1 (1774-1789) — 2 exemplare; 


Kuruşi (40 parale) — emisiune Mustafa III (1757-1774); emisiuni Abdulhamid 
I (1774-1789) —8 exemplare; 

Piesă de 15 creiţari - emisiuni Leopold I (1657-1605), pentru Tirol, din anul 
1662; 

Piese de 6 creiţari - emisiuni Leopold I (1657-1605), pentru Ungaria — 4 
exemplare din anii 1671, 1672, 1674 şi 1675, pentru Carintia din anul 1673, emisiune 
Carol v. Lichtenstein — Castelcorn (1664-1695) pentru Olomouc din anul 1683; 


emisiune Sylvius Friedrich (1668-1697) pentru Wirtenberg- Oels din anul 1680 şi 
Carol Friedrich din anul 1715; emisiune Francisc Ludovic (1683-1732) pentru Breslau, 
din anul 1693; emisiune Carol VI (1711-1740), pentru Tirol, din anul 1726; 

Piesă de 6 groşi Friedrich Wilhelm (1640-1688) pentru Prusia din anul 1683. 

Piese de 3 creiţari — emisiuni Leopold I (1657-1605), pentru Ungaria din anul 
1697, pentru Styria din anul 1693, pentru Carintia din anul 1703, pentru Boemia din 
anii 1697 şi 1698, pentru Silezia din anul 1693....1696; emisune Leopold I (1690- 
1705), pentru Transilvania din anul 1697; emisiuni Iosif I (1705-1711) pentru Silezia, 

din anii 1707, 1708, 1711; emisiuni Carol VI (1711-1740) pentru Niederosterreich din 
anii 1718 şi 1733, pentru Boemia din anii 1729 şi 1740; - emisiune Iosif II (1780- 
1790) pentru Ungaria din anul 1788; emisiune Francisc I (1745-1765) pentru Silezia 
din anul 1647; 

Onluk (10 parale) - emisiuni Mustafa III (1757-1774) — 9 exemplare şi 
Abdiilhamid I (1774-1789) — 5 exemplare; emisiune Selim III (1789-1805); 

Grivenik (10 copeici) — emisiuni ale Ecaterinei a Il-a (1762-1796) pentru 
Rusia, din anii 1788 şi 1789; 

Beşlik - emisiuni Mustafa III (1757-1774) — 4 exemplare şi Abdulhamid I 
(1774-1789) — 2 exemplare; 

Poltura — emisiuni Leopold I (1657-1605), pentru Niederosterreich din anii 
1694 şi 1704; 

Grosetti - emisiuni pentru Ragusa — 9 exemplare, din anul 1689 şi 8 
exemplare - indescifrabil anul emisiunii; 

Gros mare — emisiune Kasimir Jagello (1447-1492) pentru Polonia; emisiuni 
Sigismund August (1548-1557) — 2 exemplare pentru Lituania, din anul 1557 şi anul 
indescifrabil; 

Dreip6lker (1,5 groşi) — emisiuni Sigismund III (1587-1632) pentru Polonia — 
2 exemplare din anii 1623 şi 1624; emisiune Gustav Adolf (1626-1632) pentru Elbing, 
din anul 1632; 

Ternari — emisiune Sigismund I (1506-1548) pentru Polonia, din anul 1527; 
emisiune Sigismund III (1587-1632) pentru Lobsenz din anii 1623 — 1630; 

Parale — emisiune Suleiman II (1687-1691) pentru Imperiul Otoman, emisiuni 
Ahmed II (1691-1695) — 2 exemplare; emisiuni Ahmed III (1703-1730) — 161 
exemplare; emisiuni Mahmus I (1730-1754) — 108 exemplare; neidentificabile — 3 
exemplare; emisiuni Osman III (1754-1757) — 113 exemplare; emisuni Mustafa III 
(1757-1774) — 1330 exemplare; emisiuni Abdulhamid I (1774-1789) — 2439 
exemplare; emisiuni Selim III (1789-1805) — 65 exemplare; emisiune Devlet Ghirai 
(1769-1770 şi 1775-1777) pentru Hanatul Crimeei; 

Akge — emisiune Mustafa II (1695-1703) şi Ahmed III (1703-1730); 
Bibliografie: Toma Rădulescu, Tezaurul monetar de la Craiova — „Farmacia Arabă 
(sec. XV-ĂXVIII), în rev. „Arhivele Olteniei”, XXVI, Editura Academiei Române, 
Craiova, 2012, pp. 35-98. 

3. Craiova — Universitate (sec. XVI-XVIII) 

Tezaur din care s-au recuperat 776 monede. 

Nominale şi emitenţi: 

Taleri — emisiune Maria Theresia (1740-1780), pentru Niederosterreich din 
anul 1780; 

Ikilik (80 parale) — emisiune Selim III (1789-1805) pentru Imperiul otoman; 

Altmişlîk (60 parele) — emisiuni Abdiilhamid I (1774-1789) — 6 exemplare; 

Kuruşi (40 parale) — emisiuni Mustafa III (1757-1774) — 3 exemplare, 
emisiuni Abdiilhamid I (1774-1789) — 3 exemplare; 

Zolta (30 parale) — emisiune Mustafa III (1757-1774); 


» 

Piese de 20 creiţari — emisiune Iosif II (1780-1790) pentru Niederosterreich 
din anul 1786; Francisc II (1792-1835) pentru Ungaria din anul 1794 

Onluk (10 parale) - emisiuni Mustafa III (1757-1774) — 2 exemplare şi 
Abdulhamid I (1774-1789) — 2 exemplare; 

Piese de 6 creiţari - emisiune Leopold I (1657-1605), pentru Ungaria din anul 
1668, pentru Stiria din anul 1674, pentru NiederGsterreich din anii 1681 şi 1691; Carol 
v. Lichtenstein — Castelcorn (1664-1695), pentru Olomouc din anul 1675; emisiune 
Carol VI (1711-1740), pentru Tirol, din anul 1740, pentru Silezia din anul 1713; 

Piese de 3 creițari — emisiuni Leopold I (1657-1605), pentru Niederosterreich 
din anii 1675, 1693, 1703; emisiune Iosif I (1705-1711), pentru Styria din anul 1709 şi 
Carol VI (1711-1740) din anul 1740; 

Grosetti — emisiuni pentru Ragusa — 3 exemplare, din anul 1680 şi 2 
indescifrabil anul emisiunii; 

Parale — emisiuni Ahmed III (1703-1730), pentru Imperiul otoman — 68 

exemplare; emisiuni Mahmud I (1730-1754) — 155 exemplare; emisiuni Osman II 
(1754-1757) — 23 exemplare; Mustafa III (1757-1774) — 273 exemplare; emisiuni 
Abdiilhamid 1 (1774-1789) — 205 exemplare; emisiuni Selim III (1789-1805) — 3 
exemplare; neidentificabil emitentul — 7 exemplare; emisiuni Şahiu Ghirai (1777-1782) 
pentru Hanatul Crimeei — 2 exemplare. 
Bibliografie: Toma Rădulescu, Tezaurul monetar de la Craiova — Universitate (fosta 
biserică episcopală „Sfântul Nicolae Gănescu ) — secolele XVI-XVII, în Românii în 
istoria Europei, vol. I, coord. Marusia Cârstea şi Sorin Liviu Damean, Editura „Cetatea 
de Scaun”, Târgovişte, 2013, pp. 132-173. 

4. Dobrotineţ — Olt (sec. XVIII) 

Tezaur din care s-au recuperat 24 monede de argint 

Nominale şi emitenţi: 

Taler (ducaton) emisiune a oraşului Ragusa din anul 1762; 

Altmişlik (60 parele) — emisiuni Mustafa III (1757-1774) — 6 exemplare, 
emisiuni Abdiilhamid I (1774-1789) — 10 exemplare; 

Kuruşi (40 parale) — emisiune Mahmud I (1730-1754); 

Zolta (30 parale) — emisiune Ahmed III (1703-1730), emisiuni Mustafa III 
(1757-1774) — 2 exemplare, emisiuni Abdulhamid I (1774-1789) — 3 exemplare; 
Biblografie: Toma Rădulescu, Denisa Giţică-Florescu, Două tezaure monetare din a 
doua jumătate a secolului al XVIII-lea descoperite în judeţul Olt, la Dobrotineţ şi 
Schitu, în Revista de istorie a Muscelului, Studii şi comunicări III-V, Câmpulung 
Muscel, Editura Universităţii din Piteşti, 2008, pp. 65-83. 

5. Drăgăşani — Vâlcea (sec. XVII-XVIII) 

Tezaur din care s-au recuperat 53 de monede, dintre care 51 piese de 6 creiţari 
datate între anii 1665-1714 emise de Leopold I (1657-1705) pentru Ungaria (Il 
exemplare) din anii 1667, 1668, 1669, 1670 — 2 exemplare, 1672 — 3 exemplare, 1673, 
1674 şi 1676; pentru Silezia (3 exemplare), din anii 1672, 1678, 1687; pentru Carintia 
(4 exemplare), din anii 1673 (2 exemplare), 1676, 1684; pentru Tirol (5 exemplare), din 
anii 1679, 1680, 1682, 1685, 1688; Carol VI (1711-1740) pentru Silezia — 1714; pentru 
Stiria — 1715; pentru Tirol (3 exemplare), din anii 1718, 1732, 1735; Christian (1664- 

1672), pentru Liegnitz-Brieg din anul 1673; Carol v. Lichtenstein — Castelcorn (1664- 
1695) pentru Olomouc din anul 1679, Sylvius Friedrich (1668-1697) pentru 
Wiirtemberg — Oels din anul 1677 şi Eberhard Ludovic din anul 1715, Johan Friedrich, 
pentru Brandenburg din anul 1677 
Bibliografie: Emil Persu, Două tezaure feudale descoperite în localitatea Verguleasa, 
judeţul Olt şi Drăgăşani județul Vâlcea, în „Buridava”, I, 1972, pp. 384-393; Bucur 
Mitrea, Descoperirile monetare în România (1974-1976) (XVIII-XX), în rev. „Buletinul 
Societăţii Numismatice Române”, LXX-LXIV (1976-1980), nr. 124-128, Bucureşti, 
1981, p. 604, nr. 346. 

6. Frăsinet —Teleorman (sec. XVII-X VIII)* 

Tezaur alcătuit din 127 monede de argint. 

Nominale şi emitenţi: 

Ducatoni — emisiuni ale oraşului Ragusa din anii 1756, 1762, 1764, 1765; 


Oldenburg din anii 1637-1657 — 2 exemplare; emisiune ale oraşului Embden din anii 
1637-1657; 

Altmişlik (60 parele) — emisiune Mustafa III (1757-1774); 

Kuruşi (40 parale) — emisiuni ale sultanilor: Siileiman II (1687-1691) - un 
exemplar, Mustafa II (1695-1703) — 13 exemplare, Ahmed III (1703-1730) - 6 
exemplare, Mahmud I (1730-1754) — 8 exemplare, Abdiilhamid I (1774-1789) — un 
exemplar, Selim III (1789-1807) — un exemplar; 

Zolta (30 parale) — emisiuni Ahmed III (1703-1730) — 11 exemplare; 

Yirmilik (20 parale) - emisiune Ahmed III (1703-1730); 

Yarim kuruş (1/2 kuruş = 20 parale) — emisiune a sultanului Mustafa II (1695- 
1703); 

Piese de 20 creiţari — emisiuni Maria Theresia (1740-1780) pentru 
NiederGsterreich din anul 1765 şi pentru Moravia din anul 1765, emisiuni Iosif II 
(1780-1790 pentru Ungaria din anii 1781 şi 1782, Francisc II (1792-1835) pentru 
Ungaria din anii 1795 şi 1796 şi pentru Transilvania din anul 1796; 

Pisă de 10 creiţari — emisiune Maximilian Iosif (1745-1777) pentru Bavaria 
din anul 1754; 

Onluk (10 parale) — emisiuni ale sultanilor Mahmud I (1730-1754), Mustafa 
III (1757-1774), Abdulhamid I (1774-1789) — 2 exemplare, Selim III (1789-1807); 

Beşlik (5 parale) - emisiune Mustafa III (1757-1774); 

Parale — emisiuni Ahmed III (1703-1730), pentru Imperiul otoman — 2 
exemplare exemplare, emisiuni Mahmud I (1730-1754) — 6 exemplar, Mustafa III 
(1757-1774) — 17 exemplare, emisiuni Abdulhamid 1 (1774-1789) — 31 exemplare, 
emisiuni Selim III (1789-1805) — 3 exemplare; 

* Am introdus acest tezaur fiind descoperit în zona raialei Turnu care influenţa 

şi judeţul istoric Olt din imediata vecinătate. 
Bibliografie: Toma Rădulescu, Veronica Predoi, Tezaurul monetar de la Frăsinet — 
Teleorman (sec. XVII-XVIII), în rev. „Oltenia. Studii şi Comunicări. Arheologie- 
Istorie”, XV, Craiova, 2004, pp. 54-58: 

7. Morunglav -Olt 

Tezaur alcătuit din 161 monede în majoritate nominale mari de argint, 
emisiuni ale Imperiului otoman (160 exemplare) şi al Comitatului Oldenburg, datate 
între anii 1637-1657 şi circa 1738. 

Nominale şi emitenţi: 

Zolta — emisiuni ale sultanilor: Suleiman II (1687-1691); Ahmed II (1691- 
1695), Ahmed III (1703-1730) — 5 exemplare; 

Kuruş — emisiuni ale sultanilor: Mustafa II (1695-1703) — 8 exemplare, 
Ahmed III (1703-1730) — 6 exemplare, Mahmud I (1730-1754) — 117 exemplare. 

Yirmilik — emisiuni ale sultanului Mahmud I (1730-154) — 16 exemplare. 

Onluk — emisiuni ale sultanilor Ahmed III şi Mahmud I — 5 exemplare. 

Piesă de 28 stiiwer Comitatul Oldenburg — emisiune Antonius Gunther (1637- 
1657). 

Bibliografie: Toma Rădulescu, Denisa Guţică — Florescu, Al doilea tezaur 
monetar descoperit în comuna Morunglav — Olt (sec. XVII-ĂVIII), În rev. „Arhivele 
Olteniei”, 24, Editura Academiei Române, 2010, pp. 59-70. 


A. Aur 

Altân, altun — nume turcesc care înseamnă aur. Ea a fost emisă prima dată de 
către sultanul Mahomed al II-lea în anul 1477 şi avea greutatea de 3,55 g, titlul de 
993%o şi era echivalent cu un ţechin venețian de aur (din sec. XVI) 

Referiri: O. Iliescu, Istoria monetei...., p. 300. 

Ducat - termen de origine italiană care indică o monedă de aur sau de argint. 
Ducatul a fost emis de către majoritatea statelor europene având titlul mediu de 980%, 
iar greutatea medie de 3,450 g. În documentele Ţării Româneşti apare cu numele de 
galbeni şi ughi, iar în timpul domniei lui Constantin Brâncoveanu au circulat ducaţii 
emişi pentru Ungaria, Veneţia, Olanda, Bavaria şi alte state din centrul şi vestul 
Europei. Ducatul valora 350 bani româneşti, adică 5,25 florini în aceiaşi perioadă. 
Constantin Brâncoveanu este singurul domn care a încercat să bată în anul 1713 
monede de aur de 5 şi 6 ducați la monetăria de la Alba Iulia. Finanţist recunoscut 
domnitorul martir era adeptul unei reforme monetare prin care urmărea integrarea în 
ţară a sistemului monetar central şi vest european. De asemenea urmărea să evite 
fluctuațiile şi arbitrariul generat de leii şi galbenii ca monede de calcul ale vistieriei. 
Aceştia erau astfel înlocuiţi cu o monedă reală. 

În bună parte ducatul servea pentru plata tributului şi a celorlalte dări către 
Poartă, precum şi în diverse tranzacţii interne şi externe, mai ales datorită facilităților 
tehnice şi practice pe care le ofereau celor care foloseau monedele de aur. Ele puteau fi 
mai uşor transportate faţă de cele de argint. 

Dăm mai jos descrierea unei astfel de piese de aur de 5 sau 6 ducați bătută la 
ordinul lui Constatin Brâncoveanu: 

Av. Bustul domnitorului spre dr. pe cap cuca împodobită cu surguci şi rozetă 
din pietre preţioase, poartă haină de fir şi mantie cu guler de cacom, agrafă ca o rozetă. 
„CONSTANTINVS - BASSARABA - DE. BRANKOWAN. Două cercuri liniare 
exterioare. 

Ry. Scut oval, aproape rotund, cu marginea perlată, ornamentat la partea 
superioară având în centru un chip de înger. Deasupra coroana regală, în părţi grifoni 


WWW.CIMec.ro 


204 TOMA RĂDULESCU 





încolăciţi în spirale. În scut acvila cu cruce în plisc, aripi ridicate, stând pe munte spre 
st., iar capul întors spre dr. La dr. soare cu raze, la st. luna. Dedesupt milesimul 17-13. 
Sub scut între ornamentaţii inițialele C-H. D: G: VOIVODA. ET. PRINCEPS. -. 
VALACHIE. TRANS. ALPINE. Două cercuri liniare exterioare. 

Referiri: Octavian Luchian, George Buzdugan, Constantin Oprescu, Monede şi 
bancnote româneşti, Editura Sport —Turism, Bucureşti, 1977, p. 35, nr. 291; O. Iliescu, 
Istoria monetei, în România. Glosar numismatic, SMIM, XIX, 2001, pp. 304-305; 
Instituţii feudale...., pp. 119-180; Monede de aur din colecţii româneşti, |, Colecţii din 
Muntenia, coordonator Ernest Oberlander-Târnoveanu,autori: Aurel Vâlcu şi Mihai 
Dima, Institutul de Memorie Culturală, Bucureşti, 2001,pp.7 şi 13. 

Florin — monedă de aur emisă de oraşul Florenţa începând cu anul 1252. Mai 
târziu a fost imitat de majoritatea statelor europene şi a devenit sinonim cu „monedă de 
aur”. Ei sunt întâlniți sub numele de florin olandezi, florini nemţeşti, florini ungureşti şi 
florini tătărăşti. Ea era echivalentă cu circa 100 dinari sau 50 kreuzeri. În timpul lui 
Constantin Brâncoveanu întâlnim în documente denumirea de florin valah (florinus 
valachicus) ca monedă de calcul. Florinul era folosit pentru plata tributului, dărilor şi 
vămilor, precum şi în diverse tranzacţii privind bunuri mobile şi imobile. 

Referiri: Instituţii feudale....., p. 199; O. Iliescu, Istoria monetei...., p. 305; Dragoş 
Ungureanu, Monedele ..... p. 459. 

Galben — denumire care indică monedele de aur. La fel ca şi unele monede de 
argint făcea parte din sistemul bimetalist şi era recunoscut oficial de vistierie. La 1728 
în Oltenia era definit ca „moneta ideale calcolata per un talero leonino e mezzo”. În 
documentele din timpul domniei lui Constantin Brâncoveanu sunt întâlniți sub 
denumirile de galbeni turceşti, galbeni ungurești, galbeni olandezi, galbeni împărăteşti, 
venetici, ţechini. 

Referiri: Instituţii feudale....., p. 204; O. Iliescu, Istoria monetei...., p. 306. 

Țechin (zecchino) - denumirea este legată de cuvântul zecca, care înseamnă 
monctărie, şi este de origine arabă (siccah — batere de monede) şi a fost generalizată pe 
la mijlocul secolului al XVI-lea, până atunci monedele de aur venețiene de acest tip 
fiind cunoscute cu numele de ducați. Zecchino poartă imaginea Sf. Apostol şi 
Evanghelist Marcu, patronul spiritual al Veneţiei, înmânând o flamură dogelui Aloysio 
Mocenigo (1570 — 1577) şi legenda „Sit tibi Christe datus, quem tu regis, iste ducatus”. 
Țechinul venețian s-a bucurat de o largă răspândire şi în Oltenia. EI are pe avers versul 
latin amintit mai sus în care numele lui Cristos apare în forma XPL, deci XP(is)E, sub 
influenţa chrismei, monograma literei greceşti a numelui lui Cristos. Cuvântul ducatus 
care apare pe revers a determinat ca şi alte monede de aur emise în Ungaria, Imperiul 
Romano-German şi Ţările de Jos să-i preia denumirea. La început a purtat denumirea 
de ducat şi a fost creat în urma unei hotărâri din 31 octombrie 1284 a conducerii 
Veneţiei şi avea 1/67 dintr-o marcă venețiană de 238,73 g şi greutatea teoretică de 
3,559 g. 

Zecchinii îi întâlnim în cuprinsul unor tezaure monetare sau izolat începând 
din secolul al XIV-lea până în secolul al XIX-lea datorită calităţii aurului fin şi 
constantei ponderale. În documentele din timpul domniei lui Constantin Brâncoveanu 
sunt întâlniți cu numele de galben venetic sau simplu — venetic. În anii 1690-1714 
ţechinul valora 2,50 taleri. 

Referiri: Eugen Chirilă, Octavian Bandula, Tezaurul monetar de la Baia Mare, Baia 
Mare, 1966, p. 40; Octavian Iliescu, Monede din tezaurul descoperit la Oțeleni, 
„Arheologia Moldovei”, II-III, Iaşi, 1964, p. 392; O. Iliescu, Istoria monetei, p. 313. 

Ughi — nume întâlnit în documentele din Ţara Românească şi în timpul 
domniei lui Constantin Brâncoveanu, care desemna ducatul de aur unguresc, având o 
valoare de 1,50 taleri. El a fost şi unitate metrologică (unitate de cont) în Țara 
Românescă, ca urmare a intensei sale circulații şi a avut diverse denumiri: zlot de aur, 
zloți, zloți ungureşti, zloți roşii ungureşti, galbeni, florin unguresc. În timpul domniei 
lui Constantin Brâncoveanu valora 1,50 taleri. În 1728 era definit în Oltenia „moneta 
ideale calcolata per un thalero leonino e mezzo”. În anul 1709 galbenul austriac era 
echivalent cu 4 florini şi 30 kreuzeri în monedă renană sau 5 florini şi 40 dinari în 
monede ungureşti, ducatul bavarez în 3 florini renani sau 3,60 florini ungureşti. 
Referiri: Instituţii feudale...., pp. 483-484; O. Iliescu, Istoria monetei...., p. 313; Dragoş 
Ungureanu, Monedele aflate în circulaţie în Țara Românească în prima jumătate a 
secolului al XVIII-lea — putere de achiziție şi cursuri de schimb, în rev. „Cercetări 
Numismatice”, IX-XI, 2003-2005, Bucureşti, 2005, pp. 457-458. 

B. Argint 

a. Nominale mari de argint 

Caragros — după O. Iliescu —,„nume dat talerului imperial în Țara Românească 
în secolul al XVIII-lea şi la începutul celui următor”; după Al. Constantinescu — „una 
dintre cele trei monede de argint care a servit drept etalon în sistemul monetar al 
Imperiului otoman. Pe piaţa internă a Ţărilor Române, apare în sec. XVIII. În 1709, 
valora ceva mai mult decât un leu (3000 c.=3.500 lei; în 1719 un firman îi stabileşte 
cursul la 181 aspri”. 

Referiri: Instituţii feudale...., p. 71; O. Iliescu, Istoria monetei...., p. 302. 

Gulden — monedă de argint, emisă din secolul al XVI-lea de diverse state şi 

alte autorităţi europene echivalentă cu 2/3 taleri sau 28 stiiveri. În timpul domniei lui 
Constantin Brâncoveanu şi ulterior se mai păstrează în circulaţie mai ales piesele de 28 
stiiveri emişi în zona Mării Nordului de oraşul imperial Embden şi Comitatul 
Oldemburg. Guldenii mai sunt cunoscuţi şi cu numele de florini de argint. 
Referiri: Ana — Maria Velter, Constanţa ȘŞtirbu, Circulaţia în Ţările Române a 
monedelor de argint cu valoare ridicată emise de statele, oraşele şi forurile 
ecleziastice germane în perioada secolelor XVI-XVII, în rev. Cercetări Numismatice, 
VIII, Bucureşti, 2002, pp. 279-280; Instituţii feudale...., p. 199; O. Iliescu, Istoria 
monetei...., p. 306; Elisabeta Savu, Aurel Vâlcu şi Mihai Dima, Un tezaur monetar din 
secolul al XVII-lea descoperit la Bilciureşti, jud. Dâmboviţa, în vol. Simpozion de 
numismatică dedicat împlinirii a patru secolele de la prima unire a românilor sub 
Mihai Voievod Viteazul, Chişinău, 28-30 mai, 2000, pp. 197-206. 

Kuruş sau „guruşul” - desemna iniţial nominalele europene grele de argint 
numite turceşte guruş (tam guruş pentru cei austriaci sau esedi guruş pentru cei 
olandezi), care după reforma monetară înfăptuită în anul 1687 de către sultanul 
Mehmed IV (1648-1687), desemna piastru — cea mai importantă monedă otomană de 
argint care era echivalentă talerilor apuseni şi era realizată cu scopul de a relansa 
economia aflată în criză a Imperiului otoman. El a fost emis în timpul domniei 

sultanului Mustafa II (1693-1703) şi apoi la mijlocul domniei sultanului Ahmed III 
(1703-1730) şi era echivalent cu piastru sau 2 florini, sau 40 de parale, sau 120 akce. 

Referiri: Mihai Maxim, O luptă monetară în sec. al XVI-lea: padişahi contra aspru, în 
„Cercetări Numismatice” (CN), 5, 1983, p. 131; Aurel Vâlcu, La penetration des 
monnaies ottomanes dans les Pays Roumains aux XVIl-e — XVIIL-e siecles, în „Bulletin 


du Cerele d'Etudes Numismatiques de Bruxelles”, 43, nr. 3, 2006, pp. 276-279; Dragoş 
Ungureanu, Monedele ..... pp. 458-459. 

Leu — denumire preluată de la stema Olandei - leu ridicat pe două labe (leu 
rampart imprimat pe revers) aflată pe moneda olandeză de argint, emisă pentru prima 
dată în Ţările de Jos în anul 1575 cu titlul argintului de 750 %o şi o greutate de 27,648 
g. În timpul lui Constantin Brâncoveanu în anul 1711 era egal cu 140 bani sau 100 de 
creițari. El era instrument de plată în comerțul extern şi intern, pentru achitarea 
salariilor şi dărilor etc. Prin legea din 14/26 apr. 1867 leul de argint devine etalon 
oficial al sistemului monetar naţional. Alături de ughi talerul leu a ocupat poziţie 
dominantă şi a format bazele sistemului monetar de calcul aşa cum rezultă şi din 
„Condica Vistieriei” din timpul lui Constantin Brâncoveanu din anii 1694-1704. 
Talerul leu în anul 1688 era echivalent cu 70 akcele, între 1694 şi 1703 conform 
condicii vistieriei era egal cu 133 bani, în 1711 cu 140 bani. 

Referiri: Instituţii feudale...., p. 274; O. Iliescu, Istoria monetei...., p. 307; Dragoş 
Ungureanu, Monedele ..... p. 458. 

Piastru (leu turcesc) — monedă otomană de argint creată în anul 1687 prin 
reforma monetară a sultanului Mehmed IV (1648-1687) echivalentă cu talerul de argint 
vest şi central-european. Modelul folosit era cel al realilor spanioli având ca ţel 
relansarea economiei otomane. La început piastrul valora 2 florini şi 16 kreuzeri pentru 
ca apoi să se devalorizeze treptat. În timpul domniei lui Constantin Brâncoveanu era 
echivalentă cu 40 parale sau 120 aspri. La începuturi desemna o monedă de argint care 
a circulat mai ales în Spania şi Italia şi apoi a fost preluată de Imperiul Otoman şi ţările 
dependente de acesta sub numele de guruş (ghursh sau gurush). Greutatea era între 19 
şi 24 g, iar cursul său a variat în raport cu celelalte monede, fiind aproximativ egală cu 
un florin de argint sau taler. 

Referiri: Instituţii feudale...., pp. 359-360; O. Iliescu, Istoria monetei...., p. 310; Dragoş 
Ungureanu, Monedele ..... p. 459. 

Stâlpar (7haler spaniol sau reali) au fost bătuţi prima dată de regele Carol 1 

(1516-1556) şi purta numele pezzi da otto (piese de 8 reali), dar era cunoscut şi sub 
numele de piastru sau colonnado după cele două coloane ale lui Hercule de pe reversul 
monedei. Moneda a circulat în America, Africa, Asia, Extremul Orient, bătută în 
atelierele din America Latină şi Spania, a pătruns în Țara Românească prin intermediul 
Imperiului otoman la sfârşitul secolului al XVII-lea şi mai ales la începutul secolului al 
XVIII-lea. Ea avea valoarea de 8 reali, dar erau şi subdiviziuni de 4 şi 2 reali. 
Referiri: Ana-Maria Velter, Constanţa Ştirbu, Tezaurul de la Dridu — Snagov, jud. 
Ialomiţa şi unele aspecte ale circulaţiei monetare în Ţara Românească în secolul al 
XVII-lea, în rev. „Cercetări numismatice”, IX-XI, 2003-2005, Bucureşti, 2005, pp. 
423-425; Dragoş Ungureanu, Monedele ..... p. 459. 

Taler — monedă emisă pentru prima dată în anul 1484 în provincia austriacă 
Tirol, iar apoi între anii 1518-1525 la St. Joachimstal (Jachimovo) aflată într-o vale 

argentiferă aparţinând conților de Schlick în Boemia şi care purta denumirea de 
Joachimstaler, ulterior taler. De la mijlocul secolului al XVI-lea emisiunile de taleri se 
întâlnesc în bună parte din Europa de vest, centru şi sud. EI era echivalat în a doua jum. 
a sec. al XVI-lea cu 60 creuzer. În 1685 talerul valora 195 bani, iar în 1709 - 30 groşi. 
În Ţara Românească îl întâlnim în descoperiri monetare din tezaure din a doua jumătate 
a secolului al XVI-lea. Talerul era folosit la plata tributului, la vânzarea şi cumpărarea 
unor bunuri mobile şi imobile, la tranzacţii externe etc.; talerul era monedă dominantă 
în timpul lui Constantin Brâncoveanu alături de galben şi leu şi era recunoscut de 
vistierie. Talerul austriac (kronenthaler) avea greutatea ideală 29,476 g şi valora în anul 
1692 - 133 bani, în anul 1709 doi florini şi 40 dinari ungureşti, species thaler — 28,843 
g, thalerul polonez (emis pentru prima dată de regele Ştefan Bathory în anul 1580) — 
28,240 g , talerul din Ţările de Jos (reichsthaler) — 28,078 g, talerul prisac (fhalerul 
levantin) — 28,00 g, 

Referiri: Referiri: Instituţii feudale...., p. 466; O. Iliescu, Istoria monetei...., p. 312; 
detalii asupra acestui nominal vezi Constanţa Ştirbu, Ana-Maria Velter, Emil Păunescu, 
Circulaţia talerilor în secolele XVI-XVII în Țara Românească-problema falsurilor 
(Tezaurul de la Urziceni jud Ialomiţa), în rev. „Cercetări numismatice”, VI, Bucureşti, 
1990, pp. 162-188; Dragoş Ungureanu, Monedele ..... p. 458. 

Dăm mai jos descrierea unei astfel de piese similare cu talerii emisă în anul 
1713 de Constatin Brâncoveanu: 

Av. Bustul domnitorului spre dr. pe cap cuca împodobită cu surguci şi rozetă 
din pietre preţioase, poartă haină de fir şi mantie cu guler de cacom, agrafă ca o rozetă. 
Dedesupt inițialele .C.H. patru puncte dispuse dispuse sub formă de cruce, 
CONSTANTINVS. BASSARABA - DE. BRANKOWAN. Două cercuri liniare 
exterioare. 

Ry. Scut oval, marginea lineară, ornamentat la partea superioară, acesta având 
în centru o stea? cu nouă raze. Deasupra coroana regală, în părţi grifoni încolăciţi în 
spirale. În scut acvila cu cruce în plisc, aripi ridicate, stând pe munte spre st., iar capul 
întors spre dr. La dr. soare cu raze, la st. luna. Dedesupt milesimul 17-13. +D:G: 
VOIVODA+ ET + PRINCEPS+ - VALACHILE+ TRANS+ALPIN/E. Două cercuri 
liniare exterioare. Semne despărțitoare ca nişte puncte cruciuliță. 

Referiri: Octavian Luchian, George Buzdugan, Constantin Oprescu, Monede şi 
bancnote româneşti, Editura Sport Turism, Bucureşti, 1977, p. 35, nr. 286. 

Zolta, cunoscută şi sub numele de zolte, zlot, zolota, tuzluc — prima monedă 
de argint cu valoare ridicată emisă de Imperiul Otoman, a avut drept model florinii de 
argint puşi în circulaţie, mai ales pentru comerţul cu răsăritul, de oraşele şi statele din 
cadrul lomperiului Romano-German şi Ţările de Jos. Zolta a fost emisă în timpul 
domniei sultanului Siileyman II (1687-1691) şi a avut ca model din punct de vedere 
metrologic piesele de 28 stiiveri, cunoscute şi sub numele de florini de argint sau 
guldeni care se întâlneau pe teritoriul românesc de la mijlocul secolului al XVII-lea. 
Zolta era echivalentă cu 2/3 taleri, sau 2/3 kuruş, sau un gulden, sau 30 parale. În 
timpul domniei sultanului Mustafa II (1695-1703) s-au deschis noi ateliere monetare şi 
au fost emise cantităţi mari de zolta şi alte monede grele de argint. 

Referiri: Aurel Vâlcu, Observaţii asupra sistemului monetar otoman la 
sfârşitul secolului al XVIII-lea, Pontica, Comunicare susţinută la a XXXV-a sesiune de 

comunicări ştiinţifice, Constanţa, 22-24 octombrie, 2003; Idem, circulația falsurilor 
după moneda otomană din secolul al XVIII-lea în Ţara Românească, în vol. Studia 
varia in honorem Professoris Ștefan Ștefănescu Octogenarii, editori Cristian Luca şi 
Ionel Cândea, Bucureşti — Brăila, 2009, p. 632; Aurel Vâlcu, Paraschiva Stancu, 
Tezaurul de monede otomane din secolul al XVIII-lea descoperit la Tămaşi (jud. Ilfov), 
în rev. „Cercetări numismatice”, IX-XI, 2003-2005, p. 460, nota 5.. 


b. Nominale mijlocii de argint 

Beşlic — monedă otomană echivalentă cu 5 parale, a fost emisă pentru prima 
dată de către sultanul Ahmed III (1703-1730), în anul 1703 şi este întâlnită la sfârşitul 
domniei lui Constantin Brâncoveanu. 

Referiri: O. Iliescu, Istoria monetei...., p. 302. 

Groşiţa — monedă de argint emisă prima dată în Austria având valoare de 3 
creiţari. 

Referiri: Instituţii feudale....., p. 211. 

Şuştac (şaştag — ca variantă) — monedă poloneză de argint emisă între anii 
1526-1765 cu valoare nominală de 6 creiţari (6 groşi) sau 12 dinari. În timpul domniei 
lui Constantin Brâncoveanu 1709 existau în circulaţie şuştaci vechi şi noi. 

Referiri: Instituţii feudale....., p. 478; O. Iliescu, Istoria monetei..., p. 312; Dragoş 
Ungureanu, Monedele..., p. 465. 

Triplu gros (grossus triplex, potronic) — monedă poloneză de argint în valoare 
de trei groşi emisă între anii 1528-1794, model folosit şi pentru Lituania, oraşele baltice 
dependente de coroana poloneză, Silezia, Raguza şi Transilvania. Triplu gros a circulat 
în Ţara Românească sub mumele de costandă aşa cum este întâlnit în documentele 
vremii deoarece indica o veche monedă de argint care purta efigia Sf. Constantin cel 
Mare (după ultimele păreri este o confuzie făcută de Dimitrie Cantemir). În timpul 
domniei lui Constantin Brâncoveanu documentar este atestată o singură dată în anul 
1694 la strângerea birului cailor 
Referiri: O. Iliescu, Istoria monetei...., p. 303; Instituţii feudale....., p. 126; Dragoş 
Ungureanu, Monedele ...... „p.461. 

Tultul (/eiță) — monedă divizionară otomană de argint echivalentă cu a treia 
parte dintr-un piastru. În anul 1709 valora Y zlot sau 40 akcele. 

Referiri: O. Iliescu, Istoria monetei..., p. 313; Dragoş Ungureanu, Monedele ... p. 460; 
Instituţii feudale. ...., p. 418. 

Yarim zolta = Y zolta. 

Yirmilic — monedă divizionară otomană emisă între anii 1703 şi 1805, 
echivalentă cu 20 parale sau ! kuruş. 

15 creiţari- monedă a cărei valoare este menţionată din batere. Moneda 
divizionară era echivalentă cu o şesime de taler şi circula sub numele de 
fiinfzehnkreuzer, fiinfbâhmer, sechsteltaler. Ea are un argint fin mai slab decât al 
talerului (700-750%0 față de 800- 900%), deşi cantitativ şase piese de acest fel sunt 
egale cu un taler. Ea este emisă de visteria austriacă începând cu anul 1659 pentru plata 
trupelor şi a livrărilor către armată. 

6 creiţari (sechskreuzerstiick) — monedă a cărei valoare este menţionată din 
batere. Moneda divizionară era echivalentă cu a cincisprezecea parte dintr-un taler. 

Referiri: Instituţii feudale....., p. 465. 


c. Nominale mici de argint 

Asprul (turceşte akce) — monedă turcească bătută din argint, pe la mijlocul 
secolului XIV şi valora o treime dintr-o para cunoscut din documentele ării 
Româneşti cu numele de bani. Moneda avea ca model o veche monedă bizantină de 
argint, ea era folosită în tranzacţii mărunte şi s-a devalorizat treptat. În timpul lui 
Constantin Brâncoveanu asprul a devenit submultiplul piastrului care valora 120 aspri. 
Leul nominal valora tot 120 de bani şi asprul s-a confundat cu banul. Până la sfârşitul 
secolului al XVII-lea aspru otoman avea funcţie de monetă cu putere circulatorie legală 
în Țara Românească. 

Referiri: O. Iliescu, Istoria monetei..., p. 301; Instituţii feudale....., p. 29. 

Ban- monedă din argint bătută în 1272 de banii Croaţiei, apoi de cei ai 
Sloveniei. Mai târziu denumirea este dată oricărei monede. În timpul domniei lui 
Constantin Brâncoveanu era a 10-a parte din triplu gros (costandă), a 135-a parte dintr- 
un taler, a 120-a parte dintr-un leu, a 200-a parte dintr-un ughi. Banul a servit ca 
monedă de calcul după dispariţia sa efectivă de pe piaţa comercială. Astfel o serie de 
dări plătite în bani timpul lui Constantin Brâncoveanu purtau numele obligaţiei pentru 
care erau strânse: banul steagului la schimbarea domnului (dare percepută pentru plata 
cheltuielilor de investitură la Poartă, la domnie nouă), banul miriei plătit pentru 
obligaţiile faţă de turci (în anul 1696 era de 42.300 taleri), banul fânului, banul 
menzilului sau poştei. 

Referiri: O. Iliescu, Istoria monetei..., p. 301-302; Instituţii feudale....., pp. 34-37; 
Dragoş Ungureanu, Monedele ...... „pp. 460-461. 

Creiţar (kreuzer) - iniţial cuvântul kreuzer îşi avea originea de la faptul că 
avea pe revers o cruce (Kreuz). Creiţarul a fost emis pentru prima dată în Tirol în anul 
1270; din 1551, creiţarul a fost inclus în sistemul monetar al Imperiului german şi 
ulterior în celelalte posesiuni ale Casei de Habsburg. Kreuzerul cântărea 0,37 g şi 
valora a 60-a parte dintr-un galben sau a 90-a parte dintr-un taler imperial spaniol. În 
secolul al XVIII-lea florinul unguresc avea 50 creiţari, iar cel renan 60 de creiţari sau 
120 de aspri. Creiţarul în documentele româneşti este menţionat ca instrument de plată 
pentru tranzacţii mărunte. 

Referiri: Instituții feudale....., pp. 128; Octavian Iliescu, Istoria monetei...., p. 303; 
Dragoş Ungureanu, Monedele ...... „p. 460. 

Dinarul - monedă de argint emisă de diverse state, oraşe şi alte autorități 
europene începând din secolul al IX-lea şi până în secolul al XVIII-lea, avea iniţial o 
greutate medie de 0,58 g. Iniţial în Ungaria moneda a fost emisă de regii maghiari ai 
Casei de Anjou. Ei sunt întâlniți şi în timpul domniei lui Constantin Brâncoveanu când 
se păstrează în circulaţie denari ungureşti din secolul XVI şi prima jumătate a secolului 
XVII datorită calităţii metalului preţios. Denarii ungurești vor ieşi treptat din circulaţie 
către începutul secolului XVIII când sunt înlocuiţi treptat în bună parte datorită 
reformei sistemului monetary otoman din anii 1697-1690, precum şi orientării 
economice şi politice a Ţării Româneşti în ultimul deceniu al secolului al XVII-lea. 
Referiri: O. Iliescu, Istoria monetei...., p. 303; Instituţii feudale....., pp. 160-161; Aurel 
Vâlcu, Circulaţia dinarului unguresc în secolul al XVII-lea în Țara Românească 

(Tezaurul de la Târgovişte, jud. Dâmboviţa, în rev. Cercetări Numismatice, Bucureşti, 
2002, pp. 335-346; Dragoş Ungureanu, Monedele ......, p. 461. 

Duarius - la sfârşitul secolului al XVII-lea, datorită devalorizării accentuate a 
dinarului, apare o piesă nouă intitulată duarius, echivalentă cu doi dinari, specie 
generată de efortul militar finalizat prin pacea încheiată la 16/26 ianuarie 1699 la 
Karlowitz, prin care Imperiul Otoman renunța la Transilvania. După moartea lui 
Leopold I în anul 1705 mai apare o emisiune post mortem din anul 1707, urmaşii săi 
renunțând la acest tip de monedă care a generat multiple nemulțumiri ale populaţiei, în 
special din Transilvania. 

Gros — una din cele mai vechi monede de argint din Europa. Documentar 
prima emisiune datează din anul 1226 şi a fost bătută la Tours, apoi a fost imitată de 
germani (1232), cehi (1296), englezi (1351), olandezi, polonezi, unguri (1342), turci 
(1392). Titlul metalului preţios, greutatea şi locul de emisiune a făcut ca această 
monedă să aibă denumiri şi valori diferite. Grosul a fost şi unitate metrologică. 

Referiri: O. Iliescu, Istoria monetei...., p. 306; Instituţii feudale....., pp. 210-211; 
Dragoş Ungureanu, Monedele ...... „p.461. 

Paraua (madîn) - ca monedă otomană de argint, îşi are originea în Egipt, când 
statul mameluc a fost cucerit de către Selim 1 (1512-1520). În anul 1564 paraua era 
egală cu 1,5 akgele şi valora în anul 1623 trei aspri, pentru ca în 1687 în urma reformei 
monetare a sultanului Siileiman II (1687-1691) să fie echivalată cu a 40-a parte dintr-un 
piastru otoman de argint, monedă nouă, creată atunci. Ea a fost folosită în Țara 
Românească şi ca unitate monetară de calcul care reprezenta a 40-a parte dintr-un leu 
nominal. Paraua a circulat intens în spaţiul românesc până la introducerea sistemului 
monetar naţional în anul 1867. Aceasta are la avers tugra-ua împărătească (tugra-i 
padişahi) care diferă de la un sultan la altul şi s-a extins în timp şi la nominalele mai 
mari de argint sau aur. 

Referiri: O. Iliescu, Istoria monetei ....., pp. 309-310; Instituţii feudale....., p. 351; 
Dragoş Ungureanu, Monedele ...... „p. 460; 

Poltura (variante polturac, poltra) - la sfârşitul secolului al XVII-lea apare o 

piesă nouă, imitație după cea poloneză, numită poltură simplă sau poltură de valoare 
mai mare decât denarul sau creițarul. Poltura (variantă polturac împărătesc sau poltura), 
este o monedă emisă pentru Transilvania şi Ungaria de către habsburgi şi era 
echivalentă cu a 40-a parte dintr-un florin renan sau cu 1! groşi, sau cu 1!£ creiţari, sau 
cu 3 dinari (pfenigi). De precizat că denumirea acestui nominal este înscrisă în legendă 
care este asociată cu chipul Maicii Domnului şi a lui lisus prunc. 
Referiri: Gheorghe Anghel, Trei tezaure monetare din secolul al XVII-lea descoperite 
la Alba Iulia, „Apulum”, 6, 1965, p. 397; O. Iliescu, Istoria monetei....,. p. 310; 
Instituţii feudale....., p. 367-368; Dragoş Ungureanu, Monedele ...... „ p. 460; Francisc 
Pap, Dreipolkeri şi polturi în tezaure monetare din Transilvania, în rev. „Buletinul 
Societăţii Numismatice Române”, XCII-XCVII (1998-2003), nr. 146-151, Editura 
Academiei Române, Bucureşti, 2003, pp. 215-220. 

3 creiţari - monedă cunoscută în mediul german cu denumirea de dreikreuzer, 
kaiser, groschen sau landgrâschen şi erau emis în Austria pe la mijlocul secolului al 
XVI-lea. Emisiunile de 3 creiţari şi 1 creiţar, care încep să fie bătute în anul 1657 se 

încadrează în măsurile luate de habsburgi de a crea în cadrul imperiului un sistem 
monetar unic. 
Referiri: O. Iliescu op. cit. p. 303 şi 311; Instituţii feudale...... p. 128, 437. 

Notă 

Conform Constantin Giurescu, Materiale privind istoria Olteniei sub 
austrieci, Bucureşti, 1944, pp. 344-346 şi Şerban Papacostea, Oltenia sub stăpânirea 
austriacă, 1718-1739, Bucureşti, 1971, pp. 126-130 şi 139, apud Dragoş Ungureanu, 
Monedele...., 463, la 20 iulie 1728 erau în circulaţie peste 22 de tipuri de monede din 
diverse părţi şi cu valori diferite, situaţie confirmată şi de componenţa unor tezaure 
monetare descoperite şi datate la sfârşitul domniei lui Constantin Brâncoveanu: 

„ban = dinar = greşlă; polturac = 2 bani; creiţari = 1,33 bani; groş = 4 bani; 
para = 2-4! bani; sustac = 8 bani; costanda = 10 bani; pitac (septenarius) = 10 bani; 
crivac (marianus, măriaş) = 22 bani; thaler imperial = 180 bani (135 creiţari); thaler- 
leu vechi = 133 bani (100 creiţari);, thaler turcesc nou = 120 bani (90 creiţari), 12 
thaler leu = 66,50 bani (50 creiţari), ort polon = (4 leu vechi ) = 3314 bani; ort 
turcesc = 14 leu nou (30 bani; 22! creiţari); florin unguresc = 66,50 bani; florin 
imperial (renan) = 90 bani (67,50 creiţari); tult ( !2 florin) = 45 bani; zlotul turcesc 
vechi = 88 bani; zlot valah = 89 bani; ducatul unguresc = 200 bani sau 1,5 thaleri-lei; 
ducatul venețian = 330 bani sau 2,5 thaleri lei.” 

Anexă- fragment document din arhiva acad. dr. C.S. Nicolăescu-Plopşor 
(Muzeul Olteniei) 

AGA BĂLĂCEANU 

Balada culeasă de C.S. Nicolăescu-Plopşor în perioada interbelică din sudul 
Doljului din com. Risipiţi a fost recuperată parţial de la fiica acestuia Mira Nicolăescu- 
Plopşor în anul 1989. Ea se referă la începuturile domniei lui Constantin Brâncoveanu 
şi la încheierea unei înţelegeri secrete între marele agă Constantin Bălăceanu, vărul său 
prin alianţă, şi austrieci prin care acesta să exercite presiuni asupra lui Consatntin 
Brâncoveanu ca să accepte ocuparea ţării de către trupele habsburgilor. De asemenea se 
urmărea ocuparea Ţării Româneşti şi alungarea de la domnie a lui Constantin 
Brâncoveanu. Domnul martir a fost informat că aga Constantin Bălăceanu obținuse 
gradul de colonel în armata austriacă şi că trebuia să lupte pentru apărarea 
independenţei şi libertăţii Ţării Româneşti, ameninţată cu cotropirea de către Austria. 
Imperialii urmăreau prin Constantin Bălăceanu să instaleze pe văduva lui Şerban 
Cantacuzino în calitate de regentă a fiului ei minor — Iordache (cumnatul lui Constantin 
Bălăceanu), ceea ce echivala cu ocuparea ţării. După mai multe solii urmează o serie de 
confruntări între turci şi austrieci pe Dunăre între Belgrad şi Vidin. În toamna anului 
1689 oştile austriece au pătruns în Oltenia dinspre Cerneţi — Mehedinţi. După mai 
multe tratative nereuşite Țara Românească a fost ocupată în parte de austrieci. Trupele 
române şi turco-tătare trec prin surprindere Carpaţii şi la Zărneşti înfruntă armata 
austriacă comandată de generalul Heissler. Cu acest prilej aga Constantin Bălăceanu a 
fost rănit şi a murit după ce a fost luat prizonier. Constantin Brâncoveanu a poruncit să 
i să taie capul şi să se trimită la Bucureşti. Capul lui Constantin Bălăceanu a fost înfipt 
într-un par din curtea caselor fostului ginere al lui Şerban Cantacuzino.” 


+ Detalii vezi la Constantin Şerban, Constantin Brâncoveanu, Editura Tineretului, Bucureşti, 
1969, pp. 28-43. 

Auzit de la Dinu Cojocaru din Risipiţi, Dolj — decedat. L-am mai auzit şi de la 


alţii. 


10. 


20. 


25. 


105. 


110. 


115. 


Foaie verde a bobului 
La Poiana Mărului 
La "otaru turcului 
Când ai zice de trei droşti 
Şi mi-a sosit doo oști, 
Doo oşti cu doi domni 
Dară domnii cum îi cheamă? 
Unu aga Bălăceanu 
Şi Costandin Brâncoveanu 
Foae verde de săcară 
Când fu vineri lungă sară, 
Oştile să împreunară 
Şi de război s-apucară 
Să "ntâlniră 
Să loviră 
Şi mai rău să mântuiră 

Foae verde foae lată, 

Da să văd pe ce să ceartă 
Un să-mi pue Bucureştiu 
Dară aga Bălăceanu 

EI că zicea 

Ca să-l puie la Bălaci, 

Ca zâdit zâdurile 

Şi mi-ş stau luciurile 
Da Costandin Brâncoveanu, 
Credea'n Dumnezău sârmanu 
Foae verde — o peliniţă 
Să-l pue pe Dâmboviţă 
Unde-i acu Domniliţă 


Te duci în pădurea mare 
Şi iarna-i tai crecile 

Şi vara-i dau altele 
După ce că termena 
Finu-său robia loa 
Cap di la trup că-i tăia 
Şi de mustață că-l lua 
Şi-n Dâmboviţă-l băga 
Şi de sânge-l curăţă 
Şi'n dirogică-l arunca 
Şi pe cal că”ncăleca 
La domnie că-mpleca 
Că şi-a tăiat năşiia 

120. 


125. 


130. 


135. 


140. 


Meargă să-ş ia domniia 
La domnie de-ajungea 
Calu afară îl lega 
Doi agii pe mână-i loa 
La domnie că intra, 
Da lui de zor ce-i ieşa 
Nici lumină ziua că da 
Că şi-a tăiat năşiia 
Zicea să ia domniia 
La domnie când intra 
Mâna la disagi băga 
Cap de mustață că loa 
Şi pe masă că-l trântea 
Nu mi-au tăiat moşiia 
Voi care-m daţi domniia 
Şi toţ domni câţi ieşea 
Numa unu răspundea 
Şi da cine ieşea 
Costandin Brâncoveanu 
Credea în Dumnezău sârmanu 
Tu ţ-ai tăiat moşiia 
Noi ca să-ţ dăm domniia, 
Unu n-am mai rămânea 
Stai puţin cătăm legea 
Şi cum legea ne-o zicea 
Noi aşea că vom făcea 

MONETARY DISCOVERIES IN OLTENIA IN BRÂNCOVEANU'S 
TIMES & THE MONETARY TYPES OF THE RESPECTIVE PERIOD 
Abstract 


The author presents all the monetary types that circulated in Țara 
Românească during the reign of the Martir Saint Constantin Brâncoveanu 
conformable to the bi-metalist system, i.e. gold & silver. The following golden 
coins circulated in that period (their names depended on the place where they 
came from): altân, ducat, florin, galben, ţechin, ughi. 

There were three categories of silver coins: 1. Nominal big (caragros, 
gulden, kuruş, leu, piastru, stâlpar, taler, zolta). 

2. Nominal medium (beşlic, groşiţa, şustac, triplu groş, tultul, yarim zolta, 
yirmilic, 15 & 6 creiţari). 

3. Nominal small (aspru, ban, creiţar, dinar, duarius, gros, para, poltura and 
a three creiţari coin). 

The author also presents the relation between the various types of coins, as 
well as the two issues of gold & silver of Constantin Brâncoveanu. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





VENIREA UNGURENILOR ÎN OBŞTILE SĂTEȘTI 
DE PE VALEA RÂULUI DOAMNEI 


GEORGE BACIU” 


În localităţile din zona Vâlcei şi Muşcelului au venit de peste munţi, 
„ungureni”, încă din perioada supunerii Transilvaniei de către coroana 
maghiară. Aceste deplasări demografice din regiunile limitrofe ale Ardealului 
cu Țara Românească au făcut să se nască tradiţia formării statului feudal Ţara 
Românească în urma unui „descălecat ” din aceste ţinuturi, dar acest fenomen 
este, mai întâi, un curent de emigrare datorat unor cauze, cum ar fi: a) decretele 
regelui Ludovic de Anjou (1366) prin care confesiunea ortodoxă (cea română) 
era scoasă în afara legii, datorită prevederii că starea de nobil era condiţionată 
la apartenenţa de catolicism; b) diploma leopoldină din 4 decembrie 1691 prin 
care se recunoşteau drepturile şi privilegiile nobilimii maghiare, patriciatului 
săsesc şi fruntaşilor secuilor, românii, majoritari, erau în continuare consideraţi 
„toleraţi”; c) diplomele leopoldine din 1699 şi 1701 prin care habsburgii 
atrăgeau la unirea cu biserica catolică şi regimul de teroare împotriva celor care 
se împotriveau (Braşov, Sibiu, Făgăraş, Hunedoara); d) măsurile pentru 
popularea satelor luate de Grigore Ghica prin hrisovul din 14 mai 1750 care 
încuviinţau pe emigranții ardeleni să se aşeze în cuprinsul ţării oriunde vor găsi 
locuri libere, să-şi alcătuiască satele lor cu îndatorirea de a da dijmă şi a face 
câte şase zile de clacă pe an la stăpânii moşiilor unde se vor aşeza!. 

Cert este că în a doua jumătate a sec. al XVIII-lea s-au înregistrat multe 
imigrări ale „ungurenilor” în judeţului Muşcel. Numărul acestora crescând s-au 
format sate întregi cu numele de „Ungureni”, altele îl adaugă la numele mai 
vechi al satului, dând naştere unor nume duble de sate: Berevoieşti-Ungureni 
(localnicii, spre a se deosebii de noii veniţi şi-au zis Berevoieşti-Pământeni). 
Alteori, satele întemeiate de ungureni poartă numele aşezărilor de unde au 
plecat: sate cu nume de Galeş, Corbi, Rucăr se întâlnesc de o parte şi de alta a 
Carpaţilor Sudici. 


* Domnești, jud. Argeş. 
"Hera, Nicolae, Ungureanu Gheorghe, Satul Stăneşti, județul Argeş, Editura Litera, Bucureşti, 
1984, p.41. 

„Ungurenii se bucurau de scutire de impozite pentru primele şase luni, 
după care plăteau pe bază de ruptoare cu visteria, adică o sumă fixă prin 
înțelegere”. 

Corbi. Începând cu sec. al XVIII-lea, structura demografică a Corbilor 
va fi radical modificată prin afluxul de populaţie din Transilvania, care se 
stabilește în zona sud-carpatică. 

Cel mai de seamă sat de ungureni din judeţul Muşcel — spune Ştefan 
Meteş în studiul Emigrări româneşti din Transilvania în sec XIII-XX (Cercetări 
de demografie istorică), Ed. Ştiinţifică, Bucureşti, 1971 — este Corbi, datorită 
masivei afluenţe de colonişti refugiaţi în veacul al XVIII-lea din Jina Sibiului:, 
ca urmare a persecuțiilor religioase declanşate prin Unirea cu Roma a bisericii 
ortodoxe din Transilvania. 

„Temelia colonizării în satul numit Corbi, moşie a Episcopiei 
Argeşului, a fost pusă întâia dată de moşul meu lon”,* preciza într-o jalbă 
adresată domnitorului Grigore Ghica, în 1825, monahul-cărturar Naum 
Râmniceanu. 

Trecerea peste munţi a jinarilor s-a petrecut la 1765, iar cauzele 
procesului de emigrare le aflăm din jalba protosinghelului Râmniceanu: 
„Strămoşul meu după tată, lon din neamul militarilor din Jina al Mariei 
Tereza, împărăteasa Austriei, din cauza constrângerii Uniaţiei, după ce mult 
timp s-au împotrivit militarii săi şi împreună cu tatăl meu după trup, Bucur, cu 
toate că nu a învins şi s-au dat ordin împărătesc, după reclama lor comună, ca 
acest corp de armată să rămână nesupărat în cele ale religiei lor, dat fiindcă s- 
au ivit unii vrăjmaşi şi ameninţători ai vieţii părintelui şi unchiului meu, ieşind 
din țara lor, Transilvania, în Valahia, s-au aşezat în judeţul Muşcel, lângă apa 
numită Râul Doamnei, în localitatea Corbi, unde, cu trecerea timpului s-au îngropat 
şi unchiul şi familia mea”. Aşezarea celor „o sută de familii” de jinari aici a fost 
determinată de intervenția „gospodarului moşiei Corbi”, Vlădica de la Argeş. 
„Întâmpinând, la Curtea de Argeş, o familie de jinari care intenționau să se 
stabilească pe o moşie cunoscută din Bărăgan, Vlădica le-a prezentat un tablou 
sumbru al zonei de şes « aflată-n calea tuturor oştirilor, bântuită de ciumă şi 
holeră », în contrast cu perspectiva pe care le-o oferea moşia Corbilor..."* Şi 
Vlădica l-a aşezat în jurul bisericii din Jgheab, dându-i hrisoave pe opt munți în 
schimbul unei dări de 6 lei percepute anual de la fiecare familie şi a „ierbăritului în 
munți”, pentru care plata era făcută prin laptele prelucrat în căşăria de la Nucşoara, 
produsele fiind desfăcute de către arendaşul moşiei mănăstirii în alte părţi ale țării. 


” Ibidem, p. 4. 

3 Din Jina Sibiului ungurenii au emigrat în Vâlcea, la Vaideeni şi în Muşcel, la Corbi. 

4 Constantinescu, Grigore, Corbi - Muşcel, monografie etnoculturală, Piteşti, 2006, p. 48. 
5 Constantinescu, Grigore, Corbi - Muşcel, monografie etnoculturală, Piteşti, 2006, p. 48. 
4 Ibidem, p. 49. 

Pentru că i s-a recunoscut rolul de conducător al unei mari colonii de români 
din Transilvania în diverse părţi ale Țării Româneşti, moşul lui Naum Râmniceanu 
„a fost scutit de dări”, iar tatăl cronicarului a fost cinstit cu protopopia asupra tuturor 
coloniştilor români din cele 17 districte ale Țării Româneşti. Prin hrisov domnesc, 
Alexandru Ipsilanti fixa darea celor dintâi colonişti până la 12 lei anual, pentru 
fiecare familie. Ulterior, domnitorii, considerând pe colonişti de acelaşi neam cu 
românii localnici, au ordonat ca dările să fie una cu ale acestora. 

Emigranţii ardeleni stabiliți în Corbi reprezentau, conform Catagrafiei din 
anii 1773-1774 de la Moscova, o posibilă rezervă pentru formarea unor unități 
operative în eventualitatea unui conflict armat cu imperiul otoman. „Într-un singur 
sat, Corbi-Muscel al Mănăstirii Argeș, au fost colonizați 154 de ungureni puşi sub 
protecţia feldmareșalului Rumianţev”, se spune în catagrafia menţionată. 

Coloniştii ardeleni vor păstra particularități specifice în port, limbă, tradiţii, 
obiceiuri, individualitatea lor păstrându-se până spre contemporaneitate. Numele 
unor familii arată proveniența ascendenților: Poenaru (din Poiana Sibiului), Vişteanu 
(din Viştea), Sescioreanu (din Săsciori), Ungureanu, Bebeşelea, Budrală, Giurcă, 
Grigorescu, Groşanu, Jeleru. Convieţuirea spațială a înlăturat mai greu barierele 
etnice dintre populaţia autohtonă şi cea alogenă. Fenomenul endogamic era esenţial: 
„Corbenii cei mai mulți, acum şi mai înainte,niciunul nu se însura în alte sate şi 
nici Corbencele nu se măritau decât în satul lor, luându-și, atât femeile cât şi 
fetele, soț din Corbi” 

Cu timpul, datorită schimbului de mărfuri, coparticipării la slujbele 
religioase sau la manifestările folclorice, concepţia conservatoare asupra 
unităţii de grup a devenit caducă, cele două grupuri — pământenii şi ungurenii — 
interferându-se prin căsătorii şi, implicit, economic. 

Stăneşti. Aşezământul „ungurenilor” din Stăneşti, din 2 octombrie 
1786 | Doc. 6], prevede învoiala pentru dijmă şi clacă ce au a se face mănăstirii 
Câmpulung — proprietara moşiei Stăneşti — în care se stipula să dea dijmă fân 
(din şapte clăi, una) care să fie cărat cu căruțele lor unde va zice isprăvnicelul 
mănăstirii, grâu, porumb şi mazăre (din zece, una), cânepă, să li se numere 
mănuşile de pe loc, pentru pus la topilă, să de ajutor femeile lor, iar meliţatul 
să-l facă isprăvnicelul cu zilele de clacă. Să facă şase zile clacă pe an la orice 
trebuinţă va avea mănăstirea pe moşie şi când va fi nevoie de lucru şi la moşia 
Berevoieşti să meargă. 

Într-o adeverinţă a egumenului Dositei al mănăstirii Câmpulung din 31 
august 1815 se constată că „ungurenii” de pe moşia Stăneşti s-au rugat să nu li 
se ia zeciuială din prune pentru motivul că li se strică legumele din grădini şi să 
fie îngăduiţi a da rachiu drept zeciuială şi aşa s-a întâmplat vreo doi ani. Dar 


7 Rădulescu-Codin, Constantin, Literatură, tradiţii şi obiceiuri din Corbii Muşcelului, în colecţia 
«Academia Română. Din viaţa poporului român», XXXIX, Atelierele grafice «Cultura 
Naţională», Bucureşti, 1929. 

egumenul, văzând că ei nu dau dreptul cuvenit a început să le ia zeciuială din 
prunef. 

Domneşti. Şi moşia Domneşti aflată în proprietatea mănăstirii Curtea 
de Argeş a primit refugiaţi din Transilvania. Astfel, la 6 martie 1766, 
Damaschin, egumenul mânăstirii a dat un zapis, unui grup de „ungureni” din 
Transilvania, pentru a se aşeza pe moşia Domneşti, în anumite condiţii de 
dijmă. După aceştia, la intervale de timp relativ mici, au venit şi alţi 
transilvăneni, nu ca refugiaţi, ci prin căsătorie sau îndemnați de rudele celor 
care se aşezaseră aici, dar în secolul al XIX-lea, din Jina, Răşinari, Făgăraş, 
Poiana, Voivodeni. O dovadă ce atestă venirea „ungurenilor” în satul 
Domnești este pisania bisericii vechi „Intrarea în biserică ”, de la 1828, în care 
se face menţiunea că acea biserică s-a construit şi de ,„,/rimie din Domnești, de 
origină din Transilvania, comuna Răşinari a, 

„Ungurenii” veniţi în Domneşti au intrat în conflict atât cu populaţia de 
baştină, cât şi cu mânăstirea Curtea de Argeş, proprietara moşiei, datorită ideii 
refugiaților că sunt martiri şi a dorinţei lor de a domina satul'”. Primele 
manifestări ale revoltei lor s-au îndreptat către mănăstirea Curtea de Argeş, 
căreia 1-au făcut cunoscut că ei nu înţeleg a munci pe moşie decât în anumite 
condiţii, că vor părăsi satul dacă nu li se aprobă cererile. Încât, după 19 ani de 
la venirea lor (1785), arhimandritul Partenie de la Argeş a înaintat o plângere”! 
Domnului Mihai Vodă Şuţu în care se plângea că „ungurenii” din Domneşti şi 
Corbi nu mai vor să respecte „aşezământul” prin zapis şi că, nu vor a mai lucra 
pe moşiile mănăstirii zilele de clacă, unde ei sunt chemaţi. În același an, la 26 
septembrie, Isprăvnicia judeţului Argeş printr-o anaforă judecă pricina dintre 
Mănăstirea Argeş și ungurenii din Corbi şi Domnești la porunca Măriei Sale 
Vodă şi hotărăște ca aceştia să dea dijmă și să presteze claca unde-i va chema, 
după cum s-a hotărât în zapisul de aşezământ!?. 

La 9 iulie 1806, Iosif, episcopul de Argeş a înaintat o altă plângere lui Vodă, 
prin care arăta că „ungurenii” din Domneşti fac numeroase vedre de ţuică şi că ei nu 
vor a mai plăti dijma la pruni. Episcopul a lămurit că arhimandritul Damaschin care 
le-a dat zapis a înţeles să nu dea dijmă la pomii existenţi la venirea lor, iar nu şi la 
aceia plantați de ei, pe locul cel mai bun din moşie şi după care pomi, pruni, iau 
multe pungi cu galbeni '*. 


5 DANIC, Mănăstirea Câmpulung, LX/165. 

” Memoriu asupra bisericii parohiale din comuna Domneşti, județul Muşcel, întocmit de preotul 
N. Ionescu, în anul 1906, în Revista Istorică a Comunei Domnești, nr. 2-8, 1941. 

10 Revista istorică a Comunei Domnești — judeţul Muşcel, anul I-II, nr. 2-4, 1941, p. 63. 

'! DANIC, Fond Episcopia Argeș, ms. 168, f. 286. 

"2 Ibidem, Fond Episcopia Argeş, ms. 168, f. 286v-287. 

15 Revista istorică a Comunei Domnești — judeţul Muşcel, anul I-II, nr. 2-4, 1941, p. 166. 

S-a dat naştere la un proces, judecat în Divanul "Țării şi încheiat la 18 
martie 1812! Divanul a hotărât că Episcopia Argeş are dreptate şi ca atare 
„ungurenii” de pe moşia Domnești vor face 3 zile de clacă primăvara, 3 zile 
vara, 3 zile toamna şi 3 zile iarna. Ei voiau numai 6 zile de clacă. 

Citind documentele care privesc revolta refugiaților „ungureni” din 
Domnești, cineva a scris ocazional o poezie: „Din vremuri vechi un sat mare/ Cu 
oameni veşnic razvrătiţi,/ Cereau mereu și cu glas tare/ Ca ei de dijmă a fi scutiţi// 
lar Domnii vechi ce-au stăpânit,/ Din veac, în veac, acest ținut,/ Nicicând ei poate n- 
au gândit// Să fie ţării lor un scut.// Azi, după secoli de izbândă,/ Când locuinţe şi-au 
întocmit,/ Domneştii, locul de orândă,/ Un drum ferice şi-a croit. iti 

La | mai 1813 episcopul Argeșului a arătat!€, din nou, că şi după 
hotărârea Divanului „ungurenii” de la Domneşti nu vor a se supune nici în ceea 
ce priveşte islazul. În document se precizează că pe moşia Corbi, unde sunt tot 
„ungureni”, moşia fiind tot proprietatea mănăstirii, se plăteşte cu supunere 
claca şi zeciuiala. 

Procesul a continuat, un document din vremea lui |. G. Caragea datat 4 
iunie 1813 arătând împotrivirea locuitorilor din Domnești, care ameninţă că vor 
părăsi moşia: 

Episcopul losif de la Argeş se jeluieşte lui Vodă că domnişanii nu se supun 
a face zilele de clacă „cele obicinuite după condica Divanului ”, nici a da dijmă din 
pomii sădiţi pe moşie, motivând că n-au islaz pentru vite şi lemne de foc ca la alte 
moşii. La judecata din mai nu au venit la Divan, ci au trimis vorbă la Episcopie că 
se vor duce acolo să se înţeleagă. S-au dus la 26 mai 1813, sperând să li se mai 
scadă din zilele de clacă şi dijma de pomi. Episcopia nu le-a scăzut, iar domnişanii 
au spus că mai bine fug de pe moşie decât să se supună. Atunci episcopia a cerut să 
se orânduiască un mumbaşer vrednic pentru a-i aduce la Înaltul Divan, „ca să se 
izbrănească pricina la un chip, căci 7 ani se împlinesc de când s-a început această 
judecată din domnia Mării Sale Constantin voevod Ipsilant şi pănă acum, pricina 
n-a luat săvârşire”." 

Pietroşani. Români veniţi din Transilvania — „ungureni” — s-au aşezat 
şi în comuna Pietroşani. Sunt consemnate 4 familii de ungureni din totalul de 
92, câte existau conform catagrafiei din 1838.15 Numele lor sunt: Ion 
Ungureanu cu Eva, soţia sa; Joița cu Bucura, soţia sa; Avram cu Bucura, soţia 
sa şi Dinu sin  Chelăreasa cu Ileana, soţia sa. Prin tradiţie, se spune că 
strămoşul familiei Bratu a venit din com. Tilişca din Ardeal şi s-a aşezat în 


14 Ibidem, p. 169-173. 

'5 Ibidem, p. 64. 

16 Ibidem, p. 173. 

1 Ibidem, p. 74. 

18 DANIC, Catagrafii nr. 55/1838, judeţul Muscel, Plasa Râurile, satul Pietroşani. 

Pietroşani pe vremea Zaverei'?, fiind cioban”. La fel s-a întâmplat cu Barbu- 
Bărbucă-Bărbuceanu şi urmaşii lui din Retevoieşti, care treceau călare peste 
munţi la cei rămaşi lângă Răşinari sau strămoşii lui Serafimescu şi Lăstun din 
Bădeşti. 

Din cele 95 familii cuprinse în catagrafia satului Bădeşti pe anul 1838”, 
78 sunt cu menţiunea de ungureni şi 8 de rumâni băştinaşi. Probabil că o parte din 
familiile de băştinaşi au fugit din cauza traiului greu(aşa cum menţionează Cartea 
lui Constantin Brâncoveanu din 1710 pentru urmărirea rumânilor fugiţi)”, iar altă 
parte a fost copleşită de numărul ungurenilor care au venit din Ardeal și în satele de 
pe râul Doamnei-Muscel, în diferite perioade: ,„, Dat-am această scrisoare a 
noastră de adeverinţă la mâna sfinţii sale părintelui egumen Câmpulungeanu, 
precum să se ştie că viind cu șederea pe moșia sfinții mănăstiri, ce se numește 
Bădești şi am făcut satu de ungureni acolo pe moșie şi ne-am fost aşezat cu sfinţii 
să dă toate orânduielile ce sântu ale moșiei după care au avut așezănântul și satu 
Corbi cu Mănăstirea Argeșul, fiind ei veniţi mai dinainte din țara ungurească pe 
moșiia aceiia, care așezământu s-au păzit pân acum. Și ne-am făcut aşezământu 
următor: dijma de fân a da din șapte, una, dijma obișnuită din celelalte 
produse...” * Unii dintre ungureni au primit nume după localitatea de unde au 
venit — Moiceanu (Moeci), Silişteanu (Săliştea), Drăguşanu (Drăguş).”. 

În 1750, la a 6 iunie 1763” şi în 1766, domnitorii Ţării Româneşti dau 
poruncă Mănăstirii Argeş „a primi ungureni” pe moşia sa. Aceeaşi catagrafie a 
anului 1838 arată că la Retevoieşti din 96 de familii cu 458 de suflete, 38 aveau 
menţiunea „ungureni ”, pe când în satele Găneşti şi Pădureţu din 39 familii cu 163 
suflete nu este consemnat niciun ungurean. Doar satul Pietroşani avea doi 
ungureni. 

Informaţiile oferite de catagrafie arată cât de săraci erau clăcaşii. Unii 
lucrau câte un pogon de pământ şi aveau câte o capră, alții lucrau câte două 
pogoane şi aveau câte o vacă şi doi boi. Erau şi țărani care creşteau câte un cal sau 
doi. De la petecul de teren muncit, de la vita pe care o avea, trebuia să scoată 
venitul necesar traiului familiei împovărată de copii şi să plătească și birul. 

Nucşoara. Regele Ferdinand I a adus mai mulți meşteri italieni, renumiţi 
în exploatarea forestieră şi construcţii hidroenergetice, conduşi de Olivotto Ştefan, 


'9 Nume dat răscoalei organizate de greci în 1821 împotriva stăpânirii turcești (cu ramificaţie şi 
în țările noastre). 

* Stănescu, Petre, P., Pietroşani — Argeş. Monografie (1352 — 1974), Întreprinderea Poligrafică 
„13 Decembrie 1918”, Bucureşti, 1974,p. 71. 

”1 DANIC, Catagratii nr. 55/1838, judeţul Muscel, Plasa Râurile, satul Bădeşti, fila 29v — 39. 

” Ibidem, Mănăstirea Câmpulung VII 3. 

* Ibidem,, Mănăstirea Câmpulung, pachetul LX, doc. 152. 

 Drăguşanu, Eugeniu, Monografia satului Bădeşti, comuna Pietroşani-Argeş, tipărit la S.C. 
Marinex Print SRL, Baia-Mare, 2002, p. 164. 

*5 Revista istorică a Arhivelor României, Suașul, |. Bucureşti, nr. 904, 1874, p. 68. 

de la numele căruia podul din sat se numeşte „Podul lui Ştefan ”. Fi au fost aşezaţi 
la început împărţiţi pe la boierii din vremea aceea: unul a stat la boierul Iorgulescu, 
în punctul numit azi „La Moară”, în Sboghiţeşti (au construit aici un joagăr şi o 
moară); alţii au fost luaţi de boierul Paul N. Paul, fiind aşezaţi la Slatina (şi aceştia 
au construit un joagăr pe apă şi o moară). Olivotto Giuseppe (Bepi) s-a căsătorit cu 
Libardi Eleonora (Norica) din Câmpulung, stabilindu-se în Slatina, nepotul său 
Chelu Petre (Perin), fiind vreme de peste 20 de ani primar al comunei Nucşoara. 
Olivotto Osvaldo Giovanino s-a căsătorit cu Bârdici Avida din Brăduleţ, 
stabilindu-se în Sboghiţeşti; Olivotto Nardo s-a căsătorit cu Burnei Filofteia din 
Brăduleţ, stabilindu-se în satul Slatina. Olivotto Ştefan s-a întors în Italia”. 


THE ARRIVAL OF THE TRANSYLVANIANS IN THE VILLAGE 
COMMUNITIES SĂTETI ON DOAMNEI RIVER VALLEY 
Abstract 


The ”Transylvanians” have arrived in the localities from Vâlcea & 
Muşcel area, since Transylvania was ruled by the Hungarian kings. It was a 
transfer of population caused by the anti-Romanian measures promoted by the 
Hungarian kings, but also because of the intention of Grigore Ghica to populate 
the Romanian villages. 

He stipulated that in a document from the 14-th of May 1750. Thus the 
immigrants were allowed to inhabit the available places under the condition to 
pay some taxes and to work six days a week on the estates of the masters that 
permitted them to settle on. 

The Transylvanian settled in the village communities Nucşoara, Corbi, 
Stăneşti, Domnești, and Pietroşani. The inhabitants of Corbi adopted the 
traditions & customs of the Transylvanians. 


ai Oprescu, Ion, Retevoi, Valentin, Retevoi, Lică, Oprescu, loan-Nelu, Monografia comunei 
Nucşoara, județul Argeş, Ed. Zodia Fecioarei, Piteşti, 2007, p. 61. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





ISTORIE MODERNĂ ŞI CONTEMPORANĂ 


CONSIDERAȚII PRIVIND EVOLUŢIA ADMINISTRATIVĂ 
A JUDEŢULUI ARGEŞ ÎN A DOUA JUMĂTATE 
A SECOLULUI AL XIX-lea 


ELENA STÂLPEANU' 


La 31 martie 1864, domnitorul Al. |. Cuza a promulgat noi legi 
administrative pentru organizarea comunelor urbane şi rurale şi pentru 
înfiinţarea consiliilor judeţene menite să dea o nouă aşezare administrativă 
României!. Pe baza reformei administrative, România era împărțită în judeţe 
(conduse de câte un prefect şi un subprefect), plăşi şi comune. Comunele erau 
de două tipuri, urbane şi rurale, iar fiecare comună trebuia să aibă cel puţin 100 
de familii sau 500 de persoane. Autoritatea comunală era reprezentată de un 
Consiliu comunal, administraţia aşezării fiind încredinţată unui primar. În 
raport de numărul locuitorilor se stabilea şi numărul consilierilor comunali, de 
la minim 5 consilieri în aşezările cu până la 1.500 locuitori, la 17 consilieri 
acolo unde rezidau peste 50.000 de cetăţeni”. Noile reglementări legislative 
prevedeau şi înființarea unui Consiliu judeţean format din 2 membri pentru 
fiecare plasă, din cadrul căruia urma să se aleagă un Comitet permanent alcătuit 
din 3 membri, care colabora cu prefectul, organul puterii executive, pentru 
administrarea intereselor judeţului”. Legea preciza: „Comuna îngrijesce singură 
interesele sale şi se administră de sine în marginea legilor. Ea formează o 
persoană juridică” (art. 2). Legiuitorul, fiind călăuzit de un spirit de 
descentralizare, s-a îngrijit de reglementarea diferențiată a administraţiei 
urbane faţă de cea rurală. Clasificarea comunelor - urbane şi rurale - era făcută 
de guvern, fiind supusă aprobării Camerei, în prima sesiune de după 
promulgarea legii. Eventualele modificări ale respectivei clasificări se puteau 
face numai la câte un interval de cinci ani, prin adoptarea unor noi legi. 





* Muzeul Judeţean Argeș, Piteşti. 

! Ton Alexandrescu, Ion Bulei, lon Mamina şi loan Scurtu, op. cir., p. 464. 

” Petre Popa, Istoria administraţiei în România, Piteşti, Editura Universităţii din Piteşti, 2000, 
p. 10-11. 

“Andrei Rădulescu, Organizarea statului în timpul domniei lui Cuza-Vodă, Bucureşti, Editura 
„Cartea Românească”, 1932, p. 22. 

Din punct de vedere structural, comunele rurale erau reprezentate de 
consilii comunale alese din doi în doi ani, deşi o treime dintre membrii lor se 
reînnoia anual (art. 32). Consiliul comunal era condus de un primar, ajutat de 
consilierii aleşi prin vot cenzitar dintre ştiutorii de carte. În funcţie de numărul 
de locuitori al comunei, puteau fi aleşi între 5 şi 17 consilieri. Consiliile 
comunale jucau un rol consultativ pe lângă primar, având menirea de a apăra 
interesele speciale ale comunei, de a aplica ordinele autorităţilor administrative 
superioare şi de a-l sprijini pe primar în administraţia locală (art. 67). Deşi era 
ales de către comunitate, primarul trebuia confirmat în funcţie de către 
prefectul judeţului”. Începând cu anul 1864, şi România a beneficiat de un 
sistem administrativ complet, în cadrul căruia comuna devenea o circumscripție 
autonomă administrativă a statului, având un patrimoniu propriu şi dreptul de 
a-l administra. 

Potrivit noii legi administrative, judeţul Argeş era organizat în şase 
plase: Argeşu, care includea o comună urbană, Curtea de Argeş, şi 14 comune 
rurale, cu un număr total de 4337 de case, 4226 de familii şi 46 de biserici; 
Cotmeana, cu 20 de comune rurale, totalizând 3701 de case, 3802 de familii şi 
41 de biserici; Găleşeşti, ce număra 22 de comune rurale, cu 4625 de clădiri, 
4716 de familii şi 41 de biserici; Oltu cuprinzând 23 de comune rurale, 4716 de 
case, 4856 de familii şi 60 de biserici, Piteşti, care îngloba comuna urbană 
Piteşti, şi 29 de comune rurale, cu 6673 de case, 7133 de familii şi 72 de 
biserici; 'Topologu, cu 16 comune rurale, totalizând 4305 de case, 4515 de 
familii şi 59 de biserici şi un plai, Loviştea, format din 17 comune rurale, care 
totalizau 3994 de case, 3.990 de familii şi 52 de biserici. În total, Argeşul 
îngloba 32.351 de case, 33438 de familii şi 341 de biserici”. 

Important de reprodus o statistică referitoare la judeţul Muşcel, cu doar 
16187 de case, 16285 de familii şi 167 de biserici, era divizat în patru plase: 
Argeşelu, cu 14 comune rurale, totalizând 1884 de case, 1884 de familii şi 18 
de biserici; Dâmboviţa, care îngloba 15 comune rurale, 2959 de case, 2860 de 
familii şi 28 de biserici; Potgoria, cu 17 comune rurale, 3573 de case, 3562 de 
familii şi 35 de biserici; Râuri, cu 21 de comune rurale, 3367 de case, 3531 de 
familii şi 37 de biserici şi un plai, Nucşoara, care îngloba comuna urbană 
Câmpu-Lungu şi 17 comune rurale, cu un număr total de 4404 de case, 4448 
de familii şi 49 de biserici. 

La 1 ianuarie 1871, Argeşul se compunea din şase plase: Argeşu, 
Cotmeana, Găleşeşti, Oltu, Piteşti şi Topologu şi un plai, Loviştea. Muşcelul 


4 or Enciclopedia de istorie a României, Bucureşti, Editura Meronia, 2000, p. 464-465. 

5 **xIndicele comunelor României după noua organizare a legii comunale, Bucuresci, 
Imprimeria Statului, 1865, p. 1-7. 

4 Ibidem, p. 57-59. 

avea, atunci, trei plase: Argeşelu, Podgoria, Râuri şi două plaiuri: Dâmboviţa şi 
Nucşoara/. 

În 1881, anul proclamării României ca regat, județul Argeş avea o 
structură administrativă compusă din 7 plăşi (Piteşti, Olt, Topolog, Loviştea, 
Argeş, Gălăşeşti şi Cotmeana). În cadrul judeţului, Cotmeana reprezenta o 
plasă cu o dimensiune teritorială medie, cuprinzând un număr de 22 de 
comune. 

Legea comunală din 7 mai 1887 accentua tutela administrativă centrală 
faţă de comunele rurale, limitând dreptul de decizie al consiliilor comunale 
rurale. Principiul liberal al descentralizării administrative, recunoscut teoretic 
de această lege, se aplica însă numai în mediul urban, guvernul sporindu-şi 
considerabil influenţa şi controlul asupra administraţiei locale din mediul 
rural”. În consecinţă, Argeşul era împărţit în patru plase şi un plai: Piteşti, cu 32 
de comune, Argeşu cu 17 comune, Oltu-Topolog cu 40 de comune, Cotmeana- 
Găleşeşti cu 43 de comune, Loviştea cu 17 comune, iar Muşcelul, în două plase 
şi un plai: Râurile-Argeşel, cu 33 de comune, respectiv Podgoria, cu 17 
comune, Nucşoara-Dâmboviţa, cu 33 de comune!. 

Pe 6 mai 1892, un nou proiect de lege administrativă. Intrată în vigoare 
la 1 noiembrie 1892, reforma administrativă înlătura unele neajunsuri, fără a 
schimba însă radical administraţia deja existentă. Ea avea meritul că preciza 
mai clar atribuţiile fiecărei verigi administrative. Dacă judeţele şi comunele 
erau înzestrate cu personalitate juridică, în schimb, plasele reprezentau „simple 
circumscripții administrative”. Noua reglementare extindea responsabilităţile 
primarilor, în dauna consiliilor comunale, dar, în fapt, accentuau subordonarea 
lor faţă de subprefecţi (conducători de plase), astfel încât nu se putea vorbi de o 
reală autonomie locală!!. 


? Dimitrie Frundescu, Dicţionaru topograficu şi statisticu alu României, Bucuresci, Tipografia 
Statului, 1872, p. XLVII-XLIX. 

5 Hârseşti, Buzoeşti, Ungheni-Colţu, Mârghia, Humele, Găujani, Corneţelu, Costeşti, Băseni- 
Stârci, Teleşti, Broşteni, Podu-Broşteni, Lunca-Corbului, Bumbueni, Căcărezeni, Cochineşti, 
Martalofi, Şerboieni, loneşti, Vulpeşti, Pădureţu-Cieşti, Stolnici-Isbăşeşti (Ministerul de Interne, 
Expunere despre situațiunile județielor pe anul 1881, Bucureşti, Tipografia Statului „Curtea 
Şerban-Vodă”, 1883, p. 357-358). 

” Ion Mamina, lon Bulei, Guverne şi guvernanți. 1816-1916, Bucureşti, Editura Silex, 1994, 
p. 57. 

10 seeIndicator al comunelor urbane şi rurale din Regatul României, Bucuresci, Imprimeria 
Statului, 1887, p.3 

22, 183-191. 

'! Constantin Hamangiu, Codul General al României (Codurile, legile şi regulamentele uzuale în 
vigoare). 1856-1907, vol. II, Legi uzuale (1856-1900), Bucureşti, Editura Librăriei Leon Alcalay, 
f. a, p. 1019-1036; Ion Mamina, Ion Bulei, op. cir, p. 83. 

În cazul judeţului Argeş, în urma reorganizării administrative din 1892, 
numărul plaselor s-a dublat, înregistrându-se zece astfel de unități: Argeş, 
Bascov, Cotmeana, Dănicei, Dâmbovnic, Oltu de Jos, Oltu de Sus, Teleorman, 
Topolog, Uda!?. sss 


OPPINIONS REGARDING THE ADMINISTRATIV 
EVOLUTION OF THE ARGEŞ COUNTY 
IN THE SECOND HALF OF THE 19-TH CENTURY 
Abstract 


In the second half of the 19-th century, Romania was formed out of 
counties (led by one prefect & one subprefect), plăşi & communes. There were 
two types of communes: urban & rural; each commune had to have at least 100 
families or 500 persons. The communal authority was represented by a 
Communal Council, while the administration was led by a mayor. 

Conformable to the new administrative law, the Argeş County had six 
plăşi. On January 1, 1871, the plăşi of Argeş were the following: Argeşu, 
Cotmeana, Găleşeşti, Oltu, Piteşti, and Topologu & a plai, Loviştea. Muşcel 
had three plăşi: Argeşelu, Podgoria, Râuri & two: Dâmboviţa şi Nucşoara”?. 

In 1881, when Romania became a kingdom, the Argeş county had 
seven plăşi (Piteşti, Olt, Topolog, Loviştea, Argeş, Gălăşeşti, and Cotmeana). 
Cotmeana was a plasă having an average territorial dimension; it had 22 
communes!*. 

On May 6, 1892, a new project of administrative law was presented 
and started to be implemented on November 1, 1892, the administrative reform 
was not able to solve all the problems, as it did not radically changed the 
already existing administration. 





12 Constantin Hamangiu, op. cit., vol. II, p. 1024. 

15 Dimitrie Frundescu, Dicţionaru topograficu şi statisticu alu României, Bucuresci, Tipografia 
Statului, 1872, p. XLVII-XLIX. 

14 Hârseşti, Buzoeşti, Ungheni-Colţu, Mârghia, Humele, Găujani, Corneţelu, Costeşti, Băseni- 
Stârci, Teleşti, Broşteni, Podu-Broşteni, Lunca-Corbului, Bumbueni, Căcărezeni, Cochineşti, 
Martalofi, Şerboieni, loneşti, Vulpeşti, Pădureţu-Cieşti, Stolnici-Isbăşeşti (Ministerul de Interne, 
Expunere despre situațiunile județielor pe anul 1881, Bucureşti, Tipografia Statului „Curtea 
Şerban-Vodă”, 1883, p. 357-358). 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXIV, 2015 





UN POLITICIAN ARGEȘEAN DIN SECOLUL AL XIX-lea 
MAI PUŢIN CUNOSCUT, TEODOR BRĂTIANU 





Teodor Brătianu. 
După Sabina Cantacuzino, 
Din viaţa familiei 1. C. Brătianu. 


SPIRIDON CRISTOCEA” 


Dintre cei trei băieți ai lui Dincă 
Brătianu, doi, lon şi Dumitru, s-au bucurat, 
aşa cum era de aşteptat, de o atenţie specială 
din partea istoricilor care le-au dedicat 
numeroase studii, articole şi cărți. Despre 
primul născut al lui Dincă, Teodor, care într- 
adevăr nu s-a ridicat la înălțimea fraţilor săi, 
s-a scris puțin, chiar dacă viaţa şi activitatea 
sa au fost destul de interesante. 

Din căsătoria lui Ene Brătianu din 
Şuici (1771-1820) cu Safta Balotă au rezultat 
patru băieţi (Constantin, Toma, Ioniţă, 
Mihai) şi patru fete (Safta, Tiţa, Uţa, 
Sultana). Cel mai cunoscut dintre băieții lui 
Ene Brătianu a fost Constantin, cunoscut sub 
numele de Dincă (1787-1844), atât pentru 
dregătoriile deţinute, cât şi pentru că doi 
dintre băieţii săi, lon şi Dumitru, au deținut 
mari funcţii, printre care şi acelea de 


preşedinţi ai Consiliului de Miniștri”. 

În catagrafia orașului Piteşti din 1838, în Vopseaua galbenă, la poziția 
99, figurează stolnicul C. Brătieanu (Dincă Brătianu n. n.), în vârstă de 50 de 
ani, „depotat la Bucureşti”, care avea o avere deloc neglijabilă (30 pogoane 





* Muzeul Judeţean Argeş, Piteşti. 


! Despre Dincă Brătianu vezi: Vasile Novac, Documente inedite din anii 1648-1841 referitoare 
la familia Brătianu, în „Museum”, Complexul Muzeal Golești, IV/1993, p. 38-61; Spiridon 
Cristocea, Contribuţii la cunoașterea vieții lui Costandin (Dincă) Brătianu (1738-1844), în 
Familiile boiereşti din Moldova și Țara Românească. Enciclopedie istorică, genealogică şi 
biografică (în continuare: Familiile...), coordonator Mihai Dim. Sturdza, vol. II, Simetria, 2011, 


p. 385-388. 

porumb, 20 pogoane fân, 18 cai, 16 boi, 14 vaci, 50 oi, 80 capre, 25 râmători, 5 
bivoli, 6.000 pruni, 20 pogoane vie). 

Deşi ar fi trebuit să fie menţionat separat, pentru că avea familia sa, la 
„rude” figurează fiul său, Tudorache Brătieanu, în vârstă de 26 de ani, maior, 
proprietar, având 6 cai, 4 boi, 3 vaci, 40 oi, 30 râmători, 10 bivoli, 1 catâr, 3000 
pruni. În privința soţiei lui Tudorache, aceasta era Linţa, diminutiv al Elenei, de 
16 ani”. 

Cel mai mare dintre băieţii lui Dincă Brătianu, Teodor, s-a născut în 
1811. A intrat de tânăr în armată devenind maior la 31 decembrie 1836. La 20 
iunie 1839 Ocârmuirea Judeţului Argeş trimite o adresă „domnului domn maior 
Teodor Brătianu” ca să dea „lei 500, legiuita tacsă pentru plata diplomei 
rangului dumv. ostăşeşc”, bani pe care acesta îi dă, rugând să-i aducă diploma 
de maior. În arborele genealogic al familiei Brătianu apărut într-o merituoasă 
lucrare se menționează gradul de colonel pe care l-ar fi avut Teodor Brătianu;, 
cu toate că în ziarul „Românul” fii săi anunţă că a murit „maiorul Teodor 
Brătianu”. Potrivit necrologului apărut în ziarul „Românul”, Teodor a servit în 
armată „până pe la 1845”. 

Intrat în politică, a deținut funcții importante cum ar fi cârmuitor al 
fostului judeţ Argeş, cum era la 23 noiembrie 1851, la 15 aprilie 1855 devine 
agă, iar la 27 septembrie 1858 era administrator al aceluiaşi judeţ. A fost, de 
asemenea membru în Comisia Centrală de la Focşani”, iar la 1 mai 1861 al 
Camerei legislative de la Bucureşti. 

Spre deosebire de ceilalți doi fraţi ai săi, lon şi Dumitru, care au fost 
membri ai Partidului Liberal, Teodor, așa cum se menţiona în necrolog, „a fost 
- ceea ce este cu totul rar în această ţară - un sincer conservator”. Aprecieri 
asupra activităţii politice lui Teodor Brătianu apar în necrologul său: „Patriot, 
onorabil şi deşi foarte activ, el s-a retras din vieaţa politică, nevoind să transige 
cu ideiele sale; dar n-ancetat d-a iubi şi stima nu numai pe fraţii săi, dar şi pe 
toți bărbaţii liberali cari au luptat şi luptă cu sinceritate pentru triumful ideielor 
liberale”. 

Prima soţie, Elena Drăgoescu Bucşenescu, a decedat la numai 24 de 
ani, la 10 mai 1845, fiind înmormântată în Biserica domnească de la Curtea de 
Argeș". Din căsnicia cu Elena Drăgoescu au rezultat trei băieţi: George, crescut 





? Spiridon Cristocea, Orașul Pitești în catagrafia din 1838, Editura Ordessos, Pitești, 201.1, p. 84. 
3 Vezi: Familiile..., p. 374. 

+ Ziarul „Românul”, luni, marți 11, 12 ianuarie 1882, p. 26. 

5 Funcţionând din primăvara lui 1859 şi până în februarie 1862, Comisia Centrală de la Focşani a 
avut sarcina unificării legislative a celor două Principate şi elaborarea de legi comune. 

€ Inscripţia de pe piatra de mormânt: „Lipsită fără vreme de-a soarelui lumină, a mia inimă geme 
şi sufletul suspină gândind la fii, la soţul ce în lume am lăsat. Cu maicu-mea cea bună, în neagră 
lăcuinţă, rugăm noi împreună înalta providență să adaoage zile ce mie mi-au luat. Elenca 
Brătiianca, ce fu adormită la leat 1845 mai 10, în vârstă de ani 24”. Constantin Bălan, Inscripții 

şi trăit mai mult în străinătate, Grigore, cu doctorat în drept în Germania, 
magistrat distins şi înfăptuitorul Ligii Culturale, și pe Constantin care din cauza 
unei boli din copilărie a dus o viață modestă. 

După moartea primei soţii la numai 24 de ani, Teodor s-a căsătorit cu 
Maria (Marița), fiica serdarului Dincă Lerescu”, născută în 1811 și decedată în 
1882 la Piteşti. Din a doua căsătorie a mai avut un băiat, Teodor, care a ieşit 
ofiţer din Școala de cavalerie de la Ypres, iar după ce s-a vindecat de o 
paralizie s-a stabilit la Tigveni. 

Teodor Brătianu a decedat la 10 ianuarie 1882 la Piteşti unde s-a făcut 
şi un serviciu funebru, la care fratele său Dumitru n-a putut participa, fiind 
bolnav. După aceea cortegiul a pornit la Curtea de Argeș fiind înmormântat, ca 
şi tatăl său, Dincă, în biserica domnească de aici. Vestea morţii sale a fost 
anunțată în acelaşi ziar „Românul: „Jalnicii fii, pătrunşi de adâncă durere, fac 
cunoscut rudelor, amicilor şi cunoscuţilor încetarea din vieață a prea iubitului 
lor părinte, maiorul Teodor Brătianu, care a avut loc la 10 ianuarie, orele şease 
dimineaţa în orașul Pitești, în etate d-aproape 70 de ani”. 

În lucrarea ei, Sabina Cantacuzino? îi acordă destul spaţiu lui Teodor 
Brătianu pe care-l numeşte „Nenea Tudorache”. Deşi îl caracterizează ca pe un 
„om fin”, nu se sfieşte să afirme că „era de o zgârcenie nemaipomenită, 
împinsă până a suferi de foame”. Moştenitor al caselor părintești din Pitești 
care au servit de administraţie spitalului de aici, clădit pe locul părintesc după 
moartea lui, Nenea Tudorache şi-a clădit un conac la Tigveni”, renumit pentru 
herghelia pe care o avea aici de unde furniza cai de lux la Bucureşti. 

În spatele conacului care se păstrează şi astăzi, se află ruinele unei 
biserici pe care pr. Dumitru Georgescu din Șuici, cercetând-o în 1935, ne-o 
descrie ca „fiind în ruină, ca şi zidurile de cetate dimprejur... o adevărată 
citadelă, o fortăreață din vechime. Biserica are turlă și e în mai bună stare decât 
cea de la Bocănita. Pictura veche a mai rămas doar în turlă înăuntru, la 
catapeteasmă şi în biserica femeilor... Biserica e sprijinită cu stâlpi de zid pe 





medievale și din epoca modernă a României. Judeţul istoric Argeș (sec. XIV-1848), Editura 
Academiei Române, Bucureşti, 1994, p. 286. 

7 Constantin (Dincă) Lerescu, fiu al lui Dumitrache sluger, născut în Găvana, astăzi cartier al 
oraşului Piteşti, avea 36 de ani în 1829, locuia în Piteşti, având o pereche de case, 2 moşii şi o 
vie. Înainte de a deveni serdar, la 1 ianuarie 1840, a fost clucer de arie. A decedat la 14 martie 
1843. Vezi: loan C. Filitti, Catagrafie oficială de toți boierii Țării Românești la 1829, în 
„Revista Arhivelor”, vol. II, nr. 4-5, Bucureşti, 1927-1929, p. 309: Paul Cernovodeanu, 
Irina Gavrilă, Arhondologiiile Țării Românești la 1837, Muzeul Brăilei, Editura Istros, Brăila, 
2002, p. 114. 

8 Sabina Cantacuzino, Din viața familiei I. C. Brătianu, 1821-1891, ediţia a II-a, Universul, 
Bucureşti, 1934, p. 58-62. 

” Astăzi în conacul lui Teodor Brătianu şi în clădirile anexe funcționează Centrul de Integrare și 
Terapie Ocupaţională Tigveni. 

delături și acoperită cu şiţă învechită”!0. Potrivit lui George Georgescu, 


biserica, aflată în ruină, „a fost dărâmată în anul 1959 de un oarecare 


profanator”!!. 





Conacul Teodor Brătianu de la Tigveni, foto Spiridon Cristocea, 2015. 


Potrivit pisaniei, care nu se mai păstrează, biserica s-a prefăcut de către 
marele clucer Constantin Brătianu și soția sa Anastasia în 1812, după care s-a 
mai prenoit de maiorul Teodor Brătianu în 1848”. 

Un moment aparte din viaţa lui Teodor Brătianu a fost divorțul de cea 
de a doua soţie, Maria, născută Lerescu. Date despre această soţie, numită în 
documente și Marița, ne furnizează aceeași catagrafie a Piteștiului din 1838 
unde tot în Vopseaua galbenă, la poziția 98, este trecut Costandin Lerescu, de 
40 de ani, clucer, proprietar, având 20 pogoane porumb, 10 de fân şi 2 de mei. 
Soţia sa Catinca avea 27 de ani, iar copiii erau: Taiche, 9 ani, Costică, 7 ani, 


10 Dumitru V. Georgescu, Însemnări ce se duc, în „Păstorul ortodox”, anul XVI, nr. 9, septembrie 
1935, p. 306-307. 

1! George Georgescu, Biserica din Tigveni Argeș, în „Păstorul ortodox”, anul II, nr. 1/1996 

"2 Textul pisaniei în lectura lui Dumitru Georgescu glăsuieşte: „Cu voinţa Tatălui şi cu ajutorul 
Fiului și săvârşirea Sfântului Duh s-au prefăcut această sfântă biserică în zilele Prea Înălțatului 
Domn loan Caragia, cu blagoslovenia iubitorului de Dumnezeu episcop Iosif şi cu osteneala 
marelui clucer Constantin Brătianu şi a soţiei sale Anastasia în leatul 1812. Şi s-au mai prenoit 
acum, cu osârdia maiorului Teodor Brătianu, în cinstea hramului Adormiri Maicii Domnului prin 
ajutorul Tatălui şi al Fiului şi al Sfântului Duh, 1848”. Aceeaşi pisanie publicată şi de George 
Georgescu după textul lui Dumitru Georgescu 

Mariea, 3 ani, Elena, 1 an. Probabil această Marie de 3 ani este viitoarea 
Marița, soţia lui Teodor Brătianu din 1859. În afară de soţie, băieți şi fete, mai 
sunt trecute ca rude Tiţa Lereasca, văduvă, de 70 ani, slugereasă, probabil 
mama lui Constantin Lerescu, şi Ghiţă, fiul acesteia, 27 ani, boier fără caftan, 
proprietar!5. 





Ruinele bisericii Brătienilor de la Tigveni, foto Spiridon Cristocea, 2015. 


La 30 iulie 1859 episcopul Argeşului, Climent, primea o petiție 
înaintată de aga Teodor Brătianu, căsătorit a doua oară cu Marița, fiica 
răposatei Catinca Lerescu, prin care cerea divorțul. Cerând despărţirea, Teodor 
Brătianu menţiona şi motivele care l-au făcut să ia această hotărâre. Primul 
motiv invocat era că din „pricină de rudenie.... nu s-ar fi cuvenit a ne însoți” şi 
că această situaţie i-ar fi dat soţiei prilej „d-am călca credința căsniciei mele şi 
a să abate la fapte de preacurvie”. Din cauza acestor „amândoă rele ce m-au 
întâmpinat”, petiționarul mărturisea că „nu o mai pociu priimi de soţie” şi de 
aceea cerea episcopului „a porunci punerea în lucrare despre desfacerea 
căsniciei noastre”!*. 

În aceeaşi zi, 31 iulie 1859, episcopul Climent înainta Consistoriei!* 
Eparhiei Argeș în original petiția lui Teodor Brătianu cerând „a se soroci 


15 Ibidem, p. 83. 

14 SJAAN, fond Episcopia Argeş, dos. 180/1859, £. 3 r.-v. 

15 În anul 1845 se înfiinţează la inițiativa mitropolitului Consistoria, un tribunal bisericesc ce 
judeca pricinile de divorţ. Vezi: Teodor Mavrodin, Episcopia Argeșului 1793-1949, Piteşti, 2005, 
p. 169-188 

ambele părţi a veni în judecată spre înfăţişare și cercetând pricina după pravilă 
să 1 se dea legiuitul curs”. Ca urmare a celor poruncite de episcopul Climent, 
Consistoria eliberează două citaţii, una, cu nr. 549, pentru aga Tudorache şi 
alta, cu nr. 550, pentru soția sa, Marița, prin care erau invitați să vie la 
înfăţişare pentru „căsniceasca prigonire, la 15 septemvrie viitor, cu dovezile 
atingătoare de pricină”. La 31 iulie 1859 printr-o adresă, semnată de Ioachim, 
preşedintele Consistoriei, şi grefierul C. Capitanovici, se înaintează cele două 
citații Protopopiei de la Pitești pentru a le transmite celor doi imprincinați, 
făcând menţiunea că Marița se află la frate-său, Iancu, ce locuia în Plasa 
Podgoria, judeţul Mușcel. 

Întrucât Marița nu s-a prezentat la înfăţişarea din 15 septembrie 1859, 
Consistoria a fixat un alt termen, 3l octombrie 1859, eliberând la 24 
septembrie citaţia, cu nr. 684, pentru Teodor Brătianu, și citația, cu nr. 686, 
pentru soţia sa Marița, cerându-le să vină însoțiți de „dovezile ce veţi fi având 
atingătoare de pricină”. Întrucât Marița ceruse să i se dea în copie reclamaţia lui 
Teodor Brătianu, Consistoria menţionează în citaţie că „cele căsniceşti, ca nişte 
pricini duhovniceşti, ... nici vădite, nici zvonite, nici să pot da plângerile 
reclamanţilor”. Știind că Marița „este strămutată în satul Conţești, Districtul 
Muscel, unde Consistoria nu are mijloace de a trimite legiuitele sorociri 
chemătoare la înfățișare”, Consistoria trimite episcopului Climent'“ citaţia 
pentru a o trimite prin căile „politicești şi a-i da în primire supt luoare de 
dovadă, care regulată şi la vreme să va înapoia” . 

Înainte de înfățișarea din 31 noiembrie 1859, Marița Brătianu trimite la 
23 noiembrie 1859 o scrisoare Consistoriei prin care arată „adevăratele motive 
pentru care d. Brătianu voeşte să mă despartă”. La acuzația că „aş fi rudă cu d- 
lui”, soţia menţionează că toată lumea „cunoaşte că cununiile noastre s-au 
săvârşit de chiar prea sf. Sa părintele episcopu și negreşit daca prea sf. sa ar fi 
cunoscut între noi vreo spiță de rudenie cununiile nu s-ar fi putut săvârşi”. 

La acuzaţia că „aş fi fost necredincioasă desonorându-l”, Marița 
declară că „nu mă cunosc întru nimic abătută din dreapta credință ce o femee 
este datoare a păstra pentru bărbatul ei... eu nu înţeleg zicerea ce d. Brătianu 
arată că i-aş fi fost necredincioasă desonorându-l, când d-lui cunoaşte foarte 
bine că eu nu puteam fi niciodată amanta vreunui bărbat”. 

Referitor la mărturiile pe care le-ar prezenta T. Brătianu, soția crede că 
„ar putea unelti d-lui niște dovezi de la slugile şi rudele d-sale ce necontenit de 
la a noastră însoţire, atât slugile cum şi rudele, s-au silit a mă persecuta, cei 
dintiiu că-i observam în servițiul casii şi cei de la 2-lea că să amerință risipirea 
stări d. Brătianu cu facerea de copii”. 


15 Climent a fost episcop al Argeșului între 11 ianuarie 1850 şi 8 octombrie 1862. Vezi: T. 
Mavrodin, op. cit., p. 40-59. 

13 septembrie 1859. Maria Brătianu, născută Lerescu, anunţă Consistoria că nu se 
poate prezenta la judecată pe 15 septembrie 1859, întrucât a fost anunţată pre târziu. 

Considerând că „astăzi naşterea nu mai dă vreun drept, ci numai averea 
este considerată”, Teodor Brătianu, „îndată ce mă văzu grea cu cel de al 2-lea 
băeat al nostru, îmi zise că înmulţindu-se copiii se va împărți între dânşii starea 
şi prin urmare scade familia, mă îndemnă a lua leacuri şi eu, împotrivindu-mă 
d-lui, nu mai fui văzută cu acea dragoste ce avea către mine până aci”. 

După cele 40 de zile, soţul i-a declarat că „de vreme ce facem copii nu 
va mai fi pentru mine soţ și astfel urmarăm a viețui în spaţiu de doi ani, ceea ce 
ecsplică mirarea conorăşanilor văzând că eu femee tănără am încetat de a mai 
face copii”. Deși a suferit „maltratările” soțului, Marița a sperat „o îndreptare, o 
îmbunătățire a soartei mele de la bunul Dumnezeu”, dar i-a fost dat să guste 
„până la fund paharul amărăciunii, căci d-lui la venire-i de la Bucureşti, unde îl 
rugasem să mă ea cu d-lui, mă goni din casă, așa cum nu adăsta nimeni de la 
înțelepciunea ce lumea credea de la el”. 

În finalul scrisorii, Marița rămâne în credinţa că „acuzaţiile adresate 
mie de d. Brătianu sânt numai niște pretecste ca să se desfacă de mine de frică 
că înmulţindu-se copiii să sărăcească familia”. Pe un ton patetic ea face apel la 
„dreapta înţelepciune ce vă caracterizează, dând hotărârea ce veţi bine chibzui, 
aducându-vă aminte că soarta mea şi a nevinovaţilor mei copilaşi depandă de la 
d-vstră””. 

Ca urmare a citaţiilor, cele două părți s-au prezentat în ziua de 31 
noiembrie 1859 la Consistorie unde fiecare şi-a susținut cauza, încheindu-se 
Jurnalul nr. 124 semnat de Ioachim, prezidentul Consistoriei, protosinghelul 
Ilarion, protopopul Costandin iconomul și grefierul C. Capitanovici!$. 

Primului căruia i s-a dat cuvântul a fost Teodor Brătianu care, ca şi în 
petiția primită de Episcop la 30 iulie 1859, a arătat cele două motive: rudenia 
cu Marița şi că „după pravilă nu s-ar fi cuvenit a să însoţi”, fapt care iar fi dat 
soției „prilej de a-i călca credinţa căsnicii d-sale de a să abate la fapte de 
preacurvie”, astfel că „nu o mai poate suferi şi priimi de soţie”. 

În cuvântul ei Marița a arătat că „nu să cunoaşte întru nimic abătută din 
dreapta credință ce o femee este datoare a păstra pentru bărbatul d-ei”. 
Considerând că „aceste toate sânt nişte uneltiri zadarnice pentru care voeşte să 
o desparţă”, Marița a arătat adevăratele motive. În primul rînd Marița a arătat 
că soţul ei nu „voeşte a face copii... că înmulțindu-să copii să va înpărți între 
dânşii starea şi printr-aceasta scade familia”. Întrucât soțul a „silit-o a pune 
lipitori când era grea şi să ia dohtorii dă a lepăda copilul” și ea refuzat „nu mai 
putu fi văzută cu acea dragoste ce avea către dânsa”. 

Pentru a-şi susține afirmația, Marița a prezentat o scrisoare a doctorului 
Eduard Anino pe care acesta i-a trimis-o la 23 octombrie 1859 din Ploiești, ca 
răspuns la scrisoarea ei din 8 noiembrie. Ca doctor curant al familiei, când era 


17 SIAAN, fond Episcopia Argeș, dos. 180/1859, £. 27 r.-v, 30. 
15 SIAAN, fond Episcopia Argeş, dos. 180/1859, f. 6r.-7r. 

medic al Districtului Argeş, doctorul Anino știa că, rămânând însărcinată cu al 
doilea băiat, „soţul ... au voitu ca să puneţi lipitoare ca să lepădați... că v-au 
îndemnat în adaosu a lua leacuri spre a lepăda” și că el a refuzat a-i da aceste 
substanţe. Întrucât Marița îi cerea un act despre toate acestea, doctorul i-a 
răspuns că o asemenea declaraţie „nu pociu da, numai când o autoritate 
competenţă” o va cere. De aceea Marița solicita Judecătoriei „să ceară această 
ştiinţă de la pomenitul doctor”. 

În privinţa legăturilor de rudenie, Marița a arătat la înfăţişare că „sora 
d-lui (Cleoptara n.n.) au ţinut în căsnicie pă d. Ghiţă Lerescul'”, unchiul soţiei 
d-ei Marița, care însă a d-lui însoţire cu nepoata cumnatului d-lui s-au săvârşit 
după ce s-au despărţit bisericește de către sora d-lui Cleopatra”. 

Cerându-i-să în Consistorie lui Teodor Brătianu să arate „preacurvia 
muerii” acesta a prezentat două înscrisuri şi trei martori. Unul din înscrisuri, dat 
în ziua de 11 septembrie 1859, aparţine lui G. Enescu”! care în „cuget curat” a 
mărturisit: „adesea am văzut pă dumneaei în plimbare fără vreme, zioa şi 
noaptea, întorcându-să după la grădina din Tabaci Buholţăr” şi dă la via 
dumnealor fraților Brătieni unde nu au lipsit a fi şi d. Tache Tărtăşescu, însă în 
trei rânduri venea d. Tărtăşescu în urma trăsurii dumneai trecând pă dinnaintea 
Cazinului. În două rînduri, seara, după aprinderea lumânărilor s-au oprit la 
poarta caselor d. Eftimie, lângă Cazin, cerând înghețată. Am văzut-o şi pă la 
zece ceasuri pă ulița târgului mergând la vale cu caleaşca”. Continuând 
mărturisirea, G. Enescu menţionează că „dă doocă ori am văzut pă d. T ărtăşescu 
în curte la d. Brătianu, odată mai târziu dă zece ceasuri din noapte eşind și altă 
dată mai dă vreme intrând”. 

Cel de al doilea înscris, dat tot în ziua de 11 septembrie 1859, aparţine 
unui servitor al lui T. Brătianu, N. Bălteanu, „şăzătoru în curtea d-lui la 
Piteşti”. Ca şi G. Enescu el mărturisește tot în „cuget curat” că a avut ocazia să 
observe „purtarea d-ei cocoani Mariţi Brătienca care în lipsa d-lui aga să 
schimbase cu totu, atât în vorbe, cât și în faptă, spuindu-mi deseori că iubeşte 
un om tânăr și blond şi întrebându-mă dacă l-am văzut pă la Cazin, faţă chiear 





i Ghiţă Lerescu, era în 1838 în vârstă de 27 de ani, flăcău, boier fără caftan, fiind fiul slugeresei 
Tiţa Lereasca, văduvă, de 70 de ani Vezi: Spiridon Cristocea , op. cit, p. 83. 

2 Cleopatra, sora lui Teodor Brătianu, în vârstă de 12 ani în 1838, a fost căsătorită prima dată cu 
serdarul Gheorghe (Ghiţă n. n.) Lerescu şi a doua oară cu Petre Cecropide, a decedat la 4 
februarie 1889 la Piteşti, fiind înmormântată la „măn. Başcov” (Familiile... p. 375.), iar potrivit 
anunţului mortuar a fost înmormântată „la moşia Băscov de lăngă Pitești”(Ziarul „România”, 
organ liberal-conservator, a doua ediţiune, luni şi marți, 6 şi 7 februariu 1889). 

21 Gheorghe Enescu era cumnatul lui Teodor Brătianu, fiind căsătorit cu sora sa Zinca. 

” În anul 1843 s-a deschis la Piteşti Institutul de fete Karl Buholtzer unde se învățau limbile 
română, germană, greacă şi franceză. Nu excludem posibilitatea ca grădina Buholțăr din Tabaci 
să fi aparținut acestui etnic german. Vezi: Spiridon Cristocea, Despre școlile particulare din 
Piteşti şi din fostul judeţ Argeș în prima jumătate a secolului al XIX-lea, în „Argesis”, Muzeul 
Judeţean Argeș, seria istorie, XI/2002, p. 494. 

şi cu frati-meu, Alecu”. În înscrisul său N. Bălteanu mai menţionează despre 
Mariţa că „mai în toate sările să înbrăca în costum țărănesc şi să ducea la viile 
d-lor Brătieni unde, după spusa feciorului care o însoțea, să întâlnea totdeauna 
cu d. Taiche Tărtăşăscu cu care petrecea până sara... tot asfel să urma și la 
grădina d. Buholţeru şi în Tabaci. În mai multe rânduri, întorcându-mă du prin 
oraş, după 10 ciasuri, l-am găsit pă dm. Tărtășăscu cu d-ei în odaie cu uşa 
închisă”. Fără a nega prezența lui Tărtăşescu în casa ei, Marița a motivat că 
„fiind suptcârmuitor l-au chemat în ajutorul căderi gardului şi alte trebuinţe de 
ale casii” %. Prezent la înfăţişare, martorul Gheorghe a mărturisit prin viu grai 
„a fi văzut şi fapta săvârșindu-se de consoarta reclamantului cu acel Tărtășăscu 
pă gaura cheii”, fapt susținut şi de către un alt martor, Radu. 

Pentru ca atât reclamantul, Teodor Brătianu, cât şi învinuita sa soţie să 
aducă alte dovezi, Consistoria a fixat un nou termen, aprilie 1860, soţul 
consimţind ca pentru copilul „ce este în dispoziția mumei... va înlesni 
trebuincioasa cheltuială, după a d-sale voință”. 

În vederea prezentării la viitoarea înfăţişare, Teodor Brătianu a obținut 
şi o Dovadă semnată, la 12 februarie 1860, de către 10 „concetăţeni”” al 
orașului Piteşti prin care se înfățișa vinovăția Mariţei. Astfel aceştia, „pă fiinţă 
de adevăru”, relatau că: „astă vară, când se afla d. Teodoru Brătianu la 
Bucureşti, am văzut pă consoarta d-lui, cocoana Mariţa,... făcând mai multe 
plimbări la grădina din Tabaci... am văzut-o uni din noi și la zăvoiu d. Boholţu, 
şi în zi de sărbătoare şi în zi de lucrătoare. Am văzut trecând în mai multe 
rânduri şi peste râu, ducându-să spre via d-lor fraţi Brătieni, pă unde puţin mai 
nainte trecuse și d. Tache Tărtășescu, dar la zăvoiu d. Buholţăr am văzut şi 
plimbându-se cu d. Tache Tărtăşeşcu, uneori era și lăutari, iar alte ori nu, dar de 
cine erea puși lăutari nu știm”. Ca urmare a Jurnalului 124/31 noiembrie 1859, 
Consistoria a eliberat la 13 februarie 1860 citațiile 179 și 180 către Teodor 
Brătianu și soţia sa Marița prin care li se aducea la cunoştinţă data de 11 aprilie 
1860 pentru noua înfăţişare pe care în aceeași zi le înaintează Protopopiei 
Piteşti ca să le prezinte celor doi impricinaţi. La 3 martie 1860 atât Teodor cât 
şi Marița semnează de primirea citaţiei pe care apoi Protopopia le înapoiază 
Consistoriei care la 10 martie 1860 semnează de primirea lor. 

Dar la înfățișarea din 11 aprilie 1860 soţia sa, Marița, nu s-a prezentat, 
astfel că Teodor Brătianu se adresează Consistoriei să ia măsurile cuvenite 
pentru aducerea acesteia, el obligându-se, „când datoriile mele din slujbă mă 
vor ierta, ca să încunoştiinţez pe onor Consistorie că mă pociu înlesni ca să viu 
spre înfăţişare”. 


% SIAAN, fond Episcopia Argeş, dos. 180/1859, f. 25 r.-v. 

24 Cei 10 piteşteni care semnează dovada sunt: .... Hristea, Tudorache Simcu, Petre Gheorghe, 
Neculae Mincu, Nae Costandinescu, Manole Stoicovici, loan Smeiu, Cosstandin Petrovici, 
Tudorache Ştefănescu, Badea Popa. 

12 februarie 1860. Dovada dată de mai mulți locuitori din Piteşti lui 
Teodor Brătianu referitoare la purtarea urâtă a soţiei sale Maria, născută Lerescu. 

Pe petiția lui Teodor Brătianu, Ioachim, prezidentul Consistoriei, a pus 
următoarea rezoluţie: „Pentru că reclamantul este unul din mădularele Comisii 
Țentrale și nu este slobod a veni la orice vreme... să să aștepte vestirea ce să 
face din parte-i de înlesnirea ce va avea şi atunci să să ciară trimiterea pârâtei la 
înfăţişare”%. 

La 22 august 1860 prezidentul Consistoriei, Ioachim, raportând 
episcopului că Teodor Brătianu „s-au întorsu din lucrare Comisiei şi să află la 
lăcuința d-sale, în orașul Pitești, unde şi consoarta d-lui să află”, îi cere să 
„porunciţi chemarea amândurora administrativu prin cele politiceşti pentru 15 
ale viitorului 7-vrie (septembrie n. n.), ca să nu să mai înpiedice lucrările 
judecătorești”. 

Dar la termenul din 15 septembrie 1860, soţia sa Marița din nou nu s-a 
prezentat, astfel că în Jurnalul 120 din 17 septembrie 1860, semnat de 
arhimandritul loachim, ca președinte, de protosingehelul Ilarion şi duhovnicul 
loan, se stabileşte un nou termen, la 6 octombrie 1860, pentru înfăţişare 
ambelor părți”. Într-o petiție trimisă prefectului, la 13 septembrie 1860, Marița 
Brătianu şi-a motivat de ce nu se poate prezenta la termenul de 15 septembrie 
1860. Astfel, potrivit legilor existente, orice sorocire în judecată, fie civilă, fie 
bisericească, urmează a avea termenul prescris de o lună, ori ea a primit 
înştiințarea pe 12 septembrie. De aceea cere prefectului să facă cunoscut 
Consistoriei să se conformeze legilor. 

Neprezentarea soţiei nici la termenul din 6 octombrie 1860 l-a enervat 
pe soţul ei Teodor care trimite o nouă petiție episcopului, primită sub n. 1366 la 
7 octombrie 1860, prin care consideră că „nebuna de fosta soțiia mea îşi bate 
joc de mine şi nu mai puţin disprețueşte şi chear ordinele prea sfinţiei voastre”. 
După ce enumeră de câte ori a fost sorocit şi soția n-a venit, „pe când dânsa în 
nepăsare își petrecea timpu după plăcere-i în desfătări necuviincioase”, petentul 
îi face cunoscut episcopului cu ce „greotăţi şi anevoinţi am pornit întotdeauna 
de la Focşani numai ca să mă aflu aici la zilele hotărâte pentru respectu legilor 
şi a cuviinți”. Cerând episcopului a porunci „luarea măsurilor cuvenite pentru 
precurmarea unor asemenea neiertate abateri”, el îşi exprimă temerea că poate 
să ajungă la „vreo ecstremitate d-a mă satisface însum, dacă legile să 
respectează numai dupe buna voință a inpricinaţilor” şi că pe 25 octombrie 
1860 „trebuie să mă pornesc la Focşani”. La 7 octombrie 1860 episcopul 
Climent trimite petiția lui Teodor preşedintelui Consistoriei cerându-i „a regula 
zioa chemărilor ambelor părți și a ni să face în grab cunoscut a pune la cale 
aducerea părţi înpotrivitoare prin autorităţile competente dupe reguli”. 


*5 SIAAN, fond Episcopia Argeş, dos. 180/1859, f. 8r., 31-33. 
% SJAAN, fond Episcopia Argeş, dos. 180/1859, f. 35 r.,37v. 

Teodor Brătianu cere episcopului Climent aducerea în judecată 
a soției sale Maria în luna septembrie 1860, fiindcă în octombrie 
trebuie să se întoarcă la Comisia Centrală la Focşani 

Prin rezoluția pusă de Ilarion, s-a fixat ca termen ziua de 20 
octombrie”. Ca răspuns la porunca episcopului din 7 octombrie 1860, 
Consistoria, sub semnătura lui Ilarion, îi trimite un raport detaliat, la 8 
octombrie 1860, în care sunt enumerate toate sorocirile la care au fost invitați 
impricinații, apreciind că „d-ei urmează numai șicane”. De aceea Consistoria 
cere episcopului să „porunciţi de isnoavă şi mai seriosu aducerea amândurora 
pentru 20 ale curentului 8-vrie (octombrie n. n.), mai cu osebire a părâtei ca 
nesupuse”, făcându-i cunoscut că „să va hotărî pricina în ființa părți 
stăruitoare”. 

La rândul ei şi Marița trimite, la 7 octombrie 1860, o petiție episcopului 
prin care explică motivul pentru care nu s-a putut prezenta la 6 octombrie 1860 
la judecată: „cu două zile mai înainte de termenul fipsatu am căzut maladă, 
maladia ce s-a prelungitu o zi şi după acestu termenu”, situaţie care poate fi 
confirmată de Demetriu Capitanovici, medicul districtului Argeş şi curant al ei. 
Petiţia este trimisă de episcopul Climent la 13 octombrie 1860 preşedintelui 
Consistoriei cerându-i să delibereze asupra celor pravilnice. 

Cu toate acestea, nici la sorocul din 20 octombrie 1860 Marița nu s-a 
prezentat, astfel că în Jurnalul 128 încheiat la 21 octombrie 1860, deşi se 
recunoaște „străgănirea” bărbatului „în toată vremea şi la toate sorocirile”, 
Consistoria hotărăşte „de isnoavă să să mai facă şi altă cerere pentru aducerea 
amândurora”*. 

Cum era de așteptat, Teodor Brătianu înaintează episcopului Climent 
un nou protest primit, sub nr. 1440, la 21 octombrie 1860. Deşi folosește 
acelaşi ton respectuos, adresându-i-se „Prea sfinte stăpâne” şi semnând ca 
„Prea plecat”, Teodor Brătianu îi face episcopului o serie de reproşuri: „Vedeţi 
că fosta mea soţie urmează a stărui întru neînțelegerea ei şi acum, la al 4-lea 
sorocire, mă străgăniiu zadarnic de aici și aşteptaiu ca în trecut doă zile; Vedeţi 
prea sfinte stăpâne că-şi bate joc de mine și de ordinile prea sfinției voastre; 
Vedeţi prea sfinte stăpâne că cu slabele măsuri ce le-aţi întrebuințat întru 
aceasta și pe mine m-aţi străgănit zadarnic...”. Înștiinţându-l că cei ce suferă pot 
ajunge „la disperare şi ecstremități”, Teodor Brătianu îi face cunoscut 
episcopului că „pentru totul din lume nu m-aș mai uni înpreună vieţuire cu o 
asemenea femeie depravată”. Faptul că „numele familiei mele ca soţiie a mea 
le îndrăzneşte încă a-l purta îm face neodihnă şi ruşine în soțietate dupe 
purtarea iei cea proastă”. În finalul petiţii, Teodor Brătianu îi cere episcopului 
„să binevoiţi a porunci ca ultima sorocire ce ni să va face să fie cînd ieu voiu 
încunoştinţa onor Consistorie că mă înlesnesc, fiindcă peste puţine zile trebuie 
să mă duc la Comisia Centrală şi nu ştiu când voiu mai putea dobândi conțediu 
pentru venirea aici”. 


”! SJAAN, fond Episcopia Argeș, dos. 180/1859, f. 40 r.-42 v. 
% SJAAN, fond Episcopia Argeş, dos. 180/1859, f. 43 r.-44 r., 45. 

La 24 octombrie 1860 Episcopia Argeş, prin semnătura episcopului 
Climent, înaintează preşedintelui Consistoriei protestul înregistrat la nr. 1440 
autorizându-l „a-l depune în deliberarea complectului şi după povaţa pravili să 
se dea cuvenita satisfacţie cereri ce face”. 

Pentru ca Marița să se prezinte la înfăţişare, episcopul a cerut sprijinul 
Prefecturii, dar printr-o adresă, din 3 noiembrie 1860, episcopul Climent îl 
informează pe prezidentul Consistoriei că aceasta n-a vrut să primească adresa 
Prefecturii care „i s-au lăsat în casă-i”. 

Întrucât Marița motiva că era anunţată prea în scurt de ziua înfăţişării la 
judecată, Teodor Brătianu trimite din Focşani, 25 noiembrie 1860, o scrisoare 
Consistoriei prin care le făcea cunoscut că între 25 decembrie şi 10 ianuarie se 
putea prezenta „ori în ce zi voiu fi sorocit”, dar „a ni să face chemările mai din 
vreme, ca să nu mai găsească pârâta pârlej de pretecste străgănindu-mă numai 
jeu zadarnic, precum s-au urmat în mai multe rânduri”. 

În Jurnalul 156 din 2 decembrie 1860, semnat de prezidentul Ioachim, 
protosinghelul Ilarion şi preotul duhovnic loan, ca urmare a neprezentării 
Mariţei la înfăţişare nici la intervenția Prefecturii, se cerea ca Episcopia să dea 
poruncă „a să ţircula prin Monitoru nesupunerea în sorocu legiuitu, la care 
neviindu, judecata, după pravilnicile dovezi ce s-au adunatu din lucrările până 
acum, să poată hotărâ pricina în faţa stăruitoarei părți”. 

Având în vedere neprezentarea soţiei la soroacele stabilite şi scrisoarea 
lui Teodor Brătianu prin care cerea să fie chemat „atunci cînd ca vesti 
Consistoria că să înlesneşte a veni, fiindu mădularu al Comisii Ţentrale şi nu 
ştie când va dobândi conţediu pentru venire-i”, prezidentul Ioachim se 
adresează episcopului, la 7 decembrie 1860, „să să ia alte măsuri mai nalte spre 
aducerea celor nesupuşi”. 

Luând în considerație raportul prezidentului Ioachim din 7 decembrie 
1860, episcopul îi răspunde la 12 decembrie 1860 că „în prezent nefiind în 
vigoare alte măsuri pentru aducerea casnicilor nesupuşi în judecată decât cele 
recunoscute, deşi cunoaştem foarte bine puţinul efect, dar până când să va 
constitui o lege generală pentru această natură dreptu cuvânt cere a ne servi tot 
cu modul acesta”. 

La 22 decembrie 1860 Teodor Brătianu trimite o nou scrisoare 
episcopului Climent prin care-l roagă „să binevoiţi a ne soroci în judecată până 
la 10 de viitoru ianuarie, până când o să mă aflu aici în partea locului”, iar dacă 
nu se poate „va rămânea pentru altă dată, iarăşi când ieu vă voi încunoștința că 
mă înlesnesc viindu”. Ca şi în celelalte scrisori el îi reafirmă episcopului că 
„nici un chip nu ieste putință ca să mă unesc şi să mai viețuiesc cu o femee 
ajunsă în degradația pârâtei, fosta soţiie a mea”. 





” SJAAN, fond Episcopia Argeş, dos. 180/1859, f. 47 r.-49 1. 

Aflând că Teodor Brătianu se întorsese de la Focșani și se afla în 
Piteşti, prezidentul Ioachim îi cere Episcopului, la 27 decembrie 1860, să 
poruncească înfăţişarea celor doi soți la 10 ianuarie 1861. La solicitarea din 27 
decembrie 1860, episcopul îi trimite prezidentului Ioachim, la 9 ianuarie 1861, 
adresa Prefecturii 39/4 ianuarie 1861 prin care-l anunța că Teodor Brătianu 
trecând prin orașul Argeş a aflat de data înfățișării la 10 ianuarie 1861. Dar 
cum „tocmai la acel soroc trebuie să pornească la Focşani în misia ce are” el a 
cerut la 29 decembrie 1860 „a se suspenda acele sorociri până la venire-i”. 

Aflat în Districtul Argeş, Teodor Brătianu trimite episcopului o nouă 
scrisoare, înregistrată la 27 martie 1861, în care-i face cunoscut că în cei doi ani 
de când se află în judecată cu fosta soţie „niciodată ieu nu m-am mancarisit la 
chemările ce mi s-au făcut”. De aceea, ca să nu „mă mai străgăniţi zadarnic”, el 
cere episcopului să fie sorociţi la înfățișare cât mai în grabă. În aceeași zi, 
episcopul îi trimite prezidentului Consistoriei petiția lui Teodor Brătianu din 27 
martie 1861 ordonându-i „să puneţi la cale a să cita fără zăbavă amândoă 
părțile prigonitoare de a veni în judecată”. 

Unul din motivele pentru care Marița nu s-a prezentat la început la 
judecată a fost, după cum s-a relatat mai înainte, că nu era anunţată la timp, 
pentru ca mai apoi să găsească alt motiv. La 4 aprilie 1861 Maria Brătianu 
trimite o scrisoare prefectului Districtului Argeş în care-i face cunoscut că „nu 
am mijloace a merge la onorabila Consistorie fiindcă d. Brătianu nu-mi 
înleșneşte mergerea acolo cu cai, trăsură, și monedă de cheltuială, după 
îndatorirea ci i s-au pus de ....autoritatea bisericească”. De asemenea, ea îl 
acuză pe soţul ei că „nu-mi răspunde nici dobânda banilor de zestre ce mi-i ţine 
în putere arbitrară, iar ... de ar fi fost om drept urma să mi-i răspundă de mult, 
ca să-mi poci ţinea existența”. 

La 7 aprilie 1861 Teodor Brătianu, într-o scrisoare pe care o trimite din 
Piteşti Consistoriei, relatează că, trecând pe la Episcopie, sfinţia sa episcopul 1- 
a spus că frații soţiei „îi arătaseră prin graiu că nevenirea surori d-lor în 
Consistorie iaste din pricina lipsiri mijloacelor de transport”, motiv invocat şi 
în declarația făcută de soţia sa la Prefectură. Considerând că „pretecstele iei 
sânt deşarte”, Teodor Brătianu nu se poate abține să afirme „căci pe la bâlciuri 
şi alte preumblări de petreceri au găsit mijloace, precum știe lumea din târg”. 
Cu toate acestea, el se arată dispus, ca atunci când va fi încunoștiințat, îi va 
„înlesni călătoria îndată”. Ba mai mult, în situaţia că el s-ar afla la Bucureşti, 
cere „să mi se vestească prin depeşă la Bucureşti, cu plată în socoteala mea, 
daca să va întâmpla ca să să înfățişeze aci pârâta la zioa sorocită de 14 corent şi 
îndată mă voiu porni, călătorind zi şi noapte, ca să mă aflu aci negreşit... 
fiindcă înprejurările politice nu mă iartă ca să părăsesc Camera în deşărt”. 

La pretenţia de a i se pune la dispoziţie mijloace de transport, Teodor 
Brătianu trimite o scrisoare prefectului ca să ordone, ca atunci când sânt 

chemaţi la Consistorie, să fie înștiințat „şi îndată îi voi înlesni mijloacele de 
călătorit, iar în lipsă-m d-aici va cere de la cumnatu meu Enescu pe care l-am 
rugat într-aceasta”. Cu toate că Teodor Brătianu i-a pus la dispoziţie mijloacele 
de transport pentru înfățișarea din 14 aprilie 1861, Ilarion îl anunţă pe episcop, 
la 27 aprihe 1861, că Marița nu s-a prezentat nici de această dată, următorul 
termen fiind 31 mai 1861. 

Neprezentarea soţiei la termenul din 14 aprilie 1861 l-a făcut pe Teodor 
să trimită Consistoriei o nouă scrisoare, primită la 1 mai 1861, prin care cere ca 
noul termen să i se „vestească îndată prin depeşă la Bucureşti, unde sânt 
chemat pentru lucrările din Camera legislativă, cu plata telegrafului în 
socoteala mea, și îndată mă voi porni ca să mă aflu fără zăbavă la înfăţişarea 
atât de mult dorită”. 

După aproape doi ani la intentarea, la 30 iulie 1859, a acţiunii „pentru 
căsniceasca prigonire”, perioadă în care cei doi s-au acuzat şi șicanat reciproc, 
la 1 mai 1861 cei doi soţi semnează un înscris prin care se despart „prin bună 
înțelegere şi a noastră voie... fiindcă de a mai trăi în căsnicie înpreună nu ieste 
cu putință”. În preambulul înscrisului se motivează că prigonirea şi neunirea a 
fost „mijlocită între noi din mai multe înprejurări ivite în mijlocul nostru, din 
care am devenit și o parte şi cealaltă într-o ură nemărginită de nu ne mai putem 
uni să vieţuim înpreună, temându-ne ... să nu venim în vreo ecstremitate”. La 8 
mai 1861 cei doi soţi trimit înscrisul episcopului rugându-l „să porunciţi a ne 
despărți căsnicia noastră şi bisericeşte”. 

Ca urmare a hotărârii comune de a se despărți, Teodor Brătianu trimite 
o scrisoarea Consistoriei, înregistrată la 7 mai 1861, în care anunţă că din 
vreme ce au iscălit amândoi petiția către episcop de a-i despărți bisericește este 
de prisos de a se mai prezenta la înfățișarea din 31 mai. De asemenea, mai 
anunța Consistoria că, „după desăvârşita desfacere bisericească”, este hotărât 
să-i „răspunz cele următoare şi anume bani zestri cu dobânda lor până în ceasul 
răspunderi una sută galbeni pentru garderob peste obiectele ce şi le-au luat şi 
cele ce să mai află la mine, cu toate că numai acelea ce le-au luat sînt mai multe 
şi mai preţioase cu cât acelea cu care au venit în casă fiindcă doă sute galbeni 
coprinşi în foaia de zestre n-au eczistat şi pe lângă acestea îi voiu da și șalu, cu 
toate că nu i l-am fost dăruit”. 

Având în vedere hotărârea comună din | mai 1861 a celor două părți, 
Teodor Brătianu şi soția sa Maria, născută Lerescu, de a se despărți, 
Consistoria sub semnătura președintelui... înaintează episcopului anaforaua 46 
din 21 mai 1861 în care, după ce face un istoric al pricinii de despărţire dintre 
cel doi soţi, îşi exprimă părerea ca „acești casnici să să desparță, aşa precum 
cer, şi precum s-au înţeles de bună voea d-lor, pentru temerea provalisită din 
parte-le, întorcând bărbatul zestrile mueri şi celelalte, întocmai după hotărârea 
sa în petiția îndreptată Judecătoriei”. 

1 mai 1861. Teodor Brătianu şi soția sa Maria hotărăsc 
prin bună înțelegere despărţirea lor din căsnicie. 

Ca urmare a aceștii anaforale, la 19 iulie 1861 Episcopul Climent îl 
anunţă pe prezidentul Consistoriei că a dat întărirea 1063 privind despărţirea, 
iar după ce hotărârea va fi trecută în condică să se dea „feţelor prigonitoare prin 
cucernicul protopop respectiv”. În aceeași zi, 19 iulie, Consistoria trimite la 
„amândouă părțile prigonitoare” sentinţa n. 46 de a „căre-i primire veţi bine 
voi a răspunde spre odihnă şi regulă”. 

Început la 30 iulie 1859 ca urmare a petiţiei lui Teodor Brătianu de a se 
despărți de soția sa Marița, născută Lerescu, procesul a durat până 21 mai 1861, 
întrucât la 1 mai 1861 celor două părți prigonitoare au hotărât de comun acord 
să se despartă, chiar dacă soţia mult timp s-a opus acestei hotărâri a soțului. 

În cei doi ani cât a durat procesul, cele două părți s-au acuzat reciproc, 
pentru ca la 1 mai 1861 să ajungă la o înţelegere ca de bună voie să se despartă. 
După despărţirea de Marița, născută Lerescu, Teodor Brătianu nu s-a mai 
căsătorit, el având la activ două căsnicii. 


TEODOR BRĂTIANU, A LESS KNOWN 19-TH CENTURY 
POLITICIAN FROM THE ARGEŞ COUNTY 
Abstract 


Teodor was Dincă Brătianu's eldest son. After having left the army as a 
major he became a politician. He was the leader of the Argeş County, a 
member of the Central Committee from Focşani etc. 

An important moment of his life was the divorce from his second wife 
Maria, whose maiden name was Lerescu. The present paper discusses this 
issue. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXIV, 2015 





PERIFERIA CA LIMITĂ A SPAȚIULUI URBAN AL TÂRGULUI 
PITEŞTILOR DE LA CUMPANA DE VEAC XIX-XX, INTR-O 
DESCRIERE PRIN SPEŢA UNUI PROCES 


IULIAN STELIAN BOȚOGHINĂ” 


În cele scrise despre urbea noastră, şi aici mă gândesc mai cu seamă la 
cei care au încercat să reconstituie istoria acestei localităţi şi a oamenilor săi, în 
centrul atenţiei s-a aflat vatra târgului, în mod explicabil, ceea ce mai târziu 
avea să devină zona centrală. Aşa se face că hotarul de demult, se regăseşte 
prea puţin în preocupările celor meniţi să povestească concitadinilor despre 
vremurilor trecute. Sau altfel spus, periferia ocupă un loc... periferic (dacă-mi 
este permis acest joc de cuvinte) în preocupările cronicarilor locali. 





Pitesti. Cazărmile și Vederea Oraşului. 





Panorama asupra oraşului, în planul îndepărtat se văd 
cazărmile militare grupate la periferie în „Cartierul Militari”. 





* Centrul de Studii şi Păstrare a Arhivelor Militare Istorice, Piteşti. 

Şi când scriu periferie, mă refer strict la topografia vechiului târg şi la 
instituţiile plasate aici, precum cimitirul, închisoare şi unităţile militare. De 
altfel, după Regulamentul Organic, actul fundamental al modernizării 
urbanistice a ţării, cimitirele, închisorile şi unităţile militare erau poziţionate 
numai la periferia localităţilor. Cu trecerea timpului, vechile margini au devenit 
de-a dreptul zone semicentrale. În treacăt fie spus, fenomenul de extindere 
geografică, în mod firesc, a caracterizat toate târgurile şi oraşele ţării, 
radicalizat în anii industrializării socialiste, continuând şi după Decembrie '89. 

Exemplul elocvent este partea de sus a oraşului, adică dinspre nord, 
unde atât unităţile militare, cât şi închisoare, altădată aflate la margine de târg, 
pentru ca acum să se găsească la câteva minute de mers pe jos faţă de centrul 
municipiului. Fapt ce se poate vedea şi pe macheta existentă pe holul central al 
Primăriei, pe cât de interesantă, pe atât de importantă, machetă ce a devenit un 
demn document al evoluţiei urbanistice a oraşului nostru. 

Acestea fiind zise, revin la subiectul pe care l-am propus în titlu, nu 
înainte de a spune că numai o fericită coincidenţă mi-a îndreptat gândul să aduc 
în atenţia cititorilor noştri periferia, adică să scriu despre întâmplările petrecute 
aici. Întâmplări care au menirea, printre altele, de a redescoperi şi această parte 
a vechiului târg al Piteştilor. Astfel, pe când consultam inventarul fondului de 
arhivă creat de Serviciul Contencios al Ministerului de Război, văd... şi nu-mi 
vine să cred, văd cuvântul „închisoare”. Recitesc cu atenţie sporită următorul 
rezumat al dosarului: „,...”. Nu este greu de închipuit bucuria gândului că se 
poate scrie despre începuturile existenţei acestei instituţii, rămasă cu o 
nenorocită faimă în istoria şi în conştiinţa românilor drept „Fenomenul Piteşti”. 

Nu a fost să fie aşa, căci încă de la prima răsfoire a dosarului aveam să 
constat că locul comun era doar sintagma „închisoare”. În rest...nimic, căci 
sensul cu care a fost întrebuințat la sfârşitul veacului XIX şi consemnat în 
respectivele documente, a fost cu totul altul. Însă, după ce a trecut momentul de 
dezamăgire şi după o mai atentă lectură, am realizat importanţa, dar mai ales 
interesul stârnit de aceste documente pentru istoria oraşului nostru din 
perspectiva periferiei. 

Periferie unde, aşa cum am scris şi mai sus, se găseau cazărmile celor 
trei regimente dislocate în urbe, anume Regimentul 4 Infanterie „Argeş”, 
Regimentul 28 Infanterie Nr. 28 „Radu Negru” şi Regimentul 6 Artilerie. 
Unităţi militare ai căror înaintaşi coborau spre anul 1868, când la 1 septembrie 
s-a pus piatra de temelie la localul cazărmii destinate unui batalion de 
dorobanţi. Această cazarmă a fost ocupată la 1871 de Compania 12 din 
Batalion III al Regimentului 2 Dorobanţi. Cazarma, situată în Târgul din Deal a 
fost ocupată pe rând de dorobanţi, vânători şi apoi de artileriştii Regimentului 6 

Artilerie!. Regimentul 4 Infanterie „Argeş? şi Regimentul 28 Infanterie Nr. 28 
„Radu Negru” au fost dislocate în cazărmile construite după anul 1878, adică 
după sfârşitul Războiului de Independenţă”. Spaţiu urban ce în toponimia 
vremii era cunoscut drept cartierul militar, după cum vom putea citi în cele ce 
urmează. 

Prin urmare, iată ce s-a întâmplat cu câţiva ani înainte ca piteştenii să fi 
păşit în secolul XX. În ziua de 4 mai 1898, un ofiţer din Regimentul „Radu 
Negru” nr. 28 raporta locotenent-colonelului Constantinescu Toma, 
comandantul Garnizoanei Piteşti că trecând întâmplător pe poteca dintre 
„Depozitul de Furagiu şi închisorile proprietarilor ale căror grădini sunt 
limitate prin movilele făcute în diferite punte ale proprietăţei” a observat că 
unul dintre aceşti proprietari, făcând „o nouă închisoare cu gard” a trecut 
printre movilele ecsistente şi vechea închisoare, ceea ce l-a determinat să facă 
cunoscut acest fapt cu rugămintea de a-l obliga pe respectivul „proprietar 
călcător” să respecte Mejdina şi Movilele vechi. 

A doua zi, comandantul Garnizoanei dădea ordin ca adjutantul de 
garnizoană să pună în vedere numitului proprietar respectivul denunţ şi să-l 
oblige ca în termen de 24 ore să-şi retragă gardul pe locul ce de drept îi 
aparţine, după care adjutantul garnizoanei să-i raporteze de executare. 
Adjutantul Garnizoanei a raportat că proprietarul locului cu pricina fiind şi 
concentrat la Turnu-Măgurele cu Escadronul 4 Argeş, afacerea a rămas să se 
rezolve când sergentul major pe nume Iliescu avea să se returneze în 
garnizoană. Însă, pe 20 mai 1898, adjutantul garnizoanei, căpitanul Zamfirescu 
revenea pentru a raporta că a fost somat adevăratul călcător, pe nume 
Rădulescu Nicolae, avocat şi fiindcă nu s-a ţinut de angajament, s-a intervenit 
la Corpul 2 Armată pentru a se da autorizaţia ca militarii să ridice gardul“. 

În aceeaşi zi, 20 mai 1898, comandantul Garnizoanei raporta 
comandantului Corpului 2 Armată că delimitarea terenului pe care sunt clădite 
cazărmile din Cartierul Militar Pitesci, fiind determinată printru plan de 
situaţie încredințat Garnizoanei de către Serviciul de Geniu al 
Comandamentului Corpului de Armată şi cum la acel moment divulgându-se 
călcarea acelei delimitări de către un domnu, anume N. Rădulescu, a cărui 
proprietate se învecineşte cu Cartierul înspre Depozitul de furaje, s-a constatat 
că numitul Rădulescu a construit un gard de nuiele intrând pe terenul 
quartierului cu | m şi 80 cm. Acest domn călcător fiind somat în mai multe 





! Petre Popa, Paul Dicu, Silvestru Voinescu, Istoria municipiului Piteşti, Editura Academiei 
R.S.R., Bucureşti, 1988, p. 148. 

? *% Istoricul Regimentului 4 Dorobanţi „Argeş ” (1877-1946), Editura Pământul, 2008, p. 9-12, 
Petre Popa, Piteşti. Memento, Editura Paralela 45, Piteşti, 2008, p. 81. 

5 Petre Popa, Paul Dicu, Silvestru Voinescu, op. cit., p. 161. 

“Arhivele Militare Române, fond M. R.-Serviciul Contencios, dosar 711, f. 154-214. 

rânduri de a-şi retrage gardul, a recunoscut călcarea terenului proprietate a 
statului şi s-a obligat a-şi retrage gardul. Cum însă nu a dat curs 
angajamentului, comandantul garnizoanei a solicitat autorizaţia de a ridica 
ei gardul. 

Generalul Arion, comandantul Corpului 2 Armată, a ordonat pe 31 mai 
1898 ca pentru tranşarea acestei chestiuni, mai întâi să facă o somaţiune prin 
Portărei, prin care să i se dea un termen convenabil pentru mutarea 
împrejmuirii sale pe adevăratele hotare. În caz că nu s-ar fi supus, Garnizoana 
primea autorizaţia de a se ocupa cu mutarea împrejmuirii în exacta locaţie, 
executând lucrarea cu soldaţi şi meseriaşi”. Somaţiunea ce a fost pusă în 
aplicare“. 





Pitești Cazarma Artileriei 








Cazarma Regimentului 6 Artilerie. 


Pe 13 iulie 1898, avocatul public din judeţele Argeş şi Muscel era 
înştiințat că atât Ministerul de Război, cât şi comandantul Garnizoanei Piteşti 
erau chemaţi să se prezinte la Judecătoria Ocolului 1 Piteşti spre a se înfăţişa în 
procesul intentat de dl. N. G. Rădulescu, avocat din Piteşti, care reclama să se 
oblige ministerul să refacă „închisoarea” (s.n.) de la grădina sa, care pretinde că 
s-ar fi desființat din ordinul sus-numitului comandant sau să fie autorizat 
reclamantul să refacă pe „comptul” ministerului până la concurenţa sumei de 
269 lei, ba mai mult, să-i mai plătească şi 1.000 lei daune. 


5 Ibidem, £. 4. 
6 Ibidem, £. 164. 

Prin urmare, avocatului public i se cerea să reprezinte şi să apere 
interesele statului. Întreaga documentaţie urma să-i fie transmisă prin 
locotenent-colonelul Constantinescu 'Toma, comandantul garnizoanei, care 
fusese înştiinţat în această privinţă”. 

La rândul său, comandantul garnizoanei a fost înştiinţat că Alexandru 
Botea, avocatul public, va pleda cauza ministerului, primind totodată ordinul 
„de a-i da explicaţiunile de care va avea necesitate, comunicând totodată şi 
ministerului împrejurările care au dat naştere acestui proces”:. 

Pe 27 iulie 1898, comandantul Garnizoanei Piteşti raporta că procesul 
intentat ,„/...] de către N.G. Rădulescu s-a amânat pentru Ziua de 26 august 
a.c. din cauza lipsei unor formalităţi”. Pe de altă parte, arăta împrejurările care 
au dat „nascere” acestui proces: „Acest dn. Rădulescu construind în luna 
aprilie a.c. o nouă închisoare cu gard, pentru a despărţi proprietatea sa de a 
statului (Cartierul militar Piteşti) a trecut peste movilele existente şi vechea 
închisoare. 

Observându-se această călcare de teren, în termen mediu cu 1 m şi 80 
cm adâncime, i s-a făcut cunoscut ca să-şi retragă gardul pe adevăratele 
hotare. Domnia sa nefiind următor la această invitaţiune ce i s-a făcut în scris, 
Garnizoana a supus cazul Corpului 2 de Armată [...], care a autorizat 
Garnizoana pentru tranşarea acestei cestiuni să se facă numitului Dn. întâi 
somaţiune prin portărei şi dacă după trecerea termenului prevăzut în 
somaţiune nu-şi va retrage împrejmuirea, Garnizoana este autorizată a-şi muta 
acel gard în exacta lui pozițiune. 

Cum însă dl. Rădulescu nu a binevoit a fi următor nici la somaţiunea 
făcută prin portărei, Garnizoana a executat ordinul ce a avut şi a mutat gradul 
pe adevăratele hotare, fără a aduce vreo stricăciune gardului sau grădinii, 
încunoştiințând în scris de începerea acestei operaţiuni pe numitul Dnu., care 
de asemenea nu a binevoit a răspunde nici cu prezența Dniei-sale, 
mulțumindu-se a intenta procesul în cestiune. 

Cu această ocaziune am onoarea a supune la cunoscinţă că acest Dnu. 
Rădulescu adresează ministerului fel de fel de reclamaţiuni cu totul fără fiinţă 
şi absolut nefondate”. 

Pe 21 august 1898, Ministerul de Război a primit de la Secţia 16 a 
Prefecturii Poliţiei Capitalei citaţia 13574 şi copia de pe petiția dlui. Rădulescu, 
cu rugămintea de a semna şi a o returna de urgenţă Poliţiei Capitalei”. 

Avocatul public este înştiinţat să prezinte interesele pe 25 august 1898. 
Numai că procesul s-a tot amânat, astfel că pe 9 octombrie 1898 avocatul 


7 Ibidem, î. |. 
5 Ibidem, î. 2. 
” Ibidem, î. 3. 
19 jbidem, f. 4. 

public înştiinţa ministerul „,/.../ că la 9 curent” prezentându-se la Judecătoria 
Ocol. 1 Piteşti în procesul cu Dnu. N. G. Rădulescu, judecătorul a admis cererea 
sa ca „reclamantele” să fie obligat a comunica actele de care se servă în 
instanţă în susţinerea pretenţiunii sale şi prin consecinţă s-a amânat afacerea 
pentru 6 noiembrie 1898. 

Pe 8 noiembrie 1898, Alexandru Botea revenea la adresa din 9 
octombrie pentru a comunica Ministerului de Război „că la termenul de 6 
noiembrie curent, judecata, în urma dezbaterilor contradictorii urmate, a 
dispus a se face o cercetare locală cu martori propuşi de ambele părţi spre a 
se dovedi dacă în adevăr reclamantele Rădulescu-şi avea construit gardul pe 
adevăratele hotare înainte de a i se muta de Garnizoana din Piteşti sau intrase 
cu el pe terenul cartierului militar, proprietate a Statului”. 

Cum termenul pentru această cercetare fusese fixat la 12 decembrie, 
avocatul solicita a se dispune comandantului Garnizoanei din Piteşti să procure 
o listă de 5-6 martori cu câteva zile mai înainte de termen ca să fie timp pentru 
îndeplinirea „producerei cu citarea lor având grija ca la ziua fixată, acei 
martori să fie la faţa locului”. 

Numai că anul a trecut şi pe 8 iulie 1899 a primit o altă citaţie, 
înmânată prin Prefectura Poliţiei Capitalei, în care i se făcea cunoscut că noul 
termen de judecată era pe 12 iulie curent!*. 

Noul termen i s-a adus la cunoştinţă şi comandantului Garnizoanei 
Piteşti, cu specificaţia de a pune actele la dispoziţia dlui. C. Em. Marinescu, 
avocat al statului în judeţele Argeş şi Muscel, ce îşi avea reşedinţa în 
Câmpulung”. Cu alte cuvinte, cazul fusese preluat de noul avocat public. 

Pe 5 august 1899, din Govora, avocatul C. Em. Marinescu se adresa 
ministerului pentru a comunica faptul că la 4 august „nu ne-am putut prezenta 
la ascultarea martorilor după cererea dlui. reclamant Rădulescu, pentru că ne 
aflam în concediu la Băile Govora, dar luând la cunoştinţă de acea citaţie prin 
secretarul nostru, cu onoare vă punem în vedere că neprezentarea noastră nu 
este absolut păgubitoare Ministerului, din cauză că imediat ce ne vom înapoia, 
vom cere judelui de pace să facă altă cercetare, să asculte martori noştri şi să 
prezentăm toate actele prin care se stabileşte că reclamantul caută să 
inventeze daunele cerute, nefiind nimic justificat. 

Voi depune deosebită stăruință în această afacere, având drept 
Ministerul de: opoziţie, apel la Tribunal şi revisuire, căci după lege, Statul nici 
o dată nu poate fi condamnat definitiv, fără_să fi fost apărat, de aceea Dl. 
reclamant se înşeală în simpatia lui, când a căutat să ia hotărârea, şciind că 








1! Jbidem, f. 11. 
"2 Ibidem, f. . 
13 Ibidem, f. 27. 
14 Ibidem, f. 30 v. 

noi suntem în concediu, crezând că, va putea să profite de această împrejurare, 
a sorocit procesul în vacanţă, dar prin acesta mi-a atras atenţia şi mai mult. 

Avem dreptul până la 15 septembrie a face opoziţie şi apel, așa că, 
punem procesul în stare de judecat ca la început, noi ne înapoiem la 30 august, 
aşa că, am până la 15 septembrie destul timp ca să iau toate măsurile ca Dl. 
reclamant, să vadă că, n-a folosit nimic prin această grabă. 

Vom depune în special atenție în această afacere” *. 

Pe 17 august, avocatul public primea din partea ministerului solicitarea 
de a face de îndată opoziție cărței de judecată pronunţată în lipsa lui de 
judecătorii Ocolului I Piteşti, cu menţiunea ca „pe viitor se atrage atențiunea 
DVoastră asupra unor asemenea manopere de care veţi căuta a ne feri la 
timp”'S. Amânat pentru 6 nov. 1899, când a fost programată descinderea locală, 
iar la 9 nov. urma să se judeca fondul procesului!!. Numai că pe 9 nov. '99, 
Ministerul de Război s-a adresat Prefecturii Poliţiei Capitalei pentru a cerceta 
cărui fapt se datorează întârzierea citaţiei Judecătoriei Ocolului I Piteşti, datată 
22 octombrie, dar care a ajuns pe 2 nov.c., punând în imposibilitatea de a mai 
pregăti procesul fixat pentru 6 nov!S. 

Pe de altă parte, la 4 noiembrie 1899, din Câmpulung, avocatul statului 
C. Em. Marinescu revenea pentru a înştiinţa ministerul că cercetarea în cestiune 
nu s-a putut face deoarece reclamantul nu a avut grijă să îndeplinească 
procedura cu martori, aşa că nici fondul nu se putea judeca până pe data de 9, 
urmând a se scoate alte citaţii pentru termenele ce urmau a se fixa”. 

Cum deja ne-am obişnuit, s-a fixat un nou termen, anume Il 
decembrie pentru procedura cu martori respectiv 14 decembrie pentru judecata 
de fond. Însă nici aceste termene nu puteau fi respectate, după cum avocatul 
public înştiinţa ministerul pe 10 decembrie 1899, deoarece „[...] conform legii, 
asemenea cercetări la faţa locului sunt suspendate pe timp de iarnă, cu 
începere de la 1“ noembrie până la 1“ aprilie, este oprit a se face cercetări, 
dacă se vede trecute asemenea procese ca să se aibă în vedere la deschiderea 
campaniei cercetărilor, când însă se va fixa termenul, atunci se trimite din 
vreme citaţia ministerului şi martorilor, numai când se va primi la Minister, o 
asemenea citaţie vă rog să mă încunoştiințaţi cu câteva zile mai înainte până la 
o asemenea citare orice corespondenţă este zadarnică”. 

Pe 1l noiembrie 1899 a sosit şi răspunsul de la Prefectura Poliţiei 
Capitalei relativ la motivul întârzierii citaţiei, anume respectivul act sosise la 





15 Ibidem, f. 32. 
15 jpidem, f. 33. 
1 Ibidem, f. 41-41». 
'8 Ibidem, f. 43. 
'9 Ibidem, f. 44. 
% Jbidem, £. 51. 

Poliţia Capitalei „duminică, 31 octombrie” purtând data de 30 octombrie a 
Prefecturii Argeş. În ziua următoare, | noiembrie, citaţia a fost expediată la 
Secţia 16, care nu a putut să o remită ministerului decât a doua zi, ceea ce a şi 
făcut. Concluzia Prefecturii Poliţiei Capitalei a fost una singură, anume că 
întârzierea nu s-a datorat funcţionarilor poliţiei”. 

Nici în martie, termenul fixat pentru 1900, judecarea cauzei nu a avut 
loc. De data asta termenele au fost amânate pentru 13 mai, respectiv 15 mai, 
fapt datorat avocatului statului, după cum raporta pe 28 martie 1900, 
comandantul Garnizoanei Piteşti, col. Geanotu, cum că: „cu această ocaziune”, 
nu se ştie din ce împrejurare, dl. C. Em. Marinescu nu a asistat la proces pentru 
a apăra interesele statului, făcându-i-se cunoscută data procesului”. 

În aceeași zi, avocatul public notifica ministerul că cercetarea fixată la 
25 martie 1900 nu s-a putut efectua din cauza timpului „că a fost rău” şi nici 
reclamantul n-a stăruit, astfel că s-a amânat pentru 13, respectiv 15 mai*. 

Pe 14 mai 1900, avocatul public C. Em. Marinescu notifica ministerul 
relativ la prezenţa sa în ziua de 13 mai „pentru cercetarea locală de la spatele 
Cazărmilor oraşului Piteşti” că din cei şase martori propuşi s-au prezentat 
patru, anume dnii. Lt.col. Toma Constantinescu, locotenent-colonelul Spiroiu, 
căpitanul Gheorghe Zamfirescu şi sublocotenentul Sion. Împreună s-au 
transportat la locul în litigiu, situat „pe dealurile orașului Piteşti, la spatele 
magazielor de depozit ale cazărmilor”, luând în trăsură pe judecător de pace, 
pe grefier şi pe un agent. 

La locul cu pricina s-au ascultat numiții martori, unde era prezent şi 
reclamantul. Aici s-a verificat terenul pretins că s-a luat prin călcare de către 
regiment şi distrugerile pretinse. Din depoziţiile numiţilor domni ofiţeri, 
convingerea de fapt a tuturor a fost că reclamantul nu are nici un drept, 
deoarece în 1898 dânsul a căutat de a mutat gradul proprietăţii sale, intrând cu 
1-1/2 m în proprietatea regimentului. Ofițerii regimentului au băgat de seamă şi 
în urma corespondenţei cu acel minister, s-a dat ordin comandantului 
Garnizoanei de a muta gardul pe unde fusese mai înainte, fără a 1 se aduce 
reclamantului nicio pagubă”. 

La 16 mai 1900, avocatul Marinescu revine pentru a spune că la 
judecarea fondului, în urma discuţiunilor urmate în mod contradictoriu cu 
reclamantul, Judecătoria a respins acţiunea, condamnându-l la 20 lei amendă. 

În încheiere, urmează ... detalierea decontului, adică drumul şi şederea 
la Piteşti l-a costat pe dl. avocat 26 lei, sumă ce se dorea a fi rambursată”. 


2! Ibidem, £. 52. 
* Ibidem, £. 61. 
*5 Ibidem, £. 62. 
"4 Ibidem, £. 67. 
% Ibidem, £. 69. 

Numai că chestiunea nu se stinge aici, dovadă că pe 10 august 1902 
Garnizoana Piteşti făcea cunoscut Regimentului 6 Artilerie că s-a primit citaţia 
la procesul intentat de dl. N. G. Rădulescu pentru călcare de teren săvârşită cu 
ocazia împrejmuiri terenului cazărmii citatului regiment. Astfel că se solicita ca 
la termenul fixat ministerul şi Garnizoana Piteşti să fie reprezentate de 
Regimentul 6 Artilerie”. 

De data asta cele două instituţii militare au fost reprezentate în instanţă 
de căpitanul Sterian, care raporta ca prezentându-se în ziua de 13 august la 
Judecătoria Ocolului 1 Piteşti, reclamantul a cerut amânarea pentru a patra oară 
invocând viciul de procedură, deoarece nu se primise dovada pentru primirea 
citaţiei de către Ministerul de Război. Fapt ce l-a determinat pe căpitanul 
Sterian să completeze că „și de data aceasta”, atât el, cât şi judecătorul, s-au 
convins că reclamantul într-adins şi în mod sistematic nu îndeplineşte 
procedura, căutând să tărăgănească afacerea, crezând „poate” că se va cădea la 
pace şi astfel va obţine oarece despăgubiri”. 

A urmat o serie de amânări, până în martie 1903, când căpitanul 
Sterian Ion a întocmit următorul referat explicând de ce s-a amânat până la 5 
mai: „I-iu Dnu. avocat public nu s-a putut prezenta la înştiinţare, deşi a fost 
înştiințat la timp, plecând în ajun la Bucureşti în interese de serviciu. 

„Il-lea Dnu. N.G. Rădulescu, de meserie apărător pe la judecătoriile 
de ocol, a cerut şi de astă dată amânarea, pretextând că n-a putut îndeplini 
procedura pentru a şaptea oară, invocând ridicolul motiv că prin noua 
organizare a poliţiilor, pusă acum în aplicare, s-au schimbat comisarii şi sub 
comisarii şi n-a avut cine să-i distribuie citațiile”. 

Pentru ca spre sfârşit să-şi rezerve dreptul câtorva opinii personale: 
„Dnu. reclamant nu caută decât să ne şicaneze, fapt de altfel destul de bine 
constatat şi de către dnu. judecător al Ocolului L-iu, care l-a somat categoric 
în şedinţă că pentru cea din urmă oară îi mai admite amânarea solicitată, 
recomandându-i să sfârşească o dată cu astfel de şicane sau să-şi retragă 
acțiunea, scopul dlui. Rădulescu după cum l-am înţeles, nu este altfel decât de 
a obține ceva despăgubiri băneşti, căzând la învoială cu noi, căci chiar s-a 
pronunţat în acest sens în faţa câtorva avocaţi, zicând că statul este bogat şi 
are de unde lua. 

Căci toate aceste amânări nu le pot pricepe, mai ales că sunt şase luni 
de când s-a fixat o cercetare la faţa locului pentru ca reclamantul să probeze 
cu martori turburarea de posesie şi nici până astăzi n-a fost în stare să 
găsească o zi în care să ia pe judecător şi să meargă la faţa locului, aşa că nici 
la 5 maiu nu se va putea judeca afacerea, de nu se va îndeplini până atunci 
această formalitate. 


25 Ibidem, £. 77. 
2” Jbidem. 

În orice caz, ar fi bine ca ministerul să intervie pe lângă Ministerul 
Domeniilor spre a se da ordin Dlui. avocat al statului să se intereseze mai de 
ir »»28 
aproape de această afacere”. 





„PITEŞTI, Poarta Reg. 4 Argeș. 








„Poarta Eroilor” ridicată în memoria eroilor 
Regimentului 4 Argeş; străjuia aleea de acces în cazarmă. 


Aceeaşi opinie o avea şi avocatul public, împărtăşită în nota din 30 
aprilie 1903 când anunţa M.R. că nu se va prezenta înaintea judecătorului de 
pace de la Ocolul 1 Piteşti în ziua de 5 maiu, deoarece reclamantul nu s-a 
destoinicit să facă cercetarea locală ordonată de judele de pace: „[...] Crede 
că tot amânându-se procesul, va pune în poziţie regimentul să-i dea ceva 
pentru a scăpa de şicane””?. 

Pe 19 septembrie 1904, comandantul Regimentului 6 Artilerie, 
colonelul G. Stroescu, raporta Brigăzii 2 Artilerie la Bucureşti că: „Sunt 
aproape patru ani de când regimentul a fost chemat în judecată [...] de către 
un domn N.G. Rădulescu care are grădină în vecinătatea cazărmii, pretinzând 
că cu ocazia împrejmuirii curţii cazărmii i-am fi cotropit o bucată de pământ. 

De atunci poate că ne-am prezentat de zece ori şi niciodată nu ne-am 
putut înfățișa în fond, căci reclamantul care este de profesiune apărător pe la 
judecătoriile de ocoale, cunoscând toate meşteşugurile, n-a făcut decât să ne 
şicaneze, ducându-ne dintr-o amânare în alta până când, în fine, judecătoria a 
hotărât să se facă la faţa locului o cercetare locală, cu care ocazie reclamantul 
să probeze în faţa judecătorului prin martorii săi turburarea de posesie. 


* Ibidem, £. 90. 
% Ibidem, £. 99. 

În timp de un an şi jumătate n-a găsit însă o zi disponibilă pentru 
cercetarea locală, invocând în timpul acesta diferite pretexte: I-iu că este 
bolnav, 2-lea că timpul nu este favorabil, fiind ploaie sau ninsoare şi în fine 3- 
lea că lipsesc din oraş martorii de care are nevoie. 

În cele din urmă, judecătorul convingându-se că scopul reclamantului 
nu este de se judeca, ci d-a ne şicana, în ziua de 2 septembrie anul trecut a 
scos din rol procesul până când reclamantul va putea găsi o zi pentru 
cercetarea la faţa locului. 

Din toate acestea se vede, după cum am avut onoarea a raporta şi în 
anul trecut, că scopul dlui. Rădulescu nu este de se judeca cu noi, ci a face o 
tranzacţie, aşa că dându-se ceva despăgubiri băneşti, să închidă acţiunea. 

Astăzi, după atâta timp a redeschis procesul, regimentul fiind citat 
pentru ziua de I-iu octombrie şi sunt de părere că ar fi mai bine să judecăm 
înainte decât să cădem la învoială, căci se învaţă rău şi mai curând sau mai 
târziu ni se va intenta iarăşi vreo acţiune, dacă nu de actualul reclamant, 
probabil de către ceilalți vecini, aşa că nu vom scăpa niciodată de asemenea 
procese”. 

Pentru ca în încheiere să revină cu propunerea ca Ministerul de Război 
să se înţeleagă cu Ministerul Domeniilor pentru a da ordin avocatului statului 
să se prezinte în instanţă şi să apere interesele regimentului”. 

Pe 2 octombrie 1904 comandantul Regimentului 6 Artilerie raporta 
Ministerului de Război că în ziua de 1 octombrie, prezentându-se la judecătoria 
Ocolului I-iu ca delegat din partea regimentului, căpitanul Sterian lon a văzut 
cu mare surprindere că reclamantul N.G. Rădulescu cu care erau în proces de 
aproape patru ani, pentru că i-am fi cotropit o bucată de teren, n-a redeschis 
procesul cel vechi, ci cheamă ministerul în judecată pentru motivul că în anul 
1901 nişte boi ai regimentului ar fi scăpat din grajdiu şi i-ar fi făcut stricăciuni 
într-o livadă ce o are în apropierea cazărmii. 

De trei ani şi jumătate n-a putut îndeplini procedura şi regimentul n-a 
luat cunoştinţă de această plângere a reclamantului decât în ziua de 1 octombrie 
curent. Cum şi această acţiune intentată de reclamant este lipsită cu desăvârşire 
de seriozitate, lucru despre care s-a convins până la evidenţă Judecătoria, i s-a 
mai acordat încă un ultim termen în ziua de 15 noiembrie 1904, pentru a 
îndeplini procedura, căci după toate probabilitățile avea să i se respingă 
acţiunea ca nefondată. Fapt ce l-a determinat pe căpitanul Sterian să scrie că: 
„reclamantul, de meserie apărător la Judecătoria de ocol nu trăieşte decăt din 
astfel de expediente şi de câţiva ani nu face decât să intenteze acţiuni tuturor 
regimentelor din această garnizoană, crezând că poate va profita ceva din 


31 
toate acestea”. 


30 Ibidem, £. 101. 
3! Jbidem, £. LO4. 

La 10 martie 1907, din Piteşti, avocatul public Stoenescu comunica 
Ministerului de Război că deja introdusese cerere de perimare pentru acţiunea 
dlui. N.G. Rădulescu”. Drept urmare avocatul public a trimis cartea de 
judecată”. Numai că acelaşi avocat public înştiința ministerul că N.G. 
Rădulescu dovedind înaintea Judelui Ocolului 1 Piteşti la înfăţişarea de la 1 
octombrie 1907 că făcuse apel în contra cărții de judecată şi cum din eroare 
Grefa Tribunalului local atestase că nu se făcuse apel, s-a admis contestaţiunea. 

Chestiunea s-a mai lungit ceva timp, în cele din urmă N. G. Rădulescu 
a fost condamnat la plata sumei de 10 lei, drept cheltuieli de judecată, fapt ce a 
determinat Ministerul de Război să solicite Ministerului Finanţelor ca în 
momentul plăţii să primească o copie de pe recipisă pentru a clasa dosarul“. 

Ceea ce s-a şi întâmplat, punându-se capăt acestui proces, a cărui 
desfăşurare a fost interesantă atât din perspectivă juridică, putând constata 
modul cum se executa actul judecătoresc şi importanţa acordată proprietăţii, fie 
a statului, fie privată. 

Acţiune interesantă mai cu seamă pentru descoperirea topografică şi 
toponimică a acestei margini de oraş, prea puţin cunoscută de către piteşteni în 
comparaţie cu alte zone ale urbei, datorită destinaţiei ce i s-a dat, anume de 
spaţiu rezervat aşezămintelor militare din Garnizoana Piteşti. Toponimul 
cartier militar ne permite să afirmăm că târgul Piteştilor era un centru militar 
strategic, dovadă cele trei regimente prezente aici, care au marcat nu numai 
topografic spaţiul urban, dar şi economic, social şi cultural. 


PERIPHERY SEEN AS A LIMIT OF THE URBAN SPACE OF THE 
PITESTI TOWN FROM LATE 19-TH TO EARLY 20-TH CENTURIES 
IN A DESCRIPTION THROUGH A LEGAL PROCESS 
Abstract 


In this article, the author outlines the topography of the outskirts of 
Pitesti of the late 19-th and early 20-th century to complement current 
literature, which had especially taken into consideration the central area. 

The act of reconstructing urban development is conducted through the 
original documents kept in the archives of the military, specifically a legal 
process which finally aims to highlight that the periphery became a central 
area. 


2 Ibidem, £. 106. 
35 Ibidem, £. 108/110. 
34 Ibidem, £. 123. 

„1913” OGLINDIT ÎN JURNALUL DE OPERAȚIUNI 
AL REGIMENTULUI „30” MUSCEL 


CORNEL POPESCU” 


CORNEL ȚUCĂ 


Anul 1912 a fost marcat în Europa de evenimentele politice şi militare 
desfăşurate în Balcani. Implicarea marilor puteri prin jocul diplomatic direct 
sau indirect de culise, dar mai cu seamă desfăşurarea operaţiunilor militare din 
campania primului război balcanic au constituit obiective prioritare urmărite cu 
atenţie ale conducerii politicii şi militare române. 

Funcție de evoluţia concretă pe teren sau prefigurată a acestora se 
puteau lua la timp cele mai oportune măsuri politice şi militare în interesul 
apărării integrităţii şi independenţei ţării. În prima fază a conflictului militar din 
Balcani, România a adoptat o atitudine de „neutralitate”. Apoi, în anul următor 
(1913) acumulările tensiunilor înregistrate între foştii aliaţi au determinat 
inevitabilul „explozia”. Aceste acumulări au fost în timp din plin alimentate de 
intervenţia diplomatică (politică) a marilor puteri europene, direct interesate de 
rolul şi locul lor în zonă. Opţiunea conducerii politice si militare române nu 
putea să se manifeste în afara acestor realităţi înconjurătoare concrete, din zona 
imediat alăturată frontierelor de sud. 

Schimbarea atitudinii de „neutralitate” a trebuit să fie adoptată de 
România din cauza dorințelor expansioniste ale Bulgariei. „În situaţia în care 
Bulgaria ... spera să refacă, cu sprijinul Austro-Ungariei, imperiul multietnic al 
țarului Simion cel Mare - ameninţa să-şi instituie hegemonia în Balcani, 
guvernul român, considerându-se direct ameninţat, a dispus mobilizarea 
generală a forţelor armate, la 20 iunie”!. 

Drumul implicării nu numai politice, dar mai cu seamă militare, 
directe, a României în „conflictul din Balcani” a fost deschis. Conducerea 
militară urma să realizeze sarcinile privitoare la mobilizarea armatei şi 
desfăşurarea operaţiunilor militare ce se impuneau întreprinse pe câmpul de 


* Muzeul Judeţean Argeş, Piteşti. 
** Centrul de Studii şi Păstrare a Arhivelor Militare Istorice, Piteşti. 
! Istoria militară a poporului român, vol. V, Editura Militară, Bucureşti, 1988, p. 274. 

luptă pentru atingerea scopului propus. În cadrul planului de campanie, Divizia 
a III-a Infanterie a trecut la transpunerea în practică a ordinelor superioare 
primite. În ziua de 21 iunie 1913 divizia a ordonat unităţilor din compunerea ei: 
„cu începere din ziua de 23 iunie 1913” să-şi cheme: sub arme toţi oamenii 
contingentelor de completare şi rezervă de la 1911-1901, inclusiv; iar din 
contingentele 1900-1895, inclusiv, numai acei care au ordine individuale de 
chemare”. În baza ordinului primit, Regimentul Muscel nr. 30 a declanşat 
operaţiunea de mobilizare a efectivelor prevăzute în ştatele de organizare pe 
timp de război. Această activitate a fost finalizată într-un interval de timp 
record, o similitudine cu desfăşurarea întregului proces de mobilizare a armatei 
române. Astfel că, la data de 27 iunie 1913, regimentul se afla gata mobilizat, 
având un efectiv ce se ridica la: 46 ofiţeri, 6 ofiţeri asimilați, 8 funcţionari civili 
şi 3.327 subofiţeri şi trupă. Ordinea de bătaie a regimentului, până la nivelul 
comandanților de companii, a fost la aceea dată, următoarea“: 

Comanda Regimentului 

Comandant, col. Popovici Dumitru 

Ajutor comandant It. Col. Coandă Ion, 

Medic, medic mr. Raian Z. lon, 

Delegat contabil, administrator cpt. Iliescu Polihronie, 

Adjutant, cpt. Todicescu Dumitru, 

Ofiţer cu aprovizionarea, It. (r) Popescu Dumitru, 

Capul muzicii, cap muzică, clasa a II-a Chiriţescu Gheorghe. 


BATALIONUL | 

Comanda: 

- comandant, mr. Pirici Teodor, 

- adjutant, slt. (r) Dumitrescu Mircea, 

- medic, medic slt. (r) Zahiu Ion. 
Comandanții companiilor: 

- 1, cpt. Georgescu Ştefan, 

- a 2-a, cpt. Mărăşanu Gheorghe, 

- a 3-a, cpt. Zlatian Constantin, 

- a 4-a, cpt. Zăman Traian. 
BATALIONUL al II-lea 

Comanda: 

- comandant, mr. Constantinescu A. Scurteanu, 
- adjutant, It. (r) Nicolescu Dumitru, 

- medic, medic cpt. (r) Nanu Constantin. 


2 Centrul de Studii şi Păstrare a Arhivelor Militare, Piteşti (în continuare: A.M.R.), Colecţia 
„R.L.J.O. - 1”, dosar crt. 225, p. 1. 
3 Ibidem, p. 6. 

Comandanții companiilor: 

- a S-a, cpt. Vlădescu Constantin, 

- a 6-a, It. Badea Constantin, 

- a 7-a, cpt. Nicolescu Gheorghe, 

- a 8-a, cpt. Popescu Vasile. 

BATALIONUL al III-lea 

Comanda: 

- comandant, mr. Moşoiu Traian, 

- adjutant, It. (r) Vlădescu Gheorghe, 

- medic, medic cpt. (r) Băjenaru Ştefan. 

Comandanții companiilor: 

- a 9-a, cpt. Stănescu Nicolae, 

- a 10-a, cpt. Tutacanu Gheorghe, 

- a II-a, cpt. Bageru Vasile, 

- a I2-a, It. Rădulescu Nicolae. 

COMPANIA MITRALIERE 

Comandant, It. Ciolan Ion. 

După terminarea mobilizării, regimentul a început deplasarea, în 
conformitate cu ordinele primite direct de la Marele Stat Major, spre malul 
stâng al Dunării. La data de 4 iulie 1913, dată la care col. Panaitescu a luat 
comanda operativă a Brigăzii a 6-a Infanterie, regimentul era deja încartiruit: 
„la sud de satul Siliştioara... în apropierea podului militar aruncat de 
pontonierii români peste Dunăre. În noaptea de 4/5 iulie 1913, ora 3.00, trupele 
Brigăzii a 6-a Infanterie au părăsit cantonamentele, adunându-se într-o singură 
coloană. Regimentul Muscel nr. 30 a ocupat locul din „capul coloanei” şi - 
împreună cu celelalte trupe ale brigăzii - a început marşul spre capătul de pe 
malul românesc al podului de peste Dunăre. Trecerea podului a început în zorii 
zilei de 5 iulie 1913, la ora 4.45 şi a fost încheiată, de întreaga brigadă, în jurul 
orei 7.00. 

După ce s-au reorganizat pe malul drept al Dunării, la Măgura, marşul 
a continuat pe malul bulgar al fluviului, spre vest, până s-a ajuns în dreptul 
oraşului Corabia (de pe malul românesc). Între orele 7.40 şi 12.30 trupele au 
primit timp de odihnă, după care au continuat marșul până în satul Kruşevene* 
unde au intrat la orele 17.00. Regimentul Muscel nr. 30 a ocupat şi organizat 
„bivuacul” în partea sudică a satului. A doua zi, dimineaţa, la ora 6.00 
regimentul a început marşul spre Lukoviţo, unde a ajuns în jurul orei 18.00. 
Distanţa de 23 km a fost parcursă într-un interval de timp aşa de mare din 
cauza deselor şi lungilor opriri efectuate. Acestea s-au datorat aşteptării 
rapoartelor patrulelor de cercetare trimise în faţă. Inamicul nu-şi făcea simțită 





1 Denumirile localităţilor sunt înscrise sub forma existentă în document. 

prezenţa în spaţiul geografic parcurs în primele două zile. Pentru noaptea de 
6/7 iulie regimentul a cantonat în partea vestică a localităţii Lukoviţo. Pe 7 iulie 
1913, la ora 8.15, marşul a fost reluat pe valea Iskerului, prin Klavo-Koinare, 
până la ora 19.40 când s-a intrat în localitatea Ciumakoviţa. Pentru noaptea de 
7/8 iulie regimentul şi-a organizat „bivuacul” în zona nordică a localităţii. 
Zilele de 8 şi 9 iulie au fost folosite de subunitățile regimentului pentru 
refacerea forţelor şi desfăşurarea unor „exerciţii de lupta” la nivel de pluton sau 
companie. 

În noaptea de 9/10 iulie, două companii din batalionul 1 au executat 
paza cantonamentului brigăzii „în avanposturi”. 

Una a fost dispusă spre gara Cervenibreg, iar cealaltă la Koinare (unde 
a executat şi paza ambulanţei Diviziei a 3-a Infanterie). Patrulele primei 
companii au reuşit să intercepteze în gară un transport feroviar format din 53 de 
vagoane încărcate cu cereale”. 

Repausul a luat sfârşit în dimineaţa zilei de 10 iulie, la ora 5.30. 
Regimentul a pornit marșul spre Lipniţa-Suhatce. Între orele 8.15 şi 24.30 el a 
luat parte la desfăşurarea unui „exerciţiu tactic” a cărui temă a fost: „regimentul 
ca trupă de manevră a brigăzii”. De pe înălţime nord-vest Sohatce, subunitățile 
regimentului au simulat un contraatac ce a dus la respingerea „inamicului” aflat 
în ofensivă şi ocuparea satului mai sus menţionat. După încheierea 
„exerciţiului” regimentului s-a reîntors în cantonamentul din Ciumakoviţa. 
Odihna a fost însă de scurtă durată. 

La ora 5.30 a zilei de 11 iulie 1913 marșul a fost reluat. Întregul Corp 2 
Armată s-a deplasat în coloană, cu Divizia a 3-a Infanterie în capul coloanei. În 
cadrul coloanei diviziei. Brigada a 6-a Infanterie era „capul acesteia”, iar 
batalionul 1 din Regimentul 30 Muşcel a fost desemnat drept avangarda 
brigăzii. Celelalte două batalioane ale regimentului au făcut parte din „grosul 
coloane”. 

Cercetând cu atenţie terenul din faţă, muşcelenii batalionului 1 au 
deschis drumul trupelor Corpului 2 Armată spre Lucoviţ. După ce au trecut 
podul peste râul Panega deplasarea a continuat până în Petroveni. Misiunea 
batalionului I a luat sfârşit în jurul orelor 15.00. De aici, fiecare unitate din 
compunerea Corpului 2 Armată s-a îndreptat spre localităţile indicate. Armata 
bulgară nu fusese identificată în imediata apropiere a trupelor române. 

Regimentul a ocupat un cantonament cu batalionul II dispus în 
Blosnikova şi celelalte două batalioane în Petroveni. În cursul zilei următoare, 
12 iulie 1913, a executat un marş încheiat cu ocuparea localităţii Tudoricene. 
Instrucţia pe subunități şi asigurarea pazei au constituit activitatea următoarelor 
două zile. La ora 14.00 a zilei de 15 iulie regimentul a reluat marşul pe direcția 





5 A.M.R., Colecţia „R.[.J.O. - 1”, dosar crt. 225, p. 23. 

Dermanci 'Toros-Toros, unde a ajuns la ora 18.00 şi a ocupat o zonă pentru 
cantonament în nordul localităţii. Peste două zile, pe data de 17 iulie, 
regimentul a fost deplasat la Turski Isvor şi obligat a-şi organiza cantonamentul 
la 3 km vest de localitate. Cauza izolării de populaţia civilă a satului a fost: 
„holera, ce luase proporţii la celelalte trupe ale diviziei”€. „Inamicul” ce-l mai 
periculos, invizibil în acelaşi timp, îşi anunţa prezenţa iminentă. Regimentul a 
luat măsurile ce se impuneau pentru a face faţă situaţiei. Între 17 şi 22 iulie 
1913 s-au desfăşurat exerciţii de instrucţie la nivel de subunități. 

O aplicaţie, cu participarea trupelor brigăzii, s-a desfăşurat în ziua de 
23 iulie. Cele două regimente ale brigăzii, „de muşceleni şi de dâmboviţeni”, 
au exersat „apărarea”, respectiv „atacul” unui defileu. Activitatea în „bivuac” 
s-a desfăşurat fără evenimente până pe 26 iulie. în această zi, Regimentul 
Muşcel nr. 30 s-a înscris cu primul soldat „mort de holeră”. Măsura luată a 
constat în disperarea subunităţilor. Batalioanele au fost obligate să-şi facă 
cantonamentele la câţiva kilometri distanţă unele de altele. Zona a fost părăsită 
în ziua următoare, regimentul deplasându-se la Peşterna unde a organizat 
cantonarea în afara localităţii. 

Ordinul privind încheierea păcii a găsit trupele muşcelene în zona 
amintită, în tot cursul zilei de 30 iulie 1913, ofiţerii, pe subunități, au prezentat 
trupelor conţinutul „ordinului nr. 494 al Marelui Cartier General”, care se 
referea la: „încheierea păcii şi foloasele ei”. A doua zi, regimentul a executat 
un urmaş prin Dermanci până la Ogleni. Aici, în ziua de 2 august, regimentul a 
primit vestea morţii în spitalul din Lukoviţ a patru soldaţi, bolnavi de holeră, 
internaţi mai înainte. În ziua de 4 august marşul a fost reluat din Ogleni spre 
Sadovek. Începea drumul întoarcerii în ţară. Trupele regimentului au organizat 
„bivuac” larg, pe şoseaua dintre cele două localităţi. 

Cauza acestei măsuri a fost conţinutul unui ordin ce specifica expres: 
„Toată Bulgaria fiind infectată de holeră corpurile de trupă vor evita satele şi în 
caz când va trebui să treacă prin ele se va interzice oamenilor de a ieşi din 
rânduri, fiind strict oprit de a se lua apă din puțuri”. O nouă etapă în drumul 
spre ţară a fost efectuată în 5 august: Sadovek-Kruşoviţa. 

Marşul continuă până la lasen, pe stânga râului Vid (6 august), iar în 
ziua următoare prin Plevna până la Griviţa. Trecerea trupelor Brigăzii a 6-a 
Infanterie prin Plevna s-a efectuat într-un cadru festiv. În centrul localităţii, 
comandantul brigăzii a primit „defilarea” regimentelor de muşceleni şi 
dâmboviţeni;, omagiu adus celor ce se jertfiseră pe redutele Plevnei pentru 
câştigarea suveranităţii României. între orele 9.00-12.00 ale aceleiaşi zi, 
efectivele regimentului au vizat monumentul ridicat la marginea de vest a 


€ Ibidem, p. 34. 
7 Ibidem, p. 36. 
3 Ibidem, p. 38. 

satului Griviţa în amintirea martirilor neamului morţi în războiul dobândirii 
neatârnării noastre, 1877/1878. 

Drumul spre Dunăre, în vederea întoarcerii în ţară, a continuat într-o 
succesiune de trei etape. În ordine cronologică, acestea au fost: Griviţa- 
Karagaci (8 august), apoi prin Bulgăreni la Cozar Belene (9 august) şi prin 
Dragomirovo la Şiştov (10 august). Ziua următoare a fost rezervată pregătirii 
pentru trecerea Dunării. Acum s-au primit şi instrucţiunile comandantului 
diviziei, generalul Aslan, referitoare la modul de evitare a răspândirii holerei pe 
teritoriul român: „trebuie să se împiedice contactul trupelor cu populaţia, 
punând gărzi care să împiedice în mod riguros orice contact între trupe şi 
locuitori, precum şi... la ajungerea în garnizoană trupele să fie ţinute în 
observaţie medicală pe timp de 5 zile”. 

Părăsirea Bulgariei s-a efectuat la mijlocul zilei de 12 august 1913, pe 
podul ce lega cele două maluri ale Dunării între Şiştov şi Zimnicea. Marşul a 
continuat pe drumul spre Alexandria, regimentul cantonând la 3 km nord de 
Zimnicea. Din ordinul doctorului Mezicescu, subdirectorul Serviciului sanitar 
român, trupele au fost oprite în „observaţie medicală”. 

Cantonamentul a fost mutat pe 13 august la este de satul Fântânele. 
Situaţia de izolare şi condiţiile improprii de cazare riscând să strice moralul 
trupei, comandantul regimentului a expediat în ziua de 15 august două rapoarte 
telegrafice, identice, către comandanții Diviziei a 3-a şi Corpului 2 Armată 
solicitându-le ordinul de deplasare spre garnizoană. în cele două rapoarte se 
arată: „De patru zile stăm în bivuac pe mirişte, Iară putinţa de a-l schimba... 
Ploaia torențială ţine de 9 ore... poate da loc la boli şi pierderi însemnate. De 
două zile nu avem contact cu dr. Mezicescu de care depindem. În cele patru 
zile de observaţie nu am prezentat nici un caz suspect. Carantina nu se poate 
face în condiţiunile în care ne găsim, regiune... infectată, pe teren desțelenit, 
sub ploaia continuă, fără a nu periclita sănătatea trupei”. 

Urmarea rapoartelor expediate şi-a făcut simțită prezenţa în ziua 
următoare. Atât dr. Mezicescu, care a sosit şi a vizitat bivuacul, cât şi generalul 
Crainiceanu, comandantul Corpului 2 Armată, au autorizat părăsirea zonei. S-a 
executat o primă etapă, până la Furculeşti, în ziua de 17 august; urmată a doua 
zi de cea până la Belitori. În executarea marşului s-a interpus o perioadă de 
două zile de odihnă; după care, la 21 august a fost reluat până în jurul staţiei 
feroviare Traian. 

De aici, după îmbarcarea în vagoane, drumul a continuat pe calea ferată 
pe itinerariul: Costeşti-Piteşti-Goleşti-Schitul Goleşti. După debarcarea trupei 
şi materialelor, pe 22 august, regimentul a intrat din nou, „în carantină”. 
Întruniţi pe 24 august 1913, comandanții diviziei, brigăzii şi regimentului au 


” Ibidem, p. 52. 
10 Ibidem, p. 55. 

încheiat următorul proces-verbal: „„... de la 13 august şi până astăzi 24 august, 
Regimentul Muşcel nu a avut nici un caz confirmat sau suspect de holeră. 
Regimentul a făcut 5 zile carantină la Zimnicea, de la 12-17 august. La această 
dată s-a pus în marş pentru a reintra în garnizoană... Din lipsă de terenuri 
sosirea la Câmpulung a avut loc la 22 august unde a făcut până acum două zile 
de carantină”!!. Ca urmare a acestui proces-verbal, în aceeaşi zi, directorul 
Serviciului Sanitar român, dr. Minovici, telegrafia: „Se va permite intrarea 
Regimentului 30 Muşcel în garnizoană”? 

Intrarea în Câmpulung Muşcel, reşedinţa regimentului, a avut loc în 
ziua de 25 august 1913. A urmat operaţiunea de „demobilizare” şi rămânere a 
regimentului la efectivele din încadrarea „de pace”, astfel că, la 29 august, 
comandantul regimentului a putut raporta: „Regimentul 30... demobilizat 
complet”. 


THE YEAR ”*1913” AS IT IS PRESENIED IN THE 
CAMPAIGN DIARY OF THE REGIMENT 30” MUSCEL 
Abstract 


The political & military events from the Balkans were the landmark of 
the year 1912 in Europe. The direct or indirect diplomatic involvement of the 
great powers & especially the military campaigns of the Balkan War 1 
represented the issues to which the Romanian political & military army leaders 
paid attention. 


"! Ibidem, p. 61. 
"2 Ibidem. 

DOI CONDUCĂTORI LIBERALI DIN SUD-ESTUL EUROPEI: 
ION 1. C. ((ONEL) BRĂTIANU (1864-1927) ȘI 
ELEUTHERIOS VENIZELOS (1864-1936) 


GEORGE UNGUREANU" 


Ideologie cristalizată în perioada de trecere de la Evul Mediu la 
modernitate, fundamentată prin contribuţiile lui John Locke (1632-1704) şi 
Montesquieu (1689-1755), liberalismul a dominat secolul al XIX-lea, ajunând 
să se extindă şi în părţile răsăritene ale Europei, unde a îmbrăcat forme 
specifice. În spaţiul românesc, evoluţia liberalismului ca mişcare politică se 
leagă în mare măsură, chiar dacă nu în exclusivitate, de acţiunile familiei 
Brătianu, această veritabilă „dinastie de Argeş”, care, la un moment dat, 
observa Nicolae Iorga (1871-1940), ajunsese să pună în umbră dinastia de 
Hohenzolern (1866-1947), datorită puternicei charisme exercitate de către Ionel 
Brătianu. În spaţiul elen, liberalismul îl are ca reprezentant de frunte pe 
Eleutherios Venizelos, supranumit „marele cretan”. 

În cele ce urmează, vom face o succintă prezentare comparativă a 
locului și rolului celor doi lideri în cadrul istoriei naționale românești, respectiv 
elene, cu decelarea elementelor de asemănare, respectiv, de deosebire, între ele. 

Printr-o coincidență a istoriei, ambele personalități liberale au văzut 
lumina zilei în anul 1864, an dens în evenimente. Astfel, pentru statul național- 
unitar român abia constituit, anul 1864 constituie o dată cu valoare de simbol 
pentru marile reforme întreprinse de Alexandru loan Cuza (1820-1873; 1859- 
1866) cu ajutorul guvernului prezidat de către Mihail Kogălniceanu (1817- 
1891)!. Peste ani, apologeţii familiei Brătianu vor scoate în relief, în sens 
mitizator, faptul că Ionel Brătianu se născuse în anul marilor reforme ale lui 
Cuza şi Kogălniceanu, în timp ce tatăl său, lon C. Brătianu (1821-1891) venise 
pe lume în anul mișcării revoluţionare conduse de Tudor Vladimirescu?. 


* Universitatea din Piteşti. 

! Istoria României în date, coord. Dinu C. Giurescu, ediţia a III-a revăzută şi adăugită, București, 
Editura Enciclopedică, 2010, pp. 207-210. 

” Lucian Boia, Istorie și mit în conștiința românească, Bucureşti, Editura Humanitas, 1997, 
p. 247. 

Şi pentru statul modern elen, independent din 1830, anul 1864 are o 
semnificaţie aparte; după reuşita complotului din octombrie 1863, ducând la 
înlăturarea de pe tron a lui Otto de Bavaria, după încoronarea ca monarh a unui 
principe danez sub numele de George I, care avea să domnească o jumătate de 
secol, 1864 este anul adoptării unei noi Constituţii, acordând cetăţenilor 
drepturi mai largi decât cea din 1864. Conform noii Constituţii, puterea 
legislativă este exercitată de către un parlament unicameral, ales prin vot 
universal masculin, iar puterea executivă, de către un guvern numit de monarh; 
în anul 1875, avea să se impună principiul dedilomeni, adică obligativitatea 
pentru monarh de a numi conducerea guvernului pe liderul partidului deţinător 
al majorităţii parlamentare. Tot în anul 1864, în scopul (ratat, de altfel) de a 
mai calma iredentismul grecesc, Marea Britanie cedează tânărului stat elen 
Insulele Ionice?. 

Din punct de vedere al originii sociale, între lonel Brătianu şi 
Venizelos există importante similitudini. Brătienii au fost, la origine, o familie 
de mici boieri din nordul Argeşului care, în prima jumătate a secolului al XIX- 
lea, au cunoscut un proces de „îmburghezire”. Deşi a avut şi istoria drept 
pasiune, a studiat ingineria, la Paris, iar o „ocultă” din cadrul Partidului 
Naţional Liberal (înfiinţat în 1875), condusă de Eugeniu Carada (1836-1910), l- 
a pregătit constant pentru şefia partidului. 

Familia Venizelos era una de mici negustori din Creta, angrenaţi în 
lupta de eliberare a insulei de sub dominaţia otomană. Însuşi prenumele de 
„Eleutherios”, care i-a fost dat viitorului conducător liberal grec semnifica 
ideea de libertate”. 

Când micul Eleutherios Venizelos avea mai puţin de doi ani, mai 
precis, în prima jumătate a anului 1866, reizbucneşte lupta pentru libertate a 
grecilor din Creta. Tatăl lui Eleutherios, Kyriakos, care avea să-și piardă trei 
fraţi în luptele anti-otomane, se implică şi de această dată, fiind condamnat din 
nou (în 1843 o se confiscase averea şi fusese exilat din Creta, unde se întorsese 
în 1862). În aceste condiţii, familia petrece câţiva ani în insulele Cythera şi 
Syra, iar Eleutherios îşi face studiile la Hania, Atena și Syra, absolvind liceul în 
1880, după care lucrează un scurt timp cu tatăl său, dar în anul 1881, neîncântat 
de meseria de comerciant, se înscrie la facultatea de drept a Universităţii din 
Atena, pe care o absolvă în ianuarie 1887. 





5 Richard Clogg, Scurtă istorie a Greciei, traducere de Lia Brad Chisacof, laşi, Editura Polirom, 
2006, pp. 69-72; vezi şi Stevan K. Pavlowitch, Istoria Balcanilor, traducere de Andreea Doica, 
Iaşi, Editura Polirom, 2002, pp. 79-80 

+ Leften S. Stavrianos, The Balkans since 1453, New York, Holt, Rinehart & Winston, 1963, p. 
475; gestul nu era unul chiar neobişnuit pentru epoca respectivă: în ajunul izbucnirii Revoluţiei 
de la 1848, C.A.Rosetti (1815-1885) şi-a botezat fiica nou-născută Libertatea, diminutiv Liby. 

5 Constantin Iordan, Venizelos și românii, ediţia a II-a completată, Bucureşti, Editura Omonia, 
2010, pp. 11-12. 

După doi ani de activitate ca jurist (avocat), se înscrie în Partidul 
Liberal din Creta, fiind un admirator al lui Charilaos Trikoupis(1832-1896)". 
Abandonând definitiv avocatura, tânărul Venizelos devine agitator şi şef de 
bandă, din ce în ce mai cunoscut în insulă”. De altfel, Ionel Brătianu îl vedea pe 
la fel de tânărul politician grec drept un aventurier dispus să facă orice pentru a 
prelua puterea, mai întâi în Creta, apoi la Atenat. În această vreme, cel mai 
apropiat colaborator al lui Venizelos este Konstantinos Mitsotakis, al cărui 
nepot omonim, născut în 1918, va ajunge lider al partidului de centru-dreapta 
Noua Democrație (1984-1993) şi premier al țării (aprilie 1990 - octombrie 
1993). 

În 1897, Theodoros Deliyanis (1824-1905), rivalul lui Trikoupis, ajuns 
din nou premier al Greciei, declanşează un război anti-otoman pentru 
recuperarea Cretei. Aventura militară se încheie cu o înfrângere dezastruoasă 
pentru greci, dar proporţiile dezastrului sunt limitate prin intervenţia Marilor 
Puteri. Insula Creta, punct nevralgic al relaţiilor otomano-elene, își dobândeşte 
autonomia, sub conducerea unui înalt comisar, post încredinţat chiar lui George 
I al Greciei, în noiembrie 18987. 

Coabitarea lui Venizelos cu regele Greciei, în Creta, după războiul din 
1897 a fost una dificilă, iar în anul 1906, regele George I a părăsit Creta; doi 
ani mai târziu, focarul cretan se inflamează din nou, ceea ce-l propulsează pe 
Venizelos în centrul scenei politice elene. Este momentul să facem o succintă 
comparaţie între viaţa politică din cele două regate sud-est europene. 

În România, conform Constituţiei din 1866, votul era unul cenzitar, 
inițial pe patru colegii, iar din 1883, pe trei. Prim-miniștrii erau numiți de 
monarh înainte de alegeri, pe care, cu aportul decisiv al funcționarilor 
Ministerului de Interne, guvernul organizator le şi câştiga. În anul 1895, regele 
Carol I (1866-1914, până în 1881 principe) a instituit aşa numita „rotativă 
guvernamentală”, prin care puterea era încredințată alternativ, celor două 
principale partide politice, liberalii şi conservatorii, aducerea la guvernare a 
unui al treilea partid fiind exclusă!”. 

În Grecia, aşa cum am arătat, din 1875, conform principiului 
dedilomeni, regele era obligat să încredințeze guvernarea acelui partid care 
deținea majoritatea parlamentară, însă viaţa politică era structurată în funcție de 
personalităţi, nu de partide, care erau creaţii clientelare și fluide. În Ellada 


4 Ibidem, p. 12-13. 

7 Guy Gauthier, Acvile şi lei. O istorie a monarhiilor balcanice între 1817 şi 1974, traducere de 
Ludovic Skultety, Bucureşti, Editura Humanitas, 2004, p. 108. 

3 Ibidem, p. 109. 

” L.S. Stavrianos, op. cit., pp. 470-471. 

19 Keith Hitchins, România (1866-1947), ediţia a III-a, traducere de George G. Potra şi Delia 
Răzdolescu, Bucureşti, Editura Humannitas, 2004,pp. 100-144. 

secolului al XX-lea, un cuvânt greu l-a avut şi armata prin intermediul Ligii 
Militare, care în anul 1909 era condusă de către colonelul Nikolas Zorba. 
De la Goudi, din marginea Atenei, o mare parte a garnizoanei ateniene 
a emis la 27 august 1909 un memorandum cerând înlăturarea prinților din 
forțele armate, ocuparea posturilor din Ministerul de Război şi Marină de către 
ofițerii activi, adoptarea unui program de refacere militară și navală, completate 
cu unele revendicări cu caracter nemilitar. 
În septembrie 1909, populaţia din Atena a demonstrat în favoarea 
puciştilor, iar premierul Demetrios Rallis a demisionat, iar Kyriaculis 
Mavromihalis a pus în aplicare o parte dintre reforme. Totuși, liderii Ligii 
aveau încredere în Eleutherios Venizelos, care este numit prim-ministru la 17 
octombrie 1910, între alegerile din aprilie și cele din decembrie 1910; la 
ultimele alegeri menţionate, Partidul Liberal al lui Venizelos obţine 300 de 
locuri din cele 362!!. 
Cabinetul lui Venizelos a înfăptuit o serie întreagă de reforme, 
culminând cu revizuirea Constituţiei, la 11 iunie 1911. 
Printre reformele promovate de către primul guvern venizelist din 
istoria Greciei, putem cita: 
- interdicţia traducerii Scripturilor fără acordul Bisericii Greciei și a 
Patriarhiei Ecumenice; 

- învăţământ elementar obligatoriu şi gratuit; 

- legiferarea exproprierii în scopuri de utilitate publică, cu referire 
specială la vânzarea unor latifundii și împroprietărirea țăranilor din 
Thessalia, 

- reducerea cvorumului Camerei la 1/3; 

- absenţa vacanţelor parlamentare în ultimul an de legislatură; 

- interdicția alegerii militarilor ca deputaţi; 

- transferul petiţiilor electorale de la cameră la un Tribunal Special; 

-  re-învierea Consiliului de Stat; 

- securitatea serviciilor funcționarilor publici; 

- introducerea de examene publice pentru funcţionarii de stat. 

Cea mai mare realizare a lui Venizelos din această perioadă o 
reprezintă reorganizarea armatei, în special a flotei, inclusiv cu ajutorul unei 
misiuni militare franceze ?. 

Anul 1909 a avut o mare importanţă și pentru ascensiunea lui Ionel 
Brătianu. Rolul său în P.N.L. crescuse treptat, iar la 27 decembrie 1908, în 
condițiile plecării lui D.A. Sturdza(1833-1914) din ţară, se constituise un 
guvern de tranziţie prezidat chiar de Brătianu care, în ianuarie 1909, la 


1! R. Clogg, op. cit., p. 88-89. 
!2 C. Iordan, op. cit., p. 30. 

propunerea lui Petre S. Aurelian (1833-1909), preia şi conducerea partidului de 
guvernământ. 

Primul guvern lonel Brătianu din istoria României fusese, deci, unul de 
tranziţie. Nu la fel a fost cazul cu cel de-al doilea guvern Ionel Brătianu, în 
exerciţiu de la 4 martie 1909 până la 28 decembrie 1910. Noul guvern aduce în 
fața camerei numeroase proiecte de lege, fără însă a pune problema unor 
reforme social-politice ample. 

La 16 decembrie 1909 este adoptată Legea Orleanu, după numele 
ministrului M.G. Orleanu(1859-1942); prin această lege se interzicea dreptul la 
ce va precipita reconstituirea Partidului Social-Democrat, în 1910. În contra- 
partidă, a fost emisă legea repaosului duminical. Tot pe plan intern, legislația 
privind învăţământul a fost revizuită, în sensul dorit de reformatorul Spiru 
Haret(1851-1912). 

În politica externă, guvernul Brătianu va menţine România în sistemul 
Triplei Alianțe, efectuând vizite la Viena și Berlin, în iulie 1909, dar a tatonat 
posibilitatea unei reorientări spre Antanta, inclusiv în convorbirile lor cu 
ministrul italian de externe, Guiciardini !*. 

La finele anului 1910, conform rotativei guvernamentale, liberalii 
români au fost înlocuiți la guvernare de către conservatori. 

În schimb, venizeliştii s-au prezentat în faţa electoratului elen în martie 
1912, reuşind să câştige două treimi din sufragii şi 146 din cele 181 de mandate 
parlamentare '?. Războaiele balcanice băteau la uşă, iar în octombrie 1912, 
ostilitățile au început, deznodământul fiind prea bine cunoscut pentru a insista 
aici asupra lui. 

Aportul elen la înfrângerea Imperiului Otoman în prima fază a primului 
război balcanic a fost unul preponderent maritim; grecii au împiedicat 
transportul de trupe turcești şi au ocupat insulele din Marea Egee. În faza a 
doua a primei conflagrații balcanice, principalul succes elen a constat în 
ocuparea Janinei la 6 martie 1913!€. 

La nici două săptămâni după acest important succes militar grec, regele 
George I avea să fie asasinat la Salonik (cucerit în toamnă), de către Skinas, un 
învăţător dezechilibrat mintal; de altfel, monarhul, în vârstă de 68 de ani, 
intenţiona să abdice în octombrie 1913, cu prilejul jubileului a 50 de ani de 


15 Ioan Scurtu, Ion Mamina, Guverne şi guvernanţi (1866-1916), Bucureşti, Editura Silex, 1994, 
p. 128. 

14 Ibidem, pp. 130-131. 

15R. Clogg, op. cit.,p.91. 

15 LS. Stavrianos, op. cit., pp. 536-537. 

domnie. Tronul Greciei a revenit lui Constantin, căsătorit din 1889 cu prinţesa 
Sofia de Prusia, soră a Kaiser-ului Wilhelm al II-lea(1861/1871-1888)”. 

Noul monarh, germanofil, avea să constituie un serios obstacol în fața 
planurilor lui Venizelos de a aduce Grecia alături de Puterile Antantei; din 
acest punct de vedere, statul elen a evoluat într-un mod exact opus faţă de statul 
român, unde moartea regelui Carol I în 1914 avea să uşureze mult misiunea lui 
Brătianu de raliere a României la Antanta. 

Ascensiunea la tronul Greciei a unui monarh cu numele Constantin a 
adus însă, momentan, multe speranțe în rândul populaţiei elene, o superstiție 
populară spunând că oraşul Constantinopol va fi din nou grecesc când 
Constantin va domni. 

Până la mult dorita redobândire a Constantinopolului, Traciei și coastei 
micro-asiatice, Grecia a trebuit să se mulțumească cu câştigurile teritoriale 
consecutive celor două războaie balcanice, oricum, destul de substanţiale şi 
acestea. Astfel, suprafaţa statului elen crescuse cu 68% în 1912-1913, de la 
25.014 mile pătrate la 41.933 (în raport cu 1830, aproape o triplare), iar 
populaţia sporise de la 2,66 milioane la 4.363.000, devenind aproape egală cu 
cea a Serbiei sau a Bulgariei !$. 

În perioada 1913-1914, statul român a prevenit, prin diplomaţii şi 
emisarii săi, (Take Ionescu etc.) izbucnirea unui al treilea război balcanic, 
mediind cu succes în disputele greco-turce din Marea Egee”? 

În cazul Greciei, reformele majore fuseseră antecedente victoriei din 
războaiele balcanice, pe care o facilitaseră cel puţin indirect; în cazul 
României, participarea la cel de-al doilea război balcanic la numai câţiva ani 
după pojarul răscoalelor din 1907 (la reprimarea cărora lonel Brătianu 
participase direct), recte contactul armatei româneşti alcătuite „în mare parte,din 
fii de ţărani săraci cu realitățile unei Bulgarii rurale egalitare, a dus la 
relansarea discuţiilor privind oportunitatea unor reforme social-politice ample. 

Astfel, în toamna anului 1913, după o călătorie a lui lonel Brătianu în 
Bulgaria, P.N.L. a înscris în programul său reforma agrară radicală 
(împroprietărirea țăranilor) şi introducerea sufragiului universal. 

La 4 ianuarie 1914, bătrânul rege Carol I i-a încredințat lui Brătianu 
conducerea guvernului, iar alegerile din februarie s-au soldat, în mod așteptat, 
cu victoria P.N.L. În aprilie, ambele camere ale Parlamentului au votat în 
favoarea modificării Constituţiei în sensul de a crea baza juridică necesară 
pentru reforme social-politice radicale(legiferarea votului universal şi 


17 G. Gauthier, op. cit., pp. 113-115. 
1 L.S. Stavrianos, op. cit., p. 540. 
19 C. Iordan, op. cit., pp. 119-122. 

înscrierea în legea fundamentală a principiului exproprierii în interes public), 
iar în luna mai a fost aleasă o Adunare Constituantă”. 

Pe plan european, însă, lucrurile se precipita, iar declanșarea 
conflagrației generale duce la suspendarea legiferării marilor reforme, până în 
anul 1917, după intrarea României în război şi la scurt timp după începutul 
agitaţiilor revoluţionare în Rusia. 

Izbucnirea Primului Război Mondial 1-a pus pe Brătianu şi Venizelos în 
fața unor decizii de importanță maximă pentru viitorul naţiunilor lor. Ambii 
lideri liberali erau antantofili şi amândurora Antanta le promitea câştiguri 
teritoriale substanţiale pe seama imperiilor cosmopolite muribunde (Imperiul 
Habsburgic, respectiv Imperiul Otoman), dar le și pretindea unele concesii 
teritoriale în favoarea Bulgariei (Dobrogea de Sud, respectiv Dramos, Serres şi 
Kavalla). 

Totuşi, revendicările românești exprimate tranșant de ambițiosul 
Brătianu erau mult mai întemeiate etnic decât cele grecești; românii erau net 
majoritari în Transilvania, iar limba română era vorbită cu diferenţe minime în 
întreg spaţiul dintre Dunăre, mare, Nistru şi Tisa, pe când grecii formau insule 
etnice pe coasta Asiei Mici, mulți dintre grecii de aici (așa-numiții karamanli) 
neavând comun cu conaţionalii lor din Grecia propriu-zisă decât creştinismul 
ortodox. 

O altă deosebire consta în faptul că opoziţia pro-germană era mult mai 
puternică în Grecia decât în România (mai ales după moartea regelui Carol 1) 
deşi în mediile româneşti exista o substanţială circumspecţie faţă de Rusia. 

În primul an de război, când Bulgaria și-a menţinut neutralitatea, după 
ce Imperiul otoman intrase în acțiune de partea Puterilor Centrale, în cercurile 
Antantei s-au vehiculat diverse planuri având ca numitor comun atragerea 
României, Bulgariei şi Greciei într-un bloc balcanic antantofil, care să sprijine 
Serbia şi să izoleze Imperiul Otoman de Puterile Centrale. Brătianu nu s-a opus 
ideii în sine, dar, în faţa exigențelor Antantei de a face concesii teritoriale 
Bulgariei în Dobrogea de Sud, a răspuns pretinzând o înţelegere prealabilă 
bulgaro-eleno-sârbească privind Macedonia, premisă care s-a dovedit un 
obiectiv iluzoriu”!. 

În problema Albaniei, punctele de vedere ale lui Brătianu și Venizelos 
nu coincideau deloc; dacă guvernul român făcuse un apel la respectarea 
independenţei şi neutralității statului albanez, autorităţile greceşti profitau de 


% K. Hitchins, op. cir. p. 144. 

?! A se vedea în acest sens George Ungureanu, Jon I.C. (Ionel) Brătianu şi proiectul Antantei de 
a crea un Bloc Balcanic (noiembrie 1914 — martie 1915), în „Argesis XX. Studii şi comunicări. 
Seria istorie.”, Piteşti, 2011, pp. 253-260. 

precaritatea instituţiilor şi structurilor politice albaneze, pentru a desfășura 
activităţi anexioniste în sudul Albaniei, locuit parţial de etnici greci”. 

O nesincronizare flagrantă a poziţiilor lui Brătianu şi Venizelos se 
produce în octombrie 1915, când Bulgaria abandonează neutralitatea şi atacă 
prin surprindere Serbia care, neputând rezista pe două fronturi, cade până la 
finele anului sub ocupaţie străină. Spre deosebire de Brătianu, care condiționa 
foarte strict intrarea României în război, Venizelos a interpretat atacul bulgar 
asupra Serbiei drept un casus belli, o violare a Tratatului de la Bucureşti, din 28 
iulie/10 august 1913, şi a încercat să implice Grecia în războiul contra 
Bulgariei şi, implicit, contra Puterilor Centrale. În faţa atitudinii regelui 
Constantin, Venizelos a demisionat, deşi obținuse un vot de încredere în 
Parlament şi a fost înlocuit cu Alexandros Zaimis%. Forțe ale Antantei 
debarcaseră însă la Salonic, iar regele Constantin și guvernele sale (Zaimis, 
Skoloudis, apoi din nou Zaimis) adoptau o atitudine de neutralitate tot mai 
favorabilă Puterilor Centrale. Anul 1916 va aduce pentru greci declanşarea 
„schismei naţionale”, adică a conflictului deschis între partizanii şi adversarii 
intrării în război alături de Antantă; încă înainte de acest fapt, nordul țării 
devenise teatru de luptă între forţele Antantei debarcate la Salonic şi trupe ale 
Puterilor Centrale, venite dinspre Bulgaria şi Serbia ocupată”. 

De altfel, este cunoscut faptul că Brătianu își legase speranțele şi de o 
ofensivă a Antantei pe frontul de la Salonic, deziderat inclus în Convenţia 
Militară încheiată cu Puterile Antantei la 4/17 august 1916, în virtutea căreia 
România a declarat război Austro-Ungariei 10 zile mai târziu”. 

Sub presiunea Antantei, în iunie 1917, regele Constantin pleacă din 
Grecia, fiind urmat la tron nu de George, fiul cel mare, ci de Alexandru, iar 
guvernul provizoriu al lui Venizelos rămâne la conducerea unei Grecii teoretic 
unite. Printre actele se autoritate ale lui Venizelos, care la 30 iunie 1917 declară 
război Puterilor Centrale, se numără şi repunerea în drepturi a Parlamentului 
ales în iunie 1915, în care avea o majoritate confortabilă şi dizolvarea forului 
legislativ ales în decembrie 1915; Parlamentul rechemat în funcţie va fi 
supranumit „parlamentul lui Lazăr”, cel înviat din morți”. 

Atât pentru România, cât şi pentru Grecia, primul an de după război nu 
avea să fie şi primul an de pace, dar în timp ce România s-a lansat în operaţiuni 
temporare şi limitate în Transnistria, Pocuția şi, mai ales, împotriva bolşevicilor 
maghiari, statul elen, sub conducerea lui Venizelos, s-a lansat într-o veritabilă 
aventură militară în Asia Mică (1919-1922), la capătul căreia va avea loc o 


” Kopi Kyeyku, Istoria Albaniei, Bucureşti, Editura Corint, 2003, pp. 74-75. 
% C. Iordan, op. cit., pp. 54-55. 

” Ibidem, pp. 55-56. 

* Istoria României în date..., pp. 325-330. 

% R. Clogg, op. cit., p. 103. 

operațiune de „purificare etnică”: 1,2 milioane de greci din Asia Mică şi 
litoralul pontic se vor retrage în Grecia propriu-zisă, de unde vor pleca circa 
400.000 de musulmani”. 

În istoriografia românească este bine cunoscut episodul participării lui 
Ionel Brătianu la Conferinţa de Pace de la Paris, din 1919, finalizat cu părăsirea 
Forumului Păcii, la 2 iulie, în semn de protest față de modul în care mai-marii 
lumii înțelegeau să trateze statele mici și mijlocii ca România. 

În schimb, Venizelos a avut mai mult succes în prezentarea propriilor 
revendicări; de altfel, unul dintre participanții la Conferinţă, un diplomat 
britanic, l-a comparat cu Lenin, din punct de vedere al charismei”. 

La 28 iulie 1919, Venizelos a încheiat un acord cu ministrul italian de 
externe, Tittoni, având ca obiect împărţirea teritoriilor albaneze, iar prin 
Tratatul de la S&vres, din 10 august 1920, au fost recunoscute aspirațiile 
Greciei în Asia Mică. Protestele americane şi revoluţia kemalistă aveau să 
anihileze aceste succese diplomatice. 

Relaţia Brătianu-Venizelos nu a fost una cordială, în perioada 
tratativelor de la Paris; dimpotrivă, atunci când Brătianu a intrat în conflict cu 
Take Ionescu (1858-1922), partizanul unei atitudini mai concesive, mai ales în 
problema Banatului de Vest, liderul conservator/democrat român era bun 
prieten atât cu şeful radicalilor sârbi, Nikola Pasic(1848-1926), cât şi cu 
Venizelos. 

Totuşi, o colaborare militară româno-elenă sui generis putem identifica 
pentru anul 1919 în spaţiul fostului imperiu rus. Astfel, trupele române au 
ocupat temporar Tiraspolul şi alte localități din stânga Nistrului, pentru a 
asigura retragerea forțelor franceze și greceşti din zona Odessei; francezii şi 
câteva divizii grecești au trecut în Basarabia de Sud. România nu s-a implicat 
însă în războiul civil din Rusia. 

În noiembrie 1919 au avut loc primele alegeri parlamentare la scara 
întregii Românii, substanțial mărite teritorial după unirea Basarabiei, Bucovinei 
şi a Transilvaniei cu țara-mamă, cursul anului 1918, acte recunoscute grosso 
modo prin Tratatele de Pace de la Paris. Succesul fusese plătit însă scump de 
români, iar situaţia social-economică a ţării nu era de invidiat, criza materială 
fiind dublată şi de o mare criză morală. În aceste condiţii, P.N.L. a pierdut 
alegerile organizate de guvernul generalului Artur Văitoianu, iar Brătianu va 
accede din nou la guvernare în ianuarie 1922. Guvernarea sa din 1918-1919 


” Ibidem, p. LI2. 

% Valeriu Florin Dobrinescu, România și sistemul tratatelor de pace de la Paris, laşi, Institutul 
European, 1993, passim. 

% R. Clogg, op. cit.,p. 121. 

este importantă mai ales pentru adoptarea legilor prin votul universal şi 
exproprierea marilor moșii". 

Un an mai târziu, în pofida succeselor repurtate la Conferinţa de Pace, 
Eleutherios Venizelos pierdea alegerile (14 noiembrie 1920), adversarii săi 
obținând două treimi din mandate; cu câteva săptămâni înainte, murise şi regele 
Alexandru, mușcat de o maimuţă turbată”!. 

O situație relativ asemănătoare avea să se înregistreze şi în România 
anului 1927, când moartea regelui Ferdinand avea să preceadă cu numai patru 
luni pe aceea a prim-ministrului Ionel Brătianu”. 

În ceea ce priveşte distribuţia voturilor în teritoriu, merită relevate 
anumite aspecte. În Grecia, partidul lui Venizelos a reușit să câștige voturi mai 
ales în Macedonia partea greacă (obţinută în 1912/1913) şi în Tracia apuseană 
(luată de la Bulgaria în 1919), în timp ce în România, P.N.L. era mai slab 
reprezentat în Transilvania, fieful Partidului Naţional, iar după 1926 al 
Partidului Naţional Ţărănesc, punctul lui forte fiind Vechiul Regat. 

Sub guvernarea lonel Brătianu (ianuarie 1922 - martie 1929) va fi 
adoptată Constituţia din 1923, în mare măsură o actualizare a Constituţiei din 
1866, şi, de asemenea, vor trece prin Parlament o serie de legi importante 
precum: legile economice din anul 1924 (legea minelor etc.), având ca scop 
întărirea capitalului autohton şi dezvoltarea industriei autohtone, dar şi 
satisfacerea propriei clientele, legea administrativă din 14 iunie 1925, legea 
privind autocefalia Bisericii Ortodoxe Române precum şi legea electorală din 
26 martie 1926, care stabilea pragul de 40% pentru „prima majoritară”. 

Pe plan extern, guvernul Brătianu a respins, cu diplomaţie sugestiile 
britanice din toamna anului 1922 de a se alătura Marii Britanii şi Greciei contra 
forțelor kemaliste, aflate în plină ofensivă”. 

În anii '20, atât România, cât şi Grecia, au cunoscut crize dinastice faţă 
de care liberalii din cele două ţări, în frunte cu Brătianu şi Venizelos au trebuit 
să-şi spună cuvântul. În Grecia, criza dinastică a survenit ca urmare a schismei 
naţionale din anii Primului Război Mondial, urmate de catastrofa din Asia 
Mică. După moartea lui Alexandru și căderea lui Venizelos, tronul Greciei a 
fost reocupat de către Constantin, care a trebuit să abdice după doi ani, în 
favoarea lui George al II-lea, fiul său. În anii 1922-1924 liberalii greci, ostili in 





30 1. Scurtu, Gheorghe Buzatu, Istoria românilor în secolul XX (1515-1948), Bucureşti, Editura 
Paideia, 1999, pp. 114-115. 

31 R. Clogg, op. cit. p. 109 

“2 Istoria României în date..., pp. 399-400. 

53 Ion Bitoleanu, Din istoria României moderne. 1922-1926, București, Editura Ştiinţifică și 
Enciclopedică, 1981, passim; I. Scurtu, Gh. Buzatu, op. cit., pp. 144-166. 

3 Mehmet Ali Ekrem, Relaţiile româno-turce între cele două războaie mondiale, Bucureşti, 
Editura Științifică, 1993, p. 19; Ionuţ Cojocaru, România și Turcia, actori importanți în sistemul 
de relaţii interbelice (1918-1940), Târgovişte, Editura Cetatea de Scaun, 2014, pp. 68-69. 

corpore regelui Constantin, erau divizați între monarhiști, conduşi de 
Alexandros Papanastasiou(1876-1936). Însuși lonel Brătianu, în octombrie 
1922, într-o discuţie purtată cu celebrul mareşal francez Ferdinand Foch 
atrăgea atenția asupra instabilității din Grecia și insista ca, după abdicarea 
iminentă a lui Constantin, regele George II, prin căsătorie cu familia regală 
română, să preia tronul”. 

După încheierea Tratatului de la Lausanne, în iulie 1923, au urmat 
alegerile legislative din Grecia, din ianuarie 1924. Scrutinul a fost boicotat de 
către Partidul Popular (monarhist), astfel încât din cele 370 de locuri, liberalii 
au obţinut 250, iar republicanii 120. Venizelos a redevenit prim-ministru, însă a 
demisionat în scurt timp, dându-și seama că lucrurile evoluează spre 
proclamarea unei republici, ceea ce s-a și întâmplat în urma plebiscitului din 
aprilie 1924, când „marele cretan” se afla deja la Paris%*. 

În România, criza dinastică a fost declanșată de conduita imorală a 
principelui moștenitor Carol (1893-1953) care, la finele lui 1925, a decis să 
rămână cu Elena Lupescu, ceea ce a determinat excluderea sa de la succesiunea 
dinastică de către Parlament, la 4 ianuarie 1926. 

Actul de la 4 ianuarie 1926 l-a avut ca principal autor moral pe Ionel 
Brătianu şi a fost elocvent pentru ceea ce însemna biruința dinastiei de 
Hohenzollern, fiind puternic criticat de către adversarii politici ai liberalilor. 
După decesul regelui Ferdinand, la 20 iulie 1927, a fost instituită o regență, 
care a funcţionat până în iunie 1930, când Carol a revenit în ţară, iar 
Parlamentul de atunci, dominat de naţional-ţărăniști, a anulat actul din 1928. 

Ultima perioadă când Venizelos s-a plasat la conducerea guvernului 
grec a fost între 1928 şi 1983, cu unele întreruperi; aceste ultime guvernări 
venizeliste coincid cronologic cu guvernările naţional-țărăniste din România și, 
mai ales, cu Marea Criză Economică din 1929-1933. 

Principalele măsuri legislative şi economico-sociale întreprinse de 
guvernările venizeliste din anii 1928-1933 au fost următoarele: 

- instituirea unei Bănci Agricole (1928); 

- adoptarea „legii împotriva tentativelor de subminare a ordinii 
sociale” (1929), care îi viza pe comuniști (0 lege oarecum similară, 
supranumită „Legea Mârzescu” fusese adoptată şi în România, în 
1924, sub guvernarea Ionel Brătianu); 

- reforma agrară, având ca scop principal rezolvarea problemei 
refugiaților: toate proprietățile de peste 30 ha au fost luate, 600.000 
ha distribuite, dintre care 4/5 către refugiați (a fost redistribuit 40% 
din fondul funciar grec, cea mai mare proporţie din Balcani); 


55 C. Iordan, op. cit., p. 269. 
3 LS. Stavrianos, op. cit., p. 663. 

- așezarea refugiaților mai ales în Macedonia Egeeană şi Tracia 
apuseană, schimbând raporturile etno-demografice de aici, inclusiv 
în defavoarea aromânilor; 

- instituirea unei case de achiziţii a produselor textile; 

- lansarea unui program de lucrări publice (asanarea mlaștinilor); 

- creşterea numerelor de şcoli primare și înfiinţarea de școli tehnice 
agricole şi muncitorești“. 

Anii 1928-1930 au adus şi notabile succese pe plan extern, în sensul 
destinderii în raporturile cu Turcia, Iugoslavia şi Italia, cu care au fost încheiate 
acorduri bilaterale”. 

Un ultim act al vieţii lui Eleutherios Venizelos a fost tentativa de 
lovitură de stat a ofițerilor fideli lui, petrecută în martie 1935, eşuată și urmată 
de restaurarea monarhiei, în acelaşi an cu alți politicieni greci (Al. Zaimis, Al. 
Papanastasiou, P. 'Tsaldaris etc.), ceea ce a netezit drumul spre putere 
generalului lannis Metaxas. 

Succesorul lui Venizelos la conducerea liberalilor greci va fi 
Theodoros Sofoulis (n. 1860-d. 1949), dar Partidul Liberal va fi absorbit în 
1961 de către Uniunea de Centru, a lui Georgios Papandreu. 

În anul 1980, Nikita Venizelos, nepotul lui E. Venizelos, reînființează 
partidul, însă rezultatele electorale sunt modeste. 

În urmă cu câţiva ani, în postura destul de ingrată de ministru de 
finanțe al Greciei s-a aflat un anume Evangelos Venizelos, fără grad de 
rudenie cu marele om politic de la sfârşitul secolului XIX şi începutul secolului 
următor. 

Liberalii români, după moartea lui lonel Brătianu (1927) au continuat 
să fie cel mai important partid al României, fiind la guvernare între noiembrie 
1933 şi decembrie 1937. O facțiune liberală, condusă de Gheorghe Tătărescu, a 
colaborat cu regele Carol al II-lea și apoi cu comuniști, până în 1947. După 
căderea regimului comunist, P.N.L. s-a reconstituit, a trecut printr-o perioadă 
de sciziuni şi re-unificări, iar 2014 a fuzionat cu Partidul Democrat-Liberal. 

Privind sumativ şi comparativ cele două figuri, importante ale istoriei 
naţionale românești, respectiv, elene, putem trage unele concluzii. 

Astfel, Ionel Brătianu venea pe o tradiție deja consacrată în România, 
la care contribuise în mod substanţial și tatăl său, iar moștenirea lăsată a fost, la 
rândul său, una consistentă. În cazul Greciei, Partidul Liberal a fost o creație 
eminamente personală și conjuncturală, care a crescut şi a scăzut odată cu 
Venizelos, intrând într-un declin ireversibil după moartea acestuia. 


33 Barbara Jelavich, Istoria Balcanilor, vol. II — Secolul XX (1887-1982), trad. Eugen Mihai 
Avădanei, Iași, Institutul European, 2000, p. 263; St. K. Pavlowitch, op. ciz., p. 223. 

Rezultatele politicii duse de către cei doi lideri liberali pe plan naţional 
au fost diferite, deşi amândoi au urmărit împlinirea unor idealuri (Megali 
Ideea — Venizelos, România Mare — Brătianu). 

În cazul lui Brătianu, idealul a fost atins grosso-modo, chiar dacă nu 
toate exigenţele sale teritoriale i-au fost admise de către Marile Puteri; în cazul 
lui Venizelos, politica sa s-a încheiat cu un dureros eşec şi cu adâncirea 
schismei naţionale inter-greceşti (de notat, totuși, faptul că obiectivele lui 
Brătianu aveau o acoperire etnică mai mare decât cele ale lui Venizelos). 

Înfăptuirea idealului naţional în 1918 și declanşarea Marilor Reforme, 
în anul următor, au estompat în mare măsură, în percepţia şi conştiinţa 
românească, unele scăderi omenești şi greșeli politice ale lui Brătianu, el fiind 
„în genere, valorizat pozitiv de români, în timp ce Venizelos rămâne destul de 
controversat printre eleni. 


TWO LIBERAL LEADERS IN SOUTHEASTERN EUROPE: 
ION 1. C. BRĂTIANU (1864-1927) AND 
ELEUTHERIOS VENIZELOS (1864-1936) 


This article was intended as a comparative micro-analysis on two 
emblematic personalities for liberalism and national state building in 
Southeastern Europe: the Romanian Ion I. C. (Ionel) Brătianu and the Greek 
Eleutherios Venizelos. Since Ionel Brătianu's role and place in the history of 
Romania have been minutely analyzed in Romanian historiography, being 
generally well-known by history loving audiences, most of this study deals 
with the information and opinions on Venizelos, less known in Romania. 

The author concludes his analysis with the idea that both liberal leaders 
were driven by the ambion to achieve national ideals, but the Romania 
politician displayed more caution, which made the results of his actions more 
durable. 

TESTAMENTUL LUI ARMAND CĂLINESCU 
TEODOR MAVRODIN” 


Născut la Piteşti, în anul 1893, Armand 
Călinescu a ajuns unul dintre fruntaşii Partidului 
Naţional-Țărănesc, ocupând înalte funcţii de stat. 
Astfel, între 19 noiembrie 1930 şi 17 aprilie 1931 a 
fost numit subsecretar de Stat la Ministerul de 
Interne în guvernul prezidat de George Mironescu, 
funcţie pe care o ocupă şi în guvernul Alexandru 
Vaida Voievod, între 6 iunie şi 10 august 1932. 
Din 11 august 1932 şi până la 19 octombrie 1932 
este subsecretar de Stat la Preşedinţia Consiliului 
de Miniştri şi la Ministerul de Interne în guvernul 
prezidat tot de Alexandru Vaida Voievod. Între 21 
octombrie 1933 şi 13 noiembrie 1933 este secretar 
de Stat în guvernul condus de Iuliu Maniu, funcţie pe care o ocupă şi în 
perioada 14 ianuarie - 13 noiembrie 1933 în guvernarea Alexandru Vaida 
Voievod. Patru ani mai târziu, între 29 decembrie 1937 şi 10 februarie 1938 
ocupă funcţia de ministru de Interne în guvernul Octavian Goga. Aceeaşi 
funcţie o ocupă între 11 februarie 1938 şi 29 martie 1938 şi între 30 martie 
1938 şi 31 ianuarie 1939 în guvernele conduse de patriarhul Miron Cristea. 

În al treilea guvern condus de patriarhul Miron Cristea, între 1 
februarie 1939 şi 6 martie 1939, este numit vicepreşedinte al Consiliului de 
Miniştri, ministru de Interne şi ad-interim la Ministerul Apărării Naţionale. 

Ultima şi cea mai înaltă funcţie pe care a ocupat-o Armand Călinescu a 
fost cea de preşedinte al Consiliului de Miniştri pe care a ocupat-o între 7 
martie 1939 şi 21 septembrie 1939, după decesul patriarhului. În timpul acesta 
a promovat politica tradiţională de menţinere şi dezvoltare a legăturilor cu 
Franţa şi Anglia. În acelaşi timp a fost adversar consecvent al Germaniei 
hitleriste, dar şi al legionarilor, cărora le-a căzut victimă în ziua de 21 
septembrie 1939. 





” Piteşti. 

Înainte de a ocupa demnități în diferite guverne a îndeplinit funcţia de 
prefect al judeţului Argeş. Era legat de acest judeţ prin naştere, prin moşiile pe 
care le deţinea aici (moşia Ciupa din partea soţiei şi moşia Ciomăgeşti 
moştenită de la părinţi), dar şi prin locul de veci - Curtea de Argeş - unde 
erau înmormântați părinţii. La Curtea de Argeş îşi duce şi el veşnicia alături 
de părinți. 

La 21 iulie 1938, când avea numai 45 de ani, Armand Călinescu şi-a 
întocmit testamentul. De ce oare? Premoniţie? În Europa politica marilor puteri 
faţă de pretenţiile mereu sporite ale guvernului şi Reichului nazist era aceea a 
concilierii. În continuare prezentăm testamentul amintit: 


„Testament 


În caz de moarte a mea, casele din Str. Dr. Clunet 12, Bucureşti, vor fi 
imediat vândute trecându-se asupra cumpărătorului datoria de la Institutul de 
credit hipotecar. Suma ce va prisosi din preţ va reveni iubitei mele soţii, Adela 
care o va întrebuința fie spre a-şi cumpăra un apartament mai mic, fie spre a 
achita datoria ce grevează moşia Ciupa. 

Moşia Ciomăgeşti, lotul din Păroşi, mobile, tablourile şi biblioteca din 
Bucureşti, rente de stat (1.430.000 lei) ce se va găsi în casă rămân fiului meu. 
Folosinţa acestor bunuri însă, va aparţine pe cât timp va trăi soţiei mele Adela. 

Rog pe iubitul meu fiu, Barbu, să fie cuminte, să respecte pe mama lui 
şi să se gândească la numele pe care i-l las şi pe care şi eu l-am cinstit precum 
l-am moştenit de la tatăl meu. Îl sfătuesc să îmbrăţişeze cariera militară sau 
magistratura. Să slujească Ţara şi Tronul cu credinţă şi cu devotament aşa cum 
am făcut-o eu. 

Doresc să fiu înmormântat la Curtea de Argeş alături de părinţi mei. 
Voi fi purtat pe un car îmbrăcat în verdeață şi tras de şase boi. După car să 
meargă delegaţii satelor din jud. Argeş pentru cari am luptat în viaţă cu drag! 


21 Iulie 1938, Bucureşti 


Arm. Călinescu”. 


Parcurgând rândurile testamentului ne atrage atenţia că preşedintele 
Consiliului de Miniştri, ucis de legionari, nu se îmbogăţise de pe urma 
demnităților pe care le ocupase în Stat. Casa în care locuia în Bucureşti fusese 
achiziționată cu împrumut la Institutul de Credit Ipotecar, dar mai trebuia 
achitată şi datoria ce greva moşia Ciupa. 

De asemenea, este de reţinut rugămintea pe care o face fiului său de a 
respecta numele Călinescu pe care şi el l-a cinstit aşa cum l-a moştenit de la 
părintele său. Îl sfătuieşte să slujească ţara şi tronul cu credinţă şi cu 
devotament aşa cum o făcuse şi el. 

Dorinţa de a fi înmormântat la Curtea de Argeş, alături de părinții săi, 
i-a fost îndeplinită. Dar linişte nu a avut nici după moarte, legionarii 
profanându-i mormântul. Istoria poporului român, dar şi a altor popoare, ne 
arată că homo homini lupus. 


„Îutameant. 

ARMAND CĂLINESCU'S TESTAMENT 
Abstract 


Armand Călinescu was borm in Piteşti. He was one of the most 


important personalities of the Argeş County, due both to his positions & his 
behavior in the society. 


The testament he left is a proof of his character. 

SOCIETATEA CONCORDIA - DEPARTAMENTUL MINIER 
SCHITU GOLEȘTI JUDEŢUL MUȘŞCEL (1938-1944) 


IONELA NIŢU! 
DAN OVIDIU PINTILIE” 


Urmărind aplicarea unui vast program de concentrare a diferitelor 
activități industriale în strânsă legătură cu activitatea sa, Societatea 
„Concordia” şi-a mărit patrimoniul, fie prin înfiinţarea de noi departamente, fie 
prin preluarea, prin fuziune a patrimoniului altor societăţi. 

Prin fuziunea cu societăţile „Schitu-Goleşti” şi „Lignitul”, care a avut 
loc la 23 octombrie 1938, interesele societăţii în industria electrică şi minieră 
au fost mărite. Fuziunea cu Societatea „Concordia” s-a făcut cu efect retroactiv 
pe data de 1 ianuarie 1938.! Practic însă, activitatea minieră a început din iulie 
1937 cu o minimă organizare de şantier, director al exploatării miniere fiind 
inginerul A. Drăgulănescu, ajutat de inginerul pentru studii tehnice D. 
Liubenco, cartograful L. Pasco, avocatul J]. Botez şi o dactilografă.? Fuziunea 
cu aceste societăţi miniere a putut fi uşor efectuată datorită faptului că o parte 
dintre membrii Consiliului de Administraţie a „Concordiei” printre care F. 
Carlier, ]. Duqus, I. Marinescu, M. Voinescu, ]. Destexhe erau şi acţionari în 
cadrul acestor societăţi. 

Departamentul minier situat în comuna Schitu Goleşti judeţul Muşcel a 
fost creat în 1938, făcând parte din Regiunea a 2-a minieră cu doua secţii, din 
1941, şi anume, cărbuni şi minereuri.” În adresa societăţii „Concordia” din 2 
aprilie 1941, înaintată Ministerului Economiei Naţionale, se arăta că, prin 
crearea Departamentului Minier, societatea exploata mai multe mine de lignit 
din bazinul Schitu Goleşti, clasându-se a treia în ordinea producţiei, după 
societăţile „Petroşani” şi „Creditul Carbonifer”.* Începând cu 1945 sediul 
departamentului s-a mutat în Câmpulung — Mărcuş, iar regiunea de activitate a 





* Serviciul Judeţean Vâlcea al Arhivelor Naţionale, Vâlcea. 

"* Serviciul Judeţean Argeş al Arhivelor Naţionale, Piteşti. 

1M.P.R, nr. 23/1938, p. 1875. 

2 S.J.A.N. Argeş, fond Societatea „Concordia”, dosar 188/1938, f. 3. 
3 Ibidem, dosar 114/1945-1946, f. 20. 

+ Ibidem, dosar 291/1940-1941, f. 4. 

departamentului era situată în comunele: Schitu Goleşti, Poenari şi Godeni 
judeţul Muşcel. 

Din anul 1940, Departamentul minier ai cărui cărbuni de lignit extraşi 
din minele sale se foloseau în proporţie de 34 de către Departamentul Electrica 
a cărei producţie de energie electrică se folosea în proporție de 34 de către 
Municipiul Bucureşti erau conduse de către administratorul delegat Oscar 
Osterwind, membru în Consiliul de administraţie al Societăţii Concordia, cu 
sediul în Bucureşti până în august 1944. 

Secţia cărbuni a fost creată, în anul 1938, prin fuzionarea Societăţii 
„„Concordia” cu Societăţile „Lignitul” (care avea un capital de 79.000.000 lei, 
poseda 2.870 ha terenuri carbonifere, acordate prin şase decrete regale între 
1904 şi 1914 (nr. 1.109/1904, nr. 3.177/1906, nr. 3.702/1911, nr. 2.215 şi 
2.216/1914, 3.826/1911), minele de la Pescăreasa, Jidava, colonia Grădiştea, 
Jugur-Bărăţia, Godeni, Bătaia şi o uzină electrică)” şi „Schitu Goleşti” (care 
avea un capital de 20.000.000 lei şi terenuri carbonifere în suprafaţă de 840 ha 
acordate prin Înalt Decret nr. 3.826 din 23.11.1911). La 31.12.1941, societatea 
deţinea 3709,011 ha concesiuni miniere în valoare de 25.452.316 lei, clădiri în 
valoare de 18.126.810 lei, maşini în valoare de 10.092.160 lei, uzina de 
deshidratat lignit în valoare de 14.937.597 lei, uzina electrică Poienari în 
valoare de 1.148.496 lei, uzina termoelectrică în valoare 8.594.029 lei, instalaţii 
electrice şi teleferic în valoare de 2.665.432 lei, material de transport în valoare 
15.807.094, transportor Hasenklever în valoare de 433.925 lei, vehicule, 
animale, grajduri, redevenţe cumpărate, mobilier, material de serviciu, lucrări 
de deschidere, pregătire şi consolidare, totalul investiţiilor ridicându-se la 
136.101.933 lei”. Societatea deţinea pentru transporturi o bicicletă „Ingstaffel” 
pentru curieri, un docar pentru şantierul Poienari, 3 poştalioane, 3 trăsuri, o 
trăsură cu coş pe roate de şină şi 11 cai, o maşină Opel a inginerului Alexandru 
S. Popescu, un autocamion şi o autocamionetă pentru transportul lemnelor de 
mină, aprovizionare, transport bolnavi, membri ai familiilor angajaţilor. 
Autocamionul va fi rechiziţionat de Armata Română în aprilie 1944 iar 
autocamioneta în august 1944, astfel că Departamentul se va vedea în 
imposibilitatea de a transporta alimentele şi cerealele furnizate de centrul 
Ploieşti şi să se mai aprovizioneze cu lemnele necesare minelor şi care se 
procurau din diferite regiuni ale ţării. 

Societatea deţinea la 31.12.1944, terenuri cumpărate prin acte de 
vânzare cumpărare transcrise la Tribunalul Muşcel în perioada 1910-1938 de 


5 Ibidem, dosar 17/1938, f. 12-16; vezi şi Societatea Concordia, Departamentul Minier Schitu 
Goleşti, dosar 1/1941, f. 2. 

€ Ibidem, £.7. 

7 Ibidem, Societatea Concordia, Departamentul Minier Schitu Goleşti, dosar 1/1941, f. 1. 

3 Ibidem, dosar 84/1944, f. 93. 

la: I. Beligrădeanu, Lazăr, Ceauşeşti, Arseneşti, N. I. Constantinescu, Gr. 
Stoicescu şi pe care se aflau construite: cantina, sala de mese, bucătăria, 
locuinţa directorilor, clădirile din colonie, uzina de uscare, fosta tăbăcărie 
„Muşcelul”, în valoare totală de 1.505.470 lei”. 

Uzina electrică, administrată de „Concordia”, împreună cu Societatea 
de „Gaz şi Electricitate” din Bucureşti, în baza unui contract, vor furniza 
energie electrică în cantitate de 20.000.000 kwh anual. Pentru construirea 
acestei uzine electrice, de către firma lui Emil Prager şi terminată în aprilie 
1930, 10 Societatea „Lignitul” a beneficiat de un împrumut de la Societatea 
belgiană „Hydrofina” la data fuziunii mai rămânând o creanţă de 11.929.715 
franci elveţieni. Pentru lichidarea completă a creanţei, societatea „Concordia” a 
dat 394.000 de acţiuni a câte 250 de lei din cele 552.000 acţiuni „Concordia” 
emise în urma fuziunii, societăţii „Hydrofina”. Restul de 158.000 acţiuni 
„Concordia” vor fi date acţionarilor societăţii „Lignitul”. În iulie 1943 uzina 
electrică proprie „Ihermo” a Departamentului minier va fi desființată 
departamentul primind curent electric de la Departamentul „Electrica”!!. 

Cărbunele exploatat era un lignit cu structură fibroasă şi lemnoasă, 
conţinând 34% apă şi o putere calorică superioară de 3.400 calorii, iar prin 
deshidratare în Uzina de uscare puterea sa calorică ajungea la 4.900 calorii. 
Uzina de uscare a început să funcţioneze la data de 13 aprilie 1942, iar praful 
de cărbune obţinut era livrat CFR, precum şi departamentului „Electrica” 
pentru Uzina Electrică, fie sub formă brută, fie sub formă de praf ameliorat. În 
cazul în care praful de cărbune era ud, trebuia să se livreze lignit sub formă de 
bulgări de la mina Pescăreasa?. 

Exploatarea se făcea la Schitu Golești, în judeţul Muscel, situată la 6 
km. de Câmpulung Muscel, cea mai mare parte din bazinul carbonifer fiind 
deţinută de „Concordia”. Suprafaţa concesiunii era de cca. 3.856 ha. şi 
cuprindea 80% din concesiunile miniere declarate în zăcământul de la Schitu 
Goleşti. Exploatarea se făcea prin trei mine : Pescăreasa, Jidava şi Poienari şi 
se exploata lignit dacian pe un strat cu o grosime medie de 2 m. Rezerva 
vizibilă era calculată la 900.000 tone, cea probabilă la circa 23.000.000 tone, 
iar cea posibilă foarte mare. Pentru îmbunătăţirea calităţii lignitului s-a 
instalat, în 1932, o Uzină de deshidratare cu o capacitate de 280 tone zilnic. 
Prin deshidratare, conţinutul de apă scădea de la 34% la 14-16%, iar puterea 
calorică se ridica între 4.850-4.900 calorii. 


” Ibidem, dosar 81/1944, f. 9. 

10 Noua centrală electrică de la „Schitu-Goleşti”, în M.P.R., nr. 9/1929, p. 777. 

1! SJAN Argeş, fond Societatea Concordia, Departamentul Minier Schitu Goleşti, dosar 7/1942- 
19743, f. 7. 

"2 Ibidem, dosar 3/1942, f. 142-145. 

Până în 27 august 1940, instalaţiile ei nu au fost asigurate. Societatea 
„Concordia”, primind oferte de la Societatea Română de Asigurare Generală 
„Generala” care asigura toate instalaţiile nu numai contra riscului incendiului 
cât şi contra exploziilor atât în timp de pace cât şi în timp de război, uzina a 
fost asigurată la suma de 15.000.000 lei, prima de asigurare fiind de 63.836 
lei.!% De asemenea, în iunie 1940, dorind să se informeze asupra valorii 
primelor de asigurare pe care le oferea Societatea de asigurări „Generala”, 
„Concordia” arăta că şantierul de la Schitu-Goleşti era asigurat la societăţile de 
asigurare „Britania” şi „Sun” la o valoare de 13.170.000 lei.!* 

Maiorul N.C. Popescu, primul comandant militar al Departamentului 
Minier „Lignitul” şi al Departamentului „Electrica” arăta întru-un raport de 15 
mai 1942 înaintat Ministerului Economiei Naţionale, Subsecretariatului de Stat 
al Aprovizionării că întreprinderea nu era utilată pentru o producţie mare 
neavând maşinile necesare şi nici deschideri de galerii suficiente. Uzinele, 
instalațiile existente, maşinile etc., erau vechi şi uzate, ele necesitând 
întreruperi de lucru, pentru foarte dese reparaţii. Galeriile nu aveau capacitate 
prea mare, neavând lucrări de pregătire suficiente lipsind lemnul de galerie care 
era procurat, de la zi la zi cu preţuri fabuloase. Întreprinderea nu avea rezerve 
pentru a menţine galeriile existente care suportau presiuni mari mai ales la 
minele Pescăreasa şi Jidava. 

Linia de funicular care deservea mina Poenari (4 km) şi Gara Schitu 
Goleşti era veche şi oprită foarte des pentru reparaţii. Uzina de uscare din Gara 
Schitu Goleşti avea maşinile şi cazanele uzate şi trebuia întreruptă din când în 
când pentru a i se face reparaţii. Conducerea Departamentului era foarte 
zgârcită cu investiţiile care trebuiau făcute în materialele pentru exploatare 
deoarece acestea se găseau foarte greu şi la preţuri astronomice”. Exista o linie 
decauville de 7 km cu trei locomotive şi 640 de vagonete, precum şi un siloz de 
cărbuni cu o capacitate de 300 de tone. Magazia pieselor de schimb era plină cu 
tot felul de piese dar lipseau cablurile de electricitate, motoarele electrice, 
sârme pentru bobinaj şi piese pentru linia decauville!€. 

Şantierele aveau în mod variabil între 1.100 şi 1.200 lucrători în mină 
şi la exterior aceştia nefiind minieri de meserie ci agricultori din satele din jurul 
Schitului Goleşti şi câteva sute din ei din judeţul Dâmboviţa. Ei veneau la lucru 
la acest departament mai ales iarna când nu aveau ce face acasă, iar odată cu 
sosirea primăverii până în toamnă, nu mai veneau decât în mod neregulat, „pe 
poftă, cum s-ar zice la lucru”. 


15 Ibidem, fond Societatea Concordia, dosar 280/1939-1940, f. 30. 

14 Ibidem, £. 29. 

15 Ibidem, fond Societatea „Concordia”, Departamentul Minier „Schitu-Goleşti”, dosar 8/1942, 
f. 101-102. 

15 Ibidem, dosar 7/1942-1943, £. 420. 

Şeful Departamentului Minier era inginerul de mine Paul Stroe, 
absolvent al Şcolii Tehnice de la Charlottenburg în 1926, fiind ajutat de opt şefi 
de exploatare, (ingineri, ingineri de mine şi geologi) care formau personalul 
tehnic superior, precum şi de 21 maiştri (mineri, topometrii, topografi şi 
conducători minieri) care formau personalul tehnic inferior." In 28 decembrie 
1943, M.St.M. a aprobat, cu ordinul nr. 29.995/G. numirea inginerului Radu 
Rosetti ca şef, responsabil al exploatării de la Schitu Goleşti'*. Din 1942, şefal 
şantierului Poienari era Kurt Schiller. 

Producţia de lignit, extrasă de la minele „Jidava”, „Poienari” şi 
„Godeni” a evoluat în perioada 1938-1944 în felul următor!: 




















ANII TONE 
1938 118.714 
1939 130.768 
1940 142.259 
1941 143.131 
1942 147.429 
1943 141.214 
1944 106.938 











În anul 1941 producţia nu a putut fi îndeplinită la cantităţile stabilite 
datorită inundaţiilor care au întrerupt traficul pe calea ferată timp de două luni. 

Considerându-se faptul că mărirea producţiei şi asigurarea rentabilităţii 
exploatărilor de la Schitu Goleşti, nu se putea face decât prin concentrare în 
minele susceptibile pentru raţionalizarea lucrului, s-a propus părăsirea minei 
Jidava pentru că avea cea mai mică producţie; abundență mare de ape, înălțime 
mare de pământ (219 metri), greutăţi mari în transportul subteran, greutăţi în 
menţinerea aerajului, utilizarea neraţională a maşinilor (140 HP, instalaţii 
pentru extracţie de 36 tone), întrebuinţarea neraţională a efectivului (37,8% din 
efectiv lucrau la cărbuni şi 62,2% la lucrări neproductive, întreţinerea 
galeriilor, regie interioară), preţul de cost pe tonă prea mare cu 37% faţă de 
celelalte mine. Prin închiderea minei Jidava se avea în considerare mărirea 
producţiei minei Pescăreasa prin mutarea lucrătorilor în număr de 90, iar 
utilajele se puteau întrebuința la celelalte mine pentru acoperirea lipsurilor 
existente. Problema a fost adusă la cunoştinţa ministerului Minelor şi Petrolului 
care după analize şi studierea la faţa locului a găsit rațională propunerea 


! Ibidem, fond Societatea Concordia, dosar 269/1942, f. 23. 

18 Jbidem, fond Societatea „Concordia”, Departamentul Minier „Schitu-Goleşti”, dosar 25/1943, 
f. 28. 

» Ibidem, fond Societatea „Concordia”, dosar 124/1945, f. 4; dosar 329/1943-1948, f. 20. 

conducerii societăţii şi va aproba părăsirea minei prin adresa 17.146 din 
04.09.1946”. 

Producţia de lignit ameliorat, obţinută de Secţia Cărbuni din cadrul 
Departamentului Minier Schitu-Goleşti a fost în perioada 1939-1944 de”: 























ANUL TONE 
1939 59.592 
1940 57.830 
1941 60.084 
1942 45.830 
1943 41.575 
1944 40.600 











Vânzările pe piaţa intemă de lignit brut şi ameliorat, pentru 
„Concordia” şi terți, în perioada 1939-1944 au fost următoarele”: 























ANUL Lignit brut / tone Lignit ameliorat / tone 
Terţi Concordia Terţi Concordia 
1939 2.600 43.193 54.019 3.780 
1940 4.165 50.709 51.813 3.698 
1941 7.699 31.999 52.590 4.610 
1942 13.437 61.062 41.230 2.205 
1943 9.248 60.419 38.401 - 
1944 4.157 31.896 37.255 1.514 























Lignitul brut extras se vindea sub formă de trei sortimente: cum era 
extras din mină; mărunt şi ciuruit. În perioada 1939-1944, Secţia cărbuni a 
livrat, la export, doar în anul 1941, cantitatea de 2.010 tone lignit ameliorat în 
Elveţia”. 

Beneficiul net al Secţiei de cărbuni în 1939 a fost de 7.184.000 lei, în 
1940 de 3.820.000 lei şi în 1941 a fost de 3.500.000 lei, în timp ce activitatea 
Secţiei minereuri în 1941 s-a soldat cu un deficit de 19.000.000 lei.” Ținând 
cont de cantitățile de cărbune extrase, principalele şantiere erau Poienari 
(31.910 tone), Pescăreasa (18.523 tone), Jidava (5.203 tone) şi Godeni. 
Amortismentele făcute de conducerea societăţii au fost de 12.161.000 lei în 
anul 1939, de 9.977.000 lei în 1940 şi de 9.743.000 lei în 1941. 


2 Ibidem, dosar 329/1943-1948, f. 74-75. 

2! Ibidem, £. 78. 

* Ibidem, £. 80. 

% Ibidem. 

"4 Ibidem, dosar 41/1941, f. 25; dosar 180/1942, f. 8. 

Numărul lucrătorilor utilizaţi de departament în perioada 1939-1944 a 




















fost următorul: 
Anul Numărul lucrătorilor 
1939 1.158 
1940 1.160 
1941 1.119 
1942 1.031 
1943 1.286 
1944 1.194 














Numărul funcţionarilor utilizaţi de departament în perioada 1939-1944 
a fost următorul“: 























Anul Numărul funcţionarilor 

1939 34 (fără asimilați 
1940 38 a 
1941 56 ice: 
1942 61 (cu o parte asimilați) 
1943 69 (cu asimilați 
1944 66 „E 








Salariul mediu anual, inclusiv accesoriile, pe anii 1939-1944 al 




















funcţionarilor şi lucrătorilor a fost următorul”: 

Anul Funcţionari | Lucrători 

1939 62.893 lei 15.739 lei 
1940 90.278 lei 21.116 lei 
1941 90.975 lei 27.176 lei 
1942 114.768 lei 49.114 lei 
1943 200.155 lei 65.466 lei 
1944 301.686 lei 119.167 lei 

















Departamentul Minier avea un consum zilnic foarte mare de material 
lemnos pentru consolidarea galeriilor de lucru. Pentru susținerea galeriilor şi 
pentru încălzit, societatea procura lemne şi cherestea din pădurea Ciomăgeşti, 
Lahovari — Răteşti, parchetul Pătroaia, jud. Dâmboviţa şi de la Calafat.”% 
Ministerul Economiei Naţionale, prin Casa Autonomă a Pădurilor Statului 
repartiza departamentului, periodic, 2.000 mc. material lemnos prin Ocolul 


*5 Ibidem, dosar 329/1943-1948, f. 78-79. 
5 Ibidem, dosar 329/1943-1948, f. 78-79. 
”1 Ibidem, dosar 329/1943-1948, f. 79. 

*3 Ibidem, dosar 240/1943-1944, f. 8. 

Silvic Calafat, care erau transportate cu căruțele la gara C.F.R. şi de aici aduse 
cu trenurile la Schitu Goleşti”. 

În anul 1942, a fost achiziționată Fabrica de brichete, cu o capacitate de 
300 tone de brichete pe lună care urma să valorifice pudra de cărbune rezultată 
din deshidratare nu a intrat în folosință datorită dificultăţilor în procurarea 
materialelor pentru instalarea ei dar se spera ca lucrările să fie terminate în 
1944*%. În octombrie 1943, la solicitarea autorităţilor, Departamentul Minier de 
la Schitu Goleşti a efectuat transporturi de cărbune în Transnistria, în valoare 
de 2.396.512 lei?!. În imobilele societăţii (locuinţe, cămine, colonii) locuiau 88 
de salariaţi de la mina Pescăreasa 39 de la Poienari şi 14 de la Schitu-Goleşti”?. 

După militarizarea departamentului, conform Ordinului M.St.M. din 
mai 1941, au fost numiţi în cadrul acestuia şi la Uzina electrică, care aparţinea 
de Departamentul „Electrica”, câte un comandant militar de exploatare care 
depindea şi raporta la Corpul 1 Armată. Primul comandant militar a fost 
maiorul în rezervă C. N. Popescu până în septembrie 1942 apoi, conform 
Ordinului M.St.M. 590710/G din 10 septembrie 1942, lt.col. în rezervă 
Giurculescu Stelian până în 15 mai 1943, conform ordinului M.St.M. 
875.035/1943 când a fost urmat de colonelul în rezervă Ciolan Ion, până la 23 
august 1944". Şeful responsabil al Departamentului Minier era inginerul 
Alexandru S. Popescu ajutat de inginerul Dariciuc Nicolae (Pescăreasa) şi şefii 
de mină inginerii Ciucă Dumitru (Jidava) şi Kurt Schiller (Poienari), iar a celor 
trei uzine inginerul Raul Rizeanu“. Exista un conductor tehnic, 15 maiştri 
minieri dintre care trei străini, 12 funcţionari administrativi şi 30 de funcţionari 
tehnici. Mai existau 15 specialişti străini din care: 8 italieni, 4 germani, 2 
unguri şi | polonez, dar societatea intenţiona să românizeze întregul personal în 
martie 1943 astfel că erau pregătiţi un număr de 21 ucenici care lucrau în toate 
atelierele Departamentului ?. Şeful serviciului comercial era Ion Beligrădeanu. 

Conform ordinelor, legilor şi instrucţiunilor primite de la M.St.M. şi 
Biroul Siguranţei şi Prevederi din cadrul Corpului | Armată de jurisdicţia 
căruia aparținea Societatea „Concordia” a fost organizat un Serviciu de 
siguranță şi pază la Departament conform legilor de militarizare. Teritorial, 
Departamentul Minier „Lignitul” care avea cele trei mine, era păzit de o gardă 





Za Ibidem, fond Societatea „Concordia”, Departamentul Minier „Schitu-Goleşti”, dosar 8/1942, f. 
434. 

50 Ibidem, fond Societatea „Concordia”, dosar 111/1943, f. 6. 

3! Ibidem, dosar 240/1943-1944, f. 8. 

3 Ibidem, dosar 72/1948-1950, f. 14. 

35 Ibidem, fond Societatea „Concordia”, Departamentul Minier „Schitu-Goleşti”, dosar 8/1942, f. 
45, 463-464; dosar 25/1943, f. 174. 

3 Ibidem, dosar 4/1942-1943, in. 

55 Ibidem, dosar 7/1942-1943, f. 419-420. 

proprie civilă formată ziua din opt oameni iar noaptea din 14 la care se mai 
adăuga un om care făcea inspecția paznicilor în cadrul rondului de noapte“. 

Conform circularei Asociaţiei Industriilor de Petrol cu nr. 7898 din 
11.08.1942, societăţile petroliere nu mai aveau voie să comunice Cercurilor de 
recrutare teritoriale nici un fel de date privind activitatea lor. Orice date erau 
furnizate numai de Direcţia petrolului care aprecia dacă erau necesare sau nu 
celor care le solicitau“. 

În baza Decretului-Lege 1.024 din 1941, Departamentul minier a 
înfiinţat Oficiul propriu „Muncă şi Lumină”, subordonat Inspectoratului 
„Muncă şi Lumină” Târgovişte prin care s-a căutat să se dezvolte în sufletele 
muncitorilor „conştiinţa naţională, pericolul din Răsărit şi cauza obiectivă 
pentru care se poartă război contra bolşevismului, la care luau parte un mare 
număr de lucrători”. De la început Inspectoratul Târgovişte a căutat să ajute 
Departamentul Minier prin trimiterea de cărţi, broşuri, gazete şi reviste în 
sprijinul ridicării culturale a muncitorilor“. De asemenea, Ministerul 
Propagandei Naţionale a distribuit gratuit câte 100 de exemplare din „Cătuşe 
roşii”, „Basarabia şi Bucovina”, „Sub călcâiul comunist” şi într-un număr mai 
mic  „„Demascarea comunismului”, „Prăbuşirea  colosului”, „Calendarul 
dezrobirii”, „Îndemnuri româneşti”, cărți poştale, portrete ale regelui şi 
mareşalului şi albume cu mareşalul Antonescu”. 

Şeful organizaţiei era inginerul Alex. S. Popescu care ţinea periodic 
conferințe muncitorilor pe diferite teme cum ar fi „Rolul european al 
României”. El propunea ca emisiunea de radio „Ora ostaşului” care se 
transmitea Duminica între orele 12-13 să fie transmisă Duminica dimineaţa 
când putea fi audiată de majoritatea lucrătorilor. Dorea prelungirea sălii 
cantinei pentru organizarea de şezători şi sărbători muncitoreşti care să fie 
audiate de un număr mai mare de lucrători“. 

La şantierele Pescăreasa şi Poienari au fost puse în funcţiune la 
cantinele şantierelor, în sala de mese câte un aparat de radio, iar caravana 
cinematografică prezenta periodic filme ca şi inginerul şef care cu un aparat de 
cameră rula în sala de conferinţe „vederi din diferite regiuni ale ţării şi filme 
uşoare şi distractive”. Au fost înfiinţate echipe de fotbal (înfiinţată mai târziu 
din lipsă de încălțăminte) şi volei care desfăşurau jocuri periodice cu echipele 
de la celelalte departamente ale societăţii, în special „Electrica”. 





3 Ibidem, dosar 8/1942, f. 444. 

Ibidem, fond Societatea „Concordia”, dosar 5/1942, f. 109. 

35 Ibidem, fond Societatea „Concordia”, Departamentul Minier „Schitu-Goleşti”, dosar 23/1943, 
5: 

% Ibidem, dosar 1/1942-1943, f. 341. 

“9 Ibidem, dosar 8/1942, f. 336-337. 

În sala de conferinţe se organizau prelegeri susținute de către prof. dr. 
Ion Țicăloiu şi Panfil Niculescu de la Liceul „Dinicu Golescu” din Câmpulung 
precum şi de alţi propagandişti invitaţi, în special ofiţeri ai Regimentului 30 
Dorobanţi. În 4 aprilie 1943, scriitorul Mihail Sadoveanu a citit din operele sale 
muncitorilor de la Departamentul „Electrica”, în sala de mese, unde au fost 
aduşi funcţionari şi muncitori şi de la Departamentul Minier“!. De asemenea, 
Departamentul a fost inspectat în luna martie de generalul D. Diamandi, 
inspector militar al Regiunii a S-a Industrială. 

Din păcate, în cadrul departamentului „nu s-au putut înfiinţa agenţi 
proprii propagandişti” deoarece „nu s-au găsit printre lucrători, oameni capabili 
pentru a fi pregătiţi ca agenţi propagandişti, neavând pregătirea necesară, fiind 
oameni simpli — minieri sau muncitori manuali”. Erau totuşi agenţi 
propagandişti, puţini, proveniţi din rândul maiştrilor minieri, a şefilor de 
ateliere şi a maiştrilor electricieni, care făceau propagandă printre minieri şi 
lucrători. Inginerul Alex. S. Popescu propunea conducerii societăţii ca 
propaganda să nu fie făcută de către muncitori deoarece aceştia „erau slabi 
pregătiţi şi nu puteau susține cu argumente anumite controverse”. Un rol 
important în activitatea organizaţiei ML a revenit preoţilor misionari care nu 
trebuiau să lipsească de la nicio manifestaţie culturală, să fie consultaţi în 
alcătuirea programelor şi să vorbească la serbări (de Sf. Varvara, Sf. Ilie, Sf. 
Dumitru, Crăciun, Paşti etc.). „Lucrarea misionară” trebuia făcută într-un cadru 
de reculegere sufletească şi într-o atmosferă de adâncă religiozitate”?. 

De la Inspectoratul „Muncă şi Lumină” Târgovişte erau înaintate 
broşuri, fotografii, planşe care aveau caracter „pur românesc” reprezentând 
fapte de arme pe care ostaşii români le înfăptuiau în război, precum şi gazetele: 
„Sentinela” şi „Soldatul” care se distribuiau în rândul muncitorilor şi în care 
erau articole „despre Ardeal”, „despre apostolatul românilor ardeleni pentru 
menţinerea limbii, credinţei şi independenţei lor”. Se afişau periodic 
fotografii înaintate de către secţia Presă şi Propagandă din cadrul M.St.M. în 
care se arătau aspecte din luptele purtate de trupele române şi germane. 
Fotografiile cu aspecte de pe front au fost aşezate în vitrine pentru a putea fi 
văzute mai bine şi s-au afişat şi hărţi în care se prezenta zilnic mersul luptelor 
pe front. În uzină au fost aşezate hărţi cu România Mare şi textul „Noi muncim 
pentru o Românie Mare”". 

În sala cantinei societăţii se desfăşurau spectacole de teatru cu caracter 
social dar şi cu caracter militar cu actori proveniţi din rândul funcţionarilor şi 
lucrătorilor. Corul Căminului Cultural Schitul Goleşti desfăşura programe cu 


4! Ibidem, £. 455. 

* Ibidem, f. 331, 336. 

3 Ibidem, dosar 7/1942-1943, f.n. 

+4 Ibidem, dosar 6/1942-1943, f. 155-156. 

cântece din repertoriul românesc. Caravana cinematografică ML prezenta 
periodic filme distribuite de la Bucureşti, departamentul dorind a-şi procura un 
aparat cinematografic propriu prin care să se facă „educaţia maselor 
muncitoreşti”. Biblioteca şantierelor condusă de Gheorghe Țuţuianu deţinea 
volume în valoare de 40.000 lei. 

De asemenea, departamentul organiza excursii cu personalul 
administrativ şi tehnic în diferite locuri turistice, în special la peştera 
Dâmbovicioara şi la Cabana Voinea unde puteau să participe şi membri 
familiilor lor. 

În ziua de 26 martie 1944 s-a reconstituit Secţia „Muncă şi Lumină” a 
Departamentului Minier a cărui şef de secţie era ing. Alexandru S. Popescu, 
ajutat de alţi 8 ingineri care erau şefi ai echipelor de teatru, bibliotecă, 
cinematograf, radio, reviste-publicaţii, sport-turism-colonii, frumuseţea muncii, 
presă-propagandă, activităţi culturale, casierie etc. Departamentul avea 1.200 
de salariaţi şi 32 de ucenici. Conform chestionarului înaintat conducerii 
societăţii Concordia se arăta că existau 2 cantine la care luau masa 200 de 
lucrători pe zi. În colonie locuiau 55 de familii, exista baie cu 24 de dușuri, o 
infirmerie, teren de sport în suprafaţă de 300 de metri, 2 biblioteci cu 800 de 
volume, sală de spectacole cu o capacitate de 300 de persoane, 3 aparate de 
radio, cor compus din 30 de persoane, o echipă de teatru formată din muncitori 
şi două echipe una de fotbal şi una de volei”. 

După militarizarea Departamentului în mai 1941 s-a trecut la 
reorganizarea întreprinderii reuşindu-se să se imprime o disciplină pur militară. 
Zi de zi printr-o muncă neîncetată şi cu concursul responsabililor de şantiere s- 
a reuşit „printr-o severă dar dreaptă disciplină” dar şi prin măsuri de 
aprovizionare cu alimente a lucrătorilor şi familiilor lor să se asigure o 
producţie mai bună. Scumpetea vieţii îi făcea pe mulţi lucrători să trăiască „în 
cea mai mare mizerie, într-o stare fiziologică detestabilă”. Nu puteau să se 
hrănească suficient iar familiile lor pur şi simplu mureau de foame. Nu aveau 
haine, umblau în zdrenţe, lipsindu-le multe piese de îmbrăcăminte cum a fi: 
cămăşile şi izmenele. Ca urmare, direcția s-a preocupat de urgenţă cu 
procurarea încălțămintei, a rufăriei de corp, toate la preţuri convenabile pentru 
toți lucrătorii. S-au luat de asemenea măsuri disciplinare fără de care 
întreprinderea s-ar fi închis de mult. 

Condiţiile de muncă în care lucrau lucrătorii angajaţi erau foarte grele, 
lipsind multe instalaţii tehnice, scule şi unelte care intrau în obligaţia societăţii 
de a le procura; salariile erau mici în raport cu munca prestată, iar singurul 
cumpărător al cărbunelui rămânea statul, prin căile sale ferate, care însă nu mai 
majorase preţul de 12 ani“. Nu era aer suficient în galeriile din mine, lipsind 


* Ibidem, dosar 84/1944, £. 3-4. 
“5 Ibidem, fond Inspectoratul Regional al Muncii Piteşti, dosar 12/1940-1941, f. 67. 

ventilatoarele, erau pline de apă şi noroi şi o căldură insuportabilă. Galeriile 
pentru extragerea cărbunelui se aflau la o adâncime cuprinsă între 500-700 
metri, munca fiind mult mai grea decât la suprafaţă, muncitorii fiind lipsiţi de 
aer şi lumină, având aparenţa oamenilor bolnavi, „cu feţe pale şi ochii 
injectaţi”, suferind de piept şi ochi“. Lucrătorii munceau în trei schimburi de 8 
ore pentru care primeau între 212-315 lei/ora, bani din care trebuiau să-şi 
cumpere şi carbidul care se folosea la lămpile care se foloseau în subteran. Din 
cauza faptului că localitatea Schitu Goleşti se aproviziona din Câmpulung 
Muşcel care era declarată stațiune climaterică, produsele necesare lucrătorilor 
erau mai scumpe, fapt care determinau multe plângeri ale acestora. Se mai 
făcea aprovizionare şi prin Centrala societăţii petroliere Concordia din Ploieşti 
care furniza Departamentului în cantităţi suficiente: cereale, alimente, 
îmbrăcăminte şi încălțăminte. 

În baza ordinului Ministerului Muncii cu nr. 149.137 din februarie 
1941, inspectorii Subinspectoratului Muncii Piteşti au efectuat în zilele de 21- 
22 februarie controale la bazinul carbonifer Schitu Goleşti la cele trei perimetre 
Pescăreasa, Jidava şi Valea Borii unde au fost audiate delegaţiile muncitorilor 
compuse din 3-4 lucrători care au prezentat nevoile şi lipsurile lor. În general, 
din punct de vedere al salarizării, delegaţii lucrătorilor au declarat că primesc 
salariul în plic închis pe care îl desfac, iar după verificarea sumei plătite 
semnează statul de plată, neexistând erori sau reclamaţii de neexactitate. Ei 
erau mulţumiţi cu acordurile stabilite mai ales că pentru cazurile de randament 
slab, din cauza neprevăzutului, li se completa salariul cu un supliment de 
salariu zilnic, la echivalentul salariului normal prevăzut în contractul colectiv 
de muncă, iar în cazurile de randament superior primeau prime de încurajare 
peste acorduri“. Conducerea tehnică a celor trei mine era dublată de maiștri 
mineri obişnuiţi de ani de zile cu minele, despre care delegaţii lucrătorilor 
afirmau că „sunt oameni serioşi şi cinstiţi, se poartă bine cu lucrătorii 
îndrumându-i în executarea serviciului lor, le trec prezenţa la lucru în carnetele 
de muncă în mod cinstit fără părtiniri sau duşmăniri şi n-au fost niciodată 
reclamaţii contra nici unuia din ei”. 

Împreună cu delegaţiile lucrătorilor s-a constatat că societatea avea 
înfiinţate două cantine muncitoreşti, din care una în Schitu Golești, la 200 metri 
depărtare de sediul întreprinderii, la îndemâna lucrătorilor mineri de la minele 
Pescăreasa şi Jidava aflate la o depărtare de 300-400 metri, iar cealaltă la Valea 
Boriii, în apropierea minei. De remarcat că la Schitu Goleşti exista înainte doar 
o mică prăvălioară cu câteva mese care în urma controalelor efectuate de 
Inspectorat s-a transformat într-o construcție mare cu sală de mese care 
cuprindea 40-50 de mese, depozit de alimente şi bucătărie cu instalaţie 


+! Ibidem, dosar 84/1943-1944, f. 176. 
+5 Ibidem, dosar 22/1941-1942, f. 17-18. 

modernă. Minerii se puteau aproviziona astfel la timp şi fără bani gata, fără a 
mai apela la băcanii şi cârciumarii din sat, unde cei mai mulţi nu se puteau 
aproviziona, fiind obligaţi să „rabde de foame şi să muncească flămânzi, fără a 
putea da randamentul normal prin munca lui depusă în mină”. 

Cantinele satisfăceau pe deplin nevoile de alimente ale lucrătorilor atât 
din punct de vedere al cantităților cu care erau aprovizionate, cât şi din punct 
de vedere al preţurilor lor şi al conducerii, îndeplinită de lucrători români, 
elemente de încredere „contra cărora n-au existat vreodată niciun fel de 
nemulțumiri sau reclamaţii”. Aprovizionarea se făcea de pe piaţa oraşului 
Câmpulung, cheltuielile de transport şi facturat fiind pe contul societăţii astfel 
că preţurile nu explodau, şeful cantinei fiind plătit cu salariul fix pentru munca 
lui. Se observa însă lipsa cărnii de vită, a grăsimii de porc şi a zahărului, acest 
produs din urmă existând în cantităţi mici. Cu toate intervenţiile făcute la 
Prefectura judeţului Muşcel care dădea tot concursul Oficiului de aprovizionare 
judeţean pentru a elibera direcţiunii societăţii cantităţile necesare. Societatea 
Concordia a căutat să aprovizioneze cele două cantine ale sale şi prin Institutul 
Naţional al Cooperaţiei. 

În privinţa organizării timpului liber, muncitorii au declarat că până în 
1940 cei tineri se adunau duminica sau în sărbători la Căminul cultural din 
localitate, citeau cărți din bibliotecă, organizau concursuri de fotbal, 
spectacole, coruri şi alte petreceri cu muzică şi jos, dar începând cu 1941, „din 
cauza restricţiilor impuse de împrejurările politice şi de siguranţa statului”, 
lucrătorii nu mai aveau voie să se adune mai mulţi la un loc pentru discuţii, 
întrebuințându-şi timpul liber prin ascultarea ştirilor la radio şi a programelor 
de muzică în localul şcolii primare al societăţii, în prezenţa şi sub controlul 
militar din întreprindere. 

Situaţia nu a fost întotdeauna satisfăcătoare, existând multe reclamaţii 
ale lucrătorilor mineri de la mina Valea Borii din cauza abuzurilor şi purtărilor 
brutale ale responsabilului de cantină „de origine maghiară” care la solicitarea 
muncitorilor şi constatându-se „adevărul cu tristeţe” s-a procedat la înlăturarea 
din serviciu a acestuia în 15 noiembrie 1940. 

Singura nemulţumire a salariaţilor societăţii era insuficienţa salariului 
faţă de scumpirea vieţii, societatea neputându-le plăti salarii mai mari din cauza 
nerealizărilor care nu puteau acoperi cheltuielile de investiţii pentru exploatări 
şi plata mâinii de lucru, mai ales că singurul cumpărător, statul, de 12 ani 
menținea acelaşi preţ de cumpărare al cărbunelui. 

În luna aprilie 1941, societatea Concordia, departamentul „Lagnitul” 
avea un număr de 1.129 lucrători repartizaţi astfel: la mina Pescăreasa 202 
lucrători, la Jidava 128, la Valea Borii 462, 188 în regie la ateliere, 75 la uzina 
de uscare şi 74 la „Combustibilul” Godeni. Maiştri mineri la mina Pescăreasa 
obțineau între 173 şi 182 lei brut pe zi, la Jidava între 165 şi 168 lei pe zi, la 


WWW.CIMec.ro 


298 IONELA NIŢU, DAN OVIDIU PINTILIE 





Poienari între 158-170 lei pe zi, iar pentru cei de la „Combustibilul” Godeni 
între 154 şi 172 lei pe zi”. 

Lucrătorii mineri şi ajutorii lor primeau între 140 şi 155 lei pe zi la 
mina Pescăreasa, între 147 şi 155 lei la Jidava, între 142 şi 154 lei la Poienari 
(Valea Borii) şi între 135-148 lei la „Combustibilul? Godeni. Lucrătorii 
ciocănaşi primeau pe zi 150 lei la Pescăreasa, între 122-152 la Jidava, între 
134-152 la Poienari şi între 135-142 lei la „Combustibilul” Godeni. 

Lucrătorii artificieri primeau 150 lei pe zi la Pescăreasa, Jidava şi 
Poienari şi 2950 lei lunar sau 123 lei pe zi la „„Combustibilul” Godeni. 
Lucrătorii vagonetari primeau între 120-125 lei pe zi la Pescăreasa, între 108- 
125 lei la Jidava, între 108 şi 122 lei la Poienari şi 80-105 lei pe zi la 
„Combustibilul” Godeni. Lucrătorii de la suprafaţă primeau între 75-100 lei la 
Pescăreasa, 65-75 lei la Jidava, între 68-85 lei la Poienari şi 70 lei pe zi la 
Combustibilul Godeni. 

Se constata că salariile lucrătorilor minieri din serviciul Concordia erau 
majorate simţitor în raport cu lunile anterioare cu 25-30% pentru toate 
categoriile de muncitori. Astfel, muncitorii de la Concordia erau mult mai bine 
remuneraţi decât minierii de la minele de cărbuni de la Nehadia cărora li se 
fixaseră salariile conform „Monitorului Oficial” nr. 97 din 26.04.1941. Starea 
de spirit era mulțumitoare, dar exista şi o temere ca nu cumva aceste salarii să 
revină din nou, din diferite motive, la o scădere. 

Muncitorii de la minele de cărbuni, „Combustibilul” Godeni care în 
luna februarie 1941 erau o întreprindere individuală, proprietatea inginerului 
Paul Stroia, directorul societăţii pentru exploatarea cărbunelui Concordia din 
Schitu-Goleşti erau nemulţumiţi de nerespectarea duratei muncii şi a condiţiilor 
grele în care erau obligaţi să lucreze. Lucrătorii arătau într-un memoriu 
Inspectoratului Muncii Piteşti că erau obligaţi să lucreze 12-14 ore pe zi fără 
instalaţii tehnice şi fără alte înlesniri care să le poată uşura munca. Constatările 
făcute la faţa locului arătau într-adevăr o situaţie deplorabilă „munca lor fiind 
aproape în condiţii primitive, iar tratamentul şi remuneraţia cât se poate de 
neomenoase”“. Echipele formate din câte 3 oameni lucrau fără scule fiind 
obligaţi să transporte cărbunele cu braţele la locul de încărcare, neputându-se 
realiza mai mult de 3-4 metri de săpături în 12-14 ore. Revenea echipei pe zi un 
brut cuprins între 420-560 lei pe zi sau 140-186 lei pentru fiecare lucrător din 
care după scăderea costului carbidului consumat 30-35 lei şi a celorlalte reţineri 
de impozite, timbru de asigurare etc. muncitorii nu se alegeau la sfârşitul lunii 
nici cu 100 lei pe zi, primind între 75-90 lei net. Se putea trage concluzia că în 
privinţa salarizării nu se re respectau condiţiile prevăzute în contractul colectiv 
de muncă. Nu exista la mină instalaţie de curent electric spre a se scoate 


“* Ibidem, fond Inspectoratul Regional al Muncii Piteşti, dosar 22/1941-1942, £. 423. 
* Ibidem, dosar 23/1941, £. 16-78. 

vagonetele în mod mecanic afară din mină astfel că se folosea instalaţia 
primitivă a granicului tras de oameni cu atâta oboseală şi prea puţin randament, 
aceştia fiind prost alimentaţi şi fără puterile necesare acestui fel de muncă. 
Minerii nu aveau conform prevederilor art. 8 din contractul colectiv: sfredele, 
răngi, pene, baroase, etc. aceştia lucrând cu şine de fier aduse de ei personal şi 
ascuţite tot de ei, pentru dislocarea bucăţilor de cărbune din strat. Materialele 
explozibile se puneau întotdeauna în plata lucrătorilor fără a se mai acorda 
plusurile la salariu. 

Majoritatea muncitorilor erau colonişti din Dâmboviţa cărora nu li se 
plăteau chiriile pentru locuinţă astfel că de 2-3 ani îşi suportau singuri 
cheltuielile din câştigul lor mic şi nu li se dădea de asemenea combustibil 
pentru încălzit. Li se îngăduia să ducă acasă fiecare lucrător o bucată de 
cărbune de 10 kg pe fiecare seară la ieşirea din mină, în zilele în care ei lucrau 
10-15 zile pe lună. Cei 80 de lucrători din Dâmboviţa mobilizați pentru lucru 
din noiembrie 1942 fără familiile lor, nu puteau părăsi lucru fiind oricând 
pasibili de a fi condamnaţi de către Curtea Marţială”!. Din când în când acelor 
mai de încredere li se acorda scurte permisii. 

Inspectoratul Muncii constata că la această mină de la Godeni era cea 
mai grea situaţie din toate societăţile care deţineau mine în bazinul Schitu- 
Goleşti. Ca urmare, muncitorii au solicitat efectuarea de plăți suplimentare 
începând cu august 1940 arătând că acordurile stabilite nu au fost respectate de 
conducerea întreprinderii fiind silit să-şi piardă vremea cu lucrări auxiliare 
pentru care ar fi trebuit să existe maşini. 

Inspectoratul General al Muncii Bucureşti a reuşit să determine 
conducerea societăţii să instaleze un troliu la mina fostei societăţi 
„Combustibilul” din Godeni, înlocuind astfel granicul la care lucrătorii trăgeau 
cu rândul pentru a scoate vagonetele încărcate cu cărbuni din mina care avea un 
plan foarte înclinat de la intrare în Jos şi s-a înfiinţat o cantină muncitorească 
prevăzută cu alimentele necesare hranei lucrătorilor la preţul şi în condițiile de 
furnizare pe care societatea le dădea lucrătorilor la Schitu Goleşti şi Poienari”. 

După intrarea României în război societatea în întâmpinat permanent 
greutăţi pentru o exploatare raţională şi pentru mărirea producţiei, în dauna 
lucrărilor de pregătire, care s-au accentuat permanent datorită următoarelor 
motive: 

a) Plecarea lucrătorilor la concentrare — M.St.M. nu aproba întotdeauna 
tabelele cu oamenii propuşi de societate pentru mobilizarea la lucru, iar pe de 
altă parte ordinele de chemare a oamenilor la concentrare soseau mereu; 


5! Ibidem, fond Societatea „Concordia”, Departamentul Minier „Schitu-Goleşti”, dosar 4/1942- 
1943, fin. 
si, Ibidem, fond Inspectoratul Regional al Muncii Piteşti, dosar 23/1941, f. 42. 

b) Lipsa lucrătorilor minieri de la serviciu — de sfintele sărbători ale 
Paştelui se dădea fiecărui lucrător flotant câte o permise de 4 zile, dar nici un 
lucrător nu venea la timp, fiecare întârziind între 5-10 zile. Aceste lipsuri erau 
motivate de munca câmpului sau îngrijirea gospodăriei precum şi de salariul 
mic primit din partea societăţii. Lucrătorii declarau în faţa Comandamentului 
militar că „preferau să plece pe front decât să mai lucreze la departamentul 
nostru cu salariul actual”. Se întocmeau permanent tabele cu absenţii iar 
comandamentul militar trimitea în faţa Curţii Marţiale o parte din ei pentru a fi 
daţi drept exemplu. În privinţa salarizării, lucrătorii care lucrau la exploatările 
de pădure, la munca câmpului sau construirea şoselelor câştigau cu 100% mai 
mult decât lucrătorii minieri. Convingerea societăţii era că problema măririi 
producţiei se putea rezolva numai prin mărirea numărului de lucrători la care se 
mai adăuga şi intemperiile naturii cum au fost ploile abundente şi continue din 
aprilie 1942 care au provocat greutăţi de exploatare la toate minele, presiuni pe 
galeriile de abataj şi micşorarea randamentului; 

c) Lipsa lemnelor pentru galerii — pădurile înconjurătoare bazinului 
carbonifer Schitu Goleşti erau epuizate şi nu se mai găseau lemnele necesare 
lucrărilor miniere şi întreţinerii materialului rulant. Materialul lemnos trebuia 
adus de la mari depărtări, care, pe lângă că erau scumpe, nu se puteau 
transporta la timp şi nici în cantități suficiente; 

d) Lipsa materialelor — din cauza stării de război nu se mai puteau procura 
nici din ţară şi nici din străinătate, decât cu foarte mare greutate şi după timp 
îndelungat, următoarele materiale necesare exploatărilor miniere: cabluri 
electrice de mină, maşini miniere şi motoare capsulate, materiale feroase, roţi şi 
axe de vagonete, şine de tip 7 şi 9. lucrările de pregătire şi de deschidere erau 
oprite pentru că nu existau cabluri electrice trifazice necesare transportului 
energiei electrice, energie care acţiona ventilatoare, troliile, pompele şi 
maşinile de schram. De asemenea, nu existau motoare electrice de rezervă şi 
nici sârmă de bobinaj pentru rebobinarea lor în caz de ardere. Curentul se 
asigura totuşi din propriile uzine, dar trebuiau puse la dispoziţie uleiuri, 
benzină, petrol şi bumbac; 

e) Lipsa materialelor explozive — preţul materialelor crescuse cu 150% 
ceea ce aducea mari prejudicii exploatărilor deoarece materialul cădea în 
sarcina lucrătorilor; 

f) Mărirea preţului de vânzare la CFR — dacă în decembrie 1941 CFR 
plătea 1003,98 lei tona de lignit ameliorat, la sfârşitul anului 1942 mai plătea 
doar 920,80 lei pentru fiecare tonă astfel că societatea pierdea câte 83,18 
lei/tonă. Datorită acestei pierderi nu se mai putea da sporuri salariale 
lucrătorilor pentru procurarea de alimente, îmbrăcăminte şi încălțăminte; 

g) Lipsa îmbrăcămintei şi a alimentelor pentru lucrători — alimentarea 
lucrătorilor lăsa foarte mult de dorit. Se observa că lucrătorii erau din ce în ce 

mai rău îmbrăcaţi având hainele sau încălțăminte uzate şi rupte astfel încât nu 
ai puteau veni la serviciu în timpul intemperiilor. Societatea era încadrată în 
sistemul de alimentare al oraşului Câmpulung Muşcel, oraş care nu putea să 
satisfacă nici propriile lui nevoi şi din această cauză nu se putea da lucrătorilor 
raţii suficiente de alimente, în special porumb şi pâine care constituia hrana lor 
principală”. 

La sfârşitul anului 1942 capacitatea de producţie a minelor era în medie 
de 12.660 tone, iar capacitatea maximă de producţie de 16.000 tone lunar 
(Jidava — 3.000 tone, Pescărea — 5.000 tone, Poienari — 8.000 tone) minele fiind 
deschise şi pregătite pentru cantităţile de lignit necesare, dar pentru astfel de 
producţie trebuiau 900 de lucrători pentru subteran, 511 lucrători de suprafaţă, 
inclusiv atelierele, 78 pentru uzina de uscare, deci în total 1.489 lucrători plus 
personalul. Faţă de cei 1285 angajaţi la 1 februarie 1942 se observa că erau 
necesari încă 201 lucrători care aşteptau aprobare pentru mobilizare la lucru. 

În 1943, societatea Concordia |, Departamentul Minier Schitu Goleşti 
avea un număr de 1.550 de lucrători cu mici variaţii”. Aceşti lucrători erau 
încadraţi din punct de vedere al salarizării conform Decretului Lege 110 al 
Ministerului Economiei Naţionale publicat în „Monitorul Oficial” nr. 43 din 20 
februarie 1943 atât cei ce lucrau în acord cât şi cei în regie, fie în mină, fie la 
suprafaţă. 

Pentru aceşti lucrători, societatea în colaborare cu Inspectoratul Muncii 
Piteşti şi Oficiul Camerei de Muncă Câmpulung au stabilit, pe baza unor 
procese verbale şi protocoale, cantitățile de alimente, îmbrăcăminte, 
încălțăminte şi alte articole necesare, pe timp de un an de zile. Erau necesari 
1749 perechi de bocanci, 3.000 de saboţi de cauciuc şi 5247 pingele. Pânza 
americană, 21.088 metri, stofă de haine 5248 metri, ciorapi de lână 600 
perechi, ciorapi de bumbac 300 de perechi. Pentru aprovizionarea cantinei şi a 
familiilor minerilor erau necesare 426 tone făină de grâu, 638 tone porumb 
boabe, 81 tone zahăr, 35 tone ulei, 1,5 tone untură, 6 tone brânză, 3 tone peşte 
sărat, 14 tone cartofi, 20 tone fasole, 20 tone ceapă. Mai era necesar 5000 
bucăţi varză, 2 tone bulion, 1,5 tone oţet, 5 tone arpacaş, 1,5 tone paste 
făinoase, | tonă marmeladă, 1 tonă slănină, 3 tone carne conservată, 26 tone 
carne proaspătă, 6 tone peşte proaspăt, 11 tone săpun de rufe şi 9.704 săpun de 
toaletă. În afară de aceste raţii necesare mai erau şi stocurile de alimente, 
îmbrăcăminte şi încălțăminte existente în depozitele societăţii. 

Raţia de porumb de 11 kg/lunar de lucrător şi 8 kg lunar de fiecare 
membru de familie a fost fixată de Ministerul Economiei Naţionale prin ordinul 
nr. 199.332 din 05.03.1943, dar s-a dovedit „insuficientă, lucrătorii neputând 


55 Ibidem, dosar 3/1942, f. 181-184. 
“4 Ibidem, dosar 84/1943-1944, f. 132-133. 

munci nehrăniţi”. Nu se putea ca muncitorii să depună eforturi fizice cu 350 
grame mălai pe zi, mămăliga fiind principala sa hrană. 

Biroul de siguranță şi prevederi Craiova arăta lunar că starea 
lucrătorilor în anul 1943 era bună „aproape toţi fiind ţărani şi hrana lor de bază 
era mămăliga”. Lucrătorii erau mulţumiţi pentru cotele de alimente dar 
solicitau creşterea cotelor de porumb. Cotele de porumb se distribuiau în zilele 
de 15-19 ale lunii iar alimentele în zilele de 21-23%. 

În 17.08.1943, Inspectoratul Muncii Piteşti făcea cunoscut societăţii 
Concordia că în urma reclamaţiilor făcute de lucrătorii societăţii şi potrivit 
ordinului 415.130/1943 al Preşedinţiei Consiliului de Miniştri, societatea 
trebuia să dispună de urgenţă la îmbunătăţirea condiţiilor de trai ale 
muncitorilor din cadrul societăţii după cum urma; 

1. lămpile de carbid şi carbidul ce se consuma fiind cheltuieli de regie 
urmau să fie suportate de societate; 

2. în afară de cele 50 de locuinţe construite pentru muncitori, acestea 
nefiind suficiente, trebuiau să se construiască şi altele, mai ales că 25% din 
lucrători erau din judeţul Dâmboviţa care parcurgeau distanţe mari pe jos; 

3. deoarece munca în minele de cărbuni era o muncă grea şi murdară 
trebuiau să se construiască şi alte duşuri în afară de cele 31 care erau 
construite; 

4. trebuiau procurate abonamente pe CFR pentru cei 21 de ucenici care 
mergeau la cursurile profesionale de la Câmpulung şi care trebuiau să parcurgă 
zilnic 14 km dus şi întors, pe jos, indiferent dacă vremea era frumoasă sau rea, 
iar iarna prin zăpadă era extrem de greu, iar la orele 20:00 când se terminau 
cursurile era noaptea târziu, programul fiind între 17-20; 

5. procurarea de alimente şi îmbrăcăminte pentru lucrători cu plata în rate 
lunare”. 

La evenimentele care s-au petrecut în ianuarie-februarie 1941, 
respectiv „Rebeliunea legionară”, din Departamentul minier al societăţii, au 
participat 3 lucrători şi anume: lon Brian, Dumitru Hodoleanu şi Florian 
Brănescu care au fost judecaţi ulterior, dar condamnat a fost doar Ion Brian. 
Conform Cercului Teritorial Muşcel caporalul lon Brian contingent 1936 
mobilizat pentru lucru pe 1942-1943 a fost ridicat încă din 27 decembrie 1942 
de către Poliţia oraşului Câmpulung şi trimis în Lagărul de deţinuţi politici de 
la Târgu-Jiu: „pentru motivul că ar fi fost legionar”**. În 25 februarie 1943 el 





* Ibidem, £. 150. 

5% Ibidem, fond Societatea „Concordia”, Departamentul Minier „Schitu-Goleşti”, dosar 7/1942- 
1943, fin. 

5 Ibidem, fond Inspectoratul Regional al Muncii Piteşti, dosar 84/1943-1944, £. 125. 

55 Ibidem, fond Societatea „Concordia”, Departamentul Minier „Schitu-Goleşti”, dosar 4/1942- 
1943, f. 189. 

era transferat şi concentrat la Regimentul 5 Călăraşi — Ialomiţa, unde a fost 
trimis de lagăr. Societatea s-a adresat Cercului Teritorial solicitând anularea 
ordinului de trimitere în lagăr deoarece „era absolută nevoie de serviciile lui 
fiind singurul specialist în sudură autogenă şi electrică de pe şantier”. 

De remarcat este că în 18 februarie 1941, Brănescu Florian, lucrător la 
Schitu Goleşti, pentru a fi reprimit în cadrul societăţii a întocmit o declarație de 
bună voie în care îşi lua angajamentul că nu va mai face niciodată politică şi nu 
va unelti împotriva siguranţei statului, nu va mai lua parte la nicio întrunire cu 
caracter subversiv, fie ea chiar religioasă, nu va mai activa nici prin Scris şi 
nici prin viu grai pentru a mai face propagandă interzisă de legile în vigoare şi 
nu va mai face propagandă contra societăţii urmând să se încadreze complet în 
regulamentul de lucru”. 

Cu toate ordinele înaintate societatea nu ştia numărul comuniştilor şi al 
legionarilor existând doar sectanţi dar nu s-au mai semnalat începând cu 1942 
acţiuni subversive de sabotaj, terorism sau indisciplină. În septembrie 1942 se 
comunica de către Direcţia Siguranţă şi Prevederi că „ar exista în cele două 
departamente (Minier şi Electrica) vreo 40 de comunişti”, dar şefii responsabili 
infirmau acest lucru. De altfel, nici poliţia Câmpulung nu dădea un răspuns 
concret la cererile adresate de conducerea societăţii pentru a se putea lua 
măsurile necesare mai ales că „prizonierii sovietici lucrau cu români şi 
cunoşteau limba română mai mult sau mai puţin”. Numărul total al lucrătorilor 
conform raportului înaintat Inspectoratului Muncii în 14 martie 1941 era de 
1.087 lucrători“. 

Oficiul de Asigurări Sociale solicitase Departamentului minier 
„Lignitul” din cadrul societăţii ca din 8 în 8 zile să fie raportați lucrătorii nou 
angajaţi, maiştri şi supraveghetorii de oameni cu toate că nu aveau voie, 
angajau lucrători fără ai trimite la biroul de personal pentru a li se întocmi 
fişele şi carnetele de asigurare precum şi controlul actelor de stare civilă. 
Astfel, erau lucrători angajaţi pe şantiere de care conducerea societăţii nu ştia 
nimic decât la momentul întocmirii listelor de plată, putându-se angaja 
„lucrători certaţi cu justiţia sau armata şi care refuzau să fie trecuţi pe la biroul 
personal căutând pe cât posibil să le dispară orice urmă” Astfel era cazul 
lucrătorului Pescaru Iancu care avea cazier la poliţie şi lucrătorul Mihai Jenaru 
care atunci când a fost trimis să se prezinte la birou a răspuns şefului 
responsabil Nicolae Gaşcu „în bătaie de joc...la vară se va duce la bâlci să-şi 
facă fotografie” €. 

În conformitate cu hotărârea Consiliului de Miniştrii din 7 mai 1942, 
salariile minimale acordate erau de 4.600 lei lunar pentru bărbaţi, 3.450 lei 


* Ibidem, fond Inspectoratul Regional al Muncii Piteşti, dosar 2/1942-1943, f. 375. 
% jbidem, dosar 31/1941, £. 17. 
S! Ibidem, dosar 2/1942-1943, 393. 

pentru femei şi 2.300 lei pentru copii. Camera de Muncă Ploieşti comunica câte 
zile de lucru erau necesare şi cât revenea pe zi pentru fiecare lucrător. Pentru 
30 de zile lucrătoare, lucrătorii necalificaţi primeau 153 de lei/ zi, femeile 115 
lei/ zi iar copii 77 de lei/ zi?. 

Din lipsă de braţe de muncă, bărbaţii fiind mobilizați pe front, s-a 
căutat să fie înlocuiţi cu femei şi fete. În total, pe şantierele departamentului, 
lucrau în aprilie 1942 un număr de 78 de femei. Toate fetele tinere care lucrau 
la Funicularul care transporta cărbunii de la gara Schitu-Goleşti la Uzina de 
deshidratare trebuiau să frecventeze sâmbăta după amiaza cursurile şcolii 
primare din comuna Poienari de Muscel.% Fetele fiind rechiziţionate şi 
angajate la încărcarea cărbunilor, nu puteau să frecventeze sâmbăta cursurile şi, 
ca urmare, s-a solicitat aprobarea de la Corpul 1 Armată pentru a le frecventa 
duminica. Conform circularei nr. 71 din aprilie 1942 a Inspectoratului Muncii 
Târgovişte, conducerea societăţii raporta că în 25 aprilie 1942 pe şantierul 
Poienari lucrau 49 de femei care aveau absolvite cursuri primare, locuiau 
aproape de şantier şi primeau între 70 şi 85 lei pe zi în afară de ajutoarele 
materiale care se acordau lunar. Dintre acestea 36 aveau între 14 şi 21 ani, 12 
aveau între 21 şi 40 ani şi 1 între 40 şi 60 ani. Totodată 40 erau căsătorite şi 9 
necăsătorite”. 

În fiecare săptămână, într-o anumită zi stabilită, conducerea 
departamentului lua contact direct cu lucrătorii care erau sfătuiți să vină 
permanent la serviciu, explicându-li-se obligaţiile şi îndatoririle pe care le 
aveau, însemnătatea mobilizării pentru lucru şi disciplina de care trebuiau să 
dea dovadă. Pentru cei care nu respectau acestea, se aplicau: amenzi (pierderea 
salariului pe o zi sau pe mai multe), ridicarea dreptului de alimente, urmărire în 
caz de fugă cu ajutorul poliţiei şi jandarmeriei, trimiterea în judecata Curţilor 
Marţiale (pentru delictul de „sabotaj”, fugă, dezertare, încălcarea ordinilor de 
mobilizare), închisoare, anularea ordinilor de mobilizare pentru lucru şi 
trimiterea la concentrare“. Anularea ordinelor de mobilizare, era o sancţiune 
uşoară, care nu dădea randament, deoarece după o concentrare de 30 de zile, 
lucrătorii erau lăsaţi la vatră şi se angajau la o altă întreprindere. Astfel, exista 
pericolul ca departamentul să rămână fără personal mai ales că erau foarte 
multe dezertări, bolnavi şi dispăruţi. 

Trimiterea în judecata Curţilor Marţiale s-a dovedit mai mult o 
sperietoare, judecata făcându-se după Legea rechiziţiilor, art. 15 şi 57 „Refuz 
de serviciu” şi nu după legea muncii în timp de război, iar sentinţele date erau 


2 Ibidem, fond Societatea „Concordia”, Departamentul Minier „Schitu-Goleşti”, dosar 3/1942, f. 
28. 

6 Ibidem, dosar 8/1942, £. 22. 

6 Ibidem, dosar 2/1942-1943, fin. 

45 Ibidem, f. 266. 

uşoare, recurgându-se numai la amenzi cuprinse între 300 şi 800 lei. Astfel, în 
aprilie 1943 au fost condamnaţi mai mulţi lucrători la 500 lei amendă şi 300 lei 
cheltuieli de judecată“. 

În anul 1943, cea mai mare pedeapsă dată de Curtea Marţială Craiova unui 
lucrător din cadrul departamentului a fost de 3.000 de lei.” Lucrătorii au 
continuat să absenteze de la serviciu astfel că în luna aprilie 1943 au fost 
consemnate 1.786 de absenţe ceea ce a dus la scăderea producţiei de la 13.712 
tone la 11.240 tone. 

Cauzele absenţelor lucrătorilor erau următoarele: 

a) lipsa completă de educaţie şi de stimă faţă de societatea care în acele 
vremuri făcea sacrificii enorme; 

b) lucrătorii nu aveau nicio teamă faţă de legile în vigoare cu atât mai 
mult cu cât constataseră că nu păţesc nimic, nici dacă erau trimişi în faţa 
Curţilor Marţiale; 

c) lipsa unui organ serios care să le impună efectuarea zilelor de muncă şi 
sancţionarea lor imediată; 

d) nu doreau decât să consume banii şi alimentele date de conducerea 
societăţii 5. 

Din numărul mare de lucrători care absentau de la serviciu, un procent 
mare, între 17 şi 20 % îl reprezentau bolnavii care primeau de la medicii de 
asigurări sociale, cu multă uşurinţă, „bilete de boală” şi îi trimiteau la 
conducerea societăţii pentru a fi învoiţi. Amendarea lucrătorilor care lipseau de 
la lucru nu era o soluţie bună nici pentru societate şi nici pentru lucrători. 
Aceştia, nu ar fi putut să plătească amenzile deoarece amenda care era egală cu 
o zi de muncă ar fi echivalat cu o leafă de 1000 lei lunar de fiecare lucrător. 
Pentru sutele de absenţi dacă s-ar fi înmulțit numai cu 200 lei amenda, media ar 
fi făcut peste 250.000 lei, bani cu care în loc să se cumpere hrană şi 
îmbrăcăminte ea s-ar fi dus în altă parte”. 

Ca urmare, într-o Notă informativă înaintată conducerii societăţii în 25 
mai 1943 se semnala faptul că „conducerea comunistă îndeamnă nucleele 
muncitoreşti să îndemne lucrătorii să ceară concedii cât mai des pentru 
sabotarea producţiei pentru că oricum ei primeau ajutoare de la Casa de 
Asigurări Sociale”. Se solicita de către Biroul 2 din cadrul Corpului | Armată 
identificarea celor care practicau acest sistem pentru a putea fi arestaţi şi trimişi 
pe front câţiva, astfel ca apoi „toţi să intre în ordine”. În conformitate cu 


46 Ibidem, fond Societatea „Concordia”, Departamentul, Minier „Schitu Goleşti”, dosar 7/1942- 
1943, fin. 

$7 Ibidem, dosar 2/1942-1943, f. 361. 

4 Ibidem, dosar 7/1942-1943, £. 255. 

9 Ibidem, dosar 8/1942. £. 387. 

70 Ibidem, fond Societatea „Concordia”, Departamentul, Minier „Schitu Goleşti”, dosar 7/1942- 
1943, fin. 

ordinul M.St.M. nr. 275.835/1942, în 1l iunie 1943, Biroul 2 trimitea 
Departamentului o echipă de poliţie specială de campanie compusă din 
sergentul Catană Vasile şi soldatul Chistol Spiridon care urma să activeze în 
cadrul societăţii şi căreia trebuia să i se dea „tot concursul pentru a duce la 
îndeplinire misiunea încredinţată”. De altfel, de 1 mai 1943 societatea s-a 
confruntat cu o acţiune provocată de lucrătorul Oancea Gr. Ion care a scris un 
afiş cu creion chimic pe care l-a expus la vedere şi prin care îndemna 
muncitorii să nu intre în mina Jidava. Cu toate stăruințele maiştrilor mineri, 7 
lucrători au refuzat să intre în subteran astfel că acest caz a fost raportat 
Comandamentului militar care l-a arestat pe „instigator””!. 

Marele Stat Major comunica în februarie 1943 conform adresei nr. 
611.456 din 25 ianuarie 1942 că se putea admite mobilizarea pentru lucru a 
următorilor: disponibililor susţinători de familie; dispensaţilor, reformaţilor 
care au fost revizuiţi şi clasaţi, celor din serviciul auxiliar, cei care nu fuseseră 
instruiți militar, limita de vârstă fiind de 30 de ani împliniţi la 1 aprilie 1943. 
Pentru că în martie 1943, M.St.M. a anulat odinele de mobilizare pentru lucru a 
chirigiilor societatea arăta într-o adresă că aceştia „erau mai mult decât necesari 
producţiei de cărbuni a societăţii” fiindcă „aveau vite bune de muncă şi furaje 
pentru întreţinerea lor”. Chirigii efectuau transporturi de lemne pentru galeriile 
minei Poienari şi mulţi dintre ei în lipsă de nutreţ îşi vânduseră vitele astfel că 
pe bună dreptate au fost anulate ordinele de mobilizare pentru lucru. 

Toţi lucrătorii departamentului, beneficiau de asistență medicală 
imediată existând un dispensar unde un doctor făcea consultaţii marţea, joia şi 
sâmbăta. Cei grav bolnavi erau trimişi la Casa Asigurărilor Sociale, serviciu 
medical din Câmpulung Muşcel”?. Societatea Concordia plătea către CAS 
aproximativ 1.000.000 lei din care jumătate era suportat de către lucrătorii iar 
jumătate de către societate care acoperea astfel pe cei care lipseau nemotivat 
lunar. Anual se produceau destul de multe accidente de la cazuri minore şi până 
la decese, în 1943 fiind 79 de accidente iar în 1944 un număr de 102 
accidente”. 

De asemenea, pentru a evita cazurile dese de beţie a lucrătorilor au fost 
închise de către Prefectura Judeţului Muşcel şi Poliţie în martie 1942 cele trei 
cârciumi deschise în Schitu Goleşti în apropierea Departamentului. Programul 
de funcţionare al acestora era stabilit doar în cursul săptămânii fiind închise de 
sâmbătă de la ora 18:00 până duminică la ora 12:00. 

Cele trei cârciumi deschise pe raza comunei Schitu Goleşti nu aveau 
decât o singură rațiune de a sta „ca nişte păsări de pradă, speculând pe lucrători, 


7! Ibidem, dosar 23/1943, f. 365. 

” Ibidem, dosar 7/1942-1943, f. 503. 

75 Ibidem, dosar 14/1943-1949, f. 10-11. 
'4 Ibidem, dosar 6/1942-1943, f. 142. 

îndobitocindu-i prin alcool, dându-le băutură pe credit”. În schimbul ţuicii şi 
altor băuturi cu care îi momeau pe lucrători, acei cârciumari „fără suflet” le 
luau ca amanet lucrătorilor încălțămintea şi îmbrăcămintea pe care societatea 
cu mare greutate le procura de la Centrala Ploieşti şi le distribuia. Atunci când 
se făceau plățile, beţiile şi scandalurile se ţineau lanţ „ţuica şi celelalte băuturi 
sunt arme cărora nu le pot rezista aceşti nenorociţi alcoolizaţi””. 

Cu toate străduinţele făcute de comandanții militari pentru a convinge 
autorităţile judeţene, comunale, jandarmerie, camere agricole, servicii de 
drumuri să scutească lucrătorii departamentului de cele 5 zile de prestație 
stabilite de Ministerul de Interne nu s-a reuşit acest lucru „lucrătorii fiind 
ameninţaţi de jandarmi, terorizaţi de autorităţile comunele să vină să facă 
prestație sau să plătească imediat 1.000 lei amendă”. Se solicita ca Ministerul 
Economiei Naţionale să intervină pentru elaborarea de ordine scrise pentru ca 
funcționarii şi lucrătorii minelor de cărbuni să nu mai fie întrebuinţaţi la 
muncile de folos obştesc, să fie scutiți de prestații fiind militarizaţi „pe frontul 
muncii naţionale în timp de război”'€. 

Departamentul, în luna noiembrie 1942, a primit 200 de 
electromotoare din colectările făcute în Odessa. Aceste colectări au fost făcute 
printr-un salariat Guido Patac, de fel din Cernăuţi, care a recomandat pe Emil 
Reiman, din Odessa, care deţinea cabluri subterane şi electromotoare. S-a 
întocmit o comandă în 20 aprilie 1943, parte din comandă fiind procurată, la 
preţuri modeste, prin adunarea lor de prin Odessa iar o parte din cabluri au fost 
dezgropate din oraş, plătindu-se munca la preţuri modeste. Comanda a fost 
înaintată abia în 5 noiembrie 1943.” Serviciul Materiale şi Aprovizionare al 
societăţii, în 10 noiembrie 1944, a adresat scrisori Departamentului, pentru a 
preda autorităților sovietice până la 14 noiembrie 1944, electromotoarele, 
însoţite de declaraţii asupra împrejurărilor sau condiţiilor în care societatea a 
luat sau a primit respectiv le-a înstrăinat acele bunuri. Era necesar de asemenea 
să fie declarate orice alte bunuri luate fie direct, fie prin cumpărări de la terți. 

Pentru a remedia lipsa de braţe de muncă tot mai mult resimţită la 
minele de cărbuni de la Schitu Goleşti, judeţul Muşcel, conducerea Societăţii 
Concordia a solicitat în scris M.St.M. — Secţia prizonieri repartizarea unui 
număr cuprins între 120 şi 140 de prizonieri pentru lucrări de suprafaţă sau 
subteran. În galeriile de mină, prizonierii urmau să fie întrebuinţaţi exclusiv la 
manevrarea vagonetelor nefiind capabili de a lucra ca nişte mineri. Pentru 
munca lor, prizonierii primeau 4.000 lei pe lună fiecare, iar din suma totală se 
făceau reţinerile pentru îmbrăcămintea şi încălțămintea asigurată de Societate. 
Stabilirea tarifelor pentru prizonierii care lucrau în întreprinderile publice sau 


75 Ibidem, dosar 25/1943, f. 77. 
76 Ibidem, dosar 8/1942, f. 99. 
Li Ibidem, fond Societatea „Concordia”, dosar 16/1944-1945, f. 15. 


WWW.CIMec.ro 


308 IONELA NIŢU, DAN OVIDIU PINTILIE 





private au fost cuprinse şi în Decizia nr. 4307 din 17.02.1943 unde pe lângă 
bani fiecare prizonier primea trei mese bune pe zi, cinci ţigări pe zi de prizonier 
sau echivalentul în bani pentru nefumători, 0,300 kg săpun de fiecare, şorțuri şi 
salopete. Cheltuielile de spitalizare în cazul accidentelor mai grave de până la 
10 zile erau asigurate de angajator iar peste 10 zile de către conducerea 
lagărului care furniza prizonierii. 

Nu toţi prizonierii lucrau efectiv în mină, deoarece parte din ei lipseau 
fiind bolnavi şi scutiţi medical, iar alții deserveau serviciile lor proprii 
(bucătărie, curăţenie etc.). Cei 120 de prizonieri în medie care lucrau în 
subteran au fost comparaţi în statele de plată cu lucrătorii vagonetari mineri 
care prin decizia Comisariatul General al Preţurilor nr. 110 din 19.02.1942 
primea între 224 lei minim şi 256 lei maxim în 8 ore. Conducerea societăţii a 
solicitat M.St.M. ca indemnizaţia zilnică a prizonierilor să nu depăşească 
câştigul zilnic sau lunar (25 zile) ale vagonetarilor indigeni“. 

Marele Stat Major repartiza, din 1942, 140 de prizonieri ruşi pentru 
munci în cadrul departamentului (la suprafaţă şi în galerii) pe bază de contract 
şi cu respectarea instrucţiunilor nr. 640.710 a M.St.M. Aceştia erau cazaţi la 
Schitu Goleşti într-o clădire de zid, amenajată cu paturi comune şi într-o baracă 
de scânduri cu pereţi dubli, amenajată la fel. În aceste două încăperi erau cazaţi 
85 de prizonieri care lucrau la minele Pescăreasa şi Jidava şi 55 cazaţi la 
Poienari într-o clădire de zid amenajată cu paturi comune. Acestor prizonieri li 
se aloca suma de 50 de lei pe zi pentru hrană care era cheltuită exclusiv pentru 
hrană, primind 500 grame pâine la masă şi încă 500 grame la intrarea în mină, 
astfel că prizonierii erau mai bine hrăniţi decât lucrătorii minieri. Existau şi 
prizonieri care nu lucrau în mină şi care primeau aceiaşi porţie de mâncare dar 
numai 0,750 kg pâine pe zi'”. De Paşti prizonierilor li se dădea meniu special 
din care nu lipsea ouăle roşii şi vinul. Şi prizonierii ca şi garda militară care îi 
păzea trebuiau să primească (din păcate nu întotdeauna se respecta acest lucru) 
trei mese cu carne pe săptămână”. 

De asemenea, erau vizitaţi şi de medicul şef al Oficiului Asigurărilor 
Sociale din Câmpulung, dr. N. Cojanu care constata în 6 aprilie 1943 că 
prizonierii care lucrau alături de săteni la mina Jidava aveau locuinţe bune 
„erau curaţi şi fără paraziți”. Spre deosebire de ei, lucrătorii din localitate 
prezentau paraziți şi nu mai erau curaţi deoarece dormeau alături de cei de 
acasă care era infestaţi de paraziți“. Departamentul poseda o baie cu 18 duşuri 
pentru lucrători şi o altă baie cu mai puţine duşuri pentru funcţionari. Pentru a 


75 Ibidem, fond Societatea „Concordia”, Departamentul, Minier „Schitu Goleşti”, dosar 9/1942- 
1943, fn. 

* Ibidem, dosar 7/1942-1943, f. 417. 

50 JDidem, dosar 25/1943-1944, f. 130. 

51 Jpidem, dosar 7/1942-1943, £. 456. 

scăpa de paraziți a fost construit şi un cuptor de deparazitare. Doctorul Cojanu 
a constatat creşterea îngrijorătoare a numărului celor incapabili, care aveau 
nevoie de ajutor medical din cauza „lipsei de hrană substanţială, munca 
continuă în galerii fără rotație şi fără odihnă care era cauza debilităţii şi 
predispoziţiei la boală”*?. 

La dispensarul medical oficiantul sanitar Diaconu contrar 
instrucțiunilor date îngrijea prizonierii cu pansamente şi medicamente şi ca 
urmare dr. Cojanu a interzis medicului să mai folosească aceste materiale 
pentru prizonieri. Ceea ce lăsa de dorit era îmbrăcămintea deoarece exista un 
singur rând de cămăşi, îmbrăcămintea era deteriorată, încălțămintea distrusă 
fiind înlocuită de societatea Concordia cu galoşi de cauciuc procuraţi în contul 
muncii lor. Asigurarea îmbrăcămintei cădea în sarcina lagărului din care 
prizonierii făceau parte. 

Detaşamentul de prizonieri dispunea de baie şi era vizitat lunar de 
medicul Lagărului nr. 10 Corbeni efectuându-se ori de câte ori era nevoie 
vaccinuri cu ser antiholeric. Vaccinurile erau făcute de către medicul evreu 
Rosenfeld Nicolae care vizita prizonierii şi garda de două ori pe lună“. 

Starea de spirit a prizonierilor era „în genere mulţumitoare”, în anul 
1943 semnalându-se doar un singur caz de evadare care după 36 de ore a fost 
prins şi retrimis în lagăr. Prizonierul rus evadat pe nume lacovlev Vasile 
Antonovici a evadat profitând de învălmăşeala ce s-a produs la intrarea în mina 
Jidava a celor din schimbul I de la ora 6 dimineaţa“. Contactul cu populaţia 
civilă, adică cu sătenii din Schitu Goleşti şi Poienari era exclus dar cu minerii 
din mină „contactul era intim prin natura muncii”s5. 

Trupa de pază asigurată de Cercul de Recrutare Muşcel formată dintr- 
un plutonier şi 16 soldaţi era relativ bine echipată, curată, cazată în dormitoare 
curate, în clădiri în afară de incinta lagărelor, împrejmuite cu scândură înaltă de 
circa 2 metri. Garda era la dispoziţia Comandantului militar al departamentului 
care ţinea în mod energic „un regim militar omenos şi pentru gardă şi pentru 
prizonieri şi pentru muncitori”. Unii din soldaţii de gardă se plângeau că erau 
ţinuţi peste termenul de 2 luni şi că nu li se dădea voie după această perioadă de 
gardă să plece la muncile agricole din localităţile lor. 

Până în 1944, majoritatea prizonierilor proveneau de la Lagărul nr. 10 
Corbeni-Argeş dar şi de la alte lagăre cum ar fi Lagărul nr. 9 Vulcan, jud. 
Hunedoara; Lagărul de prizonieri nr. 7 Bălţi şi Lagărul de prizonieri nr. 12 
Maia-llfov.% Media prizonierilor utilizaţi la exploatările de cărbuni, din lipsă 


% Ibidem, £. 456. 

5 Ibidem, dosar 27/1943-1944, f. 37. 

54 Ibidem, dosar 7/1942-1943, f. 143. 

55 Ibidem, £. 457. 

46 Ibidem, fond Societatea „Concordia”, dosar 10/1944, f. 13. 

de mână de lucru, a fost de 140 de prizonieri lunar, din care cei mai numeroşi la 
Schitu Goleşti (Pescăreasa).“ Conform ordinului 608056/G/24.12.1942 al 
M.St.M. — Secţia MONT, începând cu ianuarie 1943 toţi prizonierii se vărsau 
lagărului nr. 10 Corbeni Argeş care urma să le asigure şi garda acestora, astfel 
că gărzile care proveneau de la lagărele menţionate mai sus reveneau la 
unităţile lor. Lunar lagărele de prizonieri erau inspectate de comandantul 
lagărului nr. 10 Corbeni, maiorul |. Băleanu şi de medicul lagărului. 

În ianuarie 1944, Departamentul minier folosea un număr de 217 
prizonieri cu o gardă pentru pază de 15 soldaţi.“ Detaşamentul de prizonieri 
era compus din două semi-detaşamente din care unul la şantierul Pescăreasa, la 
sediul departamentului şi care avea 128 de prizonieri şi unul la şantierul 
Poienari, din comuna Poienari, care se afla la o distantă de trei km. de sediu şi 
avea 89 de prizonieri. Ei lucrau la mine, silozurile de cărbune, transportul 
cărbunilor de la gurile minelor la Uzina de uscare, la alimentarea cu cărbune a 
Uzinei electrice şi la funicularul pe care se transporta cărbunele, fiind 
răspândiţi în foarte multe locuri de muncă, supravegherea se făcea dificil. 

În martie 1944 verificându-se de către colonelul medic Bobocescu 
prizonierii de război care lucrau pe şantierele societăţii Concordia acesta arăta 
că societatea nu confecționase salopete pentru prizonieri pentru a feri 
echipamentul lor militar de distrugere în mină, înfiinţarea unui post permanent 
de medic de către Asigurările Sociale din Câmpulung, prizonierii erau puşi la 
muncă peste programul fixat de Ministerul Muncii — Direcţia Minelor, 
asigurarea unor mese mai bune şi mai variate având în vedere munca 
desfăşurată, respectarea normelor de alimentaţie în Armată în limita alocaţiilor 
şi a raţiilor“”. 

Începând cu 28 august 1944, prizonierii ruşi nu au mai fost folosiţi la 
lucru de către Departament.” 

Numărul personalul angajat, funcţionari şi lucrători, în cadrul 
Departamentului Minier, Secţia Cărbuni şi Secţia Minereuri, în noiembrie 
1944, a fost de 1.020 la Schitu-Goleşti, 158 la Baia de Arieş şi 225 la Băița.” 

În 16 decembrie 1944, conducerea Departamentului Minier raporta 
conducerii societăţii că în perioada 1 august 1943 — 13 septembrie 1944, „nu 
sunt pagube din bombardamentele aeriene” iar după 13 septembrie s-au făcut 
rechiziţii de către armatele sovietice respectiv o camionetă luată de la Schitu- 
Goleşti şi doi cai cu hamuri de la şantierul „Topliţa-Măgura-Concordia”?. 


57 Ibidem, tond Societatea „Concordia”, Departamentul, Minier „Schitu Goleşti”, dosar 9/1942- 
1943, f. 1-200; dosar 7/1942-1943, f. 14. 

5 Ibidem, dosar 27/1943-1944, £. 70. 

5 Ibidem, dosar 25/1943, £. 40 

% Ibidem, dosar 27/1943-1944, £. 90. 

9! Ibidem, fond Societatea Concordia”, dosar „84/1944, f. 99. 

“2 Ibidem, dosar 319/1944. £. 1-2. 

În cadrul departamentului a funcţionat şi o Şcoală de ucenici cu sediul 
în Schitu-Goleşti, care pregătea viitoarele cadre pentru departament. Materiile 
erau predate ucenicilor de 13 cadre profesorale şi erau: mecanică, electricitate, 
desen, chimie, fizică, aritmetică, geologie, tehnologie, franceză, geografie, 
istorie, caligrafie, igienă, educaţie fizică, limbă română, muzică, educaţie 
socială şi contabilitate.” Toţi ucenicii primeau zilnic masa gratuită şi lapte 
pentru consum iar baia era obligatorie de trei ori pe săptămână”. 

Impozitele şi taxele comunale, plătite de departament Primăriei 
oraşului Câmpulung Muscel, au fost în valoare de 11.829 lei pe exerciţiul 
1941-1942, şi de 68.110 lei pe exerciţiul 1942-1943, deci o diferenţă de 57.830 
lei, reprezentând 480%, în timp ce vânzările de lignit ale departamentului, către 
C.FR., principalul client, s-au scumpit numai cu 46%%. Valoarea taxelor 
comunale, impozitelor, taxă de timbru, etc. se ridicau am de an, ajungând la 
valori de milioane de lei. 

În cadrul Departamentului au fost organizate şi au funcţionat până la 
sfârşitul lunii iunie 1943 două pichete de incendiu iar apoi cu începere de la 1 
iulie s-a înființat un Serviciu permanent de pompieri la Centrala Schitu Goleşti 
serviciul executându-se, prin rotaţie, de câte 5 echipe, fiecare echipă fiind 
formată din şef de echipă, electrician, şofer şi 5 lucrători. Durata serviciului 
pentru fiecare echipă era de 24 de ore, iar după programul de exploatare stătea 
în restul timpului în camera de pompieri anume amenajată. Fiecărui membru 
ale echipei de pompieri care nu locuia în curtea centralei primea câte 100 lei 
alocaţie pentru fiecare 24 de ore de serviciu îndeplinite”. Camuflajul în cadrul 
Departamentului se respecta în conformitate cu ordinele în vigoare. 

Din punct de vedere al apărării pasive, Departamentul aparținea de 
zona A.A. Dâmboviţa şi conform ordinelor s-au înfiinţat echipe de prim ajutor, 
dezinfecţie, detecție, s-au procurat măşti de gaze şi alte materiale specifice. S- 
au aşezat lăzi cu nisip pentru combaterea bombelor incendiare iar pichetele au 
comandat furtunuri de apă lungi pentru a acoperi cât mai bine toate zonele. 
Toate şantierele pentru alarmare în cazul unui atac aerian erau legate telefonic 
de şantierul Pescăreasa care la rândul lui era în legătură telefonică cu societatea 
de telefoane din Câmpulung şi cu Departamentul „Electrica” care la rândul lui 
era legat de Târgovişte şi Bucureşti. În 1943, nu exista un post special de 
ascultare radio dar în colonia muncitorilor existau peste 20 de aparate radio ale 
căror emisiuni erau ascultate permanent de lucrători şi care puteau da alarma. 





% Ibidem, fond Societatea „Concordia”, Departamentul, Minier „Schitu Goleşti”, dosar 43/1946- 
1947, f. 158. 

”4 Ibidem, tond Societatea Concordia”, dosar 8/1942, f. 259. 

* Ibidem, dosar 1/1942-1949, f. 18. 

% Ibidem, fond Societatea „Concordia”, Departamentul, Minier „Schitu Goleşti”, dosar 7/1942- 
1943, fin. 


WWW.CIMec.ro 


312 IONELA NIŢU, DAN OVIDIU PINTILIE 





Totalul sumelor cheltuite în domeniul apărării pasive până în decembrie 1942 
s-a ridicat la suma de 313.240 lei”. 

Departamentul minier conform ordinului M.St.M. nr. 92.388 din 1943 
a fost păzit de o gardă militară formată din 24 de militari, apoi până la Il 
iunie 1943 o gardă formată din 14 oameni dați de Corpul teritorial Muşcel şi 
ridicată conform ordinului Corpului | Armată cu nr. 23.366 din 11 iunie 1943 
deoarece acestea au funcţionat până când societatea îşi va constitui o gardă 
proprie conform Decretului-Lege 608 din 6 august 1942”. 

De asemenea, a dispus de o gardă de 10 oameni dată de Regimentul 30 
Dorobanţi, ridicată de asemenea de Corpul | Armată la 17 iunie 1943 conform 
ordinului 23.324/1943. Paza departamentului a revenit paznicilor angajaţi la 
care se putea adăuga în caz de alarmă o gardă compusă din 10 oameni şi un 
plutonier daţi din iulie 1943 de Corpul Teritorial Muşcel la şantierele 
Pescăreasa şi Poienari, pentru paza celor 138 de prizonieri. Societatea solicita 
cu insistență aprobarea numirii unei alte gărzi militare deoarece era greu de a se 
organiza gardă proprie formată din „lucrători bătrâni, ieşiţi din elementele 
armatei, sau din cei inapţi serviciului militar, ceilalți fiind mobilizați”. 

Societatea arăta că departamentul se întindea cu cele 4 mine şi şantiere 
într-un teren accidentat şi acoperit în întindere de peste 5 km. În minele şi 
şantierele sale lucrau zilnic 140 de prizonieri, avea în perimetrul său 
Departamentul „Electrica” care producea 34 din energia electrică pentru 
industria de război şi din capitala ţării şi era departe de cazarma prizonierilor la 
300-400 metri. Poseda o cantitate enormă de dinamită care ajungea uneori la 10 
tone şi era situată în apropierea Departamentului Electrica la 600 metri. De 
aceea se invoca art. 9 din Decretul-Lege 608 în care se preciza că „poate fi 
înlocuită garda proprie cu o gardă militară” pentru paza celor două întreprinderi 
militarizate aflate sub comanda militară desemnată de M.St.M. şi conducerea 
societăţii?! 

În 22 aprilie 1943 şeful exploatării inginerul şef Alexandru S. Popescu 
raporta Cercului Teritorial Muşcel că manipularea şi distribuirea dinamitei de 
pe şantier era făcută numai de lucrători români, prin grija şefului magaziei 
centrale Stoica A. Atanase zis „Antonescu”, „om de încredere şi vechi 
lucrător”. La şantierul Poienari distribuirea se făcea de şeful şantierului Gh. 
Cosac iar la Goldeni de şeful şantierului lon Oancea ambii fiind maiștri 


minieri!?. 





” Ibidem, £. 199, 408. 
% Ibidem, £. 503. 

% Ibidem, £. 481. 

100 pidem, f.n. 

10! jpidem, f. 481. 

192 jbidem, £. 460. 

Suprafaţa totală a Departamentului Minier la 11 martie 1943 era de 
54.992 mp din care suprafaţa clădirilor 8.456 mp şi suprafaţa neclădită 46.536 
mp. Producţia zilnică era de 540 tone, cea lunară de 13.500 tone, iar cea anuală 
de 162.000 tone. Pentru apărarea cu lucrători a Departamentului era necesară o 
gardă civilă compusă din două companii a câte 150 de oameni compania 
proveniţi din cei 875 de lucrători permanenţi ai departamentului '%. 

Insistenţa autorităților militare de a se constitui o gardă civilă la 
centrala departamentului de la Schitu Goleşti formată din minim 10 oameni din 
cei 57 de mobilizați pentru lucru l-a determinat în noiembrie 1943 pe inginerul 
Radu Rosetti, şeful responsabil al exploatării miniere de la Schitu Goleşti să-şi 
decline în scris orice răspundere în ceea ce priveşte bunul mers şi buna 
întreţinere a instalaţiilor societăţii în cazul în care comandamentul militar 
„persista în a se forma o gardă civilă compusă din lucrătorii mobilizați pentru 
lucru”. Se arăta de asemenea că prin constituirea acestei gărzi era afectată 
producţia centrală ordonată de minister care se micşora prin lipsa braţelor de 


Pentru a fi ferită de bombardamentele Aliate în cursul lunii mai 1944 
au fost expediate pentru a fi introduse în minele de la Schitu Goleşti arhiva 
Centralei Societăţii Concordia împreună cu cele ale principalelor servicii, 
inclusiv a celor două Departamente Minier şi Electrica. După verificarea 
dosarelor şi registrelor, pe bază de inventare, cronologic, acestea au fost 
introduse în cutii şi expediate la Schitu Goleşti!%5. 

Cu ocazia vizitei făcută în ianuarie 1944 de către lon Udrişteanu, şeful 
Inspectoratului Muncii din Piteşti, pe şantierele societăţii acesta le-a spus direct 
lucrătorilor adunaţi să-l asculte că „sunt prost plătiţi şi că au dreptul să ceară 
mai mult de la societate”. Acest „îndemn” a fost considerat de conducerea 
societăţii care se adresa Biroului 2 din cadrul Corpului 1 teritorial, „ca o faptă 
care putea duce la indisciplină şi care putea avea consecinţe grave dacă se vor 
mai repeta”1%, 

În 16 ianuarie 1944, ora 10:00 s-a desfăşurat în sala cinematografului 
„Jinga” din Câmpulung serbarea distribuirii darurilor oferite de mareşalul 
Antonescu prin Inspectoratul Muncii Câmpulung şi împărțite de Ştefan 
Popescu, secretar general în Ministerul Muncii. S-a oferit lucrătorilor mineri 
300 de pachete care conţineau 5 kg de făină, 2 kg de zahăr, 2 kg de săpun şi 2 
kg de slănină'”. Aceste daruri veneau după ce în decembrie 1943, cu ocazia 
sfintelor sărbători Centrala Ploieşti distribuise Departamentului Minier 622 de 


103 Jbidem, dosar 7/1942-1943, f. 389. 

1% Ibidem, dosar 25/1943-1944, £. 197-198. 
105 Jbidem, dosar 41/1945, f. 1. 

1% Jpidem, dosar 25/1943-1944, f. 87. 

1% Ibidem, t. 88. 

perechi de bocanci şi ghete. De asemenea, cu ocazia serbării Pomului de 
Crăciun s-au distribuit 20 de haine pentru copii, 23 de căciuli, 90 de flanele, 60 
perechi ciorapi, 70 perechi saboţi de cauciuc, 109 metri pânză de uniformă. 
Cadourile au depăşit suma de 600.000 lei mai ales că pe lângă copii au primit 
ajutoare 856 de lucrători constând în pachete cu 1,044 kg zahăr, 1,838 kg făină 
şi 0,400 kg săpun'%. 

La 31 decembrie 1944, societatea „Concordia” deţinea în bazinul 
Schitu-Goleşti, jud. Muşcel, 3.519,6 ha în valoare de inventar de 22.336.316 
lei. Aceste concesiuni erau situate la Jidava-Perscăreasa; Jugur-Bărăţia; Radu 
Popescu; Vlădescu-Crasan; Bătaia; Valea Borii (cumpărată de la moştenitorii 
Beligrădeanu); Poienari; Hera Mălăncioiu (foste Societatea „Combustibilul” 
Godeni absorbită prin fuziune la 31.12.1941 de către Societatea Concordia şi 
radiată în 16.01.1943)'%. În judeţul Severin deţinea suprafaţa de 99,25 ha, în 
valoare de inventar de 3.116.000 lei, situate la Alfons, Adolf şi Giorg. Linia 
decauville Pescăreasa — Jidava era în lungime de 25,741 km fiind deservită de 3 
locomotive marca Koppel, Orenstein şi Kruss de 28 şi 30 HP, o locomotivă 
„Năluca”, una „Montania”, una „Vulcan” demontată, 674 de vagonete pentru 
cărbuni, 43 vagonete de metal (37 platforme şi 6 basculante) şi o drezină!!9. 

În aprilie 1945, Departamentul minier raporta conducerii Societăţii 
„Concordia”, personalul şantierului internat în lagăr, după 23 august 1944 şi 
faptul că avea trei arestați germani. Cei arestaţi erau: inginer Kurt Schiller, 
Wişek Eduard, electrician şi Klein Frantz. În lagărul de la Târgu Jiu erau 
internaţi soţia lui Kurt, Charlotte Schiller, fiul Hellmut şi mama Gertrude 
precum şi Maria Wişek, cu cei doi copii minori!!!. 

În urma conferinţei care a avut loc la Ministerul Economiei Naţionale 
în august 1944, Departamentul a trimis Comandamentului de Apărare Pasivă 
Bucureşti 10 mineri pentru efectuarea de adăposturi necesare populaţiei!!?. Ei 
erau plătiţi cu 1500 lei pe zi plus masă. Din păcate, pe lângă aceştia, 15 
muncitori care primiseră concedii agricole pentru a-şi munci pământurile, atraşi 
de bani, au fugit şi ei la Bucureşti unde s-au angajat la lucru la Comandamentul 
A.P. fără să ţină cont că aceştia erau mobilizați pentru lucru în bazinul Schitu 
Goleşti. 

Comitetele de fabrică constituite după evenimentele din august 1944 la 
nivelul tuturor departamentelor şi serviciilor societăţii „Concordia” stânjeneau 
bunul mers al activităţii acesteia prin conferinţe nenumărate, organizate ad-hoc 





19% Jbidem, f. 108. 

1% Jpidem, dosar 81/1944, f. 3; fond Societatea „Concordia”, Departamentul Minier „Schitu- 
Goleşti”, dosar 20/1943, fin. 

110 Jbidem, dosar 81/1944, f. 32. 

1! Jbidem, fond Societatea „Concordia”, dosar 195/1945, f. 106-107. 

"12 Jbidem, dosar 84/1944, f. 19. 

de comitetele de lucrători şi care se desfăşurau fie în ateliere, în prezenţa 
lucrătorilor, fie în birourilor directorilor în prezenţa inginerilor şi a comitetului 
de fabrică, fie în birourile funcţionarilor, în prezenţa comitetului de fabrică, a 
comitetului de funcţionari şi a inginerilor, fără nici o înştiinţare prealabilă a 
direcţiunilor şi fără se fixa de comun acord obiectul acestor conferinţe cât şi 
orele de desfăşurare. 

În octombrie 1944, un grup de salariaţi de la şantierul Schitu Golești au 
întocmit un memoriu care cuprindea 26 de puncte". Din cauza lipsurilor 
(alimente şi îmbrăcăminte) muncitorii au început să se agite, avertizând 
conducerea şantierului că se vor adresa Inspectoratului Muncii din Câmpulung- 
Muscel. Pentru liniştirea spiritelor agitate de la Schitu-Goleşti, conducerea 
Departamentului Minier a adus un camion cu alimente şi articole de 
îmbrăcăminte. Se prevedea în bugetul şantierului fonduri pentru aprovizionarea 
directă din regiune cu: fasole, cartofi, ceapă şi varză!!”. 

Muncitorii minieri de la secţia de cărbuni Schitu-Goleşti aveau multe 
absenţe de la lucru. Conducerea societăţii arăta, la memoriul salariaţilor, că „for 
ceea ce a fost permis de legile existente ca să se acorde ca spor de salariu, a 
fost acordat”, manifestându-şi solicitudinea pentru toţi colaboratorii ei, în 
special salariaţi. Se menţiona că trebuie respectată legea şi se ia act de existenţa 
unui sindicat şi a comitetelor muncitoreşti. 

Departamentul Minier reprezenta 2% din cifra de afaceri a societăţii 
Concordia'!?. Cărbunele brut va fi exploatat în continuare după evenimentele 
de la 23 august 1944 fiind suspus deshidratării într-o instalaţie specială prin 
care umiditatea cărbunelui scădea de la 36% la 13% iar puterea calorică se 
mărea la cca. 5.000 kcal/kg. Uzina de deshidratare va produce începând cu 
ianuarie 1945 între 3.500 şi 4.200 tone lunar, dar capacitatea instalaţiei de 
brichetare de la cca. 300 tone de brichete pe lună va scădea începând cu 
ianuarie 1945 la doar 200 tone/lună!!€. 

Societatea Concordia raporta în 9 noiembrie 1944 Ministerului 
Finanţelor că are în bazinul Schitu Goleşti judeţul Muşcel întinse exploatări 
miniere de lignit brut şi ameliorat. O bună parte din producţie se livra Regiei 
Autonome CFR care datora pentru cărbunele livrat facturi de 42.500.000 Lei. În 
situaţia grea financiară prin care trecea societatea din cauza dezastrelor produse 
de bombardamente şi a dispersărilor de instalaţii şi de maşini a fost nevoită să 
oblige fiecare departament al ei, deci şi Departamentul Minier să se 
administreze singur şi „să trăiască de aici înainte din propriile lui mijloace” "". 


113 Jbidem, f. 44. 

14 1bidem, f. 50. 

115 Jbidem, fond Societatea „Concordia”, dosar 244/1944-1948, £. 167. 
115 Jpidem, dosar 329/1943-1948, £. 45-46. 

117 jbidem, dosar 84/1944, f. 88. 

Conform organigramei departamentului, de la sfârşitul anului 1944, 
şeful exploatării era inginerul Alexandru Popescu care avea în subordine 
Biroul tehnic, Corespondenţa şi Arhiva, Mina, Suprafaţa şi Serviciul 
administrativ. Acesta din urmă avea în subordine birourile: Vânzări, Personal - 
MONT, Materiale, Contabilitate, Aprovizionare, Casierie, Expediţie, Depozite 
materiale lemnoase, Lemn de mine şi Alimente. Suprafaţa avea în subordine: 
Atleierul mecanic şi Uzina de uscare, iar Mina avea: Minele Pescăreasa, Jidava, 
Poienari şi Godeni !!S. 

După 1945 însă Departamentul va continua să funcţioneze în cadrul 
societăţii până la naţionalizarea acesteia la 11 iunie 1948. 


THE OIL COMPANY CONCORDIA - THE MINING DEPARTMENT 
SCHITU GOLEŞTI, MUȘŞCEL COUNTY (1938-1944) 
Abstract 


The study refers to the activity of an important sector created in 1938, 
to diversify the productions, by the Oil Company „„Concordia”, despite the fact 
that its main branch, i.e. oil domain, was in regression. This was the mining 
sector for the exploitation of ores from Transylvania (gold, silver, bauxite) and 
of the coal from the mines from Schitu Goleşti in Muscel County. 

The obtained productions were used in the electric sector of the 
company that was providing electric energy for Prahova Valley, Bucharest and 
other towns around the coal basin: Câmpulung, Târgovişte, etc. and also the 
need of Romanian Railways, the main coal consumer in that period. 

There are mentioned the productions obtained, main activities 
performed by the company's administration personnel and workers, working 
conditions, workers' needs, dissemination of culture attempts by means of 
“Labor and Light Office” etc. 





118 Jbidem, dosar 241/1942-1848, f. 51. 

ASPECTE PRIVIND ACTIVITATEA SFATULUI POPULAR 
AL COMUNEI CETĂȚENI (1941-1957) 


VALENTIN MOTREANU” 


Conform importantei legi administrative din timpul domnitorului 
Alexandru loan Cuza, votată la 10 martie 1864 şi promulgată în acelaşi an, la 
data de 31 martie, fiecare comună rurală trebuia să aibă o autoritate 
administrativă numită Primărie. Autoritatea supremă era reprezentată de către 
un primar, ajutat de un număr de consilieri comunali, care varia de la o comună 
la alta, în funcţie de populaţia aşezării. 

Consiliul comunal era convocat cel puţin odată pe lună sau ori de câte 
ori era nevoie şi delibera numai cu majoritate absolută. Primarul conducea 
şedinţele, iar în lipsa sa acestea erau conduse de întâiul său ajutor, sau de cel 
mai în vârstă consilier. 

Între anii 1941-1942 primar în comuna Cetăţeni era loan Şuţu. Acesta 
avea un salariu lunar de 1.100 de lei!. 

Prin adresa nr. 41/16 iunie 19417, primarul comunei Cetăţeni loan 
Şuţu, delega pe notarul Gheorghe Tămârjan să predea Comisiei de Rechiziţie 
din Câmpulung, în zilele de 17,18 şi 19 iunie 1941, bunurile ridicate din 
această comună, pentru Regimentul 30 Dorobanţi şi celelalte unităţi. 

În 1941 au fost executate în comună lucrări de umplutură la capătul 
podului de peste apa Dâmboviţei de la km. 0 până la km. 100 dar şi lucrări de 
desfundări de şanţuri. 

Numărul locuitorilor în această perioadă era de 2.020 din care 
contribuabili erau 477. Prin decizia nr. 14 984/20 octombrie 19415, Prefectura 
judeţului Muscel aproba bugetul comunei Cetăţeni: 

- venituri şi cheltuieli ordinare — 81.610 lei; 

- venituri şi cheltuieli extraordinare — 21.819 lei; 

- venituri şi cheltuieli cu destinaţie specială — 263.937 lei; 

- total cheltuieli — 367.366 lei. 


* Muzeul Judeţean Argeş, Piteşti. 

! S.J.A.N.-Argeş, dosar nr. 1/1941-1942, £. 2. 
” 1dem, f. 9%. 

3 S.J.A.N.-Argeş, dosar nr. 3/1941-1942, f. 5. 

În anul 1954, Comitetul Executiv al Sfatului Popular Cetăţeni, raionul 
Muscel, a luat decizia, având în vedere ordinul Raionului Muscel, Secţia de 
Învăţământ, prin care se recomanda să se prefere cadre didactice la ocuparea 
postului de secretar al şcolii. Astfel la 1 octombrie a fost numit în postul de 
secretar al şcolii de 7 ani Cetăţeni Vale, cu un salariu lunar de 184,60 lei, 
învățătorul Nicolae Spiridon. Acesta îi lua locul lui Vîlcu Alexandru“. 

În iarna 1954/1955 au avut loc ample acţiuni de deszăpezire şi apoi 
contra inundaţiilor”. Podul din satul Lăicăi necesita reparaţii. Construit în 1953 
doar pe jumătate din cauza lipsei de material lemnos, podul era acum ameninţat 
să fie învălui în apă şi chiar distrus. Pentru a se face la timp această 
consolidare şi a înlătura pericolul apei este nevoie de 6 metri cubi de lemn din 
stejar, cuie, scoabe cât şi tot materialul pentru această lucrare. 

Toate aceste probleme i s-au pus în vedere picherului comunal. El 
trebuia să verifice îndeaproape situaţia tuturor podurilor şi podeţelor şi să 
intervină de comun acord cu Sfatul Popular Comunal pentru a obține materialul 
necesar şi mâna de lucru, în scopul executării reparațiilor. 

Într-o dare de seamă din 5 septembrie 1953”, Primăria comunei 
Cetăţeni avea de făcut următoarele lucrări: 

- lucrări de renovare a şcolii din Cetăţeni lucrare evaluată la suma de 
11.000 de lei; 
- reparația podului de la Lăicăi, lucrare evaluată la suma de 43.000 lei. 

Într-o altă dare de seamă privind activitatea Comitetului Executiv, pe 
luna februarie 1954, în vederea deszăpezirii şi a preîntâmpinării inundaţiilor în 
comuna Cetăţeni, preşedintele Sfatului Popular, Petrescu Grigore, spunea că: 
„Au fost verificate situaţia locuinţelor şi bunurilor de stat din lunca râului care 
pot fi expuse pericolului în punctele: G.A.S. Lăicăi, Dispensarul şi Casa de 
Naştere, Moara Tănase şi locuinţele către viroaga Valea Ghermanei, fixându-se 
în caz de ameninţare cu inundație”. 

Membrii comisiei de recepţie a lucrărilor executate erau: Oncioiu 
Mihai, Tămârjan Alexandru şi Cîrstina T. lon. Aceştia au asigurat transportul 
cu material pentru pod şi şcoala, transportul de fân, cărat cioate şi piatră şi 
curățate drumurile. 

Într-un proces verbal, din 24 februarie 1955”, se propunea de către 
Sfatul Popular ca satul Mesteacăn să fie trecut în comuna Văleni (Dâmboviţa), 
având în vedere ca este la o distanţă de 7 km de Sfatul Popular al comunei 





+S.J.A.N.-Argeş, dosar nr. 8/1955, f. 1. 

5 S.J.A.N.- Argeş, dosar nr. 1/1952, f. 35. 
6 Ibidem. 

7 S.J.A.N.-Argeş, dosar nr. 3/1953, f. 118. 
5 Ibidem. 

” S.J.A.N.-Argeş, dosar nr. 8/1955, f. 41. 

Cetăţeni iar faţă de Sfatul Poluar al comunei Văleni este la o distanţă de numai 
2 km. Se specifica că însăşi căile de comunicaţie sunt accesibile în timpul 
ploios numai prin comuna Văleni. 

În acelaşi an Sfatul Popular al comunei Cetăţeni se adresa către Sfatul 
Popular al Raionului Muscel, Secţia Drumuri şi Ape, cerând pentru reparația 
podului Lăicăi următoarele materiale: 60 metri cubi de stejar, materiale feroase, 
fier vergea în valoare de 350 kg cu dimensiunile de 3 cm grosime, 200 kg de 
cuie pentru consolidarea podinei, 50 de kg de balot fier cu dimensiunea de 5 
cm lat şi 3 mm grosime!”. În ceea ce priveşte confecţionarea mobilierului la 
şcolile din comună care aveau o anumită parte degradată, era nevoie de 10 
metri cubi de buşteni de brad. 

La 5 martie 195711, primarul comunei Cetăţeni, Petrescu Grigore, trasa 
instrucţiuni membrilor Comisiei de Recepție asupra efectuării de lucrări noi de 
interes local: reparaţii şi construcţii de şcoli, spitale, dispensare, case de naşteri, 
creşe, băi populare, cămine culturale, drumuri, poduri şi fântâni. 


ASPECTS REGARDING THE ACTIVITY OF THE PEOPLE'S 
COUNCIL OF THE COMMUNE CETĂŢENI (1941-1957) 
Abstract 


In the article the author presents some aspects of the activity of 
the People's Council of the commune Cetăţeni during a rather difficult 
period: the World War II & the period that came immediately after it: 
the problems the commune had, the works performed in order to repair 
the roads, the bridges, and the schools, the lack of materials needed for 
the respective works. 


10 dem, f. 53. 
"! SJ.A.N.- Argeş, dosar nr. 6/1957, f. 3. 

ÎNFIINȚAREA GOSPODĂRIEI AGRICOLE COLECTIVE „23 AUGUST” 
DIN COMUNA NEGRAȘI, RAIONUL COSTEȘTI, REGIUNEA ARGEȘ, 
ȘI ACTIVITATEA ACESTEIA ÎN PRIMII ANI DE VIAŢĂ 


DRAGOŞ CHISTOL” 


Începutul colectivizării în România se leagă de şedinţa Plenară a 
Comitetului Central al Partidului Muncitoresc Român, desfăşurată în zilele de 
3-5 martie 1949. În acele zile, Gheorghe Gheorghiu-Dej, secretar general al 
Partidului Muncitoresc Român, a anunţat declanşarea transformării socialiste a 
agriculturii. Colectivizarea era parte a procesului de sovietizare a ţării noastre, 
însemnând, în fapt, exproprierea celei mai mari părți a suprafeţei agricole a ţării 
şi transformarea vechilor ţărani în proletari agricoli, schimbarea sistemului de 
cultivare al pământului etc. 

În primii ani de după plenară, s-au format aşa zisele „întovărăşiri”, 
după care, pe teren, au fost trimişi activişti de partid în scopul de a-i convinge 
pe ţărani să renunţe de bunăvoie la pământ şi să formeze bine-cunoscutele 
gospodării agricole colective. Celor care au refuzat înscrierea în gospodării, în 
special „chiaburilor”, văzuţi ca „exploatatori” ai ţărănimii sărace, le-au fost 
introduse cote obligatorii. Prin acestea, ţăranii erau constrânşi să cedeze statului 
o parte din recolta gospodăriei. Cine refuza să predea cota era considerat 
„sabotor al economiei naţionale“, fiind arestat şi condamnat. În cele din urmă, 
modelul sovietic de organizare în gospodării agricole colective (G.A.C.-uri) a 
fost impus cu forța. 

Propaganda oficială prezenta, însă, colectivizarea agriculturii într-o 
lumină favorabilă, menţionând că „sub conducerea P.M.R. în opera de 
transformare socialistă a agriculturii, poporul nostru a obţinut succese 
importante [...] țărănimea muncitoare educată şi atrasă de organele de partid şi 
de stat au păşit pe drumul colectivizării [...] convinsă de avantajele muncii în 
comun” . 


* Muzeul Judeţean Argeş, Piteşti. 
! Serviciul Judeţean al Arhivelor Naţionale Argeş (S.J.A.N.-Argeş), Fond Sfatul Popular Raion 
Costeşti, dosar nr. 70/1959-1960, f. 7-9. 

În comuna Negraşi, din raionul Costeşti, regiunea Argeş, începutul 
colectivizării este legat de înființarea Gospodăriei Agricole Colective „23 
August”, la 9 august 1959. Astfel, conform procesului verbal încheiat la acea 
dată, s-a constituit sus-numita gospodărie colectivă, având un număr de 61 de 
membri, în baza cererilor de înscriere depuse în perioada anterioară”. 

La constituire au participat, alături de localnici, notabilităţi ale 
comitetului regional de partid, ale comitetului raional de partid, dar şi delegaţi 
din partea unităţilor G.A.S. şi G.A.C. din raionul Costeşti. Unul din aceştia, 
Stoian Tantana, a ţinut o cuvântare în care evoca „suferinţele din regimul 
burghezo-moşieresc”, „suferinţele de sub jugul moşierilor”, lipsa de „odihnă”, 
şi exploatarea „la sânge”. În continuarea discursului, acesta declara că „a avut 
o bucurie de această constituire a G.A.C.”, luându-și angajamentul „că va 
munci pentru munca membrilor G.A.C.”. În încheierea discursului, Stoian 
Tantana asigura pe cei prezenţi de faptul că „să nu se gândească nimeni că va 
mai veni alte timpuri, mai fericite decât acestea [...] deoarece dispare 
exploatarea omului de către om””. 

Un alt delegat din afara comunei le explica localnicilor că G.A.C.-ul a 
luat fiinţă „pentru o viaţă mai bogată” a lor: „muncid toţi cetăţenii la olaltă şi în 
comun, unindu-ne în GAC vom obţine recolte bogate, muncă planificată şi 
medie mare la ha. prin aplicarea cuceririlor agrotehnice şi muncind cu marile 
SMT.” 

La finalul şedinţei, a fost ales preşedintele gospodăriei, în persoana lui 
Ilie Ghinescu. 

Încă din primele zile, în cadrul gospodăriei au fost stabilite normele de 
muncă pentru diferitele categorii de activităţi, astfel, cei trei lucrători desemnaţi 
să muncească la vânturătoare trebuiau să proceseze 4.000 kg de cereale pe zi; 
cei doi lucrători de la maşina de treierat trebuiau să proceseze 2.000 kg de 
cereale pe zi; fiecare lucrător care sorta cartofi trebuia să îndeplinească o normă 
zilnică de 800 kg; cei care însămânţau cartofi trebuiau să realizeze o normă 
zilnică de 1,20 ha teren însămânţat, iar cei care arau pământul cu calul trebuiau 
să lucreze, zilnic, o suprafaţă de 0,40 ha”. 

Un an mai târziu de la înfiinţare, în 1960, gospodăria colectivă număra 
86 de membri colectiviştis, în anul 1961, 147 de membri”, iar în 1962, anul 


încheierii colectivizării, erau înscrise 360 de familii!0. 





? S.J.A.N.-Argeş, Fond C.A.P. Negraşi, dosar nr. 2/1959, f. 1. 
* Ibidem, £. 2. 

+ Ibidem. 

> Ibidem, £. 3. 

4 Ibidem, t. 39. 

7 Ibidem, t. 17. 

5 Ibidem, f. 49 şi 51. 

a S.J.A.N.-Argeş, Fond C.A.P. Negraşi, dosar nr. 1/1961, f. 19. 

Resursele noii gospodării au fost, la început, limitate. Membrii 
colectivişti erau obligaţi, de pildă, să care de pe câmp, cu atelajul personal, 
grâul secerat. Totodată, cei mai pricepuţi erau folosiţi la lucrările de construcţii 
ale gospodăriei, cum ar fi saivanul pentru oi!!. Totuşi, pentru acest saivan, la 
lucrările de dulgherie au fost aduşi meşteri din comuna Mozăceni, care, în afară 
de bani, au mai primit, din magazia gospodăriei, hrană şi băutură: „30 kg 
brânză, 25 kg carne miel, 40 kg cartofi, 5 kg fasole boabe, 50 kg făină, 50 kg 
mălai, 5 kg ulei, 2 kg fidea, 45 kg ţuică”. 

Primele roade ale muncii în gospodăria colectivă au fost „adunate” în 
anul 1960. În sectorul zootehnic, de pildă, cu ocazia tunsului celor 78 de oi 
existente în cadrul G.A.C.-ului a fost obţinută o cantitate de 145 kg de lână”. 
De asemenea, prin sacrificarea unui număr de 24 de berbecuţi, a rezultat o 
cantitate de 146,50 kg carne, care a fost vândută cu preţul de 8 lei, membrilor 
cooperatori, rezultând venituri de 1172 de lei!“. În ceea ce priveşte sectorul 
agricol, de pe cele 63 de ha cultivate cu grâu au fost recoltate 79.417 kg boabe, 
de pe cele 3 ha cultivate cu ovăz au fost recoltate 4.116 kg boabe, de pe cele 
0,50 ha cultivate cu secară au fost recoltate 490 de kg boabe, iar de pe 1 ha de 
borceag au fost recoltate 1.424 kg boabe. 

Critica şi autocritica, specifice şedinţelor de partid din acea perioadă, le 
regăsim şi în cadrul celor purtate în gospodăria colectivă. Amuzant şi interesant 
de menţionat este procesul verbal încheiat la data de 23 martie 1961, cu ocazia 
unei şedinţe extraordinare, în care a fost dezbătută activitatea şi aprecierea lui 
Gheorghe Ivaşcu, contabilul G.A.C.-ului. Unul din cooperatori, Anghel M. Ion, 
declara despre contabilul gospodăriei că „este un om apropiat, ştie să conducă 
munca, a mai făcut şi unele greşeli, a avut unele abateri. În timpul când se 
întâmplase cu răsmeriţa în comună, tov. contabil a luat grâu şi l-a dus la 
casierul G.A.C. pe care l-a vândut la unii cetăţeni din comună, lucru care 
desigur nu trebuia făcut. A lucrat şi în stare de ebrietate la unele lucrări, dar în 
urma criticii aduse în unele adunări tov. contabil s-a îndreptat” "S. Dându-i-se 
cuvântul contabilului, acesta a recunoscut cele arătate de antevorbitorul său şi, 
totodată, s-a angajat că pe viitor „nu va mai cădea în nici o greşeală, va căuta să 
fie cât mai apropiat de membri colectivişti [...] şi va munci cu mai multă 
dragoste în cadru G.A.C”". 





19 Ibidem, f. 62. 

ui S.J.A.N.-Argeş, Fond C.A.P. Negraşi, dosar nr. 1/1960, f. 2. 
'2 Ibidem, f. 14-15. 

15 S.J.A.N.-Argeş, Fond C.A.P. Negraşi, dosar nr. 2/1959, f. 54. 
14 S.J.A.N.-Argeş, Fond C.A.P. Negraşi, dosar nr. 1/1960, f. 11. 
15 Ibidem, £. 13. 

16 jbidem, £. 19. 

7 Ibidem, f. 20. 

Se pare, însă, că promisiunile făcute în cadrul şedinţei nu au fost ţinute, 
năravul nefiind lecuit doar cu critica şi autocritica, de vreme ce, într-un proces 
verbal încheiat la data de 21 iunie 1962, se consemna faptul că „astăzi 
contabilul cu magazionerul şi casierul au trimis caii la Căteasca şi ei au plecat 
la băutură”. 

Într-un alt caz de lipsă de responsabilitate la locul de muncă, Dicu C. 
Nicolae, îngrijitorul de la porci, în loc să-şi facă treaba în cadrul gospodăriei, 
stătea mai mult pe acasă, acesta fiind înlocuit cu o altă persoană mai 
responsabilă!”. 

Aceste cazuri, dar şi altele, l-au determinat pe Ilie Ghinescu, 
preşedintele gospodăriei, să ceară membrilor de partid înscrişi în G.A.C. „să fie 
mai vigilenţi asupra celor ce se petrec. Cei care observă lucruri nepermise la 
g.a.c. să le aducă la cunoştinţa Consilu de conducere să cunoască tot ce se 
petrece în gospodărie” [...] „„Trebue să demascăm pe cei care nu depun muncă 
de bună calitate. Trebue să fim chibzuiţi în toate problemele. La animale trebue 
să asigurăm baza furajeră. Să nu se mai ducă colectivişti cu vitele lor personale 
să le dea de mâncare dela g.a.c. Să muncim întâi la gospodărie şi apoi la 
grădinile ajutătoare. Fiecare membru colectivist să depună muncă pentru 
creşterea producţiei la ha la toate culturile. Colectiviştii trebue să ţină la 
animalele gospodăriei”. 

Însă, ceea ce partidul şi conducerea acestei gospodării nu au luat în 
calcul a fost faptul că oamenii, întotdeauna, sunt mai ataşaţi de ceea ce le 
aparţine, cu adevărat, decât de ceea ce posedă, doar cu numele, în devălmăşie. 
Munca la colectiv nu a fost făcută cu sufletul, cu responsabilitate, şi, drept 
urmare, şi rezultatele au fost pe măsură: în timp, această gospodărie, şi celelalte 
asemenea ei, din ţară, au acumulat datorii, determinând, în cele din urmă, 
falimentul acestora. Dragostea ţăranului român pentru colectiv s-a văzut cel 
mai bine în anii '90 când, după căderea sistemului comunist, construcţiile 
fostelor cooperative au fost devastate, oamenii luându-și, la propriu, în 
proprietate, ceea ce credeau că li se cuvine în urma muncii lor. 


15 jbidem, £. 26-40. 
19 Ibidem. 
20 S.J.A.N.-Argeş, Fond C.A.P. Negraşi, dosar nr. 1/1961, f. 34. 

THE FOUNDATION OF THE COLLECTIVE AGRICULTURAL 
HOUSEHOLD ”23 AUGUST” FROM THE COMMUNE NEGRAȘI, 
COSTEȘTI RAION, ARGEȘ REGION, AND THE ACTIVITY IN THE 
FIRST YEARS OFIIS EXISTANCE 
Abstract 


The paper presents the beginning of the collectivization in the 
commune Negraşi, from Costeşti Raion, Argeş Region. During a large briefing 
of the Central Committee of the Romanian Labourist Party (3-5 March 1949) 
the socialist transformation of the Romanian agriculture following the Sovietic 
pattern was decided. In Negraşi commune Collective Agricultural Household 
"23 August” was founded on August 9, 1959. 

O relatare din anii “80 a fostului şef (1953-1968) al Direcţiei Treburi a C.C. al 
P.C.R., Andrei Păcuraru 


ANDREI ŞIPERCO' 


Andrei Păcuraru, şef al Direcţiei Treburi a Cancelariei C.C. al P.C.R. 
în ultimii 13 ani ai regimului Gheorghiu-Dej, prezintă amănunte inedite sau 
prea puţin documentate ale unor evenimente la care a participat personal, şi îşi 
exprimă opiniile cu privire la unele episoade importante din istoria României 
comuniste. Sunt de remarcat: portretul pe care îl creionează primului lider 
comunist al României; explicaţia oferită cu privire la atitudinea acestuia faţă de 
Lucrețiu Pătraşcanu; justificarea poziţiei adoptate faţă de liderul iugoslav Iosip 
Broz Tito; impactul Revoluţiei din Ungaria; înăbuşirea tentativelor de 
destalinizare; relaţiile cu liderul sovietic Nikita Hruşciov şi scoaterea trupelor 
sovietice de pe teritoriul ţării, eveniment care a permis adoptarea unei poziţii de 
relativă independenţă în raporturile cu Uniunea Sovietică. 

Relatarea lui Andrei Păcuraru a fost consemnată de Alexandru Şiperco 
(1920-1998), fost ilegalist, scriitor, vicepreşedinte al Comitetului pentru 
Cultură Fizică şi Sport de pe lângă Consiliul de Miniştri (1949-1957), 
preşedinte (1953-1959) şi vicepreşedinte (1970-1998) al Comitetului Olimpic 
Român, redactor-şef al Editurii Politice (1958-1970), membru (1955-1998) şi 
vicepreşedinte (1982-1986) al Comitetului Internaţional Olimpic. 

Cuvintele marcate cu caractere italice reprezintă fie lămuriri 
suplimentare aduse de Andrei Păcuraru, pe care Alexandru Şiperco le-a inserat 
în text în timpul interviului, fie sublinieri care îi aparţin lui Alexandru Şiperco, 
introduse ulterior în textul interviului; 

Cuvintele care îi aparţin lui Alexandru Şiperco au fost marcate cu 
caractere îngroşate; 

Cuvintele eliminate de Alexandru Şiperco au fost păstrate între 
paranteze drepte, cu menţiunea cuvânt/text tăiat. 

Cuvintele care nu au putut fi descifrate au fost marcate cu „.... 
[indescifrabil]”; 


: Departamentul Studii culturale, Secţia Studii europene, Facultatea de Litere, Universitatea din 
Bucureşti. 


WWW.CIMec.ro 


328 ANDREI ŞIPERCO 





Cuvintele puse între paranteze drepte au fost adăugate pentru o mai 
bună înţelegere a textului; 

Acolo unde formulările au fost ininteligibile sau eronate, s-a introdus 
(sic!). 


a . :- Dx 1 
Discuţie cu Andrei Păcuraru 


Biografia lui. În mişcare din 1945, când l-am întâlnit la Târgu-Mureş — 
era cizmar (sic!) şi am fost la el la cizmărie (sic!). A fost, în vara lui 1945, 
ridicat în activ, a devenit secretar organizatoric al regionalei (sau al județului) 
Târgu-Mureş, apoi a făcut şcoala de partid de un an la Mureş, în 1946, urmată 
de „Ştefan Gheorghiu” — doi ani, 1949-1950, apoi, timp de doi ani, şef Sector 
statute la Organizatoric. 

În 1952, imediat după plenara din iunie, a venit instructor la 
Cancelarie, unde era şef Lupu, care i-a urmat Raiei Vidraşcu“ — ea a fost şefa 
Cancelariei până în 1952, vara. Apoi, pentru un timp, Cancelaria s-a contopit 
cu Secţia de Gospodărie devenind Direcţia Treburi a C.C. al P.M.R. S-a văzut 
că nu se poate ţine în mână o astfel de hardughie cu probleme total disparate, şi 
s-a împărţit din nou. Cancelaria a rămas cu denumirea de Direcţia Treburi, şi 
Păcuraru a devenit şeful acestei direcţii în 1953, vara. A stat până în 1968- 
1969, când a fost trecut prim-vicepreşedinte la Comitetul pentru sfaturile 
populare. În paralel, la Direcţia Treburilor Consiliului de Miniştri s-au succedat 
Belle”, Costache“, până cam în 1961 (sau 19577), când a început povestea 





! Andrei Păcuraru (1923-2002), şef adjunct (1950-1953) şi şef al Direcţiei Treburilor Cancelariei 
C.C. al P.C.R. (1953-1968); membru supleant al C.C. al P.C.R.; prim-vicepreşedinte al 
Comitetului pentru economie şi administraţie locală; deputat în M.Ad.N; ambasador în Jamahiria 
Arabă Libiană Populară Socialistă (1978-1985). 

” Păcuraru a fost croitor.. 

3 Petre Lupu (1920-1989), ilegalist; secretar al C.C. al U.T.C./U.T.M. (1945-1950); membru al 
C.C. al P.C.R. (1955-1984); adjunct al şefului Secţiei Organizatorice a C.C. al P.M.R. (1950- 
1952); şef al Direcţiei Treburilor a C.C. al P.M.R. (1952-1955), şef de secţie şi adjunct la 
Direcţia Organizatorică a C.C. al P.M.R. (1955-1959); membru supleant (iulie 1965-noiembrie 
1974) şi membru (noiembrie 1974-martie 1984) al Comitetului Executiv al C.C. al P.C.R; 
preşedinte al Comitetului de Stat pentru Probleme ale Organizării Muncii (martie 1969-ianuarie 
1977); vicepreşedinte al Consiliului Organizării Economico-Sociale (mai 1973-ianuarie 1977); 
deputat în M.Ad.N. (1948-1980); preşedinte al Colegiului de Partid (1974-1984); ambasador în 
Venzuela (1984-1987) şi Portugalia. 

+ Raia Vidraşcu, soţia lui Vania Didenko. A lucrat în Secţia de Propagandă şi Agitaţie, ulterior 
şefa Cancelariei; din 1954 director general adjunct la Direcţia Generală a Presei şi Tipăriturilor. 

5 Petre Belle (1914-), director general al Direcţiei Treburilor Consiliului de Miniştri (1951-1953, 
1957). Exclus din partid în 1952, reîncadrat în 1956, din nou exclus în 1960, reprimit în partid în 
1968. 

6 petre Costache, Direcţia Treburilor Consiliului de Miniştri (1947, 1949-1959). 

grupului Petrescu”, apoi Tiţă Florea, apoi Drăgan”. De acolo, comasându-se şi 
concentrându-se întreaga instituţie, a revenit prin 1971 la Organizatoric, iarăşi 
ca şef Sector statute, unde funcţionează şi acum. E un om cu aparenţe de 
ardelean moale, dar cu autoritate, cu mintea foarte lucidă şi ageră, cu judecată 
limpede. 

Am vorbit cu el despre chipul lui Gheorghiu" şi dedesubturile unor 
evenimente. 

Gheorghiu avea autoritate. Îşi apropia oamenii, îi chema la el acasă sau 
veneau ei la el să mai bea o cafea, un pahar de vin, ieşeau să se plimbe..., dar 
era totdeauna o distanţă între el şi ei. Cu nimeni nu era familiar, cu nimeni nu 
se putea spune că ar fi [fost] prieten deschis. „Îi apropia ca să-i poată observa 
de aproape.” Nimeni, în nici o şedinţă de Birou din toate la care a asistat 
Păcuraru, n-a îndrăznit să-l contrazică, sau să rămână în dezacord cu el. Mai 
mult, orice ar fi putut părea ca o urmă de dezacord, de rezervă, orice exprimare 
neprecisă care ar fi putut părea dubioasă sau neclară era imediat sesizată de el, 
omul era întrerupt de el, i se cerea să explice ce înţelege prin ceea ce a spus. 
Toţi băgau capul între umeri. Singurii oameni la care ţinea erau Lica! (dar 


7 Dumitru Petrescu (1906-1969), voluntar în Războiul Civil din Spania; Şef al Secţiei educaţie şi 
cultură a Diviziei „Tudor Vladimirescu” (decembrie 1943) şi locţiitor politic al comandantului 
Diviziei „Horia, Cloşca şi Crişan” (1945); general de brigadă la 14 iulie 1947; membru supleant 
(februarie 1948-ianuarie 1950, iulie 1965-august 1969) şi membru al C.C. al P.C.R. (ianuarie 
1950-decembrie 1955, august-septembrie 1969); membru al Biroului Organizatoric al C.C. al 
P.M.R. (ianuarie 1950); membru al Prezidiului Permanent al C.C. al P.C.R. (august-septembrie 
1969); subsecretar de stat pentru Armata de Uscat la Departamentul de Război (decembrie 1944); 
subinspector general (1945) şi inspector general al Armatei pentru educaţie, cultură şi 
propagandă (august 1947); director al ziarului „Glasul Armatei” (1945-1948); preşedinte al 
Comitetului de Stat al Aprovizionării (aprilie 1948-martie 1952); ministru al Finanţelor (martie 
1952-octombrie 1955); vicepreşedinte al Consiliului de Miniştri (octombrie 1955-mai 1956, 
desărcinat), preşedinte al C.S.P.M. (decembrie 1965); prim-adjunct al ministrului Muncii 
(februarie 1968); director general al D.G.R.S. (aprilie 1968-martie 1969); vicepreşedinte al 
Consiliului de Stat (martie-septembrie 1969). 

& Tiţă Florea, Direcţia Treburilor Consiliului de Miniştri (1958-1959). 

” Ion Drăgan, Direcţia Treburilor Consiliului de Miniştri. 

1% Gheorghe Gheorghiu-Dej (1901-1965), i se spunea Ghiţă, membru al C.C. al P.M.R. şi al 
Biroului Politic (octombrie 1945-martie 1965); prim-secretar al C.C. al P.M.R. (octombrie 1945- 
aprilie 1954, octombrie 1955-martie 1965); ministru secretar de stat la Departamentul 
Comunicaţiilor (noiembrie 1944-februarie 1945) şi la Departamentul Comunicaţiilor şi 
Lucrărilor Publice (martie 1945-noiembrie 1946); preşedinte al Consiliului Superior al 
Economiei Naţionale (noiembrie 1945-iulie 1948); ministru secretar de stat la M.E.N. (noiembrie 
1946); ministru al Industriei şi Comerţului (decembrie 1947); preşedinte al Comisiei de 
Redresare Economică şi Stabilizare Monetară (aprilie-iulie 1948); preşedinte al C.S.P. (iulie 
1948-aprilie 1949); primul vicepreşedinte (aprilie 1948-iunie 1952) şi preşedinte (iunie 1952- 
octombrie 1955) al Consiliului de Miniştri; membru al Prezidiului M.Ad.N. (octombrie 1955- 
martie 1961); preşedinte al Consiliului de Stat (martie 1961-martie 1965). 

1! Vasilica (Lica) Gheorghiu (1928-1987), actriţă, fiica cea mare a lui Gheorghiu-Dej. 

după ce s-a căsătorit a început să vină mai rar pe la el) şi cele două surori? ale 
lui. Cu Tanţa”? relaţiile au devenit reci. A avertizat-o că se va termina prost 
căsătoria ei'“. Lica nu-l contrazicea niciodată, nu ieşea din cuvântul lui. Ea a 
vrut să se facă artistă, nu el, la început. Apoi s-a ambalat. 

Era foarte atent la orice, cât de mică bănuială că cineva ar încerca să i 
se pună de-a curmezişul sau să-l atingă cu ceva. Atunci lovea, fără cruţare. 

Emil!5. Deşi fost spion, a redevenit patriot român. Niciodată nu s-a 
clintit. A acţionat totdeauna în interesul ţării. Gheorghiu avea încredere în el şi 
Emil n-a dezminţit această încredere. Deci, el fusese în conducere, tot timpul, 
ca un comunist patriot român şi nu ca „omul sovieticilor”, ca rezervă sau ca 
unul ce trebuie neutralizat. Păcuraru l-a observat în acţiune, la Moscova şi la 
Pekin, când Emil s-a dus să discute şi să trateze înainte de ruperea din 1964, şi 
poziţia lui Emil a fost foarte dârză şi foarte românească. 

Păcuraru e de acord cu mine în toată interpretarea mea a poziţiilor 
succesive ale lui Dej din 1945-1952. Subliniază doar că în 1949 Dej n-avea 
încotro. Dacă refuza să-l demaşte'“ pe Tito!” era pierdut (poate că Stalin? l-a 
şi împins s-o facă ştiindu-l vulnerabil, şi voind să-l compromită şi să-l lege 
de el). Pe de altă parte, acceptând, Ghiţă câştiga bunăvoința lui Stalin, 
care, de atunci, i-a fost acordată în tot mai mare măsură până în 1952. 





!2 Victoria şi Tinca. 

15 Constanţa (Tanţa) Gheorghiu (1931-), inginer chimist; cadru didactic la Institutul Politehnic 
Bucureşti; fiica cea mică a lui Gheorghiu-Dej. 

14 A fost căsătorită cu solistul de muzică uşoară Cezar Grigoriu, de care a divorțat după moartea 
lui Dej. 

15 Bmil Bodnăraş („Spătaru”, „Felix”, „inginerul Ceauşu”) (1904-1976), a făcut parte din 
conducerea provizorie operativă a P.C.R. din aprilie 1944, după înlăturarea lui Ştefan Foriş; 
comandant al Gărzilor Patriotice (august 1944); secretar general (martie 1945) şi subsecretar de 
stat la P.C.M. (noiembrie 1946); ministru al Apărării Naţionale (decembrie 1947) şi ministru al 
Forţelor Armate (februarie 1950-octombrie 1955); general-colonel la 30 decembrie 1948; general 
de armată la 2 octombrie 1951; vicepreşedinte (august 1954-octombrie 1955, martie 1957- 
decembrie 1967) şi prim-vicepreşedinte al Consiliului de Miniştri (octombrie 1955-martie 1957); 
ministru al Transporturilor şi Telecomunicaţiilor (martie 1957-aprilie 1959); vicepreşedinte al 
Consiliului de Stat (decembrie 1967-ianuarie 1976); membru al C.C. al P.C.R. (aprilie 1944- 
1976); membru al Biroului Politic şi al C.P.Ex. (februarie 1948-1976); membru al Prezidiului 
Permanent al C.C. al P.C.R. (iulie 1965-noiembrie 1974). 

'% Raportul „Partidul Comunist din Iugoslavia, în mâinile unor asasini şi spioni”, prezentat de 
Gheorghiu-Dej la Consfătuirea Kominformului din noiembrie 1949. 

" Iosip Broz Tito (1892-1980), secretar general (ulterior preşedinte) al Ligii Comuniştilor din 
Iugoslavia (1939-1980); conducător al partizanilor comunişti iugoslavi în cel de-al doilea război 
mondial; prim-ministru (1943-1963) şi preşedinte al Republicii Socialiste Federative Iugoslavia; 
mareşal al lugoslaviei. A intrat în conflict cu Stalin şi Iugoslavia a fost exclusă din Kominform şi 
din toate organizaţiile internaţionale dominate de U.R.S.S. 

15 Tosif Vissarionovici Stalin (1879-1953), secretar general al C.C. al P.C.U.S. (1922-1953); 
preşedinte al Consiliului Comisarilor Poporului (1941-1953); preşedinte al Comitetului de Stat al 
Apărării şi comandant suprem al forţelor armate (1941-1945); generalissim al U.R.S.S. 

Păcuraru nu-şi dă seama dacă au fost și alte motive de înverşunare 
împotriva lui Pătrăşcanu!” decât teama de concurenţă. Îmi reaminteşte că 
procesul de destalinizare nu începuse când soarta lui Pătrăşcanu era pecetluită 
(Ce o fi gândit Pătrăşcanu când era torturat în beci). Vâlco Cervencov” era 
încă în Bulgaria (dar Imre Nagy?! venise în Ungaria). 

loşca”, în 1957, nu a avut nici o şansă să vină în fruntea ţării. Totuşi, el 
a fost capul acţiunii lui Miron. E de acord cu mine că putea fi o provocare 
sovietică. 





'9 Lucrețiu Pătrăşcanu (1900-1954), ministru secretar de stat fără portofoliu (august 1944- 
noiembrie 1944); ministru interimar la Departamentul Justiţiei (august 1944-septembrie 1944); 
ministru secretar de stat la Departamentul Justiţiei (noiembrie 1944-martie 1945); ministru de 
Justiţie (martie 1945-februarie 1948, destituit); membru al C.C. al P.C.R. (octombrie 1945- 
februarie 1948); membru al Biroului Politic (iulie 1946-februarie 1948); profesor titular al 
Catedrei de economie politică la Facultatea de Drept din Bucureşti (1946-1948), membru al 
Comitetului de direcţie al ziarului „Scînteia” (iulie 1946). A fost reţinut la 28 aprilie 1948 şi 
cercetat 17 luni de o comisie de partid; din octombrie 1949 cercetat de S.S.I. şi de un organ de 
anchetă condus de Petea Petrescu (Goncearuc), iar de la sfârşitul anului 1950 şi până în 
primăvara anului 1954 anchetat la M.A..I., iniţial de grupul de anchetă condus de Mişu Dulgheru, 
până în vara anului 1952, ulterior de grupul de anchetă condus de Ion Şoltuţiu. Procesul său a 
fost judecat în perioada 6-13 aprilie, sentinţa pronunţată la 14 aprilie şi în noaptea de 16 spre 17 
aprilie 1954 a fost executat. 

% Valko Cervenkov (1900-1980), cumnat cu Gheorghi Dimitrov; din anul 1924 în exil la 
Moscova, unde a activat în Komintern şi a fost, din anul 1941, membru al Biroului Politic al C.C. 
al P.C.B. în exil; ministru al Culturii (1947); secretar general al P.C.B. (1949-1954) şi prim- 
ministru (1950-1961). 

”! Imre Nagy (1896-1958), lider comunist maghiar; preşedinte al Consiliului de Miniştri în 
perioada 1953-1955 şi în timpul Revoluţiei din Ungaria (octombrie-noiembrie 1956); împreună 
cu alţi lideri ai revoluţiei a fost adus în România şi ţinut la Snagov, interogat de comisii de 
anchetă politice ale P.M.R. şi P.C.U., readus în Ungaria, judecat, condamnat şi executat. 

” Losif Chişinevschi (1905-1963), i se spunea Ioşca, principalul ideolog al partidului, l-a susţinut 
pe Gheorghiu-Dej în acţiunea de eliminare a grupării Ana Pauker, Vasile Luca şi Teohari 
Georgescu, în 1952; înlăturat din conducerea partidului în 1957, împreună cu Miron 
Constantinescu, membru al Biroului Politic şi ministru al Învăţământului şi Culturii, pentru 
încercarea de subminare a poziţiei lui Dej; a fost membru al C.C. al P.C.R. (octombrie 1945- 
iunie 1957); membru al Biroului Politic (februarie 1948-iunie 1957); membru al Biroului 
Organizatoric al C.C. al P.C.R. (ianuarie 1950); secretar cu propaganda şi cultura al C.C. al 
P.C.R. (mai 1952; decembrie 1955S-iunie 1957); vicepreşedinte (martie 1950) şi prim- 
vicepreşedinte al Consiliului de Miniştri (august 1954-octombrie 1955). 

*5 Miron Constantinescu (1917-1974), membru al C.C. al P.C.R. (octombrie 1945-iunie 1957, 
exclus, şi august 1969-iulie 1974); membru al Biroului Politic (octombrie 1945-iunie 1957) şi al 
C.P.Ex. (1969); secretar al C.C. al P.C.R. (mai 1952-iunie 1957, 1970); redactor-şef al ziarului 
„Scînteia” (august 1944-1948); prim-secretar al organizaţiei judeţene Ilfov a P.M.R. (1945- 
1946); secretar general al Comisiei Guvernamentale pentru Redresarea Economică şi Stabilizare 
Monetară (iunie 1947-1948); ministru al Minelor şi Petrolului (aprilie 1948-aprilie 1949); 
membru al Biroului Organizatoric al C.C. al P.M.R. (ianuarie 1950); preşedinte al C.S.P. (aprilie 
1949-octombrie 1955); vicepreşedinte (august 1954-octombrie 1955, martie-iulie 1957, 
desărcinat) şi prim-vicepreşedinte (octombrie 1955-martie 1957) al Consiliului de Miniştri; 
ministru al Învăţământului (noiembrie 1956-martie 1957); ministru al Învăţământului şi Culturii 

În 1956, după ce loşca şi Miron s-au întors de la Moscova”, au avut 
loc, timp îndelungat, şedinţe de Birou închise, în care nici măcar stenografa nu 
era admisă, în care se discuta şi se discuta, şi se dezbătea cazul [lor — cuvânt 
tăiat] cu ei doi. (Liuba” povesteşte că Ioşca venea epuizat acasă.) 

(Totuşi, în acest timp Miron îi sugruma pe cei din Cluj. Nu ştiu ce 
făcea loşca.) 

În 1956 Dej a fost atât de săritor, alături de ruşi, în sugrumarea 
Ungariei, nu ca să le câştige bunăvoința şi să le adoarmă [vigilenţa], ci, 
realmente, [pentru că] voia să sugrume cele din Ungaria, fiindcă îi era frică să 
nu se extindă şi la noi. Au început să se mişte studenţii la Cluj, la Timişoara, la 
Bucureşti... 

Azil şi asasinarea lui Imre Nagy. Dej nu a fost preocupat de soarta lui 
Imre Nagy şi, probabil, nu s-a gândit ce efecte va avea toată povestea cu azilul, 
extrădarea şi asasinarea acestuia, fiincă nu avea nici o putere în toată povestea. 
Imre Nagy a fost răpit de ruşi şi a fost tot timpul în mâinile lor — nu ale noastre 
— prizonierul lor! Declaraţia de azil a fost formală, cerută lui Dej de sovietici. 
Ei l-au adus pe Imre Nagy în România”, l-au ţinut aici (l-au interogat — vezi 
interogatoriul luat de Valter Roman”) şi l-au omorât. Dej nu era preocupat 





(martie-iulie 1957, desărcinat); director al Institutului de Cercetări Economice (1957-1958); şef 
de secţie la Institutul de Istorie „N.lorga” (1959); director adjunct al Institutului de Studii Istorice 
şi Social-Politice de pe lângă C.C. al P.M.R. (1960-1961); director al Institutului de istorie al 
Academiei R.P.R. (1963); adjunct al ministrului (septembrie 1965) şi ministru al Învăţământului 
(august 1969-februarie 1970); rector al Academiei „Ştefan Gheorghiu” (1970-1972); preşedinte 
al Academiei de Ştiinţe Sociale şi Politice (1969-1972), preşedinte al Consiliului Economic 
(octombrie 1972-ianuarie 1973); vicepreşedinte al Consiliului de Stat (noiembrie 1972-martie 
1974); preşedinte al C.C.C.M.A.E.S. (decembrie 1972); preşedinte al M.Ad.N. (martie-iulie 
1974). 

La Congresul al XX-lea al P.C.U.S. (14-25 februarie 1945), Nichita Hruşciov a prezentat 
Raportul secret în care erau demascate cultul personalităţii lui Stalin şi crimele ordonate de către 
acesta. 

* Liuba Chişinevschi (1911-1981), membru supleant (octombrie 1945) şi membru al C.C. al 
P.C.R. (februarie 1948-decembrie 1955); membru al Comisiei de Control a C.C. al 
P.C.R./P.M.R. (1946-1960); membru al Prezidiului M.Ad.N. (aprilie 1948-octombrie 1955); 
vicepreşedinte al C.G.M. (din ianuarie 1949) şi secretar al C.C.S. (1957); activist la Consiliul 
sindicatelor din sectorul 2 Bucureşti (1971). 

”% Referitor la detenţia grupului Imre Nagy la Snagov, vezi, pe larg, „Însemnări de la Snagov. 
Corespondenţă, rapoarte, convorbiri”, selecţie documente, note şi studiu introductiv de Ileana 
Ioanid, laşi, Polirom, 2004. 

” Valter Roman (1913-1983), voluntar în Războiul Civil din Spania, unde a comandat divizionul 
de artilerie „Ana Pauker”; între anii 1939-1945 s-a aflat în U.R.S.S.; şef al Secţiei de educaţie, 
cultură şi propagandă a Armatei (aprilie 1945); general-maior la 1 mai 1948; şef al D.S.P.A. 
(1947-1951); ministru al Poştelor şi Telecomunicaţiilor (martie 195l-ianuarie 1953); 
vicepreşedinte al S.R.S.C. (1951); preşedinte al Academiei de Studii Istorice şi Social-Politice de 
pe lângă C.C. al P.C.R. (1970); director al Editurii pentru Literatură Politică (ulterior Editura 
Politică), în perioada 1954-1983. 

de asta, fiindcă era în afara controlului lui, şi nici nu şi-a dat seama, poate, de 
răsunetul afacerii în străinătate. 

Păcuraru nu ştie ce l-a îndemnat pe Dej să intre în furie sălbatică, în 
1958, faţă de cele trei cazuri disparate: Kotovschi” şi ceilalţi la Moscova, fraţii 
Genad” — care cereau o şedinţă a lui cu ilegaliştii, şi cei ce făceau declaraţii la 
Institutul de Istorie, cum că el n-a avut nici un rol în 1933%. 

Scoaterea sovieticilor. Aici Dej a manevrat foarte abil. Era prin 1957, 
când, la o mare întrunire a conducătorilor partidelor comuniste”! Hruşciov”, 
beat, a început să peroreze că fără ei, ruşii, toţi cei din fruntea ţărilor socialiste 
ar fi zburat de mult. În batjocură, Hruşciov mima cum se falsifică alegerile, 
luând ca obiect de bătaie de joc Polonia, unde Gomulka* abia venise (poate 
chiar după nişte alegeri în Polonia prin 1957, trebuie să văd). Hruşciov: 
„Vine cetăţeanul, bagă buletinul pe care scrie Mikolajezyk"“, iar comisia, la 
numărătoare, îl scoate pe Gomulkczyk. Aşa e la voi toţi! Noroc de armata 
sovietică care este în ţările voastre!”*%. 

Gheorghiu, profitând de ocazie, sare în sus şi spune: „Nu, Nichita 
Sergheevici, la noi nu este aşa! La noi poporul este cu partidul şi fără să fie 
armata sovietică de faţă (poate a adăugat ceva şi despre dragostea faţă de 
U.R.$.$S.). Hruşciov: „Aş vrea s-o văd şi pe asta, cum o să vă ţineţi fără armata 
sovietică”. Gheorghiu: „Ba o să ne ţinem!”. Hruşciov: „Ba n-o să vă ţineţi”. 
Gheorghiu: „Ba da!”. 

Gheorghiu l-a prins pe cuvânt, şi de atunci îl tot pisa, arătându-i că 
prezenta armatei sovietice într-o ţară atât de sigură ca România nu poate decât 
să dăuneze Uniunii Sovietice şi cauzei socialismului. 





% Grigore Kotovschi, în anii '50 rector adjunct al Şcolii Superioare de Ştiinţe Sociale „A.A. 
Jdanov”; anchetat pentru fracţionism şi opinii antipartinice în perioada 1958-1960. 

” Eugen şi Heinrich Genad. Eugen Genad, ilegalist, angajat al Arhivei Institutului de Istorie de 
pe lângă C.C. al P.M.R., la Conferinţa organizaţiei de partid a lucrătorilor din aparatul C.C. al 
P.M.R., din 21 decembrie 1957, a preconizat organizarea unei consfătuiri cu 200-300 de 
ilegalişti, la care să nu participe decât oameni fără munci de răspundere. Demascat ca „element 
antipartinic şi fracţionist”, sancţionat pe linie de partid şi concediat. Angajat ca şef al Serviciului 
de Personal de la fabrica „Bella Breiner” din Bucureşti. 

30 Greva de la Atelierele C.F.R. Griviţa, din februarie 1933. 

31 Întrunirea partidelor comuniste şi muncitoreşti, Moscova, la aniversarea Marii Revoluții din 
Octombrie 1917. 

32 Nikita Sergheevici Hruşciov (1894-1971), secretar general al P.C.U.S. (1953-1964) şi 
preşedinte al Consiliului de Miniştri (1958-1964). 

ci, Wladyslaw Gomulka (1905-1982), secretar general al Partidului Muncitorilor Polonezi (1943- 
1948); viceprim-ministru (ianuarie-iunie 1945, 1945-1947); epurat, închis în perioada 1951- 
1954; prim-secretar al Partidului Muncitoresc Unit Polonez (1956-1970). 

3 Stanislaw Mikolajezyk (1901-1966), prim-ministru al guvernului polonez în exil (1943-1944); 
viceprim-ministru şi ministru al Agriculturii (1944-1946). După alegerile falsificate din 1946, a 
plecat în exil. 

“5 Referire la alegerile parlamentare din Polonia, din anul 1946. 

Bodnăraş a fost şi el la Moscova de mai multe ori, şi a susţinut aceeaşi 
teză. 

Până la urmă, Hruşciov, mai din ambiţie ca să nu-şi calce cuvântul, mai 
fiind convins că oricum ne are în mână — că suntem înconjurați de ei din toate 
părțile — a acceptat (vezi protestele lui Molotov“). 

În 1957 sovieticii au plecat, cu serbări, recepții, dovezi de prietenie şi 
devotament — şi plecaţi au rămas. 

Păcuraru nu ţine minte noul val de teroare din 1961 şi şedinţa C.C. cu 
demascarea, din nou, a tuturor duşmanilor: Foriş"”, Ana, Luca”, Teohari“, 
Miron, loşca etc. Dar el leagă asta de începutul situaţiei grele a desprinderii, 
concomitent cu grupul lui Petrescu (pe care-l situează aici), cu mişcările 
ţărăneşti (Galaţi, Focşani, Argeş — cu secretarul Vintilă) de la începutul 





3% Veaceslav Mihailovici Molotov (1890-1986), membru al Biroului Politic (1926-1953) şi al 
Prezidiului (1953-1957) C.C. al P.C.U.S.; preşedinte al Consiliului Comisarilor Poporului (1930- 
1941); preşedinte al Kominternului (1930-1934); comisar al poporului pentru afaceri străine 
(1939-1949); vicepreşedinte (1941-1942) şi prim-vicepreşedinte al Consiliului Comisarilor 
Poporului (1942-1946); vicepreşedinte (1946-1953) şi prim-vicepreşedinte al Consiliului de 
Miniştri (1953-1957); ministru al Afacerilor Externe (1953-1956); ambasador în Mongolia 
(1957-1960); reprezentant al U.R.S.S. la A.L.E.A. (1960-1962). 

37 Ştefan Foriş (1892-1946), secretar general al P.C.R. din anul 1940, a fost înlăturat de la şefia 
partidului la 4 aprilie 1944. Asasinat de Gheorghe Pintilie (Pantiuşa) sau de grupul Neciu- 
Gheorghe bulgaru. 

35 Ana Pauker (1894-1960), membru al C.C. al P.M.R., al Biroului Politic şi secretar al C.C. al 
P.M.R. (octombrie 1945-mai 1952); membru în Biroul Organizatoric al C.C. al P.M.R. (ianuarie 
1950); ministru al Afacerilor Străine (noiembrie 1947) şi al Afacerilor Externe (aprilie 1948- 
iunie 1952); preşedinte de onoare al U.F.D.R. (februarie 1948, iunie 1950); al doilea 
vicepreşedinte al Consiliului de Miniştri (aprilie 1949-septembrie 1952). 

3 Vasile Luca (1898-1963), membru al C-C. al P.C.R. şi al Biroului Politic (iulie 1928); în 
perioada 1931-1940 a făcut parte, cu intermitenţă, şi din secretariatul C.C. al P.C.R; deputat în 
Sovietul Suprem al Ucrainei (1940-1944); maior în Divizia „Tudor Vladimirescu”; ministru al 
Finanţelor (noiembrie 1947-martie 1952); vicepreşedinte al C.S.P. (iulie 1948); vicepreşedinte al 
Consiliului de Miniştri (aprilie 1949-mai 1952, desărcinat), membru al C.C. al P.M.R., al 
Biroului Politic şi secretar al C.C. al P.M.R. (octombrie 1945-mai 1952); membru al Biroului 
Organizatoric al C.C. al P.M.R (ianuarie 1950); exclus din partid, şi-a pierdut toate funcţiile, a 
fost arestat şi anchetat pentru crima de sabotare a propăşirii economice; condamnat la moarte, 
sentință comutată în muncă silnică pe viaţă, a decedat în închisoarea Aiud, în 1963. 

“9 'Teohari Georgescu (1908-1976), i se spunea Teo; în perioada 1931-1940 a făcut parte, cu 
intermitenţă, din Biroul Politic şi Secretariatul C.C. al P.C.R.; subsecretar de stat pentru 
Administraţie la Departamentul Afacerilor Interne (noiembrie 1944-martie 1945); ministru 
secretar de stat la Departamentul Afacerilor Interne (martie 1945) şi ministru al Afacerilor 
Interne (decembrie 1947-mai 1952, desărcinat), vicepreşedinte al Consiliului de Miniştri (martie 
1950-mai 1952, desărcinat);, membru al C.C. al P.M.R. (octombrie 1945-mai 1952); membru al 
Biroului Politic şi secretar al C.C. al P.M.R. (octombrie 1945-mai 1952); membru în Biroul 
Organizatoric al C.C. al P.M.R. (ianuarie 1950); membru supleant al C.C. al P.C.R. (iulie 1972- 
noiembrie 1974); director al Întreprinderii poligrafice „13 Decembrie” Bucureşti (1953-1972). 

planului de colectivizare 1961-1965 (încheiat în 1962, cu patru ani mai 
devreme). 

Desprinderea de sovietici. Dej a început-o foarte uşor, prin 1958, după 
plecarea armatelor sovietice, cu întrebarea ce o punea celor din jur, dacă nu e 
cazul să mai avem relaţii comerciale şi cu alţii, nu numai cu U.R.S.S. Tot cam 
pe atunci a fost prima ciocnire în cadrul C.A.E.R., când s-au discutat 
problemele agriculturii, iar cehii („port-parole” ai sovieticilor) au propus ca 
România să producă furaje şi grăunțe, să le dea R.D.G.-ului şi C.S.R.-ului, care 
să vândă României carne. La sfârşitul şedinţei, Ulbricht” l-a luat pe Chivu” de 
umeri şi i-a spus jovial: „Gebiete genosee!“”. Chivu, surd şi habar neavând de 
germană, a dat din cap şi a spus râzând şi el: „Ja! Ja!” Cei de lângă el i-au 
şoptit: „Tovarăşe prim-ministru, atenţie! Ulbricht ne cere să le dăm furaje!”. 
Chivu a sărit în sus: „Cum p... m... furaje?”. Şi nu s-au înţeles. 

Apoi a venit propunerea de plan unic economic, articolele lui Valev“ 
etc. Lucrurile s-au ascuţit. 

În 1960 am avut Congresul III, la Bucureşti. Aici au fost ciocniri cu 
chinezii. Ei veniseră cu un ditiramb (sic!) lung, de demascare a Uniunii 
Sovietice. Noi le-am interzis-o. La Congres erau 62 de delegaţii străine, şi 
ieşirea chinezilor, /a care alții ar fi răspuns, ar fi stârnit imediat polemică de la 
tribună! La fel în şedinţa reprezentanţilor ţărilor socialiste, în care chinezii 
voiau să treacă la atacuri, Dej a intervenit, temperându-i. 


+ Walter Ulbricht (1893-1973), secretar general şi ulterior prim-secretar al Partidului Socialist al 
Unităţii din Germania (1950-1971); preşedinte al Consiliului de Stat al R.D.G. (1960-1973). 

* Stoica Chivu (1908-1975), membru al C.C. al P.C.R. (octombrie 1945-februarie 1975); 
membru în Biroul Organizatoric al C.C. al P.C.R (ianuarie 1950); membru supleant (februarie 
1948-mai 1952) şi membru al Biroului Politic (octombrie 1945-februarie 1948, mai 1952-august 
1969); secretar al C.C. al P.C.R. (decembrie 1967-august 1969); membru al Prezidiului 
Permanent al C.C. al P.C.R. (iulie 1965-august 1969); preşedinte al Comisiei Centrale de Revizie 
(august 1969-noiembrie 1974); preşedinte al Colegiului Central de Partid (noiembrie 1974- 
februarie 1975); membru supleant al C.P.Ex. (noiembrie 1974-februarie 1975); director general 
al Direcţiei Generale a C.F.R. (noiembrie 1946); ministru al Industriei (aprilie 1948), al 
Metalurgiei şi Industriei Chimice (noiembrie 1949) şi al Industriei Metalurgice şi Industriei 
Chimice (martie 1951-mai 1952); vicepreşedinte al Consiliului de Miniştri (martie 1950-august 
1954); ministru al Industriei Metalurgice şi Construcţiilor de Maşini (octombrie 1953-octombrie 
1955); prim-vicepreşedinte (august 1954) şi preşedinte al Consiliului de Miniştri (octombrie 
1955-martie 1961); preşedinte al Consiliului de Stat (martie 1965-decembrie 1967). 

“% Domenii, tovarăşe (lb. germană). 

+ Da! Da! (lb. germană). 

“5 Episodul la care se referă Andrei Păcuraru este posibil să se fi petrecut la Moscova, 20 şi 24 
mai 1958, Consfătuirea reprezentanţilor partidelor comuniste şi muncitoreşti din ţările 
participante la CAER, sau la Consfătuirea reprezentanţilor partidelor comuniste şi muncitoreşti 
din statele socialiste europene, privind schimbul de experienţă pentru dezvoltarea agriculturii, 
Moscova, 2-3 februarie 1960. 

1 Emil Borisovici Valev, economist sovietic care a avansat doctrina specializării economice a 
statelor din blocul comunist. 

În 1962 a venit la noi în vizită Hruşciov, cu capsa pusă. La Fundulea 
s-a [năpustit — cuvânt tăiat] aprins: „De ce nu sădiţi cartofi în cuiburi în 
pătrat?”. Giosan” l-a contrat. I-a spus că experienţa, la noi, a arătat că nu e 
cazul. Hruşciov a rămas foarte supărat. Apoi, la masă, a spus: „Da, de aia merg 
treburile prost la voi cu alimentaţia, fiindcă tăiaţi porci la 12 kg (sic!)'5, fără să 
aşteptaţi să crească mai mari!”. Gheorghiu s-a supărat. A întrebat pe cei din jur 
cine l-a informat pe tovarăşul Hruşciov de aşa ceva. Nici unul. ÎL întreabă pe 
Hruşciov cine îl informează, de ce nu ne întreabă pe noi şi se lasă informat de 
alţii. A ieşit supărare. A urmat un incident urât de tot. Gheorghiu cu Hruşciov 
s-au dus să viziteze Litoralul. Pe peronul gării Constanţa îi aştepta o gardă de 
marinari să le dea onorul. Eu eram la uşă, ca protocol, şi sar jos să le asigur 
coborârea. Trenul trăgea încet de-a lungul peronului, ca vagonul lui Dej şi 
Hruşciov să se oprească cu uşa exact în dreptul covorului roşu. Hruşciov vede 
garda şi se ambalează: „Ce-i asta? Ăştia-s marinari? Aveţi şi voi flotă? Noi 
avem flotă!”. Dej, furios, îi şuieră lui Păcuraru: „Opreşte imediat onorul, 
raportul, muzica, totul!”. Păcuraru sare din mers şi se repede la ofiţerul 
comandant care se pregătea să dea ordin gărzii să prezinte armele, onorul, 
raportul, muzica etc. Păcuraru îi ordonă să oprească totul, să dea oamenilor pe 
loc repaus. Ofiţerului, înnebunit, nu-i vine să creadă. Vâlcu”, care stătea 
aproape, ca secretar al judeţului (regiunii), rămâne cu gura căscată. Gheorghiu 
coboară din tren cu Hruşciov, îl ia pe acesta de braţ şi practic îl târăşte direct 
spre maşină, fără salut, fără onor, fără măcar să dea mâna cu Vâlcu! 


+! Nicolae Giosan (1921-1990), director al Institutului de cercetări pentru cultura porumbului de 
la Fundulea (1955-1965); vicepreşedinte (1962-1965) şi preşedinte al Consiliului Superior al 
Agriculturii (iulie 1965-octombrie 1969); preşedinte al M.Ad.N. (iulie 1974-decembrie 1989); 
membru al Academiei Române (1974). 

“% Relatările referitoare la acest episod menţionează greutatea de 25 de kg. Despre vizita oficială 
în România, efectuată de Hruşciov în intervalul 18-25 iunie 1962, precum şi despre insistența 
acestuia pentru semănarea porumbului în cuiburi, astfel încât să se formeze un pătrat, pentru 
creşterea productivităţii, şi refuzarea prezentării onorului de către garda militară de marină, vezi 
Ioan Scurtu, „Istoria românilor de la Carol I la Nicolae Ceauşescu”, Bucureşti, Mica Valahie, pp. 
250-252. 

+ Vasile Vâlcu (1910-1999); director al Direcţiei A-Informaţii Externe din D.G.S.S. (septembrie 
1952) şi al Direcţiei I-Informaţii Externe din M.A.I. (septembrie 1953-decembrie 1955); colonel 
(septembrie 1952) şi general-maior de securitate (mai 1953); trecut în rezervă în decembrie 1955; 
membru al C.S.Agr. (februarie 1966); prim-secretar al Comitetului regional Dobrogea al P.M.R. 
(1956-1966); preşedinte al U.N.C.A.P. ( martie 1966, 1969); prim-secretar al Comitetului de 
partid şi preşedinte al Comitetului executiv al Consiliului popular al judeţului Constanţa (1971- 
1976); membru (martie  1961-decembrie 1967, noiembrie 1976-decembrie 1989) şi 
vicepreşedinte al Consiliului de Stat (martie 1980-decembrie 1989); membru al C.C. al P.C.R. 
(iunie 1960-noiembrie 1979); membru (noiembrie 1979-decembrie 1989) şi preşedinte 
(noiembrie 1979-decembrie 1987) al Comisiei Centrale de Revizie; membru supleant (iulie 
1965-august 1969) şi membru al C.P.Ex. (august 1969-noiembrie 1979). 

Apoi, când a fost pe Litoral, au avut cu Hruşciov diverse discuţii în 
contradictoriu. 

În 1964, discuţiile la Pekin şi Moscova au fost duse de Bodnăraş şi 
Maurer”. La Moscova au fost ascuţite. Bodnăraş s-a purtat excepţional de dârz. 
Era un moment de mare pericol. Puteau să ne ocupe ei + bulgarii + ungurii. 
Trebuia spus totul ţării pe şleau, în ceea ce priveşte „ajutorul” sovietic şi 
„colaborarea”. 

Gheorghiu îi folosea pe intelectualii de mare suprafaţă ca Groza”, 
Ralea”. Maurer a fost ţinut mult timp de o parte, până a venit preşedinte al 
Consiliului de Miniştri. EI îi folosea fiindcă prin ei putea avea contact cu 
intelectualii ... [indescifrabil] şi alţii care nu erau din rândurile ţărănimii, ci din 
vechea intelectualitate. 

(Eu m-am referit la extraordinara compartimentare în purtarea lui 
Gheorghiu. Azi prieten, mâine te omoară. Dur cu unii, adorat de oameni 
ca Sfetcu”? etc.) 

Gheorghiu avea cu Păcuraru şi relaţii apropiate. Acesta venea la el 
acasă şi cu hârtii, şi Gheorghiu îi spunea să le lase şi să meargă cu el la 





% Jon Gheorghe Maurer (1902-2000), membru supleant (decembrie 1955-iunie 1960) şi membru 
al C.C. al P.C.R. (octombrie 1945-decembrie 1955, iunie 1960-noiembrie 1974); membru al 
C.P.Ex. (iunie 1960-noiembrie 1974); membru al Prezidiului Permanent al C.C. al P.C.R. (iulie 
1965-noiembrie 1974), secretar general al Departamentului Comunicaţiilor (noiembrie 1944); 
subsecretar de stat la Departamentul Comunicaţiilor şi Lucrărilor Publice (martie 1945) şi la 
M.E.N. (noiembrie 1946); ministru subsecretar de stat la Departamentul Industriei şi Comerţului 
(decembrie 1947); adjunct al ministrului Industriei (aprilie-octombrie 1948); director al 
Institutului de Cercetări Juridice al Academiei (1957), vicepreşedinte al Biroului M.Ad.N. 
(martie-decembrie 1957); ministru al Afacerilor Externe (iulie 1957-ianuarie 1958); preşedinte al 
Prezidiului M.Ad.N. (ianuarie 1958-martie 1961); vicepreşedinte al Consiliului de Stat (martie 
196l-august 1965); preşedinte al Consiliului de Miniştri (martie 1961-martie 1974, pensie); 
primul preşedinte de onoare al A.D.I.R.I. (martie 1966); membru titular al Academiei (iulie 
1955). 

1 Petru Groza (1884-1958), ministru şi deputat în perioada interbelică; preşedinte al Frontului 
Plugarilor (1933-1953); membru al Comitetului pentru Administrarea Regiunilor Eliberate ale 
Transilvaniei (octombrie 1944); vicepreşedinte (noiembrie 1944-februarie 1945) şi preşedinte al 
Consiliului de Miniştri (martie 1945-iunie 1952); preşedinte al Prezidiului Marii Adunări 
Naţionale (iunie 1952-ianuarie 1958). 

“2 Mihai Ralea (1896-1964), ministru al Muncii şi Ocrotirii Sociale (martie 1938-iunie 1940); 
ministru secretar de stat la Departamentul Artelor (martie 1945-august 1946); ministru 
plenipotenţiar în S.U.A. (august 1946-septembrie 1949); decan al Facultăţii de Pedagogie- 
Psihologie, Universitatea Bucureşti (1948); preşedinte al I.R.R.C.S. (mai 1956-1964); 
vicepreşedinte al Prezidiului M.Ad.N. (ianuarie 1958-martie 1961); membru al Consiliului de 
Stat (martie 1961-august 1964); vicepreşedinte al Consiliului Naţional pentru UNESCO (1961- 
1964); vicepreşedinte al Consiliului Naţional pentru Apărarea Păcii (1961-1964); membru al 
Academiei (noiembrie 1948). 

55 Paul Sfetcu (1926-1994), activist la D.S.P.A. (1948-1950); ajutor şi şef de cabinet al lui 
Gheorghiu-Dej. În anul 2000, Editura Fundaţiei Culturale Române a publicat amintirile sale: „13 
ani în anticamera lui Dej”, ediţie îngrijită de Lavinia Betea. 

plimbare, unde discutau de toate. Dar rămânea distanţă! Pe soţia lui Păcuraru a 
oprit-o pe stradă, a început s-o întrebe ce face, cum se simte, ce fac copiii... Ştia 
să-şi apropie oamenii, dar era atent ca aceştia să nu depăşească limitele, şi dacă 
cumva i se părea că ei exprimă ceva ce nu-i convine, imediat îi întreba: „Ce ai 
vrut să spui prin asta?” (Deci, nu ierta). 


AN ACCOUNT GIVEN IN THE 1980s BY ANDREI PACURARU, 
FORMER HEAD AF THE CHANCELLERY OF THE CENTRAL 
COMMITTEE OF THE ROMANIAN COMMUNIST PARTY (1952-1956) 


The paper presents the recollection of Gheorghiu-Dej given by Andrei 
Pacuraru, and his personal opinions about several important episodes in the 
history of communist Romania. Some particular points stood out: the 
explication given for Gheorghiu-Dej attitude towards Lucretiu Patrascanu and 
Jugoslav leader Tito; the impact of the Hungarian uprising; the repression of 
tentative steps towards de-Stalinization; the relationship between Gheorghiu- 
Dej and Nikita Khrushchev; the withdrawal of Soviet troops from Romania and 
the beginning of a relative independence from the Soviet Union. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





ISTORIA CULTURII, PERSONALITĂȚI 


PERSONALITĂȚI DIN FAMILIA GOLESCU ÎN 
ENCICLOPEDIA ARGEȘULUI ŞI MUSCELULUI 


PETRE POPA" 


Aşa cum a relatat, deseori, cotidianul Argeşul, partener media pentru 
realizarea Enciclopediei Argeşului şi Muscelului, această operă monumentală, 
gândită în patru volume, decelează inclusiv contribuţia mai multor familii 
tradiţionale din arealul invocat, la evoluţia generală a României. Textul, care se 
poate citi pe internet (www.bjarges.ro/biblioteca digitala; http://biblioteca 
upit.ro), surprinde numeroase informaţii despre figurile marcante ale 
arborescenţei seculare Golescu, aspect obiectivat, special, prin consemnarea, 
în 2014, a celor 75 de ani de la promulgarea Legii Nr. 269, purtând semnătura 
regelui Carol II, referitoare la înființarea Muzeului Dinicu Golescu (7 iunie 
1939), astăzi, Muzeul Viticulturii şi Pomiculturii din Goleşti, Ştefăneşti, Argeş. 

Precizăm faptul că elaborarea şi publicarea Legii amintite s-a făcut pe 
timpul guvernului condus de piteşteanul Armand Călinescu (1893-1939), iar 
ministerele implicate erau gestionate, ca titulari ai portofoliului, ori adjuncții 
lor, de persoane apropiate spiritualităţii noastre, respectiv: Nicolae Zigre şi lon 
Marin Sadoveanu (Culte şi Arte), Petre Andrei şi Dumitru V. Toni (Educaţie 
Naţională), Nicolae D. Cornăţeanu şi Mihail Şerban (Agricultură şi Domenii). 

Foiletând volumele amintite mai sus, vom identifica, în paragrafele 
organizate alfabetic, multiple detalii cu privire la personalităţile provenite 
nemijlocit din neamul Golescu, altele fiind colaterale, cele proeminente 
detaşându-se, selectiv, prin fapte ce le-au propulsat în elita societății româneşti 
sau continentale din etapele istorice adiacente vieţii şi exprimării lor publice. 
Enunţurile, privind subiectul adus în discuţie se suprapun, majoritar, Literei G, 
din Volumul II (D-K). 

Bunăoară, principalele repere privind Familia Golescu, ca atare, sunt 
stabilite, enciclopedic, de sociologul Filofteia Pally (F.C.P.), actualmente, 
director general al Muzeului Viticulturii şi Pomiculturii Goleşti, care optează 
pentru developarea originii genealogiei începând cu secolul XV. 








” Piteşti. 

Renumele familiei Golescu s-a definit treptat, suportul economic şi 
titlurile boiereşti datorându-se proprietăţilor rurale sau urbane din Muscel, 
Argeş, Vâlcea, Dâmboviţa, Teleorman, Olt, Mehedinţi, inclusiv imobile 
construite în Bucureşti, Câmpulung, Piteşti. Prevalenţă au realizărilemembrilor 
acestei familii în calitate de slujitori ai Curţii Domnești, cărturari, oameni 
politici şi de stat, militari, ingineri, publicişti, donatori comunitari, 
memorialişti, promotori ai aplicării, în spaţiile autohtone, a principiilor 
moderne, oferite de Europa Occidentală. Sunt amintite, totodată, conexiunile cu 
familiile Bălăceanu, Bengescu, Brătianu, Brâncoveanu, Davila, Dudescu, 
Farfara, Grant, Gussi, Kretzulescu, Leurdeanu, Perticari, Racoviţă, Rosetti, 
Știrbey, Zamfirescu, cele mai multe având legături, pe diverse planuri, cu zona 
Argeş-Muscel. Se reiterează faptul că patrimoniul Muzeului Goleşti conservă şi 
oferă, vizitatorilor sau cercetătorilor, numeroase surse care descifrează, 
continuu, sensuri, sensuri generale privind locul şi rolul componenților familiei 
Golescu în existenţa noastră naţională. 

Galeria marilor figuri din cunoscuta genealogie este deschisă, 
respectând criteriul alfabetic, prin aserțiunea istoricului Sevastian Tudor 
($.M.T.), fost muzeograf la Goleşti (1975-1990), astăzi, director general al 
Teatrului Alexandru Davila, din Piteşti, referitoare la demnitarul medieval 
Golescu, Albu R. (decedat în 1574), participant, fără succes, la confruntarea 
militară de la Jiliştea (Moldova), mort pe câmpul de luptă, înmormântat în 
biserica Mănăstirii Vieroş (Mioveni), catalogat viteaz şi duce, piatra tombală 
având motive sculptate după model nobiliar apusean. Acelaşi redactor de 
specialitate al Enciclopedie se referă, în continuarea, la Golescu, Alexandru 
C./Albu (1818-1873), inginer şi militant politic, elev al Şcolii de la Goleşti 
(1826), având studii în Germania şi Elveţia, regăsit, documentar, ca auditoriu 
temporar, pentru prelegeri cu tematică istorică, la Universitatea Sorbona 
(Paris, 1836, 1866), participant direct la Revoluţia din Muntenia şi Transilvania 
(1848), emigrant în Turcia (1849-1955), susținătorul Unirii Principatelor 
(1859), autor, printre altele, al proiectelor privind captarea apelor minerale de 
la Căciulata (Vâlcea) şi amenajarea parcului vilei Florica, din Ştefăneşti, Argeş 
(1869). Listarea comentată continuă cu Golescu, Alexandru G./Negru (1819- 
1881), înalt demnitar (1848, 1866, 1870), diplomat la Paris şi Viena (1848- 
1849), respectiv Istanbul (1866-1868), semnatar al unor scrieri importante, 
favorabile cunoaşterii caracteristicilor structurilor autohtone în Occident 
(limbile germană şi franceză), mare proprietar funciar la Rusăneşti (Oltenia), 
membru fondator al Partidului Naţional Liberal (1875). 

Un spaţiu generos se acordă, în Enciclopedie, polivalentului Golescu, 
Constantin/Dinicu R. (1777-1830), figură emblematică pentru domeniul din 
Goleşti şi palatul de la Bucureşti, cărturar luminist, colaboratorul lui Tudor 
Vladimirescu (1821), precursor al ideilor unităţii teritoriale româneşti şi 

cercetărilor ştiinţifice avasate, călător, memorialist, traducător, fondator de 
şcoală slobodă (1826), societate literară (1827), curier tipografiat (1829), 
patriarhul difuzării preceptelor înnoitoare, insertate prin scrierile şi tălmăcirile 
sale (1826, 1827, 1829), onorat postum datorită numeroaselor eponimii (străzi, 
statui, busturi, instituţii, monografii). 

Sintezele enciclopedice, dedicate membrilor celebrei familii, continuă, 
sub aceeaşi semnătură (S.M.T.), cu descripţia rezumativă referitoare la 
Golescu, Dimitrie G. (1807-1892), extern la colegii din Elveţia şi Franţa 
(1825-1840), revoluţionar în 1848 (administrator al judeţului Brăila), emigrant 
francez (1849-1860), stabilit, definitiv, în Belgia (1860), având preocupări 
literare (volume datate 1843, 1852, 1865, 1870), muzicale, teatrale, editoriale, 
apropiat intelectualilor Alphonse de Lamartine, Hector Berlioz, Albin Bady, 
adept al unirii tuturor românilor, pentru a forma un stat cu opt milioane de 
locuitori. 

Detalii adecvate se oferă cititorilor despre Golescu, 
Gheorghe/lordache R. (1776-1848), mare proprietar funciar, cărturar 
luminist, deschizător de drumuri în enciclopedismul autohton autohton, fost 
elev la Şcoala Grecească din Bucureşti, auditoriu temporar (Franţa şi Italia), 
ispravnic de Argeş (1812-1813), susţinător al Programului din 1821, deputat 
regulamentar (1831-1834), logofătul Dreptăţii (1831), autor al unor scrieri cu 
tematică istorică (1818, 1828), lingvistică (1840) şi geografică, teoreticianul 
principiilor moderne pentru civismul administraţiei centrale sau locale. 

Semnificative privind tradiționalitatea implicării membrilor familiei 
Golescu în problematica timpului sunt informaţiile despre Golescu, Ivaşcu R. 
(decedat, 1584), frate cu Albu R. Golescu, amintit mai sus, stolnic al Munteniei 
(1568), beneficiarul unor danii domnești, inclusiv la Izvorani (Ştefăneşti) şi 
Viţicheşti (Topoloveni), refugiat în Polonia după eşecul participării la 
conflictul militar dintre pretendenţii la tronul Moldovei (Jiliştea, 1574), adeptul 
alianţei europene antiotomane (1583), având domeniu funciar la Sâmbăta 
(Transilvania), iar mormântul în incinta Mănăstirii Bistriţa, din Moldova. 
Succesiunea alfabetică este continuată prin evidenţierea calităţilor de excepţie 
ale generalului Golescu, Nicolae C. (1810-1877), militant politic, înalt 
demnitar, regăsit, constant, în prim-planul realităţilor din etapa enunțată, 
student al unui colegiu elveţian (1825-1829) şi auditoriul anumitor cursuri 
libere de la Universitatea Sorbona (Franţa), comandantul Regimentului Miliției 
Naţionale (1831-1834), aghiotant domnesc (1834-1842), membru al forurilor 
revoluţionare din Muntenia (1848) şi unioniste (1857, 1859), preşedintele 
Consiliului de Miniştri (1860, 1868), fondator al Partidului Naţional Liberal 
(1875), personalitate care se odihneşte, de aproape 14 decenii, în biserica din 
Goleşti, numele său fiind gratulat, elogios, de numeroase gesturi evocatoare. 
Interferarea tendinței secolelor XVIII-XIX se prefigurează, în cazul nostru, prin 

Golescu, Nicolae R. (1772-1829), notificat Deli Aga, mare stolnic (1792), 
mare postelnic (1806), ulterior, mare logofăt (1817), mare agă (1822), mare 
vornic (1829), membru al grupului boierilor patrioţi (55), care s-au raliat 
proiectelor lui Tudor Vladimirescu (1821), partizanul reinstaurării domniilor 
pământene (1822), idee pledată, benefic, pe timpul misiunii sale diplomatice la 
Înalta Poartă. Câteva cuvinte sunt alocate, apoi, lui Golescu, Radu C. (1814- 
1882), cooptat în comitetul iniţiatorilor Revoluţiei de la 1848, din Țara 
Românească, ori grafiat în alte documente patrimoniale, aparţinând muzeelor 
argeşene. Nume şi vârstă apropiate are Golescu, Radu G. (1817-1877), fiul lui 
Gheorghe/lordache Golescu R., frate cu Alexandru G. Golescu/Negru şi 
Dimitrie G. Golescu, amintiţi mai sus, cursant al Institutului Lemoine, din 
Paris, slujbaş domnesc în etapa pregătirii Revoluţiei de la 1848, colonel 
(Brăila), comandantul unor structuri militare din Bucureşti, colaborator al 
pompierilor Capitalei (13 septembrie 1848), emigrant în Franţa (până la 1855), 
dedicat, pasional, activităţilor agrare (judeţele Muscel şi Teleorman). 

Unul dintre reprezentanţii premodernişti este Golescu, Radu M. 
(1655-1731), listat, pentru identificare comparatistă, Srolnicul, provenit din 
neamul Leurdenilor, ajuns, datorită potenţialului agrar, postelnic (1681), mare 
agă (1690), ispravnic de scaun (1693), administratorul Muscelului (1700), mare 
clucer (1707-1709), şef al Cancelariei Domneşti (1714), colaboratorul 
voievodului Constantin Brâncoveanu (1688-1714), emisar în Transilvania, 
Turcia, Moldova, Austria, odihnindu-se veşnic, astăzi, la Mănăstirea Hurez 
(Vâlcea). Continuând prezentarea enciclopedică, redactorul Sevastian Tudor 
se referă, distinct, la Golescu, Radu N. (1746-1818), numit şi Banul, garant, 
prin moşiile stăpânite, al dregătoriilor de mare clucer, mare spătar, mare vornic 
al Treburilor Obşteşti, mare logofăt, ori atribuţiilor locțiitorului domnului în 
Oltenia, fondatorul primului spital filantropic, din Bucureşti, epitropul 
Schitului Cetăţuia, de la Cetăţeni, Muscel (1810), iniţiatorul reabilitării 
Aşezământului Goleşti, preocupat de răspândirea conceptelor luministe în 
Țările Române. 

Printre liderii Revoluţiei de la 1848 îl regăsim pe Golescu, Ştefan C. 
(1809-1874), fiul lui Constantin/Dinicu Golescu, frate cu Alexandru/Albu, 
Nicolae şi Radu Golescu, prezentaţi anterior, fost student la un colegiu elveţian 
(1825-1829), interesat, prin cursuri libere, de ştiinţe juridice şi politice, 
urmărite la Paris, revenit în Franţa ca emigrant (1848-1857), susţinător al Unirii 
(1859), preşedintele Consiliului de Miniştri (1861, 1867-1869), gestionarul 
anumitor proiecte lansate de Alexandru loan Cuza (1859-1866) şi Carol 1 
(1866-1914), favorabile aplicării unor reforme de inspiraţie occidentală, 
identificat, postum, la Nancy (Franţa). Specializat tot în Hexagon, Golescu, 
Vasile A. (1875-1920), fiul lui Alexandru G. Golescu/Negru, iniţiază şi 
amenajează, la Câmpulung, Muscel, demonstrând calitățile sale de inginer 


WWW.CIMec.ro 


PERSONALITĂȚI DIN FAMILIA GOLESCU ÎN ENCICLOPEDIA... 343 





silvic, vila Ștefan Golescu, precum şi parcul adiacent (1909-1910), 
aclimatizând plante exotice, aduse din America de Nord, China, Imperiul 
Țarist, Japonia, demersul oferind oraşului un început de grădină botanică în 
miniatură. 

Genealogia c/asică a familiei Golescu se finalizează, alfabetic, prin 
sinteza pentru Golescu, Zoe/Zinca A. (1792-1879), născută Farfara, căsătorită 
(1805) cu Constantin/Dinicu Golescu, mama fraţilor Alexandru/Albu, 
Nicolae, Radu, Ştefan Golescu şi Ana C./Racoviţă, susținătoare moral sau 
material, a demersurilor fiilor săi, privind modernizarea Principatelor, refugiată 
la Sibiu (1848), Istanbul şi Brusa (1849), iniţiatoarea redeschiderii Școlii 
Dinicu Golescu (1850), autoarea unor ample acţiuni caritabile, scrisori, 
consemnări memoriale, ceea ce contribuie la promovarea, peste timp, a 
imaginii acestei adevărate dinastii. 

Nominalizarea figurilor marcante ale familiei Golescu în Enciclopedia 
Argeşului şi Muscelului este motivată prin numeroase referiri complementare, 
integrate mai multor paragrafe dispersate, asupra cărora formulăm, selectiv, 
după sugestiile redactorilor specializaţi, câteva considerente. Dacă ne oprim, 
spre exemplu, la conţinutul Literei A, vom redescoperi, datorită formulărilor 
juristului Silvestru Voinescu (S$.D.V.), fost director (patru decenii) al 
Bibliotecii Judeţene Argeş (1964-2004), conlucrarea dintre Constantin/Dinicu 
Golescu şi transilvăneanul Aaron, Florian (1805-1887), invitat, la sud de 
Carpaţi, pentru a organiza Şcoala Slobodă Obştească, din Goleştii Muscelului 
(1826-1830), rezultatele influențând alegerea sa ca membru al Societăţii 
Academice Române (1870). 

Apoi, în Litera B, istoricul Spiridon Cristocea (C.I.S.), directorul 
Muzeului Judeţean Argeş, scrie despre Baldovin (1460-1524), demnitar 
medieval, strămoş al familiei Golescu, descendent din boierii Craioveşti, 
proprietar la Mărăcineni şi Vieroş (Muscel), pârcălabul Cetăţii Poenari (Argeş), 
căzut pe câmpul de luptă (1524), iar literatul Constantin Cârstoiu (C.C.C.) 
reactualizează memoria lui Constantin/Dinicu Golescu prin numele acordat 
Bibliotecii Judeţene Argeş (2003) şi dezvelirea bustului personalității amintite 
la intrarea principală a instituţiei executat de sculptorul Vasile Rizeanu. Din 
Litera C detaşăm, special, eponimia Colegiului/Liceului Dinicu Golescu, din 
Câmpulung (1898), edificiu impunător, purtând amprenta anilor 1925-1937, 
mobilat exterior cu statuia amfitrionului (1994), opera artistului plastic Adrian 
Radu, informaţii livrate prin bunăvoința fostului primar al oraşului, Manole 
Bivol (M.M.B.), dar şi numele conferit Colegiului/Liceului Zinca Golescu, din 
Piteşti, profesoara Silvia Popescu (S.P.P.) motivând, în acest sens, prevederile 
Decretului Consiliului de Stat al României (29 ianuarie 1971) şi conţinutul 
plăcii evocatoare de pe frontonul clădirii şcolii (23 mai 1971). 

Continuând asemenea excurs alfabetic, Litera D, din Volumul II, 
include atât pe medicul de origine franceză, Davila, Carol (1828-1884), 
căsătorit cu Anica Racoviţă (născută în 1834), nepoata lui Constantin/Dinicu 
Golescu, prelucrarea detaliilor aparţinând doctorului Constantin Capătă 
(C.G.C.), cât şi pe dramaturgul Davila, Alexandru C. (1862-1929), patronimic 
pentru Teatrul din Piteşti, ataşat, de asemenea, genealogiei Goleştilor, 
demonstraţia perpetuând girul actorului Ion Focşa (I.G.F.). În acelaşi volum, 
Litera F vorbeşte despre Furcă/Furcovici, Radu R. (1495-1559), slujitor al 
Curţii Domneşti de la Bucureşti (vistier, logofăt, caimacam, clucer, comandant 
militar), integrat familiei Golescu, după cum afirmă Sevastian Tudor 
(S.M.T.), prin căsătorie, preluarea domeniului şi educarea fiilor săi, frații Albu 
şi Ivaşcu Golescu, invocaţi anterior. Spre finalul secolului XIX, conjunctura 
nefavorabilă îi determină pe urmaşii revoluţionarilor de la 1848 să vândă 
proprietăţi din Leordeni, Muscel (1880), cumpărătorul, macedoneanul Gussi, 
Nicolae (1830-1901), preluând, astfel, după cum concluzionează, în Litera G, 
istoricul Spiridon Cristocea (S.I.C.), diverse proiecte referitoare la familia 
Golescu. 

Accesând Volumul III (L-R), al Enciclopediei Argeşului şi 
Muscelului, vom identifica, în prima literă, numele lui Leurdeanu, Stroe F. 
(secolul XVII), mare proprietar funciar, dregător domnesc, fruntaş al partidei 
boierilor Băleanu (1672), căsătorit, din 1623, cu Vişa Golescu, mariaj care l-a 
determinat să construiască viitorul conac al domeniului (1639-1640), astăzi, 
pavilionul central folosit de Muzeul Viticulturii şi Pomiculturii Goleşti, dar şi 
biserica din imediata apropiere (1646), contribuind, concomitent, la restaurarea 
parţială a Complexului monastic Vieroş (1645), explicațiile aparţinând tot lui 
Spiridon Cristocea (C.1.$S.). 

După cum este normal, în Litera M a Enciclopediei sunt ilustrate 
particularităţile Muzeului Goleşti, descifrate de profesorul universitar Radu 
Gava (R.G.G.), instituţie culturală de importanţă europeană, având sorginte 
plauzibilă prin Legea Nr. 269, din 7 iunie 1939, profilul complex fiind stabilit, 
ca unitate distinctă, ulterior (1958), la conducere aflându-se manageri dedicați 
domeniului: Constantin Iliescu, Iulian Ilie Rizea, Vasile Novac, Filofteia Pally. 
Alte completări se referă, în Litera P, la amenajările dendrologice din Parcul 
conacului Golescu, descriere aparţinând cercetătorului Valeriu Alexiu 
(V.F.A.), iar Litera R decodifică familia Racoviţă, respectiv: Alexandru, 
ispravnic al Craiovei (1834-1848), căsătorit cu Ana, fiica lui Constantin/Dinicu 
Golescu şi a Zoei/Zinca Golescu; Anica, soţia medicului Carol Davila; 
Constantin, născut la Goleşti (1830), revoluţionar (1848), unionist (1859), 
prefect de Argeş (1876-1879), prezentări asumate prin semnături deja listate. 
Un loc aparte ocupă, în litera amintită, Rotonda cu busturile principalelor 
personalități din familia Golescu, lucrări plastice executate la Institutul Nicolae 

Grigorescu (Bucureşti), dezvelire oficială, 26 noiembrie 1988, informaţii 
creionate de redactorul Simona Nagîţ (S.C.N.). 

În ultimul tom al Enciclopediei (S-Z), la care se lucrează, sunt anumite 
detalii privind contribuţia directă a meşterului Stoica pentru edificarea caselor 
şi bisericii din Goleşti (secolul XVII), iar Litera V prezintă pe Vişa, soţia lui 
Stroe Leurdeanu (veacul XVII), proprietară efectivă a domeniului de la Goleşti 
(Muscel), interferată, anterior, familiei Brâncoveanu. 

Aşadar, Enciclopedia Argeşului şi Muscelului, iniţiată şi coordonată 
de cel care vă relatează, stabileşte multiple criterii referitoare la personalitățile 
genealogiei Golescu, deosebit de utile pentru a certifica, fără echivoc, 
semnificaţia prevalenţei lor în direcționarea modernizării României. 


PERSONALITIES FROM THE GOLESCU FAMILY 
IN THE ENCICLOPEDYA OF ARGES & MUSCEL 
Abstract 


In the paper, the historian Petre Popa, the coordinator of the 


Enciclopedya of Arges & Muscel, estimates the contribution of the Golescu 
Family to the modernization of Romania, during the 19-th century. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





UN DESTIN TRAGIC - VIRGIL POTÂRCĂ (1888-1954), OM POLITIC, 
PRIETEN ŞI COLABORATOR AL LUI ARMAND CĂLINESCU, 
INIȚIATOR AL ÎNFIINȚĂRII MITROPOLIEI OLTENIEI - 60 DE ANI 
DE LA SFÂRȘITUL TRAGIC LA SIGHETUL MARMAȚIEI 


TOMA RĂDULESCU” 


Virgil Potârcă s-a născut la Pleniţa-Dolj în ziua de 16 iulie 1888 în casa 
învățătorului Nicolae Potârcă, care a ajuns consilier judeţean şi deputat în 
Parlamentul României. Învățătorul Nicolae Potârcă a avut doi fraţi. Primul, ing. 
Opran Potârcă, specialist în domeniul căilor ferate, recunoscut pentru valoarea 
operei sale şi în afara ţării, căzut pe câmpul de luptă în războiul reîntregirii, al 
doilea frate — generalul medic chirurg lacob Potârcă, a fost doctor în chirurgie 
al Facultăţii de medicină din Paris, organizator al serviciului sanitar român în 
războiul balcanic din 1913 şi în primul război mondial. Metodele chirurgicale 
aplicate de acesta din urmă sunt recunoscute şi azi peste hotare. Unchiul 
dinspre mamă -— prof. dr. lancu Voinea, în cadrul Academiei Comerciale din 
Cluj ca membru fondator, a fost şeful catedrei pentru studiul produselor 
comerciale şi tehnologia lor, renumit pentru excursiile tematice organizate cu 
studenţii săi în diverse ţări europene. 

Virgil Potârcă, după absolvirea studiilor primare în comuna natală, a 
urmat studiile gimnaziale şi liceale la Colegiul Naţional „Carol I” — promoţia 
1906. Ulterior devine licenţiat în drept al Universităţii din Bucureşti, iar din 
anul 1914 doctor în drept la Paris. Imediat în anul 1910 se înscrie în Baroul de 
Dolj unde este considerat un adevărat maestru. Paralel a făcut studii serioase de 
agronomie ajungând în perioada interbelică preşedinte al Uniunii Camerelor 
Agricole din România. În primul război mondial a participat ca ofiţer şi s-a 
evidenţiat prin fapte de eroism confirmate de medaliile şi decoraţiile acordate. 
Atras de personalitatea viitorului mareşal Alexandru Averescu se înscrie în 
Partidul Poporului condus de acesta unde devine membru marcant, iar din anul 
1920 deputat de Gorj. De atunci şi până în 1937 a fost deputat şi senator în 
toate legislaturile. Virgil Potârcă, şeful organizaţiei Partidului Poporului din 
Dolj, a fost un element apropiat de interesele ţărănimii. Astfel în cadrul 





* Arhiepiscopia Craiovei, Craiova. 

dezbaterilor Adunării Deputaţilor din sesiunea martie-mai 1921 cerea să se 
depăşească decretul inițiat de liderul liberal I. Gh. Duca până se vor întregi 10 
pogoane de fiecare ţăran.! Ca deputat Virgil Potârcă începe să se apropie de 
Partidul "Țărănesc al lui lon Mihalache, fiind şi liderul grupului din cadrul 
Partidului Poporului care manifesta aceste tendinţe. La începutul anului 1926 
întregul grup de la Craiova trece de la Partidul Poporului la Partidul "Țărănesc, 
iar la 26 sept. 1926 în şedinţa Comitetului Central Executiv este ales ca 
membru al acestuia alături de Vasile Rădulescu, Armand Călinescu, Alexandru 
Răutu şi Teofil Sauciuc-Săveanu”. Adept al fuziunii Partidului Țărănesc cu 
Partidul Naţional în primăvara anului 1927 Virgil Potârcă, la fel ca şi 
preşedinţii altor organizaţii judeţene, reuşeşte să realizeze contopirea 
organizaţiilor naţională şi ţărănistă în cadrul unei organizaţii judeţene unice a 
P.N.Ţ. În anii 1927-1937 a fost preşedinte al organizaţiei P.N.Ţ. Dolj. Virgil 
Potârcă, datorită capacităţii sale organizatorice deosebite, reuşeşte să creeze 
filiale viabile în toate comunele doljene, numărul membrilor de partid situând 
organizaţia printre primele din ţară. În timpul campaniilor electorale s-a 
dovedit a fi unul din cei mai buni oratori români. El a contribuit efectiv la 
victoria partidului său în alegerile din toamna anului 1928, care au permis 
formarea primului guvern țărănist din istoria României. De asemenea în 
perioada 1 apr. 1926- 12 iul. 1927 când primar al Craiovei era avocatul 1. B. 
Georgescu, Virgil Potârcă făcea parte din cei 37 de consilieri ai Craiovei care 
au avut un rol important în modernizarea oraşului Craiova prin continuarea 
lucrărilor de canalizare începute de fostul primar C.N. Popp”. 

Alături de Ion Mihalache, Virgil Madgearu, Mihail Ralea, Constantin 
Rădulescu-Motru, Petre Andrei, Petre Pandrea şi alţii, Virgil Potârcă a adus o 
contribuţie importantă la dezvoltarea ideologiei naţional ţărăniste. El era adept 
al grupării centriste şi de stânga care n-a fost de acord cu pactul de neagresiune 
semnat la 25 noiembrie 1937 de P.N.Ţ condus de luliu Maniu şi legionari în 
vederea alegerilor parlamentare. Puţin mai târziu la 29 decembrie împreună cu 
Armand Călinescu, Dinu Simian şi Vasile Rădulescu-Mehedinţi au fost excluşi 
din P.N.Ț. pentru că făceau parte din guvernul Goga. La conducerea 
organizaţiei P.N.Ţ. Dolj Virgil Potârcă a fost înlocuit cu I. B. Georgescu. 

Virgil Potârcă a avut funcţii importante în conducerea pe ţară a P.N.Ţ. 
Astfel Comitetul Central executiv în urma întâlnirilor dintre 9 şi 12 sept. 1934 a 





! Mircea Muşat, lon Ardeleanu, România după Marea Unire, vol. IL. Partea I. 1918-1933, 
Editura „Ştiinţifică şi Enciclopedică”, Bucureşti, 1986, p. 272. 

” Ibidem, p. 511. 

3 Cezar Avram, Vasile Pleniceanu, Dinică Ciobotea, Sorin Lukacs, Leonida Nicolaescu, Ion 
Zarzără, Craiova pagini de istorie şi civilizație, Ul, Amenajarea apelor. Canalizarea şi 
termoficarea oraşului Craiova, Editura „Helios”, Craiova, 1998, p. 108. 

+ Ibidem, Partea a II-a, noiembrie 1933 — septembrie 1940, Bucureşti, 1988, pp. 192, 218, 221, 
222. 


WWW.CIMec.ro 


UN DESTIN TRAGIC - VIRGIL POTÂRCĂ (1888-1954), OM POLITIC ... 349 





Delegației permanente a P.N.Ţ. l-a ales ca membru alături de D.R. loaniţescu, 
Ion Răducanu, Petre Andrei, Armand Călinescu din partea organizaţiilor din 
vechiul regat”. 

La 31 dec. 1928 Virgil Potârcă a fost desemnat subsecretar de stat la 
Ministerul Agriculturii şi Domeniilor în guvernele conduse de Iuliu Maniu (10 
nov. 1928-7 iun. 1930), (13 iun. - 8 oct. 1930) şi G.G. Mironescu (7 iun. 1930 — 
8 iun. 1930), (10 oct. 1930-4 apr. 1931), cu sarcina de a contribui la 
„desăvârşirea reformei agrare”. În guvernul condus de Octavian Goga a fost 
ministru ad-interim la agricultură şi domenii (28 dec. 1937-8 ian. 1938). 

Ca preşedinte al Camerelor Agricole Virgil Potârcă a iniţiat construirea 
de sedii în toate sediile judeţene din ţară, a asigurat angajarea unor specialişti 
agronomi, mulţi cu studii şi doctorate obţinute la cele mai importante 
universităţi occidentale. Virgil Potârcă acorda o mare atenţie sprijinirii 
agriculturii româneşti cu credite substanţiale şi dobânzi mici din parte Băncii 
Naţionale şi al altor bănci de credit. EI a fost printre principalii făuritori ai 
cadrului legislativ care să permită o evoluţie modernă a agriculturii româneşti. 
„Realizarea revendicărilor economico-sociale ale ţărănimii trebuie să rămână 
pe primul plan” arăta Virgil Potârcă într-o scrisoare din 1938 adresată lui lon 
Mihalache, lider țărănist. 

Interpelările în parlament şi iniţiativele sale legislative arată că între 
vorbă şi faptă a fost o deplină concordanţă, iar o seamă de lucrări ca: „Legea 
pentru asanarea datoriilor agricole”(Bucureşti, 1932, în colaborare cu Vasile 
Rădulescu), „Legea agrară” (Craiova, 1932), „Alegerile de la Tutova” (1931), 
„Mica proprietate ţărănească” (Craiova, 1932), Comentarii de la legea agrară” 
(1932) , „Criza actuală economică şi agricultura noastră” (Bucureşti, 1934) nu 
şi-au pierdut valabilitatea nici azi. Referindu-se la Legea pentru lichidarea 
datoriilor agricole şi urbane din 7 aprilie 1934, Virgil Potârcă afirma: „nu se 
proporţionează cuantumul la care este obligat debitorul faţă de creditor în 
raport cu puterea sa de plată. Reducerea creanţei trebuie făcută în aşa fel încât 
plata să nu întreacă minimul de existenţă”. 

În privinţa Planului de asanare de la Geneva din timpul crizei 
economice, Virgil Potârcă cerea o reducere a primelor lui pentru a fi mai uşor 
suportate de populaţie. Nerespectarea acestor propuneri a contribuit la mărirea 
suferinţei păturilor sărace şi la declanşarea a numeroase greve în anii 1932 şi 
1933. Ca ministru al justiţiei (1932) a elaborat legi capitale pentru societatea 
românească. În reviste de specialitate ca „Justiţia Olteniei” (revistă de drept 


5 Ibidem, p. 173. 

$ oan Scurtu, Ion Alexandrescu, Ion Bulei, Ion Mamina, Enciclopedia de istorie a României, 
ediţia a III-a, Editura MERORIA, Bucureşti, 2002, pp. 134-135, 139. 

Î „Argus”, 5 sept., 1934. 

apărută la Craiova între 1 febr. 1925 şi febr. 1944), „Pandectele române”, 
„Argus”, etc., în sinteze ca „Dreptul de succesiune al văduvei sărace în averea 
soţului”, „Legea pentru reglementarea datoriilor rurale şi urbane” (Buc. 1933), 
„Valorificarea produselor” (Buc. f.a.), „Economia şi sociologia. Criza actuală”, 
Virgil Potârcă s-a dovedit a fi un apărător al păturilor defavorizate, militând 
pentru accesul nelimitat la justiţie al tuturor. 

Ultima funcţie publică deţinută de Virgil Potârcă a fost aceea de 
ministru al lucrărilor publice şi comunicaţiilor şi ad interim la agricultură şi 
domenii în guvernul Goga (29 dec. 1937 — 10 febr. 1938). La 29 dec. 1937, 
alături de Armand Călinescu şi alţi reprezentanţi ai grupării centriste din 
P.N.Ţ., deoarece a fost desemnat ministru în guvernul lui Octavian Goga, 
Virgil Potârcă a fost înlăturat din partid. 

Alături de lon Mihalache, Mihai Ralea, Constantin Rădulescu-Motru, 
Petre Pandrea, Constantin Zane, Petre Andrei, Virgil Madgearu a fost unul 
dintre ideologii naţional ţărănismului pronunţându-se contra industrializării 
României. Virgil Potârcă considera că statul se află într-o criză adâncă ce se 
poate rezolva prin înlocuirea sa cu un stat naţional-țărănesc. În lucrarea sa 
„Criza actuală”, Bucureşti, 1934, Virgil Potârcă arăta că singurul posibil este 
„echilibrul stabilit înainte de război, astfel ca produsele agricole ale statelor ce 
produc cereale să fie consumate de locuitorii satelor industriale şi viceversa, 
produsele industriale să fie consumate de locuitorii statelor agricole”. 
Doctrinar, Virgil Potârcă aparţinea centriştilor alături de Armand Călinescu, 
Mihai Ralea, Nicolae Costăchescu, Mihail Ghelmegeanu şi alții. Aceştia 
vedeau rezolvarea problemelor cu care se confrunta România, precum şi 
propria lor ascensiune politică în instaurarea unui regim de mână forte sub 
conducerea lui Carol al II-lea". Cu toate acestea, Virgil Potârcă a fost un adept 
convins al democraţiei, deşi considera domnia autoritară a lui Carol al II-lea ca 
singura soluţie de moment în condiţiile agresiunii revizioniste a Germaniei, 
Italiei şi U.R.S.S. dar şi Ungariei şi Bulgariei. 

Ca urmare a asasinării primului ministru I.G. Duca, la 29 dec. 1933 de 
către legionari s-a adoptat Legea stării de asediu, care ulterior a fost prelungită 
şi de guvernul Gheorghe Tătărăscu. Virgil Potârcă l-a interpelat în parlament pe 
primul ministru Gheorghe Tătărăscu „dacă crede că-şi poate face un titlu de 
glorie începându-și carierea de şef de guvern cu legea stării de asediu”. 
Alături de luliu Maniu, lon Mihalache, şi alţii Virgil Potârcă combate 





5 Florea Firan, Presa literară craioveană, Editura „Scrisul Românesc”, Craiova, 1976, p. 361, nr. 
456; Tudor Nedelcea, Marcel Ciorcan, Publicaţiile periodice din Oltenia. Catalog (ziare, gazete, 
reviste) 1838-1976, Craiova, 1976, p. 79, nr. 744 

a Virgil Potârcă, Criza actuală economică şi agricultura noastră, Bucureşti, 1934, p. 104. 

19 Joan Scurtu, Criza dinastică din România, Editura Enciclopedică, Bucureşti, 1996, p. 274. 

1 Apud M. Muşat, |. Ardeleanu, op. cit. Partea a II-a, pp. 579-580. 

concepţiile naţionaliste ale lui Alexandru Vaida Voevod referitoare la 
„numerus valachicus”, adică reprezentarea numai a românilor ca fiind 
majoritari, întreaga conducere a organizaţiei P.N.Ţ. de Timiş-Torontal fiind 
dizolvată, iar până la alegeri conducerea era asigurată de acesta (Comunicatul 
P.N.Ţ. din 16 mart. 1935). 

La alegerile parţiale din 18 februarie 1936 pentru judeţele Hunedoara şi 
Mehedinţi, Virgil Potârcă s-a pronunțat împotriva practicilor Partidului 
Naţional Creştin, de orientare fascistă, condus de A.C. Cuza. La fel ca şi lon 
Mihalache, Pantelimon Halippa, Ilie Lazăr, Petre Andrei, Virgil Potârcă a 
convins alegătorii în cuvântările sale de pericolul extremismului şi 
antisemitismului, de necesitatea menţinerii regimului democratic. Împreună cu 
Petre Andrei, Grigore Gafencu şi alţii, Virgil Potârcă s-a pronunţat împotriva 
pactului de neagresiune electorală semnat de conducerea P.N.Ț. cu Mişcarea 
legionară la 25 nov. 1937 în vederea alegerilor. 

Ca urmare a atitudinilor sale publice, la Craiova la sfârşitul lui dec. 
1937 numeroşi manifestanți, membrii ai Partidului Naţional Creştin purtând 
uniforme fasciste cu zvastică pe mână au provocat numeroase incidente şi 
devastări, deoarece Virgil Potârcă intrase în guvernul Goga-Cuza. 

În condiţiile dramatice ale vieţii anului 1940 când România a suferit 
agresiunea Uniunii Sovietice şi se punea problema ființei statale, Virgil Potârcă 
a făcut parte din delegaţia celor 12 foşti miniştri din care amintim pe luliu 
Maniu şi C.I. Brătianu care s-a prezentat la palatul regal în audienţă la Carol al 
II-lea oferindu-şi serviciile şi asumându-și responsabilitatea pentru partidele 
democratice. 

Foarte credincios, Virgil Potârcă a fost un apropiat al episcopului 
Râmnicului Noului Severin — Vartolomeu Stănescu. lată ce spunea despre el la 
4 octombrie 1931 episcopul Vartolomeu Stănescu cu prilejul deschiderii 
Adunării Eparhiale desfăşurate la Râmnicu Vâlcea: „După retragerea de la 
putere a Partidului Naţional Liberal a urmat la guvernul ţării Partidul Naţional 
Țărăneasc. Din partidul acesta s-a remarcat ca sprijinitor al intereselor Eparhiei 
şi al Episcopiei domnia sa domnul Virgil Potârcă, care în calitatea domniei sale 
se subsecretar de stat la Ministerul de domenii a pus la dosar interpelarea lui 
senator Mihăescu, care i-a cerut guvernului de atunci trecerea enoriaşilor locali 
a terenului în totalitate de 308 pogoane pe care o are în folosinţa ei Eforia 
Mănăstirilor Oltene la Comanca din Romanați întocmită de mine şi sub 
raportul averei agricole de aci şi pe el Eforiei. Teritoriul acesta agricol ni se 
atribuise după o luptă aprigă, intensă”. 

La 21 martie 1932 Virgil Potârcă este ales pentru Congresul Naţional 
Bisericesc alături de 1. G. Duca, Gheorghe Tătărăscu şi Richard Franasovici!?. 

Trei ani mai târziu la deschiderea adunării eparhiale din 13 mai 1934 
episcopul Vartolomeu întărea afirmaţiile sale cu privire la Virgil Potârcă în 
cuvântarea rostită atunci: 

„Al doilea mare bărbat de stat (n.n. primul la care se referea episcopul 
era I. G. Duca, recent asasinat de legionari la Sinaia) care ne-a sprijinit cu toată 
căldura în toate trebuinţele Reşedinţei şi ale Eparhiei este excelența sa Virgil 
Potârcă, cu care ne-am cunoscut ca student la Paris. N-a fost cerere pe care să 
nu ne o rezolve, oricare ar fi fost ministerul către care ea era îndrumată. lată 
deci şi către cine ne îndrumăm noi admiraţia şi veneraţia noastră, şi cui le 
datorăm în cea mai mare parte smulgerea din ruina în care am găsit reşedinţa 
episcopală cum şi înflorirea sfintelor mănăstiri. Pe aceşti doi români creştini 
nu-i vom uita toată viaţa, rugându-l pe Dumnezeu să mai scoată în cale pentru 
scumpa eparhie olteană şi alte valori laice, care cel puţin să-i poată egala, dacă 
nu chiar întrece”!5. 

Virgil Potârcă, alături de Gheorghe Tătărăscu şi Richard Franasovici a 
făcut parte din Marele Congres Naţional Bisericesc, organ de conducere al 
treburilor administrative în Biserica Ortodoxă Română, din partea 
Arhiepiscopiei Craiovei, a fost şi membru în Adunarea Eparhială a Eparhiei 
Olteniei, Râmnicului şi Severinului. Alături de alţi fruntaşi politici olteni în 
frunte cu fraţii săi - Constantin şi Fugen Potârcă, Constantin Argetoianu, dr. 
Constantin Angelescu, Richard Franasovici, IL. B. Georgescu, C.S. Nicolăescu - 
Plopşor şi alţii a militat pentru reînfiinţarea Mitropoliei Olteniei în anul 1939. 
Decretul Regal din 7 noiembrie 1939 era încununarea muncii acestuia şi a 
colegilor săi. „Fruntaşii vieţii sociale, culturale şi economice a Olteniei solicită 
înfiinţarea Mitropoliei Olteniei întemeiaţi pe motivele de ordin istoric expuse 
mai sus (n.n. — înființarea în 1370 a Mitropoliei Severinului cu jurisdicția 
asupra Olteniei de astăzi şi asupra ținuturilor bănăţene de peste munţi), cum şi 
necesitatea unui deosebit prestigiu, pe care-l merită Biserica olteană, 
reprezentând peste 1.500.000 credincioşi” se arăta în referatul întocmit de 
Constantin Argetoianu, preşedintele Consiliului de Miniştri în perioada 28 
sept.-23 nov. 1939!%. În calitate de preşedinte al Camerelor agricole a făcut 





!2 Dările de seamă ale secţiunilor: culturală, administrativă şi economică ale Sfintei Episcopii a 
Râmnicului Noului Severin către Adunarea Eparhială din 29 mai 1932, Tipografia Eparhială a 
Sfintei Mitropolii, Râmnicu Vâlcea, 1932, pp. 18, 64-65. 

13 Dările de seamă ale secţiunilor: culturală, administrativă şi economică ale Sfintei Episcopii a 
Râmnicului Noului Severin către Adunarea Eparhială din 26 mai 1935, Tipografia „Episcopul 
Vartolomeu”, Râmnicu Vâlcea, 1935, p. SI. 

14 x* Vieaţa bisericească în Oltenia. Anuarul Mitropoliei Olteniei, Craiova, Tipografia Sf. 
Mitropolii a Olteniei Râmnicului şi Severinului, 1941, pp. 11, 15, 115; ***, Dicţionarul 
personalităților doljene. Restitutio, Editura „Aius”, Craiova, 1999, pp. 175-1776; ***, Repere 

toate demersurile necesare şi a asigurat bunul mers al mănăstirilor oltene prin 
atribuirea prin decret regal al moşiei de peste 1.000 de ha de la Comanca — 
Romanați, azi judeţul Olt, ale cărei produse agricole erau administrate şi 
repartizate mănăstirilor şi schiturilor din întreaga Mitropolie a Olteniei, astfel 
revigorându-se viaţa unor vechi ctitorii domneşti şi boiereşti lipsite de cele mai 
elementare mijloace materiale de subzistență. Împreună cu fraţii săi pentru 
procurarea vinului liturgic la parohii şi mănăstiri şi pentru folosul 
Arhiepiscopiei Craiovei, a donat o suprafaţă importantă de vie în zona de nord 
din imediata apropiere a Craiovei în cunoscutul Plai al Vulcăneştilor. Alături de 
alți oameni politici şi de preoţi craioveni în vremurile tulburi ale celui de al 
doilea război mondial prin audienţe la Patriarhia română şi la conducerea de 
atunci a statului român (în special la Consiliul de Miniştri şi Ministerul 
Educaţiei Naţionale. Culte. Arte, la cunoscutul filozof şi ministru lon 
Petrovici). Nu în ultimul rând trebuie amintite actele de binefacere sub 
patronajul mitropolitului Olteniei — Nifon Criveanu. Astfel pentru refugiații din 
Basarabia, Cadrilater şi Bucovina de Nord, pentru văduvele şi orfanii de război, 
pentru cartierul Brazda lui Novac din Craiova, distrus de bombardamentele din 
aprilie 1944, pentru spitalele de răniţi şi lagărele de prizonieri de la Calafat, 
Işalniţa şi Târgu Jiu, pentru invalizii de război şi pentru cantinele organizate 
pentru elevii săraci şi cei lipsiți de mijloace materiale (vezi în acest sens 
Societatea „Ospătăria şcolară” şi cantina „lubirea aproapelui” de pe lângă 
biserica „Sf. Gheorghe Vechi” din Craiova patronată de distinsul preot şi 
cărturar Gheorghe Demetrescu) activau şi erau model de urmat, pe lângă fiica 
mitropolitului Nifon Criveanu - Cella Moroianu -— Criveanu, soțiile fraţilor 
Virgil, Constantin şi Eugen Potârcă. Fiica mitropolitului Nifon Criveanu, 
împreună cu soțiile şi alţi membrii ai familiilor unor preoţi dar şi cu numeroase 
credincioase au îngrijit răniții şi bolnavii din spitale şi au procurat cele necesare 
bunei desfăşurări a activităţii acestora. Ele au activat în cadrul societăţii „Cultul 
eroilor” şi au organizat cimitire pentru cei decedați în spitalele militare de pe 
cuprinsul Olteniei. Model în acest sens erau sectoarele repartizate cimitirului 
„Ungureni” din Craiova, care era alocat Spitalul militar din vecinătate şi cele 
de la cimitirul „Sineasca”, unde fiecare erou avea trecut pe o cruce de lemn 
într-o placă de metal numele acestuia şi unitatea militară căruia îi aparținuse în 
vederea identificării lor de către urmaşii acestora. Tot aceste distinse doamne 
de ziua Înălţării Domnului organizau ample manifestări care emoțţionau 
întreaga populaţie şi înălţau sfinte troițe în amintirea celor căzuți pe câmpurile 
de luptă pentru apărarea patriei. 

Pentru meritele sale Virgil Potârcă a fost distins cu numeroase ordine şi 
medalii româneşti şi străine. În timpul celui de al doilea război a militat pentru 


spirituale româneşti. Un dicționar al personalităților din Dolj, Editura „Aius”, Craiova, 2005, 
p. 275. 


WWW.CIMec.ro 


354 TOMA RĂDULESCU 





salvarea României prin încheierea armistiţiului cu Naţiunile Unite şi apoi 
pentru revenirea la sistemul democratic prin organizarea de alegeri libere. 
Datorită atitudinii sale constant anticomuniste va avea de suferit în ultimii ani 
ai vieţii. O notă informativă din 30 iulie 1945 a Serviciului Special de 
Informaţii privind situaţia politică a P.N.Ț. şi a legături acestuia cu alte forțe 
politice din ţară şi străinătate subliniază maturitatea politică a lui Virgil Potârcă 
în acele momente grele ale ocupaţiei sovietice: „Există chiar printre membrii 
teama — care în ultimul timp a luat aspect de certitudine — că la un moment dat 
s-ar putea scinda forţele partidului, într-o acţiune de despărţire a formaţiei 
lupiste şi altele, fapt ce a determinat de altfel chiar pe V. Potârcă, din fruntea 
grupului care a părăsit mai demult partidul, să ia contact cu Mihalache, dând 
sugestii pentru o reintegrare şi reorganizare programatică a partidului, care s-ar 
traduce pe plan extern printr-o apropiere de cercurile conducătoare sovietice.” 

De altfel, în împrejurarea că dr. Lupu a fost scos în de la preşedinţia 
Asociaţiilor „Amicii Americii” şi „Prietenii Naţiunilor Unite”, precum şi aceia 
că în cercurile din jurul lui Maniu, dr. Lupu trece ca o persoană „manevrată de 
Partidul Comunist şi în „directa subordine a cercurilor sovietice”, arată că pare 
verosimilă ştirea după care fruntaşul țărănist ar trata cu forurile competente 
direct şi personal o eventuală colaborare la Guvern”!?. 

După falsificarea rezultatului alegerilor din nov. 1946, Virgil Potârcă, 
la fel ca şi ceilalți fruntaşi ţărănişti, a fost supus unor puternice persecuții 
politice fiind eliminat din baroul de Ilfov în aprilie 1948. În iulie 1947 a fost 
arestat pentru prima dată de organele de represiune comunistă. Despre arestarea 
acestuia în anul 1950 se păstrează mărturia soţiei sale Ştefania Olga Marinescu- 
Potârcă pe care o redăm: „Soţul meu a fost arestat în lotul demnitarilor în 1950, 
cei care nu am ştiut unde au fost. Am aflat abia când am ieşit eu din puşcărie, 
mi-a spus Carmen Verona. 

A venit un individ de la Securitate, cu pistol, care s-a năpustit în casă, 
el a deschis uşa, la ora 5 dimineaţa. (....). Avea 62 de ani. Vă îmbrăcaţi şi mă 
urmaţi! A plecat cu ce avea pe el, nu i s-a spus că ia nimic. Ne-am sărutat (...) 
Curaj! Curaj! Ne-am uitat lung unul la altul n-am crezut că n-o să-l mai văd 
niciodată”!. 

Din anul 1950 a fost dus la închisoarea din Sighetu Marmaţiei, a fost 
izolat în celula 52 unde a fost supus unor chinuri de neimaginat ce l-au 





15 ***, România. Viaţa politică în documente 1945, (coord. loan Scurtu), Arhivele statului din 
România, Bucureşti, 1994, p. 300. 

14 Născută în 1918, soţia pictorului Paul Verona şi fiica prof. univ Teofil Sauciuc — Săveanu, fost 
guvernator al Bucovinei după unirea din 1918. A fost arestat pe 15 aprilie 1952 până în anul 
1954. Vezi Cicerone Ioniţioiu, op. cit. Ş, T, Ț, U, V, W, X, Y, Z, Buc., 2010, p. 448. 

17 Andrea Dobeş, loan Ciupea, Decapitarea elitelor. Metode, mijloace, mod de acţiune, în. vol. 
***, Memoria închisorii Sighet, Editia a II-a revăzută şi adăugită, editor Romulus Rusan, 
Fundaţia Academia Civică, Sighetu Marmaţiei, 2003, pp. 176-177. 

transformat dintr-o persoană supraponderală într-un schelet viu-înaintea morţii 
avea sub 40 kg. A decedat în ziua de 10 mai 1954 sau 6 iunie 1954 (aşa cum 
rezultă din tabelul cu cei decedați în detenţie la Sighet)'5. Trupul său a fost 
aruncat într-o groapă comună aflată în Cimitirul Săracilor din Sighet şi nu a 
fost identificat până în prezent!”. Actul său de moarte, aşa cum rezultă din cele 
două registre ale arhivei Oficiului de Stare Civilă de la primăria Municipiului 
Sighetu Marmaţiei are nr. 143, certificatul de moarte are seria N.c nr. 370593, 
iar actul de verificare a morţii nr. 425 din 6 iunie 1954. Soţia sa Dorina şi fiul 
Virgil au fost arestați prima, la 15 apr. 1951 în lotul soțiilor de foşti demnitari, 
deşi divorțase, între timp pentru ca să-şi crească copiii (a fost eliberată la 19 
apr. 1954), al doilea condamnat pentru trei ani sub pretextul că ar fi vrut să 
fugă peste hotare”. 

Virgil Potârcă prin sfârşitul său tragic s-a înscris astfel între eroii 
neamului, victime ale regimului comunist. 

În toamna anului 1975, ca urmare a deplasării mele la Bucureşti la 
locuinţa familiei Potârcă de pe strada Izvor (cartier supus ulterior demolărilor) 
am fost întâmpinat cu ospitalitate deosebită de către soţia, fiul şi fiica lui Virgil 
Potârcă care au donat Muzeului Olteniei decoraţiile, obiectele personale, 
fotografiile, cărțile şi manuscrisele acestuia cu speranţa că vor fi expuse în 
muzeu. Dar organele locale de partid de atunci s-au opus reabilitării de drept a 
unuia dintre cei care au contribuit substanţial la făurirea României Mari şi la 
consolidarea democraţiei româneşti, deşi meritele omului politic Virgil Potârcă 
fuseseră recunoscute chiar de ideologul comunist Dumitru Popescu, pe atunci 
Preşedintele Consiliului Culturii şi Educaţiei Socialiste. În urma acestui 
incident cu speranţele năruite fiul său Tudor Potârcă, om de ştiinţă, a emigrat în 


15 Ibidem, p. 293, nr. 143. 

19 Cicerone loniţoiu, Cartea de aur a rezistenței româneşti împotriva comunismului, vol. I, 
Hrisovul S.R.L., Bucureşti, 1995, p. 132; Romulus Rusan (editor), Memoria închisorii Sighet, 
Fundaţia Academia Civică, Bucureşti, 1999, pp. 231 şi 251; Romulus Rusan (coordonator), 
Analele Sighet 8: Anii 1954-1960: Fluxurile şi refluxurile stalinismului. Comunicări prezentate 
la Simpozionul de la Sighetul Marmaţiei (2-4 iulie 2000), Fundaţia Academia Civică, Bucureşti, 
2000, p. 485; Nuţu Roşca, Închisoarea elitei românești. Compendiu, Editura Gutinul S.R.L., 
Maia Mare, 1998, p. 132; Ion Bălan, Regimul concentraționar în România, 1945-1964, Colecţia 
„Biblioteca Sighet” 12, Fundaţia Academia Civică, Bucureşti, 2000, pp. 191 şi 212; Constantin 
C. Giurescu, Cinci ani şi două luni în penitenciarul din Sighet (7 mai 1950-5 iulie 1955), 
Introducere de Dinu C. Giurescu, Ediţie îngrijită, anexe şi indice de Liana Ioana Ciplea, Editura 
Fundaţiei Culturale Române, Bucureşti, 1994, p. 169; Constantin C. Giurescu, Amintiri, ediţie 
îngrijită de Dinu C. Giurescu, Editura ALL EDUCATIONAL, Bucureşti, 2000, pp. 478-479 
Octavian Roske (coordonator), Mecanisme represive în România: 1945-1989; dicționar 
biografic; Bucureşti: Editura Institutului Naţional pentru Studiul Totalitarismului, vol. 6: P, 
2007, pp. 360-361; Cicerone Ioniţoiu, Victimele terorii comuniste: arestaţi, torturați, întemnițați, 
ucişi: Dicţionar, Editura „Maşina de Scris”. Bucureşti, 2006, vol. 8: P-Q, p. 433. 

% Nuţu Roşca, op. cit., pp. 34-40, 156; Cicerone Ioniţoiu, op. cit. 

Germania Federală, azi fiind om de afaceri, dar care nu şi-a pierdut dragostea 
pentru România. 

Virgil Potârcă a avut doi frați care s-au remarcat în cadrul P.N.Ţ — 
Dolj. Primul - Constantin Potârcă — primar al Craiovei (1929-1931; 1932-1933, 
1938), membru al Baroului avocaţilor Dolj din anul 1920 şi unul din factorii 
decisivi în ridicarea căminului preoţesc „Renaşterea”. Ca primar, Constantin 
Potârcă, a donat Episcopiei Râmnicului din partea Primăriei Craiovei terenul pe 
care s-a construit căminul preoţesc „Renaşterea” şi a acordat fondurile necesare 
pentru finalizarea lucrărilor la viitoarea catedrală mitropolitană „Sf. Dumitru”, 
lucrări începute încă din anul 1889. În pisania Catedralei Mitropolitane era ca 
primar etichetat ca: „iubitorul de datină şi faptă creştină””!. 

Pentru frumuseţea textului dăm o bună parte din conţinutul 
pergamentului pus la temelie Căminului Preoţesc „Renaşterea”, la 17 august 
1933: 

„A lucrării şi a facerii de bine la tot creştinul datorie este şi la 
Dumnezeu prea bine primită. Drept aceia şi noi, întru Hristos Dumnezeu bine 
credincioşii preoţi ai Eparhiei Oltene, de vreme ce din noianul milostivirei 
Celui Prea Înalt şi din osârdnica dorinţă a prea iubitorului nostru Episcop D.D. 
Vartolomeiu, ne-am învrednicit să alcătuim Societatea Preoţească „Renaşterea” 
din Oltenia, având tot cugetul nostru învoioşat spre cel de obşte folos neamului 
acestuia, cu dumnezeiască sârguinţă, cu vrerea Tatălui, cu ajutorul Fiului şi cu 
săvârşirea Sfântului Duh, întru slava prea puternicului Dumnezeu, cel în Troiță 
proslăvit şi de noi pravoslavnicii, un Dumnezeu de o fiinţă, mărturisit, am pus 
piatra de temelie a acestei blagoslovite case preoţeşti, locaş de adunare şi isvor 
de lumină pentru drept credincioşii preoţi şi creştini, pe locul dăruit nouă de 
Primăria Oraşului Craiova, din îndemnul Domnului Constantin N. Potârcă, 
Primarul Oraşului, carele având a răspunde evlaviei sale către dumnezeieştile 
lucruri, odată cu aceasta multe au întărit, multe au înfrumusețat şi din nou au 
făcut. Şi acest binecuvântat lucru s-au făcut în umbra Bisericii Dumnezeieşti a 
Sfântului Dimitrie Isforâtorul de Mir, după iscusitele planuri ale credinciosului 
rob al lui Dumnezeu Alfred Vincenz, în zilele prea luminatului nostru Rege 
Carol al II-lea, cu blagoslovenia Prea Sfântului Episcop D.D. Vartolomeiu al 
Râmnicului — Noul Severin, fiind Preşedinte al Societăţii Preoţeşti 
„Renaşterea” din Oltenia, stăruitorul şi purtătorul de grijă Iconom Stavrofor 
Constantin Stănică, la leat de la facerea lumii 7441, iar de la Naşterea 
Mântuitorului nostru lisus Hristos curgerea vremii leat 1933, August 17”. 
Urmează semnăturile participanţilor”. 


”! Vieaţa bisericescă.... p. 145. 

% Pr. lon Popescu-Cilienu, Cuprinsul pergamentului pus la temelia Căminului Preoţesc 
“Renaşterea ” din Craiova, la 17 August 1933, în rev. “Renaşterea”, XXV, iulie-decembrie, nr. 
7-12, 1946, pp. 179-180. 

Ca primar al Craiovei Constantin Potârcă, după decesul al celui mai de 
seamă primar al Craiovei Nicolae Romanescu, a luat iniţiativa la începutul lunii 
sept. 1931, care a fost împărtăşită şi de ceilalți consilieri comunali, ca Parcul 
„Bibescu” să se numească Parcul „Nicolae Romanescu”. lată ce spunea cu 
această despre Nicolae Romanescu: „Rareori natura a întruchipat în acelaşi om 
atâtea calităţi eminente: o subtilă şi cutezătoare inteligență, o neobişnuită 
putere de muncă, o nebiruită perseverenţă în atingerea ţelurilor urmărite”. 
„Folosind vastele lui cunoştinţe urbanistice şi edilitare împrospătate prin 
călătorii de studii în apus şi printr-o necontenită cercetare a celor mai noi 
scrieri de specialitate a înzestrat Craiova cu nepieritoare opere, de care numele 
îi va rămâne veşnic legat””. 

Fratele mai mic Eugen Potârcă a fost primar al Pleniţei — Dolj şi 
deputat P.N.Ț. Constantin şi Eugen Potârcă împreună cu o serie de organizaţii 
naţional ţărăniste în iunie 1947 au înaintat primului ministru dr. Petru Groza un 
memoriu prin care protestau faţă de arestarea conducătorilor P.N.Ț în frunte cu 
Iuliu Maniu în înscenarea de la Tămădău. Cităm pentru valoarea şi curajul 
acestui memoriu un pasaj: „Cu minimum de risc vă rugăm să luaţi cunoştinţă 
de protestul nostru categoric care exprimă indignarea întregii noastre mase 
româneşti asigurându-vă că până la urmă noi şi cu noi poporul vă va ierta 
pentru păcatele şi mârşăvia ce aţi comis, ştiind că nu aţi făcut-o decât din ordin 
şi nu puteaţi să faceţi altfel. 

Poporul român şi cu el noi acei ce rămânem de veghe aşteptăm ziua de 
mâine, când se va face şi lumină şi dreptate pentru toţi şi pentru toate. 

Cu deferenţa de circumstanţă primiţi, vă rugăm, asigurarea încrederii 
noastre că nu vom capitula şi nici nu deznădăjduim întru dreptatea ce se 
conturează la orizont”. 

În continuare ne îndeplinim angajamentul verbal dat familiei sale mult 
încercate şi prezentăm mai Jos o parte din decoraţiile păstrate cu sfinţenie de 
către soţia acestuia Dorina Potârcă din Bucureşti, azi trecută la cele veşnice. 


% Constantin Potârcă, Nicolae Rmanescu. Im Memoriam, în “Izbânda”, VI, nr. 61, din 6 sept. 
1931; Luchian C. Diaconu, Craiova 1898-1916. Saltul la urbanismul modern. Nicolae P. 
Romanescu, Editura SITECH, Craiova, 2001, p. 9. 

24 sex România. Viaţa politică în documente 1947, (coord. loan Scurtu), Arhivele statului din 
România, Bucureşti, 1994, p. 206. Constantin Potârcă a fost avocat şi judecător la Craiova a 
participat la primul război mondial cu gradul de căpitan, a fost arestat la 17 martie 1949 şi 
condamnat la un an de închisoare pentru “deţinere de înscrisuri şi publicaţii interzise”. Eugen 
Potârcă, avocat din Craiova, prefect de Dolj (29 dec. 1937- 10 febr. 1938), conf. Nicolae 
Băbălău, Dinică Ciobotea, Ion Zarzără, Din istoria instituțiilor administrative ale județului Dolj, 
Editura SITECH, Craiova, 2004, p. 92, nr. 78, arestat la 25 august 1952 şi eliberat la 22 mai 
1954. 

Ordinul „Steaua României” este cel mai vechi ordin naţional creat la 
sfârşitul domniei lui Al. 1. Cuza, dar care datorită condiţiilor politice de atunci 
n-a putut fi pus în aplicare. 

Decretul Domnesc nr. 1108/ 10 mai 1877 şi cel cu nr. 1517 din 28 iunie 
1877 prevedeau organizarea Ordinului „Steaua României” în timp de pace şi de 
război în cinci grade: Cavaleri, Ofiţeri, Comandori, Mari Ofiţeri şi Mari Cruci. 
Însemnele ordinului pentru război au la toate gradele două spade încrucişate 
peste cruce spre deosebire de cele pentru pace. Deosebirile între grade constau 
în general în dimensiunea ordinelor. 

Ordinul „Coroana României” a fost creat de regele Carol 1 ca răsplată 
pentru serviciile deosebite aduse statului. EI se acorda atât militarilor, cât şi 
civililor, avea 5 grade (Cavaleri, Ofiţeri, Comandori, Mari Ofiţeri şi Mari 
Cruci) şi a fost reglementat 
prin Decretele Regale nr. 1244 — 1245 din 10 mai 1881. Deosebirile între grade 
sunt în funcţie de dimensiunea crucii. 

Deviza PRIN NOI ÎNŞINE a fost folosită iniţial în compunerea 
ordinului „Coroana României”, care a fost utilizată apoi mai ales în perioada 
interbelică de Partidul Naţional Liberal”. 

Marea cruce a „Coroanei României” avea însemnul de 60 mm prins de 
o lentă care se purta de pe umărul drept spre şoldul stâng şi de o placă din 
argint ce se purta pe partea dreaptă a pieptului ca în cazul exemplarului păstrat 
la Muzeul Olteniei. 

Ordinul “Meritul Agricol” a fost instituit în anul 1932 prin Decretul 
regal nr. 1538. El se acorda persoanelor care s-au distins prin servicii ştiinţifice 
aduse agriculturii sau industriei legate de produsele agricole, prin lucrări şi 
publicaţii în acest domeniu. Propunerile pentru decorare erau făcute de 
Ministerul Agriculturii şi Domeniilor Regale. Ordinul are patru grade cu număr 
limitat de membri: caveleri — 1.000, ofiţeri — 500, comandori — 100, mari ofiţeri 
— 50, iar numărul străinilor era nelimitat. În cazul lui Virgil Potârcă acesta s-a 
făcut remarcat prin calitatea sa de preşedinte al Camerei Agricole de Comerţ şi 
prin iniţiativele luate în parlament în calitate de deputat pentru modernizarea 
agriculturii. Decorația se purta la gât conform comandoriei ordinului. 

Conform Decretului regal nr. 2306 / 16 VIII 1933 fără a avea statut de 
ordin naţional, „Vulturul României” se încadra în acestea. Decorația a fost 
conferită membrilor Corpurilor Legiuitoare (Senatul şi Camera Deputaţilor) 
după numărul legislaturilor şi după situaţia ce au avut în parlament. El este 
organizat pe cinci clase (Cavaler, Ofiţer, Comandor cl. II, Comandor cl. I şi 
Mare Ofiţer). Gradul de cavaler se acorda senatorilor şi deputaţilor aleşi pentru 
prima oară, după un an de activitate parlamentară; cel de ofiţer după un an de 





25 Maria Dogaru, Devize în heraldica românească ”, „Revista Arhivelor”, nr. 2, 1992, p. 216. 

activitate în cea de a treia legislatură, precum şi membrii corpurilor legiuitoare 
după un an de funcţionare; comandor II — la a şasea legislatură, respectiv a treia 
legislatură şi vicepreşedinţilor aleşi prima oară în această funcţie după un an de 
activitate; comandor I — preşedinţilor corpurilor legiuitoare aleşi prima dată, 
vicepreşedinţilor aleşi a treia oară în funcţie, senatorilor şi deputaţilor aleşi în 
zece legislaturi, după un an de activitate; mare ofiţer — preşedinţilor aleşi în a 
treia legislaţie, în aceiaşi funcţie şi parlamentarilor aleşi în 15 legislaturi, după 
un an de activitate. Parlamentarilor străini cu merite legate de ţara noastră li se 
confereau gradele de comandor cl. I şi cl. a II-a, iar preşedinţilor corpurilor 
legiuitoare, gradul de mare ofiţer. Distincția se purta la gât conform normelor 
stabilite pentru gradul de comandor clasa |. 

Decoraţiile şi medaliile străine se purtau în funcţie de grad şi după ce 
erau recunoscute de către statul român printr-un decret publicat în „Monitorul 
Oficial”. 

Ordinul „Coroana Italiei” a fost obţinut de Virgil Potârcă ca urmare a 
participării sale directe în calitate de ofiţer şi a legăturilor sale cu delegaţia 
militară italiană din România din anii 1917-1918. Ordinul „Steaua Italiei” a 
fost acordat în anul 1938 pentru perioada când a îndeplinit funcția de ministru 
ad-interim la Ministerul Agriculturii şi Domeniilor (20 dec. 1937-8 ian. 1938) 
în guvernul Octavian Goga. 

După primul război mondial în anul 1921 a fost înfiinţat ordinul 
„Polonia Restituta”- cea mai însemnată decorație naţională poloneză, ca şi 
ordinul „Vulturul Alb”. Ordinul a fost menţinut şi în epoca comunistă cu unele 
modificări. El se acorda pentru merite militare şi navale, dar şi culturale, 
artistice, de administraţie civilă şi este împărţit în cinci clase (mare cruce, 
comandor cu stea, comandor, ofițer şi cavaler). Medalionul de la revers 
marchează anul proclamării republicii poloneze (1918). Probabil ordinul 
„Polonia Restituta” în grad de mare cruce a fost obţinut de Virgil Potârcă în 
urma vizitelor sale în Polonia, probabil într-o delegaţie alături de dr. C. 
Angelescu în martie 1937%. 


CATALOGUL DECORAȚIILOR 


1. ORDINUL STEAUA ROMÂNIEI 

România, mare cruce, md. 1877, pentru civili; argint. 

Însemn: cruce bizantină, emailată albastru, cu raze între braţe; deasupra, 
coroană regală. În centrul crucii este aplicat un medalion emailat roşu, coroană 
regală, înconjurat de o bandă emailată albastru şi de o cunună din frunze de 
stejar, emailată verde. 


25 Carol al Il-lea Regele României, Însemnări zilnice 1937-1951, vol. | (Il martie 1937- 4 
septembrie 1938), Editura “Manuscripta”, Bucureşti, 1995, p. 28; 


WWW.CIMec.ro 


360 TOMA RĂDULESCU 





Av. — în medalion, aplicată acvila cruciată stând pe un fulger, pe bandă, 
înscrisă deviza IN FIDE SALUS. 

Rv. — în medalion, aplicată cifra regelui Carol |. 

Lenta este roşie cu două dungi albastre la margini (lipsă). 

D: 80 mm; M.0,, inv. 1 1605. 

Placa: stea cu opt grupe de raze, din argint diademat, pe care este aplicat 
însemnul avers. Pe revers, în medalion, este reliefat numele bijutierului 
JOSEPH RESCH FILS BUCAREST. 

Placa — D: 95 mm; M.O., inv. 1 1606”. 





Revers Placa 


2. ORDINUL COROANA ROMÂNIEI 

România, mare cruce, md. 1881, pentru civili; argint. 

Însemn: cruce de Malta, emailată roşu cu bordură emailată alb; între braţele 
crucii, cifra regelui Carol I. Medalion central emailat roşu, înconjurat de o 
bandă emailată alb. 

Av. — în medalion, aplicată o coroană regală; pe bandă, inscripția PRIN NOI 
ÎNŞINE, 14 MARTIE 1881. 





2 Eugen Calianu, Decoraţiile românești de la Cuza-Vodă la Regele Mihai I, Editura “Eminescu, 
Buc., 2006, p. 17, fig. 16; Nicolae Lelescu, Decorații româneşti (1866-1947), fa., p. 31-33, nr. e; 
Ştefan Catone, Dumitraşcu Bedivan, Nicolae Șerbănescu, România. Decorații 1859-1991, 
realizat prin Cover, Buc., 1992, p. 17, nr. 10; Floricel Marinescu, Colecţii de decoraţii intrate în 
patrimonial Muzeului militar central (11), în rev. “Studii şi materiale de muzeografie şi istorie 
militară”, nr. 6, 1973 pp. 146-148; Elena Roman, Ordine, medalii, cruci, semne onorifice în 
colecţiile Muzeului Naţional Brukenthal. 1814-1941. Catalog, Editura „Constant”, Sibiu, 1998, 
p. 19, nr. 15; La galerie numismatique Bogdan Stambuliu, Auction VI, Westbury mayfair hotel — 
London Sundani, september 25 th — 2005 p. 206, nr. 604. 

Rv. — în medalion este înscrisă data 10 MAIU şi pe bandă 1866. 1877. 1881. 
Lenta este albastră cu o bandă argintie la margini. 

Placa: stea cu opt grupe de raze, pe care este aplicat însemnul avers. Pe revers, 
în medalion, este reliefat numele bijutierului JOSEPH RESCH FILS 
BUCAREST. 

Numai placa, însemn — D: 90 mm; M.O., inv. 1 1604, însemnul şi lenta lipsă. 





3. ORDINUL MERITUL AGRICOL 
România, comandor, md. 1932; argint aurit. 
Însemn: cruce de Malta, emailată verde închis; având în centru, cifra regelui 
Carol II, din argint aurit, încoronată, iar în mijlocul crucii o coroană din argint 
aurit, din spice de grâu şi frunze de stejar, de formă ovală, deschisă, legată în 
partea de jos cu o fundă. Lipsă panglica. Panglica era de culoare verde închis, 
cu şapte dungi verticale situate la distanţe unele de altele, înguste, din fir de 
aur; este prinsă de însemn printr-un inel cu partea inferioară din frunze de laur, 
care se păstrează. 
Însemn — D: 55 mm; G: 37,30 g; M.O., inv. 1 1611.% 





*% Eugen Calianu, op. cit., pp. 25-26; Ştefan Catone, Dumitraşcu Bedivan, Nicolae Șerbănescu, 
op. cit., pp. 17-18, nr. 11; Nicolae Lelescu, op. cit, pp. 34-35, nr.2; Elena Roman, op. cit., p. 20, 
nr. 18; Floricel Marinescu, op. cit., pp. 148-149; Robert Werlich, Orders and decorations of all 
nations. Ancient and modern civil and military, Washington, 2007, pp. 256-257. 

Eugen Calianu, op. cit., p. 56; Ştefan Catone, Dumitraşcu Bedivan, Nicolae Șerbănescu, op. 
cit., p. 19, nr. 15; Nicolae Lelescu, op. cit, p. 60, nr. 3; Floricel Marinescu, op. cit., p. 152. 

4. SEMNUL ONORIFIC VULTURUL ROMÂNIEI 

România, comandor clasa I-a; md. 1933; argint aurit. 

Însemn: vultur cruciat şi încoronat, ţinând în ghiara dreaptă spada, iar în stânga 
sceptrul şi pe piept scutul din email colorat cu stemele celor cinci provincii 
istorice (Ţara Românească, Moldova, Oltenia, Transilvania, Dobrogea) 
timbrate cu scutul alb — negru (al Casei Hohenzollern). 

Panglica din rips albastru — închis, având pe margine o dungă roşie exterioară şi 
una galben — aurie, interioară — lipsă panglica. 

D: vultur: 55 mm; G: 40,1 1g*%. 





30 Eugen Calianu, op. cit., p. 61, fig. 93; Nicolae Lelescu, op. cit, pp. 118-119; Ştefan Catone, 
Dumitraşcu Bedivan, Nicolae Şerbănescu, op. cit., p. 19, nr. 16; Floricel Marinescu, op. cit., p. 
152; Elena Roman, op. cit, p. 44, nr. 97, dar pentru comandor clasa a Il-a; La galerie 
numismatique Bogdan Stambuliu, p. 212, nr. 616. 

5. ORDINUL COROANA ITALIEI 

Italia, comandor, md. 1868, aur şi email. 

Însemn: cruce emailată albă, având în centru medalion, iar între braţele crucii 
fire de aur, agăţătoare, lipsă panglica. 

Av. — medalion central email albastru şi Coroana de Savoia. 

Rv. — medalion aurit, având vultur încoronat, spre st., iar pe piept într-un scut 
oval crucea de email alb a Casei de Savoia, iar pe fond email roşu. 

D: cu inel de prindere 54 mm, fără inel 51 mm; M.O., înv. 1 1.609.5! 





Avers Revers 


6. ORDINUL STEAUA ITALIEI 

Italia, argint. 

Placa: stea cu opt colţuri, fiecare terminată cu câte o globulă poliedrică, din 
argint diademat; în centru medalion rotund cu inscripţie circulară în limba 
italiană: * E. GARDINO SUCC. CRAVANZOLA* ROMA. — în câmp scut 
cu armele Casei de Savoia, încoronat şi înconjurat de colanul ordinului Lâna de 
aur. În spate lipsă medalionul. 

D: 75 mm; M.O., inv. I 1.608. 





5! La galerie numismatique Bogdan Stambuliu, p. 147, nr. 418. 

1. ORDINUL POLONIA RESTITUTA 

Polonia, mare cruce, md. 1921, pentru civili; metal comun aurit. 

Însemn: cruce de Malta cu sfere în vârfurile braţelor. 

Av.- crucea, emailată alb, are în centru un medalion emailat roşu, cu vulturul 
polonez încoronat, emailat alb; în jurul medalionului este o bandă emailată 
albastru, cu deviza POLONIA RESTITVIA. 

Rv. — din metal aurit; în centru, un medalion emailat roşu în care este înscrisă 
data 1918. 

Lenta este roşie, cu o bandă argintie la margini-lipsă. 

D: 65 mm; G: 40,88 g; Inv. I 1607 

Placa: Stea cu raze, cu opt colţuri, are în centru un medallion emailat alb cu 
inițialele cu litere de mână RP (în ligatură), iar în jurul medalionului este o 
bandă emailată albastru POLONIA RESTITVTA. 

D: 80 mm; G: 44,55 g; M.O., inv. 1 1603”. 





Avers Revers Placa 


* Florice Marinescu, Colecţii de decoraţii intrate recent în patrimoniul Muzeului militar central 
(1) în rev. „Studii şi materiale de muzeografie şi istorie militară”, nr. 4-5, 1973, pp. 260-261; 
Ibidem (II), p. 170, fig. 6; Elena Roman, op. cit., p. 18, nr. 12; La galerie numismatique Bogdan 
Stambuliu, p. 183, nr. 525. 

8. INSIGNA CELEI DE A XXl-a CONFERINŢE A COMERȚULUI, 
BUC. 1936 





Alamă şi email alb, albastru, formă ovală; legenda cu litere de aur pe email alb: 
XXI CONFERENCE DU COMMERCE - BUCAREST 1936; în centru pe 
email albastru simbolurile comerţului. În spate sudat manşon de prindere. 

D: 24 mm x 17,5 mm; M.O., inv. 1 1612, bine conservată. 


A TRAGIC DESTINY - VIRGIL POTÂRCĂ (1888-1954), POLITICIAN, 
FRIEND & COLLABORATOR OF ARMAND CĂLINESCU, INITIATOR 
OF THE FOUNDATION OF THE BISHOPRIC OF OLTENIA - 60 
YEARS FROM HIS TRAGIC DEATH AT SIGHETUL MARMAŢIEI. 
Abstract 


Virgil Potârcă was born in Pleniţa — Dolj. He became a PhD in law in 
Paris. He studied also the agricultural science. He was an important member of 
P.N.Ţ. & a minister in the inter-war period. He was a friend & a collaborator of 
Armand Călinescu. He was the president of the Agricultural Department of 
Romania & the initiator of a democratic law. 

He was arrested during the communist regime together with the entire 
lot of dignitaries and passed away in May 1954 in Sighetu Marmaţiei. A part of 
the distinctions given by the Romanian state & other states which were given 
by the family to the Museum of Oltenia are presented here. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXIV, 2015 





SUBLOCOTENENTUL MUŞCELEAN GHEORGHE BĂNĂȚEANU, 
CAVALERISTUL CĂZUT LA AKIMOVKA (1941) 


RADU PETRESCU-MUSCEL" 


Motto: 

„Cauza ce servim este sfântă, iar jertfele nu 
sunt altceva decât slabe ofrande cerute de 
Cel Atotputernic spre consolidarea patriei şi 
neamului românesc”. 


Lt. Col. N. Dafinescu 


„Ostaşi, vă ordon: 

Treceţi Prutul! Zdrobiţi vrăşmaşii din răsărit şi miazănoapte! ” 

Pentru români, legendarul îndemn adresat de Generalul lon Antonescu 
Armatei Române în noaptea de 21 spre 22 iunie 1941 a însemnat o replică 
demnă la comportamentul placid al unei întregi clase politice, în frunte cu 
regele Carol al II-lea, faţă de ultimatumul sovietic din 26 iunie 1940, soldat cu 
abandonarea Basarabiei şi a Bucovinei de Nord fără să se tragă vreun glonţ. 

Aflată între „ciocanul” lui Stalin şi „nicovala” lui Hitler, opţiunea lui 
Antonescu în favoarea celui din urmă părea, atunci, unica posibilă, pentru o 
ţară înconjurată de ţări revizioniste şi lipsită de garanţii externe. Cu condiţia, 
desigur, ca Operaţiunea „Barbarossa” să fie un succes deplin, până la intrarea 
în iarna anului 1941. Numeroasele erori de strategie şi tactică, bazate pe 
aparenta slăbiciune a armatei sovietice evidenţiată în războiul împotriva 
Finlandei şi pe întârzierea închegării unei coaliții occidentale puternice, nu au 
făcut decât să contribuie la sufocarea treptată a ofensivei de tip „blitzkrieg”, 
urmată de o stabilizare a tuturor fronturilor, iar spre sfârşitul anului 1942 apar 
şi primele înfrângeri masive care pun sub semnul întrebării iluziile inițiale. 

Pentru că lucrarea urmăreşte, în principal, destinul tragic al unui tânăr 
militar muşcelean, am preferat să pun accentul pe drumul pe care l-a urmat SIt. 
Gheorghe Bănăţeanu, împreună cu Armata 3 română, în cele trei luni în care a 
luptat, până la importantul nod de comunicaţii Akimovka, în nordul Mării de 
Azov, locul în care avea să-şi piardă, eroic, viaţa, cu faţa către inamic. 


i Bucureşti. 

Gheorghe Bănăţeanu a ştiut | i, 
din copilărie, din povestirile 
părinților şi rudelor, dar şi din i Sa ua 
şcoală, ce înseamnă refugiul. S-a |. Ata 7 Sa 
născut în comuna Bereasa din 4. 


judeţul Vaslui, la 15 decembrie 
1917, într-o familie refugiată acolo 
din calea trupelor germane care, 
după luptele grele din toamna anului 
1916, ocupaseră judeţul Muscel. 
Avea în familie rude care 
îmbrățişaseră haina militară, pe 
viitorii colonei Constantin Răutzoiu 
din Stoeneşti (fiul lui loan Răutzoiu) 
şi loan Răutzoiu din Bucureşti (fiul 
lui Constantin, fratele lui loan 
Răutzoiu), dar şi pe cumnatul tatălui 
său, pe parohul din Stoeneşti, preotul 
căpitan Gheorghe Cotenescu, 
mobilizat iniţial în spitale militare de 
evacuare a răniților, apoi în 
Regimentul „de fier” 9 Vânători, lă : 
comandat de viitorul general „ă la Eroul-Sublocotenent Gh. Bănăţeanu 
suite” Gheorghe Rasoviceanu, decorat cu „Coroana României cu 


>» 


angajat în 54 de grele bătălii, „de la  Spade şi Panglică de Virtutea Militară”. 
Nistru până la Tisa”. 

Primul fiu al familiei preotului Nicolae Bănăţeanu? ştia ce înseamnă 
tragedia exodului sutelor de mii de români care şi-au părăsit în grabă 
agoniseala, în căruţe şi pe Jos, iarna, în teritoriile pe care înaintau, metodic, 
trupele Puterilor Centrale, hărţuind resturile unei armate demoralizate. 

I-a fost dat să trăiască o copilărie fericită, într-o familie dăruită cu 
mulţi copii şi cu numeroase rude primitoare, la Câmpulung-Muscel, lângă Râul 
Târgului şi Grui, la Godeni, la Stoeneşti, între Piscul Albinei, râul Dâmboviţa şi 
Muntele Priseaca, iubind, deopotrivă, biserica strămoşească, tradiţiile populare, 
dar şi caii şi câinii. Se bucura de dragostea unor părinţi tineri, Sofia (alintată 
Filisica, născută Răutzoiu) şi Nicolae Bănăţeanu, alături de unchii săi din 
Stoeneşti, Elisabeta (alintată Veruţa, născută Răutzoiu, sora mai mare a Sofiei) 








! Ion Petrescu, Un trio purtător de biruinţi : Gen. Gh. Dabija, Col. Gh. Rasoviceanu şi preotul 
căpitan Gh. Cotenescu, în Forțele Terestre, Buletin de teorie militară editat de Statul Major al 
Forţelor Terestre, an III, nr. 2/2011, p. 385-392. 

2 Deputat liberal de Muscel în perioada 1933-1937 (n.a.). 

şi preotul Gheorghe Cotenescu?. Si, bineînţeles, a prietenilor, copii de-diferite 
vârste. Termină Şcoala Primară nr. | din Câmpulung şi îl regăsim elev la 
prestigiosul Liceu „Dinicu Golescu”. Printre colegii de promoţie se află şi loan 
Arnăuţoiu din Nucşoara, coleg de promoţie la (fratele partizanilor 
anticomuniști Toma şi Petre Arnăuţoiu), viitorul său coleg de la Şcoala de 
Cavalerie din Târgovişte. 

ÎL bate mai întâi gândul să devină primul inginer din familie şi în 
toamna anului 1936 chiar se înscrie la Școala Politehnică din Bucureşti. Până la 
urmă, fiind atras de arma cavaleriei, dă examen pentru Şcoala pregătitoare de 
Ofiţeri. 

La 1 aprilie 1940 depune jurământul de credinţă ca absolvent al Şcolii 
de Ofiţeri de Cavalerie din Târgovişte. E bine să se cunoască deviza şcolii: 
„Ofiţerul de cavalerie trebuie să fie şi ofiţer şi cavaler”. lar Gheorghe 
Bănăţeanu nu a încălcat-o niciodată, în scurta şi eroica sa viaţă. 

A fost repartizat la Regimentul 7 Călăraşi din Gherla, iar până la 
retragerea armatei pe noua graniţă, impusă de Diktatul de la Viena, a păzit 
graniţa de nord a ţării, în regiunea Careii Mari. Știu din familie că le 
mărturisise părinţilor, fraţilor şi surorilor, rudelor, dorinţa sa vie de a se putea 
întoarce, cândva, de pe drumurile unei Transilvanii revenite la sânul ţării- 
mamă. 

Apoi a fost repartizat la Regimentul 1 Cavalerie din Craiova, iar de la 1 
aprilie 1941 a fost transferat, la cerere, la Regimentul 8 Botoşani“, pe care nu |- 
a mai părăsit. Până la 22 iunie a păzit graniţa nord-estică a unei Românii 
ciuntite, pe malul Prutului. Iar de la începerea războiului, până la 26 septembrie 
1941, a luptat în continuu, în şarjă de cavalerie şi descălecat, atacând duşmanul 
şi apărându-şi poziţiile şi camarazii din pluton, apoi din Escadron, la baionetă 
şi puşcă mitralieră. 

Avea să moară în floarea vârstei, cu faţa la inamic, jertfindu-se pentru 
Țară şi Neam, pentru Credinţă, pentru comandantul de Escadron rănit mortal. 
La doar 23 de ani şi nouă luni, un glonţ stingher i-a străpuns casca şi l-a ucis pe 
loc în timpul unui atac disperat la baionetă, când foloseau şi patul armelor pe 
post de ciomag, ţinând locul comandantului de Escadron. 

Cel înzestrat cu nobleţe sufletească şi o inimă milostivă şi-a îndurerat 
familia, rudele, prietenii şi camarazii care, în zilele de foc de atunci, de la 
Akimovka”, unde Armatele 9 şi 18 sovietice le asaltau necontenit poziţiile, ca 
să pătrundă spre sud, spre Crimeea, şi spre vest, spre Nipru, au fost siliți să-l 


3 Deputat iorghist de Muscel în perioada 1931-1932. Lipsiţi de copii până în 1930, au dorit să 
înfieze de timpuriu pe primul copil al cumnaţilor lor, pe care îl botezaseră Elisabeta (alintată 
Vera) (n.a.). 

i Regimentul de roşiori avea patru Escadroane (n.a.). 

5 La 25 km de Melitopol, pe direcţia sud-sud-vest, în regiunea Zaporojie din Ucraina (n.a.). 

înmormânteze, fără slujbă creştinească, în cimitirul local. Cei care ajung la 
biserica nouă din Stoeneşti, ctitorită de preotul Gheorghe Cotenescu şi 
preoteasa Elisabeta, sfinţită la 8 octombrie 1939, în prezența Patriarhului 
Nicodim”, vor găsi fotografia tânărului ofiţer, în uniformă de gală, dar şi casca 
găurită, în cavoul familiilor înrudite Răutzoiu-Cotenescu-Bănăţeanu. 

Cercetând cu luare aminte Anuarele Armatei Române, am identificat 
comandanții Regimentului 8 Roşiori. E vorba de Lt. col. Nicolae Dafinescu', 
Col. Haralambie Bossie“ şi Cpt. Dumitru Cristea”, comandantul Escadronului 3. 
Interesant e faptul că din acelaşi Escadron, camarad cu Slt. Gheorghe 
Bănăţeanu, făcea parte şi directorul şcolii din Agafton, Mânăstirea Doamnei, 
jud. Botoşani, viitor eminescolog, sublocotenentul în rezervă loan D. Marin, 
căruia i se putea scrie, pe front, respectând cenzura, la Oficiul Poştal Militar nr. 
159. 

La bine şi la rău, destinul Armatei 3 române a fost legat de 
comandantul său, generalul Petre Dumitrescu, care a condus-o tot timpul 
războiului. În campania din 1941, această armată a eliberat Bucovina de Nord, 
componentă a Operațiunii „Miinchen”"!, apoi a forţat Nistrul, deşi continuau 
luptele în sudul Basarabiei. Iniţial a fost subordonată Armatei Il germane 
(general Eugen von Sch5bert), protejând acesteia flancul stâng în timpul 
înaintării spre Bug şi apoi spre Nipru. În septembrie a respins încercările 
sovietice de a traversa fluviul şi a cădea în spatele Armatei 11. Şi-a reluat 
înaintarea, ajungând în Stepa Nogai, în nordul Crimeei. Acolo a participat la 
bătălia de la Marea de Azov!?, care s-a terminat cu distrugerea a două armate 
sovietice, retrase din Basarabia (9 şi 18). Până pe 10 octombrie 1941, Armata 3 
avansase 1700 km, purtase patru mari bătălii şi 42 de lupte, provocând 
inamicului pierderi estimate la peste 20.000 de morţi şi 40.000 de răniți. 
Fuseseră capturați 15.565 de prizonieri (fără cei predaţi germanilor), 149 de 
tancuri, 128 de tunuri, 277 de mitraliere si 367 de puşti mitraliere. Pierderile se 
ridicau la 10.541 de oameni. Nefiind obiectul lucrării, nu am prezentat şi 


* Radu Petrescu, Gând la gând: Biserica din Stoeneşti, împlinirea unui vis de demult, în 
Lumina, Bucureşti, 13.12.2011; http://ziarullumina.ro/biserica-din-stoenesti-implinirea-unui-vis- 
de-demult-1027.html - accesat la 25.08.2015. 

7 Dafinescu Nicolae, născut 7.1X.1895, It. col. 27.11.39, în Anuarul Armatei Române pe anul 
1914, pag. 497, poz. 67. 

& Bossie Haralambie, născut 18.XI1.1895, It. col. 31.111.38, în /Jdem, pag. 490, poz. 45. 

” Cristea Dumitru, născut la 24.XI1.06, cpt. 25.X.39, în dem, pag. 547, poz. 520. Rănit mortal la 
Achimovka/Akimovka.. 

1 Liviu Papuc, Convorbiri retrospective. Expeditorul: Liviu Morariu. în Convorbiri Literare, 
laşi; http://convorbiri-literare.dntis.ro/PAPUCmar5.html - accesat la 25.08.2015. 

1! Numele de cod al ofensivei româno-germane pentru eliberarea Basarabiei şi Bucovinei de 
Nord. A durat 24 de zile (2-25 iulie 1941); https://ro.wikipedia.org/wiki/OperaYC8%9Biunea 
MY%C3%BCnchen — accesat la 25.08.2015. 

'2 Una din localităţile unde s-au dat lupte grele a fost şi Akimovka (n.a.). 

campania 1942-1944. După lovitura de stat de la 23 august 1944, Petre 
Dumitrescu a fost trecut imediat în rezervă. Pe 15 mai 1946, Tribunalul 
Poporului l-a judecat pentru crime de război, dar a fost achitat, datorită 
insuficienţei probelor. A decedat pe 12 ianuarie 1950, acasă în Bucureşti, 
nefiindu-i dat să treacă prin iadul temniţelor comuniste'5. 

Principalele mari unităţi din cadrul 
Armatei 3 române erau Corpul de Munte 
(Diviziile 1, 2 şi 3 Munte), comandat de 
generalul Gheorghe Avramescu!“ şi Corpul 
de Cavalerie, comandat de generalul 
Mihail Racoviţă”. După 23 august 1944, 
generalul Gheorghe Avramescu, promovat 
general de armată, a fost lichidat de 
sovietici în martie 1945, pe teritoriul 
Slovaciei, iar generalul Mihail Racoviţa 
ajunge, până la 4 noiembrie 1944, ministru 
al Apărării,iar la 1 septembrie 1947 a fost 
trecut în rezervă. În iunie 1950 a fost 
arestat şi închis la Sighet, unde va deceda 
pe 28 iunie 1954. 

Traseul parcurs de Corpul de 
Cavalerie român în anul 1941 este cel 
urmat şi de Regimentul 8 Roşiori, 
comandat de Cpt. Dumitru Cristea. Avem şansa de a citi un adevărat jurnal de 
front stilizat, parcurgând articolele dedicate tânărului sublocotenent de 
cavalerie Gheorghe Bănăţeanu'€. 

Redau în continuare pasaje, inclusiv un portret concis, din amplul 
articol intitulat „Eroii Regimentului 8 Roşiori. Sublocotenentul Bănăţeanu 
Gheorghe”, scris de Lt. col. Nicolae Dafinescu. 

„L-aţi cunoscut cu toţii. Este un fiu al Muscelului. [...] prin faptele lui 
de arme, în lupta sfântă a Neamului Românesc contra bolşevismului, s-a situat 
în galeria mucenicilor neamului, a eroilor. 

[...] De statură mijlocie, bine legat la trup, brunet cu nişte ochi negri, 
vioi, pătrunzători, care te priveau sincer şi plini de încredere. [...] 





Gen. Mihail Racoviţă - 
comandantul Corpului de Cavalerie. 





13 General de armată Petre Dumitrescu (inclusiv fotografii): http://www.worldwar2.ro/arr/? 
language=roscarticle=98 — accesat la 25.08.2015. 

14 Generalul de armată Gheorghe Avramescu (inclusiv fotografii; http://www.worldwar2.ro/arr/? 
language=roscarticle=97 — accesat la 28.05.2015. 

15 General de corp de armată Mihail Racoviţă (inclusiv fotografii), http://www.worldwar2 
.ro/arr/?article=91 — accesat la 25.08.2015. 

1 Presa, Câmpulung-Muscel, an VIII, nr. 145, 1 aprilie 1942, p. 1-3. 

[...] Întreaga sa înfăţişare reprezenta prototipul ofițerului de 
cavalerie. [...] 

[...] Nu a fost misiune grea, în Regiment, la care să nu se ofere 
voluntar. 

Prin atitudinea sa fermă, prin curajul şi spiritul de jerftă, de care a dat 
dovadă constant, servea de exemplu tuturor camarazilor săi şi, mai ales, 
ostaşilor de sub comanda sa, care-l urmau orbeşte şi plini de încredere în 
victorie. 

Ziua de 22 iunie 1941, prima zi de război, găseşte pe Slt. Bănăţeanu, 
cu plutonul său, în apărarea podului Rădăuţi-Lipcani. Importanţa ce o 
prezenta acest pod, în cadrul Regimentului, nu era mare, ci foarte mare. 
Pierdut podul, se deschidea o cale de pătrundere a bolşevicilor în Moldova de 
Nord, care puteau să compromită total operaţiunile militare în această 
regiune! A 

Zece zile şi zece nopți, acest ofiţer a stat, neclintit, la postul său. 

Toate bombardamentele de aviaţie, de artilerie, toate tragerile armelor 
automate ale infanteriei, exploziile zilnice ale miilor de proiectile brandt, toate 
încercările de trecere ale bolşevicilor în scumpa noastră Moldovă, în loc să-i 
zdruncine moralul, mai mult îl oțeleau şi prin curajul său nebun, trecânt pe la 
fiecare ostaş în parte, a reuşit să înscrie în Cartea de aur a Regimentului şi 
neamului românesc deviza: 

„Pe la Rădăuţi ” nu se poate trece. Și aşa a fost. 

Prin foc şi prin mişcare mai ales, fiind primul luptător din plutonul său 
care se avânta la contra atac, a reuşit să respingă toate atacurile inamice, 
băgând groaza în bolşevici, care-şi găseau, apoi, mormântul de veci în apele 
adânci şi line ale bătrânului Prut. 

În acest scurt timp, zece zile, SIt. Bănăţeanu a probat că este un ofiţer 
distins, dotat cu calităţi superioare de adevărat ostaş. [...] 

Este primul ofițer pe Regiment şi ostaşii de sub comanda sa sunt primii 
care, la trecerea Prutului, pe pământul sfânt al Basarabiei, sunt răsplătiți, cu 
ocazia unui scurt popas, cu insignele vitejiei, curajului şi spiritului de jertfă 
pentru Tron, Neam şi Ţi ară!ă. 

[...] Se termină festivitatea. În galopul nebun al cailor, camarazii 
noştri, iubiţi părtaşi ai zilelor de bucurie şi necazuri, iată-ne, din nou, pe 
urmele bolşevicilor ce fug îngroziți. 





17 Boris Suvarin (Vikor Bogdanovici Rezun, unul din şefii contraspionajului sovietic), 
„Spărgătorul de gheaţă”, Ed. Polirom, laşi, p. 18. Autorul afirmă că Stalin luase toate măsurile 
necesare ca să invadeze Europa, deci şi Germania şi România, în iulie 1941, fiind total 
nepregătit pentru defensiva la care l-a supus Hitler, atacând primul, la 22 iunie 1941 (n.a.); 
http://pdf.informatia.ro/repository/Diverse/PPS/07ianuarie201 1/Spargatorul_de_gheata_Victor_S 
uvorov.pdf - accesat la 25.08.2015. 

18 Decorat cu „Coroana României cu spade şi panglica de Virtutea Militară” (n.a.). 

[...] Cine credeţi că se găseşte în prima linie de patrule de 
recunoaştere a Regimentului? 

Sit. Bănăţeanu este voluntarul pe direcţia principală, acolo unde este 
grosul inamic, este orintatorul grosului forțelor noastre. 

Cum şi-a îndeplinit misiunea? 

Este de ajuns a pomeni că preciziunea ştirilor sale asupra inamicului, 
obținute cu avânt şi curaj, au permis Regimentului să atace pe bolşevici în aşa 
fel că, în trei zile şi trei nopți, am reuşit să străbatem Basarabia şi să ne găsim 
cu forțele intacte pe Nistru, în fața celor mai formidabile fortificaţii, cunoscute 
sub denumirea de „Linia Stalin ”. 

Corpul de Cavalerie Român, de sub comanda Generalului de Divizie 
Racovitză Mihai, precedat de Detaşamentul moto-mecanizat german Col. 
Lindeman'”, sunt primele forțe care au reușit, în aşa de scurt timp, să înlăture 
toate obstacolele şi să pună stăpânire pe malul drept al Nistrului. 





Cavaleriști spre front, în Basarabia (se observă săbiile). 





19 Corect Lindemann. Detaşament rapid, dotat, printre altele, cu tancuri (n.a.). 

În ziua de 8 iulie 1941, Detaşamentul german Colonel Lindeman este 
puternic atacat de bolşevici, cu care ocazie încearcă şi pierderi grele. Podul de 
la Atachi“-Mohilău este ameninţat să fie cucerit de bolşevici. 

Regimentul 8 Roşiori primeşte misiunea să schimbe, în noaptea de 8/9 
iulie, Detaşamentul Colonel Lindeman şi să păstreze cu orice preț podul 
Atachi-Mohilău. 

Soarta face ca şi de astădată, Escadronul 3, din care făcea parte Sl. 
Bănăţeanu, să primească misiunea de a apăra cu orice preț podul. 

Pe o noapte întunecoasă ca de basm, prin o ploaie deasă şi rece care 
se întâlneşte numai către sfârşit de toamnă, prin explozii de pro[ilectile de 
toate calibrele, roşiorii noştri, uzi până la piele, se îndreaptă, pe un noroi 
nemaipomenit, fiecare către poziţiile ordonate. 

Se ia contactul cu camarazii germani, fiecare unitate în sectorul 
afectat. Suntem primiţi cu bucurie, căci ştiu că vor trece pentru câteva zile în 
refacere, dar şi cu neîncredere, văzând că suntem prea puţini, faţă de misiunea 
grea ce aveam de îndeplinit şi puternicile reacțiuni ale inamicului în acest 
sector. 

Zorii zilei de 9 iulie 1941 ne-au dat însă posibilitatea să probăm 
camarazilor germani ce pot roşiorii români. 

Inamicul, cu ocazia incursiunei anterioare, făcând prizonieri germani, 
aflaseră (sic!) că la Atachi sunt forțe slabe. Încurajaţi de succesul relativ 
obținut, s-au hotărât să execute o nouă incursiune, de astă dată mai puternică, 
spre a captura toate forţele germane. 

Văzduhul este luminat de rachete, pământul se cutremură de exploziile 
pro[iJectilelor, urechile sunt astupate de măcănitul armelor automate. 

În satul Atachi şi la podul Atachi-Mohilău este un infern de focuri. 

Momentul este grav, orice aşteptare ar fi însemnat dezastrul. Misiunea 
era categorică. Satul Atachi şi podul Atachi-Mohilău să nu cadă în mâinile 
bolşevicilor. 

Electrizaţi, toți luptătorii Regimentului sar din poziţiile lor la contra 
atac. Obiectiv de atins: Nistrul. 

Într-o oră, prin luptă numai la baionetă, satul este curățit, camarazii 
germani salvaţi, podul Atachi-Mohilău în mâna roşiorilor. 

Cine credeţi că a cucerit podul, cheia poziţiei noastre şi punctul de 
atracție al atacurilor bolşevice? Slt. Bănăţeanu, cu plutonul său, a reuşit la 
baionetă şi cu pli]eptul [gol] să zdrobească pe bolşevicii care se instalaseră la 
pod cu intenţia de a nu-l mai părăsi. 





% Atachi (şi sub formele Ataki sau Otaci), comună din raionul Hotin, pe malul Nistrului. La 8 
ianuarie 1919, în acest sector a fost ucis generalul Stan Poetaş de bolşevicii care au traversat 
noaptea Nistrul îngheţat. În 1916-1917, a comandat brigada de infanterie care includea şi Reg. 9 
Vânători, în cadrul Diviziei 9 Infanterie (n.a.). 


WWW.Cimec.ro 


SUBLOCOTENENTUL MUSCELEAN GHEORGHE BĂNĂȚEANU... 375 





[...] După luptă, a urmat consolidarea pe poziţiile atinse. 

Nici un bolşevic n-a reuşit să mai treacă Nistrul. 

Stând de vorbă cu camarazii germani, ne-au mărturisit că ostaşul 
român este sublim şi îi depăşim total în ce priveşte priceperea şi mai cu seamă 
curajul în luptă. Din această zi, încrederea a luat locul îndolijelii, s-a dus 
vestea în întreaga armată germană de ce poate ostaşul român şi mai ales 
roşiorii. Puţini ca număr, dar foarte numeroşi ca suflet şi avânt, sfidători de 
moarte şi inegalabili la baionetă. 

Destinul ne-a hărăzit să stăm de straje 10 zile şi 10 nopţi pe Nistru, în 
regiunea Atachi, la fel ca pe Prut, la Rădăuţi. 

Şi aici Slt. Bănățeanu se afirmă ca un luptător de elită, veşnic 
neadormit şi neînfricat în fața celor mai formidabile bombardamente de 
artilerie, aviaţie, arme automate şi cele mai periculoase explozii ale miilor de 
pro[iJectile brand”. 

Este de veghe continuu şi cu plutonul său se avânt la contra atac, ori 
de câte ori bolşevicii reuşesc, la adăpostul nopții, să pună piciorul pe malul 
nostru. 

Fac încercări disperate să afle ce este la pod şi nu-şi explică de ce nici 
un soldat bolşevic nu se mai poate întoarce înapoi, măcar cu o ştire. 

Sit. Bănăţeanu era ostaşul priceput, care din primele ceasuri şi-a dat 
sema pe unde pot trece bolşevicii Nistrul şi acolo s-a instalat cu ostașii săi”. 

Avea calmul şi sângele rece insuflat şi la soldaţii de sub comanda sa, 
aşa că lăsa pe bolşevici să se apropie de mal, lângă el, după care îi secera cu 
puştile mitraliere, fără ca vreunul să mai poată scăpa. 

Şi aici, ca şi la Rădăuţi, în zece zile şi zece nopți, a înscris pentru a 
doua oară deviza: 

„Pe la Atachi nu se poate trece”. 

Graţie dârzei rezistențe a Regimentului 8 Roşiori în sectorul Atachi- 
Mohilău, forţele germano-române au reuşit să treacă Nistrul şi în zilele de 18 
şi 19 iulie să străpungă Linia Stalin. 

În aceste două zile, reacţiunea bolşevicilor prin foc şi mişcare în zona 
Mohilău-Atachi a fost formidabilă. Toate încercările lor disperate de a trece 
Nistrul s-au sfărâmat în faţa zidului de focuri şi de contra atacuri executate de 
unitățile Regimentului 8 Roşiori. 

În noaptea de 19/20 iulie, Regimentul primeşte ordin să treacă Nistrul 
pe podul de vase de la Naslavcea. 

Se ordonă ca unităţile să se retragă de pe poziţiile ocupate în pădurea 
NE. Sauca cu caii la mână. 


2! Proiectile speciale lansate de aruncătoare de mine tip Brandt (n.a.). 
* Copilărind lângă râuri, pe malul Dâmboviţei (la Stoeneşti coborau plutele) şi al Râului- 
Târgului (Câmpulung-Muscel), ştia perfect ce înseamnă vadurile şi meandrele apelor (n.a.). 

Inamicul parcă a prins de veste, căci vărsa o ploaie de foc din toate 
cazematele de la Mohilău. Grija tuturor este mare. Ordinul trebuia executat. 
Bombardamentele pot să ne înjumătăţească efectivele fără nici un rost. 

Deviza tuturor este: ,, Cu Dumnezeu înainte”. 

Unităţile îşi fac apariția una câte una. Cât despre pierderi, nici una. 
Din acest moment ne-am convins că Dumnezeu este cu noi. Am căpătat o 
încredere deplină în victorie, căci cauza ce servim este sfântă, iar jertfele nu 
sunt altceva decât slabe ofrande cerute de Cel Atotputernic spre consolidarea 
patriei şi neamului românesc. 

Nu ne mai considerăm ostaşi, ci mucenici gata de jertfă pe altarul 
patriei şi bisericei noastre strămoşeşti. 

În dimineaţa de 20 iulie ora 5, întreg Regimentul a trecut Nistrul, 
camuflându-ne în satul Liasevski. 

Linia de fortificaţii Stalin a fost străpunsă pe o direcţie şi pe un front 
relativ mic. 

Succesul obținut trebuia exploatat în lărgime şi mai ales în adâncime. 

Iată-ne din nou călare, cu toții plini de avânt, spre a pătrunde, cât mai 
adânc, în Ucraina. 

Focuri de arme automate se aud din toate direcțiile. 

Explozii de pro/[iJectile de artilerie, din ce în ce mai rare. Ne vin veşti 
că numeroase unităăţi de tancuri bolşevice au început să-şi facă apariţia. 

Nimic nu ne mai impresionează. Toţi avem încredere în puterile 
noastre, nimic nu ne poate opri în calea spre victoria deplină. 

Se primeşte misiunea şi Regimentul, din nou, ca în Basarabia, trece la 
urmărirea fără răgaz a Bolşevicilor. 

Cine credeţi că este primul ofițer ce pleacă în recunoaştere, de la 
Nistru către Bug? 

Este Sit. Bănățeanu, care roagă să fie trimis primul, să i se acorde 
această încredere, căci doreşte să se achite de angajamentul luat cu ocazia 
decorării sale. 

Nu trece o oră şi se primeşte ştirea. 

„Satul Jurcovizi puternic ocupat de circa un batalion. Coloane de 
trăsuri se retrag din Jurcovizi spre Izrailovka. Pare că inamicul este în 
retragere. Mă îndrept spre liziera S.Y. Jurcovtzi către Izrailovka ”. 

O ştire precisă şi cu atât mai prețioasă cu cât venea de la SI. 
Bănăţeanu. 

Regimentul este acum perfect orientat. Nu se mai pierde timpul cu alte 
recunoașteri. Se trece direct la acțiune, prin surprindere. 

Satul este curăţit, fără ca inamicul să aibă timpul măcar să deschidă 
un foc. 

Aşa se desfăşoară operaţiunile pe zi ce trece, într-un ritm din ce în ce 
mai viu, puterile cailor nemai fiind în stare să corespundă situaţiei, căci 
bolşevicii fug înspăimântați zi şi noapte. Nu întâlnim decât frânturi din marea 
lor armată, lăsate ici şi colo, în scopul de a ne întârzia înaintarea, spre a-şi 
salva, măcar, o parte din materiale. 

Totul este în zadar. De acum cunoaştem precis intenţiunile inamicului. 
Prin retragere continuă, urmăresc uzarea noastră. 

Grozavă decepție pentru bolşevici! Unde este grosul lor în repaus, 
acolo își face apariția în masă şi cavaleria română. Prin acțiuni îndrăzneţe şi 
rapide, unele după altele, unităţile bolşevice sunt desființate. Obiectivele 
misiunilor noastre nu reprezintă oraşe sau sate mari, ci colhozuri şi şiruri de 
pomi unde adăposteşte armata bolşevică. 

Prin marşuri, când spre Nord, când spre Est, când spre Sud, suntem tot 
timpul în spatele bolşevicilor, care nu mai au altă scăpare decât sinuciderea 
sau predarea. Toate drumurile sunt pline de fugari bolşevici fără arme, care 
declară că, fugindu-le comandanții şi comisarii cu maşinile, nu înţeleg să mai 
lupte, că n-au pentru ce. 

În ziua de 4 august 1941, Corpul de Cavalerie este oprit, în înaintarea 
sa, de o solidă rezistenţă în apropierea orășelului Krivoie-Ozero. 

Regimentul 8 Roşiori primeşte misiunea să atace în flancul şi spatele 
acestei rezistenţe, pe direcţia Bobric-gara Sirovo-satul Sirovo. 

Din informaţiuni, gara Sirovo ar fi liberă. 

În după amiaza zilei de 5 august, Regimentul porneşte la atac asupra 
gărei Sirovo. Realitatea. 

Gara complect ocupată, inamicul având la dispoziţie şi tancuri. 
Deschizând focul prin surprindere asupra eşalonului de atac, fără nici o 
ezitare se trece la asalt, la luptă la baionetă, specialitatea noastră. În strigăte 
formidabile de „ Ura”, prin trageri din mers cu armele automate, din situaţia 
de surprinşi am trecut la exploatarea succesului. 

Dacă nu interveneau tancurile inamice, situația inamicului ar fi fost 
definitiv pecetluită. 

Tancurile, în loc să înspăimânte, mai mult au înfierbântat elanul 
roşiorilor. Le-au lăsat să se apropie şi apoi s-au năpustit asupra lor, urcându- 
se chiar pe ele. Cu grenade, cu foaia de cort asvârlită peste cupole şi crenele, 
fiecare căuta să scoată tancurile din luptă. 

Tancurile anti-car”? trec în linia l-a ca să desăvârşească opera 
luptătorilor. Două tancuri sunt scoase din luptă. Restul, văzând ce le aşteaptă, 
rup lupta cu maximum de viteză. Se face noapte, gara Sirovo este jumătate în 
mâna noastră, jumătate la bolşevici. 


* Tunuri anticar/antitanc (n.a.). 

În zorii zilei se reia atacul. De data asta, în cooperare cu flancgarda 
Detaşamentului Lindeman, care era dotată şi cu tancuri. 

Elanul roşiorilor este măreț. Nu mai cunosc niciun obstacol. Moartea 
nu mai înspăimântă pe nimeni. La orele 11 gara şi satul Sirovo sunt definitiv 
cucerite, drumul Corpului de Cavalerie către Bug este complect deschis. 

Şi în aceste atacuri, ca şi în recunoașteri, Slt. Bănăţeanu s-a depăşit pe 
el însuşi. A fost sublim. 

A probat că are calităţi nu de ostaşi, ci de erou legendar. 

Suprins de focurile apropiate ale inamicului, nu-şi pierde cumpătul, ci 
strigând „Ura,Ura” trece în fruntea plutonului său, pe care-l antrenează, 
astfel, la asalt. Străbate prima linie a bolşevicilor, care fug îngroziţi. Rândurile 
plutonului său sunt rărite de focurile inamice. Nu se impresionează. Nici un 
luptător valid din pluton nu-l părăseşte. 

Un trăgător de la puşca mitralieră din apropierea sa cade lovit mortal. 
Se repede, ia puşca mitralieră şi, trăgând din mers, ajunge până în satul 
Sirovo, obiectivul atacului. Nu se mai vede nici o urmă de bolşevic. Când face 
adunarea plutonului, se miră că are lângă el numai o mână de oameni. 
Întrebând unde este restul, i se răspunde că au rămas în urmă parte morți, 
parte răniţi. 

[...] Pe ziua de 12 august am atins Bugul. 

Se aud veşti că misiunea noastră s-a terminat, odată cu atingerea 
acestui obiectiv”. Deocamdată stăm în refacere la Zaredofea până la noi 
ordine. 

Treci zi după zi, fără a mai purta vreo luptă. 

La popotă, frunzărind trecutulul, încep rând pe rând să apară, 
gălăgioşi, eroii necunoscuţi de nimeni până atunci. Are dreptate românul când 
spune: 

„După război mulţi viteji s-arată”. 

Cine credeţi că nu scoate o vorbă, cine credeţi că tră[i]eşte anonim, 
îmbrăcat cu haina de sărbătoare a modestiei? 

Sublt. Bănăţeanu şi când este întrebat răspunde scurt şi clar, nu intră 
în detalii. Nu caută să convingă pe nimeni. Nu critică pe nimeni, nu acuză pe 
nici unul. 

Este omul adevăratelor fapte de arme pe câmpul de luptă, nu al 
vorbăriei searbede după luptă. 

În ziua de 21 august 1941, Regimentul trece fluviul Bug pe la 
Ackmeceti-Alexandrofca. 





4 Au existat ezitări majore la nivelul comandamentului suprem privind angajarea trupelor 
române dincolo de Bug, înlăturate prin decizia fermă luată de Ion Antonescu, manevrat de Hitler 
cu promisiunea vagă a anulării Diktatului de la Viena şi recuperării Transilvaniei la sfârşitul 
războiului (n.a.). 


WWW.Cimec.ro 


SUBLOCOTENENTUL MUSCELEAN GHEORGHE BĂNĂȚEANU... 379 





Printr-o urmărire de zi şi noapte, cu aceleaşi incidente ca între Nistru 
şi Bug, Regimentul ajunge la fluviul Nipru în ziua de 30 august. 

De astă dată, ne găsim cu Brigada în acoperire pe Nipru, iar cu 
Regimentul 8 Roşiori în rezervă, în localitatea B. Kostwomka. În ziua de 20 
septembrie 1941 Regimentul trece Nipru[1] pe la Berislav. 

După marşuri forţate, parcurgând zilnic câte 70-80 km, ajungem, în 
ziua de 24 septembrie 1941, la Kol. Ternovo. 

Misiunea Regimentului este de a înlocui Detaşamentul german Colonel 
Bodien”” (şi a stăpâni cu orice preţ localitatea Achimovka. 

Iată-ne din nou în strâns contact cu forțele bolşevicilor. 

Știrile ce primim arată că inamicul a primit întăriri puternice, a reuşit 
să adune şi să grupeze în această regiune trupe de elită, cu cari intentionează 
să treacă la contra ofensivă. 

Este pentru prima oară când ne găsim în defensivă în câmp deschis şi 
când aşteptăm ca Ruşii să ne atace. 

Regimentul este cu efectivele complecte în ofiţeri şi trupă. 

Misiunea noastră este de o importanță capitală în desfăşurarea 
operaţiunilor. Cucerit nodul de comunicaţie Achimovka, bolşevicii au drumul 
deschis atât către Nipru, cât şi către Crimeea. 

Deşi ne găsim pe un front de 8 km, Comandamentul contează pe 
bravura şi puterea de rezistență a Regimentului 8 Roşiori, de atâtea ori 
verificat în luptele ofensive şi defensive. 

În zorii zilei de 26 septembrie, orele 4, pe întreg frontul Regimentului 
se aude cel mai năpraznic baraj de focuri de artilerie, branduri, mitraliere, 
puşti mitraliere şi arme. 

Inamicul pornise la atac. 

Telefoanele de la Escadronul 2 şi 3 anunţă că aceste unităţi sunt 
atacate puternic, fiecare de circa un Regiment de infanterie. Sunt primele şi 
ultimele rapoarte. Nu se mai aude decât infernul de focuri. 

Roşiorii noştri rezistă cu îndârjire. Nici unul nu se gândeşte la 
retragere, atât timp cât mai au muniții pe poziţii. 

Valurile inamice sunt secerate rând pe rând. În fața poziţiilor noastre 
se fac mormane de leşuri bolşevice. 

Puhoiul dinapoi este însă nesfârşit. 

Muniția este terminată. Situaţia este disperată. 

Ofițerii nu se pierd. În fruntea unităţilor, în strigăte de „Ura ” pornesc 
la asalt cu baioneta. 

Este curățat acest val inamic, se bagă groaza în liniile bolşevicilor, 
care fug înspăimântați, asvârlind armamentul, ca să poată scăpa de moarte. 


* Bodien sau Bodlen. Text lizibil. Unitate germană neidentificată până în prezent (n.a.). 

Profitând de acest moment de panică, se ordonă replierea spre satul 
Achimovka, în scopul de a se reorganiza unităţile şi a se face împrospătarea cu 
muniții. 

Bolşevicii reiau înaintarea şi urmăresc de aproape pe roșiori. 
Rândurile noastre se răresc tot mai mult. Ajunşi pe liziera de Nord şi Nord- 
Vest a satului Achimovika, facem o scurtă oprire spre a ne orienta şi pune în 
ordine unităţile. La întrebarea, câte arme automate au mai rămas şi câte 
cartuşe de fiecare mai sunt, se răspunde că de fiecare Escadron se mai găsesc 
câte 3-4, iar cartuşe niciunul. 

Bolşevicii se apropie de sat. Momentul este grav. Se ordonă să se 
treacă la contra atac, când bolşevicii vor încerca să intre în sat. 

Iată-i că se apropie. Primul val încearcă să intre în sat. 

Într-un iureş nebun, în strigăte formidabile de „Ura”, roşiorii se 
avântă la contra atac. Se realizează surprinderea. Baionetele îşi spun cuvântul. 
Din nou bolşevicii fug îngroziți, lăsând pe teren întregul lor armament. De astă 
dată, roşiorii se reped la armele automate ale ruşilor şi le pun imediat în 
funcțiune. Cu armamentul bolşevicilor avem acum la loc toată puterea de foc 
şi muniții din belşug. În faţa satului Achimovka atacul este pentru un moment 
zăgăzuit. 

Bolșevicii mută efortul la Vest de sat. 

Profitând de împrejurarea că Escadronul 4 s-a retras precipitat, 
reuşesc să învălu[i]e Escadronul 3 pe la Vest. 

Sublt. Bănăţeanu Gh., care se găsea cu plutonul său întărit cu o grupă 
de mitraliere şi 2 tunuri anticar, la ferma Nord-Vest (de) Achimovka, observă 
acest lucru şi se repliază, conform planului, pe liziera Nord-Vest Achimovia, 
trecând în rezerva Escadronului. Inamicul acum presează puternic în flancul şi 
spatele Escadronului 3. Acest Escadron este ameninţat cu nimicirea. 

Căpitanul Cristea Dumitru, comandantul Escadronului 3, se 
hotărăşte să contra atace pe bolşevici cu rezerva sa şi Plutonul Slt. Bănăţeanu. 

Porneşte într-o însufleţire nebună în fruntea luptătorilor. Cade ca un 
erou rănit aproape mortal. Are timp doar să strige: Sublt. Bănăţeanu 
Înainte”. 

Cu un elan şi avânt eroic, cu un curaj de care numai el era capabil, 
trece în fruntea trupei şi o antrenează la contra atac. 

O singură comandă a dat: Să răzbunăm căderea Domnului Căpitan. 
„Înainte”. Atâta a fost de ajuns. Roşiorii, în frunte cu Sublt. Bănăţeanu, 
pătrund în rândurile bolşevicilor, unde cu baioneta şi cu mâna pe ţeava 
armelor, lovesc voiniceşte în dreapta şi în stânga. Bolșevicii intră în panică şi 
din nou iată-i fugari, lăsând pe câmp întregul lor armament. 

Escadronul 3 este degajat din încercuire, a atins obiectivul fixat de 
Căpitan şi, mai presus de toate, a reuşit să răsbune româneşte căderea 
Căpitanului. A rămas de acum Comandantul Escadronului 3. 

Inamicul reia atacul cu forţe noi. Din nou văzduhul este o flacără. 
Pământul se cutremură la Achimovia şi la Vest de sat este un iad de focuri şi 
explozii. 

Subit. Bănăţeanu trece, cu curajul său nedesminţit, pe la toate 
plutoanele, îmbărbătează pe toţi şi nu permite nimănui să părăsească poziția. 
Inamicul din nou rupe, de astă dată la centru, dispozitivul Escadronului. Nu 
stă o secundă la îndoială şi cu Plutonul său, ce se afla în rezervă, se avântă la 
contra atac. 

Respinge din nou pe inamic, restabileşte situația. 

Pe timpul când dedea ultimele ordine, de cum trebuia să acționeze cu 
foc asupra inamicului, o mitralieră inamică prinde a secera. Un glonţ loveşte 
drept în cap pe Sublt. Bănăţeanu, care cade cu surâsul pe buze şi cu mâna 
arătând spre inamic. 

A fost ultimul gest ce a mai putut schița înainte de a trece în veşnicie: 
„„ Cu veselie înainte”. 

Aşa s-a stins cel mai brav ofiţer din Regiment. Cu faţa la inamic, cu 
surâsul pe buze şi cu mâna arătând direcţia numai înainte. 

Soarta a fost darnică cu el, i-a acordat moarte de erou, după faptele 
sale eroice. 

După căderea sa, Regimentul a trăit mai departe 5 zile de tragice fapte 
de arme, sângerând din belşug până la victoria finală. 

A fost înmormântat în cimitirul satului Achimovka, la aripa dreaptă a 
celor 4 ofiţeri, 2 subofițeri şi 45 soldaţi căzuţi eroic ca şi el, dar toți sub 
comanda sa, cel mai brav dintre bravi. 

A fost înmormântat fără preot ostăşesc , aşa cum se cuvine eroilor. În 
fața atâtor proaspete morminte, care închideau în ele trupurilor neînsufleţite 
ale atâtor scumpi şi dragi camaragi, întregul Regiment, în tăcere, a adresat o 
caldă rugăciune Celui de sus: 

- Să aşeze la dreapta sa pe toți aceşti mucenici eroi. 

- Sufletele lor să ne îndrume paşi[i] pe aceleaşi căi până la victoria 
finală. 

- Soarta să ne hărăzească la toţi moartea ostăşească, în fruntea 
unităţii, cu faţa la inamic şi cu surâsul pe buze al conştiinţei datoriei împlinite 
față de Tron, Ţară şi Neam. 

Apoi am jurat cu toţii să răsbunăm căderea lor vitejească, preferând 
moartea în victorie, decât viața în înfrângere. 

Dumnezeu ne-a ajutat. 

După 4 zile, la 10 octombrie 1941, Regimentul a ajuns la Fluviul Don, 
înscriind astfel cea mai epocală pagină în istoria plină de lupte a neamului 
românesc. 

În semn de pioasă amintire a celui ce a fost Sublt. Bănăţeanu Gh., 
Regimentul l-a propus post-mortem la decorarea cu „Mihai Viteazul. *. Este 
cea mai slabă recompensă pe care putea[u] să i-o acorde o mână de camarazi 
de elită, înfrăţiţi în moarte cu el. 

Faptele sale de arme depăşesc omenescul din noi. 

A fost legat numai cu sufletul mare de pământul şi inimile româneşti. 

Măreţia faptelor sale, splendidele sale calităţi morale de adevărat 
ofițer, Comandant şi ostaş, vor trece în eternitate. Copii[i] din leagăn vor fi 
adormiţi de mame, cântându-le, în şoapte, versuri eroice din viaţa sa, 
străduindu-se fiecare mamă, să nu fie auzită de nimeni altcineva decât de 
sufletul lui Bănățeanu şi al copiilor lor, dorindu-le o viaţă clară, o inimă de leu 
şi un suflet de erou. ” 

Durerea din sufletele celor rămaşi acasă, familia, rudele, prietenii, n-a 
fost ostoită. Unchiul lui, preotul Gheorghe Cotenescu, şi-a convins enoriaşii că 
merită cu prisosinţă să fie inclus pe placa de marmură cu numele eroilor din 
comună, pusă pe zidurile porţii de intrare în curtea bisericii noi din Stoeneşti. 
La Câmpulung-Muscel, familia îndoliată a ridicat un Monument al Eroilor în 
cartierul Schei, cu numele fiului mort pentru Neam şi Țară. Aşa se explică 
faptul că în 1984, când un colectiv de oameni cu suflet, în frunte cu Prof. univ. 
dr. Petre Popa, au realizat „Cartea de Aur a Eroilor judeţului Argeş”, numele 
bravului între bravi care a fost sublocotenentul de cavalerie Gheorghe 
Bănăţeanu (1917-1941) este înscris la două localități diferite. 

Dumnezeu să-l aibă sub paza Lui cea Sfântă pe toţi Mucenicii 
Neamului Românesc ! 


GHEORGHE BANATEANU, THE CAVALRY UNDER-LIEUTENANT 
FROM MUSCEL COUNTY FALLEN AT AKIMOVKA (1941) 
Abstract 


After the successful „Munich", the 3rd Romanian Army (the Mountain 
Corps and the Cavalry Corps) proceeded further on, crossing the Bug and 
Dnieper rivers, advancing towards the Nogai Steppe (north of the Sea of Azov), 
fixing and destroying Armies 9 and 18, elite Soviet large formations. 

Gheorghe Bănăţeanu, under-lieutenant in the 8th Cavalry/Rosiori 
Regiment, lost his life during the epic battle of Akimowka in September 1941. 
This paper is dedicated to the tragic fate of the hero who did not reach yet 
the age of 24. 

DIN UMBRA ISTORIEI. DESTINE ÎMPLETITE: 
FAMILIILE CĂLINESCU, BARANGA, RĂUTZOIU ŞI COTENESCU 


RADU PETRESCU-MUSCEL” 


Prezentul studiu constituie o încercare modestă de a surprinde în 
profunzime dimensiunile împletirii destinelor a patru familii argeşeano- 
dâmboviţeano-muscelene cu reprezentanţi de seamă in viaţa politică, socială, 
economică şi culturală a României Mari: Călinescu, Baranga, Răutzoiu si 
Cotenescu. 

Înrudiţi prin căsătorii efective şi potenţiale, câţiva dintre aceştia, ctitori 
cu dragoste de Dumnezeu şi de popor, cu cariere interesante, au deţinut poziţii 
însemnate în prima jumătate a secolului XX, atât la nivel naţional, cât şi local, 
fără să rupă legătura cu proprietățile lor funciare, fărâmiţate în timp şi 
acaparate brutal de un stat comunist pus pe căpătuială, fără a mai putea fi 
recuperate integral şi revalorificate după 1990 de către urmaşii lor legali, care 
încearcă să-i scoată şi pe această cale din umbra istoriei. 

Potrivit arborelui genealogic reconstituit parțial şi după ceea ce ştiu din 
familie, mă număr printre ultimii reprezentanţi, la a şaptea spiţă, ai unei 
respectabile familii de boiernaşi de ţară, avându-și obârşia în fostul judeţ 
Muscel. Mama mea, Lucreţia-Paraschiva Cotenescu, unica fiică a preotului 
paroh din vatra medievală a actualei comune Stoeneşti, s-a prăpădit în anul 
1990, mărturisindu-mi multe lucruri interesante care, coroborându-le pe cele pe 
care deja le cunoşteam de la bunica maternă, preoteasa Elisabeta Cotenescu 
(1895-1980), născută Răuţoiu, m-au ajutat să configurez mai bine genealogiile 
ambelor familii, Cotenescu şi Răutzoiu (ulterior Răuţoiu). 

Curiozitatea m-a îndemnat să verific aceste informaţii preliminare şi 
prin identificarea altor surse care să le consolideze şi, de ce nu, să le amplifice. 
În marile biblioteci din Bucureşti am consultat colecţiile de periodice şi 
numeroase cărţi, inclusiv de memorialistică, iar în arhivele din Bucureşti, 
Piteşti şi Târgovişte registre de stare civilă, aşezăminte de obşti şi documente 
vechi în litere chirilice traduse doar în mică parte, dar extrem de interesante atât 
pentru istoricii de specialitate, cât şi pentru persoane ca mine (economist, 


ă Bucureşti. 

traducător autorizat, ziarist şi publicist), dornice să-şi cunoască mai bine 
antecesorii. 

Membri ai familiilor de moşneni stoeneşteni Cotenescu şi Răuţoiu 
şi-au unit destinele, în mod paradoxal, pornind de pe teritoriul judeţului vecin, 
Dâmboviţa. Astfel, străbunicul meu, viitorul preot loan Cotenescu (1847- 
1917), născut în satul Coteneşti care a dat numele întregului neam, era nepotul 
boiernaşului Gheorghe N. Cotenescu (zis Ghiţă), ctitorul primei biserici 
ridicată de familie, în Coteneşti (1781) şi care la rândul său era nepot de fiu lui 
Ioniţă Vătaful, ce se trăgea, pe filiaţie masculină, din luzbaşa Neagoe ot 
Cetăţeni, însemnat dregător la hotarele Valahiei spre sfârşitul domniei lui 
Constantin Brâncoveanu. 

După absolvirea Seminarului Central din Bucureşti (1868), s-a putut 
căsători şi preoţi abia în 1871, la insistenţele enoriaşilor din comuna Izvoarele 
(azi în componenţa comunei Voineşti), 
într-o parohie lipsită de preoți şi cu 
biserici ruinate. Apostolind din greu 
acolo, împreună cu prezbitera Dumitra 
Voiculescu, din Voineşti, a ctitorit în 
doar câţiva ani două biserici de zid, una 
la Manga (filială), iar cealaltă la 
Izvoarele, cea mai frumoasă dintre cele 
două, monument istoric cu hramul 
„Înălţarea Domnului”, construită, 
conform pisaniei, în perioada 1874-1877 
şi sfințită la 13 aprilie 1877, anterior 
Declaraţiei de Independenţă a viitorului 
Regat al României. 

Printre numeroşii lor copii s-a 
numărat şi bunicul meu matern, viitorul 
preot Gheorghe 1. Cotenescu (1886- 
1965), născut la Izvoarele-Dâmboviţa şi 
decedat la Stoeneşti-Muscel, unde, ca Preotul profesor Gheorghe Cotenescu, 
urmaş al boiernaşilor Coteneşti, a ctitorit născut la Izvoarele-Dâmboviţa, cu 





o a patra biserică, parohie rurală în care a parohie la Stoeneşti-Muşcel între 
slujit nu mai puţin de 52 de ani (1913- 1973 și 1965 (52 de ani), prim-ctitor 
1965), întrerupţi doar de vremelnicul al bisericii noi din localitate 


! Radu Petrescu, Ramura Coteneştilor dâmbovițeană, vrednici slujitori ai bisericii şi culturii, în 
publicaţia online „Incomod-Media”, Târgovişte, 16.05.2012, http://incomod- 
media.ro/ziar/ramura-cotenestilor-damboviteni-vrednici-slujitori-ai-altarului-si-culturii/; text 
preluat integral la 07.06.2012 şi de site-ul http://Awww.raulalb.net/ramura-cotenestilor- 
damboviteni-vrednici-slujitori-ai-altarului-si-culturii/ - ambele accesate la 30.10.2014. 

stagiu de 14 luni de martiraj în temniţele comuniste (martie 1949 - mai 1950), 
condamnat retroactiv cu sentinţa nr. 478 din 11 mai 1950, emisă de Tribunalul 
Militar al Regiunii II Militare Bucureşti în procesul primului lot al 
muscelenilor membri şi susţinători logistici ai celei mai longevive organizaţii 
de rezistenţă anticomunistă din România, „Haiducii Muscelului”, înfiinţată şi 
condusă de Lt. col. Gheorghe Arsenescu, originar din Câmpulung-Muscet”. 

Provenind dintr-o familie cunoscută atât în judeţul Muscel (fusese 
botezat de Mihai, fiul cel mic al bogatului negustor Nicolae Rucăreanu), cât şi 
în judeţul Dâmboviţa, dar şi datorită diversităţii activităţilor pe care le-a 
desfăşurat în perioada studenţiei bucureştene, în cadrul Asociaţiei Studenţilor 
Teologi, al celor mai valoroase societăţi corale din Capitală, „Carmen” (dirijor 
D. G. Kiriac) şi „Hora” (dirijor Juarez Movilă), al recent înfiinţatei „Asociaţii a 
Cântăreţilor Bisericeşti din România” (preşedinte profesor şi protopsalt Ion 
Popescu-Pasărea, secretar Gheorghe I. Cotenescu), al „Ligii Culturale” 
(animator cultural şi funcţionar în conducerea centrală şi membru al secţiei 
Bucureşti, condusă pe atunci de scriitorul Ion Slavici), al Partidului Naţionalist- 
Democrat, înfiinţat la 23 aprilie 1910 (copreşedinţi profesorii Nicolae Iorga şi 
A.C. Cuza), nu i-a fost deloc greu să intre în atenţia familiei uneia dintre cele 
mai importante personalităţi târgoviştene, avocatul Victor Baranga-Savovici, 
mare proprietar de moşii la limita dintre judeţele Dâmboviţa şi Argeş (comuna 
Ciupa, azi în Argeş), publicist, magistrat, membru marcant al Partidului 
Conservator (vicepreşedinte al organizaţiei judeţene din 1908, prefect, deputat, 
secretar general la Ministerul Domeniilor), preşedinte de onoare al secției 
locale a „Ligii Culturale”, - omul căruia judeţul Dâmboviţa îi datorează, pe 
lângă frumoasa reşedinţă din localitate, demersul acceptat imediat de Ministrul 
de Război Nicolae Filipescu, soldat cu ridicarea Liceului Militar de la 
Mânăstirea Dealu. În 1917 era maior în rezervă, la Reg. 6 Roşiori. După 
Războiul de Întregire a Neamului, Victor Baranga a ocupat poziţii însemnate în 
cadrul Partidului Poporului (Alexandru Averescu), respectiv al Partidului 
Naţional Agrar (Octavian Goga)”. 

Legătura dintre familia Lucreția (alintată Cocuţa — născută Chiriac, la 
Piteşti) şi Victor Baranga-Savovici cu familia preotului Gheorghe I. Cotenescu 
a cunoscut o nouă etapă din momentul în care aceştia au acceptat să le fie naşi 
de căsătorie, oficiată la Izvoarele în aprilie 1912 de către primarul Gheorghe I. 
Marinescu, căsătorit cu Alexandrina, născută Cotenescu (sora preotului), 





? Ulterior, după mutarea centrului de greutate la Nucşoara, condusă iniţial de Arsenescu, apoi de 
către fraţii Toma şi Petre Arnăuţoiu din localitate (n.a.). 

3 Prof. univ. dr. Petre Popa (coordonator), Enciclopedia Argeşului şi Muscelului, vol. 1, 
Biblioteca Judeţeană Dinicu Golescu, Piteşti, 2010 (lit. A-C), p. 239 (ediţie online). 
http://ww.bjarges.ro/biblioteca/profesional/proiecte/enciclopedia-argesului-si-muscelului/ 

* Enciclopedia Târgoviştei, Primăria oraşului Târgovişte, Ed. Bibliotheca, Târgovişte, 2012, p. 
83. 

părinţii viitorului partizan Traian Gh. Marinescu Geagu, aghiotantul Lt. col. 
câmpulungean Gheorghe Arsenescu?. Din familie ştiu cât de frumoasă a fost 
această nuntă de poveste, care a ţinut trei zile şi trei nopţi, la care au luat parte 
cele mai importante tarafuri de lăutari din ambele judeţe (ex. Pantilică, din 
Câmpulung-Muscel). 


« dhe 


$ 





Avocatul Victor Baranga cu familia. 


O prietenie bazată pe cinste şi respect i-a făcut pe soţii Baranga să 
devină şi naşii de botez ai tuturor celor trei copii cu care Dumnezeu a dăruit 
căminul preotului Cotenescu, iar toate numele acestora provin din rândul 
familiei Victor Baranga (Lucreția, cu cei doi copii ai lor, Victor şi Şerban 


5 Radu Petrescu, Anihilarea „bandiţilor” de pe Muntele Roşu conduşi de Colonelul Gheorghe 
Arsenescu. Rolul jucat de Traian Marinescu Geagu şi Anton Alexandrescu, în „Arhivele 
Totalitarismului”, INST, Bucureşti, nr. 1-2/2012, p. 59-74. 

Baranga, viitori avocaţi bucureşteni): Lucreţia-Paraschiva (alintată tot 
Cocuţa), mama mea (născută în 1930), Victor-Gheorghe (unchi, 1933) şi 
Şerban-lon (unchi, 1935), cu toţii decedați între timp. 

Personalitate complexă, cu o carieră preoțească de nu mai puţin de 
53 de ani (| an la Conţeşti-Muscel şi 52 de ani la Stoeneşti) şi una didactică 
de 22 de ani, la nu mai puţin de patru seminarii teologice (pedagog la „Nifon” 
din Bucureşti şi profesor la Seminarul Orfanilor de Război “Patriarhul Miron” 
din Câmpulung-Muscel, Seminarul „Neagoe Basarab” din Curtea de Argeş şi 
Seminarul Monahal Cernica-llfov), preot militar, iniţial locotenent, apoi 
căpitan, în întreaga campanie (1916-1919), „de la Nistru până la Tisa”, ataşat 
spitalelor de evacuare a răniților şi ulterior la Regimentul „de fier” 9 Vânători 
condus de viitorul general de corp de armată „ă la suite” Gheorghe 
Rasoviceanut, preotul Gheorghe I. Cotenescu nu a pregetat să răspundă 
favorabil solicitării exprese a lui Nicolae Iorga de a susţine conferinţe în 
cadrul Universităţii Populare de la Vălenii de Munte”. Cu toate acestea, nu 
şi-a neglijat enoriașii, în general comuna Stoeneşti. Prestigiul său pe plan local 
era atât de mare încât, pe lângă marea bucurie de a ctitori la rândul său o 
frumoasă biserică, a condus, pe rând, toate obştile moşneneşti din Stoeneşti 
(lineşti-lacobeşti, Coteneşti şi Brăşeşti-Runcu) şi coperativa forestieră 
„Mihai Bravul”, a fost vicepreşedintele Căminului Cultural „Mihai 1”, a 
condus filiala locală a organizaţiei „Cultul Eroilor”, a fost ales preşedinte al 
„Asociaţiei Preoţilor Musceleni” şi membru în consiliul de administraţie al 
„Casei de Economie şi Credit a Clerului Ortodox din România”, membru 
în conducerea primei Camere de Comerţ a judeţului Muscel, aleasă în august 





$ Lucrarea, susţinută la Piteşti la sesiunea de comunicări ştiinţifice din 2014, a fost actualizată 
sub acest aspect datorită decesului lui Victor-Gheorghe Cotenescu la 28.07.2015, fiind 
înmormântat la Câmpulung-Muscel. Lucreţia-Paraschiva Cotenescu a murit în 1990, fiind 
înmormântată în cavoul din Stoeneşti, iar Şerban Ion Cotenescu în 2009, fiind înmormântat la 
Bucureşti (n.a.). 

7 Printre elevi, floarea ortodoxiei româneşti: Patriarhii Teoctist Arăpaşu şi lustin Moisescu, 
Episcopii Gherasim Cristea şi Eftimie Toma, mari duhovnici ai neamului, precum Sofian 
Boghiu, Felix Dubneac, Roman Braga, Ioasaf Popa, Tănase Petroniu, Justin Pârvu, muzicologii 
Anton Uncu şi Gheorghe Moisescu, etc. (n.a.). 

5 Deşi a pus la dispoziţia regelui Mihai 1 vila sa din Sinaia pentru un radioemiţător necesar 
comunicaţiilor cu Palatul pentru pregătirea loviturii de stat de la 23 August 1944, i-a fost dat şi 
lui să cunoască “farmecul” închisorilor comuniste. Renumita arhitectă Henrietta Delavrancea- 
Gibory i-a proiectat splendida vilă de la Balcic, cunoscută sub numele “Vânturile, valurile”, 
generalul fiind extrem de legat de Dobrogea şi Cadrilater (n.a.). 

” Radu Petrescu, Intelectuali musceleni la Vălenii de Munte, în “Magazin Istoric”, anul XLIV, nr. 
11 (524), noiembrie 2010, p. 12-14. Preotul Gheorghe I. Cotenescu a susţinut 13 conferinţe în 
perioada 1931-1943, depăşind, cumulat, numărul de conferinţe susţinut de ceilalți argeşeni şi 
musceleni (lon Chelcea, Radu Gyr-Demetrescu, Costin Petrescu, Florian Ştefănescu-Goangă şi 
Victor Slăvescu) (n.a.). 

19 Condusă de preotul-profesor Petre Partenie (n.a.). 

1925", deputat de Muscel!?, cu numeroase iniţiative şi luări de cuvânt pe linia 
susţinerii intereselor alegătorilor săi, inclusiv discursul de omagiere a poetului 
Octavian Goga, care împlinise 50 de ani. 

Mulţi membri ai neamului Baranga au avut o carieră militară. Este 
cazul colonelului de cavalerie Nicolae Baranga-Savovici (născut în 1862), care 
s-a căsătorit cu văduva Chiriachiţa (Liţa) Antonescu, călăuzindu-i fiul, pe 
viitorul Mareşal Ion Antonescu, tot spre o carieră militară. La rândul său, 
Constantin Baranga-Savovici (născut în 1864), înrudit prin căsătorie cu neamul 
Zeuceanu, a fost Directorul Direcţiei Cavalerie din Ministerul de Război, în 
timp ce Mihai Baranga, colonel de artilerie, a făcut parte din Statul Major 
Regal în calitate de aghiotant personal al regelui Carol I. Inclusiv fete din 
neamul Baranga s-au căsătorit cu militari de carieră. Este cazul Lucreţiei 
Baranga, căsătorită cu artileristul Mihail Priboianu (născut în 1848), viitor 
general de brigadă şi Mareșal al Curţii Regale, dăruindu-i doi fii, pe Emil 
(avocat) şi Mihail Priboianu (inginer), al doilea având o interesantă carieră 
politică în cadrul organizaţiei argeşene a Partidului Naţional Ţărănist, condusă 
de Armand Călinescu, dar şi pe linie guvernamentală 5. 

Am insistat însă asupra numelui complet pentru că o mare parte a 
reprezentanţilor acestui neam au ţinut să îl păstreze sub forma Baranga- 
Savovici. 

Originea acestui neam se află tot în arealul format de judeţele Muscel- 
Argeş-Dâmboviţa, unde există şi un râu cu acest nume. Astfel, colonelul 
Nicolae Baranga-Savovici, fiul vistiernicului Sava Baranga din Câmpulung- 
Muscel, dintr-o veche familie boierească, a fost trimis în Rusia ca iuncăr!“ 
pentru a-şi face educaţia militară la Ecaterinoslav, întorcându-se ca ofiţer de 
lăncieri şi cu pronume rusificat în Savovici. S-a căsătorit în 1858 cu Adelaida 
Mănciulescu, iar în 1865 a demisionat din armată, refuzând să ia parte la 
complotul împotriva domnitorului Alexandru loan Cuza pentru că n-a fost de 
acord să-şi încalce jurământul militar. În 1888 era senator de Dâmboviţa, fiind 
ales la colegiul I, al marilor proprietari. 





!! Preşedinte profesor Alexandru Muşatescu, tatăl dramaturgului Tudor Muşatescu. Lista liberală, 
în frunte cu protopopul Nicolae Proca, fost coleg de studenţie, a fost înfrântă în alegeri de 
Opoziția Unită (n.a.). 

12 Mandat câştigat în timpul guvernării lorga-Argetoianu (1931-1932), în compania unor 
politicieni precum Constantin I. C. Brătianu, Ion Mihalache, dar şi a lui C. Gatoski, din camarila 
regelui Carol al II-lea, impus prin Argetoianu (n.a.) 

5 Inginer, absolvent al Şcolii Naţionale de Mine de la Paris, Mihail Priboianu (vărul lui Armand 
Călinescu).Prefect şi deputat de Argeş, iar în guvernul Ion Gigurtu ministru al Înzestrării 
Armatei (04.07-04.09.1940). Ambii fraţi au trecut prin iadul temniţelor comuniste. 
http://enciclopediaromaniei.ro/wiki/Mihail_Priboianu - accesat la 30.10.2014. 

14 Cadet (n.a.) 

Nicolae şi Adelaida Baranga-Savovici au avut doi băieţi, pe Alexandru 
(născut în 1860) şi pe Victor (născut în 1866). Alexandru a absolvit Şcoala de 
Poduri şi Şosele din Bucureşti, devenind inginer, iar din 1887 a intrat în 
serviciul Ministerului Lucrărilor Publice, pentru care a executat activități mult 
apreciate în numeroase judeţe: Tulcea, Dâmboviţa, Buzău şi Argeş). 

În 1907 a fost numit inginer-şef al judeţului Olt şi ulterior a fost 
transferat, pe acelaşi post, în judeţul Argeş, A deţinut moşii în comuna Ciupa şi 
lângă Găeşti. A păstrat tradiţia tatălui, fiind iniţial căpitan în rezervă la Reg. 2 
Roşiori, iar în timpul primului război mondial colonel. S-a căsătorit cu Maria, 
fiica senatorului de Olt Theodor Athanasiu, care i-a dăruit trei copii: Alexandru 
(născut la 01.01.1894), Adela (1895) şi mezina Elena (răsfăţata Lalla, cu patru 
căsătorii la activ — Dragomirescu, Zamfirescu, Zmieureanu, Popescu-Racova — 
primul său fiu fiind Alexandru Dragomirescu-Baranga'). 

Alexandru, alintat Bibi, a îmbrăţişat cariera militară, iar la 01.07.1914 
a fost avansat sublocotenent de cavalerie, fiind încadrat în Reg. 9 Roşiori, care 
făcea parte din Divizia 1 Cavalerie, comandată de la începutul Războiului de 
Întregire, pe rând, de gen. loan Herescu, gen. Nicolae Botea, col. loan Rusescu 
şi gen. Mihail Schina'€. Urmează, la bine şi la rău, destinul acestei unităţi de 
elită, murind în august 1917, în crâncena bătălie de la Oituz, la „Porţile 
Iadului” de pe dealul Coşna (cota 789), de unde Armata a I-a austro-ungară, 
inclusiv subunitatea germană de comando condusă de viitorul Mareşal Erwin 
Rommel, pe atunci locotenent, a încercat în zadar să-şi croiască drum spre Tg. 
Ocna, pe Valea Trotuşului. 

În plină ofensivă inamică şi amenințat cu străpungerea frontului, 
generalul Alexandru Averescu ordonă Corpului 2, la 10 august, să trimită în 
zonă orice rezervă disponibilă. Bătălia de la Mărăşeşti fiind în plină 
desfăşurare, Divizia 1 Cavalerie, condusă din 23 decembrie 1916 de generalul 
Mihail Schina, ajunge cu trenul la Oneşti, în dimineaţa zilei de 11 august. 
Urmau să mai sosească un batalion de grăniceri şi unul de vânători. Între timp, 
Grupul Gerock cucerise ultimele două înălțimi ce-l mai despărțeau de Valea 
Trotuşului. În disperare de cauză, generalul Schina ordonă descălecarea întregii 
divizii şi urcarea imediată, fără odihnă, spre vârf. O brigadă contraatacă pe 
panta sudică a dealului Coşna, iar Brigada 2 Roşiori, din care făcea parte şi 
slt. Alexandru Baranga, ia cu asalt dealul Stibor. Ambele obiective sunt 
cucerite de cavaleria descălecată. În paralel, Reg. 1 Vânători recucereşte satul 





15 Alexandru (Dudu) Dragomirescu-Baranga, condamnat în procesul „Mişcării Naţionale de 
Rezistență” (cap de lot gen. Aurel Aldea). Faţă de mama acestuia a făcut o pasiune generalul 
Constantin Niculescu, fostul comandant al Corpului V din Armata a IV-a (gen. Mihail Racoviţa), 
cu rol major în succesul ofensivei sovietice de la “Poarta Iaşului”, implicat în lovitura de stat de 
la 23 august 1944, ultimul şef al Casei Militare Regale până la abdicarea regelui Mihai I (n.a.). 


15 Anuarul armatei române pe anul 1914, p. 457, poz. 181. 

Oituz din mâinile Diviziei 117 germane. În timpul nopţii soseşte şi o brigadă de 
grăniceri. Divizia 1 Cavalerie, întărită cu patru batalioane şi două baterii, 
primeşte ordinul să cucerească întregul platou Coşna şi să înainteze spre Slănic. 
Reuşeşte să cucerească vârful şi să-l menţină în faţa contraatacurilor repetate 
efectuate de Divizia 117 germană. Treptat, luptele scad în intensitate până la 19 
august când inamicul atacă din nou puternic în sectorul Coşna, în care Divizia 1 
Cavalerie (de-acum infanteriști) fusese intercalată între Diviziile 6 şi 7 
Infanterie. Avantajate de superioritatea importantă de forţe, trupele germane 
reocupă vârful, dar cavaleriştii se repliază pe panta estică a muntelui, unde 
rezistă cu îndârjire. În cursul nopţii, Armata a II-a trimite ca întăriri două 
batalioane de grăniceri si un regiment de infanterie. Pe 20 august, la ora 7:00, 
Divizia 1 Cavalerie astfel întărită şi protejată de artileria română disponibilă 
atacă şi reuşeşte să recucerească o parte din terenul pierdut ziua precedentă. 
Această actiune constituie ultimul episod important al celei de-a doua bătălii de 
la Oituz. Inamicul reuşise să înainteze intre 2 si 6 km pe un front larg de 20 km, 
dar eşuase să pătrundă pe Valea Trotuşului, de unde vroia să atace din spate 
armatele româno-ruse aflate în sudul Moldovei. 

Pierderile Diviziei 1 Cavalerie au fost imense: 75%. Nu i-a fost 
uşor nici inamicului, cu pierderi evaluate la cel puţin 50%. Inclusiv Lt. 
Erwin Rommel a fost grav rănit la mână, primind un “binemeritat” concediu 
necesar refacerii după depresia cruntă suferită în urma pierderii multor 
camarazi în timpul asaltului şi menţinerii controlului asupra cotei 789, dar şi a 
frustrării de a nu fi putut obţine, o nouă victorie: coborârea abruptă, de pe 
dealul Coşna, la doar 30 de minute, după cum estima el, de Tg. Ocna. 

Alături de slt. Alexandru Baranga (avansat post-mortem la gradul de 
locotenent), au luptat la Coşna în cadrul Reg. 9 Roşiori, printre alţii, cpt. Radu 
Miclescu, It. Demostene Mărgăritopol şi slt. loan C. Răuţoiu, despre care voi 
vorbi în continuare. 

Slt. loan C. Răuţoiu'”, născut în Bucureşti la 12.05.1895, era fiul 
medicului Constantin Răutzoiu (1859-1906)'5, primul doctor în medicină 
originar din comuna musceleană Stoeneşti (1885), dar care nu ar fi putut reuşi 
în viaţă fără sprijinul neprecupeţit acordat de mama sa, Maria Jocu (văduvă, 
recăsătorită Jocu) şi fratele său mai mare, loan Răuţzoiu/Răuţoiu. Doctorul 
Răutzoiu/Răuţoiu a desfăşurat o activitate remarcabilă în epocă, la Spitalul 
Colțea, la Clinica Universitară de Medicină Operatorie şi la Spitalul de Copii 
din Bucureşti!”. Ca delegat al Asociaţiei Studenţilor Medicinişti, Constantin 


17 Avansat la 01.07.1916. Anuarul armatei române pe anul 1914, p. 384, poz. 71. 

15 Nume modificat ulterior în Răuţoiu, coexistând ambele variante în funcţie de dorinţele 
membrilor acestui neam de moşneni din fostul judeţ Muscel (n.a.). 

19 Prof. dr. Nicolae Tomescu (născut în 1859), coleg şi viitor director al Spitalului de Copii din 
Bucureşti, l-a descris nu doar ca simplu om public, ci şi ca pe mare binefăcător al familiilor 

Răutzoiu luase parte la numeroase congrese studenţeşti (Bacău, 1882; T. 
Severin, 1883; Galaţi, 1884), fiind considerat, pe linie profesională, mâna 
dreaptă a prof. univ. dr. Grigore Râmniceanu. E şi motivul pentru care 
studentul Răutzoiu, interesat de studiu, nu de politică, nu se alătură studenţilor 
socialişti, printre care se afla şi Constantin Bacalbaşa, care au declanşat 
numeroase greve în perioada 1883-1884, vizând atât “intransigența” 
pedagogică a profesorului Romniceanu, cât şi apartenenţa acestuia la Partidul 
Liberal. Încă de la înfiinţare, îl regăsim pe doctorul Răutzoiu ca membru al 
colectivului de redacţie al publicaţiei de specialitate „Presa Medicală 
Română””, condusă de viitorul general medic Athanase Demosthen(e). 
Deranjat de o „tradiţie” care se respecta în continuare, deşi în multe cazuri nu 
se justifica - faptul că specialiştii cu studii în străinătate ocupau catedre 
universitare fără concurs - dar şi datorită regretului că nu putuse obţine în 
1895, prin concurs, postul de medic primar la Spitalul Colentina, fiind preferat 
doctorul Nicolae Racoviceanu-Piteşti, cu studii la Paris, Constantin Răutzoiu 
părăseşte sectorul public, îşi deschide cabinet particular în centrul Capitalei şi 
intră în politică. Tânărul medic pătrunde astfel în elita partidului, e o prezenţă 
activă la Clubul Liberal, devine membru al Clubului Tinerimei, este invitat la 
balurile anuale de la Palatul Regal, se implică în campanii electorale, obţine 
două mandate de consilier municipal sub guvernări liberale, îl “ghidează” în 
teritoriu pe ministrul Eugen(iu) Stătescu, preşedintele organizaţiei liberale 
muscelen. Aflat în plină ascensiune pe scara socială, moare în floarea vârstei, 
fără să se mai poată alătura echipei noii stele a partidului, Ionel Brătianu. 

Doctorul Răutzoiu s-a căsătorit cu Elena Mateescu şi au avut doi copii, 
Ioan şi Maria. Locuinţa lor din Bucureşti (str. Take Ionescu nr. 29), realizată cu 
ajutorul arhitectului Gregoire Marc, este monument istoric şi constituie o 
bijuterie arhitectonică, atât datorită formei neobişnuite (triunghiulară), cât şi 
datorită frumuseţei decoraţiunilor de sub streaşină. O adevărată bucurie 
sufletească s-o priveşti, faţă de tristeţea ce te cuprinde când priveşti locuinţa 
unui alt medic provenit din aceeaşi regiune, dr. lon Nanu-Muscel, construită în 
aceeaşi perioadă, aflată în apropiere (Piaţa Romană) şi ajunsă între timp o ruină 
terifiantă din vina celor cărora le fusese dăruită de văduva medicului: 
Academia de Înalte Studii Comerciale şi Industriale (azi Academia de Studii 
Economice). 





sărace din Bucureşti şi un păstrător al tradiţiilor culturale, cu precădere a celor muscelene. Aşa a 
şi murit, dansând cu foc rapidul „brâuleţ” muscelean, la Sinaia. Rămăşiţele pământeşti au fost 
aduse cu trenul la Bucureşti iar sicriul depus la Biserica Albă, urmând să fie înmormântat la 
cimitirul Bellu, cu onoruri militare — fusese căpitan medic în rezervă, decorat cu ordinul 
„Coroana României” (n.a.). 

% Printre colaboratorii revistei se număra şi medicul Gheorghe Rigani, stabilit ulterior la 
Câmpulung- Muscel, a cărei fiică a fost una din profesoarele mamei mele, la Liceul de Fete din 
localitate (n.a.). 

E dai 
Sta 





Ca CA 
Pi 


d. 


Familia Răuţoiu din Stoeneşti-Muşcel. 


Din momentul în care m-am reîntors de la Câmpulung Muscel la 
Bucureşti (1963), am intrat de mai multe ori cu mama în casa doctorului 
Răuţoiu, moştenită între timp de fiica Maria, căsătorită cu doctorul Virgil 
Capitolin. Mi-a făcut plăcere să intru din nou, de curând, mai ales la parter, 
unde se află câteva spaţii cu destinaţie comercială (magazine, cofetării etc.), dar 
care nu i-au stricat defel farmecul. 

Faţă de Maria, pe care doctorul Răutzoiu o trimisese în străinătate, să 
studieze la pensionul Notre Dame de Sion, tânărul sublocotenent de cavalerie 
Alexandru Baranga a nutrit o adevărată pasiune, din păcate respinsă de părinţii 
acestuia, în special de către mamă, pe care, probabil, o deranja faptul că nu 
provenea dintr-o familie la fel de bogată, chiar dacă membrii stoeneşteni ai 
familiei de moşneni Răutzoiu deţineau în zonă peste 150 hectare de teren arabil 
şi peste 1.000 de hectare de pădure (inclusiv un munte). 

Cu durere în suflet, Alexandru, care întreținea — inclusiv cu ajutorul 
camaradului său, slt. loan C. Răuţoiu — o amplă corespondenţă atât cu Maria C. 
Răuţoiu, cât şi cu sora lui Adela, 
căsătorită între timp cu Armand 
Călinescu”, îi mărturiseşte Adelei 
dorința lui tragică de a abandona 
această lume, aşteptându-şi destinul 
fatal pe frontul de la  Coşna, 
deziluzionat, nemaiavând motive să 
lupte pentru a supravieţui. 

La Arhivele Naţionale Istorice 
Centrale” am identificat recent şi am 
ordonat cronologic o corespondenţă 
inedită, care confirmă dilema fără 
ieşire în care se afla tânărul Alexandru 
Baranga. Ea ne ajută să identificăm mai 
uşor traseul urmat de Divizia | 
Cavalerie în 1917, dar să aflăm şi 
amănunte interesante din viaţa cuplului 
Adela  Baranga-Armand Călinescu, 
domiciliaţi la Iaşi. De exemplu faptul că 
Armand Călinescu deja funcţiona ca şef 
de cabinet al ministrului LI. G. Duca 
imediat după ce se căsătorise. 





Adela Călinescu (născută Baranga). 


Doc. 1 

Carte poştală militară 

Ştampila rotundă din 24 mai 1917 (Div. | Cav.). Ştampila rotundă roşie a 
Armatei de Operații, Reg. 9 Roşiori — Stat Major — LIBERA EXPEDIȚIE. 
Ştampila dreptunghiulară CENSURA. 


D-nei Adela Călinescu 
14 Cuza Voda 14 
La laşi 


Numele: Lt. Baranga 
Unitatea: Reg. 9 Rosiori 





21 În a doua jumătate a lunii aprilie 1917, pentru că actul dotal întocmit de maiorul Alexandru 
Baranga (tatăl) în favoarea Adelei, care urma să îl ia de soţ pe magistratul Armand Călinescu, 
domiciliat în Slatina, este datat 16.04.1917 (n.a.). 

* A.NII.C., fondul Armand Călinescu (inventar 1692). 

Ma chere Adele, 

Jai regu ta lettre par Ionel Rautoiu et je suis content que tu va bien et 
que tu es heureuse et que tu (sic!) le monde est si gentil avec toi. Armand doit 
etre content d'âtre nomme chef de cabinet et surtout de Duca, qui est tres bien. 
Jai ete a Pascani, Dimanche, pour affaire de service; du petrole pour le 
regiment. Je voudrais bien venir a Jassy pour un jour, mais c'6st difficile 
d'avoir la permission. Surtout qu'il &st question que nous allons plus haut que 
nous sommes. Je n'ai pas encore regut ta carte postale jusqu'ă prâsent. A 
Botosani ne j'ai plus €te depuis longtemps. Jai 6crit aussi ă Tante Rhoda. Je 
t'embrasse ainsi qu' Armand. 

Biens des choses de ma parte ă la famille Calinescu. 

Bibi 


Doc. 2 
Scrisoare olografă 


Vineri seara 26 Mai 1917 

Ma chere Adele, 

Je profite de depart de Ionel Rautzoiu pour t'envoyer ces quelques 
mots. 

Nous sommes ă ... (șters cu cerneală de cenzura militară). lonel te dira 
dans quelle jolie station balneaire nos sommes. 

J'espere que tu as regu ma lettre envoyee (șters cu cerneală de cenzura 
militară — Botosani?) un sergent. 

Maman doit €tre aussi ă Jassy, car elle est partie depuis une semaine de 
Botosani. 

Il n'a pas moyen de venir aussi pour quelques jours ă Jassy. 

Si par hasard tu trouves des gants, n'importe la qualite: peau ou en gils 
etc et aussi la couleur, achetes-mois et je t'enverrai l'argent par une occasion. 

(şters cu cerneală de cenzura militară). Du papier ă lettre aussi tu peux 
m'envoyer. 

J'attends une lettre de chez toi. 

Lalla est toujours ă Zvoristea; elle s'amuse tres bien. 

Comment allez-vous? 

Queest ce qui se passe de neufă la Capitale? 

Nous sommes tres loin pour €tre au courant. 

J'attends pour 2-3 jours Nenea Nae, Muty, Lydia, Leukis, Lalla, etc. Ils 
doivent venir en auto me voir. 

Je t'embrasse aussi qu' Armand. 

Biens des choses ă la famille Calinescu. 

Bibi 

Demande ă Marie Rautzoiu si elle a recu ma carte. 
Pe marginea din stânga, adăugat pe verticală: 27 Mai — Rautzoiu a 
oubli€ cette lettre, je l'envoie par la poste. 


Doc. 3 
Scrisoare olografă 


31 Mai 1917 — Mitoc 

Ma chere Adele, 

Je profite de cette occasion pour t'envoyer ces quelques mots. Ionel 
Rautzoiu m'avait promis de porter une lettre pour toi et ensuite il Pa oublie; je 
ai envoye par la poste. 

Je crois que maman est ă Jassy car elle est partie depuis plus d'une 
semaine de Botosani. 

Hier nous avouns eu la visite de Leukis, Lalla, Gheorghita et le ... 
(ilizibil) Dragomirescu”. Ils sont venus en auto, dâjeune chez nous, apres on 
s'est promen6 dans les environs, et dans notre tente, celle de Margaritopol et 
moi, qui est tres bien arrangse avec toute sorte de tapis et tableau etc. Apres 
diner ils sont r&partis ă Botosani. 

Rien de neuf par ici. Des bains dans le Prut presque chaque jour, et 
c'est tout. Je crois que je viendrais aussi pour deux jours ă Jassy, car le colonel 
doit partir pour une semaine ă Barlad. Que fait Armand? Je voudrais avoir de 
vos nouvelles, je n'ai plus recu depuis longtemps. 

Si par hasard on trouve des gants ou d'autres choses que tu crois que ce 
serait utile pour moi, achetes-moi ou €crit moi que je t'envoie de Pargent pour 
m'acheter. 

J-ai aussi ecrit a Tante Rhoda, elle ne m-a pas encore repondu. Tu €cris 
parfois a Cocutza?"? 

J'attends sans faute une reponse (par) ce mâme plutonier. Je t'embrasse 
ainsi qu' Armand. 

Bien de choses de ma part pour la famille Calinescu. 

Bibi 
Doc. 4 
Scrisoare olografă 

Ma chere Adele, 

Je t'ai crit encore une fois et je n'ai pas encore recu de reponse. 

Je profite de ce soldat pour t'envoyer cette Lettre. 


% Hariton Dragomirescu, ofiţer de cavalerie, cel care va deveni primul soţ al Elenei (Lalla) 
Baranga (n.a.). 
A Lucreția (Cocuţa) Baranga, soţia avocatului Victor Baranga-Savovici din Târgovişte (n.a.). 

Je ne sais pas encore ou se trouve maman; depuis deux seimaines je 
n'ai pas recu un mot de chez elle. 

Comment vas-tu? Que fait Armand, vous devez etre occupes, car vous 
n'6crivez plus riens. J'espere que tu as vu Rautzoiu ă Jassy, car il est parti 
depuis 5-6 jours. Ici il pleut toute la journee depuis quelque temps, de sort que 
c'est horrible. Heureusemment M-me Sonia Miclescu, la femme de Raul, se 
trouve aussi dans ce village, de sorte que nous pouvons prenons parfois le the 
chez elle. 

Nous avons une chambre tr&s bonne Marg* et moi, et la Tante a 
beaucoup plu ă Lalla et ă Leukis, quand elles sont venues nous voir. 

Je crois que Lalla ta scrit. 

De chez Papa je n'ai plus de nouvelles depuis une dizaine de jours. 

Si par hasard tu trouves du papiers ă lettre, achetes-le, et tu m'ecriras le 
prix. Aussi de l'essence de Lavant (sic!), pour preparer l'eau de Cologne, je 
crois qu'on trouve chez les pharmaciennes. 

Reponds moi par ce soldat et par Rautzoiu aussi. Que fait Tante 
Rhoda? Je voudrais aussi venir pour deux jours vous voir. 

Biens de choses de ma part ă Mesdames: Calinescu, Grecescu'“ et 
Lobey”. 

Je t'embrasse ainsi qu' Armand. 

Bibi 


Le 3 Juin 1917 


Doc. 5 
Scrisoare olografă 
Le Lundi 12 Juin, 1917 
Mitoc 
Ma chere Adele, 
Je viens de recevoir une de tes lettres 6crite le 3 Juin, avant Pautre que 
Jai recu plus tât. 


* Prescurtare de la Mărgăritopol, camaradul său de arme (n.a.). 

% Olga colonel Grecescu, rudă cu politicianul Alexandru Iliescu din Slatina şi cu familia 
Călinescu (n.a.). 

” Radu Lobey, viitorul director de cabinet al ministrului Armand Călinescu, la curent cu mersul 
operaţiunilor şi cu situația proceselor intentate legionarilor. În această calitate, s-a numărat 
printre cei care au beneficiat de “atenţia” comisiei de anchetă instituită de generalul Antonescu 
după instalarea statului naţional. Fratele lui, loan Lobey, a fost ginerele şi şeful de cabinet al 
generalului de jandarmerie loan Bengliu, direct implicat în executarea unor legionari în perioada 
1938-1940, fiind la rândul său lichidat de un comando, la închisoarea Jilava, în noiembrie 1940 


(n.a.). 

Imagines-toi qu'on a fixe l'inspection du General Schina Dimanche 18, 
Je suis navre. Je ne sais quoi faire, car il a ordone que toutes les permissions 
seront ajournses apres son inspection. 

Pattends aussi une lettre de chez Maman pour me dire la date 
definitive de marriage. Si je n'avais pas l'inspection je serais venu Vendredi ă 
Botosani et de la ă Pascani, car Papa veut que le marriage se passe toujours 
chez les Miclescu. En tout cas ă Mitoc c'est bien dificil, car il n'y ă pas meme 
une salle pour que le monde puisse ... (lizibil). 

En passant ă un autre point de vue, ta lettre m'a (fait) beaucoup pleure, 
en m'6crivant un tas des choses qui sont des imaginations d'un esprit qui court 
apres des sensations tragique, et toujours  ... (ilizibil). C”est surement 
Pinfluence de Maman, qui comme toujours prend les choses trop en 
tragique. J'ai commence ă ctre degoute de ces choses trop petite, et je 
voudrais partir une bonne fois sur le front qu'on risque sa vie, car dans ces 
conditions-lă, pour recevoir des objections, chaque jours, et des lecons de 
conduite, c'est mieux d'en finir une bonne fois care je vois que c'eut ete 
mieux d'avoir un fils qui court tous ces clubs, et qui boit dans les tavernes, en 
faisant partout des dettes, rejouir apres avoir lutte pour leur enfant, que d'avoir 
un fils et un frere, qui toute sa vie n'a fait que d'etre gentil avec sa famille, 
de faire seulement le plaisir des siens et ne pensant qu'ă leur bonheur. 

Je t'embrasse ainsi qu' Armand. 

Alexandre 


Doc. 6 
Carte postala militara — 9 August? — CENZURAT — Div. 1 Cav. (P.A.)” 

D-nei si D-lui Armand Călinescu 

Str. Cuza Voda 14 

La laşi 

Numele: Locot. Baranga 

Gradul: Reg. 9 Roşiori 

Unitatea: Div. I Cavalerie 

Ma chere Adele, 

Comment allez vous? Je n'ai plus regu un mot de chez vous. Je suis 
bien portant. Maman non plus ne m'ecrit pas. Je compte voir ces jours-ci 
Victor et Cocutza qui sont assez pres de nous." Jattends des vos nouvelles. 





% Scrisoare datată cu doar două zile înaintea sosirii întregii Divizii, cu trenul, la poalele dealului 
Coşna (n.a.). 

* Partea activă (diferită de cea sedentară) a unei unităţi militare (n.a.). 

3 Rudele din Târgovişte se refugiaseră în Moldova, deşi Victor Baranga-Savovici fusese un 
politician marcant al Partidului Conservator şi ar fi putut rămâne pe teritoriul ocupat în timpul 
guvernării Marghiloman (n.a.). 

Mes compliments ă Mesdames: Calinescu, Grecescu et Lobey. Pai vu il y a 
quelques jours Nene et Misu Calinescu. 

Je t'embrasse ainsi qu' Armand. 

Bibi 


Eroi au fost, eroi sunt încă. Coşna 1917. O victorie scump plătită, 
inclusiv de familia Baranga. 

Încă din 1918, generalul Mihail Schina a luat iniţiativa strângerii de 
fonduri, pentru a eterniza — printr-un Monument al Cavaleriei — jertfa de 
sânge a călăreților căzuţi pe câmpul de luptă de la Oituz. Pentru “Fondul Oituz” 
s-au strâns cotizaţii de la ofiţerii activi şi de rezerviă ai Diviziei 1 Cavalerie, 
fond îmbogăţit an de an, prin grija manifestată de cei care au comandat, rând pe 
rând, această mare unitate de elită. Ca amplasament al monumentului realizat 
de sculptorul Ionescu Varo”!, a fost aleasă cota 383 de pe Valea Oituzului, pe 
locul donat de Elena Grigorescu, văduva generalului Eremia Grigorescu, 
comandantul Armate a I-a în luptele de la Mărăşeşti. 

Inaugurarea monumentului s-a realizat la 19.09.1931, în prezenţa 
regelui Carol al II-lea, a reginei Maria şi a lui Mihai, Mare Voevod de Alba- 
Iulia, primiţi în gara Oneşti de primul-ministru Nicolae Iorga, de mareşalul 
Alexandru Averescu, fostul comandant al Armatei a II-a în timpul luptelor de 
la Oituz, şi de generalul Ștefănescu Amza, ministrul Armatei. Pe platoul de la 
Grozeşti (Oituz), unde se înălța Monumentul, erau dispuse în careu 
detaşamentele cu drapelele Regimentelor 4, 5, 9 şi 10 Roşiori; 7 şi 9 Călăraşi; 
Divizionului | Artilerie Călăreaţă. 

Erau prezente numeroase personalități militare, printre care generalii: 
Gheorghe Manu, Nicolae Samsonovici, Romulus Scărişoreanu, Gheorghe 
Moruzzi, Marcel Olteanu, lon Antonescu, loan Prodan, Gheorghe Atanasescu, 
Alexandru  Viişoreanu, Rodrig Modreanu, Constantin Bălăcescu, Ressel, 
Iovanovici, Pestriţu, Constantinescu, Manolescu, Negreanu, Comănescu, 
Stareşiu; coloneii: Nicolae Madancovici, Petre Constantinescu, Gheorghe 
Cialâk, Antonescu, Racoviţă, Prager, Corvin, Scărişoreanu, Pleniceanu, 
Crăiniceanu, Stamatopol, Trandafirescu, Bolintineanu, Niculescu; locotenent- 
coloneii: Manafu, Lăcătuşu, Stoenescu, Moescu; maiorii: Mircea Elefterescu”?, 
Rusescu., Gheorghiu,  Trandafil,  Madancovici,  Merişan, Niculescu, 
Cherchicescu; căpitanii: Neferu, Teodorescu, Praporgescu, Făgărăşanu, 
Georgescu etc. 


ȘI Câştigătorul concursului de proiecte, desemnat la 21.03.1924 (n.a.). 
iai Ofiţer de cavalerie, Invalid de război, viitorul şef de cabinet militar al Mareşalului Ion 
Antonescu (n.a.). 

Familia regală în vizită la Reg. 4 Roşiori „Regina Maria ” (1924). 

Regele Ferdinand şi Regina Maria ai României, George II şi Regina Elisabeta 
ai Greciei, Principesa Ileana a României şi Principele Paul al Greciei - înconjurați de 
comandanții superiori şi de ofițerii regimentului. 

De la stânga (sus): Lt. Al. Fălcoianu şi Adrian Vişineanu, maior Ion Pella, 
căpitani Corneliu Boboc, Ulm Bălteanu, Sergiu Soutza și Ion C. Răuţoiu, general 
Holban, Lt.-colonel Rodrigue Modreanu, generali Sinescu şi C. Răzvan, căpitan 
Octavian Desilla, colonel Constantin Stoilov, Lt.-colonel Scarlat Capşa, medic căpitan 
N. Manu, căpitan Radu Rusescu, veterinar maior Traian Mavovescu, sub-lt. Lazăr V. 
Catană, căpitan M. Kiriacescu; 

(jos) sub-lt. Ovidiu Pârâianu şi Ion Slăvescu, It. Constantin D. Praporgescu, 
Alex. Cihoski şi sub-lt. Dumitru D. Praporgescu, Dumitrescu şi Al. Bălănescu. 


Nu avea cum să lipsească un alt supravieţuitor al măcelului de pe 
dealul Coşna, prietenul lui Alexandru Baranga: căpitanul loan C. Răuţoiu, cel 
care la 1 septembrie 1919 comanda, ca locotenent, Escadronul III al Reg. 3 
Călăraşi din componenţa Diviziei 21 (G-ral Dumitru Glodeanu)”. 

În cadrul familiei Răuţoiu, originară din Stoeneştii Muscelului, a mai 
existat un ofiţer, dar de infanterie, unicul fiu al lui fostului primar Ioan 
Răuţoiu'“, Constantin 1. Răuţoiu“*, născut la Stoeneşti în 1878. Extrem de 


53 Avansat locotenent la 01.09.1917, după bătălia de la Oituz (n.a.);Viorel Ciubotă (coord.), 
Jurnal de operaţiuni al Comandamentului Trupelor din Transilvania (1918-1921), vol. 1, p. 364. 
3 Fratele mai mare al doctorului Constantin Răutzoiu (n.a.). 

capabil, a avut şansa de a studia în Germania, terminând între timp şi Școala 
Superioară de Război, astfel încât la 01.09.1917 este avansat locotenent- 
colonel. A jucat un rol important în campania din Bucovina şi Pocuția, în 1918- 
1919, în cadrul Diviziei a 8-a, condusă de Gen. Iacob Zadik. Lt. col. Răuţoiu a 
condus coloana de nord, în timp ce colonelul Petre Cănciulescu coloana de sud. 
După Războiul de Întregire îl regăsim la comanda mai multor regimente, apoi a 
pieţei şi garnizoanei din Câmpulung-Muscel (colonel din 1927), iar în 
preajma loviturii de stat de la 23 August 1944, când generalul muscelean Iosif 
Teodorescu conducea Comandamentul Militar al Capitalei, era adjunctul 
comandantului Pieței Bucureşti. 

Despre viaţa piteşteanului Armand Călinescu (1893-1939), căsătorit 
cu Adela, fiica inginerului Alexandru Baranga-Savovici, în perioada în care 
ambele familii se aflau în refugiu în Moldova, se cunosc, desigur, mult mai 
multe lucruri. 

Semnalez doar faptul că în iulie 1916, magistratul stagiar Armand 
Călinescu de la Judecătoria de Ocol Slatina se afla în refugiu la Bârlad. În 
1917, slătineanul Alexandru Iliescu, un important politician liberal din judeţul 
Olt, care se înrudea atât cu familia Lobey, cât şi cu Ecaterina Gherman, mama 
lui Armand Călinescu, i-a lăsat acestuia moştenire o casă în Slatina, cu condiţia 
de a nu o vinde şi a păstra în continuare o slujnică“. La începutul carierei sale, 
Armand Călinescu era apropiat de Partidul Liberal şi un intim al lui lonel 
Brătianu devenind după căsătorie secretarul ministrului I. G. Duca (1917- 
1918). În 1919 îl regăsim magistrat la Tribunalul judeţului Argeş. În 1920, 
Ecaterina Baranga (născută Gherman), cu acordul soţului, colonelul medic 
veterinar Mihail Călinescu, îi donează moşia pe care o poseda la Ciomăgeşti- 
Olt, pe care o cumpărase de la acelaşi Alexandru Iliescu. De altfel şi 
testamentul său din 21.07.1938 confirmă statutul distinct al moşiilor celor doi 
soţi: Ciomăgeşti-Olt şi Ciupa-Argeş*. Este, probabil, cea mai liniştită perioadă 
din viaţa acestei tinere familii, căreia i se alătură, în 1922, Barbu, unicul lor 
copil. 

Totuşi, în politică, Armand Călinescu preferă să se ralieze Partidului 
Țărănesc, înființat la Bucureşti de musceleanul Ion Mihalache, în decembrie 
1918. Preferă, totuşi, să aştepte clarificarea situaţiei organizaţiei argeşene, pe 
care o conducea transfugul Grigore T. Coandă, vechi politician liberal cu o 





5 Fratele vitreg, din prima căsătorie a lui loan Răuţoiu, al bunicii mele materne, preoteasa 
Elisabeta Cotenescu, născută Răuţoiu (fiica din a doua căsătorie a lui loan Răuţoiu, cu Paraschiva 
Marinescu din Gemenea, judeţul Dâmboviţa) (n.a.). 

3% Este perioada în care înaintează mult lucrările la Mausoleul Eroilor de la Mateiaş (n.a.). 

37 În 1921, nedorind să se stabilească la Slatina, Armand Călinescu vinde locuinţa testată de 
Alexandru Iliescu, inclusiv biblioteca primită în dar de la acelaşi binefăcător (n.a.). 

5 D. J. Argeş a Arhivelor Naţionale, fond Inspectoratul II Cadastral Piteşti, dosar 25/1945-1946, 
f. 265-266. 

atitudine oscilantă în timpul ocupaţiei Puterilor Centrale. Nemaiputându-şi 
continua cariera în România Mare, „asuprit” de liberalul piteştean Nicolae 
Brânzeu, Coandă este primit cu braţele deschise de Mihalache, care-l „unge”, 
în 1919, preşedinte al organizaţiei ţărăniste argeşene. Sub pretextul vârstei 
înaintate, în decembrie 1922, Coandă îi solicită lui Mihalache să-l înlocuiască 
şi îl propune pe Cezar Parthenie, un eminent jurist cu studii la Paris. Mihalache, 
care încheiase între timp cu Armand Călinescu un aranjament etapizat, este de 
acord cu demisia lui Coandă iar Călinescu intră în partid. Demisia formală a lui 
Grigore T. Coandă are loc în februarie 1923, iar Călinescu, invitat de 
Mihalache să ţină conferinţe la Cercul de Studii țărănist din Bucureşti încă din 
septembrie 1922, este “introdus” în conducerea interimară, deşi nu îndeplinea 
stagiul minim. După doar două luni, în aprilie 1922, o adunare generală decide 
asupra necesităţii alegerii unei conduceri definitive, iar Armand Călinescu este 
ales preşedinte cu o majoritate zdrobitoare. Este momentul începerii lungii sale 
supremaţii în Argeş, benefice atât pentru Partid, cât şi pentru cetăţenii 
judeţului. Devine, pe rând, deputat, prefect, subsecretar de stat, ministru şi 
prim-ministru, cu o evoluţie politică destul de contradictorie, de la mâna 
dreaptă a lui Ion Mihalache şi piesă importantă în angrenajul viitorului Partid 
Naţional-Țărănesc până când devine omul-forte al dictaturii carliste, angrenat 
din plin în războiul dus de regele Carol al II-lea cu Mişcarea Legionară, soldat, 
din nefericire cu numeroase victime de ambele părți, inclusiv trei prim- 
miniştri, doi în exerciţiul funcțiunii (|.G. Duca, 1933; Armand Călinescu, 1939) 
iar altul după ce fusese reprofilat în consilier regal (Nicolae Iorga, 1940), într-o 
perioadă în care viitorul României devine tot mai sumbru. 

O epocă interesantă pentru România, o epocă în care şi personalități 
aparent de mică anvergură, din arealul Argeş-Muscel-Dâmboviţa, membri ai 
unor familii ale căror destine s-au intersectat adeseori, şi-au adus contribuţia, 
mai mult sau mai puţin spectaculoasă, la evoluţia politică, socială, economică şi 
culturală a ţării, în scurta perioadă de timp în care s-a bucurat de o linişte 
aparentă, perioada României Mari. 

Conflagraţia mondială care a urmat şi dezinteresul marilor democraţii 
occidentale faţă de România şi în general, faţă de Europa Centrală şi de Est, au 
favorizat preluarea rapidă a puterii şi instaurarea regimului totalitar de tip 
comunist, cu sprijinul Armatei Roşii “eliberatoare” şi al elementelor locale 
loiale, cărora li s-au ataşat numeroşi oportunişti din toate sferele sociale. În 
noua conjunctură, mulţi dintre reprezentanţii familiilor Călinescu, Baranga, 
Răuţoiu şi Cotenescu au fost arestaţi, torturați, condamnaţi şi urmăriţi vreme 
îndelungată de Securitate în numele “luptei de clasă”, unii dintre aceştia 
pierzându-și chiar viaţa în închisori, nu doar statutul social şi eventualele averi. 


WWW.Cimec.ro 


402 RADU PETRESCU-MUSCEL 








Nicolae Iorga şi Armand Călinescu. 


Prin ceea ce au realizat şi au încercat să facă, merită cu toţii să intre din 
nou în atenţia istoricilor şi a locuitorilor judeţelor Argeş (care include, din 
1950, Muscelul) şi Dâmboviţa, aşa cum, de exemplu, preotul-profesor 
Gheorghe I. Cotenescu a devenit în 2013 Cetăţean de Onoare Post-Mortem al 
Municipiului Câmpulung- Muscel, iar numele său îl poartă o stradă din comuna 
Stoeneşti, unde urmează ca şi Căminul Cultural să îi poarte numele, ceea ce nu 
s-a întâmplat până în prezent în localitatea sa natală, comuna Voineşti- 
Dâmboviţa (care include şi satul Izvoarele). 


IN THE SHADOW OF HISTORY. ENTWINED DESTINIES: 
CĂLINESCU, BARANGA, RĂUTZOIU AND COTENESCU FAMILIES 
Abstract 


This paper thoroughly examines the dimensions of intertwined 
destinies of four families from Argeş and Muscel counties with high achievers 
in political, civic, economic and cultural life in Greater Romania: Călinescu, 
Baranga, Răutzoiu and Cotenescu. 

LIDER ŞI EPOCĂ 
LUMINIŢA ENESCU" 


Introducere 

Multe din cărţile de specialitate care au apărut pe piaţa în ultimii ani, 
unele dintre ele de certă valoare, semnalează că exista o anumită confuzie în 
privinţa noţiunii de leadership şi a înţelesului care i se atribuie. Termenii 
management şi leadership sunt, în mod evident, preluaţi din limba engleză; în 
limba română, ambii termeni se traduc, de obicei, prin "conducere ”. Cel mai 
adesea însă, specialiştii în domeniu folosesc termenii de leadership şi 
conducere ca noţiuni cu acelaşi înţeles şi folosesc de sine stătător termenul de 
management. În opinia unor autori, termenul de leadership se traduce cu 
destulă dificultate chiar şi în engleza britanică, iar termenul de management din 
engleza americană are un înţeles ambiguu sau, în cel mai bun caz, lipsit de 
claritate. Cu toate astea, în cea mai mare parte a situaţiilor se recurge la 
utilizarea termenului de management ca noţiune de sine stătătoare, în timp ce 
noţiunii de leadership i se ataşează sensul de conducere. 


Definiţii 

Potrivit profesorului Mielu Zlate, specialist de primă mărime a şcolii 
româneşti de psihologie, de-a lungul timpului conducerea s-a înfățişat sub 
forme diferite, generând conceptele de leadership ca practică, leadership ca 
artă, leadership ca știință. 

Leadership-ul ca practică este caracteristic formelor incipiente ale 
organizării muncii. Tipul de conducător specific acestei etape avea mai curând 
atribuţiunile unui intendent, care îndeplinea sarcina administrării, în mod 
empiric, a unor bunuri, cu scopul de a rezolva problemele concrete care puteau 
apărea. Diversitatea acestora şi natura lor pragmatică nu permiteau 
conceptualizarea, identificarea acelor elemente comune cu potenţial 
generalizator, chiar dacă exercitarea conducerii se baza pe anumite reguli şi/sau 
cutume. Mai mult, conducerea a fost vreme îndelungată considerată o acţiune 








* Muzeul Judeţean Argeș, Piteşti. 

practică, ce se limita numai la conformarea stereotipă la regulă, în scopul 
atingerii anumitor scopuri. 

Leadership-ul ca artă a fost determinat de creşterea accelerată a 
complexităţii diferitelor procese şi activităţi umane. Simpla conformare la 
norme prestabilite a devenit inadecvată în noile condiţii. Procesul de conducere 
a evoluat, la rândul lui, în sensul transformării dintr-o simplă practică ce 
amintea mai degrabă de meşteşug, într-o artă, în înţelesul primar pe care F. 
Bacon l-a atribuit cuvântului: un ansamblu de procedee ce permite realizarea 
unui scop. În această etapă de evoluţie sunt mai bine conturaţi anumiţi 
parametri ai performanţei (cu referire, mai cu seamă, la eficienţa alocării 
resurselor şi produselor şi la dezvoltarea schimburilor), sunt aduse inovări 
menite să faciliteze atingerea obiectivelor propuse (ameliorarea condițiilor de 
realizare a schimburilor s.a.). Este evident că, în această nouă conjunctură, 
abilităţile şi competenţa, nu în ultimul rând vocația unui conducător căpătau o 
importanţă sporită şi puteau explica succesul său. Cu toate acestea, nu existau 
încă instrumentele explicării succesului sau eşecului în plan mai larg, social, în 
condiţiile din ce în ce mai complexe şi diversificate în care se exercita 
conducerea. 

Leadership-ul ca ştiinţă este urmarea creşterii complexităţii activităţii 
de decizie, în contextul manifestării acesteia în cadrul unor ansambluri umane 
din ce în ce mai mari. Intrarea într-o nouă eră a complexităţii a impus ca 
acţiunile practice să fie cercetate şi prezentate coerent şi sistematic. Părăsirea 
teritoriului empiricului şi păşirea în teritoriul normativului a constituit trecerea 
de la arta, la ştiinţa conducerii; această ştiinţă presupune „reflecţie teoretică, 
apel la metode specifice de cercetare, efort pentru descoperirea şi formularea 
legităţilor” de manifestare a fenomenelor specifice domeniului". 

Cele trei ipostaze ale conducerii menţionate mai sus, deşi ordonate 
istoric, coexistă în accepțiunea actuală a noţiunii de leadership. Deplasarea 
accentului către unul sau altul din aspectele ce ţin de practica/ arta/ ştiinţa 
conducerii a determinat formularea unor definiţii originale şi interesante. Unele 
dintre ele sunt prezentate în cele ce urmează: 

Mary Parker defineşte conducerea ca „arta de a duce lucrurile la bun 
Sfârşit prin oameni, datorită lor”. Intr-adevăr, aşa cum remarca şi Colin 
Carnall în capitolul 9 al lucrării „The Art of Japonese Management”, intitulat 
„Conducerea ca activitate practică”, „Partea practică a conducerii nu se bazează 
pe mari teorii, ci mai degrabă pe capacitatea de a-i încuraja pe alţii să 
acţioneze”. 

În accepțiunea psiho-socială a conducerii, B. M. Bass a propus, în 
1960, următoarea definiţie: 








! Mielu Zlate, Leadership şi management, Ed. Polirom, Bucureşti, 2004, p. 19. 

„Când scopul unui membru (al grupului A) este de a-l schimba pe B, 
eforturile făcute de A înseamnă o încercare de a exercita funcția de conducere; 
B poate într-adevăr să-şi schimbe comportamentul ca rezultat al încercărilor 
făcute de A, aceasta va fi funcția de conducere pozitivă. Schimbarea lui B 
poate aduce lui A satisfacţii... aceasta este funcţia de conducere eficientă”. 

Bass ne propune, deci, într-o exprimare sugestivă, trei definiţii ale 
conducerii: cea generală şi cele corespunzătoare conducerii pozitive şi 
conducerii eficiente, ca forme particulare de conducere. 

În aceiaşi termeni specifici abordării psiho-sociale, R. Tannenbaum, 
J. Wescher, F. Massarik au formulat, în 1961, o altă definiţie, care aduce 
drept contribuţie originală indicarea instrumentului prin care se exercită 
conducerea, şi anume comunicarea: „Conducerea este influenţa interpersonală 
exercitată într-o situaţie definită şi dirijată, graţie proceselor de comunicare, 
spre atingerea unui scop sau a unor scopuri determinate”. 

Elementele esenţiale ce definesc conducerea s-au păstrat şi în viziunea 
unor autori ai deceniilor următoare: 

Jacobs (1970): „Conducerea este o interacţiune între persoane în care 
cineva prezintă o informaţie de un anume fel şi într-o astfel de manieră încât 
celălalt se convinge că rezultatele sale vor fi îmbunătăţite dacă se comportă în 
maniera sugerată sau dorită”. 

Rauch; Behling (1984): „Conducerea este procesul de influențare a 
activităţilor unui grup organizat în vederea atingerii scopului”. 

Cole (1997): „Conducerea oamenilor este un proces dinamic de grup, 
prin care o persoană reuşeşte să-i determine, prin influenţă, pe ceilalți membri 
ai grupului, de-a lungul unei anumite perioade de timp şi într-un context 
organizaţional particular”. 

Hersey; Blanchard, Johnson (2001): „Definiţia noastră a conducerii 
este că aceasta apare ori de câte ori o persoană încearcă să influenţeze 
comportamentul unei alte persoane sau al unui grup, indiferent de motivul pe 
care îl are. Poate fi legat de scopurile proprii ale cuiva sau de scopurile altora, 
iar aceste scopuri pot fi congruente sau nu cu scopurile organizaționale”. 

Apreciez ca demn de remarcat faptul că toate definițiile conţin trei 
concepte comune, caracteristice procesului de conducere şi anume: grupul, 
influenţa Şi scopul. 

In accepțiunea psiho-organizaţională a conducerii, Douglas Me 
Gregor a fost, se pare, cel dintâi care a intuit, la sfârşitul deceniului 60, 
dialectica destul de complexă a mecanismelor conducerii. În viziunea sa, 
conducerea este „o formă dinamică de comportament” care este determinată de 
interacţiunea a patru variabile esenţiale: 

1. trăsăturile liderului; 
2. atitudinile, nevoile şi alte caracteristici personale ale subordonaţilor; 

3. natura organizaţiei, scopul, structura, sarcinile pe care organizaţia le 
realizează, 
4. mediul social, economic şi politic. 

O viziune încă şi mai largă asupra conducerii, ajungând chiar la 
scară sociologică, integrează conducerea în aria conceptului de putere. Astfel, 
Petit şi Dubois (1998), la fel ca şi Boris Gangloff (2000), abordează problema 
conducerii prin raportare la putere, în tripla sa ipostază: ca atribut personal al 
individului; ca relaţie interpersonală şi intergrupală; ca relaţie într-un context 
organizaţional constrângător. Totodată, autorii semnalează derapajele riscante 
ce pot fi provocate de „devoranta obsesie de putere”. 

O viziune sintetică interesanta este cea prezentată de Farkas si 
Wetlaufer, într-un studiu citat de Mariana Nicolae”; Farkas si Wetlaufer au 
identificat cinci abordări ale leadership-ului care s-au dovedit, în timp, pline de 
succes: 

a. Abordarea strategică - hderii care au acest stil consideră că 
poziţionarea lor la vârful organizaţiei pe care o conduc justifică în mod evident 
ca ei să ia deciziile strategice. Aceşti lideri îşi bazează deciziile pe date 
competitive, de piaţă şi tehnologice pe care sunt interesaţi să le adune. Mai 
puţin de 20% dintre liderii intervievaţi folosesc această abordare. 

b. Abordarea bazată pe resurse umane - consideră că dacă organizaţia 
are cele mai bune resurse umane, cei mai buni oameni, ca îşi va dezvolta 
singură o strategie adecvată. Managerul general se implică în procesul de 
recrutare şi de planificare a carierei chiar la nivelul de intrare al personalului 
debutant. Se alocă foarte mult timp în vizite în cadrul organizaţiei pentru a 
cunoaşte oamenii foarte bine şi pentru a le supraveghea dezvoltarea. Este o 
abordare folosita de 22% dintre liderii anchetați. 

c. Abordarea expert - cea mai puţin folosită. Liderul îşi alocă cea mai 
mare parte a timpului său în a sprijini adoptarea unor abilităţi vitale şi a unor 
cunoştinţe vitale pentru organizație. Mai puţin de 15% din liderii folosesc 
această abordare. 

d. Abordarea cutie - este cea mai folosită abordare în companiile care 
au fost anchetate. Liderii care folosesc aceasta abordare consideră că cea mai 
importantă sarcină a lor este de a construi un sistem de norme şi reguli care 
controlează organizaţia şi defineşte procedurile pentru membrii sau angajaţii ei. 
Acest sistem acționează ca o cutie în care toți angajaţii, toate departamentele 
etc. trebuie să-şi găsească locul. Sistemele financiare, valorile corporatiste, 
comportamentul aşteptat, chiar o limbă comună, de exemplu în multinaționale, 
sunt unele dintre elementele care alcătuiesc cutia şi care ajută compania să nu 
se destrame. 


2 Mariana Nicolae - Din nou despre leadership sa (ID, 


http://markmedia.ro/article_show.php?g_id=726, 2006. 

e. Abordarea agent de schimbare - rolul lidership-ului este să schimbe 
şi să remodeleze organizaţia la toate nivelurile ei. Aceşti lideri creează “un 
climat de continuă reinventare”, deşi acesta produce confuzie şi nesiguranţă în 
rândul angajaţilor, poate duce la greşeli strategice şi poate afecta pe termen 
scurt performanţă financiară a organizaţiei. Acest tip de lider călătoresc foarte 
mult în cadrul organizaţiei, având întâlniri cu oamenii şi încercând să-i 
motiveze. Aproximativ 15% dintre liderii din eşantion au folosit aceasta 
abordare. 

După trecerea în revistă a unora dintre cele mai importante aspecte 
referitoare la leadership, apreciez că definiţia propusă de Mielu Zlate în 
lucrarea sa „Leadership şi management”, editată cu puţin timp înainte de 
dispariţia autorului, este pe cât de succint exprimată, pe atât de adecvată şi de 
cuprinzătoare: leadership-ul (conducerea) este „o formă de activitate umană, 
poate una dintre cele mai specific umane” $. 

În ceea ce priveşte definirea liderului, literatura ne prezintă cel puţin 
trei tipuri de teorii care ni-l înfăţişează: 

1. ca pe un jucător de şah pentru care grupul constituie piese vii, folosite 
în mutări inspirate; 

2. ca pe o persoană capabila să mobilizeze şi să anime înflăcărarea 
colectivă în atingerea unui ideal; 

3. ca pe o figură simbolică, propulsată de forţele mediului, care în 
realitate are prea puţin control asupra direcţiei de mişcare şi asupra căii pe care 
evoluează organizaţia. 

Pentru că termenul anglo-saxon „lead” înseamnă „cale” şi „drum”, 
leader-ul (liderul, în adaptare românească a termenului) este persoana care 
„arată calea” sau „călăuzeşte”. 


Liderul în versiune renascentistă: „Principele” lui Machiavelli 

Interesul pentru „Principele” lui Machiavelli a apărut ca urmare a 
atenţiei de care se bucură opera şi autorul său în zilele noastre, atenţie mergând 
Chiar până la apariţia unei interesante cărți numită nici mai puţin decât 
„Principesa: Machiavelli pentru femei”? 

Aşadar am selectat din opera faimosului gânditor florentin, principalele 
repere prezentate ca definitorii şi determinante pentru liderul renascentist şi 
pentru modul său de a acţiona”: 

** „Cum trebuie să se poarte un principe pentru a fi stimat”. 
» „Este [...] foarte folositor pentru un principe să dea pilde rare [...] să-şi 
creeze prin orice acţiune faima de om mare şi desăvârşit”. 


3 Mielu Zlate, Leadership şi management, Ed. Polirom, Bucureşti, 2004, p. 15. 
+ Harriet Rubin, The Princessa: Machiavelli for Women, Editor: Doubleday, 1997 
5 Niccolo Machiavelli - Principele, Ed. Ştiinţifică, Bucureşti, 1960. 

> „Un principe este de asemenea prețuit atunci când este prieten adevărat 
şi duşman adevărat, adică atunci când, fără să şovăie în niciun fel, se declară în 
favoarea unuia şi împotriva celuilalt. Această atitudine va fi totdeauna mai 
folositoare decât aceea de a sta neutru. ,, 

> „[...] să nu se alieze niciodată cu unul mai puternic decât el pentru a-i 
lovi pe ceilalți, decât dacă nevoia îl constrânge la aceasta [....] căci dacă cel 
care este mai puternic învinge, tu rămâi prizonierul lui.” 

>» „Prudenţa constă întotdeauna în a şti să cunoşti natura acestor situaţii 
grele şi a o alege pe cea mai puţin grea, drept bună.” 

» „Principele trebuie de asemenea să arate că iubeşte virtuțile şi să-i 
onoreze pe aceia care strălucesc într-o artă anumită.” 

> „ [...] principele va trebui, la anumite epoci ale anului, să organizeze 
pentru popor serbări şi spectacole [...] să dea el însuşi exemple de omenie şi 
generozitate, păstrând în acelaşi timp neatinsă măreţia rangului pe care îl 
deţine, deoarece aceasta nu trebuie să lipsească în nicio împrejurare”. 

«* „Un principe trebuie să aibă o singură ţintă şi un singur gând şi să 
considere că ştiinţa cea mai potrivită pentru el este aceea a războiului, a 
organizării şi disciplinei pe care acesta le cere; căci este singura ştiinţă pe care 
se cuvine s-o aibă acela care comandă.[...] mijlocul prin care poţi să cucereşti 
puterea este de a fi priceput în [ştiinţa războiului] şi de a o practica”. 

se „, Ludovic săvârşise aceste cinci greşeli: a nimicit pe cei mai puţin 
puternici, a întărit puterea [...] unuia care era şi înainte puternic, a adus aici un 
străin foarte puternic, nu a venit să se stabilească în teritoriile ocupate şi nici n- 
a întemeiat colonii aici”. 

«e „Se pune astfel problema dacă este bine să fii iubit decât temut sau 
invers. Răspunsul e că ar trebui să fii şi una şi alta, dar întrucât e mai greu să 
împaci aceste două lucruri, spun că, atunci când unul din două trebuie să 
lipsească, este mult mai sigur pentru tine să fii temut decât iubit”. 

« „Trebuie să procedeze cumpătat, cu înţelepciune şi cu omenie, iar 
încrederea prea mare să nu-l lipsească de prudenţă, după cum marea 
neîncredere să nu-l facă lipsit de orice îngăduinţă”. 

«e „[...] un principe cheltuieşte din averea lui şi din banii supușilor lui, 
sau din aceia ai altora. În primul caz, trebuie să fie foarte econom; în al doilea, 
nu trebuie să renunţe la niciun fel de dărnicie.” 

«* „Pentru a nu trebui să-şi jefuiască supuşii, pentru a putea să se apere, 
pentru a nu ajunge sărac şi disprețuit, pentru a nu fi nevoit să devină lacom, 
principele nu trebuie nicidecum să fie îngrijorat de faima de zgârcit pe care şi- 
ar face-o. 

«e „[...] prieteniile pe care le obţii cu bani şi nu cu un suflet înalt şi nobil 
le cumperi, dar nu le ai în realitate şi nu te poţi folosi de ele la momentul 
potrivit.” 

«e, [...] experiența vremurilor noastre ne arată că principii care au 
săvârşit lucruri mari au fost aceia care n-au ţinut prea mult seama de cuvântul 
dat [...] iar la sfârşit i-au înfrânt pe aceia care s-au încrezut în cinstea lor.” 

„De altfel, un principe are întotdeauna la îndeamnă tot felul de motive 
îndreptăţite, care-i îngăduie sa-şi calce cuvântul sub aparenţe cinstite.” 

«* Un principe nu trebuie, deci, să aibă toate însuşirile arătate [..... milă, 
fidelitate, integritate de caracter şi credinţă în Dumnezeu], dar trebuie neapărat 
să pară că le are.” 

«* „Prin urmare, faptele tuturor oamenilor şi mai ales ale principilor, 
pentru care există un alt criteriu de judecată, trebuie privite numai din punctul 
de vedere al rezultatului lor.” 

«* „Principele trebuie să se ferească de acele lucruri care pot sa-l facă urât 
sau disprețuit. [...] atâta vreme cât nu le iei oamenilor, anume majorităţii lor, 
nici averea, nici onoarea, ei trăiesc mulţumiţi [...]”. 

«e „Principele trebuie [...] să-şi dea silinţa ca faptele lui să dovedească 
măreție, curaj, gravitate şi forţă.” 

** „Principele care face să se nască în jurul lui această stimă îşi câştigă un 
mare renume, şi nu este uşor să unelteşti împotriva unui om prețuit.” 

„[...] acele treburi care pot să le atragă ura poporului, ei să le dea altora 
spre a le aduce la îndeplinire, iar el să ia asupra lor doar pe acela care pot să le 
ducă bunăvoința oamenilor.” 

«e „De aceea, mulţi consideră că un principe înţelept trebuie, atunci când 
are prilejul, să întreţină cu viclenie o duşmănie oarecare îndreptată contra lui, 
pentru ca prin înfrângerea ei să obţină o glorie şi mai mare.” 

** „Ei întreţineau discordiile în unele provincii care le erau supuse, pentru 
ca să le stăpânească mai uşor.” 

«e „Există trei feluri de minţi omeneşti: unele care înţeleg singure, altele 
care pricep ceea ce alţii înţeleg şi le explică apoi lor, în sfârşit ultimele care nu 
înţeleg nici singure nici prin alţii, cele de primul fel sunt desăvârşite, cele de-al 
doilea fel sunt foarte bune, iar cele din a treia categorie sunt fără niciun folos. 
Trebuia, deci, cu necesitate, [...] dacă nu făcea parte din primul fel, să aparţină 
celui de-al doilea.” 

„[...]şi cea dintâi părere pe care o avem despre inteligenţa unui conducător 
de stat ne-o formăm cunoscând oamenii pe care îi are în jurul lui.” 

** „[...] prima greşeală pe care un principe o poate face priveşte tocmai 
alegerea oamenilor lui de încredere.” 

„[...] există o regulă generală care nu dă niciodată greş, anume că un 
principe care nu este el însuşi înţelept, nu va putea să fie sfătuit cu folos.” 

** ”[...] alegându-şi sfetnici înţelepţi, dându-le numai acestora dreptul de 
a-l spune adevărul şi numai în legătură cu lucrurile despre care el îi întreabă şi 

nu privitor la altele. [...] aceştia să-şi dea seama că, cu cât vor vorbi mai liber, 
cu atât vor fi mai bine văzuţi.” 

„Un principe trebuie să se sfătuiască întotdeauna cu cei din jurul lui, dar 
numai atunci când vrea el şi nu când vor ceilalţi.” Odată luată o hotărâre, ea 
trebuie îndeplinită. 

** „Numai acele mijloace de apărare sunt bune, sigure şi de durată, care 
depind numai de tine şi de însuşirile tale proprii”. 

** „Principele care se teme mai mult de poporul lui decât de străini trebuie 
să ridice fortărețe.” 


Principele erei digitale: liderul contemporan 

Din multitudinea de variante care ne sunt puse la dispoziţie de gândirea 
managerială contemporană, tentația paradigmei conducerii bazate pe principii, 
lansată pentru prima oară de Stephen R. CoveyS, se dovedise iniţial cea mai 
puternică; „întâlnirea” cu paradigma clinică propusă de Manfred Kets de 
Vries a fost însă mai seducătoare prin complexitatea şi multidisciplinaritatea ei. 

Paradigma clinică însemnă că, pentru a descrie comportamentul 
oamenilor în organizaţie, autorul utilizează concepte din psihanaliză, 
psihoterapie, psihologie comportamentală, teoria sistemelor familiale, teoria 
cunoaşterii. 

Paradigma clinică se bazează pe trei premise definitorii”: 

1. Nu totdeauna ceea ce vezi este şi ceea ce obţii. Percepția nu-i tot una cu 
realitatea. 

2. Orice comportament uman, oricât ar părea de irațional, are o justificare 
rațională. Iraţionalitatea este ancorată în raționalitate. 

3. Suntem cu toţii produsele propriului nostru trecut. Cu toţii nu suntem 
decât rezultatul mediului în care ne-am format şi al înzestrării noastre genetice. 

Privită prin fereastra paradigmei clinice, veriga principală a leadership- 
ului, competența liderului, este descrisă sintetic de autor la finele capitolului 
consacrat caracteristicilor unui leadership eficace:: 

Impetuozitatea. Termenul de impetuos i se aplică unui om cu caracter 
asertiv, care ştie ce vrea şi ştie şi cum să obţină ce vrea. Oamenii impetuoşi 
sunt foarte energici şi pot fi dominatori. Ei se deosebesc de restul lumii prin 
faptul că sunt extrem de orientaţi spre rezultate. Adevăraţii lideri au un foc în 
inimă, sunt oameni care pot pune lucrurile în mişcare şi nu se dau în lături să se 
lupte cu rivalii. Le place să aibă realizări, sunt orientaţi spre acţiune. Chiar şi 
atunci când nu sunt siguri de ceva, sunt destul de pricepuţi la „managementul 


$ Stephen R. Covey, A 8-a treaptă a înțelepciunii — De la Eficienţă la Măreţie, Ed. Allfa, 
Bucureşti, 2006 

7 Manfred Kets de Vries, Leadership-Arta şi măiestria de a conduce, Ed. Codecs, 2003, p. 10. 

3 Ibidem, p. 255. 

impresiilor” ca să-i convingă pe cei din Jur că sunt foarte siguri de tot. 
Asertivitatea le permite să-i convingă pe ceilalți să facă lucruri pe care altfel nu 
le-ar face. 

Sociabilitatea. Liderii cei mai de succes au aptitudini sociale 
considerabile. La urma urmei, liderii au de-a face cu managementul oamenilor. 
Îşi petrec cea mai mare parte din timp în relaţiile cu ei, aşa că trebuie să le 
placă această latură a muncii lor. 

Receptivitatea. Liderii de succes sunt de regula deschişi faţă de ideile 
şi experienţele noi. Această calitate devine tot mai importantă, odată cu 
globalizarea lumii afacerilor. 

Agreabilitatea. Capacitatea bună de conducere este întâlnită de multe 
ori la persoanele agreabile. Liderii buni sunt de regulă cooperanţi, sunt adesea 
flexibili şi plăcuţi. Ştiu să reformuleze o situaţie dificilă într-un mod pozitiv. 
Aceste caracteristici fac din ei nişte buni jucători de echipă. 

Conștiinciozitatea. Un lider bun este conştiincios. Când i se cere să 
facă ceva, cei din jur se pot baza pe el. Sunt serioşi, demni de încredere şi duc 
orice lucru până la capăt. 

Inteligența analitică. Cei mai mulţi dintre liderii buni posedă o 
inteligenţă analitică mai presus de medie. Aceasta îi ajută să gândească într-un 
mod strategic. Totuşi un IQ prea mare ar putea uneori să le fie dezavantajos, 
deoarece i-ar îndemna spre o intelectualizare excesivă a problemelor şi la 
căutarea exagerată a raţiunilor care să justifice punctele de vedere. Ambele 
tendinţe i-ar împiedica să acţioneze prompt. 

Inteligența emoţională. Liderii de succes ştiu cum să-şi folosească 
propriile stări afective şi cum să le interpreteze pe ale celorlalți. Posedarea unei 
doze solide de empatie este ceea ce-l deosebeşte de alţi oameni. Cu un puternic 
simţ al realităţii, ei sunt conştienţi de propriile calităţi şi defecte, ştiu ce vor, 
ştiu ce reprezintă şi sunt în stare să-şi creeze şi să-şi menţină relaţii. În plus, au 
stabilitate afectivă. 

Manfred Kets de Vries subliniază că un leadership eficace înseamnă 
„îndeplinirea a două roluri — unul carismatic şi unul arhitectural”, iar hderii pot 
fi clasificați ca agenți eficienţi ai schimbării sau ca persoane carismatice. 

— „Liderii carismatici se pricep foarte bine să creeze alianţe.” 

„[...] reuşesc să dea oamenilor un exemplu bun, fideli propriilor declaraţii 
despre aşteptările organizaţiei.” 

- „Liderii într-adevăr carismatici sunt maeştri ai alegerii momentului 
potrivit. Ei ştiu că există ceea ce se cheamă „moment istoric” şi îl recunosc 
când vine. 

— [...] îşi dau seama de forţa simbolică a temei luptei dintre David şi 
Goliat. Ei văd utilitatea prezentării dramatice a riscurilor proprii, pe care şi le 
asumă în acţiunea lor şi se pricep să crească nivelul adrenalinei din grup.” 

— „Ştiu să convingă oamenii prin ceremonii, simboluri şi puneri în scenă. 
În plus, mânuiesc cu măiestrie limbajul, găsesc analogii sau metafore potrivite 
şi ştiu să folosească ironia.” 

- "Bazându-se pe propria experienţă, ea [Mary Kay] le prezintă oamenilor 
„un teatru al străduinţei, speranţei şi succesului” şi oferă haine de blană, 
bijuterii cu diamante şi Cadillacuri roz angajatelor cu cele mai bune 
performanţe în vânzarea cosmeticelor firmei." 

- „Noul lider trebuie sa-i identifice pe actorii cheie care îl pot ajuta să facă 
din mandatul său un succes.” 

- "Totuşi mulţi lideri, privind în urmă, afirmă la un moment dat că ar fi 
fost mult mai bine dacă i-ar fi „ucis” de tot şi imediat pe „principii răpuşi”. 
Retroactiv, ei spun că, făcând concesia de a-i menţine pe oamenii respectivi în 
echipa de conducere, au irosit timp şi efort preţios, pe care le-ar fi putut folosi 
mai bine pentru punerea la punct a companiei." 

- "Luaţi împreună, factorii «atacarea status-quo-ului, clădirea speranţei, 
dramatizarea riscului, manipularea simbolurilor, furnizarea unui bun exemplu 
personal şi factorul „ursuleţul de pluş ” [care se referă la efectul liniştitor indus 
celor din jur] — construiesc o ambianță organizaţională care încurajează 
eforturile excepționale, angajamentele înalte, stimularea intelectuală, 
acceptarea riscurilor." 

- „Când este vorba de „a fi cel mai bun”, lumea afacerilor aduce cu o 
combinaţie între război şi sport. Liderii [...] se străduiesc să păstreze viu spiritul 
competitiv.” 

„Prezenţa unor concurenţi puternici şi lupta cu ei pot sa-i dea 
organizaţiei o energie extraordinară.” 

- O altă componentă a rolului carismatic al liderului se referă la punerea 
în aplicare a viziunii formulate. Esenţa acestei componente este 
împuternicirea.” 

„angajând numai oameni cu atitudinea potrivită şi stimulându-le 
înclinațiile spre joc şi simţul umorului, [...] a reuşit să creeze o comunitate de 
oameni oricând gata să se dea peste cap ca să îndeplinească ţelurile 
companiei”. 

— este vitală existența unui „necesar «nebun al curţii», care să spună 
adevărul.” 

Ca o încununare a viziunii sale asupra leadership-ului, Manfred Kets de 
Vries ne propune „Cei patru S” ai unui bun leadership”: 

» Speranţa. Un lider trebuie să ştie să adune oamenii în jurul unui ţel, să 
le dea speranţă pentru ce fac împreuna, pentru că, altminteri, şi ei, şi aspiraţiile 
lor se pierd. 





” Manfred Kets de Vries: Leadership-Arta şi măiestria de a conduce, Ed. Codecs, 2003, p. 357. 

>» Spiritul omeniei fata de ceilalți. Un lider nu trebuie să uite niciodată 
că este şi el om, ca toţi cei din jurul lui. Ceea ce ne dezvăluie cel mai bine cât 
de uman e un lider este felul în care îi tratează pe oamenii de la care n-are 
nimic de câştigat. 

» Smerenia în faţa realităţii. Este o calitate strâns legată de umanismul 
liderului, fiind rezultatul unei corecte auto-evaluări. Un bun lider trebuie să ştie 
şi să admită că nicio cucerire nu este numai meritul lui. 

» Simţul umorului în orice situaţie. Un bun lider trebuie să aibă simţul 
umorului chiar şi în faţa dezastrului şi să fie gata să râdă de propriile greşeli. 
Umorul este un bun indicator al sănătăţii mentale şi un dar de preţ pentru orice 
loc în care muncesc oameni. 


Concluzii. Comentarii 

I. Preceptele înfăţişate de autori contemporani de prestigiu ca fiind 
indispensabile oricărui lider de succes al secolului XXI prezintă uimitor de 
multe similitudini cu regulile de conduită pe care Machiavelli le-a recomandat, 
în zorii sec. XVI, principilor ilustrei familii florentine de Medici. 

II. De bună seamă, nu putem nega un aspect evident: deşi vectori ai 
înnoirii, liderii rămân totuşi oameni ai timpului lor, conectaţi prin jocul istoriei 
şi poate şi al hazardului la specificul epocii în care au trăit. Astfel, s-ar putea 
specula că, într-un context istoric mai puţin frământat de evenimente dramatice, 
geniul militar al lui Napoleon I n-ar fi găsit oportunităţile manifestării sale 
depline; trăind în vremuri mai paşnice, Napoleon ar fi fost, după toate 
probabilitățile, o personalitate greu de ignorat, dar poate n-ar fi intrat în galeria 
eroică legendară căreia îi aparţine astăzi. Cu toate acestea, fie în expresie 
clasică, fie în terminologie de ultimă oră, îmi pare evident că, indiferent de 
epoca în care exercită conducerea, liderul trebuie să întrunească anumite 
trăsături esenţiale pentru propulsarea lui în avangarda deschizătoare de 
drumuri. 

III. Din analiza criteriilor semnalate în literatura cercetată, am 
selecționat în sinteză elementele comune ce par să caracterizeze liderul 
autentic, indiferent de epoca şi de contextul social în care se manifestă: 

1. Atitudinea asertivă, spiritul combativ (competitiv). 

2. Deschiderea către nou, tendinţa de a ataca status-quo-ul. 

3. Inteligență analitică, abilitatea de a-şi alege consilierii, oamenii de 
încredere. 

4. Discernământul în identificarea oportunităţilor şi în crearea alianțelor 
adecvate. 

5. Capacitatea de a recunoaşte, încuraja şi răsplăti meritul. 

6. Empatia, sentimentul demnităţii, capacitatea de a se face stimat, iubit, 
dar şi temut. 

7. Preocuparea pentru imagine. 

Spre comparaţie, avem la dispoziţie opiniile formulate în cartea 
publicată de Alan Axelrod!” intitulată „Elizabeth I CEO. Strategic Lessons 
from the Lider who Buit an Empire”. Aşa cum se anunţă încă din titlu, regina 
Elizabeth 1 este considerată, în termeni contemporani, moştenitoarea unei 
companii falite: regatul Angliei. După 45 de ani de administrare performantă, 
reuşeşte să transforme o „organizaţie” în ruina într-o mare putere europeană şi 
mondială, adică în ceea ce am putea numi astăzi o „multinaţională” de mare 
succes. Potrivit autorului, domnia reginei poate fi analizată cu destulă acuratețe 
din perspectiva ariilor cheie ale leadership-ului, universal valabile: 

1. Prima lecţie a liderului: supraviețuirea. 

2. Crearea unei imagini de lider. 

3. Combinarea trăsăturilor comune cu înfăţişarea de lider. 
4. Crearea unei cauze comune fără a face uz de tiranie. 

5. Construirea unui staff şi a unei opoziții. 

6. Creşterea întreprinderii şi zdrobirea concurenţei. 

7. Transformarea crizei în triumf. 

8. Menţinerea la putere. 

9. Afaceri fără scuze. 

10. A învinge — şi ce înseamnă asta. 

În aceeaşi lucrare, autorul consideră că personalitatea renascentistă a 
reginei poate oferi lecţii utile liderilor contemporani, fie ei de top, de mijloc sau 
debutanţi, în ceea ce priveşte abilitatea de a: 

- dezvolta o atitudine de lider; 

- dezvolta abilităţi de lider; 

- dezvolta o imagine de lider; 

- dezvolta şi exprima dinamismul personal; 
- comunica efectiv; 

- stabili priorităţile; 

- fixa obiectivele şi scopurile; 

- inspira colaboratorii; 

- practica tehnici de manipulare care nu încalcă etica; 
- construi o echipa; 

- rezolva cu succes conflictele. 

IV. În lumina celor prezentate se poate spune că, în toate timpurile, 
adevărata menire şi vocaţie a liderului rămâne aceea de a formula o viziune şi 
de a 1 se consacra, fiind totodată fermentul sinergiilor necesare concretizării a 
acelei viziuni.  Subliniez însă cu tărie condiţia ca liderul să rămână în 


10 „Queen Elizabeth was the CEO who managed history's greatest „corporate turn around” în 
Alan Axelrod: Elizabeth I CEO - Strategic Lessons from the Leader who Buit an Empire, Ed. 
Prentice Hall Press, Paramus, NJ 07652, 2000. 

permanenţă conectat la realitate; pentru aceasta rolul consilierilor pe care şi-i 
alege este crucial, întrucât, în bună măsură, liderul datorează competenţei şi 
obiectivităţii acestora orientarea corectă în sistemul de referință în care 
acţionează, evitând astfel cu succes capcanele semnalate de lordul Acton prin 
atât de inspirata sa observaţie: 

„Puterea tinde să corupă, iar puterea absolută corupe în mod absolut”. 


LEADER & EPOCH 
Rezumat 


In a historical context based on a debate focused on leadership, 
especially on its lack or on its inadequate manifestation, the paper proposes a 
moment of reflection upon the connection between the main features of a 
leader & his historical times. 

The question the author tries to give an answer to is the following: the 
mixture of essential characteristics necessary for an efficient practicing of the 
power - in informal human communities or in well structured organizations — is 
determined in a decisive manner by a strictly defined historical moment, or 
could we identify features having a universal character? 

The comparative analyses of the fundamental features of the leaders, as 
they are presented in the papers of some important authors, offered the 
possibility to reach some interesting conclusions. 

MUZEUL JUDEŢEAN ARGEŞ 
ARGESIS, STUDII ŞI COMUNICARI, seria ISTORIE, TOM XXIV, 2015 





SPIRITUL ENCICLOPEDISMULUI ŞI ARGEŞUL 


PETRE POPA" 


Elaborarea Volumului IV (S-Z), din Enciclopedia Argeşului şi 
Muscelului, conferă posibilitatea completării studiului nostru introductiv, 
prezentat, succesiv, la Volumul I (A-C), Volumul II (D-K), Volumul III (L- 
R), extinzând, sensibil, cadrul informal adresat potenţialilor cititori. Tomurile 
invocate sunt disponibile în manieră electronică. 

Aşadar, realizarea unei ample lucrări de factură enciclopedică devine, 
pentru cei implicaţi într-un asemenea proiect, o adevărată piatră unghiulară a 
experienţei lor editoriale. Axioma derobează faptul că tratarea unitară a 
domeniilor tematice apare relativ târziu, comparativ, bunăoară, cu sfera de 
cuprindere proprie descripţiilor clasice segmențiale. 

Din atare punct de vedere, principii inedite a dezvoltat Școala 
enciclopedică franceză, structurată în cea de-a doua jumătate a veacului XVIII, 
concomitent cu evoluţia doctrinei luministe. Iniţiatorul demersului privind 
apariţia primului lexicon polivalent, de mari proporţii, reprezentativ pentru 
cultura universală a timpului, este renumitul filosof, scriitor şi estetician, Denis 
Diderot (1713-1784), născut în oraşul Langres, absolvent al Universităţii din 
Paris, autorul unei vaste literaturi, relevante fiind: Cugetări asupra 
interpretării naturii (1753); Călugăriţa (1760); Nepotul lui Rameau (1772); 
Jacques fatalistul (1773), Saloanele (1781). 

Printre colaboratorii săi, suficient de convingători în sensul 
spiritualităţii dialectice, se regăsesc corifeii culturii europene: matematicianul 
filosof, Jean le Rond D'Alembert (1717-1783), care a elaborat Discursul 
preliminar, dar şi cuprinzătorul Tratat de dinamică, legistul fundamentalist, 
Charles de Secondat, baron de Montesquieu (1689-1755); gânditorul pamfletar, 
Paul Henri Dietrich, baron d'Holbach (1723-1789), apreciat pentru Sistemul 
naturii (1770). 

Denumită Enciclopedie sau dicţionar raţional al ştiinţelor, artelor şi 
meşteşugurilor, uzual, Enciclopedia franceză, lucrarea a fost scrisă şi 





” Piteşti. 

tipografiată în perioada 1751-1780, având 35 de volume. Considerată 
monument al gândirii moderne, opozantă sensurilor medievisticii obscurantiste, 
developează oportunitatea interferenţei concluziilor savante cu viaţa socială şi 
civică a naţiunilor, relevă modalitatea pragmatică de a analiza, prin sinteze 
comparatiste, evoluţia umanităţii, surprinde acţiunile novatoare ale etapei 
amintite, direcționează perspectiva. 

Arhetipul enciclopedic francez s-a extins, treptat, în toate statele 

occidentale, ulterior şi pe alte coordonate geografice. Aşa, de exemplu, 
importanţă majoră prezintă Noua enciclopedie americană, apărută la mijlocul 
secolului XIX (1857-1860), dar şi cele din Germania, Rusia, Marea Britanie. 
Cu deosebire, în perioada interbelică s-au diversificat, editorial, lucrările de 
anvergură, acceptându-se apariţia tomurilor pe domenii, sau alfabetic, 
indiferent de explicitarea enunţurilor. Acum, majoritatea covârşitoare a 
comunităților importante ale Mapamondului oferă lectorilor, inclusiv prin 
modalităţi virtuale, un conglomerat informaţional, având nuanţă 
generalizatoare. Realitatea denotă dinamismul multitudinii succeselor umane, 
prevalând sectoarele productive, livrându-se, într-un spaţiu excesiv condensat, 
informaţii globale, ori pentru anumite priorităţi existenţialiste. 
În ceea ce priveşte preocupările autohtone, un semnal autentic îl oferă 
iniţiativele editoriale enciclopedice ale profesorului bănăţean Constantin 
Diaconovici Loga (Caransebeş, | noiembrie 1770 — Buda, 12 noiembrie 1850). 
Apoi, la 7 februarie 1895, conducerea Asociațiunii Transilvane pentru 
Literatura Română şi Cultura Poporului Român (Astra), cu sediul la Sibiu, 
hotărăşte elaborarea şi publicarea Enciclopediei române, coordonator Corneliu 
Diaconovich (1859-1923), prim-secretar al acestui for. Cartea are trei volume 
(1898-1904), fiind realizată prin „conlucrarea reprezentanților literari ai 
tuturor ţărilor şi ținuturilor locuite de români”. Precizăm faptul că autorul, 
Corneliu  Diaconovich, era un cunoscător avizat al enciclopedismului 
occidental, editând la Budapesta şi la Viena, reşedinţe ale Imperiului Austro- 
Ungar, apoi la Sibiu, în Transilvania, periodicul Rumănische Revue (iulie 
1885-decembrie 1904). Peste 25 de ani, în 1929, Lucian Predescu, născut la 
laşi (1907), termina, la Cluj, Enciclopedia Cugetarea. Material românesc, 
tot la Bucureşti, în 1938-1943, s-a publicat Enciclopedia României, patru 
volume, coordonator fiind sociologul, filosoful şi esteticianul Dimitrie Gusti 
(1880-1955). 

După 1970, s-au elaborat mai multe enciclopedii autohtone pentru 
diverse domenii, importante fiind, printre altele: Enciclopedia istoriografiei 
româneşti (1978), coordonator, academician Ștefan Ştefănescu; Enciclopedia 
arheologiei şi istoriei vechi a României (1994), Enciclopedia partidelor 
politice din România (1862-1994), de lon Alexandrescu, lon Bulei, lon 

Mamina, loan Scurtu (1995); Enciclopedia marilor personalităţi din istoria şi 
cultura românească de-a lungul timpului (1999); Enciclopedia domnilor 
români, de Constantin Razachevici (2001); Enciclopedia geografică a 
României, de Dan Ghinea (2002). Un succes incontestabil îl obţine 
Enciclopedia muzicii româneşti, elaborată de Viorel Cosma, tipărită la 
Bucureşti în mai multe volume, începând cu 2005. Aceste lucrări, având 
anvergură naţională, conţin, uneori, aprecieri la spaţialitatea Argeş-Muscel. 

Referindu-ne la portofoliul Bibliotecii Judeţene Dinicu Golescu Argeş, 
considerat unul dintre fondurile reprezentative ale României, cataloagele 
listează numeroase enciclopedii tradiționale sau actuale, aşa cum sunt: The 
Encyclopedia Britanica, I-XĂIX, London, 1929; Encyclopedie Francais, I- 
XVII, Editura Larousse, Paris, 1937; The Encyclopedia Americana, I-XXĂX, 
New York, 1976; Encyclopedia Universalis, I-XXX, Paris, 1993; Enciclopedia 
americanilor, Bucureşti, 2003; Enciclopedia popoarelor: Africa, America, 
Asia şi Oceania, Bucureşti, 2006; Encyclopedia Judaica, I-XXII, Detroit, 
2007. 

Lucrări valoroase oferă Biblioteca Universităţii din Piteşti, unde, pe 
lângă titluri deja citate, detaşăm: Encyclopedie francaise, I-XVII, Paris, 1936- 
1939; The Penguin Encyclopedia, Baltimore, 1965; Encyclopedie gencrale 
Larousse: En 3 volumes, Paris, 1967; Encyclopedia Universalis, Paris, 1990; 
The New Encyclopedia Britannica, London, 1995; The Wordsworth 
Encyclopedia, I-V, Hertfordshire, 1995; Enciclopedia marilor personalităţi 
din istoria, ştiinţa şi cultura românească de-a lungul timpului, I-VII, 
Bucureşti, 1999-2004; Encyclopaedia of Modern Techniques of Teaching, 1- 
8, New Delhi, 2007; Enciclopedia concisă Britannica, Bucureşti, 2009. 

Apoi, din evidenţele bibliotecii Muzeului Judeţean Argeş, remarcăm 
generice precum: La grande encyclopedie. Inventaire raisonne des sciences, 
des Lettres et des arts. Societe de savants et de gens de Lettres, 1-31, Paris, 
1889; Enciclopedia română, 1-3, coordonator, Corneliu Diaconovich, Sibiu, 
1898-1904; Encyclopedie de chasseur, Paris, Librairie Larousse, 1928; Marea 
enciclopedie agricolă, 1-5, coordonator, Constantin Filipescu, Bucureşti, 1937- 
1938; Enciclopedia turistică românească, redactor responsabil, Mihai Haret, 
Bucureşti, 1938. 

Dovezi asemănătoare identificăm în biblioteca Muzeului Viticulturii şi 
Pomiculturii Goleşti, Ştefăneşti, Argeş, realitată demonstrată, veridic, prin: 
exemplarele: Enciclopedia Română de la Alaz, Seria Minerva Cluj (1929; 
1930); Nouveau petit Larousse ilustre, Paris, 1932; Enciclopedia României, 1, 
IL, III, IV, Ediţia I, Imprimeria Naţională, Bucureşti (1938); Colecţionism, 
muzeologie, patrimonializare, de loan Opriş (2013). Semnale benefice degajă 
bibliotecile municipale şi orăşeneşti, anumite entităţi rurale civile sau 
eclesiastice, fondurile personalizate de carte rară. 

Ca succesiune valorică, enciclopediile sunt urmate de dicţionare 
tematice, arborând o tehnologie asemănătoare. Noile apariţii prezintă, constant, 
segmente disparate ale creativităţii umane, ori, palete pluraliste, referitoare, cu 
deosebire, la persoane. Arhetipul concludent, universalist tradiţional, îl 
reprezintă, fără îndoială, iniţiativa francezului Pierre Larousse (1817-1875), 
cunoscut şi apreciat pentru Jexicografia care îi poartă numele. În 1852, a 
fondat, la Paris, Casa de Editură Larousse, anunțând, motivant, tipărirea 
anumitor lucrări de interes major. Primul succes de răsunet mondial rămâne 
Marele dicţionar universal al secolului al XIX-lea, apărut în 17 volume 
(1865-1876). 

Modelele Larousse au devenit, cu timpul, o practică editorială 
frecventă. Interesant este, din punctul nostru de vedere, faptul că, noua variantă 
franceză (Paris, 1925), coordonator, Claude Auge, intitulată Dictionaires 
encyclopediques generaux, având, în prima parte, 1 114 pagini care explică, 
sintetic, cuvinte sau expresii ale limbii Hexagonului, iar cele următoare, până la 
1762, invocând personalităţi şi geografii, aminteşte (pagina 1609) aşezarea: 
"Pitesci ou Pitesti, v. de Roumanie, Valachie, sur lArgesu: 20 000 h'/"Pitesci 
sau Piteşti, oraş din România, Valahia, pe Argeşu, 20 000 locuitori”. Pentru 
România sunt alocate 30 de rânduri, pe o coloană (pagina 1649), 
reproducându-se şi stema regatului. Consemnări asemănătoare ilustrează, 
diferențiat, alte file aparţinând deceniilor contemporane. 

Astfel, Meyers Neus Lexikon, editat în Germania (Leipzig, 1974), 
aprecia: „Municipiul Piteşti este capitala județului Argeş din sudul României 
(Muntenia). Are dezvoltată industria chimică, industria lemnului, industria 
textilă, industria constructoare de autoturisme, industria motoarelor electrice. 
Nod de cale ferată. Important centru cultural şi urbanistic”. Valoroase rămân, 
ca sursă documentară, volumele: Dictionnaire encyclopedique pour tous 
libraire, Paris, 1980; Dictionnaire bibliografique des auteurs. Des tous les 
temps et des tous les pays, I-IV, Paris, 1983; Dicţionar enciclopedic. 98 de 
definiţii, Chişinău, 2002; Dictionary of Education, New Delhi, 2005. 

Comparativ cu debutul seriilor Larousse, dicționarele româneşti 
plurivalente sunt ulterioare. Se detaşează: Dicţionarul topografic şi statistic al 
Romaniei (1872), de Dumitru Frunzescu; Marele dicționar geografic (1898- 
1902), autori, George loan Lahovari, Constantin I. Brătianu, Grigore Tocilescu 
(cinci volume, peste 4 000 de pagini), suport documentar, dicționarele 
geografice parţiale pentru judeţe. Peste ceva timp, reţinea atenţia lexiconul 
Dicţionar enciclopedic român, imprimat la Bucureşti, preşedintele Comitetului 
principal de redacţie, Athanase Joja: 1962 (Volumul 1, A-C), 1964 (Volumul 
II, D-J); 1965 (Volumul III, K-P), 1966 (Volumul IV, Q-Z). Toate înscriu, 
alfabetic, nume, localităţi, instituţii cuvinte, zona Argeş-Muscel regăsindu-se 
disparat. 

În 1972, Editura Enciclopedică Română din Capitală a oferit librăriilor 
primul Mic dicţionar enciclopedic, având 1 736 de pagini, compus, după 
modelul Dicţionarului general Larousse (1925), din două compartimente: 
lexic uzual, respectiv persoane, aşezări, publicaţii, foruri politice şi 
administrative, monumente (77 000 de enunţuri), la care se adaugă alocuţiuni şi 
expresii celebre, plasate, tipografic, între cele două secțiuni amintite. 
Coordonare generală: Aurora Chioreanu, Gheorghe Rădulescu, Aurel Martin, 
Valeriu Şuteu. 

Preocupările domeniului s-au multiplicat, constant, în ultimele 
perioade. Selectăm: Dicţionarul de Istorie Veche a României (1976); 
Dicţionarul personalităţilor româneşti ale ştiinţelor naturii şi tehnicii (loan 
Albescu, 1982); Dicţionarul universal al arhitecţilor (Constantin Paul, 1986); 
Economişti la Academia Română (Vasile Malinschi, 1990); Dicţionar de artă 
modernă şi contemporană (Constantin Prut, 2002); Membrii Academiei 
Române. Dicţionar (Dorina N. Rusu, 1999; 2003); Dicţionarul biografic al 
literaturii române (Aurel Sasu, 2006). O realizare importantă este reeditarea 
actualizată a Dicţionarului enciclopedic român, amintit mai sus. Noua formă 
are şapte volume, păstrează metoda amalgamării descriptiviste şi a apărut, 
succesiv, pe litere: 1993 (A-C);, 1996 (D-G), 1999 (H-K), 2001 (1-N); 2004 
(0-0); 2006 (R-Ș), 2009 (1-2). S-a extins, totodată, practica elaborării 
lucrărilor asemănătoare cu specific teritorial, referitoare, mai ales, la 
personalitățile diferitelor sectoare, sugerând vizibil scopuri comerciale, 
realizate atât în manieră clasică, dar şi prin sistem virtual. 

Deosebit de utile pentru cercetători au devenit culegerile, care listează 
numeroase titluri şi autori, aşa cum sunt: Bibliografia românească veche, |, II, 
III, IV (1903-1944), iniţiatori, loan Bianu (1856-1935), Nerva Hodoş (1869- 
1913), Dan Simonescu (1902-1993); Bibliografia istorică a României, culegeri 
periodice, girate prin Institutul George Barit, Cluj-Napoca; Bibliografia 
românească modernă (1831-1918), patru volume, apărute sub egida 
Academiei Române. 

Cuantumul scrierilor aferente spaţiului geo-istoric Argeş-Muscel 
evidențiază demersuri raportate la: aspecte istorice, geografice, lingvistice, 
economice sau demografice; rolul unor personalităţi originare din această parte 
a României; alte detalii valoroase. Drintre autorităţile în materie, stabilite la 
Bucureşti, care au analizat realităţi specifice arealului nostru, nominalizăm: 
Nicolae lorga, George loan Lahovari, Constantin D. Aricescu, Constantin 
Giurescu, Aurelian Sacerdoţeanu, Constantin Alessandrescu, Dan Simonescu, 
Gheorghe Pârnuţă, Augustin Z. N. Pop, Nicolae Leonăchescu, Florian Tucă, 
Dan Zamfirescu. 

La rândul lor, unii autori locali s-au oprit asupra domeniilor preferate 
din Argeş-Muscel: Ilie Barangă (Presă); Grigore Constantinescu (Ernocultură 

şi monumente), Spiridon Cristocea (Istorici); lon M. Dinu (Cadre didactice); 
Jean Dumitraşcu (Parlamentari); Zicu lonescu, Remus Petre Cîrstea, Ilie Popa 
(Martiri); Constantin Anghel, Constantin Luca (Sportivi), Augustin Lucici 
(Galerii de artă); Sergiu 1. Nicolăescu (Scriitori), Vasile Novac (Generali); 
Petre Popa (Universitari); Silvia Popescu, Marin Drăguşin, Silviu Buburuzan 
(Tărâmul tăcerii), Marian Stoica, Margareta Onofrei (Scriitori publicişti, 
folclorişti); Sevastian Tudor (Oameni politici şi de cultură); Dumitru Udrescu 
(Glosar regional), Silvestru D. Voinescu (Academicieni). Totodată, Dumitru 
Baciu, lon Băcanu, lon Boalcă, Dumitru Căpitanu, Constantin Cârstoiu, 
Gheorghe Chiţa, Nadia Ciochină, Constantin Ciotei, Mircea Constantinescu, 
Ion Cruceană, Paul I. Dicu, Vili Firoiu, Constantin Florea, Gheorghe Franţescu, 
Dănuţ Manu, Valeriu Marinescu, Teodor Mavrodin, Flaminiu Mârtzu, Nicolae 
Moisescu, Dorin Oancea, Gheorghe Pârnuţă, Vintilă Purnichi, loan Răuţescu, 
Nicolae Rizescu, Octavian Mihail Sachelarie, Constantin Sorescu, Constantin 
Stancu,Ştefan Trâmbaciu, prezintă ceea ce numim, Oamenii Cetăţii. Asemenea 
demersuri sunt continuate de analiştii argeşeni ai noului val, formaţi, mai ales, 
la Facultatea de Ştiinţe Socio-Umane a Universităţii din Piteşti, specializarea 
Istorie (prima promoţie,1997-2001), regăsiţi deja ca autori de cărţi, colaboratori 
media, referenţi. 

Lipsesc, în mare măsură, după cum se observă, consemnările sistemice 
despre: constructori, arhitecţi, specialişti din industrie, agricultură şi 
administraţie, economişti, medici, jurişti, ierarhi, muzicieni, plasticieni, 
cercetători ştiinţifici, ziarişti, remarcaţi, cu deosebire, în etapa 1918-2014. 
Semnatarii paginilor de faţă analizează convergenţele cardinale. Remarcăm 
faptul că mai mulţi membri ai Colegiului redacţional au în proiect realizarea 
unor dicţionare proprii, aşa cum sunt Constantin Budan, Lucreția Picui, Simona 
Nagîţ, lon Bulacu, valorificând, prin extensie, portofoliul deja existent. 

Devine oportună, aşadar, realizarea Enciclopediei Argeşului şi 
Muscelului, iniţiativă finalizată, cu succes, în mai multe judeţe sau municipii 
ale ţării. Descrierile următoare direcţionează, în premieră, pentru Argeş- 
Muscel, un atare deziderat, având ca principal punct de reper semnificația 
distinctă a acestor locuri, integrate, pregnant, evoluţiei statalității autohtone şi 
continentale. Pentru mine, provocarea adusă în discuţie a devenit o permanentă 
stare de spirit. Motivaţiile sunt multiple! Fără echivoc, referitoare la plaiurile 
invocate au prins contur pe băncile Şcolii Primare, din satul natal, Bocşa, 
comuna Măciuca, judeţul Vâlcea, când am reuşit să descifrez explicaţia la o 
fotografie din Abecedar, reprezentând Biserica Mănăstirii Curtea de Argeş. 
Tot pe atunci, am citit legendele referitoare la Negru Vodă, Posada, Meşterul 
Manole. Ulterior, cunoştinţele generale se vor sistematiza prin studii de 
specialitate, documentări interne şi externe în arhive sau biblioteci, scrieri 
adecvate, activităţi didactice şi responsabilități publice, derulate, prevalent, 

după 1961, la Piteşti. Sunt călăuzit, permanent, de reflexia gânditorului 
american Charles Beard (1874-1948): „Istoricul adevărat este, în primul rând, 


un fiu al vremii sale”. 
* 


Actualul judeţ Argeş, denumire suprapusă legendarului hidronim antic 
Ordessos/Argesis, are, prin unirea cu Muscelul, din 1950, statistic, suprafaţa de 
6 826 km2, ceea ce reprezintă, aproximativ, 2,9% din teritoriul României. 
Reşedinţă oficială este, astăzi, municipiul Piteşti, localitate atestată printr-un 
document scris (20 mai 1388), purtând pecetea lui Mircea cel Bătrân (1386- 
1418). Titulatura urbană, oraşul Piteşti, se foloseşte începând cu 1 aprilie 1510. 
La Curtea de Argeş şi Câmpulung, foste capitale domneşti, se află importante 
necropole voievodale şi regale. Prima referire la fostul judeţ Argeş datează, se 
pare, de la 13 august 1437, din vremea voievodului Vlad Dracul (1436-1447). 
Consemnarea, reprodusă în Documenta Romaniae Historica, B, Tara 
Românească, Volumul I, Bucureşti, 1966, aminteşte, la pagina 50, aşezarea 
„Lănjeşti din Arghis”, existentă în actuala localitate Lunca Corbului. 
Denumirea Muşcel este ulterioară: 30 aprilie 1536, pe timpul domnului Radu 
Paisie/Petru de la Argeş (1535-1545). A existat, cândva, interferând arealele de 
mai sus, judeţul Pădureț, notificat, la 19 iulie 1498, în perioada lui Radu cel 
Mare (1495-1508), contopit apoi cu Muşcelul. Până în veacul XVIII, sediul 
administrativ al judeţului Argeş s-a aflat la Curtea de Argeş, statut acordat, 
ulterior, oraşului Piteşti. Pentru Muscel, epicentrul a fost, permanent, la 
Câmpulung. 

De-a lungul secolelor, evoluţia acestor zone a fost apropiată ca sens 
demografic, economic, social, cultural, religios. Cele două perimetre sunt 
definite medieval, redimensionate, concludent, prin legislaţia din 2/14 aprilie 
1864, elaborată, unionist, de Alexandru loan Cuza (1859-1866), când existau 
ţinuturi, plase, comune urbane sau rurale, sate. Conform organizării teritoriale, 
hotărâte de suveranul României, Carol II (1930-1940), judeţele Argeş şi 
Muscel au devenit parte componentă a Ținutului Bucegi, reşedinţă oficială, 
Bucureşti (1938-1940), iar în etapa 1940-1944, erau integrate Regiunii IX, 
structură condensată criteriilor militare, decizia aparţinând conducătorul 
statului, Ioan/lon Antonescu (1882-1946). La 30 noiembrie 1944, România 
avea 58 de judeţe. Unele aşezări rurale din Argeş-Muscel au aparţinut, cu 
intermitenţă, judeţelor Dâmboviţa, Olt, Teleorman, Vâlcea. 

Pe baza prevederilor Legii Nr.5, din 6 septembrie 1950, marea 
majoritate a localităţilor din Argeş, Muscel, Olt, Vâlcea au format Regiunea 
Argeş (1950-1952; 1961-1968), numită, temporar, Regiunea Piteşti (1952- 
1961). Se împărțea în raioanele: Băbeni-Bistriţa, Costeşti, Curtea de Argeş, 

Drăgăneşti Olt, Drăgăşani, Găeşti, Horezu, Muscel, Piteşti, Potcoava, Râmnicu 
Vâlcea, Slatina, Topoloveni, Vedea, însumând 15 800 km2, 356 de comune, 1 
533 de sate. La 1 ianuarie 1961, Băbeni-Bistriţa şi Topoloveni erau desfiinţate, 
urmate, în scurt timp, de Vedea. Prin aplicarea Legii Nr. 57, din 16 februarie 
1968, se revenea la organizarea administrativă pe judeţe. Comparativ, însă, cu 
situaţia tradiţională, Argeşul şi Muscelul rămâneau unite, cu excepţia 
comunelor arondate judeţului Dâmboviţa, când România a fost primită în 
Uniunea Europeană, situaţie care se menţine inclusiv astăzi. După 1 ianuarie 
2007, facem parte, ca sens european, din Regiunea Sud rezidentă, municipiul 
la Călăraşi. Anumite structuri argeşene de profil gravitează spre Alexandria, 
Bucureşti, Ploieşti, Târgovişte. 

Geografic, înălțimile munţilor Făgăraş, aparţinând Carpaţilor 
Meridionali, unesc Argeşul, la nord, cu judeţele Sibiu şi Braşov, crestele 
semeţe ale Masivului Leaota, dealurile din Podişul Getic şi o parte din Câmpia 
Română constituie puntea de est cu judeţul Dâmboviţa, Câmpia Găvanu- 
Burdea ajunge, la sud şi sud-est, până spre judeţele Teleorman şi Olt, iar 
cumpăna de ape, dincolo de râurile Cotmeana şi Topolog, asigură limita 
vestică, itinerantă, judeţelor Vâlcea şi Olt. Relieful, asemănător unui uriaş 
amfiteatru, se descifrează, predilect, de la nord spre sud, de la Vârful 
Moldoveanul (2 543 m), până la şesurile aluvionare. Ținuturile piemontane 
ocupă mai mult de jumătate din teritorialitatea amintită anterior. Prin văile 
săpate de şuvoaie în munţi şi dealuri, pe frumoasele plaiuri ori muscele, de-a 
lungul drumurilor sau şoselelor, ignorând, uneori, ariditatea, s-au constituit 
trainice aşezări omeneşti. 

Viaţa materială şi spirituală din Argeş-Muscel a urcat, milenar, o dată 
cu celelalte pământuri binecuvântate, treptele civilizaţiei. Nu este zidire mai 
veche sau mai nouă, suprapusă talentului perpetuu, care să nu amintească 
personalitatea poporului român, strădaniile sale pentru unitate, independenţă, 
progres, conlucrare externă. Aici a fost fara Ctitoriei, leagănul formării 
statului feudal primordial, numit, frecvent, Muntenia sau Valahia, primele 
reşedinţe princiare s-au zidit la Curtea de Argeş şi Câmpulung, stema timpurie 
a Basarabilor (secolul XIV), simbolizând idei dinastice, stăpânirea dincolo şi 
dincoace de Carpaţi, în Dobrogea sau nordul Gurilor Dunării. 

Eforturile pentru menţinerea nucleelor administrative medievale s-au 
centrat, deseori, pe aceste locuri. Ca dovadă, voievodul Argeşului, Basarab I 
Întemeietorul (c. 1310-1352), a obţinut victoria emblematică de la Posada, 
localizată în pripoarele Perişanilor (12 noiembrie 1330), despre care va aminti, 
conclusiv, cronicarul Martin Strykowski, din Polonia: „Regele ungur Carol, 
ridicând război năprasnic asupra domnului muntean Basarab, fu bătut cu 
desăvârşire ... astfel încât cu puţini ai săi abia a scăpat cu fuga”. La Curtea de 
Argeş, domnul Nicolae Alexandru (1352-1364) înfiinţa, simbolic (1359), prima 

mitropolie ortodoxă a Munteniei. Peste câteva decenii, oastea condusă de 
Mircea cel Bătrân (1386-1418) s-a confruntat cu armatele legendarului sultan 
otoman, Baiazid (1389-1402), românii obţinând la Rovine (10 octombrie 
1394), undeva, pe Câmpia de la sud de Piteşti, după cum opinează mulţi 
analişti ai perioadei, un succes răsunător. „A fost război mare, notează, în 1620, 
călugărul erudit Mihail Moxa, cât se întuneca văzduhul de mulțimea săgeţilor 
„.. şi mai pierdu Baiazid oastea lui cu totul”. 

Documente ale secolului XVI au consemnat aspecte importante 
referitoare la rolul zonei Argeş-Muscel în vremea domnului Neagoe Basarab 
(1512-1525), cel care ne-a lăsat, printre altele, Biserica Episcopală de la Curtea 
de Argeş, aureolată cu Balada Meşterului Manole, precum şi celebrele texte 
filosofale reunite sub genericul Învățăturile. Apoi, pe timpul lui Radu de la 
Afumaţi (1522 = 1525), una dintre cele 19 lupte, purtate cu detaşamente 
otomane, s-a dat la Rucăr, pe drumul spre Braşov (1522). Deosebite sunt 
faptele primului unificator al Ţărilor Române, Mihai Viteazul (1593-1601), 
petrecute la Stoeneşti (1595), între Câmpulung şi Târgovişte, ulterior, 25 
noiembrie 1600, lângă vechea reşedinţă de la Curtea de Argeş, unde a angajat 
ultima sa iniţiativă militară la sud de Carpaţi. Ulterior, domnul Matei Basarab 
(1632-1654) a instalat, la reşedinţa din Câmpulung, o tiparniță, unde s-au 
imprimat valoroase cărți de cult în limbile slavonă şi română. Legături 
statornice au menţinut, cu oamenii acestor locuri, totodată, voievozii Vlad 
Călugărul (1481-1495), Constantin Șerban (1654-1658), Şerban Cantacuzino 
(1678-1688), Constantin Brâncoveanu (1688-1714), dar şi unii domni fanarioți 
(1716-1821), ale căror legiuiri şi coduri vor stimula introducerea sistemelor 
premoderne. În 1793, la Piteşti exista sediul Cancelariei episcopale ortodoxe, 
transferate, ulterior, la Curtea de Argeş. Structural, până în secolul XVIII, 
judeţul Argeş a fost coordonat din Curtea de Argeş, reşedinţă oficială devenind, 
apoi, oraşul Piteşti. 

Locuitorii acestui areal s-au integrat, nemijlocit, în derularea 
evenimentelor naţionale de la 1821, 1848, 1859, 1877, 1918. Astfel, Tudor 
Vladimirescu, iniţiatorul acţiunilor novatoare din 1821, care servise, vremelnic, 
în administraţia plaiurilor, a stabilit, Piteşti, punctul strategic nordic pentru 
eventuala rezistenţă militară. De altfel, planurile mişcării revoluţionare au fost 
elaborate cu acordul tacit al unor patrioţi ai locurilor, precum Dinicu Golescu şi 
Ilarion Ghiorghiadis. Precipitarea evenimentelor nu a permis, aplicarea celor 
preconizate, iar oşteanul din Vladimiri arestat de aliaţii săi, liderii Eteriei elene, 
în tabăra stabilită la Goleşti, va plăti, cu viaţa, undeva, lângă Târgovişte (27 
mai 1821), îndrăzneala ridicării neamului de jos pentru dreptate socială. 

În perioada 1831-1864, judeţele Argeş şi Muşcel au fost conduse, 
succedând ispravnicii; de ocârmuitori/cârmuitori, înlocuiţi, prin Legea 
administraţiei, adoptată la 1 aprilie 1864, cu prefecţi (inspiraţie franceză). 

Apar, totodată, consiliile judeţene. Conform prevederilor Regulamentului 
Organic, aplicat, efectiv, 26 de ani (1832-1858), judeţul Argeş avea plaiurile 
Aref şi Loviştea, precum şi şase plase: Argeş, Găleşeşti, Oltul de Jos, Piteşti, 
Topolog, Vâlsan. Structură asemănătoare întâlnim în judeţul Muscel: plaiurile 
Argeşel, Dâmboviţa, Nucşoara; plasele Râuri şi Podgoria. De-a lungul timpului 
se vor produce numeroase modificări. 

Un succes important al conducerii celor două judeţe a fost organizarea 
şcolilor săteşti de stat, prin aplicarea Poruncii Departamentului Treburilor din 
Lăuntru, datată, Bucureşti, 14 ianuarie 1838. Activitatea era coordonată de 
Eforia Şcoalelor, în colaborare cu Marea Logofeţie a Treburilor Bisericeşti. 
Anterior, s-au înfiinţat şcolile naţionale (normale) din Câmpulung (1832) şi 
Piteşti (1833), unde au pregătit primii învăţători pentru instituţiile rurale. Aşa, 
de exemplu, la 2 aprilie 1839, în plasa Podgoria (Muscel) se considerau 
deschise 17 şcoli primare. 

Argeşenii şi muscelenii s-au implicat activ în Revoluţia de la 1846, 
remarcându-se mai multe personalități originare din această parte a Ţării 
Româneşti: Ion C. Brătianu, Dumitru C. Brătianu, Ştefan C. Golescu, Nicolae 
C. Golescu, Radu C. Golescu, Alexandru C. Golescu (Albu), Alexandru G. 
Golescu (Negru), Constantin D. Aricescu, lon D. Negulici, Nicolae 
Kretzulescu, Carol Davila. De menţionat faptul că, în majoritatea lor, membrii 
Guvernului Provizoriu de la 1848 proveneau din asemenea locuri, iar la Rucăr 
s-a retras, pentru scurt timp, forul executiv amintit, într-un moment al 
dezorientării conducătorilor revoluţiei. 

În vederea Unirii Principatelor Române, respectând prevederile de 
Articolului 5, din Înaltul Împărătesc Firman, elaborat de Cancelaria 
Otomană, referitor la alegerile pentru Adunarea Ad-hoc a Munteniei, argeşenii 
au optat să-i reprezinte, prin voința exprimată la 17 septembrie 1857, ca 
deputaţi, pentru: Scarlat Turnavitu, Dumitru C. Brătianu, lon C. Brătianu, 
Tudosie Murgescu. La rândul lor, muscelenii i-au preferat pe: Ştefan Golescu, 
Alexandru G. Golescu (Negru), Constantin D. Aricescu, lon Tică. Printre cei 
care l-au întîmpinat pe domnul Unirii, Alexandru loan Cuza, la Bucureşti (7 
februarie 1859), s-au aflat, împreună cu alți oficiali, piteştenii Nicolae 
Coculescu şi Eftimie Nicolau. Peste câteva luni, în iunie 1859, principele a 
vizitat reşedinţa Argeşului, iar doamna Elena Cuza va sosi în Piteşti la 3 
octombrie 1863. Asemenea momente aunt atestate documentar şi pentru 
Câmpulung, Muscel. 

Pe durata Războiului de Independenţă (1877-1878), cei mai mulţi 
argeşeni şi musceleni mobilizați au făcut parte din Regimentul 4 Dorobanți, 
Regimentul 2 Călăraşi, Batalionul 4 Vânători. Pentru început, dorobanții au 
apărat linia Dunării, apoi, prin Ordinul Cartierului General, vor participa la 
luptele cu turcii de la Capitanova, Rahova şi Vidin, iar unităţile militare ale 

călăraşilor s-au aflat în grupul celor ce au cucerit Rahova, Haltagi, Desa, Tatar, 
Mahala, Smârdan , Inova. Vânătorii, având comandamentul la Calafat, vor 
prelua (25 noiembrie 1878), după finalizarea ostilităţilor şi obţinerea succesului 
scontat, controlul asupra oraşului Constanţa, contribuind, nemijlocit, la 
instituirea administraţiei române pe teritoriul Dobrogei în etapa dintre tratatele 
de pace de la San Stefano (19 februarie 1878) şi Berlin (1/13 iulie 1878). 
Înaintea festivităților din Bucureşti (8/20 octombrie 1878), Guvernul României, 
împreună cu viitorul rege, Carol I, concentrează oştirea în rriunghiul strategic 
Piteşti-Câmpulung-Târgovişte, ceea ce relevă importanţa acordată zonei Argeş- 
Muscel în finalul conflictului ruso-turc din 1877-1878. 

De remarcat faptul că martirii independenţei, originari din cele două 
judeţe, sunt consemnați, după 1984, în originala operă comemorativă Argeş. 
Cartea Eroilor, bibliofilie unicat pentru România, fiind înscrişi, totodată, pe 
monumente, împreună cu cei căzuţi la datorie în 1913, 1916-1918, 1941-1945. 

Argeşul şi Muscelul s-au racordat eforturilor naţionale din etapa 
participării României la Primul Război Mondial (1916-1918), evenimentul 
favorizând Marea Unire de la 1918. Militarii din Piteşti se găseau, la 21 august 
1916, în zona operaţiunilor transilvănene, care ne-au fost, însă, defavorabile. 
Spre sfârşitul lunii noiembrie 1916,se vor deplasa, prin Pasul Buzău, în 
Moldova, participând la obţinerea victoriei contra Centralilor de la Mărăşti (22 
iulie — 1 august 1917). După staționarea vremelnică la laşi, Regimentul 4 
Argeş, a trecut Prutul (24 februarie 1918), asigurând ordinea pe timpul 
dezbaterii Hotărârii Unirii Basarabiei cu Statul Român, cantonând, apoi, la 
Huşi. S-a reîntors, în Piteşti, aproape de finalul anului 1918. 

Motive speciale determină Guvernul României să consolideze suportul 
militar din Basarabia, unită cu Patria Mamă (27 martie 1918), context în care 
Regimentul 4 Argeș a plecat, din Bucureşti, spre Chişinău (25 februarie 1920), 
fiind păstrat, dincolo de Prut, până la 15 septembrie 1922. Peste exact o lună, 
regele Ferdinand devenea, în Catedrala din Alba Iulia, primul monarh 
încoronat al României Mari. Traiectorii distincte şi glorioase au avut, de 
asemenea, unitățile militare din Câmpulung, regăsite (1916-1918), pe Frontul 
Dobrogean, ori la Valea Mare-Pravăț, Mateiaş, Dragoslavele, ulterior, pe alte 
aliniamente. 

Participarea ţării noastre, pentru perioada 1941-1945, în cel de A/ 
Doilea Război Mondial (1939-1945), configurează prim-planul evenimentelor 
etapei respective. Ofensiva spre est, începând cu 22 iunie 1941, alături de Axă, 
s-a motivat, prin obligaţia istorică a reintegrării Basarabiei, Bucovinei de Nord 
şi Ținutului Herţa în teritoriul autohton. Reliefăm aspectul că, după notele 
ultimative ale Guvernului Uniunii Sovietice (26 şi 28 iunie 1940), mai multe 
familii de români, refugiate din provinciile amintite, se vor stabili în Argeş- 
Muscel, găsind, aici, adăpost, locuri de muncă, respect, afecţiune. Reorientarea 

politicii externe a României (23 august 1944), a determinat participarea unor 
unități militare locale pe Frontul de Vest, până în Slovacia şi Austria, 
reeditându-se, comparabil, tragediile umane din etapa estică a războiului. Anii 
1941-1945 au mărit contribuţia de sânge a cetăţenilor din Argeş-Muscel pe 
Altarul sacrificiului suprem, ridicat, spiritul pentru pacea, democraţia, 
libertatea şi independenţa popoarelor. După capitularea Germaniei fasciste, 
trupe sovietice rămân în baze apropiate oraşelor Piteşti, Câmpulung, Curtea de 
Argeş, fiind retrase în 1958. 

Debutul exprimării regimului comunist postbelic, instaurat sub tutela 
Moscovei, a determinat constituirea unor grupări opozante, deosebit de active 
fiind subordonate ofiţerilor Gheorghe Arsenescu şi Toma Arnăuţoiu, denumite 
Haiducii Muscelului. Amihilarea din partea Securităţii Statului survine în 
deceniul şase al secolului XX. Mai mulţi partizani şi susținători au fost 
capturați, judecaţi, condamnaţi la ani grei de închisoare, sau executaţi, 
devenind martiri. Totodată, în reşedinţa Argeşului a existat temnița detenției 
drasticei detenţii, unde s-au folosit tehnici ingenioase de reeducare a 
deţinuţilor prin tortură, generând sintagma Experimentul Piteşti, evocat, după 
1989, prin simpozioane naţionale şi internaţionale. Pentru atitudinea ostilă 
aşezările sudice, a vizat, prioritar, contracararea colectivizării agriculturii şi 
exproprierilor executorii. 

Conceptele perioadei decembrie 1947 (abolirea monarhiei şi 
instaurarea Republicii Populare Române) — decembrie 1989 (Revoluţia 
antitotalitară) au conferit zonei  Argeş-Muscel o anumită identitate 
contradictorie, în sensul anulării, de exemplu, a pluripartidismului 
organizaţional local, prin impunerea exclusivismului piramidei dominante, 
fenomen suprapus, favorabil redimensionării structurilor urbane, industrializării 
intensive, constituirii marilor ferme agricole, eradicării analfabetismului şi a 
şomajului, menţinerii echilibrului religios, acordării anumitor facilităţi şcolare 
sau profesionale. 

Ideile promovate în etapa interbelică, de liderii naţionali originari din 
această parte a României, liberalii Ion I.C. Brătianu (1864-1927), Vintilă I.C. 
Brătianu (1867-1930), ţărăniştii Armand Călinescu (1893-1939), Ion 
Mihalache (1882-1965), ori de alți militanţi apropiaţi doctrinar, au fost total 
repudiate după 1947. Concomitent, parlamentarismul de stânga a propulsat, în 
arena vieţii politice naţionale şi internaţionale, pe savantul endocrinolog, 
Constantin I. Parhon (1874-1969), născut la Câmpulung, Muscel, preşedinte 
fondator al Prezidiului Marii Adunări Naţionale (1947-1952), dar şi pe Nicolae 
Ceauşescu (1818-1989), deputat de Piteşti în forul suprem legislativ, vreme de 
17 ani (1952-1969), devenit primul preşedinte al Republicii (1974-1989). 

Până în 1990, Argeşul a fost, timp îndelungat, a patra putere 
industrială etatistă a României contemporane, deţinând monopolul fabricării 

autoturismelor,  primordialitatea  Platformei  Petrochimice  Pireşti-Sud, 
prevalența anumitor ramuri prelucrătoare, ori din domeniile energiei electrice şi 
nucleare, silviculturii, pomiculturii, viticulturii, construcției de şcoli, spitale, 
apartamente, mari complexe comerciale. Ca urmare, începând cu 1966, 
semnificativ, zeci de delegaţii străine, de pe toate continentele, au vizitat 
municipiul Piteşti, considerat arhetip al aplicării Doctrinei dezvoltării 
socialiste multilaterale. La 22 decembrie 1989, principalele instituţii publice 
din această parte a României erau ocupate, totuşi, fără violenţă, de contestatarii 
vechiului regim, reprezentanţii lor fiind instalaţi la conducere prin voinţă 
populară. 

După 1990, argeşenii şi muscelenii s-au readaptat, într-un timp relativ 
scurt, la principiile inițiativei individuale, liberalizării preţurilor, concurenţei de 
piaţă, sistemului financiar actual, privatizării, sensurilor continentalizării. 
Preocupările economice şi sociale au rămas, aproximativ zece ani, plurivalente. 
Ca dovadă, restructurarea întreprinderilor nu a generat o rată exagerată a 
disponibilizărilor, capitalizarea străină s-a exprimat vizibil, iar ritmul 
constructiv a fost evident. Succese convingătoare au obţinut: Compania Dacia 
— Renault, din Mioveni; fabricile de echipamente auto de la Piteşti, unităţile 
prelucrătoare cu profil alimentar. Totuşi, după 2000, potenţialul industrial al 
Argeşului, comparativ cu nivelul anului 1989, a scăzut considerabil: disoluția, 
în cea mai mare parte, a platformelor Piteşti-Nord, Piteşti-Sud, Câmpulung, 
Curtea de Argeş, pierderea surselor de materii prime şi a pieţelor de desfacere, 
intrarea în insolvenţă, scăderea veniturilor salariale; exodul forţei calificate de 
muncă; falimentul multor firme mici şi mijlocii; reducerea investiţiilor bugetare 
autohtone. 

Astăzi, sunt puţini agenţii economici care au potenţialul relevant sau 
îşi asumă proiecte strategice, municipiul Piteşti având tendinţa să devină placă 
turnată a speculațiilor bancare sau comerciale, interne ori internaţionale, dar 
mai puţin bază productivă. Ritmul atragerii investitorilor străini s-a diminuat. 
Este lăudabil faptul că aici s-a edificat unul dintre cele mai mari campusuri 
universitare de stat ale României, zona centrală este reabilitată, oraşul continuă 
să se transforme, primăvara, într-o adevărată capitală a lalelelor viaţa politică 
locală oferă diverse alternative, iar instituţiile culturale şi eclesiastice afişază 
programe diferenţiate. Particularităţi specifice prezintă şi celelalte localităţi din 
Argeş-Muscel. Apartenența României la NATO (2004) şi Uniunea Europeană 
(2007) incumbă solidaritate internaţională, inclusiv în fearrele externe 
operaţionale, favorizează depăşirea incertitudinilor pasagere, cauzate, printre 
altele, de efectele crizei mondiale virulente, conflictele militare zonale, 
afirmarea extremismului. 

Enciclopedia Argeşului şi Muscelului dorim să fie, pe cât posibil, 
Cartea de identitate a oamenilor şi locurilor acestui areal, suprapusă, 
concluziv, specificității româneşti. Prin urmare, integrată lucrărilor de factură 
asemănătoare, face trimiteri, alfabetic la: persoane remarcate de-a lungul 
timpurilor, originare sau stabilite definitiv în Argeş-Muscel ori cu activitate 
relevantă, peste zece ani, dedicată spaţiului enunțat, familii renumite; localităţi; 
repere economice; instituţii publice; foruri ştiinţifice şi administrative; 
organizaţii şi asociaţii, mijloace media importante; aşezăminte religioase; 
toponime, hidronime, oronime specifice zonei; rezervaţii naturale; monumente, 
locuri istorice, edificii reprezentative; glosar selectiv; iniţiative durabile. 

Ideea oportunității elaborării Enciclopediei Argeşului şi Muscelului 
s-a conturat în primăvara anului 2003, pe timpul când eram decan al Facultăţii 
de Istorie, Filosofie, Jurnalism, astăzi, Facultatea de Ştiinţe Socio-Umane a 
Universităţii din Piteşti, urmărind, prin această iniţiativă, orientarea instituţiei 
spre viaţa Cetăţii. De atunci au trecut Il ani. Dar, aşa cum ne-au călăuzit 
cuvintele învățatului roman Lucius Annacus Seneca (55 î.Hr.-41 d.H.), „ceea 
ce rațiunea nu izbutește, izbuteşte adesea vremea”. Aşa s-au petrecut lucrurile 
şi în atare demers. Primii care au subscris conceptului din 2003, de semnatarul 
acestor rânduri, au fost statornicii noştri colaboratori la scrierea volumelor: 
Piteşti. Ghid de oraş (1985); Piteşti. Pagini de istorie (1986); Istoria 
municipiului Piteşti (1988); Piteşti. Tradiţie şi contemporaneitate (2008). 
Sunt listate, bibliografic, alături de Municipiul Piteşti pe noi coordonate 
(1969); Piteşti. Memento (1983, 2008); Plaiuri argeşene (1984); Piteşti. 
Microalbum (1988). Este vorba de juristul Silvestru D. Voinescu (1935-2005), 
director emblematic al Bibliotecii Judeţene Argeş (1964-2004), şi profesorul 
Paul I. Dicu (1926-2008), multă vreme secretar al Societăţii de Ştiinţe Istorice, 
Filiala Piteşti. S-au raliat, imediat: Octavian Mihail Sachelarie, directorul 
Bibliotecii Judeţene Dinicu Golescu Argeş; Ileana Bălan, directoarea 
Bibliotecii Universităţii din Piteşti; Spiridon Cristocea, directorul Muzeului 
Judeţean Argeş; Filofteia Pally, directorul Muzeului Viticulturii şi Pomiculturii 
Goleşti, Ştefăneşti, Argeş,deveniţi redactori responsabili pentru cele patru 
volume preconizate, ulterior, toţi cei nominalizați în colegiul redacţional şi în 
casetele tehnice: redactori de specialitate, documentarişti, tehnoredactori, 
operatori, consilieri editoriali, alți furnizori de informaţii. Coordonarea 
ştiinţifică a revenit semnatarului — acestor considerente. 

Documentele primare, respectiv Criteriile orientative privind 
elaborarea Enciclopediei şi Fişa personală de identificare, le-am definitivat, 
împreună cu profesorul universitar şi doctor în biologie, Radu Gava (26 august 
2006), folosind laboratorul său de la ultimul etaj al Muzeului Judeţean Argeş, 
având o excelentă deschidere vizuală asupra panoramei municipiului Piteşti; 

finalizarea variantei electronice (26 august 2014), beneficiind de aceeaşi 
locaţie. Multe texte ale etapei iniţiale amintite au fost procesare de Iulia 
Elisabeta Ciucă, (Biblioteca Judeţeană Argeş), iar ultimele, de Maria Dinu 
Sachelarie (de la Muzeul Goleşti), favorabile proiectului invocat. 

Pentru început, ne-am propus să prezentăm: voievozii Argeşului şi 
Muscelului; academicienii din diferite domenii, oamenii politici şi de stat 
importanţi (şefi de stat şi de guvern, miniştrii, miniştrii adjuncţi, conducătorii 
de departamente şi de agenţii guvernamentale); parlamentarii din toate etapele 
temporale; înalții ierarhi ai Bisericii Ortodoxe Române, ori ai altor culte 
religioase; prefecţii de Argeş şi Muscel; preşedinţii, vicepreşedinţii, secretarii 
generali ai consiliilor regionale sau judeţene administrative; primarii urbani, 
liderii locali, inclusiv cei ai comunităţilor mai mici. Relevanţă au faptele lor 
perene. 

Totodată, s-au luat în calcul: scriitorii, care sunt membri ai uniunii de 
profil (prozatori, dramaturgi, poeţi, critici literari, memorialişti); compozitorii 
şi plasticienii (membri ai asociaţiilor din domeniu); dirijorii cunoscuţi pe plan 
naţional, interpreţii de operă şi operetă, criticii şi istoricii de artă; generalii, alţi 
comandanţi militari cu merite deosebite; eroii evenimentelor contemporane, 
căzuţi în rezistența antitotalitară, opozanți ai Experimentului Piteşti, implicaţi 
în holocaust, ori ucişi în teatrele externe de operaţiuni; diplomaţii (ambasadori, 
şefi de consulate, ataşaţi, reprezentanţi ai României la forurile sectoriale, 
continentale sau mondiale); călătorii şi expediţionarii, originari din Argeş- 
Muscel. 

De asemenea, am dorit să evidenţiem: profesorii universitari; autorii şi 
cercetătorii remarcaţi în matematică, informatică, fizică, chimie, biologie, 
geografie, filosofie, sociologie, psihologie, pedagogie, ştiinţe ale educaţiei şi 
comunicării; istoricii şi cercetătorii prolifici din arhive, muzee, edituri; 
arhitecţii şi constructorii recunoscuţi în breaslă; juriştii de prestigiu 
(teoreticieni, procurori, judecători, avocaţi, notari), medicii, farmaciştii, 
laboranţii integrați sistemului naţional; actorii de teatru, film, radio şi 
televiziune, având rezonanţă meritorie; creatorii şi interpreţii de muzică uşoară 
şi folclor, analiştii fenomenului cultural, publiciştii, managerii, alte persoane 
implicate în spiritualitatea argeşeană şi musceleană. 

Un loc distinct îl ocupă: marii proprietari funciari şi industriaşii 
tradiţionali, oamenii de afaceri cu succese reale în actualitate; inovatorii şi 
inventatorii de renume; inginerii, economiştii, comercianții, finanțiştii, 
bancherii de prestigiu, filantropii, exprimând valenţe multiple şi benefice; 
agronomii, fermierii, arendaşii, cercetătorii în ştiinţe agricole şi silvice, 
astronomii, astrologii, cadrele didactice din învăţământul preuniversitar, care 
au obţinut gradul I, ori titluri doctorale, sunt autori de manuale, cu preocupări 
de mai mare cuprindere, inclusiv cărţi editate; ziariştii apreciaţi din presa scrisă 

şi audio-vizuală, comentatorii, analiştii, directorii şi patronii de publicaţii, 
edituri, tipografii; sportivii de performanţă şi antrenorii, organizatorii de mari 
competiţii, luându-se în calcul: titlul de campion naţional, locurile I, II, III la 
Jocurile Olimpice, campionatele mondiale, europene, balcanice, universitare. 

După cum se poate observa, comparativ cu segmentele tematice 
anterioare, criteriile noastre enciclopedice, grupate în volumele 1, II, III, IV, 
sunt mult mai generoase. Ultimul (S-Z) cuprinde, pe lângă literele amintite: 
glosarul selectiv, 20 de anexe şi bibliografia specială. Prin tipografiere, se va 
adăuga indicele de persoane. S-au evitat, cu mici exccepţii, prescurtările de 
cuvinte şi despărțirile în silabe, iar pentru cazurile când numele unor persoane 
este repetat, se face trimitere, prin (v.), la enunţul cardinal. 

Proiectul s-a lansat, joi, $ octombrie 2006, în Sala de Conferinţe 
Gheorghe lonescu-Gion a Bibliotecii Judeţene Dinicu Golescu Argeş, director 
dr. Octavian Mihail Sachelarie. Instituţia centenară devenea atât locaţia 
preferențială, cât şi principalul suport documentar sau logistic al 
enciclopediştilor. Aspectul presupunea, însă, conlucrarea cu toate bibliotecile, 
muzeele şi alte unităţi din teritoriu. De atunci, în fiecare zi de luni a săptămânii, 
redactorii, împreună cu furnizorii de informaţii, s-au revăzut, sistematic, în 
spaţiile instituţiei amintite pentru Volumul I (A-C), ulterior, la: Biblioteca 
Universităţii din Piteşti, Volumul II (D-K), Muzeul Judeţean Argeş, Volumul 
III (L-R), Muzeul Viticulturii şi Pomiculturii Goleşti, Volumul IV (S-Z). 

Au răspuns invitaţiei, acceptând dezvoltarea acestui proiect, importanţi 
oameni de cultură, autori apreciaţi pentru scrierile lor, specialişti din domenii 
convergente, manageri cu experiență, studenți, alţi cetăţeni. Cercul 
colaboratorilor, din care fac parte persoane de vârste sau orientări ideologice 
diferite, a rămas permanent deschis, ceea ce determină să ni se alăture, pe 
parcurs, valoroşi confrați. Există însă şi cazuri solitare când, din diferite 
motive, s-a declinat opţiunea preliminară. Împreună, constituim o adevărată 
echipă interdisciplinară, înscrisă în casetele tehnice, demonstrând, constant, 
onestitate, disponibilitate, un binevenit spirit lucrativ, dominat de optimism, 
responsabilitate, deschidere spre dialog. 

De altfel, reuniunea din 5 octombrie 2006, precizată anterior, nu a 
presupus sine qua non prezenţa unor oficiali din partea Prefecturii, consiliilor 
judeţean sau municipale, întrucât am dorit să inducem, cu deosebire în acest 
caz, voluntariatul şi onorabilitatea civică, promovate frecvent prin diverse 
îndemnuri ale structurilor Uniunii Europene, din care facem parte, după 1 
ianuarie 2007, împreună cu alte 26 de state. 

Un prim bilanţ îmbucurător s-a realizat după un an, la 8 octombrie 
2007. Atunci, portofoliul primordial cuprindea deja 1 425 de potențiali 
candidaţi pentru a fi prezentaţi în paginile Enciclopediei. Totuşi, s-a convenit: 
continuarea documentării asupra persoanelor, dar şi extinderea a lucrării, prin 

prezentarea localităţilor, instituţiilor, principalilor agenţi economici, structurilor 
naturale, mijloacelor media, asociaţiilor obşteşti, stabilirea unor căi de 
comunicare cu foruri ştiinţifice din Capitală, identificarea unor argeşeni sau 
musceleni aflați în diverse zone ale ţării ori peste hotare, diversificarea 
colaborării cu specialişti având preocupări asemănătoare, în Bucureşti şi 
celelalte reşedinţe judeţe ale României: atragerea anumitor parteneri media. 
Termenul finalizării primului volum (doi ani), stabilit, aprioric, s-a prelungit, 
fiind raportat la densitatea şi multitudinea consemnărilor. Era decisă, 
concomitent, înființarea Clubului Enciclopediştilor din Argeş — Muscel, 
asociaţie apolitică, promovând voluntariatul unor specialişti de renume pentru 
elaborarea acestei opere monumentale. 

Pe lângă bibliografia lecturată sau fondurile arhivistice consultate, un 
loc aparte îl ocupă discuţiile purtate, nemijlocit, de redactorii pe domenii, cu 
persoanele în viaţă. Ultimul aspect presupune atât asumarea morală a 
autenticităţii celor relatate, cât şi oferirea anumitor detalii esenţiale, necesare 
viitorilor enciclopediști, scutiţi de eforturile depuse prin strădaniile noastre. 
Conservând, aşadar, inclusiv prin asemenea modalitate, esenţa evoluţiei zonei 
Argeş-Muscel din ultima jumătate de secol, vom menţine, cu certitudine, 
durabilitatea seculară perpetuă a tot ceea ce ne înconjoară. 

Conţinutul paginilor următoare se dovedeşte realist şi echilibrat, 
disociat, pe cât posibil, de conotaţii politice, subiectivism, influenţe colaterale. 
Susţinem, principial, concepţia analistului american Charles Beard (1874- 
1948), care concluzionează: „Istoricul trebuie să fie, în primul rând, un fiu al 
vremii sale”. Sperăm să ne integrăm, cu succes, sensurile apriori nepărtinitoare, 
formulate prin diversitatea relatărilor, multe având un anumit grad de noutate şi 
originalitate. 

Aşa, de exemplu, pentru prezentarea individuală s-a pornit de la ideea 
că toate numele listate sunt importante, fiind departajate, însă, prin ceea ce am 
numit etaje informale, implicând, ca succesiune: locul şi data naşterii, iar acolo 
unde a fost cazul, ale decesului (sat, comună, oraş, judeţ), substituite, uneori, 
din lipsa certitudinilor, prin secole; profesia tutelară şi adiacentă; stabilirea în 
Argeş sau Muscel a specialiştilor originari din alte zone, dar care s-au 
identificat, cel puţin 10-15 ani, prin realizări selective, cu arealul adus în 
discuţie; studii liceale şi universitare, eventual doctorale, stagii externe de 
specializare; etapele exprimării productive; listarea a maximum cinci elaborări 
reprezentative (volume, proiecte de arhitectură, edificii finalizate, roluri 
scenice, creaţii muzicale, expoziţii plastice, succese tehnice, manageriale, 
ştiinţifice); domenii de excelenţă; contribuţii distincte la evoluţia anumitor 
fenomene; nuanţarea recunoaşterilor publice antume sau postume. 

Generalizând asemenea criterii, s-a renunțat la prezentarea, de 
exemplu, a unor importanţi actori de teatru (Gheorghe Leahu, Colea Răutu), 

care s-au aflat, temporar, la Piteşti, ca şi în cazul unor renumiţi constructori, 
arhitecţi, scriitori, informaţiile noastre fiind livrate judeţelor de origine. Spațiile 
alocate în pagină au pornit, ca principiu, de la primordialitatea conferită 
voievozilor, academicienilor, patriarhilor, creatorilor de excepţie, până spre 
celelalte calităţi comunitare sau individuale. Oferim cititorilor latitudinea de a 
concluziona singuri asupra demersurilor întreprinse de cei prezentaţi în 
Enciclopedie, valorizând opţional etajele informale amintite mai sus. 

Cei 73 de redactori specializaţi, înscrişi în Caseta autorilor, semnează, 
folosind iniţiale proprii, consemnările care le aparţin, respectiv (alfabetic): 
Valeriu Florian Alexiu (V.F.A); Tiberiu Cristian Avrămescu (T.C.A.); Nicolae 
Badea (N.N.B.); Ilie Barangă (.L.B.); lon Băcanu (1.5.B.); lon Bădescu 
(.G.B.); Ileana Bălan (L.A.B.); Dănuţ Bica (D.1.B.), Manole Bivol (M.M.B.); 
Iulia Boghirnea (L.F.B.); Constantin Budan (C.D.B.); Ion Bulacu (.T.B.); 
Constantin Capătă (C.G.C.);, Constantin Cârstoiu (C.C.C.), Gheorghe Chiţa 
(G.F.C.); Iulia Elisabeta Ciucă (LE.C.), Remus Petre Cîrstea (R.P.C.); Ion 
Cojocaru (I.I.C.); Eugenia Constantinescu (E.V.C.);, Grigore Constantinescu 
(G.IL.C.), Spiridon Cristocea (S.I.C.); Aurelian Dianu (A.A.D.); Ion M. Dinu 
(.M.D.); Maria Dinu Sachelarie (M.D.$S.); Marin Dragomir (M.T.D.); 
Dumitru Drăguţ (D.G.D.); Petre Dumitrescu (P.A.D.); lon Fîntîneru (L.M.F.); 
Ion Focşa (.G.F.); Radu Gava (R.G.G.), Dumitru Gherăsoiu (D.I.G.); 
Gheorghe Hera (G.A.H.); Elena Heroiu (E.F.H); Dumitru D. lie (D.D..); 
Nicolae Ionescu (N.C.I.); Zicu Gheorghe Ionescu (Z.M.I.), Nicolae 
Leonăchescu (N.P.L.); Adrian Mahu (A.H.M.); Teodor Mavrodin (I.N.M.); 
Ioana lulica Mihai (L.L.M.); Nicolae Mihăilescu (N.I.M.); Nicolae Moisescu 
(N.I.M.); Ion Marius Motreanu (1.M.M.); Liviu Valentin Motreanu (L.V.M.); 
Alexandru Mulţescu (A.I.M.); Simona Nagîţ (S.C.N.); Claudiu Neagoe 
(C.I.N.);, Nicolae Neeşoiu (N.L.N.); Gheorghe Nicolescu (G.I.N.); Vasile 
Novac (V.G.N.); Margareta Onofrei (M.M.0.); Filofteia Pally (F.C.P.); 
Lucreția Picui (L.I.P.); Ion Pietrăreanu (I.D.P.); Ilie Popa (L.I.P.), Petre Popa 
(P.N.P.); Cornel Popescu (C.C.P.); Grigore Popescu (G.N.P.); Silvia Popescu 
(S.P.P.), Marius Postelnicescu (M.L.P.), Vintilă Purnichi (V.N.P.), Marin 
Rădulescu (M.G.R.); Octavian Mihail Sachelarie (O0.M.S.); Mariana Sârbu 
(M.C.$.); Constantin Siman (C.I.S.), Marian Stoica (M.M.S.); Gheorghe 
Soare (G.G.S.); Gheorghe Şovar (G.D.$.), lon Ştefan (1.1.Ş.);, Sevastian 
Tudor (S.M.T.); Dumitru Văduva (D.I.V.); Constantin Vărăşcanu (C.M.V.); 
Silvestru D. Voinescu (S.D.V.). Cei decedați apar în chenar. Caserele tehnice 
listează, preferenţial, consultanţii ştiinţifici, respectiv Nicolae Leonăchescu şi 
Gheorghe Păun, urmaţi de alte 90 de persoane implicate, benevol, în activităţile 
specifice elaborării acestei lucrări. 

Preocupările privind elaborarea Enciclopediei Argeşului şi Muscelului 
s-au interferat Hotărârii Consiliului Judeţean Argeş, preşedinte, Constantin 

Nicolescu, pentru a organiza, începând din 2007, Întâlnirile de la Golești. 
Anumite detalii, furnizate virtual sau tradițional de invitaţi, au completat, iar 
uneori au suplinit, datele oportune creionării portretistice a celor cuprinşi în 
tomurile enciclopedice. Informaţiile curriculare sunt oferite, sistemic, de 
Muzeul Viticulturii şi Pomiculturii Goleşti, director general, dr. Filofteia Pally, 
care editează anual, pentru cei gratulaţi cu fizluri şi diplome, volumul dedicat 
fiilor şi cetățenilor de onoare ai Argeşului. 

După cum se va constata, în Enciclopedie există un segment mai puţin 
abordat până acum, referitor la familii importante din etapele medievală, 
modernă sau contemporană. Acceptând premiza conform căreia renumele 
satelor sau oraşelor din Argeş-Muscel se conturează, primordial, prin eforturile 
locuitorilor din comunitatea respectivă, dublate de inițiativele gospodarilor 
oficiali, subscriem, totuşi, la faptul că paternitatea multor înfăptuiri rezidă în 
succesul familial, regăsit uneori convingător, dincolo de limitele geografice ale 
aşezărilor aborigene. 

Realitatea întâlnită ne-a determinat să luăm în calcul familii remarcate 
prin cel puţin trei generaţii, ai căror membri s-au distins de-a lungul etapelor 
istorice. Sociologia neamurilor autohtone se impune a fi extinsă şi revigorată, 
cu deosebire în etapa febrilă a amalgamării demografiilor continentale. 
Aceleaşi aprecieri şi în cazul celor implicaţi în industrializare, modernizarea 
agriculturii, reconstrucţia urbană sau rurală, relansarea ortodoxismului, 
realizarea de activităţi economice şi culturale în state europene, asiatice, 
africane, americane, prezenţa pe fronturile menţinerii păcii şi stabilităţii 
universale. 

Sistematizarea surselor, evaluarea şi completarea ulterioară a paginilor 
Enciclopediei Argeşului şi Muscelului direcţionează, pentru lectură primară, 
postarea conţinutului pe internet. Astfel: la 15 iulie 2008, s-a livrat cititorilor 
Volumul I (A-C), identificat, distinct, pe site-ul Bibliotecii Judeţene Dinicu 
Golescu Argeş; Volumul II (D-K), oferit utilizatorilor de Biblioteca 
Universităţii din Piteşti, se foiletează din vara anului 2010; spre mijlocul anului 
2012, s-a introdus, virtual, Volumul III (L-R), demers gestionat prin Muzeul 
Judeţean Argeş; luni 29 septembrie 2014, era implementat Volumul IV (S-Z), 
graţie preocupării Muzeului Viticulturii şi Pomiculturii Goleşti. 

Toate literele se vor putea accesa, însă, concomitent, pe adresele 
electronice ale celor patru instituţii, sau partenerilor media constituind un 
corpus unitar. Depozitarul arhivei este Secţia Colecţii Specialei a Bibliotecii 
Judeţene Dinicu Golescu Argeş. La timpul potrivit, Enciclopedia Argeşului şi 
Muscelului se va tipografia. 

Sugestiile şi comentariile dumneavoastră sunt binevenite! 

THE SPIRII OF ENCYCLOPEDIA & THE ARGES COUNTY 
Abstract 


The essay The Encyclopedia of the Arges & the Muscel Counties by 
Petre Popa Ph. D., presents to the public the synthesis of a huge work, 
carried out in consensus to the autochthonous general orientation (2004- 
2008). The work was initiated by the one who wrote this lines. 

The project was carried out through the collaboration of some 
important institutions from the Arges County: the County Library 
Dinicu Golescu Argeş, the Library of Piteşti University, the Argeş 
County Museum, the Viticulture & Fruit Tree Growing Museum Goleşti 
— Ştefăneşti, Argeş. The content offers plenty of information about the 
Arges & Muscel area. 

The work criteria were that of the great French dictionaries, such as 
Larousse. "The editorial team is formed of well known specialists of 
different ages, professions & ideological orientations. They are 
passionate & honest, and they are all voluntaries. The documentarists, 
the operators, the editorial counselors, the make up editors, and other 
collaborators should also be mentioned. The work will be printed in 
2016. Unul then it can be read by accessing the internet sites of the 
above mentioned cultural institutions. 

MUZEUL JUDEŢEAN ARGEŞ 
ARGESIS, STUDII ŞI COMUNICĂRI, seria ISTORIE, TOM XXIV, 2015 





V. SÎRBU, L. OŢA, A. VÎLCU, M. NEAGU, V. OPREA, Sudul Munteniei în 
secolele I a. Chr. — III p. Chr. Sarmaţi, daci, romani, Editura Istros, 
Muzeul Brăilei „Carol 1”, Brăila 2014, 214 pagini, 53 figuri, ISBN 
978-606-654-115-2. 


Volumul  vernisează deznodământul editorial al unui ambițios 
proiect colectiv dedicat cercetării antichităţilor sarmatice, dacice şi romane din 
sudul Munteniei. La realizarea : 
acestui proiect au colaborat nu mai 
puţin de cinci autori, V. Sîrbu, L. 
Oţa, A. Vilcu, M. Neagu şi V. 
Oprea (în continuare: V.S., LO, 
A.V. MN. şi V.0O.), sprijiniți de 
mulţi alţi colaboratori cooptați la 
realizarea materialului ilustrativ 
şi a  tehnoredactării. Rezultatele 
strădaniei lor s-au concretizat în 
două cataloage de descoperiri şi o 
anexă, toate ridicate la rang de 
capitole ale monografiei (capitolele 
II, Va şi Vc.1-3 — în total 96 de 
pagini) şi în secţiuni analitice 
(capitolele I, III, IV, Vb şi VI) care 
numără cu totul numai 49 de pagini. 
Restul monografiei conţine un 
rezumat francez, bibliografie, indici 
şi ilustrație. Dintre cei cinci autori, 
numai trei (V.S., LO. şi A.V.) au 
colaborat la redactarea efectivă a 
contribuţiilor de sinteză. M.N. şi a 
V.O. şi-au adus unele contribuţii doar în secţiunile documentare. Alternarea 
secţiunilor analitice cu cele documentare nu este poate inspirată şi trădează 
caracterul nesistematizat şi discontinuu al ansamblului. 

În introducerea lucrării (p. 8), V.S. deplânge dificultatea dezvoltării 
unor proiecte de cercetare viguroase: „printre cel mai des întâlnite piedici în 
calea unei analize, fie ea de detaliu sau de ansamblu, se numără inexistența 
unui program coerent de cercetări sistematice centrat pe problema prezenţei 
sarmaților în Muntenia (s.n.) ...”. Afirmația surprinde, deoarece, un astfel de 
program a fost demarat tocmai de către L.O. şi V.S. prin publicarea acum şase 
ani a volumului Sarmaţii din judeţul Brăila (Oţa, Sîrbu 2009). Colaborarea 
dintre cei doi autori se conturează tot mai ferm ca o tentativă de realizare a unui 
corpus al tuturor descoperirilor sarmatice din Muntenia. Metoda aleasă iniţial a 
fost aceea a repertoriului judeţean. Noua lucrare, Sudul Munteniei..., se abate 
însă de la măsura pasului anterior sub două aspecte. Pe de o parte, sub eticheta 
generalizantă „sudul Munteniei” se ascunde repertorierea descoperirilor 
sarmatice din trei judeţe: Teleorman, Călăraşi şi lalomiţa. Din „sudul 
Munteniei” lipsesc deocamdată judeţele Giurgiu şi Ilfov, probabil viitoare 
prilejuri de redactare a unei noi monografii! Important este că proiectul merge 
mai departe. Pe de altă parte, noua monografie nu se rezumă doar la sarmaţi, ci 
anunţă încă din titlu abordarea prezenţei dacilor şi a romanilor în sudul 
Munteniei. 

Totuşi, miezul documentar şi analitic al volumului Sudul Munteniei... 
este format din antichităţile sarmatice, la care se mai adaugă şi repertoriul 
descoperirilor monetare din cele trei judeţele amintite. Repertorii ale vestigiilor 
„dacice”/ „geto-dacice”/ „getice”, ale importurilor sau ale oricăror descoperiri 
„romane”, altele decât monedele, lipsesc din ambițiosul volum. Un titlu onest 
ar fi trebuit să conţină „Călăraşi”, „lalomiţa” şi „Teleorman” şi nu „sarmaţi, 
daci, romani”. Croită după măsura judeţelor actuale, monografia ni se 
dezvăluie ca o şubredă şi nesistematică înjghebare a trei discursuri inegal 
susținute documentar şi prea puţin armonizate între ele despre: (1) istoria şi 
cultura „geto-dacilor” din secolele I a.Chr. — I p.Chr. (cap. I, autor: V.S.), 2) 
dezbaterea descoperirilor sarmatice din trei judeţe dunărene (cap. III-IV, autori: 
V.S. şi L.0.) şi (3) dezbaterea descoperirilor numismatice datate secolele | 
a.Chr. — III p.Chr. din aceleaşi circumscripţii administrative (cap. V.b, autor: 
A.V.). Valoarea euristică a oricăror concluzii este compromisă de lipsa de 
unitate spaţială a demersului, dar şi de documentarea cu totul parţială şi 
neuniformă a problematicii anunţate în titlu. În aceste condiţii, justificarea noii 
monografii rezidă în aşternerea încă unei asize copertate în curricula autorilor. 

Precaritatea abordărilor este oglindită nu numai de caracterul 
dezechilibrat al aparatului documentar, ci mai ales de conţinutul secţiunilor 
analitice. V.S. subscrie la teza depopulărilor întreprinse de autorităţile romane 
din Moesia pe malul stâng al Dunării de Jos (Vulpe 1960, 317-318 pe baza 
informaţiilor din Strabo VII 3. 10, dar şi CIL XIV 3068, un izvor uitat de 
autor), în ciuda unor indicii arheologice şi conjuncturale contrare (Babeş 1975, 

139; Babeş 1979, 17; Nestor 1950, 95; Spânu 2006, 301-302, fig. 4/4; Preda 
1986, 64-65 ş.a.) şi ele trecute cu vederea de autor. Din imaginea zugrăvită de 
V.S. ar reieşi că prin istoricele depopulări, sudul Munteniei ar fi fost golit de 
populaţie, iar în acest vid au pătruns sarmaţii. Trebuie subliniat că acest 
scenariu nu se întemeiază pe o examinare critică a datelor arheologice, ci pe 
adeziunea autorului la o dogmă savantă întemeiată pe ştiri literare. Totodată, 
deplina îmbrăţişare a scenariului unor depopulări masive face inutilă orice 
referire la comunităţile non-sarmatice din Muntenia secolelor II-III: acestea pur 
şi simplu, nu ar mai fi existat! Discursul lui V.S. despre comunităţile locale 
(daci/geţi/geto-daci) (p. 9-14) se încheie brusc la finele secolului I p. Chr. 
Profilul cultural al comunităţilor non-sarmatice din secolele II-III avea să fie 
de-abia amintit la p. 163 (o retuşare de ultim moment introdusă de L.0.). Deşi 
este consacrată în literatura de specialitate, noţiunea „Chilia-Militari” (Bichir 
1980 ş.a.) nu a fost amintită nici măcar o dată în monografie! De fapt, un 
discurs sistematic despre etnii şi expresii culturale altele decât cele sarmatice 
este absent în cuprinsul lucrării. 

Un alt aspect omis este acela al castrelor romane. Cele de la Târgşor, 
Drajna, Mălăieşti, Filipeşti sau Pietroasele ieşeau oricum din discuţie, deoarece 
se află prin alte judeţe decât cele vizate, dar Limesul Transalutan traversează 
totuşi Teleromanul! Despre castrele de aici (Gresia, Roşiorii de Vede, Băneasa 
I şi II, Putineiu, Flămânda - cf. Bogdan Cătăniciu 1997, 61-91), despre stadiul 
cunoaşterii lor, despre datarea şi rolul lor sau, măcar, despre umila lor 
existenţă, autorii nu ne împărtăşesc nimic. 

Din structura lucrării lipseşte o evocare critică a stadiului actual al 
cercetării prezenţei sarmatice în Muntenia. Pentru realizarea ei, trebuiau 
depăşite însă graniţele judeţene. În viziunea autorilor (L.O. şi V.S.), 
pătrunderea sarmatică în judeţele de la Dunărea de Jos s-ar fi realizat în două 
„valuri”. Primul, sincron întemeierii provinciei Dacia, s-ar fi desfăşurat sub 
strict control roman. Autorii nu au evocat (sau criticat) acele argumente 
arheologice (puţine, dar deloc neglijabile !) care indică o pătrundere sarmatică 
în cursul secolului I p.Chr. în Muntenia (Harhoiu 1993; Babeş 1999), pentru a 
nu aminti teoria (fie ea depăşită sau exagerată) a unui „imperiu sarmatic” la 
Dunărea de Jos în secolul I a. Chr. (Harmatta 1950) sau ştirile din vremea lui 
Augustus datorate lui Ovidiu, Tristia, Il 191-198, III 10. 5! 

Al doilea val al pătrunderii sarmatice în Muntenia s-ar data la sfârşitul 
secolului al II-lea şi la începutul secolului următor. O sintetizare şi o 
sistematizare a argumentelor arheologice pentru cele două valuri ar fi fost 
binevenită, cu atât mai mult cu cât, aceste argumente trebuie căutate şi în 
descoperiri din afara judeţelor Călăraşi, Ialomiţa şi Teleorman sau chiar din 
afara Munteniei! În stadiul actual al cercetării, surprinde raritatea indicatorilor 
cronologici şi a asocierilor expresive din descoperirile sarmatice din preajma 

Dunării. Repertorierea antichităților sarmatice din cele trei judeţe a fost 
conştiincios şi detaliat întocmită (la iniţiativa şi cu efortul principal al L.O.) şi 
constituie unul dintre punctele forte ale monografiei. 

Sinteza numismatică (semnată de A.V., p. 144-149) pune în lumină 

succint dar expresiv, momentele de intensificare a fluxului monetar în sudul 
Munteniei: importul de tetradrahme thasiene şi denari republicani, la începutul 
şi mijlocul secolului I a.Chr. şi importul de denari imperiali după sfârşitul 
secolului I p.Chr. şi în cursul secolului al II-lea. Raritatea descoperirilor 
monetare din secolul I p.Chr. a fost justificată prin aceeaşi dogmă a 
depopulărilor, iar pauperitatea numismatică a sudului Munteniei în secolul al 
II-lea a fost timid explicată prin tulburările care aveau să determine 
abandonarea Daciei de către autorităţile romane. Problemele atribuirii etnice a 
descoperirilor numismatice sau a motivelor şi mecanismelor răspândirii 
monedei romane în sudul Munteniei nu au fost dezbătute satisfăcător. 
În mod straniu, baza documentară a materialului numismatic a fost divizată în 
două părţi distincte (V.a: p. 135-143 şi V.c: p. 150-160) care intercalează 
secțiunea analitică (V.b: p. 144-149). Practic, un prim repertoriu al tuturor 
descoperirilor monetare din judeţele Călăraşi, lalomoţa şi Teleorman, ordonate 
alfabetic (dar fără descrierea monedelor) a fost dublat de o anexă cuprinzând 
descrierea acelor tezaure sau monede izolate din sudul Munteniei, datate în 
secolele I-III şi aflate în colecţiile de la MDJ-Călăraşi, MJI-Slobozia şi IA- 
Bucureşti. Prin urmare, numai o parte din descoperirile numismatice 
repertoriate în cap. V.a. dispun şi de un catalog sistematic al monedelor 
conţinute în anexa V.c. Această stare de lucruri reflectă felul în care 
nesistematizarea a devenit normă. 

Lacune, precum lipsa evocării descoperirilor Chilia-Militari sau a 
castrelor teleormănene, nu sunt nici pe departe compensate de efortul depus în 
redactarea celor 4 (patru!) pagini ale „consideraţiilor finale” (p. 161-164) 
semnate democratic de către cei 3 (trei!) autori ai secţiunilor analitice (L.O., 
V.S. şi A.V.). Problemele interacțiunii şi coexistenţei dintre cele trei entităţi 
care ar fi jucat un rol activ în Muntenia secolelor I-III (daci, sarmaţi, Imperiu) 
nu au fost dezvoltate şi aprofundate în deplina lor complexitate. 

Marea dificultate a realizării unui corpus al descoperirilor (nu numai 
sarmatice) din Muntenia secolelor I-III este oglindită şi de numărul mare al 
participanţilor la realizarea materialul ilustrativ al volumului (C. Istrate, G. 
Dobre, M. Nicolăescu, G. Ducman: desene; V.S., V. Parnic, G. Stoica, S. Oţa, 
G. Nica: fotografii; V.S., D. Smasnov, A. Vîlcu, L.O., S. Pandrea: planşe). Mai 
precis, 13 persoane au colaborat la realizarea celor 53 de planşe — o medie de 
circa 4 planşe per persoană. Trebuie atrasă însă atenţia că multe dintre 
materiale nu au fost reproduse după original, ci după ilustrațiile din literatura 
mai veche (exemple în pl. 1-5, 8, 11-17 ş.a.). Prin urmare, mulţi dintre autorii 

ilustraţiilor îşi meritau recunoştinţa pentru îndemânarea cu care au folosit 
scanerul, o practică încetăţenită în realizarea grabnică a multor sinteze 
arheologice recente. În aceste condiţii, afirmaţia cu iz acuzator a lui V.S., 
potrivit căreia „experienţa noastră ne-a dovedit că există, în numeroase cazuri, 
serioase neconcordanţe între publicaţii şi realitatea din teren, ca să nu mai 
amintim erorile de desenare” (p. 7) este peremptorie. Ea ar fi trebuit însoţită de 
precizări suplimentare şi detaliate, reunite într-un inexistent capitol al criticii 
cercetării anterioare. Extrem de puţine materiale au fost reproduse prin noi 
desene, autorii preferând fotografierea mai rapidă, dar şi mai inexactă sub 
aspectul deformărilor perspectivale şi al scării. Ilustraţiei arheologice i se poate 
reproşa nu numai lipsa de unitate stilistică, ci mai ales marea varietate a scărilor 
la care au fost reproduse obiectele. De exemplu, oglinzile cu tamega din fig. 
18/10a-b, fig. 19/7 şi fig. 29/3 au fost reproduse la scări dintre cele mai diverse 
(1/1,36, 1/0,73, şi respectiv 1/1,78), prima prin fotografie ilizibilă (prea 
întunecată) şi desen cu haşură punctată, a Il-a numai prin desen cu haşură 
punctată, iar cea de a III-a prin desen de linie (fără haşură). De la „mersul la 
piese” proclamat şi lăudat la p. 7 şi până la documentarea sistematică şi 
profesionistă a materialelor ar mai fi fost necesari câțiva paşi. Pe de altă parte, 
trebuie remarcată calitatea fotografică a reproducerii monedelor (fig. 41-51). 

La rândul lor, hărțile înfăţişând Muntenia (fig. 52-53) sunt incomplete. 
Au fost cartate exclusiv descoperirile sarmatice din Ialomiţa, Călăraşi şi 
Teleorman, nu şi din Brăila, Buzău, Ilfov, Giurgiu, Prahova ş.a. Limitele 
judeţene, atât de relevante pentru metodologia adoptată, lipsesc din cele două 
hărţi. Nici vestigiile pretraianice dacice/getice evocate de V.S. în cap. 1 sau cele 
post-traianice de tip Chilia-Militari nu au fost cartate. În schimb, castrele 
romane de pe limesul Alutan şi Transalutan, de pe limesul Moesic sau cele din 
nordul Munteniei au fost consecvent marcate cu simboluri (carouri negre) mai 
mari decât cele alese pentru descoperirile sarmatice. Supradimensionarea 
acestor carouri nu scuză însă omiterea în cuprinsul lucrării a oricărei dezbateri 
a sistemului defensiv roman din Muntenia. 

Eforturile reale şi binevenite depuse de L.O. pentru problema sarmatică 
şi de A.V. pentru problema numismatică îşi pierd din relevanţă prin contopirea 
lor într-un ansamblu infirm din punct de vedere metodologic şi conceptual. Una 
dintre condiţiile succesului unui proiect de cercetare arheologică ambițioasă o 
constituie munca în colectiv. Cealaltă condiţie este însă coordonarea inspirată 
şi creativă a acelui colectiv către un deznodământ încununat de distincţie 
profesionistă. Pentru o astfel de coordonare, numai spiritul antreprenorial nu 
este suficient, ci, mai presus de orice, este necesară o viziune analitică 
cuprinzătoare şi o metodologie critică temeinic sistematizată şi uniform 
aplicată. Aceste deziderate nu au fost atinse. Un grafitti de pe faţada unui 
impobil din strada 17 iunie din Bucureşti (l-am remarcat în data de 12 iunie 

2015) conţine o întrebare: „DE CE ȚI-E FRICĂ MAI MULT?” şi un răspuns: „DE 
BINE!”. Replica defineşte viziunea după care a fost coordonat volumul Sudul 
Munteniei... 


Daniel Spânu 

George G. POTRA, Nicolae Titulescu, Arhive pierdute. Dosarul unei 
recuperări, Ed. Altip, Alba-lulia, 2015, 596 pag. + 209 ilustraţii 


Noua carte scrisă de George G. Potra, cunoscut specialist care 
activează de 50 ani în cercetarea vieții, formațiunii și muncii marelui om politic 
român Nicolae Titulescu a reuşit, în cazul de față, să meargă pe urmele 
descoperirii documentelor 
lăsate de diplomatul român, 
dar bine ascunse de urmaşii (ej 3c)iii 2 i, obfiia 
săi. Aşa cum precizează 
autorul, cartea de față 
este Odiseea „demersurilor 
ştiinţifice legate de salvarea 
şi valorificarea arhivelor, 
de editarea documentelor 
diplomatice privind gândirea 
şi acțiunea lui Nicolae 
Titulescu” (p. 259). Volumul 
răspunde dezideratului de a 
rezolva problema — sorții 
documentelor arhivelor lui 
Nicolae Titulescu răspândite 
prin lume de zeci de ani. 
Aceasta întrucât, aşa cum ne 
relevă autorul, diplomatul 
român călătorea împreună cu 
o mare parte din documentele 
oficiale privind politica 
externă a statului însoţite de 
notele personale. Toate 
aceste acte erau închise în cufere special amenajate, ori temporar depozitate de 
însuşi Titulescu în seifuri bancare, hoteliere, la ambasade străine, la rude sau la 
colaboratori din afara ţării. Căutarea lor a fost o muncă de Sisif. Aceasta a 
implicat cercetări laborioase în arhive și biblioteci din străinătate, pe urmele lui 


NICOLAE TITULESCU 


ARHIVE PIERDUTE 
I)OSARUL UNEI RECUPERARI 

Titulescu, ale rudelor şi celor apropiaţi lui — oficialități române și foști 
colaboratori — unde ar fi putut să se descopere documente lăsate de Titulescu. 
Cu o obstinaţie puţin întâlnită, George G. Potra a urmărit locurile unde ştia că 
s-ar putea găsi elemente ale arhivelor Titulesciene. În unele cazuri, puţine la 
număr, a avut succes. În altele, cele mai numeroase, nu s-a bucurat de reuşită. 
Cererile i-au fost refuzate uneori sub diverse motive. A fost evident că erau 
pretexte. A fost obligat să înfrunte singur situațiile grele, căci nu a primit niciun 
ajutor din partea oficialităților ori a pretinşilor prieteni, cu mici şi notabile 
excepţii. Respingerea cererilor de a i se deschide arhivele nu era îndreptăţită. 
Cei care îl respingeau căutau să ascundă un adevăr evident: acum, la mai bine 
de jumătate de veac de la moartea lui Nicolae Titulescu rândurile scrise de el ar 
putea aduce la lumină anumite fapte supărătoare pentru politica unor state care 
se pretind mari puteri. Urmărirea locurilor unde au fost depozitate documente 
lăsate de Nicolae Titulescu arată că s-a mers mult dincolo de hotarele 
bătrânului continent european. Este un merit special al cercetătorului de a nu 
obosi şi de a nu dezarma în fața unei încercări care nu a reușit în totalitate. Ea a 
fost însă reluată. S-a mers mai departe şi în final s-a ajuns la un succes, care 
este concretizat în volumul de față. 

Ceea ce s-a publicat în acest volum constituie roadele unei munci de 
o viaţă. Autorul, cu merite deosebite în domeniul cercetării, nu consideră că şi- 
a încheiat munca. După cum a declarat în scris, doreşte să continue truda sa de 
detectiv-cercetător pentru dezlegarea cazului arhivelor Titulescu. Aşa cum 
arată în volum, destinele unora dintre documente, despre care are indicii, 
trebuie încă lămurite şi, ca atare, căutarea nu ar trebui abandonată. În acest 
sens, cartea este și un apel — sperăm nu în van — către instituţiile specializate ale 
țării noastre de a se alătura acestui demers, imposibil de finalizat de către un 
singur om. 

Este meritoriu că textul actualului volum este sprijinit de o bogată 
ilustrație, formată din 209 fotografii. Aici a intervenit din nou calitatea de 
editor a autorului: a ştiut să alegă și să selecteze fotografiile de asemenea 
manieră încât ele să aibă un caracter inedit, sau puțin cunoscute. 

Pot să închei felicitând autorul şi recomandând această masivă carte, 
bine scrisă și documentată, un preţios instrument de lucru pentru cercetători, o 
lectură plăcută, incitantă şi instructivă pentru oamenii de cultură. 


Radu Ștefan Vergatti 

ISTORICUL PETRE POPA - OCTOGENAR, CONTRIBUȚII 
LA REDIMENSIONAREA MUZEELOR DIN ARGEȘ-MUȘŞCEL 


GHEORGHE NICOLESCU * 


În vara anului 2015, profesorul universitar dr. Petre Popa a împlinit 
opt decenii de viață. Acest sumum existențialist îl onorează! Demersurile sale 
multiple, inițiate şi finalizate, preponderent, la Piteşti, unde s-a stabilit definitiv 
(1961), suprapun realitatea Cetăţii, așadar, timp de peste o jumătate de secol. 
După cum cunoaştem, anumite preocupări au interferat inclusiv activităţi 
specifice instituţiilor muzeale din Argeş-Muşcel. 

Petre Popa s-a născut la 16 august 1935, în satul Bocşa, comuna 
Măciuca, județul Vâlcea, tatăl său, Nicolae S. Popa (1909-1994), veteran de 
război, fiind cantorul parohiei ortodoxe din localitate. Ca urmare, primele cârti 
citite de viitorul istoric au aparţinut bibliotecii acestei biserici, edificiu 
reprezentativ al așezărilor rurale, aflate pe valea râului oltenesc Cerna. 

După absolvirea Şcolii Medii Tehnice de Comerţ din Craiova (1953) şi 
a Facultăţii de Istorie, Universitatea Constantin I. Parhon Bucureşti (1958), 
optează pentru activitate didactică, definitivatul fiind promovat în 1962. Din 
1961, este membru al Societăţii de Științe Istorice. Dascăl prin vocație, cu 
prestații permanente în gimnazii, licee şi facultăţi din Argeş sau Vâlcea (1958- 
2008), devine primul istoric, domiciliat la Piteşti, căruia i se acordă postbelic, 
titlul doctoral (1974). Ulterior, obţine calităţi universitare: lector (1976), 
conferenţiar (1997), profesor (2000). 

Temporar, va îndeplini anumite funcții publice: director la Casa de 
Cultură Topoloveni (1959-1961) şi Biblioteca Regională Argeş (1961-1964); 
viceprimar al municipiului Piteşti, sau atribuţii asimilate (1968-1979); 
președintele Comitetului Judeţean pentru Cultură şi Educaţie Socialistă Argeş 
(1979-1990); decan fondator, Facultatea de Istorie, Filozofie, Jurnalism, 
Universitatea din Piteşti (2002-2004); preşedinte, Filiala Argeş, aparţinând 
Asociației Române de Prietenie cu Republica Chineză (2001-2015) 
reprezentant al Clubului Enciclopediştilor din Argeş-Muşcel (2007-2015). 





” Piteşti. 

Căsătorit cu profesoara Livia Popa (Limba româna), are un fiu, Dan Gabriel 
Popa (medic), Senator de Argeş (2004-2008). 

Obiectivele sale ştiinţifice, stabilite pe termen lung, au vizat patru 
domenii: îmbogățirea substanțială a portofoliului istoriografic, dedicat 
municipiului Piteşti; analiza dinamicii fenomenologiei universale în viziune 
formativă; difuzarea conceptelor vehiculate de personalităţi contemporane, 
întâlnite de-a lungul timpului; evocarea eroilor neamului. Editorial, asemenea 
prevalenţe majore se regăsesc în titlurile semnate ca autor, listate spre finalul 
acestui medalion aniversar. 

Cu toate că Petre Popa nu a lucrat, efectiv, în muzee, implicarea sa, 
favorabilă redimensionării instituţiilor specializate, din Argeş-Muşcel, este 
notorie. Bunăoară, îl regăsim printre oficialii care au decis acordarea fostelor 
clădiri ale Prefecturii de Argeş (1899) şi Primăriei Piteşti (1886) pentru Muzeul 
Judeţean Argeş (1970), aflându-se, apoi, constant, în apropierea echipelor 
preocupate de amenajarea expozițiilor fundamentale (istorie, artă, protecția 
mediului). Totodată, a onorat prima sesiune ştiinţifică a Muzeului (25 mai 
1970), semnează în Cartea de onoare la inaugurarea actualului sediu central (21 
august 1974), prezintă, frecvent, comunicări adiacente celorlalte reuniuni 
tematice. Susţine, direct, electrificarea Peşterii Dâmbovicioara (1980), 
relansarea săpăturilor arheologice de la Castrul Jidova (1983), amenajarea 
Casei memoriale Dinu Lipati (Ciolceşti-Leordeni), inaugurate la 17 decembrie 
1985, toate acestea aflate sub jurisdicţia Muzeului Judeţean Argeş. 

Datorita responsabilităţilor executate, a direcționat, protocolar, vizitele 
mai multor personalităţi continentale pentru cunoaşterea valoroaselor expoziţii 
evocate anterior, aşa cum au fost: Ulanhu, vicepreşedintele Comitetului 
Permanent al Adunării Naţionale a Reprezentanţilor Poporului din Republica 
Populara Chineză (1979); Marius Stefans Barnard, renumit chirurg cardiolog 
din Africa de Sud (1982); Dumitru Prunariu, primul cosmonaut roman (1982); 
Wang Bingnan, președintele Asociaţiei de Prietenie a Poporului Chinez cu 
străinătatea (1983); Bent Romsdal-Knudsen, președintele Asociaţiei de 
Prietenie  Danemarca-Romania (1983); Mohamed el Moktar Zannad, 
ambasadorul Tunisiei la Bucureşti (1984); Lauri Lindgren, director 
Departamentul de Limbi Romanice la Universitatea Turku, Finlanda (1986); 
Y osef Gavrin, trimis extraordinar şi plenipotenţiar al Statului Israel în Romania 
(1987); Allan Docal, directorul Bibliotecii Americane de la Bucureşti (1988); 
Alec Pattison, delegat al Consiliului Britanic în Romania (1989). 

Benefic pentru spiritualitatea autohtonă, Petre Popa a conlucrat, fără 
rezervă cu directorii Muzeului Judeţean Argeş, Radu Stancu şi Spiridon 
Cristocea, ori colaboratorii acestora, iar conducerea instituţiei s-a raliat unor 
inițiative majore, care i-au aparținut omului de cultura aniversat, aşa cum au 
fost: editarea Cărţii eroilor (1984); realizarea grupajului de picturi în Galeria 

domnitorilor (1987); organizarea manifestărilor Piteşti 600 (1988), elaborarea 
Enciclopediei Argeşului şi Muscelului (2008-2014). 

În urmă cu câteva săptămâni (14 septembrie 2015), a relansat 
posibilitatea ridicării Monumentului reprezentativ al eroilor din Piteşti. 

Semnificativă rămâne contribuția nemijlocită a istoricului Petre Popa la 
redimensionarea Memorialului de Război Mateiaş (1979-1984), aparținând 
Muzeului din Câmpulung, director Ştefan Trâmbaciu. În calitate de preşedinte 
al Comitetului pentru Cultură Argeş, împreună cu factorii abilitaţi din 
Câmpulung, gestionează etape importante din proiectarea, execuţia şi 
amenajarea noilor spatii, conexe mausoleului anterior, realizarea lucrărilor 
ambientale, organizarea festivităților inaugurale (24 octombrie 1984). 

Respectul faţă de cei care s-au jertfit pentru cauza națională, în anii 
participării României la Primul Război Mondial (1916-1918), dorința 
recunoaşterii perpetue a eforturilor patriotice din perioadele 1928-1935 şi 
1977-1984, convergente edificării Complexului Mateiaş, l-au determinat să 
elaboreze un volum documentar cu acest generic (1984), reeditat succesiv 
(1988-2009), folosind surse arhivistice, militare sau civile, eşantioane muzeale, 
amintiri ale participanţilor la evenimente cardinale. 

În acelaşi context, remarcăm insistenţele profesorului Petre Popa 
privind statutul Muzeului din Curtea de Argeş, director Nicolae Moisescu. 
Alăturându-se forurilor administrative locale, motivează oportunitatea 
adjudecării unor imobile eliberate prin finalizarea construcției noului spital (1 
septembrie 1984), repartizate, apoi, instituției amintite. S-a deschis, astfel, 
perspectiva reorganizării unui muzeu reprezentativ pentru reliefarea istoriei 
Capitalei Basarabilor, pană spre zilele noastre, completând, sugestiv, detaliile 
furnizate de Biserica Sfântul Nicolae şi ruinele Curţii Domneşti, nuanţate 
medieval. A promovat ideea amenajării actualului muzeu prin: eforturi 
financiare comunitare, contribuţia specialiştilor din toate unităţile de profil ale 
Argeşului, exprimarea generozităţii anumitor experți, domiciliaţi în București, 
dar, apropiaţi scopului preconizat. 

Depăşindu-se rigorile autofinanţării, sărbătorirea Marii Uniri, la 1 
decembrie 1989, a prilejuit deschiderea, pentru public, a Muzeului de Istorie 
din Curtea de Argeş. Concomitent, Casa Norocea s-a adaptat cerinţelor 
specifice expozițiilor permanente de etnografie şi artă plastică (1985), era 
lansat proiectul salvării picturii murale din monumentul religios amintit (1986), 
arheologii au acceptat cote superioare la poarta de intrare în fosta reşedinţă 
voievodală, iar sculptorul Paul Vasilescu primea comanda fermă pentru 
executarea statuii Basarab Întemeietorul (12 noiembrie 1988). 

Anumite repere din evoluţia Muzeului Viticulturii şi Pomiculturii de la 
Goleşti, director Vasile Novac, suprapun inclusiv strădaniile universitarului 
Petre Popa. Interesul faţă de această unitate s-a exprimat, inițial, prin 

comentarile asupra primei cărţi consacrate aşezământului, autori Marinel 
Popescu, Constantin Iliescu, Editura Meridiane, Bucureşti, 1966, recenzia 
lectorului Petre Popa fiind publicată în presa locală, Piteşti, 18 iunie 1966. Din 
altă perspectivă, reținem, distinct, contribuția sa la aprobarea extinderii 
suprafeţei pentru rezervaţia în aer liber (1984) şi ridicarea, conform noilor 
schiţe, a câtorva gospodării specifice zonelor grănicereşti, prefigurând, astfel, 
conturul geografic al ţării. 

Un moment special l-a constituit obținerea transferului statuii Ion I. C. 
Brătianu, opera sculptorului croat, Ivan Mestrovic, recuperată de la Combinatul 
Fondului Plastic din Capitală, în parcul conacului Goleştilor, amplasament 
provizoriu, 21 aprilie 1988, dar şi diligenţele realizării Rotondei 
personalităților, busturi executate, ca lucrări pentru licenţa, de absolvenţi ai 
Institutului Nicolae Grigorescu Bucureşti, dezvelite cu ocazia sesiunii 
ştiinţifice, datată 26-27 noiembrie 1988. 

Remarcăm faptul că, în colecţiile muzeelor Piteşti, Goleşti şi Râmnicu 
Vâlcea se găsesc mai multe obiecte, fotografii, cârti, documente, oferite de 
familia Petre Popa, recuperate din gospodăria tradiţională, existentă în 
localitatea natală, ori prin foiletarea inventarelor bibliotecii uzuale. 

După cum a notificat, frecvent, Petre Popa, cunoaşterea specificului 
activităţilor muzeale a fost inspirată, în mare măsură, de colegul său, din timpul 
studenţiei, profesorul Iulian Ilie-Rizea, care a condus, succesiv, Muzeul 
Regional Argeş şi Muzeul Goleşti, devenind, spre finalul carierei, inspector 
cultural emblematic al domeniului abordat, cu merite indubitabile asupra 
dimensiunilor reliefate, astăzi, prin succesele consolidării patrimoniale. 

Opera profesorului universitar dr. Petre Popa are caracter plurivalent, 
totalizează peste 10.000 de pagini tipărite, detașându-se volume precum: 
Municipiul Piteşti pe noi coordonate (1969, în colaborare); Piteşti. Memento 
(1983, 2008, în colaborare), Argeş. Cartea eroilor (1984, coordonator 
ştiinţific); Mausoleul de la Valea Mare Mateiaş (1984, 1988, 2009), Piteşti. 
Ghid de oraş (1985, în colaborare); Pitești. Pagini de istorie (1986, în 
colaborare); Istoria municipiului Piteşti (1988, în colaborare); Istoria 
economiei naţionale a României (1999, 2001, 2003); Istoria administraţiei în 
România (2000, 2002); China. Sensuri istorice (2000, 2013); Ion Ionescu de la 
Brad. Enciclopedist roman (2000); Permanente istoriografice româneşti (2000, 
2002); Istoriografie universală premodernă (2001); Medalioane universitare. 
Dicţionar (2002, coordonator); Monografia Universităţii din Piteşti (2004); 
Administraţie sistemică universală (2005, 2006, 2007); Europa. Destin 
continental (2006, 2007); Statele Uniunii Europene. Sinteze istorice (2009); 
Trei secole de istorie moderna universală (1618-1918); De la Oliver Cromwell 
la Vladimir Ilici Lenin (2010); Interviuri nonconformiste de pe patru continente 
(2015). Iniţiator, coordonator ştiinţific, Enciclopedia Argeşului şi Muscelului, 

volumul I (2008), volumul II (2010), volumul III (2012), volumul IV (2014), 
varianta electronică. Se adaugă numeroase articole, studii, referate, comunicări, 
comentarii. 

Uneori, în paragrafele tipărite, autorul evaluează sistemul muzeal din 
Argeş-Muşcel, formulează considerații  comparatiste privind structurile 
Similare, vizitate în Azerbaidjan, Austria, Belgia, Cehia, China, Franţa, 
Germania, Gruzia, Italia, Olanda, Rusia, Serbia, Slovacia, Turcia, Ucraina, 
Ungaria, Vatican, exprimă opinii referitoare la impactul globalizării sau altor 
fenomene contemporane, analizează atitudinea marilor puteri, suprapusă 
cauzalităţii evenimentelor universale contradictorii. 

Concluzionând, strategia profesorului Petre Popa, susținută, decizional 
şi lucrativ, de contemporani avizaţi, privind sporirea rolului cotidian al 
muzeelor din acest areal, devenea productivă, în bună măsură, spre finalul 
secolului XX. 

Schimbările structurale, survenite după 1989, îi permit, dialogal, să-şi 
asume mai ales eşecurile factologice retrospective, din timpul cât a coordonat 
domeniul culturii la nivelul municipiului Piteşti sau judeţului Argeş. Rămâne, 
combaterii rutinei, militează, constant pentru modernizarea unităților muzeale 
şi alinierea cerințelor ştiinţifice din Argeş la proiectele Uniunii Europene. 
Exclude conotaţiile politice. 

Acum, la împlinirea celor opt decenii de viaţă, familia noastră 
transmite istoricului Petre Popa felicitări cordiale, multă sănătate, linişte 
sufletească! 


Piteşti, 8 octombrie 2015 
A PERSONAL FOR THE ANIVERSARY 


THE HISTORIAN PETRE POPA - OCTOGENARIAN. 
CONTRIBUTIONS TO THE REDIMENSIONING OF THE 
MUSEUMS FROM ARGEȘ-MUSCEL 
Abstract 


The previous pages, written by the university professor Gheorghe 
Nicolescu Ph.D., present the synthesis of the activity of the historian Petre 
Popa, who turns eighty in 2015. 'The author evokes the issues that represents 
the object of study of the historian, highlighting his contribution to the 
consolidation of the museum institutional system in Arges-Muscel. The titles of 
the main works published by the historian between 1969 & 2015 are also 
mentioned. 

IN MEMORIAM 


GÂNDURI DESPRE OMUL ŞTEFAN TRÂMBACIU 


CORNEL POPESCU * 





Născut la 14 mai 1942 în comuna Racoviţa, judeţul Muscel, profesorul 
universitar dr. Ştefan Trâmbaciu a devenit, după 29 de ani, cetăţeanul 
municipiului Câmpulung, pe care l-a părăsit, din păcate prematur, la 27 
septembrie 2015. 

Fără îndoială, istoricii români i-au recunoscut meritele deosebite care 
l-au propulsat în primele rânduri ale valorilor istoriografiei româneşti. Cine 
doreşte să studieze istoria Câmpulungului şi a judeţului Muscel, a 
învățământului muşcelean şi a obştilor săteşti, dar şi multe alte teme, trebuie să 
apeleze în mod obligatoriu la volumele şi studiile publicate de „Domnul 
Profesor”, cum a intrat şi a rămas în conştiinţa generaţiilor de studenţi şi cadre 
didactice ale Facultăţii de Istorie, Filosofie, Jurnalism, actualmente Facultatea 
de Ştiinţe Socio-Umane a Universităţii din Piteşti. Apelativul este grăitor şi 
îndreptăţit! 





* Muzeul Judeţean Argeș, Piteşti. 

S-a numărat printre cei care au contribuit la înfiinţarea specializării 
Istorie-Muzeologie, activitatea sa a atârnat greu în balanţa autorizării. Nu a 
ezitat nicio clipă să vină, atunci când a fost solicitat, la Piteşti pentru a contribui 
la formarea unei instituţii atât de dragi lui. Şi-a drămuit timpul acordat familiei, 
împărțindu-se între Muzeul Municipal din Câmpulung, Facultatea de Ştiinţe 
Socio-Umane din Piteşti şi Şcoala doctorală din cadrul Universităţii „Valahia” 
din Târgovişte, unde valoarea şi prestigiul său îl făceau indispensabil 
instituţiilor de învățământ şi de cultură. 

Numeroase studii şi articole, cărți de autor sau în colaborare, ediţii de 
volume, participări notabile la diferite manifestări naţionale sau internaționale, 
constituie tot atâtea argumente pentru a-l transforma în specialistul disputat de 
mai multe centre universitare şi de cultură. 

Mă voi mărgini să readuc în memoria celor care l-au cunoscut şi să 
redau, pentru cei ce i-au cunoscut numai opera şi notorietatea în profesie, 
câteva din trăsăturile definitorii ale omului Ştefan Trâmbaciu. Rar mi-a fost 
dat, să întâlnesc un suflet atât de nobil, de cinstit, de altruist şi de modest în 
acelaşi timp. l-am fost student şi ulterior coleg şi prieten. L-am cunoscut în 
toamna anului 2004, când am trecut pragul Facultăţii de Istorie, Filosofie, 
Jurnalism din cadrul Universităţii din Piteşti. Drumurile noastre s-au despărțit 
peste câţiva ani. Prietenia a rămas. Era atât de bun încât, de multe ori, părea 
dezarmat în faţa ingratitudinii unora, pe care, el nu putea să o înţeleagă. 

Era atât de modest încât în preajma personalităţii lui nu te simţeai 
strivit, ştia să te înalțe în proprii ochi, tratându-te ca pe egalul său, cu înţelegere 
şi omenie. Era atât de devotat încât, în ultimele zile ale vieţii, cu toată suferința 
care îi sleise trupul, ultimele gânduri s-au îndreptat spre Muzeul Municipal din 
Câmpulung şi spre Facultatea de Ştiinţe Socio-Umane, locurile atât de dragi 
domniei sale. Avea un cult pentru respectul legii, al demnităţii şi onoarei şi 
preţuia nespus pe aceia dintre oamenii mulţi, puţini, care au făcut dovada unor 
asemenea calităţi. 

A dus cu el acolo, dincolo de lume, proiecte minunate pentru ştiinţa 
muzei Clio şi multe dintre ele şi pentru Muzeul Municipal din Câmpulung sau 
pentru Facultatea unde a rămas ca un simbol şi un exemplu pentru colegi şi 
studenţi. Opera, însă, îl aşează alături de cei mai mari istorici din România. Nu 
este numai opinia mea, ci a multor autorităţi în domeniu, istorici, care l-au 
cunoscut prin ceea ce a realizat şi a rămas să dăinuie. 

